E. VOISKUNSKI şi 


Să văd Marea Caspied Şi pe urma pot să mor 
A. Humboldt 
E. VOISKUNSKI şi I. LUKODIANOV 


ECHIPAJUL DE PE 

„MEKONG”. 

O CARTE 

despre cele mai noi descoperiri fantastice şi 
întâmplări străvechi, despre tainele Materiei şi despre 
multe peripeții pe uscat şi pe mare 

EDITURA TINERETULUI 

Traducere de 

D. MANI? şi IURA DEREVENCU 

Coperta de NAE CONSTANTINESCU 

Titlul original: J 

E. BOHCKYHCKHH, H. JIYKOObAHOB DKHIIAXK 
„MEKOHT A64 

Ierru3 1962 

PARTEA INTII 

INIMA DE MERCUR 

Ca să acţionăm asupra unei substanţe necunoscute, 
pe care vrem s-o supunem unei forțe necunoscute, 
trebuie mai iuții să studiem bine această substanţă. 

Balzac: „PIELEA DE SACRI”. 

CA PITOLUL. I 

În care se vorbeşte despre o întâmplare stranie pe 
bordul motonavei „Uzhckistan”. 

— Stiti, nu-i neapărat nevoie de naufra-ii. Mai bine 
fără naufra-ii. N-aveţi impresia că-l mai interesant aşa? 

I. ILF şi E. PETROV. „Cum a fost creat Robinson". 

E ceva să începi un roman de aventuri cu naufragiul 
unei corăbii. De pildă, cam în felul următor: 

„Un scrâşnet îngrozitor se auzi şi corabia cu trei 
catarge „Aretuza”, care venea din Noile Hebride cu o 
încărcătură de copra!, se înclină puternic. Talazurile 
furioase se năpusteau peste „ş.a.m.d. 

Rezistând tentaţiei atât de fireşti, autorii au hotărât 
să-şi înceapă altfel această povestire adevărată. Ca să 
respectăm totuşi bunele tradiţii, făgăduim solemn să 


1 Copra — miezul uscat și sfărîmat al nucii de cocos, din care se 
extrage untul de cocos, (n.t.) 


aranjăm la timpul potrivit şi un mic naufragiu. 

Iar acum, la treabă! 

Aşadar, într-o minunată zi de vară, motonava 
„Uzbekistan” spinteca apele Mării Caspice, apropiindu- 
se de un mare oraş de pe litoral. In acele ceasuri ale 
după-amiezii puntea de promenadă era aproape pustie. 
Doar două persoane, tolănite în şezlonguri, la adăpostul 
unei tende, se apărau de soarele dogoritor: un bărbat 
într-un costum cadrilat de culoare verzuie şi o doamnă în 
vârstă, cu pince-nez, cufundată în lectura unui volumaş 
din seria „Aventuri de război 1. 

Dar n-o vom deranja pe doamna în vârstă. Să vă 
facem mai bine cunoştinţă cu Nikolai Illai & onovici 
Operatin, care va juca un rol destul de însemnat în 
povestirea noastră. 

Nikolai Illarionovici e un bărbat uscăţiv, îngrijit, cam 
de vreo patruzeci de ani. Faţa i-e energică, fruntea înaltă 
se continuă cu o chelie minuţios camuflată, buzele îi sunt 
subţiri şi bărbia osoasă. Obrazul bine ras şi mirosul de 
lavandă îţi lasă impresia că abia a ieşit de la frizer. 

Nikolai Illarionovici nu avea obiceiul dăunător de a 
dormi după masa de prânz. Privea dâra largă de spumă 
de la pupa motonavei. În dreapta se întindea ţărmul - o 
fâşie cenuşiu-gălbuie deasupra apei albastre; iată şi 
insula prelungă, deluroasă, care ascunde intrarea în 
golf... 

Acum douăzeci de ani, gândi Operatin, insula era cu 
mult mai mică. lar aici, aproape, în drumul motonavei, 
unde se înalţă din - apă zidurile de piatră ale vechiului 
caravanserai, atunci nu se vedea nimic: ruinele mai erau 
ascunse sub apă. Cândva a fost aici un mare oraş 
comercial. Dar apele mării, crescând încet-încet, i-au silit 
pe oameni să părăsească oraşul şi să se retragă spre 
ţărmuri noi. 

De-a lungul veacurilor marea a înaintat şi s-a retras 
de multe ori, nivelul ei a crescut sau a descrescut 
adesea, iar amplitudinea oscilaţiilor de nivel a atins 


optzeci de metri. În ultimul timp însă, străvechea Mare 
Hozară a secat mult. De aceea au şi apărut din apă 
zidurile caravanseraiului, iar insula situată la intrarea în 
golf e acum mai lungă şi mai largă. 

Apa scade mereu, iar oamenii nu vor să se împace 
cu această idee. Aşa s-a născut problema extrem de 
dificilă a ridicării nivelului Mării Caspice. S-a propus ca 
înainte de toate să se separe de mare ghiolul Kara- 
Bogaz, de unde soarele fierbinte al deşertului evaporează 
în fiecare an paisprezece kilometri cubi de apă. S-a 
născut îndrăzneţul proiect de abatere a fluviilor nordice 
în Marea Caspică. După acest proiect „KVP”, apele 
fluviilor Kama, Vicegda şi Peciora urmau să-şi schimbe 
cursul spre sud pentru ca, prin Volga, să alimenteze cu 
apă Marea Caspică. 

Dar prin separarea Kara-Bogaz-ului şi prin captarea 
fluviilor nordice, chiar dacă s-ar adăuga la ele şi apele 
fluviului Amudaria, nivelul mării va. atinge înălţimea 
necesară - ridicându-se cu trei metri - abia în secolul 
viitor. 

Nu se poate aştepta atâta vreme. De fapt Marea 
Caspică are nevoie în plus doar de o mie de kilometri 
cubi de apă anual... 

Ce uşor de spus: doar! Pentru a pompa însă, de 
pildă, din Marea Neagră în Marea Caspică, o asemenea 
cantitate de apă într-un an ar fi necesare câteva mii de 
pompe dintre cele mai puternice, pe care numai o 
centrală electrică cu o putere de zeci de milioane de 
kilowaţi le-ar putea pune în funcţiune. 

Candidatului în ştiinţe tehnice Operatin îi erau 
familiare aceste date şi cifre, pentru că lucra la Institutul 
de oceanologie. La institut, ţinându-se seama de ultimele 
realizări ale ştiinţei sovietice, tocmai se elabora un nou 
proiect de ridicare a nivelului Mării Caspice. Pe 
cercetători îi aştepta o muncă vastă, interesantă. Iar lui, 
lui Operatin, îi fusese încredinţat unul din sectoarele cele 
mai de răspundere. 


Aşadar,  motonava  „Uzbekistan” înainta tăind 
valurile Mării Caspice... Să nu vă închipuiţi acum că 
Marea Caspică a secat în aşa măsură încât motonavele 
să nu poată naviga pe apele ei. Oraşul înălţat deasupra 
golfului albastru se apropia încet - se puteau distinge 
fără binoclu coşurile uzinelor şi contururile fine ale 
antenei postului de televiziune. 

Incet-încet, pasagerii umpleau puntea. Mulţi dintre 
ei, după ce şi-au petrecut concediul călătorind pe Volga, 
se întorceau acasă. Discuţiile erau în toi. IÎntrerupându- 
se unii pe alţii ei îşi aminteau de ecluze şi canale, de 
biserica Sf. Dimitrie, de căsuţa lui Kaşirin şi erau cu toţii 
de acord că asfinţitul soarelui la Kamişin este cu mult 
mai frumos decât răsăritul aceluiaşi astru deasupra 
oraşului Kazan. 

Câţiva „cunoscători  rezemaţi de balustradă, 
urmăreau cu privirea un iaht alb pe care motonava îl 
ajungea din urmă. Comentau calităţile iahtului şi se 
contraziceau în privinţa clasei din care face parte: 
„dracone ori „star4. Unul dintre ei, care avea binoclu, 
stabili până/la urmă că e vorba de un iaht din clasa „45 
metri pătfaţi”. 

Un grup de tineri şi tinere în maiouri bleu, cu 
numere albe - desigur sportivi - nu mai conteneau să se 
fotografieze. 

lată şi un bărbat voinic, cu umeri largi şi statură 
atletică, într-o bluză vărgată, despicată mult în lături. El 
se plimba plin de importanţă la braţ cu corpolenta-i 
consoartă şi, din când în când, dădea tinerilor fotografi 
sfaturi cu privire la timpul de expunere ori la 
deschiderea diafragmei. 

— Ce rău îmi pare că s-a sfârşit concediul! Păcat! 
Nu-i aşa, Tolea? auzi Operatin în spate o voce de femeie. 

— Ba bine că s-a terminat. Timp pierdut! răsună 
răspunsul lui Tolea. 

Lui Operatin i se părul cunoscut glasul. Se întoarse 
şi zări o tânără şi graţioasă blondină într-un sarafan de 


culoare roşie. Lângă ea păşea fără grabă un bărbat de 
vârstă mijlocie, într-un costum şifonat de şantung. Avea o 
faţă mare, plină, cu pungi sub ochi, şi o coamă rebelă de 
păr castaniu. Cei doi se opriră discutând lângă bord, nu 
departe de şezlongul în care se odihnea el. 

Operatin se ridică, îşi aranjă haina şi se apropie de 
cei doi. 

— Bună ziua, tovarăşe Benediktov! salută el cu o 
oarecare rezervă. 

Bărbatul în costum de şantung ridică spre Operatin 
o privire nu tocmai prietenoasă. 

— A, preastimatul referent! rosti el, răspândind un 
miros de coniac în jur. 

— V-am zărit în timpul prânzului, la restaurant, 
continuă Nikolai Illarionovici, dar n-am îndrăznit să vă 
deranjez... Operatin, se prezentă el însoţitoarei lui 
Benediktov, înclinându-şi politicos capul. 

—  Matveeva, răspunse blonda. Am auzit de 
dumneata. A 

Operatin zâmbi din colţurile buzelor: 

— Mi-nchipui... Desigur, părerile n-au fost prea 
măgulitoare. 

Drept răspuns blonda ridică din umeri. Soarele îi 
lumina faţa. Ochii-i căprui păreau calzi şi transparenti, în 
privirea ei însă se ghicea ceva trist, melancolic. 

— R şi dumneata ai călătorit pe Volga? întrebă ea. 

— Nu. M-am îmbarcat astă-noapte, la Derbent. Am 
avut treabă acolo. Interes de serviciu. Ei, dar dacă aţi şti 
ce mi s-a întâmplat la Derbent. Ceva foarte curios... 

jo 

Operatin se uită la Benediktov. Acesta, vădit plictisit, 
nu manifesta nici cel mai mic interes pentru ciudata 
întâmplare. 

Tot mai e supărat, gândi Operatin. Ce tip 
ranchiunos! 

Primăvara trecută, redacția unei reviste ştiinţifice i- 
a solicitat lui Operatin un referat asupra unui articol 


prezentat de un oarecare biofizician Benediktov. Articolul 
era remarcabil. La început se vorbea în el despre 
ionojorează, fenomen cunoscut încă din anul 1807< când 
profesorul Reiss din Moscova a descoperit că picăturile 
unui lichid pot trece prin altul. Autorul articolului analiza 
acest fenomen de pe poziţiile fizicii moderne: 
interpenetrabilitatea este legată de existenţa unor 
sarcini libere - ioni - la graniţa lichidelor, adică la 
graniţa a doua câmpuri cu încărcare de sens contrar. 
lonoforeza se aplică pe scară largă în medicină: 
medicamente lichide ionizate se introduc prin pielea 
bolnavului fără vătămarea ei. 

În continuare, autorul articolului îşi expunea 
observaţiile făcute asupra peştilor cu organe 
generatoare de curent electric. Dădea informaţii 
interesante despre aceste generatoare vii. La peştele 
torpilă Torpedinidae, de pildă, se produce o tensiune de 
300 volţi, curentul putând avea o intensitate de opt 
amperi. Ţiparul Electrophorus electricus dă până la 600 
de volţi. Peştii din familia Gimnarchus dau o tensiune 
neînsemnată, dar sunt apți pentru detecție: ei trimit 
aproape 300 de impulsuri pe secundă. Peştii - afirma 
autorul - fiind, dintre fiinţele vii, cei mai puternici 
purtători de energie, creează în jurul lor un câmp 
electric şi, sub acţiunea acestui câmp electric, apa 
pătrunde prin învelişurile lor exterioare în interiorul 
organismului. 

Introducând contacte în corpul peştilor, măsurase 
diferenţa dintre potenţialul pielii şi organelor interne, 
ajungând astfel la concluzia că în anumite condiţii 
electrostatice lichidul se difuzează, pătrunde prin 
țesuturile vii. Ipoteza pe care o formula autorul 
articolului era cel puţin îndrăzneață. In curând - afirma 
el - ca urmare a unui anumit tratament de iradiere, 
peştii vor putea deveni penetrabili şi penetranţi în 
anumite zone, astfel 

I îi; ca ei să poată trece liber, de exemplu, prin 


barajele de beton ale fluviilor. 

În referatul cerut de revistă, omul de ştiinţă 
Operatin aprecia la justa lor valoare interesantele 
experienţe cu peştii, dar lua în derâdere - de altfel, 
foarte politicos - ipoteza fantastică despre 
penetrabilitate. Apoi, la redacție, i-a fost prezentat 
autorul articolului, Benediktov, şi a avut o scurtă discuție 
cu el. Benediktov n-a căzut de acord cu argumentele lui 
Operatin, a calificat cele cuprinse în referat drept 
„îngustime de vederi66, iar articolul l-a retras cu totul, 
anunțând redacţia că nu vrea să-l mai publice. 

Iar acum, după mai mult de trei luni, iată că autorul 
articolului şi referentul s-au reîntâlnit. 

— Degeaba v-aţi supărat atunci pe mine, tovarăşe 
Benediktov, spuse  Operatin  împăciuitor. Articolul 
dumneavoastră conţinea multe date interesante şi, dacă 
vă amintiţi, eu am recunoscut... 

— Nu m-am supărat de loc, îl întrerupse Benediktov. 
De ce să mă supăr? Pur şi simplu consider că 
dumneavoastră... m-m... cum să spun... nu prea sunteţi 
competent în problema biocurenţilor. 

Operatin scoase batista şi-şi tamponă fruntea 
transpirată. 

— Să nu ne certăm, rosti el reţinut. Dumneavoastră 
vă pricepeţi mai bine într-un domeniu, eu în altul. Nu-i 
aşa? 

— De aceea ar fi bine să vă vedeţi de treabă. Iar în 
ce mă priveşte... 

— Tolea!... Cu un gest prevenitor, blondina îşi trase 
soţul de mâneca hainei. 

N-ar fi trebuit să încep această discuţie, se gândi 
Operatin. Prea-i surescitat... 

— Liniştiţi-vă, spuse el, n-am de gând să mă amestec 
în treburile dumneavoastră. Veţi înţelege însă singur, 
sper, că ipoteza dumneavoastră nu-i fundamentată. De la 
ionoforeză la interpenetrabilitatea corpurilor e ca de la 
cer la pământ. La revedere. 


Operatin se întoarse demn, dar n-apucă să se în<3 
epărtezeţ 

12. 

— Ascultati! îl strigă Benediktov. Vreţi să vă fac o 
demonstraţie de penetrabilitate? 

— Tolea! încetează! interveni iarăşi blonda. Te rog... 

Benediktov îi făcu semn să-l lase-n pace. 

— Priviţi! El îşi duse mâna la piept şi scoase brusc 
un cuţit din buzunarul dinăuntru. 

Fără voie, Operatin făcu un pas înapoi. 

— Hei, cetăţene! Atletul cu bluza vărgată se apropie 
repede de Benediktov. Ce-s glumele astea? Vă jucaţi cu 
cuțitul? 

Benediktov nu-i dădu nicio atenţie. 

— Uite-aici penetrabilitate! 

Cu aceste cuvinte îşi ridică mâneca şi-şi înfipse 
cuțitul în braţul gol. Cineva scoase un țipăt. Mulțimea 
începu să se adune în jurul lor. 

— V-aţi convins? 

Benediktov îşi mai împlântă o dată cuțitul în braţ. 
Lama îngustă, pe care se distingea un desen filigranat 
argintiu, trecu uşor prin braţ fără să lase nicio 
zgârietură. 

Pasagerii priveau înmărmuriţi: 

Benediktov râse şi vru să strecoare cuțitul înapoi în 
buzunar, dar nu apucă. Atletul ajunsese lângă el. 

— la dă-l încoace! se răsti acesta. Ţi-arăt eu să sperii 
oamenii!... 

Apucă lama cuţitului, simţi însă că a strâns în gol... 

— Lasă-mă în pace! strigă Benediktov. 

Dar atletul îi răsuci braţul şi cuțitul căzu pe punte, 
primejdios de aproape de bord. Mai multe persoane se 
repeziră să-l prindă... 

În clipa următoare sarafanul roşu ţâşni din mulţime 
şi blondina, trecând pe sub balustradă, se aruncă în apă 
de la şase metri înălţime. 

— Om peste bord! strigă cineva. 


Câţiva colaci de salvare plesniră zgomotos în mare. 
Scârţâiră palancurile gruielor ce susțineau bărcile de 
bord. Descriind un cerc, motonava se întorcea spre locul 
unde căzuse femeia în apă. Dar manevra nu mai era 
necesară. lahtul alb, oare se afla în acea clipă la numai 
vreo sută de metri de motonavă, făcu o voltă extrem de 
îndrăzneață sub v în, se înclină şi atingând apa cu 
capătul ghiului mare, se năpusti spre capul cu păr blond 
ce apărea când şi când din valuri. 

De pe „Uzbekistan” toţi văzură cum un tânăr înalt şi 
bronzat plonjă de pe iaht în apă şi după câteva minute 
sarafanul roşu apăru la bordul micii ambarcaţii. 

Motonava se apropie de iaht. 

— Aveţi nevoie de ajutor? strigă cartnicul de pe 
punte. 

— Nu-i nevoie i se auzi de jos vocea femeii. Mă duc 
dânşii la țărm. 

Pasagerii comentau întâmplarea cu aprindere şi îşi 
îndreptau spre iaht aparatele de fotografiat. Cu mâinile 
încleştate pe balustradă, Benediktov, alb ca varul, privea 
peste bord. 

Operatin cercetă puntea cu atenţie. Cuţitul nu mai 
era acolo. Ridicându-şi capul, întâlni privirea atletului, 
care-l fixa. 

— Interesant cuţit, făcu atletul o grimasă. Păcat că a 
căzut pradă peştilor. 

Operatin se întoarse şi se uită spre iaht. 

Nimic deosebit. Tânărul bronzat şedea la cârmă. Un 
alt flăcău, cu basma roşie pe cap, lega ceva lângă catarg. 
Câteva mişcări iuți cu mâinile şi pe arbore se înălţă 
sarafanul roşu, întins pe o rocarniţă, desigur ca să se 
usuce. 

Stăpâna sarafanului dispăruse în cabină. 

lahtul rămânea în urmă. De pe el se auzea un cântec 
vesel, tineresccu un text improvizat din îndemnuri de 
afişe sanitare şi sfaturi din reclame, totul pus pe o 
melodie avântată: 


Apa rece vă căleşte. 

Soarele vă încălzeşte. 

Faceți faţă la efort Dacă vă căliți prin sport; 

Dar de vreți să fiţi voinici Consumați vestiții mici. 

Beti lichioruri aromate şi vinuri şampanizate... 

CAPITOLUL II 

În care cititorului i se propune o plimbare pe iaht 
împreună cu eroii principali ai povestirii noastre 

Apoi el se duse pe faleza Fierului vechi să caute un 
tăiş no, pentru sabia sa. 

AL. DUMAS: „Cei trei muşchetari]. 

Cu voia dumitale, iubite cititor, ne vom întoarce în 
timp cu câteva ceasuri înapoi, iar în spaţiu vom face un 
salt de pe puntea motonavei „Uzbekistan” în hala de 
vechituri din marele oraş de pe malul mării... 

Fiind duminică, târgul era atât de ticsit de lume, 
încât îl puteai foarte bine asemui cu un corp dens ale 
cărui elemente se află în continuă mişcare. Vânzătorii şi 
cumpărătorii, reprezentând cele două sarcini opuse, ale 
cererii şi ofertei, erau atraşi unii de alţii în pofida foiţei 
contrarii a divergenţelor de preţuri. 

Exclamaţiile reţinute ale tarabagiilor, strigătele 
teribile ale vânzătorilor de îngheţată, conversaţia în 
multe limbi, culorile vii ale mărfurilor, amestecul 
complicatul mirosurilor de sudoare, colonie şi plăcintă cu 
carne, toate se prăbuşeau ca o avalanşă asupra 
simţurilor. 

Doi tineri înalţi şi supli se apropiau cu paşi iuți de 
hula de vechituri. Unul din ei, cu părul limoniu, aproape 
alb, într-o bluză sport de culoarea focului şi pantaloni bej 
se uita nerăbdător la ceas: 

— Opt şi-un sfert. Cred că Valka a şi ajuns la 
iahtelub şi ne-aşteaptă. 

— Să aştepte. În cel mai rău caz o să-ţi tragă ţie o 
wtipuneală, replică celălalt. 

Avea fruntea abruptă, maxilare pronunţate şi o claie 
de păr negru; ochii cenușii priveau calm, uşor ironic; de 


sub mânecile suflecate ale cămăşii albe ieşeau două 
braţe păroase, lungi şi puternice. 

Cei doi tineri pătrunseră din mers în mulţimea din 
faţa porţii şi încercară, asemenea unor gama-cvante 
rigide, să treacă prin ea în linie dreaptă, dar chiar de U 
primii paşi viteza lor scăzu simţitor. _ 

Se opriră lângă un chioşc cu răcoritoare. În spatele 
chioşcului în chip de poartă se înălța o arcadă de tablă 
neagră-aurie: 

Hala, pentru valorificarea obiectelor nefolositoare 

— Ciudat, observă Iura (aşa îl chema pe tânărul cu 
păr limoniu şi bluză sport). Pe unele firme scrie 
„desfacerea”, pe altele „valorificarea”. Cum îţi explici, 
Kolka, neconcordanţa asta? 

— Valorificarea, murmură Nikolai pe gânduri, 
stabilirea valorilor... Odinioară de această treabă se 
ocupau filosofii idealişti, iar acum se ocupă reţeaua 
comercială. 

— Înseamnă că în reţeaua comercială mai exista 
încă idealişti! 

Iura izbucni în râs şi întinse mâna spre Nikolai, iar 
acesta, râzând, îl plesni peste dosul palmei. 

— Două pahare mari cu apă minerală, ceru Nikolai 
tinerei vânzătoare. 

lura îşi bău paharul pe nerăsuflate, îl puse pe 
tejgheaua udă şi întrebă: 

— Spune-mi, dumneata vinzi răcoritoarele ori le 
valorifici? 

— Nici nu valorific, nici nu vând, răspunse 
vânzătoarea cu seriozitate. Servesc. Băuturile, pâinea, 
carnea, cartofii - toate acestea se servesc. Confecţiile se 
vând. Altele... poate asta aţi vrut să spuneţi... se desfac. 
Aţi văzut de pildă lângă gară: „Magazin pentru 
desfacerea pălăriilor”. 

— Grozav! exclamă lura încântat. Cum de nu vă 
încurcaţi? Mai dati-mi un pahar. 

Sorbind cu înghiţituri mici, glumea cu fata de la 


chioşc, până când Nikolai îl apucă cu hotărâre de braţ şi- 
l] târî de acolo. 

Dincolo de arcada porţii aceeaşi îmbulzeală. Cei doi 
prieteni căutau să depăşească expoziţia de tablouri 
pictate pe pânză de sac, pe muşama şi foi de polietilenă. 
Asemenea tablouri de prost gust numai în halele de 
vechituri mai poţi vedea. Predomină un singur subiect: 
frumuseți grase, de un roz-violaceu, culcate pe suprafaţa 
viu-albastră a apei. Lângă fiecare din aceste frumoase 
era pictată câte o lebădă orbitor de albă. 

— Haida de! exclamă Iura intrigat, oprindu-se în 
faţa uneia dintre pânze. Ce risipă de culori! 

— Leda şi lebăda, adăugă Nikolai. Ce vrei. Subiect 
clasic. 

Iura abia se stăpâni să nu pufnească în râs. 

— Cum adică! Cucoana asta vrea să fie frumoasa 
Leda din Sparta? Mama frumoasei Elena şi a 
Clitemnestrei? Soacra lui Menelau şi a lui Agamemnon? 

— Ia te uită cum stă pe apă... începu Nikolai. 

Dar chiar atunci se apropie de ei un bărbat bronzat, 
uşor încărunţit, de vreo patruzeci şi ceva de ani. Avea 
obrajii moi, ochelari cu rame mari de baga, o burtă 
rotunjoară. 

— Hm!  bombăni acesta. Regretabil! Foarte 
regretabil! 

Tinerii ingineri se întoarseră amândoi o dată. 

— Boris Ivanovici! exclamă lura. 

Boris Ivanovici Privalov era şeful sectorului în care 
lucrau ei. 

— Regretabil, repetă Privalov. Aţi şi găsit ce să 
admirati! 

— Dar uitați-vă cum stă pe apă, Boris Ivanovici, 
insistă Nikolai. Ca pe divan, şi nu se scufundă. Probabil 
pentru că e grasă. 

— Hm! Privalov cercetă cu atenție frumoasa de 
culoare roz-violaceu. Într-adevăr, mare lucru tensiunea 


superficială! 

— Dacă ungi un ac cu ulei şi el pluteşte, spuse Iura. 
Experienţa asta am făcut-o încă pe când eram la şcoală. 

— În fond, ce căutaţi voi aici? întrebă Privalov. Doar 
n-aţi venit să cumpăraţi tablouri? 

— Căutăm o piesă pentru iaht, explică Iura. Trebuie 
schimbat un scripete, şi la magazie... Bătrânul Menti s-a 
supărat pe noi când i-am cerut. Cică: „Mofturoşi mai 
sunteţi... ca nişte căţeluşe de salon. Dacă nu vă place, 
zice, duceţi-vă la Talcioc şi căutaţi acolo”. Şi am dat fuga 
încoace. Ce să facem. Dar dumneavoastră cu ce ocazie 
pe aici, Boris Ivanovici? 

Privalov se uită în jur: 

— A... nimic... nimic special. 

— Spuneţi-mi, Boris Ivanovici, se poate mări în mod 
artificial tensiunea superficială? întrebă Nikolai deodată. 

— Dacă se poate mări 7 

— Da. Nikolai arătă cu degetul suprafaţa albastră a 
apei din tablou. Ce-ar fi să te culci aşa pe apă şi să 
pluteşti? 

— La ce ti-ar folosi? 

— Ştiu eu? Nikolai ridică din umeri. Aşa, ca idee. 

Privalov se uită din nou în jurul său. 

— Întrebarea e interesantă, spuse el după un 
moment de tăcere. Dar înainte de toate, vă întreb eu: Ce 
este suprafaţa? Se uită prin ochelari mai întâi la Nikolai, 
apoi la Iura, şi răspunse singur: Suprafaţa nu este 
altceva decât o echilibrare a forţelor interne de către 
cele externe... Energia îndreptată spre interior... Un 
dublu strat electric... 

Tare îi plăcea lui Boris Ivanovici să discute despre 
ştiinţă! Dacă îl „puneai în mişcare66, era în stare să 
vorbească ore în şir. 

În jurul lor începuse să se strângă lume: când unul, 
când altul se oprea să asculte. 

— Boris! răsună deodată o voce îngrijorată de 
femeie. Unde-ai dispărut? 


Privalov se opri la mijlocul cuvântului: 

— Aici sunt, Olea, răspunse el femeii dolofane, cu 
faţa bucălată, care se strecurase prin mulţime până la el. 

— E o nenorocire cu tine! îl mustră ea încet, 
desfăcându-şi braţele. Dispari aşa, deodată, de nu mai 
ştie omul unde să te caute! Uite, s-a strâns lumea ca la 
urs... 

— Iartă-mă, Olea. Boris Ivanovici, stânjenit, îşi 
scoase ochelarii şi-i şterse cu migală. Mi-am întâlnit 
calaboratorii, înţelegi... 

— Văd. Femeia aruncă mânioasă o privire spre 
tablou. Stai aici şi te uiţi la porcăriile astea! 

— Bună dimineaţa, Olga Mihailovna, o salută Iura, 
zâmbindu-i din toată inima. Noi suntem de vină, pe 
cuvânt... 

— Bună, răspunse femeia sec. Hai mai repede, 
Boris. Am văzut într-un loc nişte sandale... exact numărul 
tău. Dacă nu le-a vândut, bineînţeles. 

Privalov îşi salută din cap cu părere de rău 
colaboratorii şi porni în urma soţiei. Dar după câţiva 
paşi, oprindu-se brusc, se lăsă pe vine înaintea unei 
grămezi de fier vechi. 

— Hei, băieţi! îi chemă el. Ia veniţi! Uite-aici un 
scripete. Nu-i bun? 

Nikolai luă scripetele şi-l privi, întorcându-l pe toate 
părţile: 

— Cred că o să meargă. 

— Boris! îl strigă Olga Mihailovna. 

— Îndată! Stând încă pe vine, cu ochelarii ridicaţi pe 
frunte, Privalov examina o bucată de metal ruginit, de 
formă prismatică. Interesant, mormăia el, zgâriind 
rugina cu unghia. 

Nikolai plăti scripetele şi-l întrebă din ochi pe 
vânzător cât costă piesa pe care o cerceta şeful lor. 
Vânzătorul le-o dădu ca supliment, arătând cu un gest că 
tot nu poate lua nimic pe ea Privalov înveli mica prismă 
de metal într-o bucată de ziar şi o vâri în buzunar. 


— Ce faceţi cu ea, Boris Ivanovici? întrebă Iura. 

— Ştiu eu? Aşa, îmi place mie. Şi-acum, la revedere, 
siamezilor. 

— Boris Ivanovici! mai spuse Nikolai, coborând 
vocea. leşim în larg cu iahtul. Ce-ar fi să dăm o raită 
până la şantier? 

— E o idee. Privalov se învioră. Excelentă idee! 
Tocmai aveam de gând... la staţi o clipă. 

Se apropie de soţie şi începu să-i vorbească cu voce: 
căzută. 

— A, nu! Asta nu! se indignă Olga Mihailovna. Abia 
te-am ţinut azi acasă, după atâta vreme! De ce conductă 
poate fi vorba duminica? 'Toată lumea se odihneşte. 

— Acolo tocmai duminica se lucrează din plin, 
pentru că au mai multă energie electrică... 

— Boris, iar vrei să rămâi fără sandale? în magazine 
nu găseşti numărul patruzeci şi cinci oricât ai căuta! 
Doar aici... 

— N-am nevoie de sandale, declară cu fermitate 
Privalov. Lasă-le încolo. Mă descurc şi fără ele. În sfârşit, 
Olea, iartă-mă... Nu fi supărată... Am plecat. Până la 
prânz mă întorc eu... 

Oftând, Olga Mihailovna se uită cu reproş în urma 
lui. 

Părăsind hala de vechituri, Privalov şi tinerii săi 
colaboratori urcară în troleibuz şi după vreo douăzeci de 
minute ajunseră la iaht-club. 

Şezând pe marginea debarcaderului, o brunetă cu 
bluză albă şi fustă pestriță citea o carte, legănându-şi 
picioarele bronzate de soare. 

Când o zări, lura păşi mai repede pe puntea debarca 
clerului. 

— Valea-Valentina! strigă el. Bună ziua. 

Fata închise cartea şi sări cu uşurinţă în picioare- 
Faţa-i brună, cu contur delicat, părea şi mai întunecată 
de supărare. 


— Asta-i culmea neruşinării! izbucni ea, scoţându-şi 
ochelarii de soare şi privindu-l cu asprime pe Iura. Imi 
spui să vin la opt şi tu vii la ora asta? E aproape zece! 

— Am avut o treabă urgentă, explică Iura. Vă 
cunoaşteţi, Boris Ivanovici? Dânsa e Valea. 

— Aaa! îmi pare bine, exclamă Privalov, strângând 
mâna fetei. V-am auzit glasul prin telefon. Dumneata îl 
chemi mereu pe Iuri Timofeevici, nu-i aşa? 

— Da, zâmbi vag Valea. Dar... poate că nu numai 
eu... 

— Chiar aşa, o asigură Nikolai. Jumătate de oraş îi 
telefonează. Îndeosebi fete. 

Privalov râse: 

— Lasă glumele, Kolea. De ce pui paie pe foc? 
Exagerezi... 

— Ba nu exagerează de loc, interveni Iura. De ce să 
nu recunosc: mă bucur de popularitate. 

Valea râse în sfârşit şi-l ciupi de braţ. 

Urcară toţi în iahtul alb, acostat la debarcader. Pe 
bordurile lui scria cu litere frumos colorate: „Mekong”. 

De ce purta iahtul de pe Marea Caspică numele 
marelui fluviu care adună în albia-i nenumărate ape de-a 
lungul a patru mii cinci sute de kilometri prin China, 
Birmania, Laos, Thailanda, Cambodgia şi Vietnam? 

Să vă explicăm. 

Veliştilor le plac denumirile sonore. Nu-i mai 
satisface botezarea ambarcaţiunilor cu nume ca „Vega“, 
„Orion”, „Arktur”... în ultimii ani „Sputnik” a fost numele 
cel mai la modă. 

Fostul comandant al iahtului alb însă a ţinut să dea 
ambarcaţiei un nume cu totul neobişnuit, Mekoniu”, care 
- după cum i se părea lui - era luat din mitologia greacă. 
A doua zi a fost întâmpinat cu aluzii pe care nu le 
înţelegea şi cu glume nu prea decente. Cercetând 
enciclopedia, a aflat că acest cuvânt este într-adevăr 
grecesc, dar că n-are nimic comun cu mitologia şi de 
atunci nu s-a mai arătat la iaht-club. 


lahtul a încăput apoi pe mâinile lui Nikolai şi Iura, 
Mai raţionalişti, inginerii nu şi-au bătut capul să 
găsească o nouă denumire. Au modificat doar terminația 
celei vechi, transformând indecentul „Mekoniu” în 
vigurosul „Mekong. 

După ce palancul fungei focului fu înlocuit, 
„Mekong” porni să traverseze golful. Înainta înclinat 
spre tribord, cu vânt de mare larg. 

— Scotele pe tacheţi! comandă Nikolai. 

Aici el era şef. Privalov execută cu aproximativă 
siguranţă manevra. Boris Ivanovici avea o pasiune de 
nebiruit: în zilele de sărbătoare tare îi plăcea să se 
tolănească acasă pe divan cu câte o carte în mână. De 
aceea rar îl puteai vedea la iaht-club. Totuşi îndrăgea 
sportul velelor şi, măcar formal, făcea parte de mai bine 
de un un clin echipajul iahtului „Mekong”. 

După ce fixă scota velastraiului, Privalov se întinse 
pe scândurile fierbinţi ale punţii. E atât de plăcut să stai 
culcat fără să te gândeşti la nimic, cu spatele gol expus 
la soare, şi să priveşti cum se îndepărtează, parcă 
plutind, oraşul cu zgomotele şi veşnicele griji, să-i asculţi 
pe băieţi glumind şi pe această fată râzând! 

Ei, dar parcă poţi să nu te gândeşti la nimic?... 
Gândurile despre conductă îi sfredeleau cu insistența 
creierul. 

Trecuse destul de multă vreme de când la Institutul 
de cercetări ştiinţifice pentru transportul petrolului 
„Transneft”, unde lucra Privalov, se născuse îndrăzneţul 
proiect de montare a unei conducte submarine între 
continent şi „Recifele de petrol”, faimoasa exploatare de 
ţâţei din largul mării. Deocamdată ţiţeiul era adus de 
acolo cu petrolierele. 

Proiectul era următorul: pe un mosor gigantic, 
montat în apă, lângă mal, să se înfăşoare o conductă din 
ţevi de zece țoli, lungă de patruzeci de kilometri, apoi 
prin remorcare să se desfăşoare acest „fir” până la 
Recife”. 


Deşi mulţi l-au socotit riscant, acest proiect al lui 
Privalov a fost totuşi adoptat. 

În ultima săptămână Privalov fusese atât de ocupat 
lu’ institut, încât nu putuse să se deplaseze nici măcar o 
dată pe şantier. Iată de ce primise cu entuziasm invitaţia 
băieţilor. Propunerea de a face o plimbare cu iahtul 
picase cum nu se poate mai bine, d 1211 

„.„Un vânt uşor din nord sufla spre larg. Iahtul 
înaintd uniform, legănându-se lin. Privalov privea 
îngândurai cele două valuri spumoase şi elastice care 
îmbrăţişau riguros bordajul alb. Se părea că iahtul nu 
spintecă ci doar încovoaie oglinda apei. 

Apa opune totuşi rezistenţă. Tensiunea 
superficială... 

Lui Privalov îi trecu deodată prin minte un gând 
straniu. Se ridică în coate şi, mijindu-şi ochii miopi, se 
uită la Nikolai care ţinea cârma. 

— O tensiune superficială mărită a unui lichid, rosti 
Privalov rar, poate înlocui o conductă. 

— Poftim? Ce-aţi spus, Boris Ivanovici? întrebă 
Nikolai. 

Iar Iura, care se afla cu Valea în partea cealaltă pe 
bord, îşi scoase de după velăstrai capul legat cu basmaua 
roşie şi-l fixă pe şef plin de curiozitate. 

— N-am înţeles... 

— N-aţi înţeles? Privalov se întinse până la pantaloni 
şi scoase din ei portţigaretul. Închipuiţi-vă o conductă 
subacvatică de ţâţei, continuă el după ce-şi aprinse o 
țigară. Lichidul pompat prin ce este separat de mediul 
marin? Prin peretele conductei, nu-i aşa? Dar dacă 
mărim tensiunea superficială a lichidului... Ei? Ce ziceţi? 
De ce n-ar fi menţinut ţiţeiul în şuvoi, ca să zic aşa, de 
către însăşi pelicula propriei suprafeţe? Şi-n cazul 
acesta, nu e inutilă conducta? Acum aţi înţeles, cred. 

— Ei, drace! exclamă Nikolai. Conductă fără ţevi... 
Grozav ar fi!... Dar cum putem mări până într-atât 
tensiunea? 


Încruntat, Privalov se întoarse pe spate de parcă ar 
fi vrut să iscruteze cerul. 

— Dar ce, am spus eu că se poate? 

— A fost... doar o idee fantastică? 

— Bineînţeles. Suprafaţa are proprietăţi 
necunoscute, pe care nimeni nu le poate dirija. Nu vă 
mai gândiţi la asta. E absurd. Şi eu am vorbit doar aşa, 
într-o doară... 

Privalov tăcu şi până la capătul drumului nu mai 
rosti niciun cuvânt. 

lahtul ocoli limba galbenă a promont ori ului şi se 
îndreptă spre țărm, dar fu nevoit să oprească la vreo 
sută de metri şi să arunce ancora: pescajul nu le 
îngăduia să se apropie mai mult. Cu mâna streaşină la 
ochi, Privalov 

Cercetă cu atenţie plaja de nisip pe care se înălţau 
diferite instalaţii îngrădite cu sârmă ghimpată. 

— Ce pustiu! bombăni el. De ce n-or fi lucrând? apoi 
îşi scoase ochelarii, cobori în apă şi cu mişcări 

Încete porni înot spre mal. 

lura şi Nikolai săriră şi ei în apă, luându-se la 
întrecere. Ajungând pe plajă, toţi trei se uitară în jurul 
lor. Malul era tăiat de un mic golfuleţ, excavat cu draga 
până la o formă perfect circulară. În acest golfuleţ se 
tifla instalat un mosor uriaş de peste două sute de metri 
diametru; bandajul dublu al mosorului era format din 
ţev-i sudate, iar bucşa era alcătuită din inele de vreo 
zece metri, tot din ţevi sudate. In centru se vedea un 
mănunchi de piloţi, iar o mulţime de cabluri uneau obada 
ţie bucşă. Părea că în apa limpede a golfului zăcea o 
uriaşă roată de bicicletă. 

Caracteristicile tehnice ale conductei au fost în aşa 
fd alese, încât întreaga instalaţie să nu cântărească 
nimic în apă. 

Pe mosorul uriaş fuseseră înfăşuraţi câţiva kilometri 
de conductă sudată şi acoperită cu izolaţie anticorozivă. 
Capătul „firului”, tras pe un jgheab cu role până la 


maşina automată de sudare prin contact, aştepta în 
zadar să fie unit cu o nouă ţeavă. Cablul înfăşurat pe 
obada mosorului era prins la mal de cârligul unui tractor; 
după sudarea unei noi ţevi tractorul, trăgând cablul, 
răsucea puţin mosorul gigantic, făcând la maşina de 
sudare loc pentru ţeava următoare. Şi acest tractor 
zăcea nemişcat. 

Lângă maşină, pe stelaje, numeroase ţevi acoperite 
cu - izolaţie aşteptau în zadar să fie sudate; o macara 
autopropulsată aşi ţinea cu melancolie gâtul înclinat spre 
stivele de ţevi neizolate. Ceva mai deoparte, sub un 
şopron, puteau fi văzute transformatoarele, spre care se 
întindea linia provizorie pentru transportul energiei 
electrice şi cazanele pentru topirea bitumului... Dar câte 
nu se aflau acolo! 

Numai oamenii lipseau. 

Ba nu. lată un autocamion staționând în apropierea 
automatului de sudare. Câţiva oameni se trudeau să urce 
ceva greu în el. 

Privalov, urmat de cei doi tineri ingineri, se îndreptă 
iute spre camion, dar un om cu chipiu maro decolorat 

şi pantaloni suflecaţi până la genunchi le tăie calea. 
Ers în picioarele goale, iar pe spate îi atârna o armă. 

— Hei! Ce căutaţi aici? strigă el. Ce, nu vedeţi 
sârma? 

— Suntem de la „Iransneft”, spuse Privalov. 

— Dânsul a proiectat conducta asta, adăugă Iura, 
Nu-l recunoşti? Doar am mai venit de sute de ori pe aici! 
Bineînţeles pe uscat şi cu pantalonii pe noi... 

Paznicul îl privi cu neîncredere pe autorul 
proiectului, gol şi ud, cu trupul greoi împodobit doar de o 
pereche de chiloţi albaştri. 

Tocmai atunci se apropie de ei unul din cei ce se 
agitau lângă camion, un bărbat în salopetă, din 
buzunarele căruia ieşeau diferite hârtiuţe. 

— Bună ziua, tovarăşe Privalov, salută el. Ce s-a 


întâmplat? 

— Asta mă întreb şi cu: Ce s-a întâmplat? rosti aspru 
Privalov. De ce s-au oprit lucrările? 

— Avem dispoziţii să atacăm cu toate forţele un alt 
obiectiv. 

— Cine a dat aceste dispoziţii?! 

— Conducerea. Direcţia de montaj şi construcţii. 

— Cum adică, aveţi de gând să demontaţi totul? 

— Deocamdată numai compresorul. Dacă stă, mie 
nu-mi plăteşte nimeni timpii morţi. 

— Nici pentru subminarea lucrărilor la conductă n-o 
să te laude nimeni, zvârli Boris Ivanovici cu o furie 
stăpânită. 

— Nu mă-ncălzeşte pe mine lauda nimănui, 
răspunse Imperturbabil şeful şantierului. Eu vă cunosc 
de mult. Boris Ivanovici. Apreciez cartea dumneavoastră 
despre conducte şi mă folosesc de ea. Chiar şi acest 
proiect al dumneavoastră îmi place, dar ce pot să fac? 
Dacă mi se porunceşte, mâine tai mosorul ăsta cu 
autogenul deşi, recunosc, n-am avut până acum o lucrare 
mai interesantă. 

Spunând asta se întoarse şi se îndreptă spre camion, 
înfundându-se în nisip la fiecare pas. 

Privalov se uită în urma lui, mijindu-şi ochii miopi. 

— Acum două zile... Paznicul se apropiase de ei şi le 
spuse confidenţial: Acum două zile au venit aici cu un 
ZIL. Umblau în jurul roții şi clătinau din cap... fh, aprinde 
o ţigară, limoniule. Paznicul îi întinse lui Iura ţigările. Eu, 
ce să spun, sunt de multă vreme în slujba lista, am văzut 
de toate. Dar să încovrige ţevile pe roată, bsta n-am mai 
văzut. 

— Păi de muşchetarule. împrieteneşte-te cu noi şi-ai 
pa vezi altele şi mai şi, spuse Iura. 

Trecuse cu mult de amiază când iahtul porni înapoi. 

Pe jumătate culcat lângă Privalov, Nikolai strângea, 
n mină şcota focului şi se uita îngândurat la motonava 
luare, albă, care ajungea din urmă iahtul. Iura trecuse în 


cârma, iar Valea se ghemuise lângă el. 

— Iura, şopti ea. Kolea... are pe... Se întâlneşte cu 
Cineva? 

— Întreabă-l pe el, ce mă-ntrebi pe mine? 

— Ei, asta-i! Cum o să-l întreb? Valea râse. E atât fie 
serios. Mi-e şi frică de el. Iar după un răstimp de tăcere 
adăugă: Ştii ceva? O mai ţii minte pe Zina, prietena mea? 
Hai să le facem cunoştinţă. 

— Ştiu eu? se codi Iura. Mai bine nu. E foarte 
pretenţios. 

— Ei, asta-i! 

Valea se îmbufna şi amuţi. 

Iura începu să cânte ceva. Nikolai îl susţinu. 
Cuvintele cântecelor le născoceau chiar ei, ori cântau 
diferite Versuri pe o melodie la modă. 

Între timp, motonava ajunsese în dreptul iahtului 
vMekong”. Mulțimea de pasageri ce se foia sub tenda 
punţii de promenadă le atrase atenţia. 

— Ce-o fi acolo? Nikolai se uită cu atenţie la 
Oamenii agitaţi, înghesuiți pe punte. Ia uitaţi-vă! 

De pe bordul înalt al motonavei o siluetă suplă, 
îmbrăcată în roşu, căzu în apă. 

— Volta sub vânt! strigă Nikolai. 

Iura se lăsă cu toată greutatea pe eche. Palancurile 
Neîrţâiră şi ghiul mare, descriind un arc larg, se mută la 
celălalt bord. lahtul se răsuci fulgerător şi se năpusti 
hpre motonavă, intrând cu tribordul în apă până la 
tambuchi. Corpul iahtului vibra, şarturile răsunau ca 
nişte Wti iine. 

— Ține, Valea! Opinteşte-te cu picioarele! 

Nikolai îi dădu fetei scota focului şi dintr-un salt fu 
în apă. 

CAPITOLUL IU 

În care Operatin comunică ceva lui Privalov şi-i cere 
în schimb unele informaţii 

— N-ai crezut, sper, să-l găseşti aici pe episcop. Dar 
ce ciudat zac oasele! Într-adevăr, scheletul zăcea într-o 


poziție ne-h. L. STEVENSON: „Insula comorilor”. 

Spre sfârşitul zilei de lucru în biroul lui Privalov 
intră vechiul său prieten, Pavel Stepanovici Koltuhov, 
inginerul-şef al Institutului de cercetări „Transneft”. 

— Boris dragă, spuse el, aşezându-se într-un fotoliu 
lângă birou şi întinzându-şi picioarele lungi. S-a aranjat: 
mâine se reiau lucrările. 

— Slavă Domnului! Privalov se lăsă pe speteaza 
scaunului. Le-aş tăia mâinile acestor econ Omişti! auzi, 
deştepţii! Cică ar fi mai avantajos să transporţi ţiţeiul cu 
petrolierele decât să-l pompezi prin conductă! Dar calea- 
ntoarsă fără încărcătură? Asta n-o mai pun la socoteală! 
Nici încărcarea şi descărcarea apei pentru balast! Ca să 
nu mai vorbim câte zile de furtună sunt pe Marea 
Caspică! 

Koltuhov dădea din cap în semn că-i de acord. Apoi 
se ridică, îşi aprinse o ţigară şi-l privi ţintă pe Privalov pe 
sub sprâncenele-i stufoase: 

— Pe mine nu-i nevoie să mă convingi de avantajele 
conductei. Le ştiu şi eu. Altceva spune-mi: In ce direcţie 
întindem prima conductă? 

— Proiectul prevede două variante. Eu o susţin pe 
cea spre estacada nordică. 

— lar Markarian mă asigură că ar fi mai avantajos 
spre cea răsăriteană. Ia cheamă-l până aici! Telefonează! 


Inginerul Markarjan, un bărbat mic de statură, vioi, 
nebărbierit, sosi după câteva clipe. 

— Uite ce e, puişorilor. Koltuhov se învălui într-un 
nor de fum. Am examinat variantele voastre. Sunt de 
egală valoare atât din punct de vedere tehnic cât şi 
economic. Văd că nu-i chip să cădeţi de acord. Parcă ne- 
am juca! Cum adică, nu vă puteţi înţelege între voi? Aveţi 
nevoie de dădacă? 

— Cum o să te înţelegi cu încăpăţânatul ăsta? 
bombăni Privalov. 

— Ba tu eşti încăpățânat! Catâr! Markarian sări de 


pe scaun şi începu să alerge prin birou. De câte ori ţi-am 
spus: estacada răsăriteană... 

— Stai jos! îi făcu semn cu mâna Koltuhov. Tocmai în 
vorbeşti de catâri? Spuneti-mi, de măgarul lui Buridan 
aţi auzit vreodată? Neştiind ce braţ de fân să aleagă, a 
crăpat de foame. Şi asta numai pentru că erau la fel! Ei 
bine, eu nu sunt măgarul lui Buridan! 

Koltuhov scoase din buzunar o monedă de douăzeci 
de copeici. 

— Nu, Pavel Stepanovici! protestă Markarian. Aşa 
nu se poate! 

— Ba se poate! Aplicarea practică a teoriei 
probabilităților. Cea mai pură cibernetică, numai că nu-i 
electronică. „Arolo”, varianta răsăriteană, „arişca66, cea 
nordică. 

— Presupun că glumeşti! interveni şi Privalov. 

— Nu-ţi place terminologia de maidan? Bine, să 
utilizăm termenii monetăriei naţionale. Să spunem 
„avers66 şi „revers66. 

Koltuhov dădu un bobârnac monedei care bâzâi pe 
cristalul biroului - apoi căzu. 

— Se adoptă varianta Markarian, anunţă Koltuhov. 

Markarian hohoti de bucurie, îşi frecă mâinile şi ieşi. 

— E o hotărâre lipsită de logică! protestă Privalov. 

— Tocmai de aceea valoroasă, replică Koltuhov. 
Problema alegerii între două variante identice nicio 
maşină electronică de calcul n-o poate rezolva. Omul însă 
poate. Capacitatea de a adopta hotărâri ilogice, atunci 
când nu există o hotărâre logică - în asta constă, dacă 
vrei, superioritatea creierului omenesc faţă de cel 
electronic. 

Se apropie de harta mare a Mării Caspice, atârnată 
de perete, şi rămase câtva timp în faţa ei. 

— Patruzeci de kilometri de conductă, rosti el. Şi 
încă trei conducte, asta înseamnă o sută şaizeci. Apoi 
conducta transcaspică, încă trei sute de kilometri... O 
întreagă reţea pe fundul mării. 


— Milioane de ruble, adăugă Privalov, apropiindu-se 
la rândul său de hartă. Suntem în secolul douăzeci, iar 
noi, ca în antichitate, nu suntem în stare să transportăm 
lichidul fără conducte. 

Koltuhov îşi muşcă buzele, apoi întrebă: i 

— Ai citit ultimul articol al lui Arşavin? 

— Nu, n-am apucat. Dar ştiu la ce lucrează el. 
Propune să se remorcheze ţiţeiul pe mare în nişte saci 
uriaşi, din r-un material subţire ca o peliculă. Desigur, e 
mai avantajos decât transportul cu petrolierele. _ 

— Citeşte totuşi articolul, îl sfătui Koltuhov. Inţelegi? 
Arşavin a elaborat o întreagă teorie cu privire la 
adaptarea automată a lungimii sacului la lungimea 
valului. Energia pentru învingerea frecării de apă o 
furnizează chiar energia valului. Interesant, oricum. 
Koltuhov îşi turnă din carafă un pahar de apă şi bău; pe 
gâtul lui slab, subţire, plin de riduri, mărul lui Adam se 
mişca sus-jos ca un piston într-un cilindru. Aşadar, 
continuă el, pentru sacii lui, Arşavin arc nevoie de o 
peliculă foarte subţire şi foarte trainică din material 
plastic. 

— Ei, asta e specialitatea ta, observă Privalov. 

— Da. Am şi schiţat un mic articol despre treaba 
asta. Unele consideraţii despre peliculă. Treci diseară pe 
la mine să ţi-l citesc. 

— Pelicula din material plastic e tot o conductă, rosti 
Privalov pe gânduri. Principial, nimic nou... 

— Nimic nou? mirii Koltuhov sarcastic. Şi, mă rog, 
ce propui tu „principial” nou? 

— Mi-a trecut prin minte ceva, mărturisi Boris 
Ivanovici. Ceva din domeniul fizicii suprafeţelor. Orice 
suprafaţă dispune de energie, nu? închipuie-ţi, ce-ar fi să 
descoperim metoda dirijării acestei energii astfel încât să 
putem modifica proprietăţile tensiunii superficiale?... 

— Stai puţin. Dar există substanţe care acţionează 
admirabil asupra suprafeţei; aşa se şi numesc: SAS - 
substanţe active de suprafaţă. Substanțe detergente, 


diluante... 

— SAS-urile micşorează tensiunea, replică Privalov, 
iar eu am în vedere mărirea ei. O asemenea mărire încât, 
cum să spun, şuvoiul de ţâţei să se menţină în pielea 
propriei suprafeţe. 

— Ce idee! Unde ai mai cules-o şi pe asta 7 

Privalov zâmbi: 

— La hala de vechituri. 

Şi-i povesti pe scurt despre discuţia cu tinerii 
ingineri. 

— Fantezist bătrân! Koltuhov izbucni într-un râs 
tremurat. Zăpăceşti tineretul! Ar trebui să citeşti mai 
puţin din Jules Verne înainte de culcare. 

— Să lăsăm asta. 

— Nu uita, Boris, că nu mai ai vârstă... 

— Vârstă? Ce-are a face vârstă? Citesc şi recitesc Ve- 
mi place. Jules Verne mă înviorează. 

Sună telefonul. Privalov ridică receptorul. 

— Da... Bună ziua... Poftiţi, vă aştept. Puse 
receptorul jos. Operatin, de la Institutul de oceanologie... 

— A, îl cunosc, spuse Koltuhov. Vine des pe la tine? 

— Nu. Mai des mă întâlnesc cu exploratorii de la 
Inilitut. Ne ajută să alegem traseul. 

Koltuhov privi pe fereastră. Institutul de oceanologie 
se afla de cealaltă parte a străzii. Un bărbat uscăţiv, cu 
pălărie de paie, ieşi de sub portalul larg al clădirii şi I 
inversă iute strada. 

— Se grăbeşte vecinul de vizavi, arătă Koltuhov cu 
capul. Se spune că-i un om capabil. Uite, pot să pariez 
cât el din copilărie n-a mai pus mâna pe un Jules Verne... 
Poftim! strigă el, auzind bătaia în uşă. 

Operatin intră în birou, îşi scoase pălăria şi-i salută 
pe cei doi. 

— Sănătos, voinic, Pavel Stepanovici? întrebă el 
netezindu-şi părul rărit. Nu v-am văzut de mult. Ce mai 
faceţi? 

— Ce să fac... Lui Koltuhov îi plăcea ca în discuţiile 


cu oamenii străini să facă pe naivul său, cum se exprima 
chiar el, pe „ţăranul din Voronej”; de altfel se şi trăgea 
HIntr-o familie de ţărani de prin părţile Voronejului. Mă 
ăgit, conduc, rezolv diverse certuri când unii nu pot să 
împartă două paie la trei măgari... 

Operatin zâmbi cu amabilitate dând a înţelege că a 
Mpreciat gluma. 

— Dar ce vă fac răşinile şi masele plastice? Tot vă în 
îi pasionează? 

— M-ar pasiona, dar când? Koltuhov îşi desfăcu 
braţele. Munca de conducere îmi răpeşte prea mult timp. 
Ce-i drept am o cămăruţă acolo, un malaxor, nişte 
terinostate, o presă... Uneori mai prind pe coridor pe 
careva dintre tineri în discuţii particulare şi atunci, rogu- 
te, 29 puişorule, pofteşte în cămăruţă şi presează vreo 
două mostre de masă plastică. Drept pedeapsă. Ştiţi doar 
ce urât miros au răşinile... Dar ce-am auzit? E adevărat 
că aţi fost eroul unei aventuri? întrebă el deodată. 

Operatin se încruntă. 

— Ce aventură? 

— Mi-a povestit directorul vostru. A fost Operatin al 
meu la Derbent, zice, şi a nimerit acolo într-o groapă 
unde a găsit nu ştiu ce... A trebuit să-i prelungesc 
delegaţia. 

Umbra de pe faţa lui Operatin dispăru. 

— Da. A fost o chestiune cam neplăcută... 

x-Ei, bine! Koltuhov se uită la ceas. Nu vă mai de 
ranjez. 

Îi salută din cap şi se îndreptă fără grabă spre uşă, 
trecând în mers legănat, unul înaintea celuilalt, 
picioarele lungi, cu vârfurile îndreptate înăuntru. 

Aici este cazul să relatăm aventura de la Derbent a 
lui Nikolai Illarionovici. 

Operatin se dusese la Derbent - vechiul oraş - al 
Porţilor Ferecate, care pe vremuri veghea drumul 
caravanelor în locul cel mai îngust dintre munte şi mare 
- ca să cerceteze ruinele cetăţii şi să culeagă uncie date 


despre vechiul nivel al mării. Odinioară meşteri 
necunoscuţi au înălţat aceste ziduri din pietre uriaşe 
cioplite în formă de covată şi umplute cu plumb, ca să fie 
mai grele; pietrele erau prinse de câte un burduf umflat 
cu aer şi remorcate pe apă până în locul unde scafandri 
iscusiţi construiau partea submarină a zidurilor. 

În ultima zi, înainte de a se reîntoarce de la Derbent, 
Operatin a intrat să cerceteze o veche carieră de piatră 
de pe ţărmul pustiu. Făcând un pas greşit însă, a 
alunecat cu piciorul într-o crăpătură şi, deodată, piatra 
de sub piciorul său s-a prăvălit cu el cu tot. 

Câţiva metri de zbor spre adâncuri şi iată-l într-o 
băltoacă de noroi. 

Operatin s-a ridicat, abia putând să-şi tragă 
răsuflarea. Cu câteva clipe mai înainte avusese deasupra 
capului cerul albastru senin, iar acum îl împresura o 
pâclă sufocantă, urât mirositoare. A scos lanterna din 
buzunar. Fâşia de lumină galbenă, tremurătoare, luneca 
parcă speriată pe pereţii umezi, acoperiţi cu muşchi. 

Operatin şi-a dat seama că s-a prăbuşit într-un 
coridor subteran care unise odinioară cetatea Narân- 
Kale cu marea. Legendele pomeneau de acest coridor, 
dar până atunci el nu fusese descoperit. 

In sfârşit, raza de lumină a lunecat în jos. Operatin, 
care a ştiut întotdeauna să se stăpânească, a simţit că-l 
cuprinde groaza. O hârcă încă împodobită cu păr rânjea 
la el. Un cadavru intrat de mult în putrefacție! Nici n-a 
ştiut când a luat-o la fugă. Picioarele îl duceau singure... 
Nimerind într-o băltoacă rece, s-a trezit. N-avea niciun 
sens să fugă. Unde să fugă? Şi-apoi... de cine? 

Infrângându-şi repulsia, s-a întors lângă cadavru să-l 
cerceteze. 

Era un om mic de statură, în haine de oraş, rupte. 
Nenorocitul s-a prăbuşit desigur mai de mult în 
subterana blestemată şi a fost strivit de pietre... 
Operatin a mai luminat împrejur. Lângă cadavru zăcea 
un sac pe jumătate putrezit. A împins cu piciorul şi din 


sac a ieşit la iveală un pistol. 

Un  parabel-lum german, s-a mirat Nikolai 
Illarionovici. Ciudat!... 

Desfăcând apoi cu hotărâre rămăşiţele sacului a mai 
găsit un post de radio portativ, câteva pachete de 
exploziv, cartuşe cu tubul înverzit. Din noroi ieşea un 
balon, metalic, prelungit cu un furtun gofrat - probabil 
un acvalang. 

Echipamentul tipic al diversioniştilor... 

A îndreptat din nou lumina asupra cadavrului. Şuti 
gulerul sfâşiat al cămăşii strălucea ceva. Operatin a 
privit cu atenţie. Un mic crucifix, iar alături o plăcuţă 
metalică groasă prinsă de un lanţ strălucitor. Pe plăcuţă 
erau gravate câteva litere. Operatin a şters plăcuţa cu o 
bucată de pânză de sac şi a citit: 

„Am d g* 

Dedesubt se puteau distinge mai greu alte câteva 
litere mici, tot latine. Foarte ciudat!... Numai un catolic 
poate purta asupra lui un crucifix... 

De când o fi zăcând aici, în hruba asta subterană? 
Dar la naiba! El, Operatin, n-are de gând să-i ţină 
companie... 

Nikolai lIllarionovici a ridicat pistolul de jos, 
clătinând din cap cu îndoială. Prinzând închizătorul între 
degetul mare şi cel arătător a apăsat - pârghiile cotite s- 
au ridicat şi cu un declic sec au revenit la loc. 
Parabellum-ul era în bună stare. 

Operatin a tras un foc în pata luminoasă de 
deasupra capului - locul gol lăsat de blocul de piatră cu 
care se prăbuşise. Subterana s-a umplut de vuiet. Apoi 
liniştea s-a aşternut din nou. 

Minutele sau poate orele se scurgeau încet. 
Operatin trăgea din când în când, subterana bubuia ca 
un vulcan trezit, dar în afară de ecou niciun alt sunet nu 
venea de afară. După ce a tras şi ultimul cartuş, 
Operatin, răsuflând greu, s-a rezemat de peretele ud. îl 
cuprinsese disperarea... 


Deodată a auzit acolo, sus, glasuri alarmate. 
Operatin a strigat. A strigat cu vocea gâtuită, sufocată de 
miasmele încărcate acum şi de duhoarea prafului de 
puşcă ars. Pata luminoasă de sus s-a stins: capul cuiva a 
acoperit orificiul. 

— Cine trage? a întrebat o voce. 

După câtva timp, mai mulţi oameni voinici, cu 
ajutorul unei frânghii, l-au adus pe Operatin la suprafaţă. 

A trebuit să-şi amâne plecarea, să dea declaraţii 
autorităţilor locale, să semneze diferite documente. 

Iar lui Operatin nu-i plăcea să piardă vremea. 

Două capete se aplecară peste foaia roză a 
fotocopiei: Nikolai şi Iura verificau cotele adâncimilor de 
pe traseul conductei. 

Tânărul laborant Valerik Gorbacevski îşi consultă 
ceasul, se apropie de oglindă şi se apucă, să-şi aranjeze 
favoriţii şi mustăcioara neagră. Astă-iarnă Valerik a zăcut 
trei săptămâni de gripă şi în acest timp şi-a lăsat favoriţi 
care dădeau feţii lui rotunde de adolescent un aer cam 
impertinent. Colegii spuneau în glumă acestor favoriţi 
„complicaţie postgripală”. 

Trecându-şi pieptenele minuscul prin mustăcioară, 
Valerik fredona cântecul lui favorit, despre un oarecare 
Cico venit tocmai din Porto-Rico. 

— Dragul meu Valerik, i se adresă Iura exagerat de 
drăgăstos, pe unde-o fi Porto-Rico? Ştii? 

— Sigur că ştiu! 

— Lângă Madagascar. Nu-i aşa? 

— Mda. Cam pe acolo, confirmă nesigur laborantul. 

1 Inginerii râseră. 

— Vezi, prietene? Dacă te apuci... începu lura, dar 
tocmai atunci sună telefonul şi el ridică receptorul. 
Nikolai, te cheamă şeful. Ia planul traseului şi lista 
cotelor. 

Sărind câte două trepte odată, Nikolai urcă un etaj 
mai sus şi intră în biroul lui Privalov. Un bărbat uscăţiv, 
necunoscut, într-un costum verzui, se afla acolo. Străinul 


îl măsură din ochi pe Nikolai, dădu uşor din cap şi-şi 
rosti numele: 

— Operatin. 

Nikolai se prezentă la rândul său şi se aşeză în faţa 
lui Operatin. 

— Nikolai Sergheevici... Privalov îl privi prin 
lentilele ochelarilor... Tovarăşul Operatin de la Institutul 
de oceanologie mi-a dat unele informaţii interesante de 
care va trebui să ţinem seama. AĂăă... Boris Ivanovici îşi 
ridică ochelarii pe frunte şi se aplecă peste foaia adusă 
de Nikolai. Uite aici socoteam noi să efectuăm exploziile 
pe fundul mării. E un hanc de nisip. 

Operatin îşi aruncă ochii doar: 

— Inutil. 

— Dar trebuie să plasăm conducta mai adânc, 
ripostă Nikolai. Dacă ţinem seama de scăderea în 
perspectivă a nivelului mării... 

— Ei, asta e, îl întrerupse Operatin, punându-şi 
picior peste picior şi pironindu-l pe tânăr cu privirea. 
Tocmai ce-i spuneam şi şefului dumitale Peste vreo trei. 
ani nivelul mării va creşte. Prin urmare nu are rost să 
adânciţi traseul. 

— Aveţi date precise? 

Operatin râse: 

— Mai precise decât mine nu poate avea nimeni. 

Privalov se lăsă pe spătarul scaunului şi ochelarii îi 
căzură de la sine pe nas. 

— Deh, făcu el frecându-şi fruntea. N-ai ce-i face, va 
trebui să revizuim cotele. Nikolai Sergheevici, te rog pe 
dumneata să treci drumul la Institutul de oceanologie. 
Chiar mâine. Se poate, Nikolai Illarionovici? 

— Desigur, poftiţi, dădu din cap Operatin. După- 
amiază. 

— Foarte bine. Nici nu vă închipuiţi câtă bătaie de 
cap avem cu această conductă. Mereu se găsesc oameni 
grijulii care să ne frâneze munca. Duminica trecută am 
fost pe şantier şi... Eh, ce să mai vorbim... 


— Înţeleg, spuse Operatin cu simpatie. Apropo, 
Boris Ivanovici, n-am ştiut că te pasionează sportul 
velelor. 

— De ce? 

— V-am văzut duminică pe un frumos iaht alb”. 

— Ne-aţi văzut? De unde puteaţi să ne vedeţi? 

— De pe motonava „Uzbekistan”. 

— Aha! se dumiri Privalov. Dar cum de-aţi scăpat, 
femeia aceea peste bord? 

Buzele subţiri ale lui Operatin se întinseră într-un 
zâmbet. 

— Eu, personal, n-am scăpat-o, răspunse el. A fost 
un scandal acolo. Drept să vă spun, nu ştiu dacă a 
împins-o cineva peste bord în învălmăşeală ori s-a 
aruncat ea singură. Se pare că avea în mâna un obiect de 
metal. 

— Un obiect de metal? Privalov îi aruncă o privire 
lui Nikolai: Ai văzut ceva când ai scos-o din apă? 

— In afara cataramelor de la sandale n-am văzut 
nimic de metal. 

— Ei, să lăsăm asta. Operatin se ridică. Ştiţi, Boris 
Ivanovici, locul acela prezintă interes nu numai prin 
faptul că a fost salvată o femeie de la înec. Am observat 
la suprafaţa apei nişte bule. N-o fi cumva vreo emanaţie 
de gaze? 

— Tot ce se poate. Anunţaţi-i pe cei de la explorarea 
țițeiului. 

— Cum să-i anunţ dacă nu ştiu exact locul? Doar nu 
e pe uscat, unde există puncte de reper. 

— După câte îmi amintesc, interveni Nikolai, în 
momentul acela ne îndreptam spre antena de televiziune, 
iar la travers tribord aveam antrepozitul frigorific. Şi 
eram aproape de o geamandură a canalului navigabil... 
Cred că era a optsprezecea. Cam la o sută de metri spre 
nord. Se poate stabili uşor locul... 

— Vă mulţumesc, se arătă Operatin grăbit. Prin 
urmare, vă aştept... mâine după-amiază... 


Îşi luă rămas bun şi plecă. 

Nikolai strânse sul fotocopiile. 

CAPITOLUL. IV 

Despre picături şi despre forma ler aerodinamică 

Zi de zi nedespărțiţi, am ajuns să Inn prieteni la 
catarama. Pe urma, însă, el a plecat... 

A. GRIBOEDOV: „Prea multă minte strica. 

Cei doi prieteni ieşiră din institut şi porniră pe 
strada inundată de un soare strălucitor. 

— Uf, ce arşiţă! oftă Iura. De ce te-a chemat şeful? 

Nikolai îi relată pe scurt convorbirea. 

— Interesant. Şi cum au ei de gând să ridice nivelul 
mării? Dar răspunsul întârzia. Iura cercetă cu atenţie 
faţa prietenului său. La ce te gândeşti, bătrâne? 

Nikolai tresări, surprins parcă. 

— Mă gândesc la... Spune-mi, Iura, tu ce crezi? De 
ce-o fi căzut de pe motonavă? 

Iura zâmbi cu satisfacţie: 

— Deci asta e! Fii atent, băiete! Fereşte-te de 
femeile care cad de pe motonave. În locul tău, nici n-aş 
mai fi salvat-o. 

— Mai termină, gură spartă! bombăni Nikolai şi 
grăbi pasul. 

Nu s-ar putea spune că se gândea prea mult la 
femeia cu sarafan roşu, dar ceva din chipul ei îngust, 
încadrat de păr bălar poate ochii ei întunecaţi, adânci, îi 
stârnea o vagă nelinişte. Avea impresia că a mai văzut-o 
cândva. 

Intr-un cuvânt, o femeie ciudată. Chiar stranie. Când 
s-a apropiat de ea înot, n-a observat pe chipul ei nici 
urmă de spaimă. De parcă n-ar fi căzut de la o asemenea 
înălţime, înota degajat, respirând ritmic, după toate 
regulile - dând aerul afară în apă, pe nas şi pe gură în 
acelaşi timp. I-a şi spus: „Nu trebuia să te oboseşti. Inot 
foarte bine”. Tocmai atunci s-a apropiat iahtul. lura 
manevrase în aşa fel, încât tribordul atingea aproape faţa 
apei, Nikolai n-a fost nevoit nici măcar s-o ajute pe 


necunoscută să se caţere pe iaht. Apoi decisă, ea a 
mulţumit politicos, adresându-se nu s-ar putea spune cui, 
lui Boris Ivanovici ori catargului, şi-a scuturat cu mâinile 
părul ud şi a dispărut în cabină. Valea a adus sarafanul 
să-l pună la uscat. lar când s-a apropiat de iaht-club, 
necunoscuta a sărit cu îndemânare pe debarcader şi a 
spus „Nu vă deranjati, ajung singură acasă”. 

Sarafanul roşu s-a zărit o clipă printre copacii de pe 
faleză, apoi a dispărut. Asta a fost tot... 

De pe strada plină de lume, prietenii cotiră într-o 
străduţă liniştită care se numea „Bondarnii”. Pe trotuarul 
îngust, la umbra inconsistentă a unui salcâm, doi bătrâni 
cp căciuli de oaie şedeau pe taburete şi lovind cu 
înverşunare pulurile pe tablă jucau ceea ce în Apus se 
numeşte „tric-trac”, iar în Orient „nardi” - un joc 
străvechi, în care priceperea de a muta piesele se îmbină 
atrăgător cu întâmplarea, adică cu zarul ieşit. 

— Bună ziua, unchiule Zulghedar şi unchiule 
Patvakan! rosti Iura cu glas tare. 

Căciulile de oaie se aplecară amândouă o dată, în 
chip de salut. u 

— Intri puţin la mine? întrebă Nikolai oprindu-se în 
dreptul unui gang ce ducea în curte?: „?” 

— Îmi dai ceva de citit? 

— Am „Strada îngerului” de Priestley. 

— Să-i ia naiba de îngeri! N-am nevoie. 

— Atunci „Şerpaşii şi omul zăpezilor”. 

— Omul zăpezilor? Asta da. E tocmai ce ne trebuie 
pe o asemenea căldură. 

Cei doi traversară curtea. 

Vechea curte a copilăriei lor! O casă cu etajl îşi 
arăta de jur-împrejur veranda cu geamuri. La etaj ducea 
o scară exterioară, susţinută de stâlprverzi de metal; pe 
care era atât de comod şi de plăcut să aluneci până jos. 
În subsolul casei puteai să cauţi comori, să te ascunzi de 
urmăritori, ori să te aperi trăgând cu arcul. O trecere 
strâmtă şi înclinată ducea pe acoperiş, la înălţimea 


zidurilor cetăţii, de unde puteau fi ţinute sub observaţie 
triburile perfide ale indienilor comanşi, gata în orice 
clipă să dezlănţuie războiul. De pe numeroasele frânghii 
întinse între stâlpi atârnau steaguri multicolore de rufe şi 
pânze de cearşafuri... 

Veche şi iubită curte! Curte-prerie. Curte-fregată. 

Aici s-au născut şi au crescut ei, lura Kostiukov şi 
Kolea Poţapkin. Aici au născocit primele lor jocuri şi au 
citit primele cărţi. Alergau prin curte, trăgeau cu arcul şi 
aruncau lasouri pe ficuşii scoşi afară pentru a fi stropiţi, 
şi nu o dată i-a prins de urechi cu degetele-i osoase 
bătrâna Tarakanşa?, stăpâna ficuşilor (pe care de fapt o 
chema lerAvakian). 

Iar la etaj locuia un marinar. Băieţii se uitau cu jind 
la chipiul lui negru cu „crah66 auriu, la galoanele 
strălucitoare de pe mânecile tunicii. Marinarul pleca pe 
mare şi lipsea multă vreme. lar acasă avea o broască 
ţestoasă vie şi o fiică, o fetiţă slăbuţă, pistruiată, cu 
cosiţe galbene. 

Iura şi Kolea nu îngăduiau fetişcanelor să se 
amestece în jocurile lor de-a pieile-roşii; cu fiica 
marinarului însă făceau excepţie. Puma (aşa o 
porecliseră) alerga repede, putea să  escaladeze 
balustrada scării, şi nu se temea să alunece pe stâlpi în 
jos. Dacă o trăgea careva de cozi nu începea să bocească 
ci se repezea curajos la bătaie, zgâria cu unghiile şi ţipa 
de-ţi lua urechile: „Barda vela! 66% în general, fetişcana 
adusese în jocurile lor destule cuvinte marinăreşti, 
împrumutate din vocabularul tatălui. Curtea-prerie se 
transformase treptat în curte-fregată. Acum subsolul se 
numea cală, veranda de la etaj - puntea de comandă, iar 
palierul scării tambuchi. _ 

Uneori Puma făcea o scamatorie de circ. Işi sugea 
burta sub coaste şi stătea aşa, fără să respire, un minut, 
ba chiar şi mai mult. Asta îndeosebi impunea respect. 


2 Tarakan— gîndac negru de bucătărie, (n. t) 
3 Strigăt de prevenire- la manevra velei, pe corăbii, (n. t.) 


Niciunul dintre băieţii din curte nu era în stare să facă 
aşa ceva. 

În locuinţa marinarului, afară de broasca ţestoasă 
mai existau şi alte lucruri interesante. Pe un perete 
atârna un adevărat stilet marinăresc, iar pe altul un 
barometru. Uneori Puma se apropia de barometru, bătea 
în el cu degetul şi spunea: „Coboară. Va fi furtună66. Pe 
masă, alături de o călimară de bronz, puteai vedea 
totdeauna două prisme de metal pe care erau gravate 
nişte litere complicate. Fata le spusese băieţilor că 
bucăţile acelea de metal sunt de mare valoare. De ce, 
nici ea nu ştia, dar Uterele gravate ascundeau fără 
îndoială o taină. Puma şi băieţii nu se îndoiau că într-o 
bună zi vor descoperi această taină. 

În primăvara anului 1941 familia marinarului s-a 
mutat la Leningrad. Kolea făcuse un desen după cartea 
„Poveşti” de Puşkin: o corabie străveche se apropie de 
chei; pe pânza uriaşă umflată de vânt e pictat un soare; 
de pe chei, oameni în caftane lungi trag cu tunuri. La 
despărţire, Kolea a dăruit desenul Pumei. N-aveau pe- 
atunci nici nouă ani. 

Curând în fosta locuinţă a marinarului s-a mutat un 
nou locatar, un tânăr cu statură de atlet. Atletul avea o 
motocicletă bleu cu care îi plimba uneori pe băieţii din 
curte. Dar mai mult decât asta, îi învăţa figuri de lupte 
greco-romane. În camera lui nenea Vova - aşa îl chema 
pe atlet - un afiş de circ era pus la loc de cinste. Pe afiş, 
printre alţi artişti, îl recunoscură pe nenea Vova, foarte 
frumos şi musculos, cu pieptul bombat, purtând un tricou 
negru. 

Când a început războiul, unchiul Vova şi-a bătut uşa 
în cuie şi a plecat să lupte. Şi tatăl lui Kolea, maistru la 
uzina de reparat vagoane, a primit ordin de chemare, 
Tatăl lui lura, inginer la rafinăria de petrol, a fost 
mobilizat pe loc: pe front, cu miopia lui, tot nu putea să 
plece... 

Acum băieţii se jucau de-a cercetaşi! şi partizanii. O 


duceau gret-mai ales Kolea cu maică-sa care zi şi noapte 
lucra la spital, unde era soră. Tatăl lui Kolea nu s-a mai 
întors din război. A murit la trecerea peste Nipru. 

După ce a absolvit şapte clase, Kolea i-a spus mamei 
sale că de aici înainte va munci şi el. Mama a căutat mult 
să-l convingă să-şi continue învăţătura, dar te pui cu 
Kolea? Tatăl lui Iura i-a găsit de lucru la uzină, în secţia 
de reparaţii, ca ucenic lăcătuş şi l-a silit să se înscrie la 
şcoala serală. 

Curând după aceea tatăl lui Iura a căpătat locuinţă 
în altă parte. Curtea a rămas pustie, dar nici Kolea nu 
mai avea timp de joacă. 

Iura socotea că soarta a fost nedreaptă cu el, 
silindu-l ca în tot timpul războiului să stea aplecat 
deasupra manualelor şcolare în loc să lupte cu fasciştii. 
lar Kolea o mai face pe grozavul, vârându-i sub nas 
mâinile prost spălate de ulei şi pilitură de fier! Oricum, 
după absolvirea clasei a opta, Iura s-a trezit în acelaşi 
sector în care lucra şi Nikolai. Au terminat împreună 
şcoala serală şi s-au înscris la cursurile serale ale 
institutului. 

După absolvirea cursurilor, tinerii ingineri au fost 
încadraţi la Institutul „Transneft66, în sectorul pe care-l 
conducea Privalov. 

Străbătură curtea, trecând pe lângă ficuşii scoşi 
afară pentru udat, şi urcară scara. Doi băieţandri, 
agitând pistoalele de lemn şi pocnind cu înfrigurare din 
gură, trecură în fugă pe lângă ei, se avântară peste 
balustradă şi coborâră pe stâlpi în jos. 

— Ia te uită la ei! Iura îi urmări pe băieţi cu duioşie 
şi curiozitate. Nimic nu s-a schimbat. 

Străbătură veranda şi intrară în casă. În odaie era 
răcoare. Rafturi cu cărţi se îngrămădeau deasupra mesei 
de scris a lui Nikolai. Intr-un colţ, un aparat de mărit 
fotografii sta ca un cocostârc într-un picior. 

Iura luă de pe masă arbaleta construită de Nikolai 
pentru vânătoare sub apă şi o examina. 


— Nu-i prea întins arcul? 

— Tocmai bun, răspunse Nikolai. Mai slab nu merge. 

— Dă-i bătaie; termin-o până duminică. Să vânăm 
puţin. 

— Duminică? Uiţi că avem concurs? 

— Chiar că am uitat! lura se trânti pe pat şi se tolăni 
cu voluptate. Planul pe vara asta l-am şi îndeplinit. Ce 
zici „Kolea? începu să-şi îndoaie unul câte unul degetele 
mâinii. Acvalangul l-am construit, cu filmul color am 
rezolvat, arbaleta e aproape gata, curând termin şi 
magnetofonul... El plescăi din limbă: O să fie o nebunie 
magnetofonul! Un întreg agregat de înveselire. 

— Iura! Nikolai scoase din sertarul biroului câteva 
foi de hârtie pline de schiţe şi calcule. Ai văzut astea? 

Iura aruncă o privire peste foi. 

— Parcă-s nişte pere. El căscă îndelung. Ia-le de-aici. 
N-am chef. 

— Uită-te mai bine. Ţi-taduci aminte de discuţia 
despre tensiunea superficială? Şeful a aruncat o vorbă, 
dar Hh ştii că-i interesantă ideea. 

— Lasă astea. Şeful ne-a poruncit să ne-o scoatem 
din cap. 

Nikolai se înfurie: 

— Eşti un cretin! Cu tine nu se poate discuta pe o 
temă serioasă! Numai la Valecika ţi-e capul! 

— Nu-s mai cretin ca tine, răspunse Iura cu 
blândeţe. Bine, fie, te-ascult. Dă-i drumul. 

Nikolai porni ventilatorul. 

— Răspunde-mi, întrebă el aprinzându-şi ţigara. Ce 
formă are lichidul? 

Iura îşi înălţă sprâncenele: 

— Lichidul formă? Doar forma vasului în care se 
află. Asta o ştie... 

— Nu te pripi. Să luăm o picătură. N-are o formă? 
Ce anume menţine lichidul în picătură? Tensiunea 
superficială. Fără niciun fel de vas. Forma ideală a 
suprafeţei minime este sfera. Dar picătura nu este 


rotundă: forţa gravitaţiei îi dă o formă alungită, de pară. 

— Aerodinamică, preciza lura. 

— Întocmai. Această formă... vru Nikolai să continue 
explicaţia, dar se opri. 

Afară se auziră paşi. Cineva bătu scurt în uşă şi un 
bărbat înalt, masiv, de o conformaţie atletică, cu maiou 
alb şi pantaloni de pijama albaştri intră în cameră. Avea 
obrajii mari, maxilarul inferior puternic şi un amuzant 
smoc de păr roşcat îi cădea pe fruntea îngustă. Sub 
maiou se conturau puternic muşchii, cam acoperiţi de 
grăsime. 

— În sfârşit, te-am prins! rosti atletul cu o voce 
groasă, uşor răguşită. Unde-mi tot umbli, Kolea? 
Niciodată nu eşti acasă! 

Se lăsă pe scaun şi acesta scârţâi jalnic sub 
greutatea lui. 

— Ce doreşti, nene Vova? întrebă Nikolai. 

— Am venit cu o problemă de ştiinţă. Uite. Atletul îi 
întinse lui Nikolai o foaie de hârtie: Vreau să fac un 
dinamometru de construcţie nouă. Am desenat totul. 
Uite-aici. Calculează-mi tu forţa arcului. Şi 
dimensiunile... 

— E urgent? 

— Păi ce s-o mai lungim? Eşti doar inginer. Cu rigla 
de calcul o faci tu la iuţeală. 

— Las-o la mine, nene Vova, şi mâine o ai. E bine? 

— Bine, mai aştept, ce să fac, consimţi Vova. Şi- 
acum mai am o rugăminte. Nu-mi împrumuţi acvalangul 
tău? Pentru vreo două zile. 

— Acvalangul? întrebă Nikolai, codindu-se. 

— N-ai grijă, nu-i fac nimic, insistă atletul, văzân* 
du-l că ezită. Îţi umplu din nou rezervoarele. 

— Bine, fie. a-l. 

Vova luă din mâinile lui Nikolai acvalangul, masca, 
centura cu greutăţile, le cercetă şi plescăi din limbă: 

— Lux a-ntâia! îţi mulţumesc. 

— Când ai venit? îl întrebă Nikolai. Ai fost plecat, 


nu? 

— Duminică am sosit. Alaltăieri... Ei, dar am văzut 
când ai scos sirena aceea din apă. Mare şmecher eşti! 

Masa de muşchi se cutremură de râs. 

— La naiba! Tot oraşul m-a văzut? exclamă Nikolai. 

— Cum adică? Vova îl privi ciudat de atent. Cine a 
mai văzut? 

— Toată motonava. N-ai fost şi dumneata pe 
„Uzbekistan? 

— Ce motonavă. Dă-o-n colo, răspunse Vova vag şi, 
salutându-i din cap, se grăbi să iasă. 

— M-a înnebunit cu dinamometrele lui! bombăni 
Nikolai. Aşa, cum îţi spuneam... 

Dar lura dormea, respirând regulat, cu picioarele-i 
lungi atârnând din pat. Nikolai îl zgâlţâi de umăr. Iura îşi 
trase piciorul şi, fără să deschidă ochii, îşi împinse 
prietenul cu mâna. 

— Scoală, n-auzi?! urlă Nikolai. Să ştii că te zgâlţăi 
până scot sufletul din tine! 

Iura deschise un singur ochi 

— Pare-mi-se că am aţipit puţin, zâmbi el prietenos. 
Ei şi? Ce tipi aşa 9. 

— Păi eu îţi vorbesc şi tu... Dă-te jos din pat! 

— Stau mai comod aşa. Tu spune mai departe. 
Vorbeai de picătură. Picătura are formă de pară. Grozav 
de interesant!... 

— Râzi de mine, animalule? 

— De loc! De ce să râd? 

— Bine, atunci ascultă. Mărimea picăturii depinde 
de valoarea tensiunii superficiale. Pentru apă ea 
reprezintă... 

ax 

Nikolai aruncă o privire peste însemnările sale. 
Pentru apă tensiunea superficială este de şaptezeci şi doi 
crgi şi opt zecimi pe centimetru pătrat. Pentru alcool - 
douăzeci şi doi şi ceva... 

— Dar pentru mercur? întrebă Iura. 


— Pentru mercur? îndată. Nikolai luă din raft un 
volum gros şi începu să-l răsfoiască. Mercurul... 
Mercurul... Oho! Patru sute şaptezeci de ergi. Asta zic şi 
eu tensiune! 

— Şi dacă trece curentul electric prin mercur, 
tensiunea creşte şi mai mult. Ții minte? Am citit undeva 
despre străvechea experienţă cu „inima de mercur”... 

— Exact! Bravo, lura. Bine că mi-ai amintit! Este 
exact ce trebuie... 

— Nu-i nevoie să-mi mulţumeşti. Lasă... 

Iura ridică mâna într-un gest de mărinimie 
împărătească. 

— În privinţa mercurului va trebui să ne mai 
gândim, spuse Nikolai. Şi-acum, o altă idee. Când plouă, 
ai. văzut cum aleargă apa pe sâmiele de telegraf? 

— Am văzut. Captivant spectacol. 

— Aleargă într-un şuvoi având secţiunea picăturii, 
continuă Nikolai. Închipuie-ţi acum că am înlocuit cablul 
cu un fascicul de energie. Fasciculul creează un câmp. 
Câmpul măreşte tensiunea superficială, secțiunea 
şuvoiului se măreşte şi ea... _ 

— Lasă câmpul în pace, bătrâne. În privinţa asta 
suntem amândoi analfabeți. 

— Dar nu mergem prea departe. Ne trebuie doar un 
generator de înaltă frecvenţă. 

— Dă hârtiile alea încoace, ceru Iura după o pauză. 
Ce schemă e asta? 

Nikolai se aşeză pe pat, lângă el, şi începu să-i 
explice: ; 

— Uite. Întindem o sârmă... înclinată. De sus dăm 
drumul apei, iar jos aşezăm un borcan. Cunoscând timpul 
şi cantitatea de apă scursă astfel, putem calcula viteza 
de curgere. Stabilind apoi secţiunea picăturii, calculăm 
tensiunea superficială. Asta pentru început. Apoi 
înconjurăm sârmă cu o spirală... 

— E clar: schema de rezonanţă, frecvenţe 
suprapuse... e Iura sări din pat: Adu sârma! 


Prin ochii cenuşii ai lui Nikolai trecu un zâmbet. Pe 
Iura trebuie doar să-l urneşti; pe urmă energia-i 
răbufneşte ca o avalanşă... 

Iura îşi lepădă cămaşa şi cu o mişcare bruscă a 
capului îşi îndepărtă de pe frunte părul moale, limoniu. 
Din buzunar îşi făcu apariţia o şurubelniţă. Dar nu era o 
şurubelniţă obişnuită: încă în anii studenţiei, Iura îi 
făcuse un mâner din material plastic colorat, iar în 
interiorul minerului introdusese un beculeţ-indicator cu 
neon. De atunci lura nu s-a” despărţit niciodată de 
şurubelniţa-i favorită. Asemenea spadei lui Holand, se 
numea şi ca „DuraridaP. 

— Şi-acum o să demontăm niţeluş aparatul tău de 
radio, spuse Iura. Nu te teme, utilizăm numai circuitul de 
intrare şi heterodina. Aşeză cutia radio-receptorului pe o 
rină şi începu să desfacă şuruburile şasiului. Aşa... Să-i 
dăm măruntaiele afară... Hai, Kolea, ce stai? Fugi pe 
verandă şi întinde sârma. 

El mânuia energic şurubelniţa, vorbind de unul 
singur: 

— Nu ştiu care om mare a spus că unui adevărat 
experimentator îi este de ajuns să aibă la dispoziţie trei 
surcele, o bucată de cauciuc, un tub de sticlă şi propria-i 
salivă pentru a face orice experienţă... 

O oră mai târziu, când Vera Alexeevna, mama lui 
Nikolai, se întoarse de la lucru, experienţa era în toi. 

— Mamă, să nu atingi sârma! o preveni Nikolai. 

Vera Alexeevna ocoli pe departe sârma şi se uită cât 
un aer de dezaprobare la băltoaca de apă de pe podeaua 
verandei. 

— Iar aţi transformat veranda în atelier! îi mustră 
ea. Aţi mâncat, cel puţin? Hai, terminati şi veniţi la masă! 

— Mai târziu! 

Vera Alexeevna trecu în odaia ei. Se obişnuise de 
mult să-şi vadă veranda când atelier mecanic, când sală 
de tenis de masă sau... estradă, atunci când Iura îşi adu 

cea ghitara. Veranda, era spaţioaa şi comodă, întru 


totul demnă de marile evenime-ntt ce urmau să se 
producă în ea. Dar... să avem rătodre. 

CAP!TOLULV 

În care cititori îl va cunoaşte mai îndeaproape pe 
enediktov şi va afla unele amănunte câesie nenea. Vova, 
atletul 

Mergeţi şi mângâiati - Mângăiați. mite uscate şi 
negre? 

VI. M>AIAOVSRI: VI< uutmr Aiaiakovski. 

Benediktov  apăsă pe  comutate. Cureaua de 
transmisie fâşâi şi discul de sticlă al maşii electrostatice 
începu să se învârtească. Pârâind, mici suitei albastre 
săreau în toate părţile. 

Benediktov se uită în acvariukotund, înfăşurat într-o 
reţea de sârmă, peste care era motată o spirală din ţeavă 
groasă de cupru. Deasupra acvariiui, paralel cu 
suprafaţa apei, se afla suspendat un disc d cupru. În apa 
verzuie a acvariului, mici peştişori zvâcnau vioi în toate 
direcţiile. Alte două sau trei acvarii's aflau în cameră, 
prin colţuri. 

Uitându-se la indicatoarele aparatelor, Benediktov! 
nvârti mânerele oscilatorului cu thuri electronice. Apoi, 
rotind încet şurubul, apropie disal de faţa apei. 

Deodată peştişorii încremeniri Păreau că au adormit 
în mers, cu boturile spre pereţi: acvariului. Benediktov 
se uită la ceas şi se lăsă greoi în fotoliu: pleoapele 
umflate îi acoperiră ochii. 

— Ea suta oară când faci adastă experienţă, spuse 
Rita care şedea într-un colţ aldivanului, picior peste 
picior. 

— Am s-o fac şi de o mie le ori, răspunse Benediktov. 

În cameră era semiîntuneric Raze de soare în care 
plutea praful pătrundeau prin steurile uşii largi ce dădea 
în balcon. Un motan negru, la picioarele Ritei, privea 
fascinat peştişorii din acvariu. 

— Tolea, aproape că şopti femeia îngrijorată, am 
impresia că trebuie să laşi baltă aceste experienţe. Ţi-ai 


luat pe umeri o povară peste puterile tale. 

— Tu eşti vinovată! Tu şi blestematul tău de cuţit. 

— Da, ştiu... Ai dreptate... Voiam aşa de mult ca tu... 
ca toate ziarele să scrie despre tine şi, în general... Dar 
acum îmi dau seama că nu faci decât să-ţi ruinezi 
sănătatea. Izbucnirile astea nervoase... 

— Acum e prea târziu. Nu renunţ. 

Tăcură amândoi. Se auzeau trosniturile electrice. 
Peştişorii din acvariu dormeau. 

— Ascultă-mă, Tolea. Rita se aplecă mult, cu tot 
corpul înainte: De ce-ţi faci cu atâta îndărătnicie 
experienţele pe materie vie? S-a obţinut un rezultat 
cândva, dar pe materie anorganică. 

— Ştii de ce: materia vie îmi dă ceea ce nu-mi poate 
oferi o bucată de lemn sau metal, îmi dă biocurenţi. 

— Dar acum, când cuțitul... Ai să-ţi poţi continua 
munca fără cuţit? 

— Nu ştiu. De cuţit oricând va fi nevoie. Benediktov 
tācu un timp. L-ai văzut tu căzând peste bord? Nu l-o fi 
luat cineva în învălmăşeală? 

— 'Ţi-am mai spus doar; a căzut în apă. Eu am sărit, 
dar... unde să-l găseşti? S-a dus la fund. 

— Dracu’ m-a pus!... Benediktov îşi scărpină cu 
înverşunare capul ciufulit. Apoi se ridică şi se apropie de 
acvariu. 

Se auzi soneria de la intrare. Rita deschise. Un 
bărbat înalt, solid, în salopetă albastră şi cu şapca trasă 
pe ochi acoperea uşa. 

— Din partea întreprinderii de electricitate, rosti el 
cu importanţă. Permiteţi? Verificăm instalaţia. 

— Poftiţi. Rita îi făcu loc să intre în antreu. Aici e 
Contorul. 

Instalatorul dişurubă buşoanele de siguranţă, le 
examina şi spuse aspru: 

—  Buşoanele sunt defecte, tovarăşă. Trebuie 
înlocuite. 

— Rita! strigă din biroul său Benediktov. De ce s-a 


întrerupt curentul? 

— Îndată! Puneţi buşoanele la loc, porunci Rita. Vă 
rog, repede. 

— S-ar cuveni să vă  amendez! bombăni 
electricianul: totuşi înşuruba siguranţele la loc. Aici aveţi 
bucătăria? 

Pomi prin apartament cu capul pe sus, cercetând 
instalaţia. intrând în prima cameră, trase cu urechea şi 
întrebă: 

— Un motor în funcţiune? Aveţi autorizaţie? 

— Rita! chemă nerăbdător Benediktov. 

— O clipă, se scuză Rita şi alergă în birou. 

Electricianul o auzi explicând despre ce e vorba. 

— Să-l ia naiba, n-are decât să se uite! Bărbatul 
părea nervos. Pregăteşte-mi câteva forme pentru 
parafină. 

Electricianul se apropie de uşa întredeschisă spre 
birou şi trase cu urechea. 

— la peştişorul ăsta, auzi el aceeaşi voce 
bărbătească. 

— Aaa! ţipă femeia. 

Instalatorul aruncă o privire dincolo şi văzu ceva 
căzând din mâna femeii. În aceeaşi clipă un motan mare 
negru se repezi... 

— Zât! strigă Benediktov. 

Auzind mieunatul disperat, instalatorul se depărtă 
de uşă. Motanul negru, înconjurat de un roi de scântei 
albastre, ieşi glonţ. Blana i se zbârlise, scânteile 
trosneau. Motanul se repezi buimac în picioarele 
electricianului, primi o lovitură şi, nimerind uşa spre 
coridor, o luă la goană în salturi mari. 

Electricianul nu se prea simţea în apele lui. 

— Pronka a crezut că i l-am aruncat lui, spuse Rita 
râzând şi ieşi din birou. Aţi terminat verificarea? întreba 
dânsa. 

Benediktov ieşi în urma ei şi-l pironi pe instalator cu 
privirea. 


— Cine eşti dumneata? întrebă el iritat. Ce doreşti? 

— Ar trebui să vă amendez... pentru asemenea 
glume... bombăni instalatorul cu voce repezită, trăgându- 
şi mai mult şapca peste ochi. 

O luă repede spre ieşire şi trânti uşa în urma lui. 

Încă din copilărie Vova Bugrov se distingea printr-o 
forţă fizică neobişnuită. Dându-şi seama de acest lucru, 
nu-şi prea bătea capul cu învăţătura. 

După ce a absolvit clasa a şaptea şi-a zis că atât e 
destul pentru el şi s-a avântat curajos în valurile 
furtunoase ale vieţii, deşi <nu era înarmat nici cu 
logaritmi, nici cu binomul lui Newton. 

Un timp Vova a lucrat la o întreprindere de 
prospectare a țițeiului pe mare, ca mecanic de şalupă. 
Curând însă s-a trezit în el pofta de bani. Tânărul 
mecanic a început să folosească şalupa pentru interese 
personale. Făcea curse lungi spre una din insuliţele 
nelocuite unde aduna ouăle păsărilor de mare, cerute pe 
piaţă. Într-o zi, dispecerul l-a pândit pe Vova la 
întoarcerea din „expediţie”. Mecanicul nici n-a încercat 
să se justifice - ar fi fost de prisos. Şalupa plină cu ouă 
vorbea de la sine. Aruncând prăzii sale o privire de adio, 
Vova şi-a suflat nasul şi s-a dus la birou să-şi ia 
lichidarea. 

De atunci n-a mai lucrat niciodată după sistemul 
tabelei de pontaj. 

Un cunoscut al lui, operator la un cinematograf, îi 
furniza clişee din peliculele cinematografice, iar Vova 
reproducea şi vindea ilustrate cu actriţe şi actori celebri. 
În acelaşi timp mai făcea şi alte afaceri. Procura, el ştie 
de unde, etichetele unor vinuri superioare din Gruzia şi, 
în complicitate cu doi-trei vânzători, aplica aceste 
etichete pe sticle de vinuri ieftine. 

Scăpat ca prin minune de închisoare, după ce 
afacerea cu etichetele a fost descoperită, Vova s-a 
hotărât să-şi schimbe ocupaţia. După câtva timp pe arena 
circului din oraş a apărut un luptător nou cu numele 


răsunător de Rinaldo. Atunci şi-a cumpărat el 
motocicleta de culoare bleu şi s-a mutat în casa în care 
locuiau Kolea şi Iura. A fost epoca de aur a afişelor, a 
faimoaselor „tour de fete”-uri şi a unei glorii răsunătoare 
în faţa tineretului din oraş. 

A început însă războiul şi Vova a fost chemat în 
armată. A luat parte la lupte, iar după ce a fost rănit a 
rămas ca şofer la un spital de campanie. Sfârşitul 
războiului l-a găsit tot la volan, cu epoleţii de sergent- 
major pe umeri. 

După demobilizare, Vova s-a înapoiat în oraşul natal 
şi s-a instalat în vechea locuinţă din stradela Bondarnii, 
unde tot mai atârna deasupra patului un afiş de circ, 
îngălbenit de vreme. 

Curând după aceea în locuinţa lui a apărut Klavdia 
Semionovna, o femeie  corpolentă, guralivă şi 
neînduplecată. Ea a dosit afişul în sertarul de jos al 
comodei, a aşezat peste tot perniţe brodate şi carpete, 
iar la uşă a prins un cartonaş pe care scria: „Remaem 
ciorapi kapron”. 

Comisariatul militar l-a repartizat pe Vova la lucru în 
cadrul inspecției auto, dar el n-a rămas multă vreme 
acolo. Făcându-şi rost de o adeverinţă de invaliditate, s-a 
apucat să confecţioneze la domiciliu dinamometre cu arc 
pentru cooperativa  invalizilor. Această ocupație 
nevinovată servea însă drept paravan altora, mult mai 
condamnabile. Vova făcea speculă cu încălţăminte, 
ţesături, discuri de patefon. 

Dacă vreo instituţie mare se muta dintr-un loc într- 
altul, Vova înjgheba de îndată o cooperativa de hamali; el 
însuşi căra cu multă pricepere dulapurile de metal. Căra 
cu multă satisfacţie greutăţi oricât de mari. În aceste 
clipe emoţionante uita cu totul adeverinţa de invaliditate 
din buzunarul de la piept. 

Lui Vova îi plăcea variaţia. El a fost unul din 
organizatorii „jocului internaţional al tineretului”. Vă 
aduceţi aminte? Fraierii primeau scrisori şi trimiteau la 


adresa indicată cinci ruble şi-l mai convingeau şi pe 
cunoscuţii lor să trimită suma respectivă, întrucât în 
scrisori se spunea că „jocul” se bazează pe o progresie 
geometrică astfel, încât fiecare participant, dând cinci 
ruble, în decurs de trei. luni va primi neapărat 6 725 
ruble. 

Dintre toate sporturile, lui Vova îi plăcea cel mai 
mult fotbalul. Nu-i era de loc peste mână să plece cu 
avionul la Moscova pentru un meci important şi să se 
înapoieze cu avionul de seară. În general, trebuie. s-o 
spunem, Vova nu era avar şi cheltuia banii cu aceeaşi 
uşurinţă cu care îi câştiga ori de câte ori avea prilejul, îşi 
păzea sănătatea, evita băuturile alcoolice şi în fiecare 
vară mergea cu soţia la băi. Acolo, odihnindu-se şi 
distrându-se, mai câştiga şi ceva bani făcând fotografii la 
minut. 

Când l-am cunoscut pe bordul  motonavei 
„Uzbekistan”, Vova tocmai se întorcea dintr-o călătorie 
de plăcere pe Volga. Văzând cuțitul misterios al lui 
Benediktov, şi-a dat seama ce bani frui, ieşi ar putea 
câştiga făcând scamatorii cu un asemenea ctfţit. Când 
cuțitul a căzut în mare, şi-a întipărit bine în riţ linte locul 
în care se afla nava, iar de îndată ce a ajuni's pe cheia 
pornit într-un taxi pe urmele maşinii în cai ce se urcase 
biofizicianul cu soţia lui, aflând astfel unde lj ocuieşte 
acesta. 

Câteva zile Vovag a stat în cumpănă: îl va 
recunoaşte oare Benediktov da/că-i va face o vizită în 
chip de instalator ori electrician? Avea toate motivele să- 
şi închipuie că, recunoscându-l, I Benediktov nu i se va 
arunca în braţe să-l sărute. Dar nu/ mai avea răbdare. 
Trebuia neapărat să afle ce s-a întâmplat cu cuțitul: l-a 
prins femeia în roşu ori s-a dus la fund? Şi fiind obraznic 
din fire, a luat hplărârea să acţioneze cu orice risc. 

„„Vova ieşi din f bloc şi porni spre staţia de 
troleibuz. 

Am pierdut vrtemea degeaba, gândea el posomorât. 


N-am aflat nimic de aspre cuţit. Am făcut doar cunoştinţă 
cu motanul... -... 

Şi amintindu-şi de motanul negru, plin de scântei, 
scuipă mânios... L 

Vova nu ştia că pisicile dispun de remarcabile 
însuşiri; electrice. E adevăr ăit că ele nu pot servi drept o 
sursă serioasă de curent electric. S-a calculat că pentru 
obţinerea unui fleac de 15 waţi ar trebui mângâiate 
concomitent un miliard şfe jumătate de pisici. 

Poate că totuşi i-aum-am dus degeaba! continuă să 
reflecteze Vova în „troleibuz. Acest... stăpânul 
motanului... nu era în apele: lui. Înjura, ţipa la nevastă- 
sa... Probabil că i s-a dus cuțitul la fund, de aia e nervos. 
Da, sigur. E clar că s-a dus la fund. Eh! N-am pus eu 
mâna pe el la vreme!... Trebuia să-l fi apucat de miner... 
Nu-i nimic, O să-l. caut pe fundul mării. Prea e 
interesant... - ... 

Şi lăsându-se cât, mai comod pe spătarul scaunului, 
Vova începu să viseze la neobişnuitul număr de atracţie/ 
Se şi vedea sosind într-un mic orăşel. Pe toate gardurile 

afişe. Iar pe afişe el, Vova, într-un halat roşu... nu, 
verde. Pe cap are turban, iar gâtul la este străpuns de 
pumnal. Dedesubt scrie: „Renumituh fachir? 6 Numele 
nu e greu să-l găsească... Seara! Clubul ticsit de lume. 
El, Vova, iese în scenă într-un halat vierde... nu, negru... 

O să ia acvalangul de la vecin şi-o/ să se tot 
scufunde în locul acela până va găsi cuțitul. 

Vova îşi dădu şapca pe ceafă şi făcu cu ochiul 
imaginii sale reflectate de geam. 

j capitalul; vi 

E scurt de tot, deoarece în el Operatin ia taurul de 
coarne 5 

„Și nit vom mai întinde pelteaua albă pe masa 
curata. 

I. BEBEL*: „Povestiri din Odesa. 


Şi acum, cititorule, să ne aruncăm o privire într-unul 
din laboratoarele Institutului de biologie. 

E o cameră mare, luminoasă, plină de standuri şi 
termostate. Pe mesele albe se văd aparate electrice de 
măsurat, microscoape, baloane de sticlă, şiruri de 
eprubete cu lichide de diferite culori şi, peste tot, 
cuburile albe ale blocurilor de parafină cu preparate 
pentru cercetări histologice. -; 

Venind de afară, Operatin deschisă încet uşa 
laboratorului şi din prag îl privi câteva clipe pe 
Benediktov. Destul de  trupeş, cu părul vâlvoi, 
biofizicianul, lângă un stand înconjurat de o spirală 
groasă de aramă, desfăcea curelele de care fusese prinsă 
o căţeluşă de experienţă, albă, cu pete roşcate. Lăsată 
jos, căţeluşa se scutură şi mirosi cu ostilitate picioarele 
experimentatorului. 

Operatin se apropie şi-l salută pe Benediktov. 

— Ce doriţi? îl întrebă acesta sec. 

— Am venit într-o chestiune de serviciu. Dacă-mi 
îngăduiţi, v-aş cere o mică consultaţie în legătură cu 
piscicultura. 

— Adresaţi-vă altcuiva. 

Benediktov îi întoarse spatele. 

— Îmi pare rău că v-am supărat pe motonavă, rosti 
încet  Operatin. Sunt gata să-mi retrag cuvintele, 
tovarăşe Benediktov. 

Biofizicianul tăcu un timp. Apoi făcu semn din cap 
spre paravanul de sticlă mată din fundul laboratorului. 

— Poftiţi! rosti el scurt. 

Se aşezară faţă în faţă la o masă plină, de hârtii şi 
cuburi de parafină. 

— lată despre ce este vorba, începu Operatin. 
Lucrăm la problema ridicării nivelului Mării Caspice. Se 
proiectează experienţe de mare amploare. Apa va fi 
ionizată. Şi am vrea să ştim: noua stare de lucruri nu 
cumva dăunează peştilor? 

Benedictov tuşi şi nu răspunse nimic. 


— Bineînţeles că institutul nostru va intra pe cale 
oficială în legătură cu institutul dumneavoastră, continuă 
Operatin fără să-şi desprindă privirile de pe faţa lui 
Benediktov, dar aş fi vrut, ca să spun aşa, în prealabil 
să... 

— Care sunt indicii ionizării? întrebă Benediktov, 
trăgând spre şansul o spirtieră pe care se afla un 
sterilizator nichelat. 

Se înfiripă o discuţie cam plicticoasă. Benediktov 
răspundea monosilabic, în silă. Tuşea, se foia pe scaun, 
avea ochii roşii, neliniştiţi. 

Deodată Benediktov se ridică şi, murmurând ceva în 
chip de scuză, ieşi din birou. Operatin cercetă distrat 
masa, atinse cuburile de parafină. Atenţia îi fu atrasă de 
o fiolă cu capătul rupt, în care nu se mai afla nimic. Citi 
inscripţia albastră în latină şi buzele lui subţiri se 
întinseră uşor într-un zâmbet dispreţuitor. 

Benediktov reveni. Parcă era alt om: arăta proaspăt, 
înviorat, ochii îi străluceau. 

— Continuaţi, spuse el apropiindu-se de masă. Vă 
ascult. 

— Spuneţi-mi, rosti încet Operatin, aţi încercat să 
magnetizaţi cuțitul? 

Benediktov încremeni. Ochii de un albastru pal ai 
oaspetelui îl priveau fix, fără să clipească. Biofizicianul 
nu se simţea în apele lui. 

_ — Ce te priveşte pe dumneata? bombăni el. 
infruntarea mută dură câteva clipe, după care Bene-* 

„Diktov nemaiputând rezista, îşi întoarse privirile. 

— Staţi jos, aproape că-i porunci Operatin. Nu vă 
întreb din simplă curiozitate. M-am gândit mult la cuțitul 
dumneavoastră şi încep să înţeleg câte ceva. Aşadar, 
spuneti-mi, se magnetizează cuțitul sau nu? 

— Să zicem că da. Şi? 

— Lucrul acesta este foarte important, Anatoli 
Petrovici. Vă rog să nu vă uitaţi la mine de parcă aţi vrea 
să mă sfâşiaţi. Vreau să vă ajut. 


— N-am nevoie de ajutorul nimănui. 

Operatin continuă să întrebe, prefăcându-se că nu 
pa auzit. 

— Aţi măsurat rezistenţa electrică a cuţitului? Ca 
miez de electromagnet l-aţi încercat? 

Nu. Benediktov nu făcuse niciuna, nici alta. 

— La arc voltaic aţi încercat? 

Benediktov clătină din cap dus pe gânduri. 

— Cuţitul dă reacţii cu substanţe chimice? 

Operatin îl bombarda cu întrebările. Benediktov 
răspundea cam în silă. Desigur, nu făcuse nici jumătate 
din experienţele de care întreba oaspetele nepoftit, pe 
care 11U mai avea. curajul să-l alunge. 

— Aşa, aşa... Operatin îşi trecu palma peste părul 
raf. Trebuie să vă spun, iubite Anatoli Petrovici, că aţi 
pornit pe o cale greşită. Se uită la o masă. alăturată pe 
ea le se afla un microtom - dispozitiv prevăzut cu un 
cuţit greu şi ascuţit ca un brici, pentru tăierea extrem de 
suj? ţire a preparatelor.; Şi nici aparatura tehnică nu este 
potrivită. Ori lucraţi acasă pe materie vie? 

— Asta mă priveşte, bodogăni Benediktov... 

— Bineînţeles. Operatin bătu c. u degetele toba pe 
masă. Dumneavoastră sunteţi biolog, iar eu fizician. Nu 
credeţi totuşi că lucrând împreună vom atinge mai 
curând țelul? 

Benediktov tăcea. 

— Nu aspir la laurii ce vi se cuvin dumneavoastră. 
Ari venit să vă ajut. Mă interesează numai şi numai 
rezultatul rdin punct de vedere ştiinţific. Operatin îl privi 
cercetător pe Benediktov. Aşadar? 

Biofizicianul se întoarse cu faţa la fereastră. 

«— La naiba! zvârli el sec. 

W 

CA PITOLUL VII 

Iii care se vorbeşte despre un concurs de vele ce i-a 
adus pe eroi chiar acolo unde au vrut autorii 

Chihlimbarul în mâna mea încălzit - frântura 


Ald-nfioara şi simt c-a prins viaţa la atunci când 
PSmântului desprins din eter i-a zâmbit cea dintâi 
dimineaţa... 

A. LEBEDEV. „Chihlimbarul. 

Într-o duminică, dis-de-dimineaţă, Nikolai Potapkin, 
cu o valijoară în mână, cobori în fugă scările. Mânecile 
cămăşii albe îi erau mult suflecate, gulerul larg desfăcut 
lăsa să se vadă pieptul bronzat. În curte Nikolai privi 
cerul fără nori şi clătină din cap. Băieţii care se jucau îl 
înconjurară. 

— Nene Kolea, plecaţi la concurs? îl întrebă un bă - 
iar de vreo doisprezece ani, cu părul zburlit. 

— Da, Alka! i 

— Păi nu-i vânt de loc. 

— A spus la radio că va fi vânt slab până la moderat, 
completă un prichindel oacheş. 

— Dacă ar fi după buletinul meteorologic n-am duce 
grijă, că ăia întotdeauna greşesc, ripostă Alka cel zburlit. 
Nene Kolea, să ştiţi că noi am învăţat tot ce ne-aţi 
explicat. Şi manevrele. Examinaţi-ne! 

— N-am timp, băieţi. 

— Vă rugăm, nene Kolea! începură să strige în cor 
băieţii. 

Nikolai se uită la ceas. 

— Bine, cedă el. Numai fără gălăgie, că treziţi 
vecinii. Alka, arată vântul! 

Alka alergă până în colţul cel mai îndepărtat al curţii 
şi însemnă cu creta pe asfalt o săgeată mare. Aceasta 
reprezenta „vântul”, sau, mai bine zis, direcţia vântului. 

„— Vino spre mine cu vânt de pupa, comandă 
Nikolai. Stai, mai întâi spune-mi ce înseamnă vânt de 
pupa. 

— Când vântul bate în pupa, adică în cârmă vasului, 
răspunse răspicat Alka... Ochii îi străluceau pătimaş. 

— Bine, dă-i drumul. 

Alka îşi lipi un braţ de corp, celălalt îl întinse mult în 
lături şi porni în fugă spre Nikolai, uitându-se înapoi şi 


controlând dacă are săgeata „vântului” exact în „pupa”. 

— Acum mergi cu vânt de mare larg. Şurik, ce este 
vântul de mare larg? 

— Când vântul suflă din spate, dar nu chiar în pupa, 
ci ceva mai dintr-o parte, răspunse dintr-o răsuflare 
băieţelul oacheş. 

— Alka, cum merge? 

— Cu vânt de mare larg la babord. 

Într-adevăr, „vântul sufla” spre Alka dinspre stânga, 
iar el alerga ţinând într-o parte braţul drept care 
reprezenta vela. 

— Prin urmare, cum merge, Alka? încă o dată. 

— Cu vânt de mare larg la babord. 

— Bine, spuse Nikolai. Acum tu, Ghenka. Ce 
înseamnă alura cu vânt travers? 

— Când vântul bate de-a curmezişul, răspunse cu 
tonul sigur al elevului premiant, un al treilea băiat, cu 
capul rotund, tuns chilug. 

— Bun. Acum uite ce-i! Vântul bate drept spre noi, 
iar tu trebuie să ajungi în capătul celălalt al curţii. 
Contra vântului deci. Cum ai să mergi? 

— Cu vânt strâns! strigă Alka, apropiindu-se în 
goană de Nikolai. 

— Taci, bătrâne! Nu te-am întrebat pe tine. 

— Parcă eu nu ştiam! ridică Ghenka supărat dintr-un 
umăr. Alura - cu vânt strâns e când vântul suflă din faţă, 
dar bineînţeles nu drept în prova, ci ceva mai lateral. 

Şi întinzându-şi braţul drept, Ghenka porni prin 
curte în diagonală, sub un unghi ascuţit faţă de „vânt”. 
Ajungând la perete el coti. Lipi braţul drept de corp, îl 
îndepărtă pe cel stâng şi porni din nou cam sub acelaşi 
unghi faţă de „vânt”. Făcu câteva zigzaguri de acest fel şi 
când ajunse la săgeată, întoarse capul spre Nikolai: 

— E bine, nene Kolea? 

— E bine. Dar cum se numesc virajele pe care le-ai 
făcut? 

— Volte în vânt! strigă Ghenka, temându-se să nu i-o 


ia Alka din nou înainte. Am traversat cu prova linia 
vântului. Am virat împotriva vântului, adică... am navigat 
în volte contra vântului. 

y - Bravo, Ghenka! zâmbi Nikolai. Şi ţineţi minte, 
băieţi, la viteză mică volta în vânt nu reuşeşte 
întotdeauna. E o întoarcere nepericuloasă, însă lentă. 
Dar dacă trebuie să vă întoarceţi repede, ce faceţi? 

— Volta sub vânt! strigară băieţii, acoperindu-se 
unul pe altul. 

— Bine. Şurik, arată tu. 

Oacheşul alergă pieziş faţă de „vânt”, apoi, fără să 
se oprească, întoarse spatele la „vânt”. Totodată, cu o 
mişcare bruscă, el schimbă braţul, imitând vela mutată 
dintr-un bord în altul. 

— Aşa. Dar dacă vântul e puternic şi cârmaciul un 
cască-gură, ce iese în loc de volta sub vânt? întrebă 
Nikolai. 

— Volta în... apă, chicoti Alka. lac-aşa... 

El puse mâinile pe pământ şi făcu îndemânatec o 
tumbă. Băieţii izbucniră în râs şi începură să se dea cu 
toţii peste cap. 

— Ei gata, ajunge, îi opri Nikolai râzând. Bravo, 
băieţi! Văd că vă pricepeţi. O să ajungeţi velişti buni. 

leşi grăbit în stradă. Sub salcâm, deşi era atât de 
devreme. cei doi moşnegi cu căciuli de oaie băteau 
tablele. Bolborosind ca un descântec străvechile cuvinte 
ale numărătorii zarurilor, ec-ec, beş-beş, mutau cu 
zgomot pulurile. 

Dar vântul nici nu adia măcar, iar în ziua aceea 
fuseseră programate concursuri pentru - mai multe clase 
de veliere: „M-20” cu derivor, clasa „star” şi „L-4”. 

Nikolai păşi pe debarcaderul aproape pustiu. Nimic 
din animația obişnuită înaintea concursurilor. Numai 
echipajele „starurilor” îşi făceau de lucru la ambarcaţii-le 
trase lângă debarcader. Ei mai aveau încă speranţe; le-ar 
fi fost de ajuns chiar şi un vânt uşor's începătorii repetau 
„cele şapte porunci ale velistului”, care încep fiecare cu 


cuvintele: „Dacă nu eşti sigur de dreptul de trecere, 
cedează”. Cedează când eşti depăşit, cedează când mergi 
sub vânt - cedează când mergi cu vântul din stânga, 
cedează, cedează... * Poţi să ajungi primul la finişul 
multrâvnit, dar punctele de penalizare te vor arunca 
înapoi. Nu-i de ajuns să fii un bun navigator pe o 
ambarcaţie bine pusă la punct - trebuie să cunoşti 
perfect regulamentul concursurilor de vele şi 
comentariile la acest regulament, comentarii care prin 
complexitatea lor nu sunt mai prejos decât comentariile 
la sfânta scriptură. 

Echipajele iahturilor din clasa „L-4” îşi luaseră 
gândiul. În orice caz, nu va mai putea fi vânt pentru 
ambarcaţiile lor mari. Adunați în faţa televizorului din 
salonul iaht-clubului, priveau captivaţi emisiunea de 
dimineaţă „pentru cei mici”. 

Iura, numai în slip, şedea pe marginea 
debarcaderului, strângându-şi genunchii cu brațele-i 
lungi, şi cu o voce melancolică, de vizitiu, fredona 
„Vagabondul”. 

Nikolai se apropie şi, aşezându-se alături, începu să 
cânte şi el. Cântară aşa până când şeful bazei, Menti, îşi 
scoase capul din cabină şi le strigă furios: 

— Unde vă treziţi?! Ce-i aici, „Evgheni Oneghin” sau 
iaht-club? 

— Păcat că i-ai dat lui Vova acvalangul, spuse Iura 
după un răstimp. Ce-aş mai fi făcut acum nişte 
scufundări! 

— Dacă concursurile se contramandează, mergem la 
mine. Vom încerca să modificăm pasul spiralei. Auzi, 
lurka? 

— Aud, dar nu merg. 

— De ce? Nikolai îşi privi prietenul. A, da, am uitat: 
Valecika. E clar. 

— Valecika n-are nicio legătură. 

— X Atunci de ce? 

— Tot nu iese nimic, Kolea. Suprafaţa substanţei e 


ceva obscur. Dacă savanţi de valoare mondială nu-i dau 
de capăt, ce putem face noi?... 

— Nu vrei, nu veni. N-ai decât. Mă descurc eu şi 
singur. 

— Te descurci, pe naiba! Eu tot mă mai pricep puţin 
la electronică, pe când tu... 

— Tot nu mă las! se încăpăţână Nikolai. Trebuie să 
existe un câmp în care tensiunea superficială să se 
intensifice la maximum. 

— „Un câmp!” reluă în zeflemea Iura. „O, câmp de 
bătălie, cine te-a presărat cu oseminte?” 

Privalov, \care abia venise, văzându-i, se apropie: 

— Bună dimineaţa, băieţi. Pare-mi-se că am venit 
degeaba. Nu s-a contramandat concursul? 

— Deocamdată nu, răspunse Iura. Aşteptăm. Luaţi 
loc, Boris Ivanovici. 

Şedeau toţi trei cu picioarele atârnând de pe 
debarcader. Soarele le ardea spinările, dar vântul tot nu 
se stârnea. 

— Boris Ivanovici, i se adresă Nikolai cu voce de 
bas, plină de hotărâre, vă aduceţi aminte de discuţia 
noastră despre tensiunea superficială? 

— Da. Şi ce-i cu asta? Privalov îl fulgeră cu lentilele 
ochelarilor. 

— Să vedeţi... 

Nikolai îi povesti pe scurt despre experienţa cu apa 
şi sârma, despre spirală şi despre câmpul care ar trebui 
să existe. Privalov ascultă totul mijind din ochi şi 
încreţindu-şi faţa, apoi spuse: 

— Diletantism... De treburi ca astea nu te apuci fără 
o pregătire temeinică. Există o carte: „Fizica şi chimia 
suprafeţei”. Autor: Adam. Dacă vreţi, v-o împrumut. 
Citiţi-o... In general însă, adăugă el după un răstimp de 
tăcere, avem şi-aşa destule griji. Ne aşteaptă o lucrare 
uriaşă: conducta de ţâţei transcaspică. 

— De câţi ani se vorbeşte de Transcaspica! rosti 
blazat Iura. Nu mai credem în ea. 


— Păcat... leri am uitat să te întreb, Kolea, dacă ai 
fost la Operatin, la institut? 

— Am fost, dar puteam să nu mă duc; au şi pregătit 
un material informativ cu privire la ridicarea nivelului 
mării. Îl multiplică şi-l trimit tuturor organizaţiilor 
interesate. Zilele acestea primim şi noi un exemplar. 

— Ceva interesant pe acolo?... Ce-ai mai văzut? 

— Nimic deosebit. Am impresia că montează o mare 
instalaţie electrostatică. 

— Serios? Electrostatică!... 

Privalov căzu pe gânduri. 

— Electrostatica e de mult depăşită, observă lura; 
Problema datează dinaintea lui Faraday... 

— Eşti prea categoric, îl întrerupse Privalov. E 
adevărat, desigur, că după Faraday ştiinţa a întors 
spatele  electrostaticii şi s-a apucat temeinic de 
electromagnetism-Dar astăzi oamenii de ştiinţă 
cochetează iarăşi cu electrostatica şi s-a constatat că 
bătrânica mai poate aduce servicii. Spirala dialectică a 
dezvoltării... 

Milioane de ani au zăcut sub pământ bucăţile de 
chihlimbar - răşină fosilizată de conifere din perioada 
terţiară - înainte de a ajunge, pe calea lungă şi 
complicată a schimbului dintre triburi, de pe țărmurile 
mohorâte ale Balticii în însorita Eladă, unde şi-au găsit 
prețuirea. 

Vechilor greci le plăcea foarte mult transparenţa 
profundă şi calda culoare galbenă a electronului - cum 
spuneau ei chihlimbarului. De la acest cuvânt ei au creat 
frumosul nume feminin „Electra”, adică cea luminoasă ca 
chihlimbarul, nume faimos în tragediile antice. Dar 
chihlimbarul atrăgea atenţia grecilor nu numai prin 
frumuseţea şi transparenţa lui. Thales din Milet, unul din 
cei şapte înţelepţi care au adus glorie Greciei antice, a 
încercat cu îndârjire să afle de ce o bucată de chihlimbar 
frecată cu lână atrage paiele şi puful la fel cum atrage 
magnetul pilitura de fier. 


Ce forţă necunoscută se ascunde în chihlimbar? Mai 
târziu oamenii de ştiinţă au descoperit că nu numai 
chihlimbarul are această însuşire. Dar în memoria primei 
descoperiri, William Gilbert a imortalizat în anul 1600 
numele antic al chihlimbarului - electronul - numind 
electricitate forţa de curând cunoscută şi captată. 

Aceasta era electricitatea statică, rezultată prin 
frecare. 

Oamenii au căutat necontenit noi metode de 
producere şi aplicare a noii forţe. Au apărut maşini 
electrostatice greoaie. În 1785 un oarecare Van-Marum a 
construit pentru Muzeul din Haarlem o maşină cu două 
discuri, având diametrul de 1, 65 m. Această maşină 
genera o scânteie lungă de 61 cm. La Muzeul de arte şi 
meserii rdin Paris se păstrează o maşină cu discul de 1, 
85 m în diametru; la Institutul politehnic din Londra 
există o maşină cu un disc de peste doi metri, pusă în 
mişcare de o maşină cu abur. 

— S Dar generatoarele electrostatice n-au căpătat 
niciodată o prea largă aplicare practică: e adevărat că 
ele dădeau o tensiune înaltă, dar intensitatea curentului 
era prea mică pentru a putea efectua un lucru util. 
Istoria tehnicii a păstrat informaţii interesante despre 
încercările de folosire a electrostaticii. În anul 1795 
inginerul spaniol Salva a construit o linie de telegraf 
lungă de 50 km între Madrid şi Aranjuez. Telegraful avea 
tot atâtea fire câte litere are alfabetul spaniol; fiecare fir 
se termina cu o bilă. Sarcina unei maşini electrostatice, 
transmiţându-se pe fir, atrăgea spre bilă hârtiuţa cu 
denumirea literei, atârnată de o aţă. Şi când te gândeşti 
că acest telegraf a funcţionat! 

Maşinile cu abur au zvârlit pentru multă vreme 
electricitatea în şanţul drumului cunoaşterii. Dar iată că 
s-au descoperit surse chimice de producere a 
electricităţii, care dădeau o intensitate considerabilă 
chiar şi la o tensiune redusă. Atunci pe Michael Faraday, 
fiul unui fierar londonez, l-a însufleţit măreaţa idee a 


unicităţii forţelor naturii. El şi-a propus ca sarcină să 
descopere legătura dintre electricitate şi procesele 
chimice, dintre electricitate şi magnetism. 

Electromagnetismul! Câte minuni legate de acest 
fenomen li s-au dezvăluit oamenilor! în sârma înfăşurată 
pe un magnet de la un pol la altul apărea de la sine, fără 
frecare, fără acţiune chimică, o forţă electromotoare 
misterioasă. Primii electromagneţi ai lui Faraday - bare 
de fier lăcuite pe care se înfăşurau câteva spire de sârmă 
goală de aramă - transformau forţa electrică insesizabilă 
într-una mecanică obişnuită. Până la utilizarea ei 
practică mai rămânea un singur pas... 

Acest pas l-a făcut în anul 1831 fizicianul american 
Joseph Henry, cu al cărui nume a fost denumită mai 
târziu unitatea de selfinducţie. 

Henry s-a gândit să creeze un electromagnet cu un 
mare număr de spire. El «cel dintâi din lume a izolat 
sârmă de aramă, înfăşurând-o cu aţă de mătase. Efectul 
inductorului cu multe spire a fost colosal. A apărut 
primul dispozitiv cu aplicaţie în viaţa de toate zilele - 
soneria electrică - dispozitiv ce serveşte, fără modificări 
esenţiale, până în zilele noastre. 

La cinci ani de la descoperirea lui Henry, savantul 
rus Pavel Lvovici Şilling a experimentat la Petersburg 
primul telegraf electromagnetic din lume., După alţi doi 
ani, într-o zi de septembrie din anul 1839, pe apele Nevei 
a trecut în goană o şalupă cu motor electric Jacobi. 

Curând după aceea fabrica de galoane şi fire de 
metal răsucite pentru cusături la vestoanele militare a 
început să producă un articol nou: firul izolat. (Ulterior, 
prin extinderea acestei fabrici s-a profilat uzina de 
cabluri „Elektroprovod”.) _ 

Electromagnetismul îşi începuse marşul victorios. În 
împărăţia motoarelor electrice, vechea maşină 
electrostatică a fost aproape de tot uitată ori, în cel mai 
bun caz, izgonită în dulapurile cabinetelor de fizică din 
şcoli. 


Dar iată-ne în teribilul secol al tehnicii atomice. 
Pentru asaltul nucleului atomic se simţea nevoia unor 
tensiuni extrem de înalte şi generatorul electrostatic a 
fost scos din cavoul unde fusese înmormântat. Naivul 
disc de sticlă, având lipite pe el petale de staniol, a 
crescut şi s-a transformat în uriaşul generator Van-de- 
Graaf - anonim însoțitor al acceleratoarelor de particule. 

Aşa s-a ridicat din cenuşă electrostatica, dovedindu- 
se a fi un puternic mijloc de pătrundere în adâncul 
materiei. 

— Tovarăşi! strigă Iura sărind în picioare. Tovarăşi, 
avem vânt! 

Şi într-adevăr, o adiere uşoară dinspre larg trecu pe 
deasupra golfului, descreţind steagul arbitrului principal 
şi făcând să foşnească frunzişul arborilor de pe 
Bulevardul Mării. 

Răsună sunetul melodios al clopotului de semnal şi 
pe pavilion se înălţă fanionul clasei „M”. 

— Să se pregătească ambarcaţiile cu derivor 
rababil! interpretă Iura cu însufleţire semnalul. Dacă 
vântul mai creşte cu un grad, pot concura şi cele cu 
derivor fix. Haideţi! 

După ambarcaţiile cu derivor luară startul şi 
„starurile” mici, uşoare, cu velatură uriaşă: pentru ele 
era destul vânt. 

lar după o jumătate de oră vântul se mai intensifică, 
îngăduind şi clasei „L-4” să pornească. Bătaia clopotului 
anunţă că până la start mai sunt cinci minute. 

Ah, aceste cinci minute dinaintea startului! Trebuie 
să faci pe dracu-n patru ca la sfârşitul celui de al cincilea 
minut să te afli cât mai aproape de start, fără să-l 
depăşeşti nici măcar cu un centimetru înainte de vreme. 

Patru bătăi de clopot - au mai rămas patru minute. 
Trei, două, unul - şi o bătaie mai puternică de clopot 
dădu startul. Ambarcaţiile, virând în volte contra 
vântului, intrară pe prima porţiune a distanţei de 15 
mile. 


Concursurile de vele! Velele se umflă, încordate de 
forţa elastică a vântului, tresaltă scotele strânse în 
palmele puternice; până şi apa vorbeşte, bolborosind sub 
chilă, iar în jur totul e albastru, scăldat în lumina aurie a 
soarelui. 

Fotbalul se joacă în faţa a mii de spectatori. 
Concursurile de vele sunt cu totul altceva. Spectatorul 
poate vedea doar startul şi finişul, dar lucrul cel mai 
important, adevăratul spectacol, rar prin frumuseţe şi 
încordare, ce se petrece pe parcurs îi este aproape 
inaccesibil. Dacă vreţi să gustaţi cu adevărat toată 
splendoarea concursului de vele trebuie să participaţi la 
ele, alt mijloc nu există. 

Încă din 1718, cu doi ani înainte de înfiinţarea la 
Cork a iaht-clubului englezesc, Petru I a organizat primul 
iaht-club din lume - „Flotila de pe Neva”. O sută 
patruzeci şi una de ambarcaţii au fost împărţite 
„Slujbaşilor de diferite ranguri”, cu un ordin pitoresc, 
caracteristic lui Petru: „Pe acele barcasuri nu se va căra 
nimic greu, cum ar fi cărămizi, var, lemne, şi altele, de la 
care s-ar putea murdări, deoarece acestea - sunt date 
pentru a fi folosite ca droştile şi caleştile pe uscat, iar nu 
ca nişte căruţe de bălegar)”. 

„Mekong” ajunse printre cele dintâi la baliza de 
întoarcere. Dublând baliza, luară o alură avantajoasă, cu 
vânt travers, şi Nikolai începu „să preseze” iahtul care 
mergea în faţă. „Mekong” se apropie de adversar, 
înaintând paralel în partea dinspre vânt, şi se angaja cu 
el într-un luffing-meci înverşunat. 

De mult au rămas pierdute în negura vremilor 
bătăliile pe mare ale lui Uşakov şi Nelson, dar multe din 
procedeele lor de luptă mai sunt şi astăzi folosite în 
tactica concursurilor de vele; iar dintre toate, îndeosebi 
luffingul. 

„„Fregata îşi ajunge duşmanul dinspre partea 
vântului. 'Ţol după tol, picior după picior, masa uriaşă a 
pânzelor ei acoperă pe inamic, îi „ia vântul”. Pânzele 


duşmanului atârna moi, el nu mai poate manevra, nu 
poate scăpa de abordaj. 

O comandă scurtă: „Gabierele şi artimonul sus!” 

Pânzele sunt manevrate astfel, încât vântul să 
împingă fregata peste adversar. 

Pe punţile cu tunuri răsună strigăte, se aude tropăit 
de picioare. Salva tuturor tunurilor de pe bordul de sub 
vânt se prăvale asupra duşmanului. Cârligele de abordaj 
au fost aruncate. Cu cangea într-o mâna, stiletul între 
dinţi, pistoalele grele la brâu, apucându-se cu mâna 
liberă de ce se nimereşte, soldaţii întărâtaţi sar pe 
puntea duşmană... 

Dar, cum e firesc, adversarul nu va îngădui să i se ia 
vântul. Când se va vedea ajuns din urmă, va începe să-şi 
aducă vasul în vânt, ca să se aşeze de-a curmezişul 
provei neînarmate a vasului care atacă, amenințând cu 
toate tunurile de bord. Acesta este luffingul - o manevră 
de apărare împotriva dublării dinspre vânt. 

La rândul lui, vasul care atacă va fi nevoit să intre în 
vânt. Astfel însă pierde din viteză, iar adversarul îşi reia 
din nou vechea direcţie, şi totul se repetă iarăşi şi 
iarăşi... 

„Mekong” îşi presa adversarul, adversarul făcea 
luffinguri şi ambele echipaje, în focul luptei, uitară de 
ceilalţi concurenţi. Şi-atunci când, în sfârşit, „Mekong” 
ţâşni înainte, aproape toate celelalte ambarcaţii - care îi 
depăşiseră între timp - dublau baliza a doua şi porneau 
cu vânt de pupa, ridicând „baloanele” albe ale uriaşelor 
spinakere ovale - vele speciale pentru mersul cu vânt din 
spate. 

— Obstacol înainte! strigă Iura, ridicându-se într-un 
genunchi şi aţintindu-şi privirile pe direcţia de mers. 

Ba prova staţionau în plin larg două şalupe. 
Legănându-se, „Mekong” se apropia de cele două şalupe. 
Într-una din ele se contura un om cu pălărie de paie. Se 
auzea zgomotul motorului, dar şalupa nu se mişca din 
loc. În a doua şalupă, care se legăna ceva mai departe, 


nu se vedea nimeni. 

— Hei! Cine-i pe şalupă? urlă lura, aplecându-se 
peste bord, Cale liberă!!! 

Dar omul cu pălărie de paie nu-l auzi. Se ridică în 
picioare, se aplecă la pupa şalupei şi făcu o mişcare 
bruscă cu mâna de parcă ar fi alungat pe cineva, deşi în 
jur nu se vedea nimeni. Apoi abia zări iahtul ce se 
apropia şi se aşeză din nou. Şalupa se înclină brusc şi 
atunci el ţipă supărat, încât până la urechile celor de pe 
„Mekong” ajunseră cuvintele: 

— Termină, n-auzi?! Că de nu... 

În clipa aceea se petrecu ceva extrem de neplăcut. 
Uneori îţi vine să crezi că natura îi este cu tot dinadinsul 
duşmănoasă omului. Altfel cum poate vântul „să-şi dea 
duhul” chiar duminica, în toiul unui concurs de vele?». 

Pânzele se zbătură uşor şi căzură moi, fără viaţă. 
Mai înaintând puţin, din inerție, „Mekong” se opri la mai 
puţin de o sută de metri de cele două bărci eu motor. 

— Gata! Echipajul să treacă la bronzat, rosti cu 
ciudă Iura. Asta-i porcărie, nu concurs! 

Fluierând, el răzui cu unghiile ghiul, apoi aruncă 
peste bord zece copeici, dar nici aceste metode 
consfinţite de veacuri nu înduplecară vântul. 

— Rog să depuneţi mărturie! Am făcut tot ce-am 
putut, rosti Iura pe un ton oficial. Şi întinzându-se pe 
teugă, începu să cânte cu jale: 

Susurând tristeţe, mtl sta să pli/ngă... 

N-am avut în viaţă zi mai rea! 

Inimă pustie, inimă nătângă. 

Din piept cum te-aş smulge de-aş putea... 

CAPXTOLUti VIII 

În care Vova intră iarăşi în conflict cu electricitatea, 
dar gândiinchi-se la nişte icre negre ieftine se mai 
linişteşte 

Acel ce ctpta din beznaadine» 

Mi-o va aduce nevătămată. 

Pentru izbândă primi-va din părte-mi Chiar, cupa, 


răsplata... 

F. ZGHILLER). >tota 

Nikolai privi ţărmul îndepărtat, clădirea 
antrepozitului frigorific ce se profila pe cerul albastru, şi 
spuse: 

— Dar ăsta-i chiar locul de unde am scos femeia din 
apă. Vă amintiţi? 

— Nu, răspunse lura prost dispus, nu ne amintim. 
Nu-i locul acesta. Şi nici n-a fost vreo femeie. 

Nikolai îşi privi pieziş prietenul şi tăcu. 

— Ne-ar mai trebui un om. În echipaj, îşi dădu 
părerea Privalov. Unuia singur îi vine greu să manevreze 
yelastraiul şi pateraţinele. De asta am şi rămas în urmă. 

— Aveţi dreptate, recunoscu Nikolai. Valerka 
Gorbacevski se tot oferea mai deunăzi. Să-l luăm pe - el. 
Ce ziceţi? 

Deodată se făcu o linişte deplină: motorul şalupei se 
opri. De acolo ajunseră până la ei frânturi dintr-o 
convorbire ciudată: 

— ...Eu am venit primul... Ce găsesc, al meu va fi!... 

— Prostii! Marea nu-i a dumitale, e a tuturor... 

— Vezi să nu-ţi arăt eu acuşica a cui el... 

Barca prinse iarăşi a se clătina, iar înăuntru omul cu 
pălăria de paie, dând din mâini, abia se ţinea să nu cadă. 

— Cu cine tot vorbeşte ăla acolo? Nikolai se uită mai 
atent la şalupă. Apoi aduse din cabină binoclul şi-l 
îndreptă spre pălăria de paie. El e! Simţeam eu că-i o 
voce cunoscută. Ştiţi cine-i în barca? Boris Ivanovici 
Operatin. 

— Să fie sănătos, bombăni Privalov. 

— Dar cu cine o fi vorbind? Cu sirenele? se întrebă 
şi lura. 

— Ei, drace! lurka, pomeneai de acvalangul nostru I 
Uite-l, admiră-l!... 

Iura luă binoclul şi văzu clar capul mare al lui Vova 
ieşind din apă lângă bordul şalupei. Masca îi era ridicată 
pe frunte, iar mâna o ţinea pe marginea bărcii cu motor. 


— Ele! Iura lăsă în jos binoclul. De ce s-o fi certând? 
Acvalangul nostru e în primejdie. Uite la ei! Să se înece 
unul pe altul nu altceva! 

— Tare aş vrea să ştiu ce caută aici! Nikolai se 
întoarse spre Privalov: Boris Ivanovici, aveţi ceva 
împotrivă dacă nnot până la ei? 

— Numai să nu stai mult. Vântul poate porni dintr-o 
clipă-n alta... 

— Nu, nu stau mult. Doar să văd ce-i acolo. 

Nikolai sări în apă şi porni înot spre şalupă. Privalov 
îşi aprinse o ţigară şi, mijindu-şi ochii, dădu fumul afară 
pe nări. 

— Iura, ia mai povesteşte-mi o dată despre 
experienţele voastre, rosti el cu voce slabă. 

În dimineaţa aceea Operatin trebăluise mai mult de 
o oră pe micul chei al Institutului de oceanologie. Fixase 
pe bordul uneia din şalupele institutului o mulinetă cu 
cablu subţire, de capătul căruia atârna un electromagnet 
puternic. 

Benediktov îi spusese că cuțitul se magnetizează. 
Dacă e aşa, îl va găsi, desigur! E stupid să se piardă un 
asemenea cuţit. Ce isteric, Benediktov ăsta!... Nikolai 
Illarionovici îşi aminti de fiola goală de pe masa lui. 
Morfinoman!... 

De fapt, dacă n-ar fi făcut ce-a făcut pe motonavă, 
el, Operatin, n-ar fi aflat de existenţa cuţitului misterios. 
Singura picătură de bun simţ la un butoi de absurdităţi... 

Operatin a terminat utilarea şalupei, a pornit 
motorul şi a ieşit din golf. 

Marea, leneşă, unduia lin sub soarele fierbinte de 
august. 

Pe apă se legănau la mari intervale conurile roşii ale 
balizelor de navigaţie, cu cifre mari, albe, pe ele: „16, 
„17”... „18”. Antena postului de televiziune la pupa, 
clădirea antrepozitului în partea stângă... 

Parcă ceva mai la dreapta. Aşa. Cam pe aici. Soţia 
lui Benediktov s-a aruncat după cuţit, nu mai încape 


îndoială. Trebuie să recunoască - e o femeie interesantă. 

La vreo douăzeci ale metri de şalupa lui Operatin se 
legăna pe apă o barcă goală. Unde-o fi proprietarul ei? 
Doar nu s-o fi înecat? Ori poate că barca a fost smulsă de 
la debarcader şi scoasă de curent afară din golf? 
Operatin trase de manşă şi şalupa se opri, deşi motorul 
continua să duduie în plin. Acum însă, în loc să acţioneze 
asupra elicei, punea în mişcare generatorul de care era 
conectat cablul cu electromagnetul. Desfăşurându-se de 
pe mulinetă, cablul începu să se afunde în apă. la să 
vedem, muşcă „peştişorul”?... 

Era o sondă electromagnetică subacvatică, «legată 
de un locator ultrasonic. Curburile liniei verzi de pe 
ecranul oscilografului indicau cu destulă precizie forma 
obiectelor de metal aflate pe fundul mării. La nevoie, 
prin conectarea electromagnetului, obiectul putea fi 
scos, bineînţeles dacă acesta nu era antimagneti-o. 

Vâslind uşurel, Operatin tatona locul cu grijă, 
centimetru cu centimetru. 

De câteva ori aparatul dădu alarmă falsă şi 
electromagnetul aduse de pe fundul mării ba o cutie 
ruginită de conserve, ba un bulon. Dar Operatin nu 
dispera: pe fundul nisipos, curat, fără vegetaţie, nu se 
poate pierde nimic. Chiar dacă s-a înfipt în nisip, minerul 
a rămas afară. Mai multă răbdare şi peştele va muşca. 

Deodată cablul se smuci puternic, clătinând şalupa. 
Ce-o mai fi şi asta? 

La suprafaţa apei se iviră bule de aer, apoi apăru, o 
mână uriaşă, iar în urma ei un cap cu mască. Un furtun 
gofrat unea masca cu rezervoarele de aer fixate la spate. 

Scufundătorul închise  ventilul acvalangului, îşi 
ridică masca pe frunte şi în faţa privirilor lui Operatin 
apăru un obraz mare, cu fruntea îngustă şi cu un 
puternic maxilar inferior. Operatin îl recunoscu. Da, nu 
poate fi altul. E cel care a încercat atunci, pe 
„Uzbekistan”, să-i ia lui Benediktov cuțitul din mână. E 
clar deci ce caută aici. Nu era de loc o întâlnire plăcută. 


În timp ce scufundătorul scuipa şi se scutura de apă, 
Operatin hotărî să treacă el la atac. 

— Hei! Dumneata! se răsti el. De ce smuceşti 
cablul? 

— Acuşica ai să afli! răspunse Vova pe un ton 
prevestitor de rele. 

Din câteva aruncături de braţ se apropie înot de 
şalupă, se apucă de bordul ei, la pupa, şi prăvăli asupra 
lui Operatin un asemenea torent de înjurături şi vorbe 
murdare, încât fizicianul simţi că-l apucă durerea de 
dinţi. În esenţă, Vovavoia să spună că oamenii 
cumsecade nu mai pot să se scufunde pentru propria lor 
plăcere, că „diverşi indivizi”... Dezvoltând apoi pe larg 
acest atribut, ameninţă „că-i face de petrecanie dacă nu- 
şi ia tălpăşiţa”. 

Ce se întâmplase? Vova efectua „explorarea în cerc”, 
după toate regulile, ţinându-se de o frânghie de zece 
metri, atârnată de barca ancorată. Frânghia era 
însemnată cu noduri la fiecare doi metri. Ţinându-se de 
capătul liber al frânghiei, el înota cercetând cu luare 
aminte fundul nisipos. Apoi apucând primul nod descria 
un nou cerc în sens invers şi aşa mai departe. Înotând 
astfel, pe cercuri concentrice din ce în ce mai mici, 
reuşea să cerceteze în modul cel mai minuţios o porţiune 
de fund de vreo douăzeci de metri în diametru. După 
aceea se ridica la suprafaţă, deplasa barca la vreo 
douăzeci de metri mai departe şi repeta cu răbdare 
căutatul în cerc pe noul loc. 

Vova cheltuise aproape jumătate din rezerva de aer 
când a zărit un cilindru negru atârnat de cablu, 
deplasându-se lent pe fundul mării. Apropiindu-se înot, el 
a prins cilindrul în locul unde era fixat de cablu şi a 
smucit. În aceeaşi clipă fu curentat. Vova îşi desprinse cu 
greu mâna şi turbat de furie, pe jumătate sufocat, ieşi la 
suprafaţă. 

În ultimul timp Vova avea numai ghinioane cu 
electricitatea. 


— Şterge-o de-aici până nu-ţi dau zdrăngănitoarea 
cu fundu-n sus! Ai înţeles!? strigă Vova. 

Operatin nu voia să se certe, mai ales că tocmai se 
apropia un iaht de şalupă. Se ridică şi apropiindu-se de 
pupa îi spuse împăciuitor: 

— Ascultă, cetăţene, de unde puteam eu să ştiu că 
dumneata faci baie aici?... 

— Dar barca n-ai văzut-o?! mai umbli cu cioara 
vopsită, canalia dracului! nu se mai potolea Vova. 

— Ei, gata, termină! Ţine-ţi gura! 

Pierzându-şi controlul,  Operatin încercă să-i 
îndepărteze lui Vova mâna de pe bordul pupei. Dar ţi-ai 
găsit! Vova zgâlţâi aşa de tare şalupa, încât Operatin 
căzu pe banchetă. 

— Termină, n-auzi?! strigă fizicianul. Că de nu, 
pornesc, şi te tai cu elicea! 

Se mai certară câteva minute, apoi Operatin tăcu. 
Aşa nu se poate, îşi zise el. Trebuie să mă descotorosesc 
altfel de imbecilul ăsta. Opri motorul, aruncă o scurtă 
privire spre iahtul cu pânzele atârnând moi şi spuse cu 
hotărâre: 

— Mi-nchipui ce cauţi dumneata aici. Dar să ştii: cu 
acvalangul dumitale n-ai să-l găseşti în vecii vecilor. 

Vova clipi din ochi nedumerit. 

— Mă iei la sigur? mârâi el. Hai, şterge-o de-aci! Eu 
am venit primul, Ai înţeles? Ce găsesc, al meu va fi! 

— Prostii. Marea nu-i a dumitale, e a tuturor. 

— Vezi să nu-ţi arăt eu acuşica a cui e!... 

Zgâlţâi şalupa din nou. Operatin îşi agită braţele 
străduindu-se să-şi păstreze echilibrul. 

— Bine, plec, zise el, stăpânindu-şi cu greu dorinţa 
de a-l pocni pe individ în cap cu ancora şalupei, care-i 
zăcea la picioare, pe fundul bărcii. Dar ascultă ce-ţi 
spun: ai să vezi cuțitul când ai să-ţi vezi ceafa fără 
oglindă! Ţi-o spun ca om de ştiinţă. 

Aceste cuvinte făcură o oarecare impresie asupra lui 
Vova. Oricum, Vova credea în ştiinţă. 


— Şi dumneata cauţi cuțitul? întrebă el aproape 
paşnic. 

— Ei, aşa se poate discuta, aprobă Operatin. Da, şi 
eu îl caut. Şi dacă nu-l găsesc, am să fac unul la fel. 

Vova îşi suflă nasul şi se uită îngândurat la pălăria 
de paie. 

— Aşa-s eu, bădăran, recunoscu el. Poate m-am 
exprimat nu tocmai... faţă de dumneata... 

Operatin zâmbi ironic. 

Aproape o sută de metri despărţeau iahtul de şalupa 
lui Operatin. Această distanţă Nikolai o parcurse repede, 
înotând bras, fără să facă zgomot. Apropiindu-se, îl auzi 
pe Vova spunându-i lui Operatin: 

— Vreau să spun în legătură cu cuțitul. Mie, în afară 
de cuţit, nu-mi trebuie nimic. Eu, stimabile, de dragul 
ştiinţei aş putea să nu ţin seama de interesul meu 
personal. 

— Înseamnă că eşti un om dezinteresat, şi asta-i 
foarte bine, îi răspunse Operatin. 

— Ei, sunt şi eu cum sunt, făcu Vova pe modestul. Şi 
va trebui să merg des pe insulă? 

— Nu prea... 

— Nu-i nimic. Eu merg oricând, bucuros. E o 
cherhana prin apropiere, observă Vova. Se pot cumpăra 
icre negre pe-un preţ de nimic... 

Tăcu, calculând desigur în minte beneficiile viitoare. 
Tocmai atunci Operatin se întoarse şi - l zări pe Nikolai, 
care se apropia. Îşi scoase ochelarii de soare şi-l privi cu 
atenţie... 

— Dumneata erai? îl întâmpină el cu un zâmbet 
amabil. Ce întâlnire neaşteptată! 

— Hai noroc! îl salută şi Vova, recunoscându-l pe 
Nikolai. De unde-ai mai picat şi tu? 

— De pe iaht. Nikolai se prinse cu mâna de parâma 
de salvare întinsă de-a lungul şalupei. A stat vântul şi m- 
am gândit să fac o baie... 

Se lăsă o tăcere penibilă. 


— Să mă duc şi cu se e barcă, spuse Vova, 
îndepărtându-se de şalupă. Să-ţi dau acvalangul? Poate-ţi 
trebuie. 

— Nu-mi trebuie, răspunse Nikolai. Mi-l dai acasă. 

Vova porni înot spre barca ancorată. 

— Îl cunoşti? îl întrebă Operatin pe Nikolai. 

— Suntem vecini. 

Nikolai privi cu atenţie generatorul, tubul catodic al 
oscilografului, mulinetă cu cablul coborât în mare... 

— Vă invidiez, spuse Operatin, zâmbind. Tare-i 
plăcut sportul cu vele. Iar eu, după cum vezi, până şi 
duminica sunt nevoit să fac unele cercetări. 

— Văd, dădu din cap Nikolai, gândindu-se cu 
febrilitate ce rost o fi având acest cablu desfăşurat de pe 
mulinetă. Vă salut. Trebuie să mă întorc. 

Se împinse de lângă şalupă şi porni înot spre iaht. 
Dacă ar fi ştiut în ce împrejurări va mai fi nevoit odată să 
se ţină de parâma de salvare a acestei şalupe!... 

CAPITOLUL IX 

În care Privalov primeşte nu una, ci trei lovituri de 
graţie, dar în schimb capătă un nou aliat 

Parca tu nu ştii cum se construiesc minaretele 
înalte? Foarte simplu: sapi un puț adânc, cât e nevoie, îl 
căptuşeşti cu piatră, apoi îl întorci în sus. 

Din MOLLA NASREDDIN. 

Lucrările la mosorul uriaş mergeau bine. Acum 
câteva zile, un remorcher, desfăşurându-l, a tras primul 
fir al conductei până la Recife. Astăzi a fost făcută şi 
proba de presiune a conductei. 

Spre scară se înapoiau acasă. „Pobeda” gri, 
lunecând vertiginos pe asfaltul şoselei, săgeta revărsarea 
verde a viilor. Dincolo de case se înălța masivă pădurea 
sondelor de ţâţei. 

Tolănit pe canapeaua din spate, Privalov se odihnea 
după cele două zile de muncă încordată. Lângă el, 
inginerul-şef al institutului, Koltuhov, moţăia, strângând 
între degete ţigara fumegândă, se trezea din când în 


când ca să tragă un fum şi din nou îşi acoperea ochii cu 
sprâncenele dese şi încărunţite. 

Nikolai se afla la volan. Alături de el, Iura răsfoia 
ciorna proceselor verbale ale probelor. 

— Mi-au luat o povară de pe umeri! oftă Privalov. 
Sper că de acum au s-o scoată la capăt constructorii şi 
fără noi. Aruncă o privire spre Koltuhov: Dormi, Pavel 
Stepanovici? 

Koltuhov deschise ochii. Câtva timp privi somnoros 
apusul purpuriu, haşurat de împletitura ajurată a 
sondelor. Viile rămăseseră în urmă... Pobeda” gonea 
acum pe teritoriul exploatării petrolifere.  Ici-colo, 
pompele de extracţie îşi băteau veşnicele mătănii. 
Mirosea puternic a ţâţei. 

— Ai să-ţi iei în loc o povară şi mai mare, vorbi în 
sfârşit Koltuhov. 

— Vrei să spui... Stai puţin, dar nu s-a aprobat încă! 

— Ba da, ai aprobarea. Am primit-o ieri, telegrafic. 

Koltuhov îşi scoase şapca albă şi o cercetă cu 
atenţie. Apoi o şterse pe dinăuntru cu batista. 

— De ce nu mi-ai spus? întrebă mirat Privalov. 

— N-am vrut. Avea vreun rost să-ţi spun înainte de a 
termina proba de presiune? Pe faţa inginerului-şef miji 
un zâmbet mucalit. Caietul de sarcini pentru prospectori 
l-ai pregătit? 

— Da. 

— Foarte bine. Mâine are loc consfătuirea. 

Tinerii ingineri din faţă ciuleau urechile. Schimbară 
o privire plină de înţeles între ei, apoi lura se întoarse şi 
întrebă cu un zâmbet plin de amabilitate: 

— Iertaţi-mă, Pavel Stepanovici. Vorbiţi de conducta 
transcaspică? Noi... 

— Când va trebui, ai să afli, tovarăşe Kostiukov. 
Poate chiar mâine. 

— Vă rog, Pavel Stepanovici! Spuneţi-ne acum! îl 
imploră Iura. Dar e inuman ceea ce faceţi! Vreţi să 
murim până mâine? Măcar să ne pregătim sufleteşte. 


— Ce oameni! râse Koltuhov. Bine, fiţi liniştiţi! 
Sunteţi amândoi pe lista executanţilor. 

De bucurie, Iura îl lovi pe Nikolai cu genunchiul. 
Acesta îşi luă pentru o clipă mâna de pe volan şi-l 
ameninţă în glumă cu pumnul. 

Maşina trecu printr-un mic sătuc şi goni mai departe 
pe panglica cenuşie a şoselei. 

— Cum merg treburile, băieţi? întrebă încet Privalov. 
L-aţi citit pe Adam? 

— Greu de tot, Boris Ivanovici, răspunse Nikolai. N-o 
prea scoatem la capăt cu engleza noastră. Ne gândim să 
încercăm cu mercurul. 

Restul drumului, până în oraş, îl parcurseră în 
tăcere. La colţul străzii Marinei cei doi tineri coborâră. 
Privalov trecu la volan şi porni în mare viteză spre 
institut. 

— Ascultă, Boris, rosti grav Koltuhov. Faptul că tu îţi 
laşi fantezia să zburde n-ar fi o mare nenorocire. Eşti un 
bătrân incorigibil. Dar de ce zăpăceşti capul băieţilor? 

— Cine le zăpăceşte capul? se arătă nedumerit 
Privalov. Ei au iniţiat pe propriul lor risc nişte 
experienţe, fără să aibă măcar o suficientă pregătire 
teoretică. Le-am dat să citească unele lucrări şi i-am mai 
sfătuit pe ici, pe colo. Asta-i tot. 

— Las că ştiu eu sfaturile tale. De ce-şi face 
Potapkin veacul la secţia de automatizare, de nu mai pot 
ăia să răsufle din cauza lui? 

— Găseşti că asta dăunează? Nu-şi îndeplineşte 
îndatoririle de serviciu? 

— Atât ar mai trebui! exclamă bombănind Koltuhov. 
Dar ce rost are să le împui capul cu fantezii lipsite de 
orice bază... 

— Tu vorbeşti de fantezie? Stai ca un alchimist în 
chichineaţa ta şi fierbi răşini între două consfătuiri! 

— Eu fac o treabă utilă: lucrez la îmbunătăţirea 
izolaţiei pentru conductele de ţâţei. 

— Să zicem. Deşi asta s-a cam realizat. Dar ce-i cu 


substanţele acelea puturoase pe care le tot prepari? 
Oamenii se ţin de nas când trec pe lângă bârlogul tău de 
sub scară. 

Koltuhov zâmbi satisfăcut. 

— Mi-aduc aminte de o întâmplare cu răşinile astea, 
spuse el. În douăzeci şi trei... Lucram la depou atunci... 
Am fost trimişi mai mulţi inşi la o exploatare forestieră. 
Ajungem noi... 

— Pavel Stepanovici, ştiu pe dinafară toate 
întâmplările astea ale tale, îl întrerupse Privalov. Le dai 
drumul când ţi-e teamă să nu scapi vreo vorbă, să nu te 
trădezi. Te cunosc eu, vulpe bătrână! 

Koltuhov râse încetişor. Se considera tare şiret şi-i 
plăcea grozav când i se recunoştea acest lucru. 

— Bine, fie, zise el, aprinzându-şi o altă ţigară. 
Atunci să-ţi povestesc ce tot moşmondesc eu acolo. O 
idee bună, utilă, nu ca a ta... Cum apărăm de coroziune 
conductele noastre, şi, în general, instalaţiile de oţel 
cufundate în apa mării? Prin izolare. Le acoperim cu 
vopsea ori alte izolante. Dar asta-i o treabă costisitoare şi 
nu întotdeauna de nădejde; e de ajuns o fisură cât de 
mică în stratul izolant şi coroziunea începe să atace 
oţelul dedesubt. Asta o ştii şi tu. O altă metodă este 
protecţia electrică. Dar şi această metodă e costisitoare 
şi dă multă bătaie de cap: trage un fir de-a lungul întregii 
conducte şi încarc-o cu o sarcină pozitivă... Şi-atupci, măi 
frate, m-am gândit să prepar un material plastic care, 
servind ca izolator, să aibă totodată şi o sarcină 
electrostatică... 

— Nu e rău gândit, recunoscu Privalov. Totuşi, te rog 
să mă crezi, ideea mea e şi mai bună. Mai bună şi perfect 
realizabilă. Nici conductă, nici izolaţie... 

— A! Koltuhov făcu un gest scurt cu mâna. Păi tu, 
Boris, tot student de anul întâi ai rămas. 

„Pobeda” intră în curtea institutului. 

— Nu ştii, întrebă Privalov coborând din maşină, 
bătrânul Bahtiar o fi în oraş? 


— Cred că da. Dar ce-ai cu el? i 

— Aş trece să-l văd. 

— Bine faci, aprobă Koltuhov. Du-te. Un duş rece nu- 
ţi strică. 

..„.Baghanli îşi invită oaspetele în balcon şi-i oferi 
ceai. Ascultându-l, bătrânul savant învârtea linguriţa în 
pahar şi privea îngândurat luminile oraşului ce 
înconjurau în semicerc golful. 

Cu douăzeci de ani în urmă, când Privalov era încă 
student la institut, Bahtiar Halilovici Baghanli, membru 
corespondent al Academiei de ştiinţe, savant erudit cu 
mâini îndemânatice de experimentator, i-a fost profesorul 
şi îndrumătorul cel mai bun şi cel mai iubit. Mulţi dintre 
foştii elevi treceau şi acum pe la el să-i ceară un sfat, o 
părere, în cele mai complicate probleme. Bătrânul îi 
asculta, le dădea consultaţii, xâi încuraja... îi ţinea minte 
pe toţi şi le vorbea simplu, spunându-le pe nume. În 
schimb foştii elevi, când i se adresau, numai 
„Bahtiarmiuellim” îi spuneau, adică învățătorul Bahtiar. 

Bătrânul avea un cap mare, cărunt, şi sprâncene 
negre. Sub nasul acvilin purta o mustăcioară argintie. 

Deodată îl privi pe Privalov pieziş cu ochii-i căprui, 
şireţi: 

— Te-am ascultat, fiule, dar n-am înţeles nimic. 
Cuvintele tale sunt confuze ca visul unei cămile. Spune- 
mi clar: Ce vrei să faci? 

Privalov nu se supără. Nici nu se simţi măcar jignit 
de comparaţia cu cămila. Cunoştea prea bine maniera de 
a brusca, fără pic de răutate însă, a bătrânului savant. 

— Am să încerc să expun în ordine, spuse el, şi sorbi 
puţin ceai din pahar. Incepem proiectarea conductei 
submarine transcaspice. 

Baghanli dădu din cap. 

— Dar conducta nu e un scop, ci un mijloc, continuă 
Privalov. Scopul ei este transportarea sistematică a 
țițeiului, nu? 

— Da. Şi? Ce-ai cu conducta? De ce nu-ți place? 


— N-am spus că nu-mi place. Dar care este 
destinaţia conductelor? De a separa ţiţeiul pompat de 
mediul înconjurător. 

— Admirabil formulat... 

— Nu  râdeţi,  Bahtiar-miuellim. În tehnica 
transportului de ţâţei pe mare şi, în general, a lichidelor 
prin lichide se observă o stagnare a gândirii. Prin ce se 
deosebesc conductele noastre de cele antice? Prin 
trăinicia ţevilor, prin puterea pompelor. Atât. Principial 
însă, nimic nou. Desigur transportul țițeiului prin 
conductă e preferabil transportului cu petroliere: e mai 
puţin costisitor şi nu murdăreşte marea. Înţelegeţi însă... 

— Am înţeles: nu-ţi plac conductele. Şi cu ce vrei să 
le înlocuieşti? 

— Asta vă spun. lată ce mi-a dat prin cap. Privalov 
îşi bău pe nerăsuflate restul de ceai şi împinse paharul 
deoparte. Mi-am adus aminte de o experienţă a lui Plato, 
Luăm un ulei care să aibă densitatea egală cu cea a apei 
şi-l turnăm în apă. Sub acţiunea tensiunii superficiale, 
uleiul va tinde spre un volum minim şi va lua forma de 
sferă. E adevărat? Ce se întâmplă însă dacă mărim într- 
atâta tensiunea superficială şi o dirijăm astfel, încât ea 
să nu acţioneze pe trei coordonate, ci pe două? Atunci o 
secţiune a uleiului va reprezenta un cerc, iar cealaltă... 
Pe scurt, uleiul va lua forma de cilindru. Însăşi suprafaţa 
uleiului său, să zicem, a țițeiului, va ţine loc de ţeavă... 

Baghanli, zâmbind, clătină din cap: 

— Ingenioasă idee. Prin urmare, ţeavă fără ţevi? Şi? 
Mai departe? 

— Mai departe, continuă cu însufleţire Privalov, 
creăm un câmp. Inchipuiţi-vă un fascicul de energie 
subacvatică dirijată pe traseul dorit. La o anumită 
frecvenţă acest fascicul va crea un câmp de-a lungul 
căruia produsul petrolifer va curge într-un anumit sens. 
Mă înţelegeţi? Un şuvoi compact de ţâţei se va deplasa 
prin apă de la ţărmul apusean al mării până la cel 
răsăritean... 


— Bun, îl opri Baghanili. Mi-ai explicat cum e 
construită locomotiva. Acum explică-mi cum va porni ea 
fără cai. Ce va determina şuvoiul de ţâţei să se mişte? 

— Poate chiar energia fasciculului!... Dacă străbate 
liniile de forţă, un conductor se poate mişca în câmpul 
magnetic... Deocamdată nu ştiu, Bahtiar Halilovici. Am 
expus doar principiul gol-goluţ... 

— Da, gol-goluţ şi lipsit de apărare, ca puiul abia 
ieşit din găoace, completă Baghanli. 

Tăcură aproape un minut. Privalov îşi scoase ţigările 
şi îşi aprinse una, uitându-se din când în când cu 
nelinişte la savant. 

— Ce aştepţi, fiule, răspunsul meu? întrebă în sfârşit 
Bahtiar Halilovici. Dacă ţii cu tot dinadinsul, să-ţi 
răspund. Am să te zdrobesc în trei timpi şi trei mişcări. 
Trei lovituri de graţie am să-ţi dau deşi una singură, 
oricare din ele, te-ar da gata! întâi: de la ţărmul apusean 
al mării până la cel răsăritean sunt aproximativ trei sute 
de kilometri. Prin urmare, groso modo, trei grade. lar 
raza Pământului este de şase mii kilometri. Este? 

— Da, aşa e. 

— Acum să rezolvăm o problemă de clasa a şaptea: 
raza şase mii kilometri, unghiul la centru - trei grade. 
Care-i săgeata arcului? 

Privalov scoase din buzunar o mică riglă de calcul. 

— Un kilometru opt sute de metri, citi el după ce 
mută cursorul. Dar pentru ce toate astea? 

Bătrânul om de ştiinţă se lăsă satisfăcut pe speteaza 
scaunului şi se cutremură de râs. 

— Va să zică, fiule, după tine Pământul e plat? Poate 
că e montat pe trei balene? 

— Nu înţeleg, Bahtiar-miuellim. De ce râdeţi? 

— Uite-aici. Baghanli scoase stiloul şi făcu la iuţeală 
pe cutia de ţigări următoarea schiţă: 


Pământului reprezintă aproape doi kilometri, continuă el. 
Cea mai mare adâncime a Mării Caspice este de aproape 
un kilometru. Drept sursă a fasciculului tău, sau, mai 
precis, a câmpului orientat, pot servi, numai oscilaţiile 
care se propagă în linie dreaptă. Înseamnă că fasciculul 
tău nu va parcurge nici jumătate de drum şi se va lovi de 
fundul mării. 

— Ei, drăcie! exclamă Privalov. Într-adevăr, am uitat 
că Pământul e rotund! 

— Nu-i nimic, se întâmplă... Ştii, o cămilă a fost 
întrebată odată de ce are gâtul strâmb. „Dar ce am eu 
drept?” a răspuns cămila. 

— Dar dacă i-am da câmpului însuşirea de a devia 
sub acţiunea gravitaţiei? întrebă Privalov după o pauză. 
Atunci fasciculul se va deplasa pe o curbă... Pentru că, 
după Einstein, în cazul energiilor înalte spaţiul se 
deformează... 

— Ascultă, Boris. Tu priveşti cu totul superficial 
gravitația Pământului. Natura gravitaţiei nu a fost încă 
suficient studiată. Unii consideră că gravitația este un 
proces în afara timpului. Aceştia presupun, într-adevăr, 
că gravitația constituie o energie discontinuă, cuantică, 
susţin că există anumiţi gravitoni - particule elementare 
ale gravitaţiei. Dar să nu ne depărtăm de la subiect. 
Pregăteşte-te să primeşti a doua lovitură de graţie. 
Baghanli se ridică şi începu să se plimbe pe balcon. 
Vorbeai de tensiunea superficială şi te aşteptai ca, drept 
răspuns, bătrânul Bahtiar să-ţi ungă urechile cu o 
concepţie ingenioasă. Slabă speranţă, fiule. Suprafaţa 
materiei este una din tainele fundamentale ale fizicii 


moderne. Vezi tu, tensiunea superficială a unui lichid 
reprezintă o zonă de manifestare a unor proprietăţi 
deosebite, proprii suprafeţei. Această tensiune provoacă 
forţe îndreptate întotdeauna spre interior. Ceaiul din 
acest pahar e supus unei tensiuni. Suprafaţa lui - şi 
deasupra, şi la fund, şi spre pereţii paharului - apasă 
înăuntru cu o putere de peste zece tone pe centimetru 
pătrat. De aceea lichidele sunt greu comprimabile. Până 
nu de mult erau considerate chiar absolut 
necomprimabile. Iar corpurile solide... Când tăiem cu 
cuțitul o bucată de lut, de pildă, despărțim lumi întregi şi 
dăm naştere la noi suprafeţe. Cu această ocazie se 
eliberează o anumită cantitate de energie, e adevărat... 

Bătrânul savant se opri şi privi în cameră prin uşa 
întredeschisă. Acolo, în întuneric, licărea argintiu 
ecranul televizorului; în faţa lui şedeau pe scaune şi în 
fotolii câteva femei şi mai mulţi copii. 

— Vedeţi? Înseamnă că dedesubtul suprafeţei se 
găseşte totuşi ceva! prinse curaj Privalov. Întrebarea-i: 
ce anume? 

— Nu ştiu, fiule. Şi deocamdată nu ştie nimeni. Cum 
să pătrunzi sub ea? Dacă răzuieşti suprafaţa, dedesubtul 
ei se formează imediat o nouă graniţă a materiei, graniţa 
unde forţele interatomice ce consolidează elementele 
materiei intră în interacţiune cu mediul înconjurător şi se 
echilibrează într-un mod deosebit. De ce? Asta n-o ştim 
încă. Dar dacă observăm un fenomen, mai devreme sau 
mai târziu ajungem să cunoaştem şi esenţa lui, pentru că 
fenomenul nu se poate produce fără o cauzalitate 
esenţială. Abia când vom cunoaşte esenţa acestui 
fenomen vom putea utiliza forţa colosală ascunsă în 
suprafeţe. 

— Deci e încă prematur să mă gândesc la aşa ceva? 
întrebă Privalov cu tristeţe în glas. Într-adevăr, nu mai e 
nevoie de a treia lovitură... 

Bătrânul om de ştiinţă nu răspunse. Din pragul 
camerei privea ecranul televizorului. 


— Ia vino-ncoace, Boris, spuse el. Să ne uităm la 
televizor. 

Ridicându-se, Privalov consultă ceasul. 

— E târziu. Mă duc, Bahtiar Halilovici. lertaţi-mă că 
v-am răpit timpul. 

— Lasă astea... Vino încoace, îţi spun. Filmu-i vechi, 
dar e un mic episod acolo... Acuma-l arată. 

Îl luă pe Privalov de braţ şi-l conduse în cameră. 

Boris Ivanovici recunoscu filmul: „Salariul groazei”. 

„Camioane transportă nitroglicerină. O stâncă 
uriaşă, prăvălită de pe munte, Le-a barat drumul. Şoferii 
au hotărât să o arunce în aer. Dar cum să torni în ea 
lichidul teribil care explodează dacă îl agiţi numai puţin? 

Cu răsuflarea oprită, un om înmoaie în nitroglicerină 
codiţa unei frunze de palmier. Apoi o introduce într-o 
gaură din stâncă şi face să se prelingă pe ea 
nitroglicerina. Un strop de nitroglicerină, încă unul se 
aşterne lin pe piatră... 

Baghanli îl trase pe Privalov de mânecă înapoi pe 
balcon. 

— Ai văzut cum acţionează tensiunea superficială? 
întrebă savantul. 

— Africanii toarnă apă în coaja oului de struţ după 
aceeaşi metodă. Livingstone a scris despre asta, spuse 
Privalov. lar la Jules Verne... Vă amintiţi? Ca să 
liniştească marea vărsau de pe corabie, în apă, untură de 
balenă. Boris Ivanovici se însufleţi din nou: Dar şi acum... 
Ştiţi cum procedează marinarii? Atârnă peste bord saci 
din pânză umpluţi cu fuior de cânepă, îmbibaţi cu ulei. 
Din aceşti saci uleiul se scurge pe bord în apă... 

— Ce să mai vorbim, tensiunea superficială e o forţă 
uriaşă, rosti Baghanli dus pe gânduri. Pare de necrezut, 
şi totuşi!... O peliculă de ulei de grosimea unei molecule 
potoleşte energia wlosală a valului... El făcu din nou 
câţiva paşi pe balcon, cu mâinile în buzunare. Dar 
Şuieikin dă un exemplu în „Fizica mării”: uriaşa energie 
cinetică a unui tren accelerat, în cazul frânării hrusce, 


este absorbită de stratul superficial extrem de subţire al 
contactului între roţi şi saboţii frânei. Oare de ce faptul 
acesta nu ne mai pare neverosimil?... 

Privalov nu-şi lua ochii de la savant, ascultându-l cu 
încordare. 

— Să admitem., spuse în sfârşit acesta, că vom reuşi 
să mărim tensiunea superficială şi... 

— Se poate deci, Bahtiar-miuellim? aproape strigă 
Privalov de bucurie. 

— Nu te repezi. Admit o posibilitate. Dar numai în 
principiu. În realitate, totul e o fantasmagorie. 

— De ce? 

— Mai întrebi de ce? Păi „cârnatul” tău de ţâţei - 
dacă se va putea crea vreodată - deplasându-se prin apă 
va întâlni o rezistenţă uriaşă. Frecarea, iubitule! Şi pe 
asta ai uitat-o? Şi ea este una din însuşirile suprafeţei. 
Straturile de la suprafaţă, frânate, vor rămâne în urma 
celor din interior. Astfel şuvoiul se va destrăma. lată deci 
şi cea de-a treia lovitură de graţie. Mai rezişti?... 

—  Admirabil, încercă  Privalov să se arate 
entuziasmat... Prin urmare am încă o problemă de 
rezolvat: reducerea frecării. 

Baghanli se trânti pe un scaun şi râse multă vreme, 
cu satisfacţie. 

— Bravo, Boris! Eşti de admirat, spuse el ştergându- 
şi ochii cu batista. Nu-ţi pasă nici de frecare, nici de 
gravitație. lână şi materia eşti gata s-o întorci pe dos... 

Privalov îşi dădu seama cât de ridicul îi fusese 
entuziasmul de adineauri. 

— Mă duc, Bahtiar Halilovici, oftă el. Vă mulţumesc 
pentru consultaţie. 

— Ştii ceva? Bătrânul savant îl privi fix. la-mă şi pe 
mine în asociaţie. Să încercăm, de curiozitate. Mai ştii de 
unde sare iepurele? Dar facem o convenţie: să n-o luăm 
razna. Ne gândim numai la fundamentarea de principiu 
la ideii, nimic mai mult! 

CAPITOLUL. X 


În care se descrie o experienţă nu prea potrivită 
pentru condiţiile pe care le poate oferi o simplă locuinţă 

De fapt, fiecare experienţă are o clipă măreaţă a sa, 
numai că această clipa trece înainte te-a putea fi 
observată. 

A. WILSON: „Convieţuirea cu trăsnetul”. 

— Rita, întrebă iarăşi Benediktov, eşti sigură că 
atunci cuțitul a căzut peste bord? 

— Da. 

— Absolut sigură? 

— Ei, ştii că eşti reuşit... 

Rita lăsă cartea deoparte şi sse ridică de pe divan. 

— Nu te supăra, spuse Benediktov. Inţelegi, cineva a 
căutat cuțitul acolo... în locul acela... şi nu l-a găsit. 

— Acul în carul cu fân... 

— Tu te-ai schimbat mult în ultimul timp. Priveşti 
munca mea... hm... altfel ca înainte. De aceea te-am 
întrebat. 

— Nu eu m-am schimbat, Tolea. Tu te-ai schimbat. 
Pur şi simplu nu mă mai bagi în seamă. Te rog foarte, 
foarte mult: lasă baltă toate experienţele astea. Nu vezi? 
Te-au sleit complet de puteri. Şi au ridicat o barieră de 
netrecut între noi... Adu-ţi aminte ce bine era înainte! 

— Da, recunoscu Benediktov. Într-adevăr, era bine... 

— Vezi? exclamă dânsa plină de speranţă. 

Benediktov se uită la ceas. 

— Aştept pe cineva. Din clipă în clipă trebuie să 
vină. O să lucrăm împreună. 

Rita îşi scutură capul şi ieşi din birou fără o vorbă. 

Cu câţiva ani în urmă Anatoli Petrovici Benediktov, 
pe atunci profesor la universitate, s-a îndrăgostit, de o 
studentă veselă, capricioasă, de la facultatea de biologie. 

Inainte de a o cunoaşte, tocmai îşi susţinuse, în mod 
strălucit, dizertaţia cu privire la curenţii electrici din 
organismul viu şi publicase un interesant studiu despre 
peştii care produc curent electric, cercetare ce a stârnit 
o îndelungată discuţie în lumea biologilor. 


Într-una din zile, în timpul lecţiei, Benediktov a 
observat că mai multe studente, chicotind şi şoptind 
între ele, transmit una alteia o foaie de hârtie. S-a 
apropiat din câţiva paşi şi, înainte de a se dezmetici 
fetele, a pus mâna pe foaia de hârtie. A privit şi s-a 
posomorât. Pe foaie era desenat caricatural chiar el, 
Benediktov. La chip semăna destul de bine, dar avea 
părul zburlit ca o coamă de oal în vânt şi o coadă de 
peşte în genul sirenelor; ţinea un trident în mână, iar în 
jurul lui dănţuiau peşti. Dedesubtul desenului citi 
următoarele versuri, scrise cu un scris uşor, subţire: 

Benediktov - cercetându-l poate oricine constata - 
Nu se trage din maimuța, ci-i cu totul altceva: 

Un hibrid, o corcitură între porc spinos şi cal... 

Ce jignire cruntă pentru cromozomul iniţial! 

Nu-i fizician cum spune, nici măcar nu-i biolog. 

Ci-i ceva - ntre toate-acestea: electroihtiolog! 

— Cine a făcut asta? a întrebat, rotindu-şi privirea 
încruntată peste auditoriul tăcut. 

O fată subţirică, blondă, s-a ridicat şi, privindu-l cu 
îndrăzneală, a declarat eu mândrie: 

— Eu”. 

N-a mărturisit, ci într-adevăr a declarat cu mândrie. 

— Mulţumesc, a rostit Benediktov încet, puţin nazal; 
a strecurat desenul în buzunar şi şi-a continuat lecţia. 

Mai târziu, după ce s-au căsătorit, Benediktov i-a 
mărturisit Bilei că în clipa când ea s-a ridicat şi a spus 
„eu“, a simţit dintr-odată cum l-a lovit un val fierbinte... 

In acelaşi an Rita a absolvit universitatea şi a fost 
numită profesoară de biologie la o şcoală, iar Benediktov 
s-a transferat într-un institut de cercetări ştiinţifice, în 
laboratorul pus la dispoziţie a continuat să muncească cu 
pasiune, făcând cercetări asupra biocurenţilor. Tinerii 
căsătoriţi duceau un trai vesel. Frecventau teatre şi 
cinematografe, citeau împreună cărţi şi le discutau, iar 
casa lor era totdeauna deschisă pentru numeroşii lor 
prieteni. 


Acum şase luni Benediktov a primit locuinţă într-un 
bloc nou şi atunci, cu ocazia mutării, o întâmplare 
stranie 

a adus după sine toate nenorocirile. Hotărâseră să 
nu ia toate vechiturile în noua locuinţă. De aceea 
Benediktov a protestat când a văzut-o pe Rita punând în 
geamantan o veche vază de flori cu marginile ciobite şi o 
bucată prismatică de fier înnegrită de vreme. 

— Rita! Cum ne-a fost vorba? Fă bine şi aruncă 
fleacurile astea! 

Rita a aruncat vaza, dar de bucata de fier ri-a vrut 
să se despartă, susţinând că e o relicvă de familie. 

— Relicvele familiei Matveev, a râs Anatoli Petrovici 
mai ironic decât s-ar fi cuvenit. 

A luat totuşi în mână bara prismatică, de forma şi 
mărimea unui penar, a răsucit-o, a scuturat-o... Prin 
capătul lateral a ieşit la iveală lama unui cuţit. 

Nevenindu-i să-şi creadă ochilor, Benediktov a privit 
încremenit lama îngustă a cuţitului. Aceasta era 
acoperită cu un strat subţire, străveziu, de unsoare, prin 
care se putea distinge un desen filigranat argintiu- 
fumuriu. Benediktov a atins cu oarecare teamă lama cu 
mâna şi s-a înfiorat - mâna a trecut ca printr-un gol, 
încercând doar o senzaţie ciudată, ca şi cum l-ar fi atins 
o adiere caldă, de-o clipită... 

S-a uitat în jur. Odaia, valizele deschise pe scaune, 
canapeaua, şifonierul... Totul era obişnuit, trainic, 
cotidian... 

Şi-a trecut palma peste ochi. Lama cuţitului ieşea 
încă din bară. Cuţitul era acolo, şi totuşi nu era... 

— Ce-i cu tine? l-a întrebat alarmată Rita. 

S-a apropiat de el şi, aruncându-şi privirile asupra 
barei de fier, a făcut, ochii mari... 

Nu, ea nu ştia nimic. Ştia doar un singur lucru: că 
de această bară de fier era legată o stranie legendă de 
familie despre un strămoş îndepărtat, care a fost în 


India. Tatăl Ritei păstrase toată viaţa bara, iar acum o 
păstra ca, asta era tot. Niciodată nu i-a trecut nimănui 
prin minte că în bară ar putea fi ceva. 

Benediktov ţinea cutia masivă în mână ca pe un 
şarpe cu clopoței. A strâns încet lama în pumn. Degetele 
s-au împreunat în gol. 

Deodată Rita a tresărit: 

— Stai puţin! Aveam încă o bară, mai micuță. Cam 
ruginise. Am pus-o sub comodă, în loc de picior... 

A dat fuga în camera cu mobila rămasă de la mama 
ei, apoi s-a întors dezorientată: 

— Au aruncat-o. Ieri au aruncat toate vechiturile şi... 

După primele clipe de uluială, Benediktov a cercetat 
cu minuţiozitate cutia grea de metal. Pe una din feţele ei 
erau gravate nişte litere - două rânduri - iar între 
rânduri ceva ce p-utea fi o coroană, dar poate numai o 
simplă pată de rugină. Benediktov a mai descoperit o 
linie extrem de subţire care înconjura prisma de-a lungul 
ei. Cutia se deschide deci longitudinal. Capacul lateral, 
prin care trecuse lama cuţitului, era doar un perete 
nituit. 

După multă migală, Benediktov a izbutit să deschidă 
capacul. În lăcaşul cioplit în metal, exact pe măsură, se 
găsea cuțitul, cu minerul strâns înfăşurat într-o bucată 
de stofă. Cu timpul însă, se pare că stofa putrezise şi 
mânerul - având joc - lunecase, îngăduind lamei să iasă 
afară... 

Benediktov a strâns mânerul frumos din fildeş, 
îngălbenit de vreme. Mânerul era obişnuit: îl puteai ţine 
în mână. Se vede că şi coada lamei, cât sta înfiptă în 
mâner, era „normală”. 

În schimb lama... 

Trecea prin orice, fără să lase nici cea mai mică 
urmă! Parcă ar fi fost ţesută din aer... 

Benediktov a înfipt cuțitul în masă. Ce naiba! 
Lemnul opunea rezistenţă?! Cuţitul s-a împlântat în 
lemn! A mai lovit o dată pieziş... Lama a trecut liber... De 


ce n-a trecut întâia oară prin lemn? 

Până noaptea târziu Benediktov a încercat cuțitul pe 
diferite obiecte şi în toate sensurile. Era clar: cuțitul 
trecea liber prin orice substanţă, lovind în orice sens, în 
afară de cel strict vertical. Dacă împlântai cuțitul 
vertical, de sus în jos, se comporta ca un cuţit obişnuit, 
numai că se înfigea ceva mai uşor. De jos în sus trecea 
fără piedici prin orice obiect. 

Asta îndeosebi te uluia. 

Clipa în care au descoperit pentru întâia oară cuțitul 
misterios a constituit o piatră de hotar în viaţa lor. 

Benediktov s-a hotărât să dezlege taina cu orice 
preţ. 

— Penetrabilitatea! înţelegi tu, Rita? 
Penetrabilitatea materiei! Acest cuţit spui că-l păstraţi de 
mult în familie, poate de o sută de ani, poate de două... 
Fi bine, dacă pe atunci oamenii au ştiut să-l facă 
penetrabil, apăi eu şi cu tine... 

Iti tăiau răsuflarea grandioasele tablouri ale 
Materiei Modificate, dirijate de om cu uşurinţă, pe care 
Anatoli Petrovici le zugrăvea soţiei sale. Ideea a început 
să o pasioneze şi pe Rita. I>1 ajuta pe Benediktov. 
Pregătea experienţele, ţinea jurnalul de însemnări, îl 
apăra pe Benediktov, când lucra, de prietenii şi 
cunoscuţii ea! re ar fi putut să-l tulbure. Cu timpul, 
prietenii au început să-i evite. 

— Nu-i nicio nenorocire, Rita, spunea Anatoli 
Petrovici. Ai să vezi. După ce termin lucrul, n-o să mai 
poţi respira de vizite şi prieteni. 

Treceau săptămânile, lunile. Biroul lui Benediktov 
arăta acum ca un mic laborator. Tot mai des pe Anatoli 
Petrovici îl apucau zorile lucrând. Sleit de puteri, istovit, 
adormea în fotoliu, dar după o oră sărea în picioare şi se 
apuca din nou de treabă. Cu toate acestea era tot atât de 
departe de ţel ca în momentul în care văzuse cuțitul 
pentru întâia oară. Devenise nerăbdător, irascibil, chiar 
grosolan. Puta a început să observe în purtarea lui 


anumite ciudăţenii: o anumită stare de deprimare sau 
ursuzenie, alternând brusc cu stări de vioiciune şi-o 
uimitoare putere de muncă; putea uneori să lucreze zile 
şi nopţi în şir, fără să se odihnească. Apoi apatia îl 
cuprindea din nou. 

Rita s-a alarmat. Începuse să înţeleagă că Anatoli 
Petrovici şi-a luat pe umeri o povară peste puterile unui 
singur om. Dar când i-a propus să comunice Academiei 
de ştiinţe descoperirea lor, Benediktov s-a înfuriat atât 
de rău, încât Rita n-a mai spus nimic. Abia I-a convins să 
ia im concediu şi să plece amândoi într-o călătorie pe 
Volga. 

Am văzut cum s-a încheiat această călătorie. 
Benediktov nu se simţea de loc mai bine. 

Se auzi soneria. Benediktov se duse să deschidă, dar 
Rita i-o luă înainte. Intră Operatin - spilcuit, proaspăt 
ras, într-un elegant costum gri. Aplecându-şi capul 
pieptănat cu îngrijire, atinse cu buzele-i reci mâna Ritei. 
O întrebă de sănătate. 

— Sunt perfect sănătoasă, răspunse Rita răspicat. 
La revedere. 

— Stai puţin. Unde mergi? întrebă Benediktov. 

— Mă duc la cinema. 

Uşa se închise şi bărbaţii rămaseră singuri. 

— Cu atât mai bine, bombăni Benediktov şi-şi 
conduse oaspetele în birou. 

Operatin examină instalaţiile cu un ochi critic. 

— Mda, făcu el. O maşină electrostatică - foarte 
bine. Acesta este oscilatorul cu tuburi electronice de 
care mi-aţi vorbit? 

Îşi scoase haina şi trăgându-şi pantalonii în sus la 
genunchi, se tolăni în fotoliu. Benediktov se aşeză în faţa 
lui. 

— Anatoli Petrovici, înainte de toate, vă rog să-mi 
povestiţi totul în amănunţime despre cuţit. 

El ascultă cu atenţie relatarea lui Benediktov. 

— Minuni indiene... Dacă n-aş fi văzut, n-aş fi crezut, 


spuse el. Prin urmare, penetrabilitatea lamei e limitată. 
Unde se termină, chiar lângă mâner? 

— Da. Există o zonă de tranziţie, cam de vreo şase 
milimetri. Am scos mânerul. Coada cuţitului este din oţel 
obişnuit. 

— Apropo: aţi cântărit partea metalică? 

— Are greutatea normală, corespunzătoare 
volumului. 

— Foarte interesant. Prin urmare, într-un câmp 
gravitațional se comportă ca o materie obişnuită... 

— Da. Ba mai mult. Dovedeşte o uimitoare 
dependență față de câmpul de gravitație: în jos, pe 
verticală, împunge ca un cuțit obişnuit. Numai că cere un 
efort mai mic, asta-i toată deosebirea. 

— Se vede că pe verticală în jos acționează o singură 
forţă, gravitația Pământului... 

Operatin căzu pe gânduri. 

— După părerea mea, spuse Benediktov, în cuţit au 
fost schimbate într-un mod oarecare legăturile dintre 
atomi, poate chiar dinlăuntrul atomilor. Sunt convins că, 
datorită însuşirilor organismului viu, vom putea găsi mai 
curând dezlegarea. Procesul vital este legat de 
eliberarea de energie sub diferite forme - sub formă de 
unde, sub forma biocurenţilor... 

Se apropie de acvariul rotund, înfăşurat în sârmă, şi 
începu să explice. Operatin nu-l lăsă să-şi termine ideea. 

— E clar, Anatoli Petrovici, spuse el politicos. 
Introducând peştii între lamele condensatorului, îi 
prindeţi în circuitul oscilant. Căutaţi rezonanţa cu 
propria lor frecvenţă bioelectrică, nu-i aşa? 

— Întocmai. 

— Pot să-mi arunc o privire peste însemnările 
dumneavoastră? Operatin răsfoi caietul. Lucraţi fără 
sistem, colega. Însemnările lasă o impresie confuză. Aşa 
nu merge. Trebuie lucrat sistematic. 

— Ei, asta-i acum! Benediktov dădea semne de 
enervare. Lucrătorul „A” ia în mâna „B” lopata „C” şi se 


apropie de grămada „D”. Cunoaştem noi sistemele 
voastre! 

Operatin nu-l luă în seamă. 

— Prin urmare, continuă el calm, să vedem de ce 
date iniţiale dispunem. Un cuţit din material penetrant... 
Dar şi acesta, din păcate, pierdut... Aţi spus că strămoşul 
soţiei a fost în India. Când? Acum două sute şi ceva de 
ani? Ei, să ne situăm la fiivelul acelor vremuri, să căutăm 
acolo, printre buteliile de Leyda... Structura materiei 
abia se bănuia pe atunci... Se vede că au descoperit-o 
întâmplător. Aveţi dreptate, în cuţit au fost modificate 
legăturile dintre atomi. Dar cum a fost învinsă energia 
atracției interne a materiei? Asta-i întrebarea... Dacă am 
avea cuțitul! Apropo, spuneţi că aţi găsit cuțitul într-o 
cutie de metal. O aveţi? Pot s-o văd şi eu? 

Benediktov scoase din dulap cutia de metal, 
asemănătoare unui penar, şi i-o întinse lui Operatin. 

Operatin o privi şi... 

— Ei, drace! exclamă el, sărind în picioare. Aceleaşi 
litere... 

Pe capac erau gravate literele: 

„AMDG”. 

Iar mai jos, sub o coroană minusculă, literele: 

„J dM”. 

Operatin făcu câțiva paşi prin birou. Paşii lui 
răsunau ritmic, ca nişte lovituri de ciocan. 

— Ce s-a întâmplat? întrebă Benediktov, întorcând 
capul după Operatin. De ce v-aţi alarmat? 

— Nu, nimic. Operatin se aşeză în fotoliu şi se apucă 
să examineze din nou cutia. Aţi aflat semnificaţia acestor 
litere? 

— Cele patru de sus sunt inițialele devizei 
iezuiţilor... N-o mai ţin minte... Cele trei litere de jos - nu 
ştiu ce înseamnă. Dar mă îndoiesc că asta ar avea vreo 
legătură cu problema ştiinţifică. 

Operatin căzu pe gânduri. 

— Ce-i? se înfurie Benediktov, de astă dată de-a 


binelea. Dacă aţi venit aici să faceţi pe misteriosul, 
atunci... 

— Nu vă pripiţi, Anatoli Petrovici. Nervos mai 
sunteţi! Puse cutia pe masă şi se ridică. Bine. Şi acum, să 
nu pierdem vremea. Să facem o primă experienţă. Când 
mi-aţi descris oscilatorul, mi-a şi trecut prin minte o idee 
nostimă. Aţi primit valiza cu aparatele, nu-i aşa? 

— Da, am primit-o. Apropo: nu cumva mi l-aţi mai 
trimis o dată pe acest tip cu chip de bestie? Cred că el 
era... S-a dat drept electrician. 

— Vai de mine, Anatoli Petrovici! Se poate? E 
laborantul meu. Un lucrător foarte util. Şi unde mai pui 
că-i simpatic. Sunt sigur că o să vă schimbaţi părerea 
despre el... Ajutaţi-mă să iau acvariul de aici. lar măsuţa 
s-o punem aici, mai aproape de oscilator. 

Operatin se apucă să monteze aparatele. 

— Poate că e mai bine, în prealabil, să mă iniţiaţi şi 
pe mine, propuse Benediktov. 

— Fără îndoială. Propun să începem cu suprafaţa 
minimă, cu vârful. 

Operatin deschise o cutie şi scoase dinăuntru un 
suport metalic prevăzut cu un ac lung, bine ascuţit. 

— Desigur, spuse el, acest ac nu se compară cu acul 
unei albine, care are vârful atât de ascuţit, încât raza 
cercului în care se înscrie abia reprezintă o milionime de 
milimetru. Aplicaţi unui vârf atât de ascuţit o forţă de 
numai un miligram şi presiunea asupra materiei impuse 
va fi de aproape trei sute de tone pe centimetru pătrat. 
Vă imaginaţi? Şi un ac de oţel în mâna omului împunge 
cu o presiune de aproape patru tone. De altfel, pare-mi- 
se, vă pricepeţi la ace... 

— Ce vreţi să spuneţi? întrebă Benediktov întunecat. 

— Iertaţi-mă, am spus-o numai aşa, că veni vorba. 
Operatin îl fixă pe biofizician fără să clipească. Vom 
încerca, prin urmare, cu vârful acestui ac. O putem 
scoate astfel mai uşor la capăt decât cu o masă mare de 
materie. Sunteţi de acord, nu-i aşa? 


El expuse pe scurt metodica experienţei. 

Pe măsuţă, deasupra instalaţiei, se afla montată o 
lentilă bioculară. Suportul cu ac era astfel prins într-o 
presă de mână cu şurub micrometric, încât vârful acului 
se îndrepta spre un cub de oţel. Toate acestea, 
înconjurate de o spirală prinsă între două lamele 
paralele, erau introduse într-un vas de sticlă cu pereţii 
groşi. Un mic motoraş, printr-un angrenaj de roţi dinţate, 
putea să rotească foarte încet şurubul micrometric, 
astfel ca vârful acului să se apropie şi să apese în cubul 
de oţel. Prin sticlă treceau etanş bornele firelor care 
legau instalaţia de maşina electrostatică şi de oscilatorul 
lui Benediktov. 

— Să vedem ce e în stare oscilatorul dumneavoastră, 
spuse  Operatin. Şi-acum, începem. Vom încerca să 
acţionăm cu ajutorul câmpului electric asupra structurii 
interne a materiei acestui cub. 

Benediktov porni motorul şi discul maşinii 
electrostatice începu să se învârtească bâzâind uşor. 

— Oscilatorul! porunci Operatin. 

Se auzi declicul întrerupătorului; În vasul de sticlă, 
motoraşul  rotea încet-încet şurubul  micrometric, 
apropiind vârful acului de cub. 

Operatin şi Benediktov priveau pe rând prin lupa 
bioculară. 

Zbârnâi soneria: vârful venise în contact cu cubul, 
înregistratoarele automate intrară în funcţiune. Vârful 
continua să se mişte, pătrunzând în metal. Totuşi 
aparatele extrem de - sensibile nu arătau niciun efort... 
Acul pătrundea în cubul de oţel fără să întâmpine 
rezistenţă! 

Asta dură o singură clipă. 

În clipa următoare, o forţă necunoscută îi zvârli pe 
Operatin şi pe Benediktov la perete. Un bubuit, şi vasul 
de sticlă sări în ţăndări... 

Benediktov se uită în jur stupefiat. Nu cumva visase? 


Operatin se ridică de jos. Era alb la fată, pe frunte i 
se prelingea un fir subţire de sânge. Se uită la 
Benediktov şi deodată izbucni în râs, dându-şi capul pe 
spate şi scoțând înainte bărbia-i osoasă. 

S-a scrântit, sau ce arc? se gândi alarmat Anatoli 
Petrovici. 

Deodată Operatin se opri din râs. 

— Cubul! strigă el cu voce răguşită. 

Se apucară să caute cubul şi-l găsiră într-un colţ 
împreună cu o frântură din presa de mână. Aşezară 
cubul sub microscop. Acul nu lăsase nici cea mai mică 
urmă... Dar banda automatului de înregistrare - martor 
mut - arăta că acul pătrunsese în oţel cu trei microni... 

Cei doi se aşezară în fotolii, unul în faţa altuia. După 
un timp, Benediktov întrebă: 

— Ce... ce credeţi despre asta? 

— Cred că... A fost o clipă măreaţă. Vocea lui 
Operatin suna iarăşi calm, dar în ochii lui se ivise o 
expresie stranie de înstrăinare. Am obţinut pentru o 
frântură. de secundă penetrabilitatea. Am izbutit să 
slăbim legăturile materiei... Dar forţele care creează 
aceste legături s-au eliberat... Şi iată rezultatul... 

Tăcură multă vreme. Apoi Operatin începu să 
vorbească, de astă dată perfect calm: 

— Suntem pe un drum bun, Anatoli Petrovici. Dar în 
condiţiile astea nu vom ajunge la niciun rezultat, decât 
că vom intra în conflict cu administraţia imobilului. Vă 
daţi seama ce înseamnă să pătrunzi în structura 
materiei?... Poate să iasă şi mai rău... Trebuie montată o 
instalaţie mare, cu un generator Van-de-Graaf. Fără el nu 
facem nimic. Ne aşteaptă o mulţime de experienţe. 

— Ce propuneţi? 

— Avem posibilitatea să lucrăm într-un loc izolat. Ce 
păcat că nu sunteţi salariatul nostru... 

Operatin făcu o pauză, apoi rosti cu hotărâre: 

— Trebuie să vă transferați la institutul nostru. 
Neapărat. 


CAPITOLUL. XI 

Despre „Inima de mercur” şi despre o „Pisică 
solitară”. 

Nu există pe lume câine mai blând şi mai tandru ca 
buldogul. Dar judecând după înfăţişarea lui ai crede 
tocmai contrariul. 

J. K. FEROME: „Cunoştinţa mea cu buldogii”. 

In şuvoiul zgomotos al mulţimii ce ieşea de la 
cinematograf, Rita se simţea stingheră. În jurul ei, 
vorbind cu glas tare, oamenii schimbau impresii, râdeau, 
glumeau. Toţi erau revoltător de fericiţi. 

Iar Rita nu avea nici măcar cu cine schimba o vorbă. 
Păşea încet pe Bulevardul Mării, pe lângă fântânile 
arteziene luminate de jos cu becuri colorate, pe lângă 
băncile cu îndrăgostiţi. 

Tristeţea punea tot mai mult stăpânire pe ea. 

Pentru întâia oară în viaţa ei, mergea singură la 
cinematograf. I se părea că toţi o privesc cu nedumerire 
şi compătimire. N-au decât să se uite! Cum se plimbă ei 
în doi sau în grupuri, ea se plimbă singură. Şi ce-i cu 
asta? Aşa îi place ei. 

Dar îi plăcea oare? 

Nu, de ce să se mintă... 

Ce ciudată asociere! îşi aduse aminte de o povestire 
a lui Kipling citită în copilărie. Era vorba de o pisică 
solitară... 

Rita coti pe bulevard, într-o stradă puternic 
luminată de lămpi cu neon. Roţile automobilelor foşneau 
pe asfaltul străzii. 

Un chioşc cu răcoritoare. 

O tonetă cu îngheţată. 

Staţia de troleibus. 

Imprăştiind scântei la întretăierea cablurilor, se 
apropia troleibuzul. Un grup de fete, chicotind, alergau 
să-l prindă. 

Rita se uită la ceas. Zece fără cinci. Să meargă 
acasă? La ce bun? Să servească ceaiuri cu dulceaţă de 


smochine soțului şi musafirului? apoi să asculte 
murmurul vocilor din camera de alături? 

O luă înapoi spre bulevard. Trecu pe lângă bănci 
întunecoase pe care - la umbra copacilor, se îmbrăţişau 
perechi, pe lângă bănci pustii, luminate de felinare. Se 
aşeză pe o bancă liberă, sub un salcâm bătrân; alături se 
înălța felinarul - deşirat paznic de noapte. 

În faţa Ritei se aşternea oglinda neagră a golfului. 
Pe linia orizontului, vag conturată, clipeau luminiţe - 
când roşii, când albe. Undeva, mult spre dreapta, de-a 
lungul debarcaderului slab luminat al iaht-clubului, 
siluetele fantomatice ale iahturilor se legănau uşor pe 
apă. 

Doamne, cât e de singură! Şi cât de nefericită se 
simte! 

Mai mulţi tineri, un grup întreg, se apropiau de pe 
faleză. Vorbeau tare, fumau, râdeau. Ajungând în dreptul 
Ritei, schimbară priviri vesele şi se aşezară ciucure la 
capetele băncii pe care şedea ea - doi de-o parte, trei de 
alta. 

Unul dintre ei, cu cămaşa de un roşu aprins şi 
pantaloni negri, aşeză între el şi Rita un aparat micuţ de 
radio cu tranzistori. 

— Vă deranjează? întrebă el, privind-o cu un zâmbet 
pe Rita. 

Rita tăcu. Să se ridice şi să plece? Băieţoii ăştia o să 
creadă că i-e frică de ei. Şi nu-i era. Doar că o enerva 
prezenţa lor. 

— Ce-i, Valerik, nu-ţi răspunde? întrebă cu voce 
tărăgănată, prostindu-se, un tânăr cârn, din partea 
cealaltă. 

— Nu-mi răspunde... 

— Păi, probabil că ai fost nepoliticos. 

— Ba am fost politicos... Posesorul aparatului de 
radio pufni în pumn, stăpânindu-şi râsul. Duduie, rosti el 
apoi cu o hotărâre disperată, aş vrea să vă cunosc... 

Rita se uită încruntată la faţa lui impertinentă, 


încadrată de favoriţi negri. 

— Nu doreşte să facă cunoştinţă, Valerik? întrebă 
aceeaşi voce. 

— Nu doresc! i-o tăie Rita. Vedeţi-vă de drum. 

— Cum adică, nu poate sta omul unde-i place? 
întrebă tânărul cârn. Poate că am venit să respirăm aer 
curat. 

Şi ca să demonstreze, se lăsă pe spătarul băncii, îşi 
întinse picioarele şi începu să respire zgomotos. 
Incepură şi ceilalţi, imitându-l, să inspire şi să expire cu 
zgomot. 

Rita se ridică, iar tinerii săriră ca la o comandă în 
picioare. Un câine mare, roşcat, care tocmai trecea, se 
opri şi mirii încetişor... 

— Rex! se auzi o voce de bas. Înapoi! 

Un tânăr înalt, în cămaşă albă cu gulerul răsfrânt şi 
cu o cureluşă în mână „se apropie de ei cu paşi repezi. O 
privi cu uimire pe Rita, apoi îşi trecu privirea asupra 
tânărului cu aparatul. 

— Gorbacevski?! exclamă el nedumerit. Ce faci aici? 

De câteva zile, Nikolai şi Iura îşi făceau de lucru cu 
mercurul, în veranda casei din micuța stradă Bondarnaia 
ei montaseră o „inimă de mercur” - străvechi dispozitiv 
pentru demonstrarea creşterii tensiunii superficiale sub 
acţiunea curentului electric. 

Dispozitivul fusese montat pe unul din talerele unei 
balanţe de laborator. Într-un vas de sticlă umplut cu o 
soluţie bună conducătoare de electricitate se găsea o 
picătură mare de mercur. Un şurub cu ac era astfel 
montat, încât vârful acului să atingă mercurul. Picătura 
de mercur era legată prin lichidul conducător de anodul 
unui acumulator, iar acul de catod. 

Pe celălalt taler se aflau greutăţile pentru 
echilibrare. 

La trecerea curentului tensiunea superficială se 
mărea, în consecinţă picătura de mercur se contracta şi 
se desprindea de ac. Astfel circuitul se întrerupea şi 


picătura, reluându-şi volumul iniţial, venea din nou în 
atingere cu acul. 

Picătura pulsa continuu - „inima de mercur” bătea. 

Tinerii ingineri au încercat să acţioneze asupra 
„inimii de mercur” prin înaltă frecvenţă. Pentru asta au 
înconjurat întreg dispozitivul cu o spirală, conectată în 
circuitul  oscilatorului cu tuburi electronice. Ei 
presupuneau că la o anumită frecvenţă a oscilaţiilor 
tensiunea superficială a mercurului va creşte într-atât şi 
va contracta în aşa măsură picătura, încât aceasta va 
înceta să mai atingă acul. Atunci, prin adăugarea de 
mercur şi măsurarea diferenţei de greutate se va putea 
calcula cu cât a crescut tensiunea superficială. 

Modificau forma spiralei, încercau diferite frecvenţe 
- dar nu reuşeau nimic. „Inima de mercur” pulsa calm şi 
cu regularitate, ca şi în cazul trecerii unui curent electric 
obişnuit, fără spirală. 

— La naiba, nu iese nimic! bombănea lura, 
întrerupând curentul. Pierdem vremea degeaba. 

— Poate că balanţa nu e suficient de sensibilă? Hai 
să cumpărăm o balanţă analitică. 

— Aiurea! Iura se strâmbă nemulţumit. Mai bine 
construim singuri o balanţă piezoelectrică. Am undeva o 
schemă... 

În seara aceea Nikolai a repetat cu multă răbdare 
experienţa în diferite variante. Când deodată a auzit un 
scheunat şi un hârâit: Rex zgâria cu ghearele. A deschis 
uşa şi l-a lăsat să intre. Câinele mare, roşcat, de rasă 
buldog, cu blana în dungi, ca de tigru, ţinea în dinţi o 
carte învelită într-un ziar. 

— Rex! Hai noroc, javră! 

Nikolai a luat cartea din gura câinelui şi prinzându-i 
la ceafă blana netedă şi caldă, i-a scuturat drăgăstos 
capul. 

Câinele i-a lins mâna şi a început să dea frenetic din 
ciotul de coadă. 

Rex avea doi stăpâni, dar locuia mai mult la Iura, 


întrucât «la Nikolai nu prea era loc. Câinele era deseori 
nevoit să facă pe curierul. Şi de data aceasta venise cu o 
însărcinare: Iura îi restituia lui Nikolai cartea: „Şerpaşii 
şi omul zăpezilor”. 

Nikolai i-a dat lui Rex câteva felii de salam şi s-a 
întors la experienţele lui cu „inima de mercur”. 

Se întuneca. Din curte se auzeau sunetele unui 
picup: jos, în locuinţa lui, Vova îşi asculta discurile 
preferate. 

Nikolai s-a ridicat şi a acoperit balanţa cu un vechi 
capac de lemn al unei maşini de cusut. Apoi s-a întins de 
i-au pârâit oasele. 

Nu-i poate veni de hac tensiunii superficiale... 

Dracu' s-o ia. Ar trebui să iasă puţin, să se plimbe, 
să ia puţin aer. Cu ocazia asta o să i-l ducă şi pe Rex lui 
Iura... 

— Gorbacevski? îşi manifestă Nikolai nedumerirea. 
Ce faci aici? 

Tânărul lăsă ochii în jos, stingherit. 

— Nimic, bombăni el. Ne plimbam... 

— Ce vrei, mă?! Ce te amesteci? se răţoi tânărul 
cârn, apropiindu-se de Nikolai. 

Dar Valerik Gorbacevski îşi prinse prietenul de braţ 
şi, şoptindu-i ceva la ureche, îl luă deoparte. Ceilalţi îi 
urmară şi ei. 

— S-au legat de... Au fost obraznici? întrebă jenat 
Nikolai înfăşurând cureluşa în jurul degetului. 

Abia acum îl recunoscu Rita. Privindu-l cu răceală 
pe Nikolai de jos în sus, îi spuse: 

— Dumitale îţi place, se vede treaba, să-mi apari în 
chip de salvator. Ei bine, nici de astă dată n-am nevoie de 
ajutorul dumitale! 

Dându-şi capul pe spate, ea porni spre oraş. Rex 
alergă familiar alături de ea. Rita se opri şi scutură 
mângâietor capul câinelui. 

— Curios, se miră Nikolai. De obicei Rex nu se 
apropie de oameni străini. 


— E un câine bun. Rita se aplecă şi apucă botul 
câinelui cu ambele mâini. Un adevărat tigru. 

— E un buldog tigrat... Puțin corcit - are botul 
alungit, vedeţi? 

— E mai frumos decât buldogii. 

Rita se ridică şi-l privi pe Nikolai: 

— İl cunoaşteţi... pe băiatul acela? 

— Valerik Gorbacevski? E laborant la noi. 

Lumina felinarului se revărsa asupra Ritei, asupra 
părului ei auriu, asupra feţei înguste cu bărbia gingaşă şi 
ochi negri, trişti. 

Nikolai nu-şi putea desprinde privirile de pe chipul 
ei. Zeci de întrebări îi stăteau pe limbă. Cine este? Cum 
de a căzut atunci peste bord? Şi de ce atâţia oameni 
manifestă interes faţă de locul unde a căzut? Căci e clar 
că Operatin, cu dispozitivul de detectare montat pe 
şalupă, şi Vova, cu acvalangul, căutau ceva acolo! Ce-or 
fi căutat? Şi de ce i se pare mereu că a mai văzut-o pe 
această fată? 

— Dar veseli laboranţi mai aveţi, îi aruncă Rita în 
zeflemea. 

Şi întorcându-se brusc, porni spre staţia de 
troleibus. Trecu pe lângă fântânile arteziene luminate de 
jos cu becuri colorate, pe lângă bănci pustii, pe lângă 
bănci cu îndrăgostiţi. Iar că era singură. 

Pisica solitară... 

Nikolai se uită multă vreme în urma ei. Apoi îl 
chemă pe Rex şi, cu paşi mari, îşi continuă drumul. 

Uşa i-o deschise chiar Iura, numai în chiloţi şi în 
şurubelniţa „Durandal” în mână. 

— Salut, oameni şi câini! exclamă el şi-l conduse pe 
Nikolai în camera sa, plină de cărţi, cu pereţii acoperiţi 
de hărţi geografice. 

Pe masă o grămadă de piese demontate dintr-un fel 
de aparat electric pentru lustruit parchetul (faimosul 
„Supermagnetofon” cu care se chinuia lura de vreo trei 
luni) şi încă ceva nedefinit, înjghebat din piesele 


demontate. 

— Uite, Kolea. Am scos de aici câte ceva, şi acum... 

Iura îi arătă lui Nikolai balanţa piezoelectrică la care 
nu mai avea mult de lucrat şi-i explică la ce s-a gândit el 
pentru simplificarea schemei. Nikolai îl asculta, dar cu 
gândul în altă parte. Trăgea mereu din ţigară şi scutura 
distrat scrumul într-o cutie de tablă cu şuruburi. 

— Iura, îşi întrerupse el deodată prietenul în 
mijlocul frazei, am întâlnit-o adineauri pe aceea care a 
căzut de pe motonavă... 

— Să-i fie de bine. Ei, acum uite-aici: de la placal de 
cuarţ, bornele de ieşire duc... 

Dar Nikolai îl întrerupse din nou: 

— De ce tocmai pe acolo dădea târcoale Operatin? 
Şi Vova căuta ceva... 

Scărpinându-se la ceafă cu „Durandal'-ul, Iura îşi 
învălui prietenul într-o privire plină de înţelesuri 
profunde. 

— Or fi căutând oraşul scufundat Serghi-lunan *? 

— N-o face pe prostul, Iura! Nişte tipi s-au legat de 
ca pe bulevard. Şi cine crezi că era printre ei? 
Gorbacevski al nostru. 

— Valerka? 

— Da. Mâine îl iau la întrebări! 

— Mai bine renunţă. Tu nu ştii să întreţii discuţii 
educative. Lasă că vorbesc eu cu el. 

— Serghi-lunan - oraş semilegendar dispărut sub 
apă, care a fost căutat pentru ultima oară în vara anului 
1960. (n. red. ruse.) 

— Înţelegi? continuă Nikolai îngândurat. Faţa ei... 
Mereu mi se pare că am mai văzut-o undeva, demult... 

Iura era însă într-o cu totul altă dispoziţie. Aruncă 
şurubelniţa în sus, o prinse, apoi spuse pe tonul cel mai 
prietenos şi binevoitor: 

— Păi da, sigur! Cum de n-ai recunoscut-o? E 
mătuşa ta din Astrahan! 

Nikolai înfipse enervat mucul ţigării în cutia cu 


şuruburi şi se îndreptă spre uşă. 

— Bâtă nesimţitoare! îi aruncă el din mers. 

Păşea încet pe o stradă slab luminată, spre țărm. 
Marea vuia, dar Kolea nu auzea nimic. Îşi simţea sufletul 
tulburat şi neliniştit. 

CAPITOLUL XII 

Despre o descoperire care-i sileşte pe autori să 
încheie partea întâi a cărţii şi să facă o incursiune în 
secolul XVIII 

„„Deoarece deschiderea unor asemenea vase intra 
în sfera obligaţiilor mele... 

V. HUGO * „Omul care ude”. 

Bucata de fier ruginit cumpărată de Privalov în hala 
de vechituri a stat mai bine de două săptămâni la 
iahtelub, aruncată în lada pe al cărei capac scria cu 
litere îngrijite: „Mekong”. 

Boris Ivanovici nu uitase de ea, dar n-a mai avut 
timp să treacă pe la iaht-club. De când la institut s-a pus 
problema proiectării conductei de ţâţei transcaspice, 
Boris Ivanovici nu mai avea linişte. În faţa ochilor lui 
stăruia o imagine stranie şi ademenitoare: un şuvoi 
puternic de ţâţei traversând marea... 

— Simţea nevoia să-şi odihnească creierii, să-şi 
strunească gândurile pline de nelinişte, să mai uite de 
calculele fără capăt ce-l duceau pe nesimţite în domeniul 
fantasticului. Privalov avea o metodă verificată de 
calmare a gândurtilor înfierbântate: să facă puţină 
lăcătuşerie, să meşterească ceva cu scule şi metal. Iar 
dacă în acele momente se nimerea în preajmă cineva 
dispus să asculte ditirambele închinate artei lăcătuşeriei, 
Boris Ivanovici se simţea mai bine decât la o casă de 
odihnă. 

Aşa se face că într-una din zile, după lucru, Privalov 
trecu pe la iaht-club, dar nu zăbovi acolo; înveli bucata 
prismatică de fier într-un ziar şi se grăbi să ajungă acasă. 
După ce prinzi, fixă o menghină pe masa clin bucătărie şi 
fredonând pe sub nas un cântecel despre buna dispoziţie, 


îşi pregăti uneltele. 

Înainte de a se apuca de treabă, el zgâria 
întotdeauna o bucată de săpun - metodă veche prin care 
metalurgiştii iniţiaţi previn apariţia sub unghii a marginii 
de doliu. 

— N-avem în casă puţin gaz? îşi întrebă el soţia. 

Olga Mihailovna, care spăla vasele, se întoarse spre 
el: 

— Tu ştii. Parcă ai adus o sticlă atunci când ai vopsit 
uşile. 

— Da, da, am spălat pensula. Caut-o, te rog! 

Boris Ivanovici îmbibă o cârpă cu gaz şi se apucă să 
frece cu grijă bucata de metal. 

— Curios, spunea el în timp ce freca de zor. Cum 
schimbă tehnica şi cele mai obişnuite noţiuni. Înainte 
vreme gazul ăsta, căruia i se mai spune şi petrol 
lampant, era aproape necunoscut în viaţa de toate zilele. 
Sub denumirea de fotogen era folosit în laboratoare şi-n 
medicină. Pe urmă şi sugacii au început să ştie de el: 
lămpile, primusul, petromaxul... lar acum copiii din oraşe 
pot auzi acest cuvânt numai la şcoală, ori dacă ajung în 
aviația cu reacţie... Alt gaz cunosc ei acum: gazul metan! 
Şi electricitatea! Vor ajunge oare vreodată şi aceste 
cuvinte să nu mai fie curente? Cerici? 

Olga Mihailovna avea cu totul altceva de zis: 

— Te-am rugat să nu mai aduci toate porcăriile în 
casă! Uite ce-ai făcut acolo! Ce-ţi trebuie ţie fierul ăsta 
ruginit? 

Privalov tocmai prinsese piesa în menghină şi 
înlătura cu ajutorul unui şabăr ascuţit stratul gros de 
rugină înmuiată de gaz. 

— Ăsta nu-i fier, preciză el netulburat de observaţia 
primită. Ţi-am mai spus o dată că fierul se găseşte rar în 
formă pură. îl întâlnim mai ales sub formă de aliaj cu 
carbonul, aliaj care se numeşte oţel. Fierul - ferrum - ca 
element, îl putem găsi în formă pură numai în 
laboratoare. Fierul pur aproape că nu rugineşte. Bucata 


asta ruginită e deci oţel. 

— Şi-atunci ce-i oţelul inoxidabil? 

— E o denumire convenţională. Oţelul inoxidabil 
conţine mai mult crom şi nichel. 

— Câte mai poţi afla la bătrâneţe! oftă Olga 
Mihailovna, ştergând o farfurie. Ochii îi râdeau. Boris, 
spuse ea după un răstimp de tăcere, hai să mergem la 
cinema. Joacă din nou „Vrăjitoarea”. Toată lumea a văzut 
filmul, numai noi nu. 

— În principiu să ştii că nu sunt împotriva nici unei 
„Vrăjitoare”, nici a ăsteia pe care vrei tu s-o vedem, nici 
a oricărei alteia, răspunse Privalov, tot mânuind şabărul. 
Am luat totdeauna apărarea vidmelor, ştimelor, magilor, 
chiar şi Murnei-Pădurii. Mi-ar plăcea să văd şi eu ce-i cu 
vrăjitoarea asta pe care toată lumea ţine s-o vadă, dar 
înainte de a mă iniţia în ştiinţele oculte, doresc tare mult 
să-mi arunc o privire în această cutiuţă. 

— Eşti grozav! râse Olga Mihailovna şi deodată se 
opri. Ce cutiuţă? Vrei să spui că-i goală înăuntru? 

— Păi dar... răspunse voios apărătorul magilor. 
Înţelegi tu? E prea uşoară pentru dimensiunile ei. Am 
observat asta încă la hala de vechituri, când am pus 
mâna pe ea. Şi nu se vede nicăieri niciun fel de îmbinare. 
De asta mă şi interesează. Oare cum e făcută? 

Privalov puse şabărul deoparte. Prisma de metal, 
curățată, strălucea acum. Numai în adâncituri se mai 
vedeau pete întunecate de rugină. 

Luă un ciocan şi lovi pe la colţuri şi la mijloc. 

— Da, sigur, e goală, spuse el, şi scutură cutia în 
dreptul urechilor. Niciun sunet. Ori n-are nimic înăuntru, 
ori are ceva bine îndesat. 

— Boris, ai grijă, se nelinişti deodată soţia. Dacă eo 
mină neexplodată? 

— Ei, asta-i acum! Nu văd niciun orificiu pentru 
focos sau siguranţă. Şi-apoi, judecând după urme, a 
folosit-o cineva ca nicovală ori suport. A tăiat metale pe 
ea. Uite, se vede... Dacă era ceva, ar fi explodat de mult. 


— Să nu fie cu acţiune întârziată! 

Boris Ivanovici zâmbi ironic: 

— Parca-i fi bunica din „Copilăria” lui Tolstoi. Mai ţii 
minte? Nu voia şi pace să înţeleagă că alicele nu-s praf 
de puşcă. 

— Mulţumesc pentru comparaţie! 

— Nu te supăra. Înţelegi tu? Cutia e făcută de foarte 
multă vreme. Pe-atunci nu existau niciun fel de 
mecanisme cu întârziere. La drept vorbind aş putea s-o 
iau mâine la institut şi, printre picături, să-mi dau seama 
cu uşurinţă ce-i cu ea, chiar fără a-o deschid. Se poate 
măsura grosimea pereţilor cu ajutorul unui şubler 
ultrasonic. Ori cu un film radiografie şi o fiolă cu 
substanţă radioactivă - de pildă mezotoriu - pot 
radiografia cutia supunând-o acţiunii radiaţiilor gamrna. 
Probabil că pe fotografie s-ar putea vedea dacă înăuntru 
există ceva sau nu. 

— Chiar aşa să faci, îl sfătui Olga Mihailovna 
aşezând vasele în dulăpior. 

— Mulţumesc de sfat! Privalov aprinse arzătorul cu 
gaz. Dar nu trebuie să uităm nici metodele vechi. ii 
minte ce spunea Kuzma Prutkov: Şi pe vremea căilor 
ferate tot mai e bună şareta la ceva. 

— Da, dar mai spunea ceva: Nu te lega la cap dacă 
nu te doare, observă soţia cu venin. 

— Just, rosti Privalov împăciuitor. Suntem chit 
pentru bunica. 

Spunând acestea, puse tigaia pe foc şi cutia de 
metal în ea. 

— Ce mai vrei acum? S-o prăjeşti? 

— Puterea purificatoare a focului, Olga! Ce ştii tu... 
Boris Ivanovici întoarse cutia şi pe partea cealaltă. Să-i 
încălzim oleacă la foc reumatismul... Şi de-acuma voia 
bună nici că ne va părăsi...» 

Fredonând, el turnă pe o farfurioară puţin praf de 
dinţi, îl amestecă bine cu apă şi înmuind în această 
soluţie o cârpă, începu s-o plimbe pe pereţii cutiei. 


Sfârâind, praful se uscă rapid pe metalul fierbinte. Cutia 
era acum complet albă, doar petele de rugină se mai 
vedeau uşor în adâncituri. 

— Pentru ce faci asta? întrebă soţia, care îl urmărea 
cu multă curiozitate. 

— Fii atentă! 

Privalov înmuie în gaz o cârpă uscată şi începu s-o 
stoarcă peste cutie. Picăturile galbene, căzând pe stratul 
alb de cretă, se întindeau îndată, îmbibându-l. 

— Vezi ce utilă poate fi vechea metodă a 
defectuoscopiei? 

Pe toate feţele prismei metalice apăreau linii clare, 
subţiri, parcă zgâriate cu acul; ele formau un desen 
geometric precis. 

Cu ochelarii ridicaţi pe frunte, Privalov cerceta 
drăgăstos îmbinarea liniilor. 

— E clar, se bucură el. Cutia e asamblată ca acelea 
de lemn, prin cepuri în coadă de rândunică. Marginile au 
fost probabil ştemuite, apoi au şlefuit totul. Pe un strat 
de cretă gazul va da totdeauna «la iveală crăpăturile, 
chiar şi cele mai subţiri... 

— Sper că n-ai de gând s-o deschizi acum? 

— Ah, da, „Vrăjitoarea”... Privalov făcu în grabă 
ordine pe masă, strânse totul şi se duse să se spele. Ştii 
ceva, Olga, se auzi din baie vocea lui, ar trebui să ne 
luăm televizor. 

— Ce face? Asta nu, niciodată! Atunci chiar că nu te 
mai scot din casă. 

— Bine, bine... Privalov ieşi din baie ştergându-şi 
mâinile. Auzi tu, Olea, asta-i o cutie foarte veche. 
îmbinări prin cepuri la o cutie de metal! înseamnă că a 
fost confecţionată pe vremea când „tehnologia lemnului” 
se aplică şi la metale. Poate în secolul al optsprezecelea. 
Atunci predomina tehnica lemnului. Pe la începutul 
secolului optsprezece, de pildă, Wilhelm de Genuin, 
descriind uzinele din Siberia şi Ural, scria că „fierul nu 
este lemn să-l faci neted, ca geluit la rindea; nu se 


poate”... Acest de Genuin... 

— N-ai putea să vorbeşti şi să te îmbraci în acelaşi 
timp? întrebă cu blândeţe Olga Mihailovna. E târziu. Tare 
mai sunteţi copilăroşi, voi bărbaţii... 

Când ieşiră din casă, Privalov inspiră cu plăcere 
aerul răcoros al scrii. După moşmoneala cu metalul şi 
sculele se simţea odihnit, înviorat. 

— Boris. Olga Mihailovna îşi «luă soţul de braţ. 
Boris, nu crezi că pasiunea ta pentru tehnica 
meşteşugărească nu-i o treabă prea modernă? 

— De unde ai scos că mă pasionează tehnica 
meşteşugărească? 

— Îţi place tare mult să vorbeşti despre ea. Văd eu 
cum te entuziasmezi... Şi doar lucrezi în noile domenii 
ale tehnicii, nu eşti istoric sau arheolog. 

— Ai dreptate şi nu prea, spuse el îngândurat. 
Consider că e util să ştii cum se făcea înainte vreme ceea 
ce tu faci astăzi. Că doar nici cei de pe timpuri nu erau 
proşti... Şi-afară de asta, Olea, în tehnică există uneori 
cazuri, pe deplin legitime din punct de vedere dialectic, 
de revenire pe spirală la ceva. vechi. Bineînţeles într-o 
calitate nouă şi în condiţii noi. 

Cotiră pe o stradă plină de lume, inundată de lumini. 

— Să luăm orice muzeu. Olea, continuă Privalov. Nu 
te-a surprins contrastul uriaş dintre calitatea vechilor 
unelte şi calitatea produselor acestor unelte? 

— Nu, mărturisi Olga Mihailovna. 

— Desigur, tu, ca bibliotecară pentru copii, ai alte 
preocupări... Dar ţii minte, la Ermitaj, când am vizitat 
sala armelor din evul mediu? 

— Unde erau cavalerii ceia călări, cu suliţi? 

— Acolo. Fiecare obiect din sala aceea este o operă 
de artă. Ce finisare meticuloasă, câtă inventivitate 
strălucită în fiecare detaliu! îţi spun sincer: dacă mie, 
inginer din secolul douăzeci, mi s-ar da sarcina să 
proiectez o uzină pentru producerea armurilor de 


cavaler, m-aş face de râs, deşi am la dispoziţie procedee, 
tehnologice la care strămoşii noştri nici nu îndrăzneau să 
viseze. 

— Şi atunci cum le făceau? 

— Cum? Cu unelte. Meşteşugăreşte, cum spui tu. 
Dar ce unelte! La Ermitaj există o garnitură de unelte de 
lăcătuşerie şi strungărie care a aparţinut lui Petru I. 
Uneltele ţarului, ia seama! - prin urmare bune, printre 
cele mai bune, pentru că el sie pricepea la unelte. Cât de 
grele însă, cât de grosolane şi nestabile ne par astăzi 
nouă, celor obişnuiţi cu utilajele moderne! Un lăcătuş 
bun din zilele noastre n-ar putea să lucreze cu aceste 
scule îngrozitoare! 

— Nu uita că pe atunci productivitatea muncii era 
cu totul neînsemnată, iar condiţiile de muncă infernale, 
observă Olga Mihailovna. 

— Aşa e, desigur. Dar ce mâini şi capete de aur 
aveau meşterii evului mediu! Fără iscusinţa lor şi a 
urmaşilor lor, tehnica noastră n-ar fi putut ajunge la 
nivelul de azi. lată de ce am atâta respect pentru vechea 
tehnică. N-o poţi zvârli afară din torentul istoriei, cum nu 
poţi scoate un cuvânt dintr-un cântec... lar în ceea ce 
priveşte meşteşugul lăcătuşeriei, garantez că şi peste o 
mie de ani, oricât s-ar dezvolta automatica, lăcătuşii buni 
vor fi stimaţi, poate chiar mai mult ca acum! 

Spre sfârşitul zilei de lucru, Privalov intră în 
laborator. 

— Tovarăşi, începu el din prag, vă amintiţi de bucata 
aceea de fier ruginită pe care am găsit-o atunci în hala 
de vechituri? Ia uitaţi-vă cum arată curățată. 

— Ei, dar e o cutie! Şi-i asamblată în cepuri, observă 
Nikolai după ce răsuci cutia în mâini. De pe vremea lui 
Papură-Vodă. 

— la hai s-o deschidem! 

Privalov se apropie de banc şi prinse cutia în fălcile 
menghinei. Iura aduse în grabă un ciocan şi o daltă în 
cruce şi începu să lovească una din încheieturile 


ştemuite în formă de zigzag. 

— O fi având ceva înăuntru? întrebă Valerik. 

— Tu poţi să pleci, Gorbacevski, zvârli sec Nikolai. 
Ne descurcăm şi fără dumneata. 

Tânărul laborant ridică din umeri şi se îndreptă spre 
uşă. 

După ce toată ştemuitura fu tăiată, Privalov fixă 
tăişul dălţii pe încheietura capacului şi începu să 
lovească atent cu ciocanul. Fiecare lovitură desfăcea 
cepurile tot mai mult. Una din laturile prismei, capacul, 
se ridică de două degete. O lovitură, încă una... Capacul 
săltă din încheieturi şi căzu cu zgomot pe podea. Trei 
capete se aplecară în acelaşi timp deasupra cutiei 
deschise, înăuntru se afla un fel de tub alb. Iura, 
nerăbdător, vru să-l scoată, dar Privalov îi îndepărtă 
mâna. Desfăcu încet, cu cea mai mare grijă, țesătura în 
care era învelit conţinutul şi scoase un sul de hârtie 
groasă, îngălbenită de vreme. 

— Învelitoarea este îmbibată cu ceva, observă el. 
Probabil cu ceară. 

Hârtia era acoperită toată cu un scris mărunt, drept. 
Literele aproape că nu erau legate între ele. 

— Nu e în ruseşte! exclamă lura. 

Privalov îşi ridică ochelarii pe frunte şi cercetă 
manuscrisul. 

— Cerneală neagră... Era şi de aşteptat. Hârtiile nu 
sunt scrise în secolul nostru, astăzi nu se mai fac 
cerneluri din nuca de cerneală... Judecând după grafica 
literelor, au fost scrise cu pană de gâscă... Şi... totuşi în 
ruseşte, deşi ortografia nu este cea de astăzi. Nu se 
poate citi dintr-odată, va trebui s-o facem treptat... 

— Asta zic şi eu descoperire! exclamă entuziasmat 
Iura. Un manuscris străvechi! Ştiţi ceva, Boris Ivanovici? 
S-o rugăm pe Valea să ni-l citească. E doar filolog, şi îşi 
face aspirantura la limba rusă veche. 

— O fi vreun testament... Ce-o fi oare? mormăi 
Privalov. Şi abia izbutind să descifreze scrisul neobişnuit, 


citi cu voce tare: „Văleat 1762, a doua zi a lui ghenar, 
început-am eu această epistolie, să las feciorului meu 
celui dintâi născut, iubitului Alexandr, voroavă despre ce- 
am pătimit eu în zilele mele. Zăcând de boală, dar mai 
tare ca de boală îndur în'd năravurile acestor vremi de 
ocară, mă gândesc cu teamă dacă voi mai apuca 
întoarcerea ta, fiule, de prin ţări străine. 

A mea juneţă numa în năcazuri am trecut-o, tot la 
munci şi în drumeţii ca Ulise al lui Homer, iar de cându-s 
om în fire fiind chemat de slujbă adesea departe de casă, 
puţină vreme cu tine m-am văzut, Alexandr. lar când 
scosu-m-au la odihnă, te-ai înstrăinat tu cu slujbele tale 
şi tot arar de te mai văd. 

lară acum, în adăstarea ceasului morţii mele, am 
ales timp pentru a-ţi încredința pricina mea, la care 
mult” m-am gândit, dar n-am avut răgaz s-o împlinesc, şi 
în tine-mi pun nădejdea, fiule, întrucât tu eşti om învăţat, 
cu multă carte. 

Drept aceea voi înfăţoşa totul pe capuri, de mai de 
mult, ca să nu las nimic afară. În vremea domniei 
binecuvântate şi neuitate în veci a marelui împărat Petru 
Alexeevici, fost-am trimis din porunca lui cu o anume 
povoară în prea minunatul oraş Paris...” 

PARTEA A DOUA 

LOCOTENENTUL DE MARINĂ FEODOR MATVEEV 

Multe aşezări a văzut şi a cunoscut obiceiuri, mult 
suferit-a pe mări, luptând cu furtuni şi ispite. 

Dtrul vieţii sale un rost şi înapoierii în patrie... 

HOMER: „Odiseea. 

CAPITOLUL. I 

Regi şi muşchetari, căleşti şi automobile. Vestitul 
meşter Jantot primeşte o comandă urgentă: „Țarul rus 
îmi face această cinste?” Locotenentul de marină Feodor 
Matveev: „Şi marea, câtu-i de largă, puneţi-o pe hartă”. 

Cel care Kronşiotul nălţat-a, voinicul cu mintea 
isteaţă şi braţele tari. 


Din tineri - gonind boiereasca lor lene Făcut-a ai 
flotei vestiți marinari. 

A. LEBEDEV: „Sala Busolelor. 

Dis-de-dimineaţă. Primele raze de soare mângâiau 
acoperişurile de ţiglă ude după ploaia de peste noapte, 
se oglindeau în băltoacele de pe trotuarele nepavate, 
aprindeau cu străluciri de briliante picăturile mari 
aninate pe frunzele mărăcinilor de pe marginea 
drumului. Din coşurile caselor din Saint-Antoine, 
suburbie a Parisului locuită de meseriaşi, începuseră a se 
ridica primele fumuri. 

Vrăbiile Parisului, la fel de gureşe ca oriunde, 
căutau gâlceavă ciocârliilor venite de pe câmpurile 
învecinate, care le împiedicau să facă obişnuita explorare 
a bălegarului din faţa porţii lui Jantot, caretaşul curţii. 

In ograda atelierului, forja duduia de mult. Toaca 
măruntă, sacadată, a ciocanelor mici pe nicovale era din 
când în când dominată de loviturile răsunătoare ale 
baroaselor. În atelierul de tâmplărie bâzâia un strung 
pentru fasonarea lemnului, iar rindelele scoteau hârşâind 
bucle de talaş mătăsos. În vopsitorie cântau lustruitorii, 
frecând cu multă râvnă lemnăria caleştilor şi uşile cu 
cele mai însemnate blazoane ale Franţei. La fântână 
zăngăneau găleţile. 

Sub un şopron se aflau înşirate numeroase căleşti de 
tip vechi, aduse pentru transformarea osiilor după un 
sistem nou, inventat chiar de acest iscusit meşter Jantot. 

Jantot se trăgea dintr-o familie în care se învăţa din 
tată în fiu meşteşugul construirii caleştilor. Ei furnizau 
de multă vreme căleşti curţii regale şi celor mai de 
seamă demnitari. Jantot îşi amintea că pe când trăia încă 
tatăl său, cu mai bine de treizeci de ani în urmă, în 
atelierele lor s-a lucrat o călească ce urma să fie dăruită 
de către rege renumitului cavaler d'Artagnan, cu prilejul 
numirii acestuia în funcţia de mareşal al Franţei. E 
adevărat că 

d'Artagnan n-a apucat să primească nici caleaşca şi 
nici bastonul de mareşal, pentru că în aiâul 1683 a fost 
ucis la asediul fortăreței olandeze Maastricht. 

De curând lui Jantot îi căzuse în mână o nouă carte 
publicată de domnul Sandro: „Memoriile domnului 
d/Artagnan, căpitan-locotenent al primei companii de 
muşchetari ai regelui, cuprinzând numeroase întâmplări 
şi fapte particulare şi secrete petrecute în timpul 
domniei lui Ludovic al XIV-lea, Regele Soare”... Cu 
deosebită plăcere citise el aceste memorii ale vechiului 
cunoscut, care nu o dată a cumpărat cai pe credit de la 
tatăl său... 

Pe d'Artagnan, ca şi pe prietenii şi duşmanii lui, nu 
îii-i putem închipui altfel decât luptându-se ori gonind 
nebuneşte călare. Caii lor, dacă nu erau ucişi de 
gloanţele vrăjmaşe, se prăbuşeau sleiţi de puteri în 
urmăriri temerare.  Bravii muşchetari erau mereu 
preocupaţi de achiziţionarea unor cai noi în locul celor 
ucişi; ori îi cumpărau, ori îi câştigau la arşice, ori îi 
primeau în dar de la marii seniori şi de la amante. 

Poate ca d'Artagnan, după ce a intrat în lumea bună, 
a avut prilejul să se plimbe şi în caleaşca, dar în general 
caleaşca era destinată doamnelor şi demnitarilor bătrâni, 
Chiar regele şi înalții demnitari făceau drumuri uriaşe 
călare: pe vremea aceea oamenii se obişnuiau din 
copilărie cu şaua. 

Caleaşca secolului al XVII-lea, făcută pentru 
drumurile acelui veac, reprezenta ceva între o betonieră 
şi un concasor de piatră, esia din spate, cu roţile mari, 
era fixată rigid, iar cea din faţă, cu roţi ceva mai mici, 
avea la mijloc un pivot în jurul căruia se rotea. Pe cele 
două osii se găseau două proptele cu ochiuri pentru 
curele groase de piele, de care se atârna caroseria 
caleştei. Arcurile încă nu erau cunoscute. 

Această construcție era copios împodobită cu 
sculpturi şi ornamentaţii aurite, iar în interior căptuşită 
cu perne îmbrăcate în vestita piele imprimată de Spania, 


care adusese glorie oraşului Cordova, sau în monstruos 
de trainica mătase groasă de Lyon ţesută cu mâna Dar, 
cu toate aceste perne, nu ni-i de loc greu să ne închipuim 
cât de incomodă era, călătoria într-o astfel de caleaşcă 
ce gonea nebuneşte pe drumurile pline de hopuri. De 
aceea, toţi cavalerii, chiar şi regele, porneau mai 
bucuroşi la drum călare. 

Totuşi, mai erau cazuri când eticheta cerea regelui 
să folosească la drum caleaşca. Şi cum caleştile, fără să 
ţină seama de rangul călătorilor, se răsturnau adesea la 
virajele mai bruşte, desigur că de multe ori s-a trezit şi 
înfumuratul Ludovic al XIII-lea în patru labe, exact ca 
Pavel Ivanovici Cicikovt, când i s-a răsturnat renumita 
brişcă pe drumul întoarcerii de la Manilov. 

Sprijinindu-se cu palmele în mâzga rece a toamnei, 
regele se ridică şi îşi examina manşetele de dantelă 
morfolite şi ciorapii de mătase rupţi şi plini de noroi. 
Panglicile cu funde de sub genunchi purtau dovada de 
necontestat a faptului că vizitiul regelui nu s-a abătut din 
drumul pe care de curând trecuseră numeroşi cai cu o 
digestie excelentă. 

Regele umplea văzduhul şi împrejurimile cu 
înjurături, imposibil de redat în limba franceză modernă. 
Expresiile folosite de el demonstrau apropiata sa 
înrudire cu Henric al IV-lea care, după cum afirmă 
istoricii, până în zilele noastre n-a fost întrecut de nimeni 
în arta de a se exprima pe şleau şi fără perdea. 

Curtenii care-l însoțeau întotdeauna pe rege - 
păstrătorul bastonului regal, supraveghetorii vaselor de 
noapte ale măriei sale şi alte persoane, tot atât de 
însemnate, care primeau câte douăzeci de mii de livre pe 
an - îşi exprimau care mai de care compătimirea, 
întrecându-se în eleganța expresiilor, în timp ce vizitiul 
regelui, conform unei străvechi tradiţii, se scărpina după 
ureche. Regele era şters, urcat într-o altă caleaşcă şi 
gata. Ce să-i faci, se întâmplă. Ajungând acasă, regele îşi 


4 Personaj din „Suflete moarte", de N. Gogol (n. tr.). 


mânca felul preferat - o omletă din ouă de fazan 
valorând o sută cincizeci de livre (ceea ce echivala cu 
salariul pe un an al unei calfe) - şi uita de cele 
întâmplate. 

Şi tot aşa s-ar mai fi petrecut încă multă vreme 
lucrurile dacă Jantot n-ar fi inventat noul sistem. El a 
renunţat la rotirea osiei din faţă în jurul pivotului centrai, 
A fixat-o rigid de caroserie şi a montat la capetele ei 
came cu pivoţi, iar pe aceşti pivoţi roţile erau la rândul 
lor montate pe nişte semioşii mobile, scurte. Cu ajutorul 
a două braţe articulate şi a unei tije semiaxiale erau 
legate una de alta, formând un sistem denumit până 
astăzi trapezul lui Jantot. 

Acum chiar şi la cele mai bruşte viraje baza de 
sprijin a trenului de roţi rămânea rigidă, astfel că 
următorii Ludovici s-au dezobişnuit cu timpul să se mai 
exprime în spiritul lui Henric al IV-lea, sărăcind limba 
bărbătească a evului mediu francez de numeroase 
expresii suculente. 

Mai târziu, pentru ca graiul omenesc să nu-şi piardă 
pitorescul, atât de greu câştigat de strămoşii călători, 
oamenii au inventat automobilul. Carburatorul şi pompa 
de carburant, gata oricând să se înfunde, sistemul de 
aprindere perfid şi plin de toane, precum şi o serie 
întreagă de alte particularităţi la fel de plăcute refac 
treptat, în toate limbile lumii, tăria expresiilor folosite în 
transporturi, pentru un timp dispărută. 

În prima tinereţe automobilul se răsturna tot atât de 
des ca şi vechile căleşti, pentru că primii constructori de 
automobile, renunțând la trapezul lui Jantot, făceau ca 
osia din faţă a automobilului să se rotească pe un pivot 
central. 

Abia în 1878 unul din urmaşii lui Jantot a aplicat 
trapezul şi la automobil. De atunci automobilul se 
răstoarnă numai în cazuri excepţionale. 

Astăzi mulţi ştiu ce este „trapezul Jantot”, dar puţini 
au auzit de cel ce a purtat acest nume glorios. 


În faţa uşii fierăriei, cu o pilă în mână, grăsunul 
Jantot încerca semiaxele abia călite. 

— Le-ai călit prea tare, gloabă bătrână! îl ocăra el pe 
lunganul şi slăbănogul Cabuche. Şi le-ai şi ars, 
dobitocule! 

— Sunt tocmai bune, stăpâne, observă Cabuche cu 
respect. 

— Asta să i-o spui duminică abatelui, nu mie! 

— De unde aţi scos-o că le-am călit prea tare? 

— Sunt tari, nici pila nu le prinde. Şi uite ce zgură! 
Când mă gândesc cât de strunjite şi curate erau când au 
încăput în labele tale de urs! 

— Sunt mai bune când îs tari, stăpâne: fin mai mult, 
chiar dacă sunt unse prost. 

— Ah, că prost mai eşti! Prea tare înseamnă 
sfărâmicios! Trebuie să ştii măsura, cap sec ce eşti! 

Tropot de copite îl făcu pe Jantot să-şi întrerupă 
bombănitul. În ogradă intrase călare pe un minunat cal 
murg un tânăr cavaler. După ce aruncă o privire în jur, el 
se apropie de Jantot, care se ridicase respectuos în 
picioare. 

Călărețul să tot fi avut vreo douăzeci şi cinci de ani. 
Era îmbrăcat elegant şi cu mult gust. Pana de la pălărie 
era de mărime potrivită: destul de lungă pentru a-i da 
purtătorului ei demnitatea necesară, dar nu într-atât 
încât să-l poţi acuza de fanfaronadă. 

Ochiul experimental al lui Jantot remarcă deîndată 
că sabia călăreţului este străină, ca şi pintenii de altfel. 
După ce examină la iuţeală îmbrăcămintea şi 
echipamentul necunoscutului, Jantot se uită la faţa lui 
luminoasă, deşi arsă de soare, la păru-i castaniu deschis 
ce ieşea liber de sub pălărie. 

— Spune-mi, stimabile, pot vorbi cu domnul Jantot? 

Cine ar putea fi acest matinal vizitator? se gândea 
meşterul regal. Pronunţă ferm sunetele „r” şi „e”, dar nu 
pare să fie din sud, şi nici spaniol nu e: are părul de 
culoare deschisă, ochi albaştri, nasul drept... 


Judecând după faţa arsă de soare, nu poate fi un 
nobil de seamă, dar e îmbrăcat elegant, iar calul are 
podoabe scumpe. Să vie fără slugă la ora asta! Naiba ştie 
ce hram poartă! Dar cât de fermă îi este privirea - 
privire de militar! - deşi băieţandrul are o mutră dintre 
cele mai blânde... 

— Cu permisiunea luminăţiei voastre, chiar eu sunt. 
Pentru orice eventualitate, Jantot îşi onorase oaspetele 
cu un titlu. De şaizeci şi doi de ani eu răspund la acest 
nume. Cu ce vă pot servi? 

Călărețul sări cu uşurinţă de pe cal. 

— Feodor Matveev, locotenent în flota ţarului rus, se 
prezentă el. Din însărcinarea maiestăţii sale vin la 
dumneata cu o comandă. 

— "Ţarul rus îmi face această cinste? Vă rog, 
domnule locotenent, să-mi iertaţi înfăţişarea. Poftiţi în 
casă. 

— Vremea e frumoasă. Mai bucuros aş fi să stăm de 
vorbă aici, afară, îşi exprimă Matveev dorinţa. Dacă 
cineva ar avea grijă de calul meu... 

— Mii de scuze, domnule locotenent! Hei, Lenoir, 
Grideau, pe unde sunteţi, trântorilor? Luaţi calul 
domnului locotenent! 

Ridicând de jos pila şi semiaxa, Matveev încercă la 
rândul lui tăria oţelului. 

— Într-adevăr a călit-o prea tare, spuse el pe 
ruseşte. 

Jantot îl privi plin de curiozitate pe tânărul curtean 
care nu se dă în lături să ia pila în mână. 

— Îmi daţi voie s-o încerc? întrebă Matveev. 

— Vă rog, domnule locotenent! 

Matveev intră în fierărie, se uită roată şi-l salută din 
cap pe Cabuche care îi zâmbea politicos. Aşeză semiaxa 
pe nicovală, băgând sub unul din capete o bucată de fier, 
luă barosul, aprecie din ochi distanţa şi-şi luă a vânt... 

Semiaxa se sparse cu zgomot în două. 

— Ţi-am spus eu? Nu ţi s-ar mai ierta păcatele! îi 


ţipă Jantot lui Cabuche. 

Matveev ieşi în ogradă cu o bucată din semiaxa 
ruptă, se aşeză pe un buştean şi se apucă să examineze 
cu atenţie ruptura strălucitoare, cu granulaţie fină. 

— Degeaba îl cerţi pe fierar, stimate domnule Jantot, 
spuse el. A fost oţelul prea tare. la mai bine fier moale, 
cimentează-l cu corn de vită tocat, apoi căleşte-l. Atunci 
va avea miezul moale, nesfărâmicios, iar pe afară o 
scoarță bine călită, trainică. Fă cum îţi spun eu, domnule 
Jantot, şi o să vezi că nici nu se mai rupe şi nici nu se 
roade repede. Iar ca să nu ai zgură, adaugă în apa de 
călire puţin vitriol. 

Surprins peste măsură, Jantot îi adresă mii de 
mulţumiri. Nu se aştepta să capete asemenea informaţii 
de la strălucitul ofiţer, deşi auzise multe despre ţarul din 
nord, care-şi făcea un merit din cunoaşterea meseriilor. 

— N-aţi vrea să poftiţi totuşi în casă, domnule 
locotenent? Permiteţi-mi să vă tratez cu un vin nou de 
Argenteuil, din pivnițele mele. 

La masă, Feodor îi explică primitoarei sale gazde că 
tine foarte mult să i se facă o caleaşcă bună şi frumoasă, 
cu podoabe bogate, pentru că maiestatea sa „Pierre 
Premier” doreşte s-o ofere în dar unei persoane foarte 
sus-puse. 

Văzând că oaspetele e cumsecade şi se pricepe în 
meserie, Jantot îşi dădu drumul la limbă. 

— N-o să se împotmolească roţile mele elegante în 
zăpezile de pe la dumneavoastră? întrebă el, zâmbind. Şi 
cum să fac hulubele ca să puteţi înhăma urşi albi? 

Matveev râse. 

— M-am săturat de poveştile astea! Cum află careva 
că sunt rus, mă şi întreabă de zăpezi şi de urşi albi. Bacă 
vrei să ştii, domnule Jantot, eu n-am avut încă prilejul să 
văd urs alb. Doar blana, adusă de foarte departe. Şi cu 
zăpada, la fel. Sunt unele regiuni pe la noi unde cade 
multă zăpadă. Ni-i ţara întinsă. Dar sunt locuri unde e 
mult mai cald ca la voi. 


Jantot dădu din cap şi-i mai turnă oaspetelui vin din 
carafă. 

— Vă rog să-mi iertaţi curiozitatea, domnule 
locotenent, soarele rusesc v-a bronzat atât de mult chipul 
plăcut cri aţi călătorit pe îndepărtatele mări ale sudului? 

— Pe Marea Caspică m-am înnegrit aşa, răspunse 
Feodor. 

— Pe Marea Caspică? se minună Jantot. Aţi fost 
deci... în Persia? 

— De ce în Persia? Avem şi noi destule oraşe la 
Marea Caspică: Astrahan, Guriev... 

— Eh! Locuri de basm, oftă Jantot. Vă asigur că am 
să lucrez caleaşca cu multă sârguinţă. Dar n-aş putea să 
aflu cui e destinată? Ştiţi, ca să pot fi pe placul unui 
client atât de sus-pus... 

— Asta nu ştiu. Dar ce importanţă are? Mie mi-a dat 
ordin ţarul, dumneata ai primit comanda - noi doi nici nu 
trebuie să ştim mai mult. Mai bine spune-mi când va fi 
gata şi cât costă... 

Locotenentul de marină Feodor Matveev, dintr-o 
familie de boieri mai fără avere, a trecut nu fără folos 
prin aspra şcoală pe care ţarul Petru a hărăzit-o 
neisprăviţilor feciori de boieri ce duceau o viaţă lipsită 
de griji, la ţară. Din porunca neastâmpăratului ţar, toţi 
aceşti tineri de viţă nobilă au fost smulşi din huzurul în 
care lâncezeau şi zvârliţi în viitoarea evenimentelor ce se 
succedau cu iuţeală în timpurile acelea pline de nelinişte. 

Şcoala de navigaţie de la Moscova, învăţarea 
meşteşugului de a ridica stăvilare, a construcţiei de roţi 
de apă şi de corăbii în Olanda, apoi şcoala navală 
„Ludovic al XIV-lea” din Marsilia, practica artileriei la 
Paris, munca de zi şi noapte pe şantierele navale ale 
noului oraş Petersburg, în nordul bântuit de geruri aspre, 
au făcut din neinstruitul şi greoiul flăcău, mare amator 
de porumbei şi cântăreţ în strană, la biserică, un isteţ 
ofiţer de marină, ştiutor al mai multor limbi străine, 
obişnuit să fie mereu pe drumuri, să mănânce la orice 


oră, să doarmă pe apucate. 

Pe uncie nu i-a purtat voinţa neîmblânzită a 
nemaipomenitului ţar, pe aceşti tineri noi, ce n-au făcut 
ei pentru Rusia? 

A călătorit Feodor Matveev şi dincolo de Marele Zid 
chinezesc, a construit stăvilare şi roţi puse în mişcare de 
apă pentru fabrici, a lucrat la uzina de praf de puşcă... în 
timpul războiului cu suedezii a fost chemat de câteva ori 
în flota operativă, fiind un tare priceput artilerist de vas. 

Matveev nu s-a mirat câtuşi de puţin când a primit 
ordinul de numire într-o expediţie hidrografică pe Marca 
Caspică. Pe vremea aceea tinerii nu prea aveau timp să 
se mire; cel mult îi uimeau pe vârstnici prin fapte ce li se 
păreau acestora nemaipomenite. 

Când, după ce a străbătut Rusia în lat, de la Marea 
Baltică la Marea Caspică, Feodor a sosit la Astrahan, 
urechile încă îi mai ţiuiau din pricina bubuiturilor de tun 
şi nu i se vindecase încă pe deplin rana din umărul drept, 
pricinuită de un glonte suedez de falconit. _ 

Liniştea de acolo i se părea stranie. În locul apelor 
cenuşii şi al cerului mohorât al Balticii găsi o apă verde 
ca smaraldul, un cer albastru, nisipurile aurii ale 
ţărmurilor şi, veghind toate acestea, soarele dogoritor al 
sudului. 

Comandant al expediției din Caspica era prinţul 
Bekovici-Cerkasski. 

În instrucţiunile date de ţar acestuia, printre altele 
scria: 

„Cu sârg să se bage de seamă golfurile şi gurile 
râurilor, şi locurile unde vasele pot trage la țărm; de 
asemenea să se vadă clacă-i cu putinţă a se naviga cu 
galere mici şi dacă ele au unde se adăposti pe timp de 
furtună... şi unde există limbi de nisip pe sub apă, şi 
stânci, şi alte piedici să se cerceteze şi să se pună cu 
chibzuinţă pe hartă. De asemenea să se treacă ostroavele 
şi bancurile de nisip ce se vor găsi. Precum şi marea, 
câtu-i de largă şi unde să se pună pe hartă...” 


Matveev „punea pe hartă” cu pasiune marea 
necunoscută. 

Ţărmurile pustii şi nelocuite păstrau o taină 
străveche. Undeva dincolo de nisipurile aurii, dincolo de 
pământurile pârjolite de soare, se aşternea India cea de 
basm... 

Matveev nu ştia încă pe atunci că expediţia condusă 
de prinţul Bekovici are o misiune specială, secretă. 
Începuse să priceapă câte ceva abia atunci când a fost 
trimis cu un raport urgent către ţar, iar acesta l-a trimis 
pe neaşteptate la Paris, cu însărcinarea de a achiziţiona 
o caleaşcă de prim rang şi „păzind-o fără preget s-o 
aducă la Astrahan”... 

CAPITOLUL II 

Drumul spre India trece prin Diva. Încotro curge 
Amudaria? 

—  Turkmenul Hogea Nefes. Prinţul Bekovici- 
Cerkasski. Ape verzi şi nisipuri galbene. „Căci tare ne e 
gândul la India”. Ucazul ţarului şi misiunea specială a 
locotenentului Kojin 

Talazuri înspumate. 

Vuind, în țărm izbesc, Cu pânze-n vânt corăbii Spre 
India pornesc... 

S. ESENIN „Cântec despre marca expediţie. 

Se risipi fumul exploziilor deasupra stâncilor 
Gangutului şi liniştea se aşternu iarăşi până-n zarea 
senină; se apropia sfârşitul victorios al lungului război cu 
suedezii. 

Dar vistieria statului era goală. Tot mai des îşi 
arunca Petru privirile pe hartă, cântărind din ochi 
pământurile întinse de la graniţa de sud-est a imperiului 
care se năştea. Harta era confuză - mai mult nelinişte 
decât hartă... 

De mult îşi pusese în gând Petru să caute cea mai 
scurtă cale de comerţ spre India. Auzise multe despre 
minunile din îndepărtata Indie, despre bogăţiile ei 
nemaivăzute; citea şi răscitea descrierea călătoriei peste 


trei mări a lui Afanasii Nikitin, însemnările slujbaşului 
Şapkin trimis în 1675 de către ţarul Alexei spre India 
(unde n-a ajuns însă), precum şi rapoartele lui Semion 
Malenki, care în anul 1693, după ce a străbătut Persia, a 
izbutit să pună piciorul pe pământurile Indici. 

Mărfurile indiene ajungeau în Europa prin mijlocirea 
neguţătorilor persani şi arabi. Pe aceleaşi căi se scurgea 
înapoi torentul de mărfuri europene. Pe de altă parte, se 
gândea Petru, însăşi natura a hotărât ca Rusia să fie 
înlesnitoare a comerţului dintre Europa şi Asia. 

În drumul spre India se întindeau pământurile 
hanilor din Hiva şi Buhara. 

Pe aceste pământuri domnea o cumplită nelinişte - 
stăpânitorii locali mereu se războiau între ei. Incă în 
1700 hanul din Hiva, Şah-Niaz, şi-a exprimat dorinţa să 
închine ţara lui Petru pentru ca astfel, cu ajutorul ţarului 
alb, să-şi consolideze tronul zdruncinat. Acum la Hiva e 
înscăunat un alt han, Şirgazi. Ce fel de om o fi? Şi cât de 
trainică îi e domnia? 

Numai enigme în ţinutul acela fierbinte!... 

Şi încă ceva: hărţile vechi arată că fluviul Amudaria 
se varsă în Marea Caspică, în golful Apelor Roşii. 

Lucrul acesta l-a pomenit grecul Herodot, despre 
asta au scris şi istoricii arabi. În secolul al XV-lea 
istoricul Zahir-ad-DinMeriaşi scria că în toamna anului 
1392, când Tirnur a cucerit Mazanderan-ul - pământ 
persan ce se întindea până la ţărmul sudic al Caspicei - 
hanul răsturnat s-a urcat pe o corabie împreună cu 
familia sa, a ajuns pe mare până la gurile fluviului 
Geihun, adică Amudaria, şi urcând în sus pe fluviu, a 
ajuns la Horezm. 

Astăzi, însă, precum se zvoneşte, fluviul nestatornic 
a părăsit Marea Caspică. Zice-se că stăpânitorii din Hiva 
au închis drumul fluviului cu un stăvilar de pământ şi i-au 
abătut apele spre Marea Aral. 

Ispititor nume! Amudaria, fluviul Taurilor, Exus la 
vechii romani, Geihun la arabi! 


Prinţul Gagarin, guvernatorul general al Siberiei, 
raportează că, după cum i-ar fi ajuns la urechi, în Buhara 
Mică, lângă oraşul Erketi ar exista nisipuri aurifere. Nu 
cumva minte prinţul, ca să abată atenţia ţarului de la 
prădăciunile-i nesăbuite? 

În primăvara anului 1714 a sosit la Petersburg 
trimisul turkmen Hogea Nefes. Petru l-a ascultat cu 
atenţie, iar Hogea i-a spus multe. l-a spus despre 
Amudaria că, într-adevăr, oamenii hanului din Hiva, 
ridicând un stăvilar, l-au abătut de la Marea Hozară... 
Hanul Şirgazi e într-o vrajbă cumplită cu numeroase 
căpetenii nesupuse, taie capete - nu cumva să zboare 
într-o zi şi capul lui... Nisip aurifer este nu numai lângă 
Erketi, ci şi mai aproape, chiar lângă Amudaria. 

Din nou - pentru a câta oară! - tablouri 
ademenitoare i se perindă prin faţa ochilor minţii. 
Izvoarele Amudariei sunt undeva prin India. Dacă i-am 
aduce din nou apele în Caspica şi i-am stăpâni malurile 
(ori măcar de-am trăi în prietenie şi dragoste cu 
stăpânitorii de acolo), atunci bogatele mărfuri indiene s- 
ar scurge pe apele fluviului până la Marea Caspică, de 
acolo pe mare ar ajunge la Astrahan, iar de aici pe 
Volga... l-am putea astfel ocoli pe neguţătorii persani! 
Mărfurile venite pe acest drum ar fi mult mai ieftine, şi 
vistieria Rusiei ar avea numai de câştigat din asta. 

Şi-apoi nisipurile aurifere... 

Toate acestea trebuie bine controlate, cercetate, 
trebuie trimişi acolo oameni de încredere! 

Petru nu suferea amânările, tărăgănarea. La 
începutul lunii mai a aceluiaşi an 1714 el semnă un ucaz: 
Locotenentul de gardă prinţul Bekovici-Cerkasski din 
regimentul Preobrajenski să fie trimis cu numărul de 
oameni trebuincios la Marea Caspică „spre a dibui a 
Amudariei vărsare”. 

După câteva zile, la 19 mai, el completă ucazul: „El, 
Bekovici, fi-va trimisul nostru la Hiva, apoi la Buhara, la 
han, chipurile cu o treabă neguţătorească, adevărata 


treabă fiind să afle despre oraşul Irket...” 

Prinţul Alexandr Bekovici-Cerkasski, pre numele său 
până la primirea sfântului botez Devlet-Kizden-Mirza, era 
viţă de stăpânitori kabardini. Copil fiind, fusese răpit de 
hoardele de nogai, iar în timpul asedierii cetăţii Azovului 
de către oştile lui Vasili Goliţin nimerise la ruşi. Boris 
Goliţin, fratele lui Vasili, unul din educatorii lui Petru, l-a 
luat pe tânărul cerchez în casa lui, să-l ocrotească, în 
anul 1707 Bekovici a fost trimis la învăţătură peste 
graniţă şi curând s-a înrudit cu prinţul Boris, 
căsătorindu-se cu fiica acestuia, principesa Marta. Ţarul 
l-a cunoscut pe Bekovici, bărbat puternic şi curajos, bine 
instruit pentru acea vreme şi cunoscător al Orientului, 
care se remarca printre ofițerii regimentului 
Preobrajenski, şi apreciindu-l, i-a încredințat sarcina 
extrem de dificilă de a explora drumul spre Indii... 

Bekovici a stat la rândul lui de vorbă cu Hogea 
Nefes, i-a cerut turkmenului fel de fel de lămuriri şi l-a 
crezut în multe privinţe. Până la urmă l-a luat cu el în 
expediţie. 

În august 1714 Bekovici porni spre Kazan, iar de 
aici, având sub comanda sa peste o mie cinci sute de 
soldaţi şi nouăsprezece tunuri, se îndreptă spre 
Astrahan. 

La 7 noiembrie, luând drumul mării spre Guriev, 
expediţia îmbarcată în douăzeci şi şapte de corăbii şi 
două goelete trecu prin cea dintâi încercare, fiind cât pe 
aci să piară chiar la începuturile sale. O afurisită furtună 
de toamnă împrăştie pe mare uşoarele corăbii de pe 
Volga. Abia la începutul lui decembrie, flotila zdrumicată 
de furtună izbuti să se refugieze la țărm, dar nu la 
Guriev, ci înapoi la Astrahan. 

Fură nevoiţi să-şi petreacă iarna acolo. 

La 25 aprilie 1715, adăugându-şi aproape douăzeci 
de corăbii noi, expediţia plecă din nou din Astrahan. 

Vasul-amiral, ieşind, pe unul din strâmtele braţuri 
ale deltei Volgăi în largul mării, se înclină mult şi valurile 


Caspicii îşi începură murmurul sub chilă. 

Tăcut şi îngândurat, pe puntea de la pupa corăbiei, 
Bekovici privea înainte, spre răsărit. 

Prinţul n-avea pe atunci cu mult peste treizeci de 
ani. O grea şi amară răspundere apăsa pe umerii 
tânărului comandant. Atâţia oameni, atâtea corăbii sub 
comanda  lui!... Pentru pregătirea expediției se 
cheltuiseră destui bani: 30 638 de ruble îi dăduse 
vistieria statului, iar Bekovici ştia cât e de goală. (Pentru 
acele vremuri suma era foarte mare. Să arătăm, drept 
exemplu, că la fabricile de prelucrare a fierului maiştrii 
primeau pe atunci drept salariu câte 60 de ruble, iar 
muncitorii necalificaţi câte 18 ruble pe an.) 

Prinţul privea în tăcere întinderea verde, neştiind 
ce-l aşteaptă dincolo de țărmurile pustii, de nisipurile 
fierbinţi... 

Fină târziu spre toamnă flotila navigă de-a lungul 
ţărmurilor răsăritene ale Mării Caspice. Au trecut pe 
lângă oraşul Guriev, au ocolit lungul promontoriu de 
nisip Tiub-Karagan şi peninsula Mangâşlak, şi ţinând 
mereu malurile, au „pus pe hartă” şi au descris în 
amănunţime țărmurile necunoscute, nelocuite. Soarele 
dogorea înăbuşitor, apa de băut, luată la Guriev, se 
clocea în butoaie, pe oameni îi chinuia setea, dar şi mai 
rău îi chinuia dorul de Rusia rămasă departe în urmă, 
dorul de răcoarea codrului, de fumul bordeiului natal... 

Trecură pe lângă o despicătură în mal, în care apa 
mării se năpustea cu zgomot - acesta era misteriosul 
Kara-Bogaz, acoperit ca de o căciulă de cupola 
întunecată a aburilor. 

Apoi, înaintară de-a lungul unei lungi limbi de nisip, 
tatonând drumul, primejdios pentru navigatori (şi astăzi 
această limbă de nisip poartă numele lui Bekovici). 
Ocolind locurile primejdioase, intrară în golful Apelor 
Roşii, ce-şi dormeau somnul de moarte printre nisipuri şi 
coline fierbinţi. 

Aici întâlniră pe cercetaşi! trimişi pe uscat din Tiub- 


Karagan: Feodorov, Zvanski şi turkmenul Hogea Nefes. 
Aceştia abia răzbiseră cu cămilele lor până la golful 
Apelor Roşii; de n-ar fi fost cu ei turkmenul, ar fi pierit 
sigur în nisipuri. Murdari, zdrenţăroşi, cercetaşii se 
năpustiră la apa bâhlită şi băură cu lăcomie din ea. Apoi 
îi povestiră prinţului că au văzut în nisipuri un val de 
pământ. Localnicii le-au spus că acest val e o rămăşiţă a 
stăvil arului care a silit odinioară Amudaria să cotească 
înspre Arai. De la acel val de pământ până la golful 
Apelor Roşii se întinde prin nisipuri nu prea marea Vale 
Uzboi, vechea albie a Amudariei... 

Toată toamna flotila făcu drumul de întoarcere spre 
Astrahan. Trecuse un an de la prima ieşire, nereuşită, pe 
mare. Şi ce au realizat? N-au ajuns nici la Hiva, nici la 
Buhara. De aur n-au aflat nimic. Doar de atât s-au 
convins, că Amudaria a fost abătută din drum, iar vechea 
albiea secat. Şi, ce-i drept, au mai făcut un lucru de 
folos: au pus pe hartă țărmurile Mării Caspice. 

Expediția se dovedise mică şi prost echipată pentru 
îndepărtatul şi primejdiosul drum ce trebuia făcut pe 
uscat în continuare. 

După apele verzi şi soarele orbitor, să străbaţi două 
mii cinci sute de verste pe întinderile acoperite de 
zăpadă ale Rusiei! 

Prinţul Bekovici se ducea la ţar să-i raporteze 
personal. Ajuns în Pribaltica trebui să mai colinde încă 
mult în căutarea Cartierului General al lui Petru. 

Petru îl primi pe prinţ în fostul castel al unui conte, 
la Libava. Îi vorbi prietenos, cum nu se aştepta prinţul, îl 
trată cu tot felul de bunătăţi şi-l ascultă cu atenţie, 
cerându-i mereu amănunte. 

— Îţi mulţumesc pentru hartă, prinţe. De-aci încolo 
corăbiile noastre vor naviga fără teamă prin locurile 
acelea. Nu-ţi fac vină că n-ai mers pe Amudaria. Nu s-a 
putut, nu-i nimic. Altă dată. Iar pentru hartă te felicit: 
eşti căpitan de gardă! 

Bekovici se înclină respectuos. 


După o pauză, Petru continuă: 

— Dar nu-i vreme de pierdut, prinţe. Odihneşte-te 
vreo două zile şi pregăteşte-te iarăşi de drum. lţi dau 
oameni mai mulţi şi tot ce-ţi trebuie, iar tu să-ţi duci 
misiunea până la capăt. Străduieşte-te să găseşti drumul, 
căci tare ne e gândul la India! 

Convorbirea avu loc chiar în sala mare a castelului: 
ofiţeri de toate gradele lucrau la mese, uşile pocneau, 
curieri intrau în fugă cu hârtii. Căminul dogorea 
fierbinte, aruncând pe chipuri reflexe roşietice. Dincolo 
de ferestrele înalte, ogivale, se burzuluia o zi ceţoasă, 
urâtă, de februarie. 

— Am să dau ucaz să fii trimis la Hiva ca sol al 
nostru, cu daruri bogate pentru han, şi-ai să rămâi acolo. 
Locotenentului Kojin care te va însoţi am să-i dau o 
însărcinare specială. Ajungând la Hiva, pe acest 
locotenent să-l trimiţi, prinţe, mai departe, în India... 

— Kojin... murmură Bekovici. 

— Ce-i, prinţe? Ori nu ţi-i pe plac acest Kojin? 

— Nu mă încumet să judec porunca voastră 
maiestate, dar tare încăpățânat mai e ofiţerul acesta. 

— Lasă că-i bine, prinţe, spuse Petru, posomorându- 
se. Vă cunosc pe toţi cei ce slujiţi spre binele Rusiei iar 
pentru „o treabă ca aceasta nu pot trimite un fluşturatic. 
Ştiu, Kojin e iute din fire şi încăpățânat, îndeosebi când îl 
zgândări, dar sigur nu-şi va pierde firea în călătoria asta 
plină de primejdii. Apropie-te de el şi... bagă de seamă... 
uită că nu-i de neam ales. Printre cei ce mă slujesc cu 
credinţă îs şi oameni de rând, iar în unii dintr-aceştia mai 
multă încredere am... 

La 14 februarie 1716 Bekovici primi noul ucaz. I se 
poruncea prinţului Bekovici-Cerkasski să plece „ca sol al 
nostru la hanul din Hiva, iar calea s-o ţină pre lângă 
Amudaria şi să cerceteze cu râvnă curgerea acestui râu, 
precum şi stăvilarul, spre a se vedea cum e cu putinţă ca 
apa aceea să fie întoarsă în vechiu-i făgaş, după ce mai 
de pricină astupa-se-vor ale guri ce se varsă în Marea 


Aral; şi să socotească de câte braţe fi-va nevoie pentru 
această muncă...” 

Petru ştia că în Asia Centrală tronurile hanilor erau 
nesigure: cnejii locali îi răsturnau adesea de pe tron şi le 
luau locul. De aceea lui Bekovici i se mai recomandase 
„să-l aducă pe hanul din Hiva la credinţă şi supunere, 
făgăduindu-i-se stăpânirea din tată în fiu, pentru care să 
i se pună în slujbă o gardă, iar, drept la toate acestea 
răsplată, el să-şi pună tot sârgul în interesele noastre...” 

Ca gospodar econom, Petru n-a uitat să scrie în 
instrucţiunile sale: „Să i se dea hanului garda ce i se 
cuvine, dar aceasta în plata lui să fie”... Adimţea totuşi 
ca, în ultimă instanţă, această gardă pusă la dispoziţia 
hanului „să fie ţinută un an în solda noastră, iar pe viitor 
el s-o plătească”... 

În perspectivă, instrucţiunile pomeneau şi de hanul 
din Buhara: „ipac de va fi cu putinţă să-l aducem 
aşijderea şi pre el dacă nu la supunere, la prietenie, căci 
şi acolo hanii au de furcă cu supuşii”. 

Din Hiva urma să se trimită un detaşament pe 
Sirdaria, să verifice zvonurile despre nisipurile aurifere. 

Locotenentul Kojin primise o misiune specială. După 
sosirea la Hiva „— locotenentul Kojin va să se îmbarce ca 
neguţător, şi să i se dea lui doi însoțitori, oameni de 
nădejde, care să nu fie bătrâni... Şi de nu va găsi altă 
cale, să i se ceară hanului din Hiva corăbii pre dijmă şi 
cu ele să plece acest neguţător, pe fluviul Amudaria spre 
India, cu porunca să nu se lepede de aceste corăbii până 
vor putea ele să meargă, iar apoi să drumeţească mai 
departe, fiind cu luare aminte la toate râurile şi lacurile 
pe lângă care va trece, ca să ne poată descurca drumul 
pe apă şi pe uscat, dar mai ales cel pe apă spre India, pe 
acest râu sau pe altele, şi să se întoarne din India pe 
acelaşi drum, ori de va auzi în India de un drum şi mai 
bun către Marea Caspică, apoi pe acela să se în toarne şi 
să-l descrie...” 

Cu aceste instrucţiuni Bekovici plecă din nou la 


Astrahan 

lar după o lună şi jumătate, neastâmpăratul ţar, 
aducându-şi aminte de muzeul de rarităţi cam sărac în 
exponate, expedie o scrisoare scrisă chiar de mâna lui: 

„Locotenentului Kojin ori unde s-ar afla. 

Când ai să ajungi în Ostindia, la Mogol, cumpără 
îndeajuns câte păsări de cele mari sunt, mai cu seamă 
struţi, cazuari şi altele, precum şi mici de toate felurile, 
ca şi jivine de tot soiul, şi adu-le cu toată grija. 

Trimisă din Danzig la 31 a lui martie de Petru. 
1716”. 

Printr-un ucaz al senatului, expediţia urma să aibă 6 
100 de oameni, dintre care trei regimente de infanterie, 
două detaşamente de dragoni, două regimente de cazaci, 
echipajul corăbiilor şi genişti. Nu lipseau nici specialiştii 
în fortificaţii, constructori de cetăţi, uricaril tâlmacivraci 
şi şpiţeri. 

Şi toată această armată purta denumirea de posol, 
adică solie. 

CAPITOLUL. III 

Doi vechi prieteni se întâlnesc. „Dacă aş putea să 
plec cu tine în India”. Incăpăţânatul locotenent Kojin se 
sfădeşte cu prinţul Bekovici. „lar la Hiva s-a strâns 
oaste...” Presimţiri grele. Kojin fuge la Petersburg 

Cred că am intrat în apele Oceanului Indian. 
Barcazul cu pânze se leagănă uşor. Marea neclintită se 
desfăşoară în faţa noastră, nesfârşită, strălucitoare. De- 
are avea vânt bun! Când vom ajunge oare la curtea 
Marelui Mogol? 

V. S. IVANOV: „Spre India”. 

De abia întors în Astrahan, din călătoria la Paris, 
Feodor Matveev primi vizita unui ofiţer scund, îndesat, 
negru de bronzat ce era. 

— Saşa! Matveev sări în picioare şi îl îmbrăţişă pe 
Alexandr Kojin, vechiul său prieten, coleg la Şcoala de 
navigaţie. Mă bucur că te văd, Saşa, deşi eşti negru ca 
un harap! 

Privindu-l ironic, dar şi cu simpatic, Kojin îi cercetă 
îmbrăcămintea elegantă, coafura după ultima modă 
pariziană. 

— Măi, măi! făcu el. Ce de mai bucle ţi-ai aranjat! Se 
vede cât de colo că ai cutreierat Europa. Ţie ce-ţi pasă, ai 
stat departe de treburile noastre urâte. 

Povestindu-i câte s-au întâmplat după plecarea lui, 
locotenentul  Kojin osândi făţiş acţiunile prinţului 
Bekovici. 

Mai întâi că, la Tiub-Karagan, Bekovici a hotărât să 
ridice o cetate şi să lase o garnizoană, deşi lucrul acesta 
nu era prevăzut în instrucţiuni. Motivul? El socotea că 
Tiub-Karagan, de unde pornea vechiul drum de caravane 
spre Hiva, trebuie ţinut cât mai bine în mâini. 

Atunci s-a produs prima ciocnire între Kojin. şi 
Bekovici. Kojin a protestat cu înverşunare. N-avea rost sa 
de zidească o cetate în locul acela păcătos, unde nu era 
nici apă, nici nutreţ pentru cai. Prinţul n-a luat în seamă 
protestele şi a poruncit să se construiască cetatea. 

Tot de acolo, de la Tiub-Karagan, Bekovici a trimis în 
recunoaştere la Hiva pe feciorii de boieri Voronin şi 
Alexei Sveatoi. Ei urmau să-l convingă pe hanul Şirgazi 
că solia ţarului rus vine cu pace. Sveatoi luase cu el, în 
afară de darurile cuvenite hanului, şi daruri pentru 
Kolumbai, o rudă a lui Şirgazi care, după cum se zvonea, 
avea o mare influenţă asupra hanului. 

Apoi flotila a pornit spre golful Apelor Roşii. Aici 
chiar în instrucţiuni era arătat să se înalțe o cetate. Dar 
nici de astă dată îndărătnicul Kojin nu s-a sfiit să 
condamne alegerea locului pentru cetate. 

Soldaţii construiau căsuțe din lut, înălţau ziduri, 
săpau puțuri, dar trebuiau să sape şi morminte: mulţi nu 
puteau  îndura clima neobişnuită, apa proastă, 
muşcăturile vietăţilor veninoase. 

În februarie, Bekovici s-a înapoiat la Astrahan. 
Pregătirile pentru expediţie se apropiau de sfârşit. 


Prinţul aştepta veşti de la cercetaşii trimişi la Hiva, dar 
în locul lor a sosit la Astrahan un olac al hanului calmâc 
Aiukhan. Acesta i-a raportat comandantului Cirikov, din 
Astrahan, că „la Buhara şi Hiva se ridică gloata la luptă 
împotriva soldaţilor venetici. De n-ar ieşi din asta ceva 
rău!”... Curierul a adăugat de la el că din Hiva au şi 
pornit să ia cetatea de la Apele Roşii... 

Cuprins de presimţiri negre, locotenentul Kojin se 
agita în cămăruţa strâmtă, cu duşumele scârţâitoare, şi-l 
înjura pe prinţ. 

— Grea e slujba pentru noi, cei care nu suntem ele 
neam mare! spunea Kojin. Faptele noastre, fie ele chiar 
vitejii ca ale lui Hercule, nu sunt de fel preţuite, iar ale 
lor, şi cele mai de nimic, sunt preaslăvite... 

— Degeaba te înfurii, Saşa, încercă Matveev să-l 
liniştească. Cu asta nu înlături tu nedreptatea. Şi apoi, 
nu tot ce spui e adevărat. Uite, ţarul te preţuieşte ca pe 
nimeni altul. Şi câtă încredere are în tine, dacă te trimite 
înainte prin ordinul secret de care mi-ai vorbit! Privind 
apoi cu ochii săi albaştri mica ferestruică în care se 
stingea ziua „adăugă visător: Dacă aş putea să plec şi eu 
cu tine în India... 

— Ai să pleci şi tu, glăsui Kojin pe neaşteptate. Cel 
puţin în asta am toată libertatea - să-mi aleg tovarăşii de 
drum. 

— De ce n-ai spus-o de la început! exclamă cu 
bucurie Feodor şi se repezi din nou să-l îmbrăţişeze pe 
Kojin. 

Dar lui Kojin numai de entuziasmul prietenului său 
nu-i ardea. îl înlătură pe Feodor şi începu să măsoare din 
nou odaia din colţ în colţ. 

— Țarul are încredere în mine. Dar ei? Javrele astea 
de neam ales? Ăştia mă invidiază! O să ajungem noi în 
India, dacă nu crăpăm pe drum, şi-o să ne întoarcem... 
Pentru asta însă cine crezi că o să primească răsplata? 
Cine crezi că o să capete un rang nou? Bekovici, 
neisprăvitul ăsta! Nici n-am trecut la acţiune şi câţi 


oameni au pierit... Deodată Kojin se opri şi lovi cu palma 
în masă. Gata! La naiba cu toate astea. Să ne distrăm! 
Fedia, povesteşte-mi cum ai adus caleaşca până aici? 

— Oh, Saşa, nu mă-ntreba! Cât m-am chinuit cu ea! 


— Să vedem cu ce-o să ne răsplătească Şirgazi-han 
pentru caleaşca ta, observă posomorât Kojin. În timp ce 
noi ne scărpinăm şi ne foim taici, el strânge oaste 
împotriva noastră... 

La sfatul ţinut pentru discutarea veştilor aduse de la 
Aiuk-han, Kojin nu se putu stăpâni şi se luă iarăşi în colţi 
cu Bekovici. 

Scunda sală cu ferestre mici a Kremlinului din 
Astrahan era plină peste măsură - toţi comandanții 
expediției se aflau de faţă. 

— Locotenente, te rog să nu uiţi că eşti militar! 
încercă Bekovici să-l oprească pe Kojin. N-am să îngădui 
acţiuni îndreptate împotriva ordinului ţarului! 

— Dar celor din Hiva o să le îngăduiţi să vă jupoaie 
de piele? întrebă Kojin cu venin. 

— Uiţi, stimabile, cum trebuie să te porţi cu cei mai 
mari în grad! rosti ursuz prinţul Samonov. 

— Vă rog, prinţe! Când voi avea nevoie de sprijinul 
dumneavoastră am să vi-l cer, îl puse Bekovici la punct 
pe Samonov. Şi continuă: Ducând grijă, chipurile, pielii 
mele, locotenentul Kojin şi-o apără de fapt pe a lui. Altfel 
nu-mi închipui cum de nu se sfieşte să se văicărească în 
faţa tuturor... 

Kojin sări de pe scaun cuprins de turbare: 

— Eu mă văicăresc?! îmi apăr eu pielea?! În orice 
caz, nu mai mult ca oricare altul! Doar că mă gândesc! 
Puneţi-vă în locul hanului Şirgazi. Ce-aţi zice dacă vi s-ar 
aduce veste că vine o solie de pace cu pedestrime, 
cavalerie şi cu tunuri pe deasupra? 

— Oastea a fost trimisă pentru paza noastră şi a 
darurilor, încercă să-l liniştească Zvanski, „numit de 
curând econom al expediției. 


— Pentru pază! De cine să le păzească? De tine 
doar! Că şi aşa ai înjumătăţit darurile hărăzite hanului! 
ţipă Kojin, fierbând de mânie. 

Zvanski se năpusti spre el, punând mâna pe sabie. 

Kojin nu se clinti din loc. Doar faţa lui arsă de soare 
pălise uşor. 

— Vă rog, domnii mei, să păstraţi ordinea! rosti 
Bekovici tare şi autoritar. Domnule locotenent Kojin, 
binevoieşte să te abţii de la aprecieri care nu-ţi sunt 
îngăduite prin grad. Iar în ce priveşte treaba pentru care 
ne-am adunat, spune-ţi pe scurt părerea. 

Kojin păşi spre prinţ. Fruntea îi era îmbrobonită de 
sudoare. Se şterse cu manşeta vestonului şi, potolindu-se 
pe neaşteptate, făcu în faţa lui Bekovici o plecăciune. 

— Părerea mea este aceasta, începu el încet. Dacă s- 
a aflat la Hiva de oastea noastră, solia nu-şi mai are 
rostul. Daţi-mi voie!... Trebuie să schimbăm totul. Acum 
când ştim că Şirgazi nu vrea să se supună, cu o oaste ca 
asta nu facem decât să-l aţâţăm. Iar să pornim război, n- 
avem nici căderea s-o facem, nici oaste n-avem de ajuns. 
Mai bine mi-aţi îngădui să plec numai cu doi tovarăşi, 
îmbrăcat ca negustor cum mi s-a indicat, şi nu din Hiva, 
ci de aici. Astfel voi putea afla şi de aur, şi în India voi 
ajunge. lar dacă o fi să pier prin pustietăţile acelea, pieri- 
vom doar câţiva, iar nu o oaste întreagă... Iar ţarului să-i 
scriem cât mai grabnic tot ce am aflat: că Şirgazi, cel 
slab mai înainte, e acum puternic... 

— Te-am ascultat destul, locotenente, îl întrerupse 
prinţul. Misiunea dumitale începe de la Hiva, iar nu de la 
Astrahan. 

— Deci nu vreţi să ascultați un sfat bun? ţipă Kojin, 
cu o voce disperată. 

Îşi roti privirile peste cei adunaţi acolo, apoi se 
întoarse brusc şi ieşi glonţ din cameră, trântind uşa. 

În încăpere se lăsă o tăcere grea. 

Uşa scârţâi, se întredeschise. Ordonanţa prinţului îşi 
vâri capul înăuntru. 


— Un turkmen caută pe excelența voastră. 

— Să intre. 

Un om înalt, într-un halat în dungi, încins cu o 
basma făcută sul, se arătă în prag. Miţele lungi de lână 
de oaie ce-i atârnau de pe căciula uriaşă erau tăiate pe 
frunte în formă de dreptunghi. 

Turkmenul cercetă la iuţeală adunarea cu ochii-i 
mari şi negri, apoi se înclină după obiceiul oriental. 

— Kneaz Bekovici kim di? întrebă el. 

— Men5, răspunse scurt prinţul. 

Turkmenul se scotoci în sân şi-i întinse prinţului un 
plic murdar, mototolit, sigilat cu ceară. 

Era mult aşteptata scrisoare de la Voronin şi 
Sveatoi. Când au ajuns la curtea din Hiva, spusu-li - s-a 
că hanul Şirgazi a plecat într-o expediţie împotriva 
Meshedului şi au primit poruncă să-l aştepte. I-au 
găzduit la palat, i-au hrănit bine, dar de lăsat să iasă, nu 
i-au mai lăsat. Alexei Sveatoi l-a convins cu multe daruri 
pe Kolumbai să-i ajute, iar hanul Şirgazi, când s-a 
înapoiat la Hiva, a primit de la Voronin darurile cuvenite 
lui şi împuternicirea... 

Mai departe cercetaşii scriau: „La Hiva tare se 
feresc de noi şi gândul lor este că nu ca posol veni-veţi, 
ci ca prin înşelăciune să înstăpâniţi Hiva, drept pentru 
care nu ne slobozesc... Iar la Hiva s-a strâns oaste şi 
înaintea-vă au şi fost trimişi ca la o mie de oameni...” 

Prinţul rămase până dimineaţa în faţa mesei pline de 
hărţi. Când luminările se topiră, iar dincolo de geamurile 
tulburi ale ferestrelor mijiră zorile, prinţul se ridică şi 
deschise fereastra. O adiere proaspătă de aprilie, 
mirosind a mare, pătrunse în odaie, şi în lumina clară a 
dimineţii îndoielile grele din timpul nopţii se spulberară. 

Prinţul îşi chemă ordonanța şi-i porunci să-i aducă 
apă şi prosopul. Scoţându-şi vestonul, se spălă cu multă 
plăcere. 

La amiază, din ordinul prinţului, ofiţerii se strânseră 


5 — eu (în turkmenă) (n. a.). 


din nou la el să continue consfătuirea. 

— N-am să vă ţin mult, începu Bekovici. Cu cât te 
gândeşti mai mult, îţi rămâne mai puţin timp pentru 
fapte. Deşi treaba aceasta e primejdioasă, trebuie să 
recunoaştem, datoria mă obligă să merg înainte. N-o să 
izbutim cu vorba bună, mergem de-a dreptul şi de va 
vedea hanul puterea noastră, se va smeri. lar de nu se va 
smeri, cu atât mai rău pentru el: cine sabia ridică, de 
sabie va pieri. După câte ne este cunoscut, hanul nu are 
tunuri... 

Prinţul se opri deodată şi îşi plimbă privirea pe 
feţele celor prezenţi. 

— Unde-i locotenentul Kojin? întrebă el. 

Cu o seară înainte, Kojin intrase la Matveev foarte 
agitat. 

Feodor, pe jumătate culcat în patul tare de 
campanie, mângâia strunele lăutei, îngânând cu voce 
înceată stihuri amoroase  franţuzeşti.  Văzându-şi 
prietenul, Feodor sări în picioare şi puse lăuta deoparte. 

— Ce-i cu tine, Saşa? Eşti alb ca varul! Tot nu te-ai 
liniştit încă după consiliu? _ 

Kojin se lăsă greoi pe scaunul cu trei picioare. Îşi 
rezemă coatele pe masă şi-şi acoperi faţa cu mâinile. 

Feodor crăpă uşa şi chemă ordonanța. Pe masă 
apăru o sticlă de votcă, voblă6 uscată de Astrahan şi 
mujdei de usturoi. 

— Du-te, Mihail, mă descurc şi singur, îşi expedie 
Feodor ordonanța. Apropiindu-şi un scaun, el se aşeză 
lângă Kojin şi-l cuprinse pe după umeri: De ce te 
necăjeşti, Saşa? Ţi-am spus doar - dă-i naibii! Mergem în 
India şi, oricât ne-ar fi de greu, sufletele noastre bucura- 
se-vor! Prin câte vom trece, câte ţări noi şi câţi oameni 
vom cunoaşte!” Iar la întoarcere, când vom începe a 
întocmi hărţile, cine va mai fi ca noi! lar prinţul - 
murseca-l-ar câinii!... Doar până la Hiva mai avem de 
răbdat comanda lui! Hai să închinăm zeităților indiene: 


6 voblă — pește de Marea Caspică (n. tr.). 


ia te uită ce mai votcă ne zâmbeşte din clondir!... 

Kojin îşi luă palmele de pe obraz, privi mai întâi 
masa plină de bunătăţi, apoi faţa îngrijorată a lui Feodor 
şi zâmbi forţat: 

— Hei, Fediuşa, Fediuşa! Uşor ţi-i ţie să trăieşti pe 
lume cu o fire ca a ta. Totul îţi face plăcere, până şi 
necazurile te desfată... 

— Ei, întrebă Feodor, pentru ce închinăm? 

— Pentru pieirea duşmanului! strigă Kojin. Înmuind 
peştele în mujdei, Feodor spunea: 

— Crezi că pe mine nu mă seacă la inimă samavol 
niciile? Dar le rabd pe toate de dragul expediției noastre 
slobode de la Hiva în India. Şi apoi, ce folos am dacă pun 
totul la inimă? Mai acum jumătate de oră, de pildă, nu 
zici că mi-am ieşit şi eu din fire, câtu-s de blând? Veneam 
spre casă, când îl văd pe neamţul Wegner că-l ia în 
pumni pe un marinar de-al meu: chipurile n-a scos destul 
de repede căciula înaintea lui. Tot căuta să-i dea peste 
gură. lar marinarul, cumsecade şi cuviincios faţă de cei 
mai mari... 

— Şi? se însufleţi Kojin. Ce-ai făcut? 

— L-am chemat deoparte, ca să n-audă nimeni. la 
ascultă, zic. Dumneata, stimabile, uiţi că acest marinar 
îşi apără patria? Da, da! * El îşi face datoria, şi-l baţi 
tocmai dumneata care nu eşti altceva decât un 
mercenar? Dumneata care eşti aici numai pentru că 
rubla rusească e mai de valoare decât talerii voştri? 

— Şi el? 

— El? Ce să spună! Cică: sunt trimis aici ca să vă 
instruiesc pe voi, ruşii. lar eu îi zic: întâi şi-ntâi, 
stimabile, fii bun şi ia poziţia de drepţi, cum ţi se cuvine 
dumitale să stai înaintea unui locotenent. lar dacă te mai 
legi fără motiv de oamenii noştri, să nu crezi că-i 
raportez comandantului. Nu. Îţi dau şi cu vreo câteva 
peste mutră...vt 

— Bravo! Aşa da, mai zic şi eu!” Kojin izbucni în râs. 
Ascultă, Fedea... Dar vezi, rămâne între noi... M-a 


ameninţat prinţul că mă arestează. lar m-am sfădit cu 
el... Asta nu-i joacă, Fedea! Destui oameni a băgat aici în 
mormânt, acum vrea să-i ducă pe toţi la pieire! Numai 
pramatii s-au strâns în jurul lui: Zvanski, Ekonomov, şi 
fârtaţii lui, cerchezii... Sunt sigur că până la urmă se ţine 
de cuvânt, şi dacă mă arestează şi-mi aduce învinuiri 
false... Numai că eu n-am să aştept s-o facă. Droşca mi-e 
înhămată, Fedea, prietene. Mă reped până la ţar şi-am 
să-i raportez între patru ochi, poate scap oastea de la 
pieire, să n-o trimită la Hiva... 

Feodor căzu pe gânduri. Apoi strânse în tăcere mâna 
lui Kojin. 

Bekovici se grăbi să-i scrie urgent şi secret ţarului 
că locotenentul Kojin a părăsit samavolnic serviciul... Şi 
câte şi mai câte învinuiri i-a adus ofițerului, precum se 
aştepta acesta... lar procurorului general, Vasili Zotov, 
Bekovici îi scrise cu mai multă sinceritate: „Locotenentul 
Kojin a fost cuprins de turbare nu ca un om,cica o 
fiară...” i 

Mânând caii până la istovire, Kojin ajunse în sfârşit 
la Petersburg. Voia să-i raporteze ţarului despre toate, 
sperând să obţină schimbarea planurilor expediției. Încă 
de pe drum, când se îndrepta spre Astrahan, scrisese 
ţarului şi generalului-amiral Apraksin: „A porni acum 
înseamnă a osândi oastea la pieire întrucât vremea e 
târzie, în stepe căldurile sunt foarte mari şi nu găseşti 
apă şi nutreţ pentru cai; şi-apoi tare mă tem că la Hiva şi 
Buhara ne vor primi cu duşmănie”. 

Dar Kojin n-apucă să se înfăţoşeze ţarului. El fu 
arestat pentru „fugă din faţa duşmanului” şi judecat de 
un colegiu militar. Abia mult mai târziu, când mersul 
evenimentelor a confirmat că locotenentul Kojin a avut 
dreptate, i-au dat drumul. 

Nimeni nu ştie însă ce s-a mai întâmplat cu acest 
om. 

CAPITOLUL IV 

Un început de rău augur. Nisipuri, lipsă de apă. 


Luptele de lângă Albughir, Semnul ceresc. Hanul Şirgazi 
primeşte bucuros opera renumitului meşter Jantot, dar e 
nemulţumit de celelalte daruri. Fapta necugetată a 
prinţului Cerkasski. „Tu, câine, care ai trădat Islamul!...” 
Pieirea expediției 

...lat citi oameni au fost efr el şi tot ce a fost acolo a 
pierit, şi cum a pierit el însuşi şi cum a pierdut oamenii, 
despre aceasta, se găseşte o temeinica încunoştiinţare în 
adaosul la însemnările din acest furnal. 

«Jurnalul lui Petru I, - „insemnarea despre Bekovici. 

La Guriev se concentrau polcurile, soseau convoaie 
de care şi întăriri. Intr-acolo se îndrepta şi flota condusă 
de prinţul Bekovici. 

Prinţesa Marta Borisovna, împreună cu copiii, îşi 
urmă soţul pe Volga, de la Astrahan până la mare; un 
barcaz pescăresc cu pânze, ce însoțea flotila, avea s-o 
ducă pe prinţesă înapoi. 

Vremea se înrăutăţea, vântul care sufla împotrivă 
ridica valuri puternice. După ce-şi luă rămas bun de la 
soţie şi copii, prinţul privi multă vreme triunghiul alb, tot 
mai mic, al pânzei care se îndepărta. 

Deasupra Volgăi se rostogoleau nori, vântul vuia 
cumplit. Presimţiri negre îl cuprinseră pe prinţ. 

Curând după aceasta sosi la Guriev vestea 
nenorocirii: prinţesa şi fetele pieriseră în valurile 
furioase ale Volgăi; numai băiatul putuse fi salvat. 

Prinţul nu-şi arătă durerea în faţa oamenilor. Dar cel 
care l-ar fi văzut cumva cum stă singur în cortul său şi 
priveşte îndelung în gol, cu privirea unui osândit la 
moarte, ar fi încremenit pe loc. 

Garnizoanele din Tiub-Karagan şi de pe ţărmul 
Apelor Roşii cereau întăriri. Din pricina lipsei de apă, a 
căldurii şi a hranei proaste, bolile începuseră să secere 
oamenii, astfel că, până în mai, nici jumătate din ei nu 
mai rămăseseră în viaţă. Se părea că prezicerile 
locotenentului Kojin se adeveresc... 

Nici la Guriev nu se aflau oameni îndeajuns. Prinţul 


trimise soli hanului calmâc Aiuk-han, cerându-i soldaţi 
pentru detaşamentul său. Şiretul Aiuk-han nu-l refuză, 
dar îi trimise doar vreo zece oameni conduşi de călăuza 
Mangli-Kaşkai. Iar în acelaşi timp trimise în taină un 
cufier la Hiva, hanului Şirgazi, să-i dea acestuia de veste 
cum şi din cine e alcătuită expediţia. Aiuk-han ştia că 
mielul blând suge la două oi... 

La sfârşitul lunii mai a anului 1717 Bekovici porni 
din Guriev spre răsărit, pe un drum nou spre Hiva, pe 
care-l ştia Mangli-Kaşkai. Cu toate întăririle primite, 
detaşamentul număra abia 2200 de oameni, puţin peste a 
treia parte din cât hotărâse senatul. 

La început drumul se arătă bun, apă şi nutreţ pentru 
cai găseau din belşug. Făcând cam cincisprezece 
kilometri pe zi, caravana ajunse într-o săptămână la râul 
Emba. Două zile se odihniră, construiră plute şi trecură 
râul. 

Dincolo de Emba însă începeau nisipurile. De la 
Bogatu, urmând un drum de caravane, ajunseră cu chiu 
cu vai la țărmurile Mării Aral. Această mare, cu ape 
albastre, nu semăna de loc cu Caspica. _ 

Multă vreme merseră de-a lungul țărmului. În timpul 
unui popas, noaptea, lângă fântâna Cildan, oamenii lui 
Aiuk-han dispărură. Unii.se întoarseră acasă, iar câţiva, 
cu conducătorul Mangli-Kaşkai, se grăbiră să ajungă din 
vreme la Hiva, să-i dea lui Şirgazi-han de veste. 

Conducerea caravanei o preluă din nou Hogea 
Nefes. Oamenii istoviţi de căldură abia mergeau. Peste 
tot nisipuri, numai nisipuri, de nu li se vedea sfârşitul, şi 
apă nicăieri. Nu întotdeauna izbuteau să ajungă într-o 
singură etapă de la o fântâhă la alta. Detaşamentul se 
mişca încet, iar moartea îşi flutura flamurile fierbinţi 
deasupra lor. 

Feodor Matveev abia păşea. Era voinic şi rezistent, 
căldura o îndura mai bine ca alţii, dar îl chinuiau 
presimţirile negre. Nu pomenise nimănui despre ultima 
sa întâlnire cu Kojin, dar cuvintele aspre, pline de 


amărăciune, ale locotenentului nu-i ieşeau din cap. 

Părea că se ţine bine. li îmbărbăta pe cei obosiţi, la 
popasuri găsea cu un simţ deosebit locuri în care, săpând 
un puț nu prea adânc, dădeau de o apă mai puţin sărată. 

Din pricina apei avu o nouă ciocnire cu neamţul 
Wegner. 

După o etapă grea, lipsită de apă, detaşamentul 
ajunse într-o zi la o fântână bogată. Fiind de serviciu, 
Matveev urmărea pe cât cu putinţă să facă ordine în 
mulţimea de oameni înnebuniţi de sete ce se repezeau la 
apă. Inaintea tuturor trebuiau lăsaţi să bea pedestraşii, 
mai istoviţi decât ceilalţi după îndelungatul marş pe jos. 

Intrând buzna între oameni, călare, Wegner se 
apropie de fântână şi sări jos. 

— Ei, zoltat! strigă el unui infanterist mai vârstnic. 
Tai apa! Turnat pe cal, lui este calt? 

Soldatul, ţinând în mâini găleata de piele abia 
scoasă din fântână cu ajutorul unui arcan turkmen din 
păr împletit, dădu să se apropie de Wegner. 

— Inapoi, Vedeneev! ţipă Feodor. Ţi s-a poruncit să 
dai apă oamenilor din artelul tău, execută porunca fără 
abateri I 

— Am crezut, locotenente, că la nobil ofiţer se 
cuvine apa nainte de zoltat murtar, spuse Wegner. 

— Până beau toţi pedestraşii, călăreţii de toate 
gradele să aştepte! i-o tăie Feodor. Binevoiţi să mergeţi 
la polcul dumneavoastră. 

— Tumneata nu eşti comantant la mine! zvârli cu 
înfumurare neamţul. Prea luat la cap! 

Păşind pe pământul lunecos din pricina apei vărsate, 
Feodor se apropie de Wegner. Văzându-i fața 
schimonosită de mânie, şi poate amintindu-şi de 
făgăduiala dată, neamţul sări pe cal şi se îndepărtă în 
grabă. 

În aceeaşi seară Feodor fu chemat la prinţ: neamţul 
se plânsese că locotenentul Matveev l-a ameninţat cu 
moartea pe el, Wegner. 


Prinţul vorbea moale. Se vedea că, făcându-i morală 
lui Feodor, se gândeşte la altceva, mai important... 

Într-adevăr, Hiva se afla aproape. Zilele până acolo 
erau numărate. Detaşamentul ajunsese la lacul Albughir. 

Când pregătiseră expediţia, se presupunea că 
Şirgazi-han e slab şi că, temându-se de supuşii săi, va 
primi bucuros propunerea de ajutor militar din partea 
ruşilor. Cu vreo doi ani în urmă ar fi fost într-adevăr aşa; 
dar organizarea expediției prea se lungise, iar acum, în 
1717, Şirgazi - după ce înăbuşise cu multă cruzime o 
răscoală îndreptată împotriva lui - era mai puternic ca 
oricând. Când detaşamentul rusesc se apropia de Hiva, 
hanul pregătea duşmanilor o primire pe măsura forţelor 
lui. 

Chiar a doua zi, în zori, călărimea hanului îi atacă. 
Pe neaşteptate, agitându-şi săbiile curbate şi făcând să 
răsune stepa de strigătele lor războinice, călăreţii se 
năpustiră de după colinele din preajma lacului asupra 
taberei ruseşti. 

Atacul fu respins: tabăra era înconjurată de un 
wagenburg - îngrăditură din căruţe - iar străjile 
vegheau. Oamenii hanului fură nevoiţi să descalece şi să 
se adăpostească. Schimbul de focuri ţinu până seara, iar 
în timpul nopţii detaşamentul îşi întări poziţiile. 

Tabăra fu înconjurată din trei părţi cu un şanţ şi cu 
un val de pământ; în spate aveau un adăpost natural - 
lacul, cu desişurile lui de trestii. Trestiile le erau de mare 
trebuinţă: din ele făceau faşcine pentru camuflarea 
tunurilor. 

Dimineaţa, o oştire de vreo douăzeci de mii de 
oameni - zece contra unul - condusă de însuşi Şirgazi, 
înconjură tabăra. 

Asediul dură două zile. Dar tunurile ruseşti trăgeau 
fără greş, ghiulele aveau destule, pulbere berechet, apa 
era la îndemână - aveau cu ce răci ţevile încinse ale 
tunurilor. Fiecare atac al hanului se solda cu pierderi 
mari. Deşi detaşamentul lui Bekovici era istovit de 


marşul greu, oamenii luptau cu vitejie. Acum, cel puţin, 
totul era limpede. Trebuiau să lupte. 

Şirgazi înţelese că nu va putea învinge cu forţa. 
Recurse deci la vicleşug. Spre nedumerirea ruşilor, 
oştirile hanului dispărură într-o noapte, de parcă nici n- 
ar fi fost vreodată pe acolo. Peste stepă se aşternu 
liniştea... 

Ziua trecu într-o aşteptare încordată, iar spre scară 
se apropie de tabără trimisul hanului, lşim Hogea, 
îmbrăcat într-un halat scump, cu turban verde, cu barba 
roşie, vopsită cu o substanţă vegetală. Işim Hogea îi 
explică respectuos prinţului că atacul a fost pornit fără 
ştirea hanului, că pentru asta hanul a şi poruncit să li se 
taie capul celor vinovaţi, iar pe prinţ hanul îl cheamă la 
dânsul, să se sfătuiască în pace şi cu dragoste. 

Bekovici trimise hanului un om din detaşament, pe 
tătarul Useinov, ca să-i transmită că vine ca posol al 
tarului alb cu înscrisuri şi daruri multe şi că din această 
solie hanul o să aibă numai foloase. 

Şirgazi îl primi pe Useinov, îl ascultă şi-l slobozi, 
poruncindu-i să transmită prinţului că-i va da răspunsul 
după ce se va sfătui cu sfetnicii săi. 

Într-adevăr n-a minţit - s-a sfătuit cu ei. S-au sfătuit 
şi au hotărât că degeaba s-au retras de la Albughir; 
prinţul are oaste puţină, e încă prea devreme să umble 
cu vicleşuguri. 

Şi din nou lângă fortificațiile de la Albughir 
scânteiară săbiile încovoiate ale călărimii hanului din 
Hiva, din nou începură să zboare săgețile subţiri şi 
gloanţele de lut acoperite cu plumb. Stepa fu învăluită 
iarăşi de fumul negru al prafului de puşcă: tunarii lui 
Bekovici, căliţi în războiul suedez, trăgeau fără greş. 

După ce respinse şi acest atac, Bekovici îl trimise a 
doua oară pe Useinov - să ceară explicaţii pentru acest 
viclean atac. 

Şi de astă dată Şirgazi declară că atacul fusese 
dezlănţuit fără ştirea lui, şi-l asigură pe prinţ că toţi cei 


vinovaţi au şi fost prinşi şi osândiţi: unii la moarte, iar 
alţii şi mai rău. 

Pentru tratative cu Bekovici fură trimişi Kolumbai şi 
Nazar Hogea, mari demnitari la Hiva şi oameni umblaţi, 
cu purtări alese. Solii se arătară de acord cu toate 
propunerile ruseşti şi a doua zi Bekovici plecă personal 
la cartierul general al hanului, pentru tratative. 

Hanul îl primi pe prinţ cu bunăvoință şi întări 
legământul făcut în ajun de Kolumbai. Îşi luă în grijă să 
doboare chiar el, cu oamenii lui, stăvilarele; se arătă 
bucuros să-i fie ţarului Petru un frate mai mic, făgădui 
pace şi dragoste şi cu aceasta sărută înscrisul ţarului. 

Ziua era senină, soarele fierbinte dogorea fără milă, 
când deodată văzduhul încremenit porni să se clatine. 
Vântul sufla uşor, dar scurgerea aerului fierbinte te 
înfiora. 

Câinii începură să urle, caii nechezau a nelinişte, iar 
berbecii aduşi de ostaşii hanului pentru ospăț, behăind 
jalnic, se înghesuiau unii într-alţii. 

La marginea discului solar apăru o ştirbitură 
neagră, şi această pecingine creştea cu repeziciune, 
întinzându-se asupra soarelui. Se întunecă, iar pe cer se 
iviră stelele... 

Oamenii hanului începură să bată în darabane şi 
cimbale, care mai de care punea mâna pe ce apuca şi 
izbind în ce se nimerea, să facă larmă, căta să alunge 
duhurile rele ce voiau să înghită soarele. 

Şirgazi n-avea astâmpăr: e oare a bine un asemenea 
semn al cerului la ceasul semnării înţelegerii cu ţarul? 

Bătrânul hogea, cu turban verde, ridicându-se în 
vârful picioarelor, ajunse cu bărbiţa-i de tap până la 
urechea păroasă a uriaşului Şirgazi, îi arătă cu degetul 
chircit astrul întunecat şi şopti: 

— Vezi semnul, măreţe învingător? 

— Îl văd, bombăni hanul. 

— Dar vezi oare că semnul are forma lunii cu două 
cornuri? Asta înseamnă că slava islamului va întuneca 


slava necredincioşilor! 

Hanul se linişti. Când eclipsa luă sfârşit, primi cu 
inima uşoară darurile ţarului alb. 

Cercetarea acestor daruri ţinu până seara. 

Feodor, ca şi ceilalţi ofiţeri care-l însoțeau pe prinţ, 
izbutise să se spele de fumul prafului de puşcă şi să 
îmbrace uniforma de paradă, impunătoare, deşi, ce-i 
drept, cam prea tare boţită. Privea zâmbind cum dintr-un 
car mare, tras de cămile, fu coborât un balot diform, 
înfăşurat în multe foi de pâslă. Le trebui multă vreme 
oamenilor lui Zvafski să desfacă legăturile ce strângeau 
pâsla - erau acolo vreo cincizeci de stânjeni de frânghie. 

Foile de pâslă căzură şi în faţa ochilor apăru 
caleaşca albă, aurită, minunata creaţie a renumitului 
meşter Jantot. În geamurile caleştii se oglindeau cerul 
albastru, nisipul galben şi halatele demnitarilor din Hiva, 
îndungate şi de culori pestriţe. 

Descreţindu-şi pentru o clipă fruntea, hanul dădu 
ocol caleştii. Bekovici făcu un semn şi Feodor deschise 
uşile, lăsând jos scara rabatabilă. Şirgazi aruncă 
înăuntru o privire plină de curiozitate şi mângâie cu un 
gest timid pernele albe de mătase matlasată, pe care 
erau brodaţi crini de aur. 

Patru dragoni aduseră de căpestre patru cai cenușii 
de Frieslanda, în harnaşamente brodate, şi-i înhăniară la 
caleaşca. Deşi slăbiseră pe drum de foame şi căldură, 
telegarii, într-adevăr de soi, făcură o impresie puternică 
asupra localnicilor, pătimaşi iubitori de cai. Cei mai zvelţi 
şi frumoşi cai de Hiva şi Tekin păreau nişte mânji pe 
lângă uriaşii cai frieslandezi. 

— Ekonomov, tradu, porunci prinţul şi adresându-i- 
se lui Şirgazi spuse, arătându-l pe Feodor: Acest ofiţer a 
fost trimis de către ţar în Franţa, la regele Ludovic, ca 
să-i poată oferi maiestăţii sale hanului acest dar. Judecaţi 
singur, maiestatea voastră, gândurile noastre de pace: 
ne-am fi trudit noi atâta să aducem de la mii de verste 
această gingaşă caleaşcă dacă voiam să pornim război 


împotriva voastră? 

Hanul ascultă tălmăcirea cuvintelor şi, gândindu-se, 
răspunse: 

— Îndoielile cu privire la prietenia pe care 
binevoieşte să ne-o arate fratele nostru mai mare, Petru, 
ne-au fost străine. Vă rog să daţi uitării trecutele 
amărăciuni. lar pe tânărul iuzbaşi care s-a dus până în 
îndepărtata Franţă ca să ne aducă un dar atât de bogat îl 
vom răsplăti cum se cuvine! 

La primirea celorlalte daruri însă, treaba mergea 
mai prost. Hanul cerceta totul cu multă atenţie. Pipăia şi 
lua în mână bucăţile de stofă subţiri, colorate. 

— Țarul a trimis bucăţi întregi, iar pe drum se vede 
treaba că s-au mai scurtat, îi spuse el cu jumătate de 
voce lui Kolumbai. 

Neîncrederea lui creştea mereu. 

Darurile erau mărunte şi, pe deasupra, ciopârţite. 
„Mă înşală, îşi zise el. Doar caleaşca e bună... şi caii. 
Deodată însă îl străfulgeră un gând: Nu cumva mi-a 
trimis-o în bătaie de joc? Unde să umblu cu ea prin 
nisipurile noastre?...” 

Hanul nu-şi exprimă bănuielile faţă de Bekovici. 
Mulţumi şi, împreună cu acesta, cal lângă cal, porni spre 
Hiva. Îi urma suita hanului, iar mai în spate, cântând, 
mărşăluia fără grijă detaşamentul care se mai înviorase. 

Nu departe de Hiva, lângă râul Porsugan, hanul cu 
oastea lui îşi întinse tabăra pentru odihnă; în apropiere 
se înălţară şi corturile ruseşti. Bekovici şi prinţul 
Samonov erau oaspeţii hanului. La cină, hanul îi explică 
lui Bekovici că-i este cu neputinţă să găzduiască în Hiva 
tot detaşamentul rusesc: n-au bucate îndeajuns, iar până 

* iuzbaşi - comandant de sotnie (n. red. ruse). 

să aducă va trece mult timp. Desigur, dacă prinţul 
are rezerve de alimente, atunci e altceva... 

Dar Bekovici tocmai că stătea prost cu alimentele. 
Atunci hanul îi propuse prinţului să împartă 
detaşamentul în cinci şi să-l instaleze în cinci oraşe 


diferite. Îi făgădui hrană şi cartiruire bună pentru 
soldaţi, iar prinţului şi celor apropiaţi lui le oferi 
ospitalitate chiar în Hiva. 

De ce a acceptat Bekovici această propunere 
primejdioasă? Cine poate şti. Să fi fost prinţul încredinţat 
că Şirgazi s-a speriat de tunurile ruseşti în luptele de la 
Albughir? Ori să se fi simţit prinţul într-atâta sortit 
pieirii, încât n-a mai gândit?... 

Ofițerii primiră cu îndoială hotărârea lui Bekovici şi 
mulţi dintre ei îşi aduseră aminte în clipele acelea de 
discursurile pline de însufleţire ale lui Kojin. 

Feodor Matveev era de-a dreptul furios 

— Eh, Saşa, prietene, parcă ai privit în apă! Dar câţi 
suntem noi ca să n-aibă provizii? Minte hanul! Şi cum de 
a primit prinţul, fără să se încredinţeze dacă nu-i cumva 
o cursă? 

De la râul Porsugan pedestraşii, dragonii şi tunarii 
se risipiră în cinci direcţii, conduşi de călăuzele hanului 
din Hiva. Multă vreme în văzduhul fierbinte, neclintit, 
pluti colbul des, stârnit de detaşamentele care se 
îndepărtau, şi încet se stingeau în depărtare sunetele 
cântecelor ostăşeşti. 

Bekovici rămase multă vreme în picioare lângă 
cortul hanului, uitându-se în urma celor ce plecau, fără 
să ia scamă că tot mai mulţi ostaşi ai hanului se adună în 
jurul lui. 

Detaşamentele se pierdură în zare, colbul drumului 
se aşternu la loc. 

Într-un târziu, hanul Şirgazi puse mâna pe umărul 
lui Bekovici. Prinţul se întoarse. 

— Tu, câine, care ai trădat islamul şi te-ai vândut 
necredincioşilor, şuieră printre dinţi Şirgazi, cum te-ai 
încumetat să mă înşeli cu zdrenţele tale de daruri? 

Bekovici înţelegea prea puţin limba uzbekă. Dar şi 
de n-ar fi priceput un cuvânt, chipul lui Şirgazi era 
îndeajuns de grăitor. 

Hanul scoase din sân înscrisul lui Petru, încet, 


solemn, îl rupse în două, apoi în patru, aruncă petecele 
de hârtie 

În nisip şi, scuipând, calcă pe ele cu vârful galben, 
ascuţit şi întors în sus, al cizmei. 

Prinţul făcu un pas înapoi şi puse mâna pe sabie, dar 
înțelegând că e pierdut, n-o mai trase din teacă. 

Poate că în clipa aceea dinaintea morţii, cuprinzând 
eu privirile minţii trecutul, şi-a amintit de ochii 
inteligenţi, aprinşi de mânie, ai locotenentului Kojin... 

Zâmbind cu înţeles şi vorbind între ei, se apropiau 
tot mai mult oamenii din garda personală a hanului, cu 
mâna pe pumnale. 

Şirgazi se întoarse şi plecă din preajma prinţului. 

— Faţa să nu i-o stricaţi, mai spuse el, trecând 
printre oamenii săi... 

Capetele tăiate ale lui Samonov, Zvanski, Ekonomov 
şi ale altor ofiţeri superiori fură aşezate la vedere în 
piaţa din Hiva. 

Capul lui Bekovici nu se afla printre ele. 

Se spune că Şirgazi l-ar fi trimis în dar hanului din 
Buhara, dar că prudentul şi clarvăzătorul Abul-Faiz nu l-a 
primit. 

Ca în vechea poveste despre mănunchiul de nuiele, 
cele cinci detaşamente fură atacate prin surprindere şi 
nimicite, unul câte unul. O parte din oameni au fost ucişi, 
o parte ferecaţi şi trimişi la târgurile de sclavi. 

Puţini au scăpat cu fuga, unii când au fost atacate 
detaşamentele, alţii mai târziu, din captivitate; dar şi 
dintre aceştia doar câţiva, învingând lipsurile şi 
primejdiile de nedescris, au ajuns pe căi diferite la 
hotarele Rusiei. 

Garnizoanele cetăților construite de Bekovici au 
aflat curând de la turkmenii din împrejurimi cum a pierit 
la Hiva toată oastea prinţului Bekovici. 

În octombrie 1717, ostaşii din cetatea de lângă 
Apele Roşii, istoviţi de lipsa de apă şi de atacurile 


nomazilor, au pornit pe mare, spre Astrahan. Soarta lor 
aminteşte de soarta rătăcitorului Ulise şi a tovarăşilor 
săi, porniţi spre patrie de sub zidurile Ilionului. 

Corăbiile lor au fost surprinse de o furtună 
năprasnică. Multe din ele au pierit în valuri, iar celelalte 
au fost mânate spre gurile râului Kura, pe ţărmul opus al 
mării. Câţi s-au putut salva au iernat acolo şi abia în 
primăvara anului 1718 au ajuns la Astrahan. 

Cam în acelaşi timp s-au înapoiat la Astrahan, 
lăsând cetatea în părăsire, rămăşiţele garnizoanei din 
Tiub-Karagan. 

Se părea că un blestem atârna asupra tuturor celor 
ce au luat parte la expediţia lui Bekovici... 

Capitolul; v 

Fără cunoştinţă. Bunul Sadreddin îl îngrijeşte pe 
Feodor Matveev, apoi îl vinde unui negustor din Kaşgar. 
„Ai s-o duci bine”. Deci asta-i India... Noul stăpân. În 
casa lui L-ai Ceandr. O maşină nemaivăzută 

Ei nimeresc rareori în binecuvântata noastră ţară şi 
sunt preţuiți pentru rezistența,  deşteptacitinca şi 
puterea lor... Ia stai, e viu f O, laudă lui Ammon! 

1. EFREMOV: „La hotarul Oihumeniei". 

Feodor Matveev deschise ochii. Zăcea la marginea 
unui drum colbuit, în stepa acoperită cu mărăciniş. 
Gemu,  amintindu-şi de evenimentele acestei zile 
îngrozitoare. A acesteia, ori a celei de ieri?... 

Soarele arzător, țintuit parcă în slava cerului, îi 
ardea ochii. Simţea o cumplită slăbiciune în tot corpul şi 
o durere ascuţită, ce nu-l mai slăbea, în umărul drept. 
Încercând să-şi alunge greaţa ce-i stăruia în gâtlej, 
clătină capul şi deodată simţi că lunecă în gol. 

Când Feodor se dezmetici din nou, nisipul îmbibat 
cu sângele lui era răcoros, iar sus, pe cerul negru, stele 
mari străluceau viu. li era sete. 

Undeva în apropiere se auzi scârţâit de roţi. Scârţâit 
de roţi şi un cântec străin, monoton, tărăgănat, 
semănând cu un vaier, cu o jelanie. 


Dacă mă văd, mă omoară... O să mă ucidă în chinuri, 
gândi Feodor. De-aş putea să mă târăsc... mai la o 
parte... 

Se răsuci cu o mişcare bruscă şi, scoțând un țipăt de 
durere, îşi pierdu din nou - pentru a câta oară? - 
cunoştinţa. *... 

În noaptea aceea îşi mai veni în fire de câteva ori. 
Aceleaşi stele străluceau pe cer, acelaşi soarţâit de roţi şi 
acelaşi cântec-vaier îi ajungeau la ureche. 

Dar simţea că vechilor senzaţii li se adăugase o 
uşoară hurducătură şi un miros înţepător de lână şi 
sudoare de cal. 

Țăranul uzbec care l-a cules pe Feodor de pe drum l- 
a urcat în haraba şi l-a adus în sat. El şi ai lui l-au îngrijit 
cu răbdare pe Feodor, lecuindu-i rana cu buruieni şi 
unsori. Furca gâtului îi era ruptă, dar osul tânăr se 
prinse repede la loc. La început îi zgândăreau rana, n-o 
lăsau să se închidă, pentru ca odată cu puroiul să iasă 
mai repede micile aşchii de os. 

Apoi fierbinţelile îi scăzură şi Feodor se simţi mai 
bine. Gazdele începură să-i dea şi să mănânce câte puţin. 

După orezul galben cu seu de oaie, după carnea de 
berbec prăjită, tăiată bucățele şi amestecată cu morcovi 
tocaţi mărunt, el bea întotdeauna kok-ceai aspru, verzui, 
care potolea uimitor de bine setea. 

Cu fiecare zi, tânărul îşi recăpăta tot mai mult 
vigoarea. 

Dar ce se va întâmpla cu el? 

Zi şi noapte pe Feodor îl rodea această întrebare... 

Bunului uzbec Sadreddin îi era milă de oşteanul rus. 
Dar, în acelaşi timp, se gândea ce folos ar putea să tragă 
de pe urma necredinciosului. Să-l ţină pe lângă casă? L- 
ar ajuta, desigur, la muncile câmpului; poate că ştie şi 
vreo meserie... Dar cât poţi tăinui un voinic flăcău rus? 
Mai devreme sau mai târziu, străjerii hanului tot vor afla. 
Şi atunci s-a sfârşit cu Sadreddin. O să-i ia şi ce i-a mai 
rămas. Şi aşa nu mai poate răsufla din pricina birurilor... 


Ar putea, bineînţeles, să-i dea drumul rusului - ducă-se 
unde-o vrea... Dar unde să se ducă?... Sadreddin se 
mustră singur: e mare păcat să-i fie milă de un câine 
necredincios!... 

Nu, nu pentru asta l-a îngrijit şi l-a hrănit pe rus, ca 
să-i dea drumul în cele patru vânturi. 

Sadreddin nutri apoi alte gânduri. 

Pe la sfârşitul verii, luându-şi bucate pentru multe 
zile, îl urcă pe rus într-o haraba acoperită şi aruncând 
priviri pline de teamă spre satul adormit, porni la drum. 

Sadreddin nu-şi ascundea planurile: Feodor ştia că 
bunul uzbec îl duce să-l vândă, undeva cât mai departe 
de Hiva. 

— Zici că eşti tunar? îl întrebă pe drum Sadreddin, 
poate pentru a suta oară... 

— Feodor, care învățase cu timpul câte ceva din 
graiul uzbec, dădu din cap afirmativ. 

— Şi stăpâneşti meşteşugul făurarului? 

Feodor dădu din nou din cap. 

— Dar carte ştii? 

— A voastră n-o ştiu. O ştiu pe a mea şi câte unele 
străine. 

— Frangâz? 

— Adică franceza? Da, o cunosc. 

— Şi alta? 

— Olandeza. 

— Golandez? Cine sunt ăştia? 

— Ce să-ţi spun? Tot n-ai să pricepi. 

Feodor se cufundă în gânduri. Nu i-ar fi fost greu să 
se descotorosească de bătrânul Sadreddin. Avea cal, 
harabaua cu coviltir, hrană - de toate. Dar încotro s-o 
apuce? Până la Guriev sunt cam nouă sute de verste, 
într-o lună ar putea ajunge până acolo, dar să meargă pe 
drum e primejdios, iar fără drum, dacă nu cunoşti locul 
fântânilor, te prăpădeşti în nisipuri. 

Sadreddin îşi dădea foarte bine seama de toate 


acestea şi tocmai de aceea nu se temea. 

Feodor era îmbrăcat cu un halat uzbec. Pe capul ras 
de Sadreddin, părul castaniu începuse să-i crească, dar 
era ascuns de turbanul alb. Faţa i se înnegrise. Numai 
ochii albaştri îl deosebeau de locuitorii de aici. Când 
opreau prin sate, Sadreddin îl dădea pe Feodor drept 
argat surdo-mut. Şi oamenii credeau. 

— Eşti om învăţat, îl tot descânta Sadreddin pe 
Feodor, cunoşti atâtea meserii. Astfel de oameni nu se 
prăpădesc niciodată! Dacă nimereşti la un negustor sau 
stăpân bogat ai s-o duci bine. Şi aud că în India vin 
negustori necredincioşi de peste mări, prin ei cei de 
acasă o să afle că eşti în viaţă şi-o să te răscumpere. 

Feodor surâdea cu amărăciune. 

După două săptămâni ajunseră la Buhara. Sadreddin 
îl vându avantajos pe Feodor unui negustor din Kaşgar, 
în trecere pe acolo. Cu banii căpătaţi cumpără mărfuri 
de Buhara şi-şi luă cu jale rămas bun de la Feodor. 

— Tu ai adus fericire în casa mea, Pedâr! Am luat 
bani buni pentru tine. Dacă mă întorc acasă nejefuit, cu 
toate mărfurile acestea de Buhara, familia mea o să 
trăiască bine. Pentru asta, deşi eşti necredincios, Allah 
să te ajute şi pe tine. 

Şiretul negustor tuciuriu, care aflase povestea lui 
Feodor, îşi râse în barba-i neagră şi deasă. Sărmanul 
Sadreddin, care acum, după vânzarea prizonierului, se 
socotea om bogat, nu-şi închipuia cât preţuieşte un om 
tânăr şi puternic, care cunoaşte meşteşugul armelor şi se 
pricepe la metale... 

Negustorul din Kaşgar îi purtă lui Feodor multă 
grijă. li dădu cal şi-l luă lângă el, în fruntea caravanei. 
Deşi ştia că n-are unde să fugă, căută totuşi să-l mai 
liniştească, explicându-i că un om ca el n-o să fie un 
simplu sclav. 

Când Feodor ceru îngăduinţa să scrie, ca să nu se 
dezobişnuiască, negustorul nu-l refuză. li dădu călimară 
de aramă cu lănţişor, s-o atârne la brâu. Serile, la 


popasuri, ţinând între degetele parcă mai ţepene calamul 
- pană făcută din trestie tăiată oblic şi despicată în două 

— Descria pe scurt semnele drumului. Nu de mult, 
la Astrahan, visase să plece împreună cu Kojin în 
îndepărtata Indie. lar acum iată că visurile i se 
împlinesc, cu totul altfel însă. Nu merge ca cercetaş, ci 
ca sclav... Dar parcă poţi şti cum se vor întoarce 
lucrurile? Poate că însemnările o să-i folosească... 

Feodor hotări să nu întreprindă nimic deocamdată 

— Să observe doar, cu atenţie, totul, şi să-şi ascundă 
bine jalea şi mânia. 

După vreo trei săptămâni în zare se arătară munţii. 
Timp de zece zile urcară tot mai sus pe o cărare îngustă. 
Se simţea suflarea gerului. După arşiţa blestemată, 
Feodor se bucură la vederea zăpezii - dar se întristă apoi 
şi mai mult, amintindu-şi de întinderile înzăpădite din 
patrie. 

În sfârşit, după ce trecură pasul, coborâră în 
înfloritoarea vale a Kaşmirului, pe râul Ghilghit, până la 
vărsarea lui în marele fluviu Ind. Trecură Indul şi după 
câteva săptămâni intrară în marele oraş comercial 
indian, Amritsar. 

Deci asta-i India. Construcţii ciudate, arbori 
necunoscuţi, bazarul multicolor, oameni cu feţe de bronz 
- unii pe jumătate goi, alţii în veşminte albe... Feodor 
privea cu multă curiozitate viaţa străină. 

Negustorul îi dădu lui Feodor veşmânt nou şi-l lăsă 
să se odihnească. Dar în curtea caravanseraiului îl 
închidea şi poruncea slugilor să-l păzească - nu se temea 
atât că Feodor va fugi, cât se temea să nu i-l fure cineva. 

Într-o zi negustorul veni cu un hindus înalt, voinic, 
îmbrăcat numai în alb. Hindusul îl cercetă cu atenţie pe 
Feodor, zâmbi mulţumit, se aşeză apoi pe covor 
încrucişându-şi picioarele şi-i făcu semn tânărului cu 
ochi albaştri să se aşeze şi el. 

Multă vreme după aceea a trăit Feodor în Orient şi 
şi-a însuşit numeroase obiceiuri, dar cel mai greu i-a 


venit să se deprindă să şadă pe jos ca indienii, cu tălpile 
aşezate pe coapse. 

— Sprek je de Nederlandse taal? întrebă hindusul. 

Feodor rămase uimit auzind limba olandeză. 

— Nu te teme, continuă hindusul. Dacă tot ce spune 
negustorul despre tine e adevărat, ai s-o duci bine. 

Ei, drace! îşi zise Feodor. Parcă s-au vorbit toţi - ai 
s-o duci bine, ai s-o duci bine! Lua-v-ar dracu’! 

Hindusul îl supuse unui adevărat examen. îl întrebă 
de stăvilare şi de roţi de apă, vorbiră de politica 
europeană, de războiul suedez. Feodor înţelese cu uimire 
că are în faţa sa un om cult, instruit. Apoi hindusul 
începu să discute cu negustorul, de data asta pe limba 
lor, Feodor nu înţelese niciun cuvânt, dar şi fără cuvinte 
nu era greu de înţeles că se târguiesc. 

Se târguiau în tihnă. Uneori negustorul din Kaşgar, 
obişnuit cu bazarurile, ridica glasul, dar şi atunci 
hindusul răspundea încet, autoritar. Apoi hindusul îşi 
desfăşură brâul larg şi dădu la iveală un mic săculeţ şi o 
balanţă cu un singur taler şi cu o greutate ce se mişca pe 
o pârghie de os. Din săculeţ scoase două pietricele în 
care licăriră luminiţe verzi. Aşeză pietrele preţioase în 
taler şi ţinând cu mâna stângă inelul, cu dreapta mută 
greutatea pe pârghie, echilibrând-o. 

Negustorul se uita la semnul în dreptul căruia se 
oprise greutatea, luă cu grijă pietrele, le privi în lumină 
pe rând şi, făcând plecăciuni respectuoase, începu să-şi 
desfăşure în tăcere brâul, ca să-şi ascundă nestematele. 

— Ai văzut cât preţuieşti? întrebă hindusul în 
olandeză. 

Lui Feodor nu-i plăcu această prea mare preţuire. El 
nu se pricepea la pietre scumpe, dar înţelese că dacă 
vreodată i se va cere cumva un preţ de răscumpărare, 
acesta nu va fi mic. Părinţii lui nu sunt bogaţi - de unde 
să scoată atâta bănet! Ţarul, dacă l-a văzut de vreo două 
ori. Îşi va aduce oare aminte de el? Iar altcineva, cine să 
dea pentru el preţul răscumpărării? 


— Şi acum mănâncă bine, să prinzi puteri, îi spuse 
hindusul lui Feodor. Eu nu prea am timp să mai aştept, şi 
avem mult de mers. 

O slugă a caravanseraiului aduse pilaf cu carne de 
berbec, asemănător celui pe care-l gătesc uzbecii, şi 
puse alături un ulcior cu o băutură rece. Feodor şi 
negustorul se apucară să mănânce, iar hindusul se ridică 
şi se îndreptă spre uşă. 

— El de ce nu mănâncă? întrebă încet Feodor. 

Negustorul ţistui. 

— E brahman, şopti el după ce se convinsese cănue 
auzit. Ei nu mănâncă niciodată împreună cu alţii. Şi nici 
nu mănâncă orice. Carne, de pildă, nu pun în gură, şi 
multe altele... 

— Dar cine e? întrebă curios Feodor. 

— În orice caz un om de seamă, răspunse vag 
negustorul. Ştiu că-l cheamă L-ai Ceandr. E de undeva 
din apropiere, din Punjab. 

...Trăsura lui L-ai Ceandr gonea de câteva ceasuri. 
Amritsarul rămăsese mult în urmă când soarele începuse 
a cobori spre asfinţit. Vizitiul, despuiat până la brâu, 
mâna caii, L-ai Ceandr aţipise, rezemat de o pernă cu 
faţa ţesută ca un covor, iar Feodor, culcat pe fundul 
trăsurii, se lăsase cu totul în voia gândurilor la patria 
îndepărtată... 

Trecură de Lahore, coborâră pe malul unui râu şi-o 
luară în jos, spre vărsarea lui. Apoi cotiră spre 
miazănoapte şi străbătură multă vreme un deşert ce 
amintea de ţinuturile din preajma Mării Aral. Trecuseră 
peste multe albii de râuri secate când, în sfârşit, cotind 
pe malul uneia din ele, trăsura se opri în faţa unor porţi 
de fier, prinse într-un zid înalt de piatră. 

Porţile se deschiseră cât să îngăduie trăsurii să 
treacă şi se închiseră la loc. Uitându-se afară de sub 
coviltir, Feodor nu văzu* ţipenie de om lângă poartă. 
Drumul lung ce ducea printr-o grădină cu flori şi arbuşti 
necunoscuţi era şi el pustiu. În aerul încins plutea o 


mireasmă ameţitoare, mireasma numeroaselor flori mari, 
de culori vii. 

Trăsura se opri lângă o clădire înaltă de piatră; 
zidurile aveau peste tot firide, iar în ele erau statuile 
unor fiinţe ciudate 

L-ai Ceandr cobori fără grabă. Feodor sări şi el jos 
şi-şi dezmorţi picioarele. Păşi pe urmele lui L-ai Ceandr 
pe un coridor îngust, boltit, cufundat în semiîntuneric, şi 
ajunse într-o sală răcoroasă. În fundul sălii se înălța o 
statuie mare, ciudată, din piatră şlefuită. Feodor nu 
văzuse nici în visele urâte ceva asemănător: pe un 
piedestal scund, cu trei trepte, şedea, cu picioarele 
strânse sub ea, o „femeie de o frumuseţe nemaivăzută, 
cu ochii orbi şi un zâmbet misterios pe buze care te 
înspăimânta. Femeia avea şase mâini: două aşezate 
paşnic pe genunchi, două îndoite din coate, ridicate în 
sus, şi încă două întinse ameninţător înainte. Pe trupul ei 
dezgolit se aflau unele sub altele trei perechi de sâni. 

L-ai Ceandr îşi împreună mâinile înaintea feţei, căzu 
la pământ în faţa statuii şi rămase nemişcat multă vreme. 

Se roagă, îşi zise Feodor. Trebuie să fie vreo zeitate. 
Deci nu e o zeitate musulmană... 

În sfârşit, hindusul se ridică şi făcu zeităţii trei 
plecăciuni. Apoi îl conduse într-o încăpere îngustă, cu 
pereţii de piatră goi, cu tavanul boltit - o adevărată chilie 
de mănăstire. Odaia era luminată pieziş de soare, printr- 
o ferestruică de lângă tavan, în mijloc se afla un bazin cu 
apă, pare-se cu scurgere. În bazin coborau câteva trepte. 

— Nu ştiu dacă zeii tăi cer abluţiunea, spuse L-ai 
Ceandr. Eu înainte de alte treburi trebuie să mă purific. 
Dacă doreşti, poţi s-o faci şi tu. 

Feodor se dezbrăcă la iuţeală şi se cufundă cu 
plăcere în apa răcoroasă. Începu chiar să se bălăcească 
zgomotos, fără. să observe privirile nemulţumite ale 
hindusului. 

După ablaţiune, L-ai Ceandr îl conduse pe Feodor 
printr-un alt coridor într-o sală mare şi luminoasă. 


Ferestrele dădeau în grădină şi, în locul geamurilor sau a 
foilor de mică, aveau obloane ingenios sculptate, care 
lăsau să treacă lumina. Şi aici se afla o statuie a femeii 
cu şase braţe, dar ceva mai mică, din bronz, pe un 
piedestal înalt de marmură. 

De-a lungul pereţilor erau înşirate mese joase, iar 
deasupra meselor atârnau rafturi. Rafturile, ca şi mesele, 
erau pline cu vase de sticlă, de lut şi metal, de forme 
ciudate, cu balanţe şi ceasornice cu nisip şi cu apă. 

Într-un colţ se înălța o sobă mare, din care ieşeau 
gâturile de aramă, curbate, ale unor vase zidite în ea. 

Unul din pereţi era îmbrăcat cu plăci de ardezie de 
un cenuşiu mat, bine ajustate. Se pare că acest perete 
servea drept tablă, întrucât era acoperit cu desene, 
scheme şi însemnări făcute într-o limbă necunoscută. 

Feodor nu ştia la ce să se uite mai întâi. Dar 
îndeosebi îi atrase atenţia o nemaivăzută maşină uriaşă, 
aşezată pe un postament în mijlocul sălii, în faţa statuii 
cu şase braţe. 

Suporturi de aramă turnate, înfăţişând animale şi 
plante, susțineau un ax orizontal, sprijinit la capete pe 
nişte rotiţe de aramă cu diametrul cam de o jumătate de 
picior. La mijlocul axului, în poziţie verticală, era montat 
un disc uriaş dintr-un material negru, acoperit cu 
numeroase plăcuţe strălucitoare (nu cumva de aur?) 
plasate radial. Spre unul din capetele axului era fixată o 
roată de transmisie peste care era petrecută o curea 
rotundă, împletită; amândouă capetele curelei de 
transmisie dispăreau în nişte orificii tăiate în podea. 

Feodor rămase mult timp înaintea maşinii uriaşe, 
străduindu-se să înţeleagă la ce foloseşte. Nicăieri n-a 
avut prilejul să vadă ceva asemănător. 

L-ai Ceandr îi puse mâna pe umăr. 

— Îmi place, spuse el, că ajuns aici ai uitat de hrana 
cea demnă de dispreţ. Dar omul e slab. Du-te, arătă el 
spre o uşă îngustă. Acolo te aşteaptă hranş cu care te-ai 


obişnuit. Pe urmă vei afla treaba ce ţi se va cere s-o faci 
şi care, sunt sigur, o să-ţi placă. 

În mica încăpere alăturată, Feodor găsi pe o măsuţă 
scundă o tavă cu carne friptă, aburindă, şi legume 
înăbuşite, iar pe podea, alături, un ulcior cu gâtul strâmt, 
în odaie nu era niciun scaun. 

— Va trebui să mă obişnuiesc, îşi spuse Feodor cu un 
oftat şi se lăsă neîndemânatic pe vine. 

CAPITOLUL. VI 

Dor şi singurătate. „M-am săturat să-ţi tot ascult 
poveţele plicticoase!” Zeii cuvine-se să arate celor 
nesupuşi mânia lor. Maşina fulgerelor. „Zeița ta muşcă...” 
Feodor va construi o roată de apă. In templul părăsit. 
Ram Das îl previne își păzeau cu grijă secretele şi nu 
lăsau pe nimeni să se apropie de îndeletnicirea lor, 
aruncând asupra ei vălul ieftin al misterului. 

KIO: „Scamatori şi scamatorii. 

Chinuitor de greu se scurgeau zilele în casa lui L-ai 
Ceandr. Feodor rătăcea pe coridoarele pustii, arunca 
priviri în camerele răcoroase - nicăieri nici ţipenie de 
om. Dar ştia că e de-ajuns să lovească în gongul 
răsunător de bronz ca să apară în prag o slugă tăcută. 

Mânca pe săturate. Dar ce mare bucurie poate fi în 
asta? Feodor ar fi vrut să se strecoare dincolo de ziduri, 
să vadă ce e prin preajmă, dar porţile erau întotdeauna 
ferecate. De fugit nici vorbă nu putea fi... De altfel, pe 
Feodor nu-l părăsea senzaţia neplăcută că îl urmăreşte 
cineva cu stăruinţă, pas cu pas. 

În serile lungi, mai cu seamă, îl încerca dorul de 
patrie. Nu o dată îşi închipuia ce-ar fi făcut la ora aceea 
dacă soarta necruțătoare nu l-ar fi zvârlit atât de 
departe. Poate ar fi comandat tunarii corăbiilor într-o 
bătălie pe mare. Ori ar fi stat cu prietenii «la un pahar de 
punci, cu pipa în mână, la o discuţie veselă... 

Dincolo de obloanele sculptate, noaptea e străină. 
De-ar auzi măcar lătrat de câine!... O linişte, de-ţi vine să 
urli... să-ţi pui capăt zilelor, nu alta. Poţi să-ţi spargi 


pieptul strigând, Rusia tot nu te aude. E tare departe - 
peste munţi înalţi, dincolo de nisipuri arse de soare... 

Feodor zguduia cu turbare zăbrelele obloanelor. Işi 
lipea faţa înlăcrimată de ornamentele reci de fier. 

L-ai Ceandr îl vizita aproape în fiecare zi. Venea - 
înalt, drept, în veşminte albe - şi începea o discuţie 
nebuloasă despre puterea zeilor. Pe Feodor discuţiile 
acestea îl îngreţoşau. Nici acasă, în copilărie, nu-şi prea 
făcea el cu râvnă rugăciunile. Şi nici mai târziu n-a avut 
vreme să pătrundă în subtilităţile religiei sale; era 
convins că lui, ca militar, îi e de-ajuns să-şi facă o cruce 
înainte de culcare. 

Într-una din zile, nu se putu stăpâni şi întrerupse 
vorbăria monotonă a lui L-ai Ceandr: 

— Mram săturat să-ţi tot ascult poveţele plicticoase. 
M-ai luat să lucrez, dă-mi de lucru. 

L-ai Ceandr zâmbi numai cu buzele. Ochii priveau ca 
întotdeauna rece, parcă printr-un zid. 

— Ai dreptate, rosti el. Te-am luat pentru lucru, 
pentru un lucru mare. Dar înainte de a te apuca de el, 
trebuie să-ţi cultivi spiritul. 

— Să-l ia naiba de spirit? rosti Feodor ruseşte, 
negăsind cuvinte olandeze potrivite. 

L-ai Ceandr tăcu un timp, apoi spuse încet: 

— În curând am să-ţi dezvălui o taină sfântă în care 
zeii lasă să pătrundă doar pe cei aleşi. 

— Ei nu, zău? întrebă Feodor cu un zâmbet 
zeflemist. Zeii voştri n-au găsit pe nimeni altul? 

— Nu vorbi de zeii pe care nu-i cunoşti. Această 
taină o stăpânesc doar eu. Iar tu ai să fii ajutorul meu. Ca 
străin, care nu are aici nici prieteni şi nici rude, tu nu 
eşti atât de primejdios cum ar fi cineva din neamul meu. 

— Dacă aflu o asemenea taină, n-ai să-mi dai drumul 
în patrie când se va ivi prilejul. Mai bine să nu ştiu nimic! 

— În patria ta, taina noastră nu-ți va fi de niciun 
folos. Ea este importantă aici, şi aici dezvăluirea ei e 
primejdioasă, răspunse hindusul cam în doi peri. Dacă o 


divulgi cuiva, moartea nu-ţi va fi uşoară. 

Spunând aceste cuvinte, el ieşi din cameră. 

lar Feodor rămase multă vreme într-un fel de 
amorţeală. Gândurile nu-i erau de loc vesele... 

A doua zi, seara, L-ai Ceandr intră fără zgomot în 
camera lui Feodor şi se aşeză jos, lângă el. 

___._ — Cărei divinităţi te închinai în ţara ta? întrebă el. 
Intrebarea neaşteptată îl puse pe Feodor în încurcătură. 
„Ştiu eu? Cred că în sfânta treime”, voi să spună. 

Dar în olandeză ieşi altceva: 

— Cred în trei sfinţi. 

— Trei zei? Aha! Trimurti, rosti îngândurat L-ai 
Ceandr. Dar zeii voştri săvârşesc minuni? 

— Desigur! în evanghelie se spune că Hristos, fiul lui 
Dumnezeu, a prefăcut apa în vin şi I-a înviat pe Lazăr 
care era mort... Pe urmă, în vechiul testament se spune 
cum a luat foc o tufă şi nu a ars... Lui Feodor îi era greu 
să exprime în olandeză cuvintele scripturii... Sau când a 
păşit Moise pe mare... Apa s-a dat în lături şi l-a lăsat să 
treacă... 

— Dar tu, cu ochii tăi, ai văzut vreo minune? 

— Nu, n-am avut prilejul. 

— Aşa crezi? Hindusul îl privi pe Feodor rece, ca de 
obicei. Te înşeli. Oamenii întâlnesc la tot pasul minuni. 
Oare nu e o minune viaţa, zămislirea ei, prefacerea 
pruncului într-un ostaş puternic, iar apoi într-un 
moşneag nevolnic? Sau naşterea unui copac rămuros 
dintr-un bob mic nu e o minune? Sau prefacerea unui otr 
mort într-o pasăre vie? Dar oamenii nu-şi dau seama că 
toate acestea sunt minuni şi uită de zei, aleargă după 
bucuriile josnice ale acestei vieţi. Ce ştiu ei - L-ai Ceandr 
arătă cu dispreţ spre uşă - ce-i fericirea nirvânei! Eu mă 
mulţumesc cu o înghiţitură de apă şi un pumn de fructe 
uscate, iar ei, dacă le-ai îngădui, ar fi în stare să 
devoreze trupul animalului sfânt, vaca! 

— La noi mănâncă toţi carne de vacă. 

— Dar ce hrană o socotiți voi păcătoasă? 


— Ei, atunci când e post, nu mâncăm niciun fel de 
carne 

— Da, totul e la fel, observă pentru sine L-ai Ceandr. 
Dar ia spune-mi, dacă la voi stăpânitorii pământeşti 
încalcă legile marilor preoţi, sunt pedepsiţi? 

— Se mai întâmplă, răspunse Feodor. Înainte vreme 
patriarhii erau socotiți mai puternici decât împărații. 

— Dar acum? 

— Acum e altceva. Petru Alexeevici nu se uită la 
asta. Când i-a trebuit arsmă pentru tunuri, a scos 
clopotele de prin biserici, iar pe sfinţii părinţi i-a pus să 
sape pământul şi să care pietre la fortificaţii... 

— Cum?! A devastat templele? Şi nu l-a ajuns mânia 
zeilor? 

— De mânia lui Petru Alexeevici să te ferească 
Dumnezeu! 

L-ai Ceandr căzu din nou pe gânduri. 

— Acum, te rog să mă înţelegi pe mine, tinere, spuse 
vi. Dacă zeii nu săvârşesc minuni, oamenii uită că trebuie 
să se supună orbeşte marilor preoţi. Dar nouă nu ne e 
îngăduit să-i judecăm pe zei, nici să ne întrebăm de ce nu 
le amintesc ei timp îndelungat oamenilor de existenţa 
lor... 

— Ce, eşti preot? se miră Feodor. 

— Sunt doar un prea supus rob al zeiţei Kali. Zeița 
m-a învrednicit pe mine ca, prin minuni, să arăt cât de 
mare este atotputernicia zeilor şi să-i conving că soarta 
lor este supunerea şi munca. lar stăpânitorii, văzând 
minunea, vor înţelege că trebuie să se supună marilor 
preoţi. M-ai înţeles acum, tinere? 

— Înseamnă că... nu zeiţa asta a ta săvârşeşte 
minuni, şi nici alţi zei... ci tu... 

— Da. Zeii, care mi-au dezvăluit o mică parte a marii 
taine, pot săvârşi minuni cu mâinile mele. Pentru că zeii 
sunt atotputernici... 

Feodor izbucni în râs. 

— Râsul tău este profanator, observă cu demnitate 


L-ai Ceandr. 

— Dar cu un râd de zeii voştri, spuse Feodor 
continuând să râdă. Mi-am adus aminte de ceva. La noi, 
la şcoala de navigaţie, un fecior de popă îşi punea 
întrebarea: Dacă Dumnezeu e atotputernic, poate crea o 
piatră atât de mare ca nici el să n-o ridice? Răspunde 
dacă poţi. Dacă o creează şi n-o ridică, înseamnă că nu e 
atotputernic. Iar dacă n-o poate crea, nici atâta nu-i. 

— Şi nu şi-a primit pedeapsa profanatorul? 

— Cum să nu! Şi nu numai el. Vreo şase, printre 
care şi cu, am păţit-o. Preotul şcolii, părintele Nicodim, a 
tras cu urechea. O săptămână ne-au ţinut la carceră, 
numai cu pâine şi apă. 

— Sunteţi atât de slabi numai pentru că vă închinaţi 
unor zei neadevăraţi, zvârli cu indignare hindusul. De 
altfel, tu faci parte din casta ostăşească. Gândurile înalte 
nu se prind nici de tine, nici de neamul tău. 

— Ce-are a face neamul meu aici? 

— N-ai spus că eşti oştean? Asta înseamnă că moşii 
şi strămoşii tăi... 

— Da' de unde! Nici bunicul, nici tata n-au făcut 
niciodată serviciu militar. Şi nici mie nu-mi ardea de 
asta... 

— Dar cu ce se îndeletniceşte tatăl tău? 

t 

— Cu pământul. Ţăranii îi ară, îi seamănă, îi strâng 
griul. 

— Aha! înseamnă că tatăl tău e radjah? Asta-i bine. 
Şi sunt supuşi şi ascultători robii voştri? 

— La noi în sat aşa se arată, supuşi. Dar în alte părţi 
se mai întâmplă să-şi facă şi de cap. 

— Zeii voştri poruncesc robilor să-şi slujească 
stăpânii? 

— Da, se spune aşa ceva la apostolul Pavel, cum că 
întotdeauna au fost stăpâni, şi robi întotdeauna. 

— 'Tot ca la noi, rosti încet hindusul, dând din cap în 
semn de aprobare. Acum ascultă-mă: la noi sunt păcătoşi 


care îi învaţă pe truditorii câmpurilor să ia cu de-a sila 
pământul stăpânilor şi-i îndeamnă să nu-i asculte pe 
slujitorii cultului... 

Feodor căuta în minte cuvântul olandez. 

— Adică, îl întrerupse el pe hindus, îi îndeamnă «la 
răscoală? 

— M-ai înţeles bine, tinere. Şi tu, ca fecior de 
radjah, trebuie să-ţi aperi casta. Ce se întâmplă azi la 
noi, va putea fi mâine şi pe meleagurile voastre. 

— Asta aşa e, dar vezi, nenorocirea-i că aici sunt şi 
eu rob. 

— Eşti robul sorții, ca tot ce e vietate. Dar ia 
gândeşte-te bine: poţi să asemui viaţa ta cu a unui paria? 

— Ştiu şi eu? Poate că da. De ce nu-mi dai drumul 
acasă? 

— Odată şi-odată ai să pleci în patrie. Dar eu 
vorbesc de robii pe care zeii i-au sortit să lucreze în veci 
ogoarele stăpânilor: nu trebuie ţinuţi în frică şi 
supunere? 

— Dacă nu ascultă, e nevoie şi de frica lui 
Dumnezeu. 

— Adevăr grăit-ai. Zeii cuvine-se să arate celor 
nesupuşi mânia lor. Hai, vino să-ţi arăt semnele puterii 
zeilor! 

Luând un opaiţ de lut - un vas cu ulei vegetal, 
asemănător unui mic ceainic, din ciocul căruia ieşea un 
fitil - Feodor îl urmă pe L-ai Ceandr în camera spațioasă 
în care se afla maşina necunoscută. L-ai Ceandr bătu de 
trei ori din palme şi dădu o poruncă servitorului ce 
apăruse fără zgomot. 

— Priveşte! 

Vuind înfundat, uriaşul disc negru se puse în 
mişcare. 

Cureaua împletită, ce ieşea de sub podea şi încingea 
roata de transmisie, scârţâia din când în când uşor. 

— Oamenii îl învârtesc? întrebă Feodor, arătând spre 
duşumea. 


L-ai Ceandr dădu afirmativ din cap. 

Discul se învârtea din ce în ce mai repede. Plăcuţele 
subţiri de aur, aşezate ca spiţele roții, se contopiră într- 
un inel ce strălucea întunecat. Încăperea se umplu cu un 
zgomot înalt, ca un piuit. 

L-ai Ceandr trase de un miner din lemn negru. Două 
sfere mari, strălucitoare, de bronz, fixate pe maşină, 
începură să se apropie. Deodată răsună un trosnet sec, 
întrerupt, ca o pârâitură. Între cele două sfere izbucniră 
fulgere de un albastru violet, iar în odaie se simţi 
răcoare, ca pe timp de furtună. 

Feodor privea uluit, înfiorându-se, fulgerele ce 
brăzdau semiîntunericul din odaie. 

Printr-o nouă mişcare a minerului, L-ai Ceandr 
îndepărtă sferele şi fulgerele se stinseră brusc. 

L-ai Ceandr îi arătă lui Feodor statuia de aramă a 
zeiţei cu şase braţe: 

— Alungă-ţi teama de zeiţă şi îmbrăţişeaz-o. 

— Ce face?! Să îmbrăţişez sperietoarea asta? 
bombăni Feodor ruseşte. 

— Ţi-e frică? 

Ca să-i arate hindusului că n-are de ce să-i fie frică, 
Feodor cuprinse cu braţele şoldurile de bronz ale zeiţei... 
şi în aceeaşi clipă, asurzit şi amuţit de o izbitură teribilă, 
fu zvârlit la podea. Din trupul zeiţei izbucni trosnind un 
snop de fulgere. O adiere proaspătă îl izbi în nări 

Feodor se ridică de jos şi trase o înjurătură teribilă. 

— Iartă-mi gluma. L-ai Ceandr zâmbea doar din 
buze. Am vrut numai să-ţi arăt că zeii mi-au încredinţat 
puterea asupra fulgerului. 

Feodor simţi o arsură în palma stingă. Se uită, şi la 
rădăcina degetului mare văzu o mică rană roşiatică. 

— Zeița ta muşcă, mânca-o-ar ciorile! înjură el. îl 
scutura un tremur de neînțeles. L-ai Ceandr unse mica 
rană cu o alifie aromată şi durerea i se potoli. 

— Acum să-ţi arăt ce ai tu de făcut, spuse hindusul. 
Am auzit că în ţara ta oamenii stăpânesc bine ştiinţa 


construirii roţilor de apă. Te pricepi la asta? 

v Trăsura cu coviltir, condusă de acelaşi vizitiu pe 
jumătate despuiat, s. trăbătea de multă vreme deşertul. 
In sfârşit, un drum pietros îi scoase la malul unui râu. 

L-ai Ceandr cobori. Feodor sări în urma lui. 
Făcându-şi loc prin rămurişul des şi încâlcit al tufelor, cei 
doi se apropiară de malul abrupt. În locul acela, râul 
gâtuit între malurile stâncoase se îngusta până la câţiva 
stânjeni şi, rostogolindu-se înspumat, se prăvălea într-o 
cascadă destul de înaltă. Mai departe, răsfirându-şi 
apele, curgea încet, liniştit. 

Zgomotul cascadei era atât de puternic, încât nu 
puteau vorbi. L-ai Ceandr îl duse pe Feodor pe mal în jos, 
până ce vuietul apei se mai stinse. 

— Ce zici? întrebă hindusul. Se poate face aici o 
roată de apă? 

— Cum să nu! răspunse Feodor. Dar râul are apă tot 
timpul anului? 

— Nu, vara seacă. Nouă însă numai puţin, în timpul 
ploilor, ne este de trebuinţă. Fă-ţi măsurătorile şi să-mi 
spui ce-ţi trebuie. Să fie o roată mare. 

Feodor se uită împrejur. Nu departe, pe malul 
celălalt al râului, se înălța o clădire cu două turnuri, 
semănând cu un templu. 

— Putem să ne apropiem? arătă Feodor spre clădire. 
Am nevoie pentru măsurători. 

— Sigur că poţi. E tocmai templul unde vrem să 
arătăm oamenilor voinţa zeilor. 

— Bine, spuse Feodor. Mă duc să-mi iau 
instrumentele. 

Găsi în trăsură dioptorul”, pregătit din timp: o 
ceaşcă strunjită de lemn, nu prea adâncă, în marginile 
căreia, faţă în faţă, făcuse două tăieturi înguste de tot, 
triunghiulare. 

Luând un ulcior de lut şi dioptorul, Feodor se 


7 Dioptorul — instrument rudimentar cu ajutorul căruia se stabilește 
orizontala (n. t.). 


îndreptă spre locul unde se prăvălea cascada. El puse 
ceaşca pe o piatră netedă şi turnă cu ulciorul puţină apă 
în ea, astfel încât să nu ajungă chiar până la margine. 
Apoi se culcă la pământ şi întoarse în aşa fel ceaşca, 
încât prin amândouă tăieturile privirea lui să se îndrepte 
spre unul din turnurile templului. Turnând mereu apă din 
ulcior şi sprijinind cu atenţie marginile rotunde ale ceştii 
cu pietricele, izbuti să facă în aşa fel, ca apa să se 
boltească puţin deasupra marginilor ceştii. Atunci, 
închizând un ochi, îşi dădu toată silinţa ca marginile 
ceştii să fie peste tot la aceeaşi înălţime. Pentru asta fu 
nevoit să-şi întindă gâtul şi, sprijinit în coate, să ridice şi 
să-şi lase de multe ori căpui. Când se convinse că ceaşca 
e aşezată în poziţia dorită, Feodor îşi opri răsuflarea şi 
privind exact prin cele două tăieturi găsi că nivelul apei e 
cu şase rânduri de pietre de zid mai jos de fereastra celui 
de-al doilea cât. 

Apoi se ridică de jos, îşi frecă îndelung coatele 
amorţite, se căţăra pe stânci în sus, spre culmea 
cascadei, şi, umplând din nou ceaşca dioptorului, făcu 
acelaşi lucru ca adineauri. 

După ce observă rândul de pietre din zidurile 
aceluiaşi turn, în dreptul căruia se afla partea de sus a 
cascadei, Feodor cobori. 

Apoi trecură toţi trei apa prin vad şi, urcând câteva 
trepte, intrară în templul pustiu. 

In faţă păşea vizitiul Ram Das cu o torţă aprinsă. 

Pe sub bolțile vechi lilieci se zbăteau mai să stingă 
torţa. Mirosea greu a umezeală, a mucegai. 

— N-or fi şerpi pe aici? întrebă Feodor. 

— Cobra nu trăieşte în întuneric şi umezeală, 
răspunse L-ai Ceandr. lar viaţa noastră e în mâinile 
atotputernicilor Şiva şi Kali. 

Coridorul îi scoase într-o sală spațioasă, atât de 
înaltă, încât lumina torţei nu ajungea până sus; pereţii se 
pierdeau într-o beznă înfricoşătoare. 

Pe un piedestal cu trei trepte se înălța vechea 


cunoştinţă - zeiţa Kali. Cu şase braţe, trei feţe şi şase 
sâni, mânioasă şi de neînțeles, părea că-i mustră pe cei 
care au tulburat-o. Una din feţele ei, îndreptate spre 
Feodor, privea cu o expresie stranie - zâmbetul perfid se 
îmbina cu sprâncenele ameninţător împreunate. In 
partea cealaltă a sălii, ridicat într-un singur picior şi cu 
celălalt îndoit de la genunchi, soţul ei, Şiva, tot atât de 
imens, cu patru feţe şi patru braţe, se avânta parcă în 
dans. 

L-ai Ceandr se aruncă cu faţa la pământ înaintea 
zeiţei amenințătoare. 

—  Potrivită pereche, Scaraoţchi şi nevastă-sa 1 
pronunţă Feodor cu jumătate glas, ca să-şi alunge printr- 
o glumă fiorii ce-l cuprinseseră. 

Îşi întoarse capul spre Ram Das. Vizitiul rămăsese în 
picioare cu făclia în mână. Faţa lui nu exprima nimic - 
nici frică, nici extazul rugăciunii; doar plictiseală şi poate 
un uşor dispreţ, cu care acest sclav pe jumătate gol îşi 
privea stăpânul prosternat înaintea stăpânei vieţii şi a 
morţii. 

Privirea sclavului îl dezmetici pe Feodor. Cercetă din 
nou cu luare aminte zeiţa. Şi deodată tresări. 

4 De gâtul ei zvelt atârna un şirag de cranii 
omeneşti. 

— Ce le-a dat prin gând! Ucigaşii i! bombăni fără 
voie Feodor. 

Ram Das nu cunoştea limba străinului, dar după 
tonul plin de mânie înţelese cuvintele lui Feodor şi-l 
măsură cu o privire lungă. Pe urmă L-ai Ceandr îl 
conduse pe Feodor printr-un labirint de coridoare la o 
scară ce ducea în turn. Aici era lumină mai multă - 
razele soarelui pătrundeau prin ferestrele pe jumătate 
năruite. 

Pe treptele roase de vânturi, acoperite de nisip, 
Feodor urcă până în vârful turnului. Aruncându-şi 
privirea pe fereastră îl zări jos, în curtea templului, pe L- 
ai Ceandr. Feodor scoase din sân o sfoară şi, legând de 


capătul ei o piatră, îi dădu drumul încet, numărând 
nodurile făcute pe sfoară la fiecare picior. Când capătul 
sforii ajunse la al şaselea rând de pietre de sub fereastra 
catului doi, L-ai Ceandr strigă. Atunci, încetând să mai 
coboare sfoara, Feodor se aplecă mult pe fereastră în 
afară şi văzu că de la rândul de pietre însemnat de el la a 
doua măsurătoare a depănat şaptezeci şi patru de 
noduri. 

Cascada este deci înaltă de şaptezeci şi patru de 
picioare, gândi el. Să vedem acum câte or fi până la 
pământ. 

Continuă să dea drumul sforii, până când piatra 
legată la capătul ei atinse pământul... Aproape nouăzeci 
de picioare. 

— Asta înseamnă... treisprezece stânjeni! exclamă 
Feodor. 

Nu se mai gândea la nimic altceva. Munca 
interesantă şi neobişnuită care-l aştepta îl făcuse să uite 
totul. 

— Hei, L-ai Ceandr! Cum ies din templu? strigă el, 
aplecându-se din nou afară. 

— Ram Das te aşteaptă! îi răspunse acesta. 

Feodor coborî. Într-adevăr, jos îl aştepta tăcutul 
purtător al făcliei. Stăpânit încă de entuziasm, îl plesni 
uşor pe sclav peste umărul gol: 

— Ehei, omule, o să facem o roată pe cinste! 

Ham Das o luă tăcut înainte. Dar după câţiva paşi se 
opri deodată, privi împrejur, lumină cu torţa în toate 
părţile, şi-i făcu semn lui Feodor să se apropie. 

—  Înţelegi ce spun eu? întrebă el într-unul din 
dialectele musulmane. 

— Te înţeleg, îi răspunse Feodor în uzbekă. 

— De ce te bucuri ca un vițel nou-născut? Află de la 
mine că vei trăi numai atât cât trebuie să termini această 
lucrare! M-ai înţeles? 

Pe Feodor îl trecu un fior rece prin spate. 

— Şi ce să fac? Unde naiba să fug? întrebă el surd. 


— E încă prea devreme. Am să găsesc eu timp să 
vorbesc cu tine. Şi acum, taci! 

Vizitiul o luă înainte. 

Curând ieşiră la lumina strălucitoare a soarelui. 
Ham Das aruncă în râu făclia aproape arsă. Flacăra 
sfârâi şi se stinse. 

L-ai Ceandr îi zâmbi prietenos lui Feodor. 

CAPITOLUL. VII 

Se munceşte de zor. Dulgherul Gioghindar, cel cu 
barba căruntă, şi fiica lui. „Cine sunt sichii?” Despre rai, 
zei, nirvâna, fachiri, şi despre cei care nu au nevoie de 
toate acestea. Feodor Matveev e cuprins de tulburare 

Și atunci ca începu să povestească despre rai. Si 
vorbea, şi vorbea... Spunea ca acolo nu faci nimic, doar 
te plimbi, cât e ziulicade mare, cu harfa, şi cânți... Şi tot 
aşa până ia sfârşitul veacului. Mie nu mi-a prea plăcut. 
M. TWAIN: „Aventurile lui liuckleberry Finn”. 

Ciudat mai e şi omul! E adevărat că uneori, când se 
trezea noaptea, Feodor îşi aducea aminte de vorbele 
prevenitoare ale lui Ram Das şi-l cuprindea tristeţea. La 
lumina zilei însă neliniştea se destrăma ca fumul. Poate 

156 f că şi firea sa nepăsătoare îşi spunea cuvântul, 
dar mai curând munca era cea care-i stăpânea toată 
fiinţa. 

Desenând ori făcând calcule pentru uriaşa roată pe 
care urma s-o construiască, el îngâna cântece ruseşti, 
când pline de dor şi jale, când vesele şi ştrengăreşti. 

Timpul trecea acum mai repede. Feodor învățase 
puţin dialectul local. L-ai Ceandr pleca adesea la templul 
străvechi. Acolo munca era în toi: templului i se dădea o 
faţă nouă. Iar aici, în dosul zidurilor înalte, Feodor nu 
mai era singur. Curtea era plină de meşteşugari care, 
sub îndrumarea lui, pregăteau piesele uriaşei roţi 
hidraulice. 

Peste tot, sub cerul liber, fuseseră înfiripate ateliere: 
ici o vatră de fierărie, colo un cuptor pentru topit arama. 
În mijlocul curţii, pe un teren bine bătătorit, fusese 


trasat conturul unei roţi uriaşe, cu un diametru de 
doisprezece stânjeni. 

Uneori puteai, într-adevăr, să-ţi închipui că te afli pe 
şantierele navale ale Amiralității, asta bineînţeles dacă 
nu ţineai seama de faptul că lipsesc glumele, sfada şi 
cântecele obişnuite acolo unde muncesc meşteşugarii 
ruşi. 

Dulgherii pregăteau obada roții şi cupele. Căzând în 
aceste cupe, năvala apei va învârti roata, împrumutându- 
i forţa sa. Iar roata va trebui să transforme această forţă 
simplă, uşor de înţeles, într-o altă forţă, misterioasă, 
născătoare de fulgere... 

Obada uriaşă se dura din lemnul cel mai bun, un 
lemn foarte tare. Încheieturile erau întărite cu scoabe de 
fier şi aramă, strânse cu nituri. 

Fierul ce i se aducea era tare neobişnuit: se întindea 
la forjare ca ceara. 

— Cât e de moale! «se minuna Feodor. 

El nu ştia că prea puternicii brahmani din Pendjab 
porunciseră să li se aducă aici tot ce aveau ei mai bun - 
rezervele de fier meteoric. Era un fier într-adevăr pur, 
fără amestec de carbon, de o plasticitate rară. Spre 
deosebire de oţel, acest fier nu ruginea de loc&. 

Gioghindar Sing, un bătrân cu barba căruntă, mai 
marele peste dulgheri, se apropie de Feodor. Ei se 
înțelegeau cum da Domnul sau zeii, într-un amestec 
nemaipomenit de cuvinte uzbece, indiene şi olandeze. 

— Spune, de ce nu dai desen cum facem spiţe? 
întrebă şeful dulgherilor. 

— Nu punem spiţe, răspunse Feodor. Hai la roată să- 
ti explic. 

La această roată uriaşă, Feodor avea de gând să 


8 La Delhi, în curtea moscheiei Kuvvat-ul-lslam se înalţă și azi o 
coloană înaltă, turnată din fier curat — meteoric sau poate nativ 
(acesta e uneori și mai pur). Deși coloana, executată în anul 1415, se 
află sub cerul liber, rugina n-a atins-o în decursul celor mai bine de 
cinci secole (n. red. ruse). 


aplice o invenţie proprie. După calculele lui, obada 
împreună cu cupele aveau să cântărească o mie cinci 
sute de puduri. Cu cât e mai grea obada, cu atât mai 
bine. E ceea ce numim noi astăzi momentul volantului, 
direct proporţional cu greutatea obadei şi cu pătratul 
diametrului acesteia. Pentru fixarea de butuc a unei 
obade atât de grele erau necesare spiţe puternice. Dar 
aceste spiţe ar fi îngreunat foarte mult roata, fără să 
mărească simţitor momentul volantului. 

Înţelegând toate acestea, Feodor a avut ideea 
năstruşnică să întindă între obadă şi butuc, tangent la 
circumferința butucului, nişte frânghii în locul spiţelor. 

Astăzi asemenea butuci se numesc tangenţiali, şi-i 
cunoaşte oricine a văzut o roată de bicicletă. 

Feodor explică invenţia sa bătrânului dulgher, 
suplinind lipsa de cuvinte prin gesturi şi schiţând schema 
roții pe nisip. Gioghindar Sing asculta, se uita la desene, 
clipea din ochi. Deodată pe chipul lui aspru, parcă turnat 
din bronz, răsări un zâmbet: pricepuse. 

— Bun gândit, spuse el. La roată, numai obada grea, 
şi mai repede merge! Dulgherul învârti roată în aer 
pumnul său greu. La voi, la miazănoapte, aşa face roţi? 

— Nu, n-am văzut să se facă aşa. Dar mi-a trecut 
acuma prin cap, pentru că eu am navigat pe corăbii, iar 
acolo totul e întins pe frânghii... 

Feodor nu-şi termină vorbele: o fată zveltă, 
înfăşurată într-o țesătură azurie, care-i lăsa un umăr 
dezgolit, se apropie fără zgomot de ei. Fata rosti câteva 
cuvinte neînţelese şi fugi, nu înainte însă de a-i arunca 
lui Feodor o privire curioasă. 

— E timp mâncăm, spuse Gioghindar Sing. Fata 
cheamă la masă. Nu vrei faci cinstea la mine 

Feodor primi bucuros. Îi făcea plăcere să stea de 
vorbă cu acest om liniştit şi înţelegător, şi-apoi... ar fi 
vrut s-o mai vadă o dată - pe fată... 

Lucrătorii lui L-ai Ceandr locuiau toţi aici, în corturi. 
Astfel de corturi, dintr-o țesătură aspră, întâlneai la tot 


pasul printre copacii grădinii uriaşe. 

Întrucât până la terminarea lucrărilor n-aveau voie 
să iasă în afara zidurilor, cei mai mulţi dintre ei şi-au luat 
şi familiile. Fiecare familie gătea separat, pe vetrele din 
preajma corturilor. 

În drum spre cort, Gioghindar Sing şi Feodor se 
spălară la bazinul mare eu apă curgătoare. 

Când intrară, fata era acolo. Văzându-l pe Feodor, 
scoase un țipăt uşor şi se repezi spre ieşire. Dar după un 
minut intră cu îndrăzneală înăuntru şi aşeză pe pânză de 
iută aşternută pe jos o tavă de fier, lăcuită pe afară şi 
pictată cu flori vii pe fond negru. Pe tavă se înălța o 
moviliţă de orez fiert, peste care fusese turnat un sos 
condimentat, cu un miros iute, pătrunzător. 

Fata mai aduse nişte turte calde şi un ulcior de 
aramă cu gâtul strâmt, plin cu apă rece - amestecată cu 
sucul acrişor al unor fructe pe care Feodor nu le 
cunoştea. Fata avea mersul uşor, sprinten. După ce aduse 
totul, se aşeză lângă tatăl ei şi Feodor îi privi ochii 
prelungi, negri, şi mâinile subţiri, brune. Fata îşi plecă 
privirile. 

Sing începu să mănânce. Feodor îşi vâri şi el 
degetele în orez. 

— Ştiam că voi nu mâncaţi în văzul altora, zise el. 

— Aşa fac cei care împart oamenii în giati”, răspunse 
bătrânul dulgher. 

— Dar tu din care giati faci parte? 

— Eu sichi. Toţi aicea care muncim, sichi. 

— Cine sunt sichi? 

Dulgherul îl privi ţintă pe Feodor. Apoi explică: 

— Noi nu împărţim oamenii în giati. 

— Cum adică, nu-i recunoaşteţi pe brahmani? se 
miră Feodor. 

— Noi nu credem în reîncarnare, ocoli Gioghindar 


9 Giati — cuvînt sanscrit, prin care în India se exprimă împărțirea 
cunoscută în Europa prin traducerea din portugheză : casta (n. red. 
ruse). 


Sing răspunsul. 

— Dar ce sunteţi voi? Nu cumva musulmani? 

— Nu. 

Văzând că dulgherul răspunde cam în silă, Feodor 
tăcu. Mâncă orez, apoi bău apă din ulcior. Privea pe furiş 
fata, întrebându-se câţi ani să aibă. Nu mai mult de 
optsprezece, îşi spuse el. Tocmai când se pregătea să 
întrebe cum o cheamă, bătrânul dulgher începu să 
vorbească: 

— Ascultă, străine, spuse el. Eu nu ştiu cum ajuns tu 
la Punjab, dar văd că nu din voia ta. 

— Cam aşa... zâmbi Feodor cu amărăciune. Care 
naiba ar fi venit de voie? M-au vândut ca pe o vită... 

— Să nu crezi în L-ai Ceandr, continuă dulgherul. El 
duşman la tine, duşman la noi. 

— Dacă-i aşa, de ce munciţi pentru el? 

—  Muncim, pentru că... Ascultă! La noi, sichi, 
maharadjahii şi brahmanii luat pământul. Luat tot. In 
ochii lui Gioghindar se aprinse un licăr de mânie. Dar nu 
pentru mult luat! Sichii strânge forţe... 

Lumina ce pătrundea prin deschizătura de la intrare 
fu acoperită deodată de o umbră. Feodor se întoarse iute 
şi-l zări pe Ram Das. 

— Ai şi găsit locul pentru astfel de vorbe, bătrâne, îl 
luă vizitiul în zeflemea pe dulgher. 

— Aici nu sunt străini. În grădină numai fraţi, 
răspunse liniştit dulgherul. 

— În grădină! Toată casa asta blestemată este plină 
de oamenii lui L-ai Ceandr! rosti Ram Das, lăsându-se pe 
vine. 

Feodor se uită la chipul posomorât, cu trăsături 
aspre, al vizitiului, şi întocmai ca atunci, în templu, îl 
trecu un fior rece. 

— Iar tu, străine, spuse Ram Das, eşti ca un copil. L- 
ai Ceandr ţi-a dat o jucărie şi-ai uitat că moartea e 
aproape. 

Feodor păli: 


— Dar ce-mi rămâne de făcut? Cât timp construiesc 
roata, n-o să se atingă nimeni de mine. lar pe urmă... O 
să mă apăr, văd eu... 

— 'Ţi-nchipui că o să te cheme la luptă dreaptă? Tu 
nu cunoşti obiceiurile brahmanilor. Decât să mori 
degeaba, mai bine rămâi în viaţă şi ajută-ne pe noi! 
Gioghindar Sing, trimite-ţi fata din cort. Ea nu trebuie să 
audă ce vorbesc bărbaţii. 

Fata se lipi năvalnic de umărul bătrânului. 

— leşi, Baraţi, o îndemnă cu blândeţe dulgherul. 
Stai afară şi vezi să nu se apropie cineva străin. 

Religia brahmană este foarte complicată. Panteonul 
hindus este suprapopulat de zei, iar mitologia lor abundă 
în divagaţii religioase şi legende sfinte. 

Dar principiul de bază al brahmanismului nu se 
deosebeşte de al celorlalte religii; el se reduce la o 
cerinţă foarte primitivă: săracul trebuie să muncească, 
să îndeplinească voia stăpânilor, să se mulţumească cu 
ceea ce are şi să nu se împotrivească violenţei. 

Religia creştină, de pildă, ca şi iudaismul, 
consolează pe săraci - numai în cazul unei bune purtări - 
cu făgăduiala trecerii în rai, unde n-ai nevoie de hrană şi 
îmbrăcăminte, unde nu eşti silit să munceşti şi unde o 
întreagă veşnicie te poţi delecta privindu-l pe Dumnezeu, 
încălcarea normelor stabilite, însă, te condamnă la 
chinuri veşnice într-un iad special amenajat în acest 
Scop. 

În timpul vieţii - supunere, foame, nedreptate, 
muncă peste puteri; în schimb după moarte - lipsa 
oricăror griji, mâncare pe ghiftuite, iată baza filosofică a 
tuturor religiilor create de cei bogaţi pentru îmblânzirea 
săracilor. 

Religia brahmană complică destul de mult această 
schemă simplă. Înainte de toate lumea fenomenelor, 
natura, nu este altceva decât „maja” - o fantomă. 
Suferințele oamenilor sunt închipuiri, în realitate ele nu 
există. 


Oamenii sunt împărţiţi în caste - giati. Cine s-a 
născut într-o anumită giati, tot în ea va muri, şi aceeaşi 
soartă o vor avea toţi urmaşii. Deasupra tuturor se află 
casta brahmanilor - preoţii, conducătorii ritualului. Ceva 
mai jos se află oştenii - eşatrii. Sub ei - vaişii - negustorii 
şi meseriaşii. lar la subsol - mulţimea de caste sudra, 
printre care cea mai umilă, paria. De bieţii paria nu 
trebuie să te atingi; contactul cu ei pângăreşte. Ei sunt 
admişi numai la muncile cele mai murdare şi mai grele. 

Raporturile dintre caste sunt limitate. Fiecare castă 
îşi are propriile legi şi obligaţii - dharma. Cerinţele 
dharmei nu sunt complicate: să te mulţumeşti cu ceea ce 
ţi-e îngăduit să ai, să nu alergi după mai bine. Şi-afară de 
asta - o mulţime de interdicții şi cerinţe de ritual. 

Nerespectarea dharmei poate avea urmări rele 
asupra cârmei omului - adică a răsplăţii după moarte. 

După moarte, sufletul se reîncarnează într-un alt 
corp. Dacă ai respectat dharma, capeţi o cârmă bună: 
sufletul tău va trece în trupul unui om de castă 
superioară sau în trupul unui elefant puternic. Dacă nu 
respecţi dharma în timpul vieţii, sufletul tău va pătimi 
intrând în corpul unui vierme sau gândac negru. 

Reîncarnările sunt permanente. Sufletul trece 
mereu dintr-un trup într-altul. Şi trebuie să te porţi bine 
în toate încarnările, respectându-ţi nu numai propria 
dharmă, ci şi ahinsul - legea de a nu pricinui rău şi dea 
nu te împotrivi răului - lege comodă pentru cei bogaţi, 
care pot să facă oricât rău poftesc, fără să le pese de 
lege. 

Dar sufletul se satură de veşnica reîncarnare, de 
grija permanentă pentru dharmă, cârmă şi ahins. Vrea şi 
el odihnă. 

Există şi odihnă - nirvâna. 

Nirvâna însă nu este nici veselul rai mahomedan, 
nici liniştitul, dar cam plicticosul rai creştin. Nirvâna 
este fericirea supremă, stingerea, încetarea deplină a 
sâcâitoarelor reîncarnări, eliberarea de lanţul nesfârşit al 


suferințelor ce formează esenţa vieţii. 

Dar spre nirvâna tinzi tot prin renunţarea la 
bunurile materiale, prin refularea dorințelor, prin 
renunţarea deplină la tot ce e lumesc. 

Şi, ca în toate religiile, există credinţa într-un 
mântuitor - reîncarnarea viitorului Buda. 

Mulţi zei, multe reîncarnări anevoioase, dar nimic 
pentru uşurarea sorții omului în timpul vieţii! 

Pun jabul, regiune secetoasă, asemănătoare unui 
pustiu, din partea de nord-vest a îmbelşugatei şi 
roditoarei Indii, e locuit de oameni aspri şi războinici, ce- 
şi procură în luptă grea cu seceta hrana pentru ei şi 
toate bunurile vieţii pentru stăpânii lor. 

India este mărginită la nord de înalte masive 
muntoase. Zidurile crenelate ale Hindukuşilor şi 
Himalayei, încununate de nori, îngrădesc calea 
curenților de aer rece. 

Dar nu pot îngrădi calea oamenilor - negustorilor şi 
cuceritorilor. 

Fiind aşezat la graniţă, Punjabul a avut cele mai 
dezvoltate legături cu alte ţări şi a fost mai adesea supus 
atacurilor din afară. Încă în anul 327 înaintea erei 
noastre Alexandru, Machidon şi-a adus aici ostaşii 
osteniţi. Mai târziu au pătruns în Punjab perşii şi 
afghanii... 

E explicabil deci de ce tocmai în Punjab, unde 
oamenii au avut mai des prilejul să vadă şi să cunoască 
străini, negustori şi cuceritori, a apărut comunitatea 
sichilor. 

Sichii, membrii unei secte religioase, respingeau 
politeismul şi nu recunoşteau deosebirile de castă; negau 
purificarea sufletului prin chinuri trupeşti şi ignorau 
preoţii, templele şi slujba religioasă. Ei doreau o viaţă 
bună fără reîncarnare. 

În secolul al XVII-lea această comunitate religioasă 
s-a transformat într-o organizaţie politico-militară, iar 
conducătorii ei spirituali - guru - au devenit conducători 


militari. Sichii îi deposedau de pământuri pe feudali şi 
împărțeau aceste pământuri ţăranilor săraci. 

Cu puţin înainte de a nimeri Feodor Matveev în 
ţinuturile acelea, prin anii 1710 - 1715, la Punjab a avut 
loc o mare răscoală a sichilor împotriva subadarilor, 
domnitori musulmani din dinastia  Mogolilor*, şi 
împotriva feudalilor - radjahii locali. Răscoala fusese nu 
de mult înăbuşită în sânge şi tocmai luaseră sfârşit 
execuțiile în masă. 

Deşi au cunoscut amărăciunea înfrângerii şi a 
grelelor pierderi, deşi au rămas fără pământuri, sichii nu 
şi-au pierdut moralul. În aparenţă supuşi, ei îşi adunau 
încetul cu încetul forţele pentru o nouă răscoală. 

În Punjab domnea neliniştea. Dinastia Marilor 
Mogoli era într-o evidentă decădere. Rajahii din Punjab, 
în slujba cărora se afla L-ai Ceandr, se pregăteau să 
smulgă puterea din mâinile slăbite ale stăpânitorilor 
musulmani. Dar spectrul sângeros al unei noi răscoale a 
sichilor îi neliniştea pe rajahi şi pe brahmani. Pentru 
contracararea influenţei acestora pregăteau ei minuni, 
minuni ce trebuiau să abată poporul de la învăţătura 
nefastă a sichilor, să-l facă să simtă puterea zeilor şi să-l 
silească la veşnică supunere. 

— Fergant Babur, întemeietorul dinastiei, era în mod 
greşit numit de europeni Mongol, (după pronunția din 
acea vreme - Mogol) şi această denumire a dinastiei - 
Marele Mogol - s-a încetățenit în Europa (n. red. ruse). 

Brahmanii se aflau mai de mult în stăpânirea unui 
întreg arsenal de minuni ce ilustrau puterea zeilor. 
Minunile le săvârşeau fachirii peregrini - oameni cu o 
uriaşă experienţă de scamatori şi hipnotizatori, care 
renunţaseră la tot ce era lumesc. În văzul lumii ei îşi 
pricinuiau suferinţe chinuitoare: îşi străpungeau trupul 
cu ace, se aşezau cu picioarele goale pe cărbuni aprinşi, 
se lăsau îngropaţi în pământ. 

Sensul tuturor acestor practici se reducea la aceea 
că omul poate învinge toate suferinţele pământeşti. 


Trebuie doar să-ţi  însuşeşti înalta învăţătură a 
autoperfecţionării, „ragia-ioga”, un complex antrenament 
psihic. O suită de mişcări de gimnastică specială, 
combinate cu un anumit sistem de respiraţie, făcând 
parte din învăţătura inferioară „hatha-ioga”, îngăduia 
fachirilor-iogi să-şi mlădieze trupul într-un mod uimitor. 

Dar pe asprii locuitori ai Punjabului era greu să-i 
uimeşti cu astfel de scamatorii, vechi şi cunoscute, ca 
străpungerea trupului, îmblânzirea şerpilor sau chiar 
transformarea fachirului într-un palmier ce se înalţă 
până la cer. 

lată de ce L-ai Ceandr pregătea minuni noi - 
nemaiauzite şi nemaivăzute. 

1 Feodor Matveev avea la ce gândi. 

Inainte, cât a stat acasă, ştia că familia lui are în 
stăpânire douăzeci de gospodării ţărăneşti şi că toată 
suflarea de pe moşie aparţine părintelui său. Casa 
boierească a Matveevilor nu era cu mult mai acătării 
decât bordeiele ţărăneşti, iar hrana se deosebea de cea a 
ţăranului poate doar prin cantitate. Totuşi odăile 
boiereşti nu erau luminate cu aşchii, ci cu luminări de 
seu, pe care, de altfel, mama le folosea cu foarte multă 
cumpătare. 

În mica bisericuţă, familia boierului îşi avea strană 
la locul de cinste şi părintele Pafnutie nu pierdea prilejul 
să pomenească în rugăciuni pe boierul Arseni cu familia. 

Dar nu e vorba de luminări de seu şi de rugăciuni. 
De nestrămutat era însăşi orânduiala pe moşie: tatăl 
poruncea mujicilor, iar mujicii arau, semănau, secerau, 
treierau şi cărau grânele la curtea boierească. Aşa era 
obiceiul din veci, şi nici nu putea fi altfel. 

Feodor ştia că în vecinătate sunt boieri cu care ei nu 
se pot măsura, boieri ce stăpânesc moşii multe, trăiesc în 
case de piatră şi beau vinuri aduse de peste mări. 

Cu toate acestea, Feodor era încredinţat că el e 
oricum mai de neam decât ţăranii. 

Pe urmă, la oaste, tot în fruntea acestor ţărani în 


vestoane de soldaţi şi marinari s-a aflat, mai marele lor 
fiind, deşi, omenos din fire, se străduia întotdeauna să le 
facă viaţa mai uşoară şi mai îndestulată; se sfădea cu 
ofiţerii mai câinoşi, îndeosebi cu cei străini, care se 
purtau cu dispreţ şi pe soldaţi îi considerau nişte vite. 

Dar Feodor socotea că purtarea lui bună faţă de 
ţărani, soldaţi, marinari ori lucrători este îndeajuns ca să 
se poată numi un om ai dreptăţii. Doar dintotdeauna au 
fost boieri, şi dintotdeauna robi. 

E adevărat că întâlnise în slujba lui „robi” care-l 
puneau pe gânduri. Aceştia erau iobagi meşteri la toate, 
cu „mâini de aur”, ingineri înnăscuţi, corăbieri, făurari, 
constructori. Însuşi ţarul Petru Alexeevici ţinea seama de 
părerea unor astfel de oameni şi adesea se sfătuia cu ei. 
În preajma lor, Feodor nu se încumeta să se gândească 
nici la rang, nici la viţa lui boierească. Dar credinţa - 
suptă, vorba ceea, odată cu laptele mamei - că e de 
neam mare, boieresc, fie chiar scăpătat, învingea 
întotdeauna. 

Până şi aici, pe pământ străin, unde Feodor a ajuns 
el însuşi rob la cheremul stăpânului, nu se simţea pus cot 
la cot cu slugile lui L-ai Ceandr. Iată de ce, când Ram 
Das îi propuse făţiş să treacă de partea sichilor, Feodor 
fu icuprins de o a'd/incă tulburare. 

Îşi aducea prea bine aminte ce-i povestise bunicul 
lui despre răscoala, cumplită pentru boieri, a lui Stenka 
Bazin. Acum ţăranii hinduşi pregătesc şi ei o răscoală 
împotriva boierilor şi împotriva lui Dumnezeu - oricare 
ar fi fost. Oare se cuvine ca el, os boieresc, să lege 
prietenie cu răzvrătiţi!? 

Şi Ram Das ăsta, ce poamă e! Face pe sclavul supus 
şi când colo - Feodor îşi dădu repede seama -e o 
căpetenie dintre cele mai mari ale sichilor. 

Câtă încredere au avut în el: nu i-au ascuns că 
pregătesc răscoala pentru ziua când brahmanii vor 
organiza o serbare cu prilejul restaurării templului 
distrus al zeiţei Kali. Şi l-au rugat pe el, pe Feodor, să-i 


ajute! 

Cum vine asta? Să-i ajute pe răsculați?! 

Nu-l mint oare când îi spun că va fi ucis după 
terminarea lucrului? N-au încercat cumva să-l sperie 
pentru a-l atrage de partea lor? 

Să meargă mai bine la L-ai Ceandr şi să-i spună 
totul, cinstit... Dar cum să-i trădeze pe aceşti oameni 
care au avut încredere în el? 

Doamne, şi n-ai cui să-i ceri un sfat! t 

Feodor trecea printr-o grea cumpănă. 

CAPITOLUL. VIII 

Feodor Matveev primeşte în dar un jungher. 
Intermezzo liric. L-ai Ceandr e nemulţumit de deviz. 
Substanțe înmiresmate şi fulgere de diferite lungimi. 
Şnurul fugilor. „Te-ai speriat - oştean rus?” 

Străluce-n plasele de aur jungherul... Dar lama 
tăioasa, subțire. 

Cu sânge-i câălită 1 Acesta-i misterul, De-aceea-l 
păstrez amintire... M. LERMONTOV: „Poetul'. 

Intr-o zi, Gioghindar Sing îl - chemă pe Feodor la 
atelierul de fierărie. 

— Cartar Saraba vrea să dea ceva ţie, îi spuse el. 
Fierarul Cartar Saraba zâmbi larg în barba-i neagră: - Tu 
m-ai învăţat multe lucruri folositoare, pe care nu le 
cunoşteam. Pentru asta am să-ţi dăruiesc un jungher, 
căci nu se cuvine ca un bărbat să fie neînarmat. 

Am să-l lucrez în faţa ta. 

Feodor înţelese câtă încredere au aceşti oameni în 
el: lui, unui străin, nu-i ascund tainele meşteşugului. 

Fierarul desfăcu un mănunchi de sârmuliţe scurte, 
cam de un picior lungime, şi începu să le aleagă una câte 
una. Încerca fiecare din ele, îndoindu-le şi dezdoindu-le. 

Feodor observă că unele sârmuliţe erau dintr-un fier 
foarte moale; altele, din oţel dur, se îndoiau greu. Nici ca 
grosime nu erau la fel. 

Legând strâns la capete sârmele alese, Saraba le 
încălzi în vatra forjei şi cu două perechi de cleşti le 


răsuci cu multă îndemânare, ca pe un şurub. Apoi încălzi 
din nou micul mănunchi şi începu să-l bată repede, dar 
cu grijă, pe  nicovală. Sub loviturile ciocanului 
sârmuliţele se sudau între ele şi curând mănunchiul se 
prefăcu într-o lamă. 

Mai încălzi o dată lama şi lovind-o cu toată puterea, 
fierarul îi dădu la iuţeală forma de cuţit. Feodor observă 
că fiecare lovitură cădea în altă parte. 

— Vino mâine în & inte de prânz, spuse fierarul. 
Poate-l termin. Şi zvârli cleştele în jgheabul cu apă. 

A doua zi Feodor văzu în mâinile lui Saraba tăişul 
gata făcut. 

— Acum să-l călim. 

Fierarul zvârli lama jungherului în vatră. Alături se 
auzi un behăit. Feodor se întoarse: Gioghindar Sing ţinea 
de coarne un berbec mare. 

— Cu asta poi hrănim astăzi, spuse dulgherul. 
Brahmanii poate strâmbe din nas, dar sichii ospătează 
astăzi cu carne. 

Cartar Saraba scoase pumnalul din vatră cu un 
cleşte scurt, îl apucă mai bine şi înfipse lama încinsă în 
gâtlejul berbecului. 

— Moartea dă armei putere, rosti el solemn. 

După încă o zi, Feodor căpătă jungherul, şlefuit şi 
prins într-un frumos mâner de fildeş. Privi lama 
jungherului şi scoase o exclamaţie de uimire: pe oţelul 
albastru-cenuşiu se împleteau ornamentaţii fumurii. 

Era oţelul indian „vuţ” - un oţel care îmbină o tărie 
înaltă cu o admirabilă flexibilitate. 

Călirea în sângele unui berbec viu nu era de loco 
necesitate tehnologică, dar pe vremea aceea, când 
esenţa tratamentului termic era necunoscută, procesul 
călirii era legat de reprezentări mistice. Călirea unei 
arme albe trebuia desăvârşită prin moartea unei fiinţe 
vii. 

Pe timpul cruciadelor armele „călite” în corpul unui 
inamic erau socotite deosebit de sigure. 


Feodor se simţea tot mai des atras de corturile 
sichilor. Îi plăceau aceşti oameni simpli, dintr-o bucată. 
Cu ei putea discuta fără să se ascundă, ci nu-i împuiau 
capul cu vorbe întortocheate şi fără înţeles. Aceşti sichi 
nu par a fi tâlhari şi hoţi, gândea el. La drept vorbind, 
mai curând aduce L-ai Ceandr a ucigaş... 

Dar mai mult decât toţi pe Feodor îl atrăgea Baraţi, 
fiica dulgherului cu barba căruntă. Fata râdea când 
Feodor încerca să-i vorbească în acel înspăimântător 
amestec de limbi. Spre deosebire de ceilalţi sichi, ea era 
veselă şi plină de viaţă. 

În serile înăbuşitoare se aşezau alături pe marginea 
bazinului, ţinându-şi picioarele goale în apa răcoroasă. 
Uitând de sine, Feodor îi tot vorbea pe rusește, iar fata 
oacheşă îl asculta cu capul lăsat într-o parte şi cu ochii 
negri larg deschişi. Se părea că sunetele acestei limbi 
străine o fermecau, aşa cum îi farmecă pe şerpi sunetele 
monotone de punga!”. 

El îi povestea despre îndepărtata sa patrie, despre 
pădurile, şi zăpezile ci, despre râurile care iarna se fac 
albe şi tari ca piatra. li povestea despre corăbiile mari cu 
catarge înalte şi pânze albe, umflate de vânt, despre 
bubuitul tunurilor lângă Gangut. Îi pomenea şi de 
câmpiile verzi ale primăverii şi de cântul ciocârliilor în 
văzduhul albastru... 

Îl înţelegea oare Baraţi? 

Pare-se că da. Parcă numai prin cuvinte spui totul? 

Ea îl privea furiş pe Feodor, cu coada ochiului. La 
lumina stelelor, faţa lui luminoasă, cu nasul cârn, cu 
părul bălai dat peste cap şi cu bărbiţa tot bălaie, puţin 
creaţă şi moale, îi părea faţa unui zeu nordic necunoscut. 
Ea ştia că la lumina zilei ochii lui sunt albaştri ca apa 
oceanului. 

Din când în când Feodor, dându-şi seama, se oprea 
cuprins de sfială şi începea să îndruge câte ceva în 
amestecul de limbi străine pe care îl folosea ca să se 


10 punga —un fel de fluier (n. red. ruse). 


înţeleagă cu oamenii de aici. Atunci ea râdea şi-şi mişca 
picioarele în apa bazinului. Apoi, astâmpărându-se 
deodată, tăcea multă vreme, ori începea sări povestească 
lui Feodor în dialectul Punjabului de vest despre scurta 
ei viaţă, despre peregrinările alături de tatăl său, despre 
musonii de iarnă, care suflă dinspre uscat, şi despre cei 
de vară, care aduc ploi, despre deşerturile fierbinţi şi 
veninoasele jungle mocirloase. 

lar Feodor, ascultând vorbele în parte cunoscute şi 
vocea înaltă, sănătoasă, a fetei, privea ochii ei prelungi, 
întunecaţi, cozile ei negre, aruncate peste umeri şi 
braţele-i subţiri, puternice... 

L-ai Ceandr îşi petrecea acum aproape tot timpul în 
templul reînnoit, din partea cealaltă a pustiului Ghal. 
Când venea pentru scurt timp acasă, Feodor îi arăta tot 
ce se făcuse în lipsa lui. 

După obiceiul pe care marele ţar îl sădise temeinic 
în capetele isteţe ale ofiţerilor săi, Feodor avea pentru 
toate lucrările un calcul calendaristic - ce are de făcut, 
pe rând, şi până când trebuie făcut fiecare lucru. 

Desenele lui Feodor, executate cu multă migală, se 
deosebeau mult de schiţele grosolane ale lui L-ai Ceandr. 
Feodor respecta cu stricteţe scara, pentru că pe vremea 
aceea nu se treceau dimensiunile. Numai pe locul liber 
de jos se trăgea o linie precisă a scării, cum se văd astăzi 
pe hărţile geografice. În timpul lucrului, fiecare 
dimensiune se alia luându-se cu compasul şi trecându-se 
pe linia scării. 

La fiecare desen, Feodor anexa o „socoteală cu de- 
amănuntul ele tot ce e de trebuinţă” *: cherestea, aramă, 
fier, frânghii... 

Când veni ultima oară, L-ai Ceandr cercetă cu foarte 
multă atenție devizul prezentat de Feodor: câtă 
cherestea e necesară pentru construcţia jgheabului de 
abatere a apei de la cascadă până la templul zeiţei Kali, 
în preajma căruia va fi instalată uriaşa roată? 

După calculele lui Feodor, jgheabul trebuia să 


îngăduie trecerea unui torent de apă lat de doi stânjeni şi 
jumătate şi adânc de un stânjen. 

El mai proiectase ca pentru timpul secetei, când 
râul va seca, să se stăvilească albia ceva mai sus de 
cascadă printr-un stăvilar şi să se străpungă malul drept, 
stâncos, astfel ca apa - printr-un tunel, iar de acolo peste 
vâlceaua de lângă mal cu ajutorul unui jgheab aşezat pe 
piloţi - să fie transportată până la templu, la o distanţă 
de aproape o sută de stânjeni. Aici apa ce se va prăvăli 
pe roata uriaşă, transmiţându-i forţa, urma să se scurgă 
înapoi în râu printr-un canal ce şi începuse a fi săpat. 

Feodor proiectase jgheabul şi piloţii din bârne nu 
pentru că era inginer rus şi se obişnuise să utilizeze 

nalul lemnos la „construcţiile de stăvilare”, ci pentru 
că un jgheab zidit din piatră la o înălţime de 
douăsprezece picioare ar fi fost mult mai greu de fixat. 

Ca să nu mai punem la socoteală faptul că acesta ar 
fi cântărit mult mai mult decât cel de lemn, şi ar fi 
necesitat piloni deşi şi foarte rezistenți. 

Nici făcut din lemn, un jgheab de asemenea 
dimensiuni umplut cu apă nu era uşor; de aceea piloţii de 
susţinere trebuiau aşezaţi la cel mult doi stânjeni unul de 
altul. 

Pentru toate acestea era nevoie de aproape o mie de 
grinzi, lungi de trei stânjeni şi groase de cel puţin un 
picior. 

Pentru Punjabul lipsit de păduri era o cantitate 
uriaşă. 

— Ai calculat bine, tinere? îl întrebă întunecat L-ai 
Ceandr. 

— Am învăţat calculele şi lucrul cu compasul chiar 
de la Leonte Filippâci Magniţki, răspunse jignit Feodor. 

— Cine mai e şi ăsta? L-ai Ceandr căzu pe gânduri. 
Bine, spuse el după o pauză. Va trebui să plec la rajahul 
Mohingi. Pe domeniile lui, la izvoarele râului Ravi, sunt 
păduri, iar acolo unde e pădure sunt şi elefanţi. Trimitem 


lemnul pe râul Ravi până în părţile noastre, apoi elefanții 
îl vor căra până la templul zeiţei Kali. 

— Elefanţi? întrebă Feodor cu interes. Elefanții să 
care lemnul? 

— Termină roata mai repede şi apucă-te de maşina 
fulgerelor, porunci L-ai Ceandr. Când lemnul va ajunge 
lângă templu, ai să te muţi cu dulgherii acolo şi ai să 
construieşti jgheabul. 

Feodor se apucă, în sfârşit, să proiecteze şi maşina 
cea mare de fulgere pentru templul zeiţei Kali. 

Până atunci habar n-a avut că există acea forţă 
cumplită a cărei lovitură o simţise cândva. 

Feodor a primit în viaţa lui şi lovituri de sabie şi de 
glonte a fost rănit. Îşi mai amintea bine cum un knipel 
suedez - obuz format din două semisfere de fontă legate 
printr-un lanţ - rupsese pe corabia lor funga de randă. În 
clipa aceea verga mare (o grindă de o sută de puduri) 
desprinsă din lăcaşu-i zburase jos, distrugând totul în 

cale. Cineva a strigat: „Van onder!” * Marinarii s-au 
împrăştiat pe punte. Numai el, Feodor, n-a avut timp să 
sară în lături. Verga l-a atins putintel, totuşi şi din acest 
puţin s-a prăbuşit ca secerat... 

Dar mai tare decât toate loviturile primite, i se 
întipărise în minte răceala coapselor de aramă ale zeiţei 
Kali, trosnetul fulgerelor albastre şi mirosul furtunilor de 
primăvară. Parcă mii de ace i se înfipseseră atunci în 
trup. lar după durerea de o clipă, un tremur l-a stăpânit 
multă vreme şi un gust de metal i-a rămas în gură... 

Feodor îşi dădea prea bine seama că niciun zeu, fie 
chiar şi neînduplecata Kali cea cu şase braţe, n-are nimic 
de-a face cu maşina făcută de oameni, cu arbori şi roţi 
dinţate. Pur şi simplu, brahmanul stăpânea o taină pe 
care alţii n-o cunosc. 

Feodor aflase între timp că forţa misterioasă se 
naşte din rotirea discului şi poate ajunge oriunde prin 
metal. Ştia că L-ai Ceandr e în stare să strângă această 


forţă în vase de metal umplute cu un anumit lichid, că 
statuia de bronz a zeiţei Kali, goală înăuntru, era 
umplută cu acelaşi lichid. 

Feodor dorea  pătimaş să pătrundă taina 
brahmanului şi s-o ia cu el în patrie. Incă nu ştia cum să 
pătrundă în miezul tainei şi nici cum ar putea fugi nu 
ştia, dar se gândea de pe acum prin cine să obţină o 
întrevedere între patru ochi cu ţarul, ca să-i raporteze 
despre forţa necunoscută... 

Uneori, în timpul experienţelor cu maşina fulgerelor, 
L-ai Ceandr aprindea într-o cupă aşezată pe un trepied 
de aramă nişte substanţe care scoteau un fum 
înmiresmat. În acest timp, Feodor îl ajuta pe brahman să 
apropie şi să îndepărteze sferele de bronz ale maşinii. 
Trecând prin fumul diferitelor substanţe, fulgerele erau 
când foarte slabe, când mai luminoase şi prelungi. 

De fiecare dată, L-ai Ceandr însemna ce lungime a 
fulgerului a căpătat la arderea cutărei sau cutărei 
substanţe. Căuta cu răbdare să afle ce trebuie ars pentru 
ca fulgerul să fie cât mai lung şi cât mai strălucitor. Şi de 
fiecare dată, înainte de a încerca o nouă substanţă, 
laboratorul se aerisea bine de tot cu ajutorul unor rame 
cu pânze, atârnate de tavan. Acestea erau puse în 
mişcare de sub podea, de către robii lui L-ai Ceandr. 

— Van onder - „Cade” (în olandeză) (n.a.). 

Uneori mirosul substanţelor aprinse îi amintea lui 
Feodor de tămâie, de biserică; atunci mai că-i venea să 
creadă că e ceva dumnezeiesc. Dar se mai întâmpla ca 
mirosul de tămâie să fie înlocuit de o asemenea duhoare, 
încât până şi veşnic netulburatul L-ai Ceandr strâmbă 
din nas, stingea afumătoarea şi se grăbea să aerisească 
încăperea. Se înţelege că duhoarea nu se potrivea de loc 
cu acest meşteşug al zeilor... 

Această legătură între arderea substanţelor şi tăria 
fulgerelor îl minuna îndeosebi pe Feodor. 

Feodor se convingea tot - mai mult că Ram Das are 
dreptate: L-ai Ceandr plănuia ceva urât. Nu de dragul 


ştiinţei cerceta el fulgerele, nu numai în cinstea idolilor 
cu mai multe braţe ardeau substanţele lui drăceşti... 

Într-una din zile fu adus pe targă în laborator 
cadavrul unui hindus de vârstă mijlocie, slab, dar bine 
făcut. 

Lângă maşina fulgerelor fu aşezată o masă acoperită 
cu o placă grea de marmură neagră. De sferele de bronz 
fură prinse două fire groase şi uşor de îndoit, împletite 
din sârme de bronz. Firele erau înfăşurate într-o mătase 
subţire îmbibată cu o anumită răşină, iar la capetele lor 
libere aveau sudate vârfuri de argint, ascuţite ca nişte 
ace. 

La un semn al lui L-ai Ceandr, slugile aşezară 
cadavrul despuiat pe marmura neagră a mesei şi se 
îndepărtară fără zgomot. 

L-ai Ceandr aruncă în cupa fumegândă de pe trepied 
o priză de substanţe. Încăperea se umplu cu un fum de 
culoare verzuie, se răspândi un miros iute de mirodenii. 

Brahmanul luă capătul unui fir. 

— a-l pe celălalt, îi porunci el lui Feodor, dar 
fereşte-te să atingi vârful dezgolit. 

Discul maşinii fulgerelor începu să se rotească - mai 
repede, din ce în ce mai repede. Plăcuţele de aur se 
contopiră într-un singur cerc strălucitor. Camera se 
umplu de un vuiet monoton. 

Feodor ţinea firul în amândouă mâinile, cu vârful 
ascuţit îndreptat înainte ca o baionetă în luptă. L-ai 
Ceandr apropie încet acul de argint spre capătul firului 
pe care îl ţinea Feodor în mână. 

— Uneori chiar mici adausuri de anumite gaze 
determină lungirea cu mult a spaţiului străpuns de 
scântei (n. red. ruse.). 

Trosnet! Un fulger albastru orbitor izbucni între 
vârfuri. Norii de fum verde fură scăldaţi într-o lumină 
fantomatică. Feodor nu se clinti. Se obişnuise să trăiască 
printre fulgere. L-ai Ceandr îndepărtă brusc vârful firului 
său; fulgerul se stinse trosnind. Fără să lase cablul din 


mână, el se apropie de masă şi dădu la o parte pânză ce 
acoperea mortul. 

Feodor  tresări: faţa îi era  înfricoşătoare, 
palidalbăstruie. Între buzele schimonosite se vedea 
vârful limbii. Ochii sticloşi, larg deschişi, mai păstrau 
expresia groazei dinaintea morţii. Pe gât se ghicea o 
dungă albastră - urmă de şnur împletit. 

Feodor îşi aduse dintr-odată aminte povestirile 
sichilor despre teribila sectă a rugilor-sugrumătorţ 
Ascunzând sub veşminte şnurul sfânt, rugii rătăceau pe 
drumuri ori pe străzile oraşelor învăluite în întunericul 
serii, în căutarea victimelor. Ţinând şnurul de capete cu 
ambele mâini, sugrumătorul, furişându-se pe la spate, îl 
arunca de gâtul trecătorului singuratic şi printr-o 
mişcare rapidă făcea în jurul gâtului o răsucitură 
completă; apoi, proptindu-şi genunchiul în spatele 
victimei, strângea capetele cu iuţeala fulgerului. 

Asta se săvârşea pentru a dobândi milostivirea zeiţei 
Kali, pentru a-i potoli mânia! 

Dar din aceleaşi izvoare Feodor ştia că la Pun jab, 
unde cultul teribilei Kali nu era în mare cinste, rugii nu 
se arătau niciodată. 

Domeniile lui L-ai Ceandr se aflau departe de 
aşezările omeneşti, iar slugile nu ieşeau în afara 
zidurilor, însemna că acest om, fostul sclav al lui L-ai 
Ceandr - Feodor îl recunoscuse, deşi avea faţa 
schimonosită - nu era o jertfă întâmplătoare a vreunui 
fanatic. El fusese sugrumat aici, înăuntrul zidurilor 
înalte, pentru vreo abatere sau poate numai pentru că L- 
ai Ceandr avea nevoie de un cadavru... 

Un gând îngrozitor puse stăpânire pe Feodor: L-ai 
Ceandr nu-i ascunde nimic, nu se sfieşte să-i arate un om 
sugrumat în felul acesta, chiar dacă el, Feodor, l-a văzut 
abia ieri în viaţă! 

Nu înseamnă asta că L-ai Ceandr îl socoteşte de pe 
acum condamnat, că după ce lucrările vor fi terminate, îl 
vor sugruma şi pe el ca pe acest nevinovat?... Pentru o 


clipă Feodor avu simţământul că un şnur subţire i-a fost 
zvârlit după gât. Înghiţi spasmodic. Pierzându-şi firea, 
făcu un pas către L-ai Ceandr. 

Brahmanul căscă ochii alarmat. Duelul tăcut dură 
doar o clipită. Feodor îşi recăpătă stăpânirea de sine; se 
întoarse şi întrebă cu voce înfundată: 

— Şi-acum ce fac? 

L-ai Ceandr se aplecă peste cadavru şi înfipse vârful 
de argint în umărul mortului. Porunci: 

— Apropie vârful tău de talpă. 

În tine ar trebui să-l înfig! îi trecu lui Feodor prin 
minte. Dar are vreun rost? Desigur că în camerele de 
alături sugrumătorii stau de pază. Nu-i nimic, ţi-o coc eu 
ţie! 

Feodor înfipse tăcut acul în talpa mortului - şi 
deodată, zvârlind firul cât-colo, sări cu un țipăt în lături. 

Se întâmplase ceva îngrozitor, de neînchipuit: 
piciorul mortului zvâcnise, se îndoise din genunchi, şi se 
întinse brusc, de parcă ar fi vrut să-l lovească pe 
Feodor... 

Pe sub bolțile încăperii răsună râsul potolit al lui L- 
ai Ceandr. 

— Te-ai speriat, ostaş rus? aruncă în zeflemea 
brahmanul. Nu te teme, nu-ţi mai poate face niciun rău. 

Feodor răsuflă adânc şi privindu-l pe brahman în 
ochi îl înfruntă: 

— Sunt militar, m-am obişnuit să mă lupt cu 
duşmanii vii. Şi adăugă în ruseşte: Lua-te-ar dracu’, 
ucigaşule! 

Încă o oră întreagă, după indicaţiile lui L-ai Ceandr, 
el apropie vârful ba de braţul, ba de tălpile mortului. 
Brahmanul observa cu atenţie cum se manifestă 
convulsiile. 

lar când L-ai Ceandr plecă din nou, Feodor căută 
prilejul să-l întâlnească pe Gioghindar Sing şi-i povesti 
despre groaznica experienţă. 

— Înseamnă că a şi început să-i strângă pe rugi, 


spuse bătrânul dulgher. Nu-i nimic, şi rugii sunt muritori. 
Când va sosi ceasul, vom afla dacă moartea preoţilor ei 
este pe placul zeiţei Kali. 

CAPITOLUL IX 

Elefanții au sosit. Să fug?! Dar Baraţi? Foaia 
mototolită. Oameni noi în casa lui L-ai Ceandr. Privirea 
vrăjitorului. Feodor începe să cânte. Arde apa! 

O cumplită jale sufleru-mi sfâşie când aud în noapte 
al câinilor lătrat. 

Ma întreb, persane»... nu ştiu!... Oare tie Nu ţi-o dor 
de-albastrul ţinut îndepărtat? 

S. ESENIN.: „Motive persane”. 

Sosise ziua mutării în vechiul templu. 

Pe poarta de fier a casei lui L-ai Ceandr ieşi o 
caravană lungă. In faţă, opt elefanţi purtau pe spate 
piesele mari de lemn; precum şi cele metalice ale roții de 
apă şi ale marii maşini a fulgerelor. 

În ajun, când elefanții apăruseră în curte pentru 
întâia oară, au trebuit să-şi bată multă vreme capul cum 
să-i încarce. 

Feodor nu văzuse încă aceste animale ciudate. Ştia 
din cărţi că elefantul e mai înalt decât copacul cel mai 
înalt. Dar când îi văzu cu propriii săi ochi, se înfurie pe 
creatorii acestor cărţi mincinoase: elefanții se dovediră a 
nu avea nici doi stânjeni înălţime. 

Oamenii sosiți odată cu elefanții, aşa numiții 
cornaci, care ştiau - să-i mâne, având în această privinţă 
multă experienţă, îi explicară lui Feodor că elefantul 
poate ridica şi transporta cu trompa peste trei sute de 
puduri, dar în transporturile lungi, când au încărcătura 
pe spate, nu pot căra mai mult de patruzeci de puduri. În 
schimb cu o asemenea încărcătură elefantul poate 
străbate o sută cincizeci de verste pe zi. 

Încărcarea dură mult. Apoi cornacii se urcară pe 
gâturile elefanților, mai bine zis pe locul unde capul se 
continuă cu corpul. În mâini, în loc de bice, aveau lăncii 
scurte de fier. 


Elefanții porniră într-un trap neaşteptat de uşor şi 
dispărură foarte curând într-un nor de praf. Câteva 
căruţe cu lucrători, la care erau înhămaţi câte doi cai, se 
ţineau pe urmele lor: lucrătorii trebuiau să ajute la 
descărcat, îndată ce elefanții vor ajunge la destinaţie. În 
prima căruţă se afla şi Feodor, cu Gioghindar Sing şi 
Baraţi. Harabalele trase de tauri gaial, cu coarnele largi, 
rămăseseră mult în urmă. 

In aceste harabale fuseseră încărcate materialele de 
care nu era urgent nevoie: taurii, animale încete, urmau 
să ajungă la templu abia a treia zi, în timp ce elefanții şi 
căruțele cu cai n-aveau nevoie de mai mult de douăzeci 
de ore. 

Treceau prin vad numeroase râuri şi pâraie pe 
jumătate secate. Elefanții, cărora nu le place să stea în 
bătaia soarelui, de fiecare dată când nimereau în apă se 
odihneau şi se răcoreau în felul lor: îşi umpleau trompa 
cu apă şi şi-o turnau pe cap şi pe spate. 

Uitând dezamăgirea pe care o încercase întâia oară 
la vederea lor, Feodor admira acum puternicele animale. 

— Ce mâi vite! Isteţe şi muncitoare... 

— La voi nu sunt elefanţi? întrebă Baraţi. 

— Nu sunt. Feodor îşi stăpâni cu greu un oftat. 
Domnul cu ei, ne descurcăm noi şi fără elefanţi. Numai 
de m-aş vedea, acasă... 

Gioghindar Sing privi cu coada ochiului spre Feodor, 
care se întristase. 

— Ai cineva acolo? îl întrebă el. 

— Cum să n-am. Am tată şi mamă, am şi o soră... 

— Dar nevastă, copii? 

Feodor râse uşor: 

— Am dus viaţă de militar. Când să-ţi faci un cuib al 
tău? 

— Tată, străinul e ostenit de drum, iar tu nu-i dai 
pace cu întrebările, îl mustră blând Baraţi. 

Vorbise fără să-l privească pe Feodor. El întinse 
mâna şi-i atinse uşor umărul cu palma. Fata se îndepărtă 


cu o mişcare lină. 

Căruţa hurduca, roţile treceau cu zgomot peste 
pietre, prin albia cu totul secată a unuia din nenumăraţii 
afluenţi. Ceva mai departe, când ajunseră pe malul râului 
Ravi, se opriră, deshămară caii şi se întinseră să se 
odihnească la umbra unui copac stufos. În apropiere, 
puţin mai jos, elefanții găsiseră un loc mai adânc şi 
intrând în apă până la burtă, îşi stropeau unul altuia 
spinările cu multă râvnă. 

Dulgherul aprinse un foc. Baraţi pregătea de 
mâncare. Era încă lumină şi focul părea palid. 

Feodor luă o creangă uscată şi începu. s-o curețe cu 
jungherul primit nu de mult în dar. Deodată bătrânul 
rosti, coborându-şi vocea: 

— Dacă ai curaj, aici poţi să fugi. 

— Să fug?! 

Sing îi strânse puternic braţul deasupra cotului. 

— Vorbeşte încet, aici multe urechi străine... 
Ascultă. Râul acesta, pe care se află şi templul zeiţei 
Kali, se varsă în Ind. Dacă mergi cu barca pe Ind, în zece 
zile ajungi la mare. 

— La mare? şopti Feodor 

În anii lungi de captivitate auzise multe despre 
ţinuturile dintre Ind şi Satlegi, dar nu-şi putea închipui 
încotro şi la ce depărtare se află marea. 

— Când varsă la mare, Ind mai multe braţe, 
continuă Sing. Dacă mergi braţ la miazănoapte, ajungi la 
mare lângă Caraci... 

Caraci! Feodor îşi aminti harta pe care o studiase, 
încă înainte de expediţie, împreună cu Kojin. Da, da, pe 
harta aceea era însemnat oraşul Caraci. Dar dulgherul îi 
mai pomenise de acest nume, odată când venise vorba de 
negustorii persani. Acum Feodor înţelese unde se 
găseşte. 

— Acolo vin corăbii din Europa? întrebă Feodor. 

— Nu ştiu ce asta. Bătrânul dulgher rămase un timp 
pe gânduri. Dar dacă vorbeşti oaste de la apus, departe, 


trebuie mers braţ la miazăzi, apoi mult pe mare, lângă 
țărm. Acolo insula Din. Portughezii au acolo cetate. 
Cunoşti portughezi? 

— Stai, bătrâne... Feodor îşi frecă energic fruntea cu 
palma. 

Era emoţionat. Se chinuia să-şi amintească hărţile 
portugheze pe care le văzuse încă în Franţa, pe când 
învăţa navigația pe mare. Din. Din... 

— Dar Din este în sud, undeva foarte departe. La 
vreo cinci sute de mile de Caraci... 

— Nu ştiu cum măsor această cale, răspunse Sing, 
dar nu este mai lung drum decât pe Ind. Uite! 

El luă crenguţa din mâinile lui Feodor şi începu să 
deseneze pe pământ, arătându-i cum trebuie să meargă 
pe mare de-a lungul țărmului. Feodor sări în picioare şi 
începu să umble în jurul focului. 

Marea! I se părea că aude şuierul vântului şi vuietul 
valurilor, că priveşte nesfârşita întindere albastră... 
Marea! Singurul drum spre patrie. 

Deodată îşi veni în fire. Se aşeză şi se apucă din nou 
să cioplească crenguţa. 

— Îţi mulţumesc pentru sfatul bun, rosti cu o voce 
stinsă. Dar într-o coajă de nucă nu te poţi avânta pe 
mare... 

— Ascultă! Sing se dădu mai aproape de el şi-i şopti: 
Fă-mi desen şi fac barcă la tine. Lângă templul zeiţei Kali 
este mult lucru şi eu înşel oamenii L-ai Ceandr, ei nu află 
nimic. După ce tăcu un timp, bătrânul adăugă: Dar până 
nu fugi, trebuie să spui nouă tot de minuni care 
pregăteşte L-ai Ceandr... 

Caravana porni din nou la drum. Gioghindar Sing 
adormi pe fundul căruţei. Feodor, pe capră, privea 
îngândurat drumul alb în lumina lunii, pe care caii 
odihniţi alergau în trap vioi. 

In faţa ochilor i se năzărea marea, mereu în aceeaşi 
imagine: o barcă mult puntită, cu velatură joasă. Trebuie 
neapărat să-i facă un derivor mobil, cum au feliugile 


turkmene. Atunci niciun vânt n-o mai răstoarnă... 
Doamne, să fie într-adevăr atât de aproape izbăvirea?... 

Deodată auzi un suspin uşor. Se întoarse şi se uită în 
adâncul întunecat al căruţei acoperite cu un coviltir de 
pânză. Baraţi plângea! Feodor se simţi ruşinat: Bravo! 
Frumos îţi şade! Te-ai încântat ca un copil mic şi ai uitat 
de toate... 

El îi mângâie în întuneric părul şi umerii, şoptindu-i 
fierbinte: 

— Draga mea, cum o să plec fără tine? Nu te teme, 
mările voastre sunt calde, iar eu sunt un bun navigator, 
am să-ţi port de grijă. lar de-om ajunge în Rusia, o să 
trăim bine... 

Suspinând şi mai tare, fata îşi ridică faţa udă de 
lacrimi. 

— Cum am să-l las pe tata? şopti ea. 

— Îl luăm şi pe el! Dă-mi puţin răgaz. O să-i 
povestim totul, el o să înţeleagă... 

— Nu. Baraţi clătină din cap cu tristeţe. El n-o să 
plece nicăieri. N-o să-şi părăsească poporul. lar eu nu 
plec de lângă el. 

Feodor tăcea abătut. 

— Ascultă! se învioră fata. Dar dacă ai noştri înving? 
Dacă sichii vor conduce Punjabul? Atunci rămâi cu noi? 

Ce putea să-i răspundă? Că nu se cuvine ca el, un 
boier, sări ajute pe răsculaţi?... Îi răsări în minte sclavul 
sugrumat cu şnurul... Oare nu va face totuşi o faptă bună 
ajutându-i pe sichi să-l răpună pe ucigaşul L-ai Ceandr? 
Oh, grea soartă ţi-a fost hărăzită, Feodor Matveev!... 

În zori caravana se opri lângă templu şi Feodor sări 
jos din căruţă. Capul şi-l simţea greu de nesomn, iar 
gândurile încâlcite şi fără legătură. 

Din zori până-n noapte, lac de năduşeală, trudeau 
sclavii lui L-ai Ceandr şi meşterii sichii sub razele 
nemiloase ale soarelui. Pe râul aproape secat, ceva mai 
sus de cascadă, băteau parii pentru stăvilar şi tăiau 
malul stâncos, pentru ca apa oprită de stăvilar să poată 


porni pe jgheab. În vâlceaua ce ducea la templu înfigeau 
grinzi groase - suporturi pentru jgheab. Construiau 
cadrul de susţinere al roții de apă. 

Feodor era atât de prins de treburi, încât aproape că 
n-o vedea pe Baraţi, iar cu Sing nu putea vorbi decât 
despre stăvilar şi jgheab, pentru că în preajmă se 
învârteau tot timpul supraveghetorii lui L-ai Ceandr. 

Intr-o seară, L-ai Ceandr îl întrebă pe Feodor: 

— Dacă noi doi plecăm pentru câteva zile la mine 
acasă, crezi că Gioghindar Sing o să se descurce singur? 

— Se descurcă. 

— Atunci dă-i de dimineaţă toate lămuririle. Dări, 
aşa cum îţi place ţie, sarcini pentru fiecare zi: ce trebuie 
să facă oamenii lui. Pregăteşte-te. Mâine, după ce se mai 
potoleşte căldura, pornim la drum. 

Dimineaţa Feodor îi dădu lui Sing câteva schiţe şi 
începu sări explice rostul fiecăreia. 

Se urcaseră pe schelele aşezate sus, la înălţimea 
viitorului jgheab. În preajmă nu era nimeni. 

Frunzărind schiţele, Feodor vru să rupă una din ele, 
dar dulgherul îi luă din mână foaia mototolită şi o netezi 
pe genunchi. 

Era o schiţă făcută într-una din nopţile de dor şi 
nesomn: o barcă puntită, cu derivor mobil. 

— Asta n-are rost, spuse Feodor ursuz. Nu-mi 
trebuie barcă. Nu plec. Pentru că o iubesc pe fiica ta. lar 
ea nu te poate părăsi pe timpurile astea... 

Gioghindar Sing închise ochii şi rămase multă vreme 
tăcut. 

— Facem tot să te salvăm înaintea sărbătorii, rosti 
el, în sfârşit. Mai ştii ce se poate întâmpla?... 

Multe se schimbaseră în casa lui L-ai Ceandr. Peste 
tot, oameni necunoscuţi umblau fără rost - de - colo- 
colo, discutau între ei în dialecte de neînțeles. Erau 
fachiri peregrini, care se pregăteau pentru sărbătoarea 
restaurării templului, făcând exerciţii: îşi arătau unul 


altuia tot felul de minuni. De Feodor nu se sfiau şi el 
vedea că toate sunt scamatorii dibace. 

Într-o zi, dis-de-dimineaţă, veniră la Ceandr trei inşi 
cu poveri grele în spinare. Erau toţi zdrenţăroşi, slabi, cu 
părul* şi bărbile crescute, cu corpurile brune pline de 
vânătăi şi jupuituri. 

Ram Das află mai târziu că ei se întorceau din 
munţii Himalaya. L-ai Ceandr îi trimisese în timpul 
configurației prielnice a stelelor să aşeze pe cele mai 
înalte vârfuri acoperite de zăpezi lipii mari din răşini 
rare, extrem de preţioase, ca să apropie răşina de stele. 
Trimişii, îndurând gerul cumplit, hrănindu-se cu te miri 
ce, au aşteptat în munţi, tremurând de spaimă înaintea 
duhurilor de munte şi ferindu-se de groaznicii oameni ai 
zăpezilor, al căror păr creşte până la brâu cu firul în sus, 
iar mai jos de brâu cu firul în jos, şi care au labele 
picioarelor răsucite cu faţa în spate. Din cei şapte trimişi, 
patru au pierit pe drum, prăvălindu-se în crevasele 
ghețarilor şi-n prăpăstii. Mai mult Ram Das nu putuse 
afla. Spuse doar atât că pe cei trei care s-au înapoiat cu 
răşina, n-o să-i mai vadă nimeni niciodată... 

Curând în casă apăru un brahman înalt, arătos, 
îmbrăcat în alb. L-ai Ceandr se purta foarte respectuos 
cu el, iar în ziua sosirii lui îl expedie pe Feodor de acasă, 
sub un pretext oarecare, până seara. 

Feodor observă că brahmanul oaspete ţinea de 
obicei ochii pe jumătate închişi, dar atunci când îi 
deschidea pentru o clipă te uimeau prin forţa lor de 
neînțeles. 

Intr-o zi, aceşti ochi se opriră asupra lui Feodor. 

În ziua aceea, după cum îi poruncise L-ai Ceandr. 

Feodor întindea nişte fire de aramă, înfăşurate în 
mătase smolită, de la maşina de fulgere până în grădină, 
la bazinul pe marginea căruia nu de mult Feodor şi 
Baraţi şedeau seară de seară. 

Cablurile trebuiau susţinute cu proptele din lemn 
uscat, îmbibat cu răşini: L-ai Ceandr poruncise ca 


nicăieri cablurile să nu atingă pământul. 

În fiecare parte a bazinului se înălța câte un stâlp 
din acelaşi lemn îmbibat cu răşini; de pe stâlpi coborau 
în apă bare de aramă, de capetele cărora erau fixate 
oglinzi de aramă concave, bine şlefuite, îndreptate pe 
sub apă una spre alta. 

Urcat pe unul din stâlpi, Feodor lega firul cu brida 
de aramă fixată în partea de sus a barei. 

Deodată simți aţintită asupra lui o privire 
stăruitoare, întoarse capul şi-l zări pe oaspetele de vază 
al lui L-ai Ceandr. Brahmanul se oprise cu braţele 
încrucişate la marginea bazinului şi-l învăluise pe Feodor 
într-o privire grea, plină de răutate. Feodor îşi pierdu 
cumpătul. Se întoarse neîndemânatec, stâlpul de sub el 
se clătină, iar el, pierzându-şi echilibrul, căzu în bazin. 

Când scoase capul din apă văzu că brahmanul tot se 
mai uită la el cu un dispreţ rece. 

Pe Feodor îl cuprinse mânia. Vrăjitori afurisiţi! Ce 
tot au cu el?! Din două aruncături de braţe ajunse înot la 
marginea bazinului, ieşi afară şi strângându-şi pumnii cu 
hotărâre, se îndreptă spre brahman. Acesta nici nu se 
clinti. Numai ochii lui negri se îngustară, întâmpinându-l 
sfredelitori. 

Izbindu-se parcă de această privire neclintită, 
Feodor simţi o greutate stranie la rădăcina nasului. 
Deodată corpul i se înmuie, iar picioarele amorţite 
refuzară să-l mai asculte. Nici să-şi abată privirea nu era 
în stare... 

Dar în clipa aceea un gând îi sfredeli conştiinţa 
aproape biruită: 

Te-au ameţit, Fedea! Şi-acum o să-ţi răsucească 
gâtul ca unui pui de găină!... 

Făcând o sforţare supraomenească, Feodor îşi 
scutură brusc capul. Moliciunea trupului - care durase 
doar câteva clipe - dispăru, ameţeala se risipi, se simţi 
din nou plin de vigoare. 

Brahmanul se întoarse şi plecă iute de acolo. 


Feodor înţelese că a obţinut o mare victorie: 
înseamnă că se poate împotrivi privirilor vrăjitoreşti de 
care auzise de atâtea ori! 

Vârându-şi două degete în gură, Feodor zvârli un 
fluierat în urma brahmanului şi cât îl ţinu gura începu să 
cânte un cântec ştrengăresc, compus de careva dintre 
elevii şcolii de navigaţie: 

Nu-ntâlneşti în lumea largă băutori la elevii viitori 
navigatori; 

Vrând şi ei să chefuiască într-o zi. 

Au purces la cârciumioara „Trei scrumbii”. 

Iar acolo, punând toţi ban lângă ban. 

Adunat-au trei pitaci şi-un gologan. 

Dar vinars crâşmarul nu vrea să le dea Căci lipseşte 
jumătate de para! 

L-ai Ceandr ieşi din casă şi se îndreptă spre bazin. 
Feodor făcu intenţionat o pauză, iar când acesta se 
apropie, îi cântă drept în faţă: 

Dacă nu ne dai vinarsul, cârciumare. 

Spargem tot şi ce nu bem zvârlim în mare; însă dacă 
vei fi om şi ni-i cinsti. 

Vindem mâine tot ce-avem şi ţi-om plăti! 

— Cânţi? îl întrebă L-ai Ceandr nedumerit. 

— Pot să şi dansez, răspunse vesel Feodor. Nu vrei 
să-mi ţii tovărăşie, domnule L-ai Ceandr? 

L-ai Ceandr bombăni ceva, apoi rosti supărat: 

— Hai să controlăm dacă totul e gata pentru probă. 

Lângă bazin se înălța, ca un turn, un butoi uriaş din 
tablă de aramă nituită, lung de vreo cinci stânjeni şi cu 
diametrul cam de doi. 

Nu de mult Feodor făcuse schiţele acestui butoi turn 
la templul zeiţei Kali, iar la sosire s-a mirat tare văzându- 
l] gata ridicat. Două zile la rând oamenii lui L-ai Ceandr 
au cărat pe schele apă din bazin să-l umple; peste zece 
mii de vedre au fost turnate în pântecu-i de aramă. Apoi 
L-ai Ceandr, urcat pe schele, a deşertat cu propria-i 
mână în apă câţiva saci de substanţe de ale lui. 


De pe schelă atârna în apă un lanţ gros de aramă. 
Butoiul şi lanţul erau legate cu bridele de lângă bazin 
prin aceleaşi fire de aramă înfăşurate în mătase. 

Mai departe se afla - de forma butoiului turn, dar 
mult mai mic - un vas de aramă. De la acest vas porneau 
două sârme: una se întindea în jurul bazinului, până la 
bara din partea opusă, coborâtă în apă, alta, mai scurtă, 
se târa pe marginea bazinului până aproape de bara de 
dincoace; sub capătul ei dezgolit se afla o scândurică 
îmbibată cu răşină. 

Feodor ştia că forţa izvorâtă din maşina fulgerelor 
trece liber prin metal, oriunde, şi că mătasea şi lemnul 
îmbibat cu răşini n-o lasă să treacă. Răşina folosită de L- 
ai Ceandr nu era obişnuită: provenea dintr-o plantă rară. 
Lemnul îmbibat cu această răşină căpăta în scurt timp 
un luciu, de-ai fi zis că-i lăcuit. 

Şi mai ştia Feodor că această forţă se iroseşte dacă 
părţile de metal nu sunt toate bine izolate de pământ. 

Impreună cu Feodor, L-ai Ceandr cercetă cu atenţie 
toate legăturile. Apoi îi porunci cu tonul amical obişnuit: 

— Bate gongul să pună maşina în funcţiune. 

Brahmanul oaspete se apropie de bazin. Nici nu se 
uită la Feodor, de parcă n-ar fi încercat asupra lui 
privirea-i de vrăjitor. L-ai Ceandr îi explică respectuos 
ceva într-o limbă necunoscută lui Feodor, privind 
amândoi cu luare aminte faţa apei din bazin. 

Apa începuse să se agite. Lângă una din bare, 
îndeosebi, făcea băşici şi clocotea de parcă ar fi încălzit-o 
dedesubt o flacără nevăzută. Lângă bara cealaltă apa 
clocotea mult mai slab, dar de acolo se ridica un fum 
uşor, cu miros ciudat. 

L-ai Ceandr luă capătul liber al firului legat de vasul 
cel mic şi, căutând să se aţină cât mai departe, îl apropie 
de bara lângă care apa clocotea... 

Urmă un trosnet, un fulger izbucni strălucitor şi din 
apă se înălţă o uriaşă coloană de foc. 

Feodor sări în lături. Se uită uluit la flacăra vie. Apoi 


flacăra se mai ogoi, dar nu se stinse. Dacă i-ar fi spus 
cineva lui Feodor că apa arde, n-ar fi crezut pentru nimic 
în lume. Şi iată!... 

— Opreşte! îi porunci L-ai Ceandr. 

Unul din fire se lega într-un loc de o bară de aramă 
cu un capăt liber, iar cu celălalt prins în balama; 
mişcându-se ca braţul din cot, bara se sprijinea pe o 
placă de aramă. 

Feodor trase de un şnur de mătase şi bara se 
desprinse de lângă placă; pentru o clipă între ea şi placa 
de aramă izbucni un fulger. 

În clipa următoare apa din bazin încetă să mai 
clocotească, iar flacăra se stinse. 

— Dă iarăşi drumul, porunci din nou L-ai Ceandr. 
Feodor lăsă şnurul şi bara de aramă căzu pe placă. 

Apa se învolbură din nou, începu să clocotească, dar 
flacăra nu mai apăru. 

L-ai Ceandr luă un ulcior de lut cu ulei aromat, îl 
înclină cu grijă şi turnă puţin ulei în apă, deasupra 
oglinzii fixate de bară. 

Uleiul ţâşni fulgerător prin apă până în cealaltă 
parte a bazinului şi se opri, strâns într-o sferă, lângă 
oglinda din partea opusă. 

Atunci L-ai Ceandr îl chemă în ajutor pe Feodor. 
Ridicară amândoi un ulcior mare, în care se aflau cel 
puţin trei vedre din acelaşi ulei roşiatic şi aromat, şi-l 
turnară dintr-odată în apă. 

Feodor văzu clar: uleiul nu se întinse pe apă ci, 
străpungând-o, se năpusti pe sub apă într-un şuvoi lung 
spre oglinda din partea opusă. Sfera de ulei adunată 
acolo era acum destul de mare. 

L-ai Ceandr luă un căuş cu mâner lung şi scoase 
uleiul din apă. Forţa misterioasă nu-l atinse... 

Feodor stătu multă vreme în camera sa şi se gândi la 
tot ce apucase să vadă în ziua aceea. 

Trebuie să aflu totul, cu orice preţ! hotări el. 

CAPITOLUL. X 


Feodor nu poate dormi. Vocile din turn. Bătrânul 
necunoscut şi temnicerii lui. „Păzea! Un vârcolac! 
„Jungherul devine imaterial. „De îndată ce vei sfârşi 
lucrul...” 

Petro se repezi ca un smintit cu cuțitul la vrăjitoare. 
Ridică braţul, când... 

N. V. GOGOL: „Scara în afun de Ivan Kupala”. 

In noaptea aceea Feodor nu putea dormi; cum sta 
culcat, cu ochii deschişi, năluci ale trecutului i se 
perindau prin minte. 

Se săturase de atâta străinătate, dorea nebuneşte să 
se întoarcă în patrie. 

Erau aproape şase ani de când pierise detaşamentul 
lui Bekovici şi cinci de când muncea pentru L-ai 
Ceandr... 

Nădăjduiesc că, drept răsplată pentru câte am 
pătimit, de cum mă voi înfăţoşa mai marilor, voi fi lăsat 
să mă odihnesc, îşi zise el. Am să stau acasă. Ce plăcut e 
în ţinutul Tverskului! Tata şi mama m-au trecut, cred, în 
acatiste. Părintele Pafnutie îmi face slujbe... O mai fi 
scăpat careva dintr-ai noştri?... Pe unde o. fi Saşa Kojin? 
Luminată minte. Parcă ar fi citit în zodii, aşa a prezis 
totul dinainte, ca un proroc... 

Somnul nu se lipea de el. Aşa cum se afla, legat 
peste şolduri cu o pânză uşoară, păşi peste pervazul 
ferestrei şi ieşi în cerdacul ce ocolea casa spre curtea 
dinăuntru. Aici era ceva mai răcoare. Feodor se aşeză pe 
balustradă şi se lăsă din nou pradă gândurilor. 

Cum de s-a întâmplat aşa? Am căzut în capcane ca 
nişte copii mici. De! Parcă noi n-am umblat să-i păcălim 
pe cei din Hiva!? Trei ani de zile ne-am pregătit sub 
nasul lor, şi ce mai posol am pornit - cu oaste şi tunuri... 
Dar cum de-a îngăduit cneazul să împartă oştirea? 
Pasămite moartea cneazinei şi a feteloi i-a tulburat 
mintea... Se vede că o iubea tare mult pe Marta 
Borisovna, de-aia s-o fi scrântit. Mai ştii?... Uite, şi eu, 
când mă gândesc la Baraţi mi se învârte capul. 


Deodată la urechile lui Feodor ajunseră nişte voci 
Ascultă atent. Undeva sus, mai mulţi inşi vorbeau în 

18; dialectul acela neînțeles în care L-ai Ceandr 
discuta cu fachirii. 

Deosebi foarte bine vocea tandră, cunoscută, a lui L- 
ai Ceandr. Uneori îl întrerupea o altă voce - autoritară, 
aspră, amenințătoare. Feodor îşi aminti: era vocea 
brahmanului oaspete, cel care încercase să-l adoarmă cu 
privirea-i de vrăjitor. Se vede că e o persoană de vază 
prin părţile acestea - pentru el a făcut L-ai Ceandr 
experienţa cu apă, foc şi ulei. 

O a treia voce, necunoscută lui Feodor, se auzea mai 
rar decât celelalte, şi, la toate vorbele brahmanului 
răspundea printr-una şi aceeaşi frază, fără să schimbe 
tonul 

Feodor îşi dădu seama că vocile vin din turnul 
clădirii, ce se înălța deasupra sălii centrale în care se 
afla altarul zeiţei Kali. 

Turnul - o piramidă dreptunghiulară în trepte - era 
împodobit cu sculpturi înfăţişând elefanţi, cai şi zei cu 
multe braţe. Feodor socotise întotdeauna tumul drept o 
podoabă, deoarece din casă nu se putea pătrunde în el. 
lată însă că acum, în toiul nopţii, fereastra turnului 
licăreşte şi vocile se aud chiar de acolo... 

Pe Feodor parcă-l înghiontea cineva. Sări înapoi în 
cameră, scoase jungherul ascuns în aşternut şi-l vâri sub 
pânză ce-i acoperea şoldurile. Apoi se întoarse pe terasă 
şi privi în toate părţile. Intr-un colţ se afla rezemată de 
acoperiş o prăjină de doi stânjeni, împărţită în picioare şi 
toli, de care se folosise zilele trecute, când a tras firul 
până la bazin. Sări în curte, se căţără pe prăjină până pe 
acoperişul plat al cerdacului, iar de acolo pe acoperişul 
casei, care urma contururile boltite ale tavanelor. 

Când ajunse lângă turn, Feodor se opri să se 
gândească: fereastra luminată se găsea la cel puţin şase 
stânjeni de acoperişul casei. 

Eh, fie ce-o fi!... 


Prinzându-se de zeii şi animalele sfinte de piatră, 
cioplite în relief, Feodor se căţără tot mai sus, de pe o 
ieşitură pe alta. În întunericul nopţii fără lună era greu 
să-l vadă cineva pe zidul de culoare deschisă al turnului. 

Iată şi fereastra. Feodor se opri să răsufle, apoi urcă 
ceva mai mult, ca să se uite de sus. Era mai bine aşa. 
Chiar dacă ar privi cineva afară, s-ar uita în jos, nu în 
sus. 

Ţinându-se bine de trupul de piatră al unei zeități, 
Feodor privi cu grijă pe fereastră. 

O încăpere rotundă luminată de o lampă cu ulei. Pe 
podeaua acoperită cu covoare se aflau numeroase perne 
colorate. 

Un bătrân cu barbă albă, lungă, şedea jos pe o 
pernă înaintea unei măsuţe joase, pline de hârtii şi 
pergamente. Chipul lui slab, neclintit, brăzdat de riduri 
adânci şi încadrat de părul la fel de lung şi alb ca şi 
barba, părea cioplit în piatră. 

În faţa moşneagului, cu spatele la Feodor, L-ai 
Ceandr şi binecunoscutul oaspete brahman stăteau în 
picioare. L-ai Ceandr nu mai vorbea, ci ţipa cu o voce 
subţire, mânioasă. Brahmanul se răstea şi el la bătrân. 
Iar acesta repeta calm mereu aceleaşi vorbe... 

Între timp Feodor cercetă odaia cu multă 
curiozitate. Măsuţele, ca şi rafturile de pe pereţi, erau 
pline cu tot felul de vase şi aparate; în colţ se afla o mică 
maşină de fulgere. 

Deci, iată de unde vine înţelepciunea lui L-ai 
Ceandr! îşi dădu seama Feodor. Înseamnă că nu ela 
născocit „minunile”, ci îl ţine închis pe acest moşneag 
neştiut de nimeni şi-l sileşte să caute şi să găsească toate 
tainele de care are el trebuinţă... 

Şi acum, după toate semnele, brahmanii caută să-i 
smulgă bătrânului vreun secret. Acesta însă nu se dă 
bătut... 

Cu o mişcare bruscă, bătrânul se ridică de pe pernă 
- înalt, foarte slab - privi cu dispreţ în jur pe sub 


sprâncenele dese şi începu să vorbească. Vorbea calm, 
dar se vede că spunea ceva neplăcut pentru L-ai Ceandr 
şi preadistinsul său oaspete. 

Când bătrânul se ridicase în picioare, în spatele lui 
străluci ceva. Feodor privi cu atenţie: de sub brâul 
bătrânului atârna un lanţ subţire al cărui capăt era prins 
de un inel fixat în zid. 

Feodor fu cuprins de milă şi de mânie totodată. Să 
năvălească chiar acum în cameră, să se repeadă asupra 
temnicerilor... îşi duse fără să vrea mâna la brâu şi pipăi 
cuțitul... 

Întâi am să-l lovesc pe acest ticălos de neam mare, 
gândi el. lar cu Ceandr o scot eu la capăt unul contra 
unul, mânca-l-ar ciorile!... Dar după aceea? Din casă nu 
poţi să fugi, slugile lui Ceandr mişună peste tot. Te 
pomeneşti că stau de pază şi în turn... 

Hindusul oaspete îi spuse ceva încet lui L-ai Ceandr. 
Acesta se înclină şi ieşi printr-o uşă mică dintr-o 
deschizătură bolitită. 

lar bătrânul se întrerupse pe neaşteptate la 
jumătatea frazei şi se aşeză la loc. Brahmanul îl fixă cu o 
privire pătrunzătoare, întinse braţul înainte, rosti încet 
câteva cuvinte. Bătrânul luă supus de pe măsuţă 
calamul, îl înmuie în cerneală şi începu să scrie încet pe 
o foaie de pergament. 

L-a ameţit pe bătrân cum a vrut să facă şi cu mine, 
gândi Feodor. Eh, de ce s-a lăsat, nefericitul!... Fiarele! 
N-au aflat prin ameninţări şi acum îl silesc prin 
vrăjitorie... 

Lăsându-se pe vine alături de moşneag, brahmanul 
se uita la rândurile frumos caligrafiate ale scrierii 
„devanagari”, unde fiecare semn înseamnă o întreagă 
silabă, iar cuvintele se despart prin linioare deasupra 
rândurilor. Din când în când el spunea ceva încet şi 
atunci bătrânul scria - pesemne răspunsurile la aceste 
întrebări. 

Feodor privea chipul brahmanului. Văzu cum i se 


schimbă expresia când înţelese sensul slovelor scrise tu 
vârful trestiei. Pe faţa lui se reflectară clar nemulţumirea 
şi ciuda. 

Aha! gândi Feodor cu bucurie răutăcioasă. Bătrânul 
nu. scrie ce-ai fi vrut tu, canalie! Se vede că nu ştii ce 
întrebare să pui ca să capeti răspunsul cel drept. Ştii să 
porunceşti, dar nu ştii ce să porunceşti... 

Brahmanul mai spuse câteva cuvinte şi bătrânul se 
opri din scris. Acum el răspundea monoton la întrebările 
brahmanului. Dar se vede că treaba mergea şi mai prost. 
Hindusul strigă mânios ceva şi se ridică. 

O poruncă scurtă şi bătrânul, trecându-şi mâna 
peste ochi de parcă ar fi alungat somnul, se trezi. Îşi 
aruncă o privire peste foaia scrisă şi îi râse în faţă 
temnicerului. 

Atunci hindusul se apropie de uşă şi bătu de trei ori 
din palme. De îndată intră un fachir înalt cu semnul 
castei pe frunte. Împreunându-şi palmele, el făcu în faţa 
brahmanului o adâncă plecăciune. Apoi se apropie de 
bătrân din spate şi scoțând din sân un şnur subţire, îl 
înfăşură îndemânatec în jurul gâtului jertfei sale, 
petrecându-l cu atenţie pe sub barba albă. Capetele 
şnurului le ţinea înfăşurate în jurul pumnilor şi, ridicând 
piciorul drept, se propti cu laba în spatele bătrânului... 

Lui Feodor i se urcă sângele la cap. Nu se mai gândi 
la nimic. Se lăsă pe pervaz. Încă un salt - şi pumnul lui se 
năpusti de jos în sus, din plin avânt, în bărbia călăului. 
Zvârlit de teribila lovitură, fachirul se lovi cu capul de 
zidul de piatră şi lăsându-se moale la pământ, se întinse 
cât era de - lung. 

Feodor se întoarse spre brahman şi, smulgându-şi 
cuțitul de la brâu, îl lovi scurt în piept... 

Mâna lui Feodor, cu cuţit cu tot, trecu prin pieptul 
hindusului ca prin văzduh. Neîntâlnind rezistenţă, 
Feodor căzu şi corpul lui trecu uşor prin corpul 
brahmanului. Simţi doar o uşoară suflare caldă... 
Brahmanul era imaterial!... 


— A-a-a! ţipă Feodor îngrozit. Păzea! Un vârcolac! 

lar brahmanul se repezi la uşă. Fără s-o deschidă, 
trecu prin scândurile groase, ferecate, şi dispăru... 

— Scoală, tinere, timpul e preţios, spuse bătrânul în 
limba hindu. Mă înţelegi oare? 

Prăvălit încă pe jos, Feodor se uita sălbatic în jurul 
său. Tremura ca varga. Duse mâna tremurândă la frunte, 
şi se închină. 

—  Ridică-te! repetă bătrânul, autoritar. Scoală şi 
trage zăvorul. 

Feodor se supuse, bombănind mereu pe sub nas: Nu 
mă atinge... Piei... 

— Acum dă-mi vasul acela! 

Ca în vis, Feodor păşi spre raft, luă vasul de sticlă 
roşie cerut şi-l dădu bătrânului. 

Bătrânul îndoi lanţul la mijloc şi-l cufundă în vas, de 
unde se ridică un fum înecăcios. 

— Dacă ai putea să-l omori pe marele preot ar fi o 
mare fericire pentru popor. Dar armele obişnuite sunt 
neputincioase. Dacă ne ajunge timpul, ai să înţelegi... 
Acum am să fac jungherul tău să poată... 

Bătrânul scoase lanţul din vas, îi examina verigile 
care se subţiaseră de tot şi smuci tare. Apoi târând 
căpătâiul de lanţ cu care mai era legat, se repezi la masa 
pe care se afla maşina de fulgere. O legă cu sârme de 
câteva vase de aramă, mută la iuţeală nişte inele de 
argint răsucite, înfăşurate în sârmă... 

— Dă-mi jungherul! porunci el. 

Feodor se uita prosteşte la maşină. Bătrânul îl apucă 
de umăr şi-l zgâlţâi cu putere: 

Feodor dădu uşor din cap. 

— Dă-mi jungherul!... Aşa. Acum învârteşte! 

Feodor începu să învârtească mânerul maşinii. 
Ţâşniră fulgere albastre. Bătrânul strecură «lama 
cuţitului înăuntrul unuia din inele. In jurul jungherului 
apăru o uşoară licărire. 

— Invârte mai repede! 


Lama jungherului strălucea tot mai tare. Şi deodată 
strălucirea se stinse. 

— Gata! Acum apucă jungherul de tăiş. 

Degetele lui Feodor trecură prin tăiş de parcă acesta 
ar fi fost ţesut din aer... Scoţând un țipăt, Feodor îşi 
trase mâna. împiedicându-se, începu să se retragă spre 
fereastră: Piei, necuratule!... 

— Te credeam oştean, aşa mi s-a spus, dar văd că 
eşti o muiere fricoasă! Ia-ţi-l! strigă mânios bătrânul, 
dându-i jungherul, şi acest strigăt îl făcu pe Feodor să-şi 
revină. 

Atinse cu teamă mânerul - acesta se dovedi obişnuit, 
tare. Luă jungherul şi-i încercă iarăşi lama cu palma 
cealaltă - mâna trecu uşor până se propti cu palma în 
mâner... 

— 'Tăişul e acum nevătămător pentru toţi oamenii, 
spuse moşneagul, dar pe marele preot... 

Din curte se auzi murmur de voci. Feodor privi pe 
fereastră şi se trase înapoi: curtea era plină de oameni 
cu torţe. 

— Ascultă-mă! spuse bătrânul. Atâta timp cât îmi 
păstrez taina, viaţa nu mi-i în primejdie. Mic nu-mi duce 
grijă. Oricât şi-ar pierde stăpânirea de sine, n-o să-mi 
pricinuiască niciun rău, deoarece pentru marele preot 
moartea mea este mult mai îngrozitoare decât propria-i 
moarte. Nu e întâia oară când mă sperie cu sugrumarea. 
Şi nici tu n-ai de ce te teme. Cât mai au nevoie de tine, 
pentru construcţiile cele mari, nici de un fir de păr din 
capul tău nu se vor atinge... 

Dincolo de uşă se auziră paşi şi voci. 

— Ţine minte, şopti în grabă bătrânul: numai cu 
acest cuţit poate fi ucis marele preot. Dar nu acum. 

Acum n-ai să poţi. Ai să-l ucizi când va veni clipa 
potrivită. Ascunde cuțitul undeva în afara ferestrei, am 
să găsesc eu un prilej să ţi-l trimit. Repede! 

Feodor se aplecă pe fereastră şi ascunse cuțitul în 
adâncitura unei sculpturi în piatră. Bătrânul se uită şi el, 


pipăi ascunzătoarea şi dădu satisfăcut din cap. Apoi se 
întoarse la locul său şi se aşeză pe perne, acoperind 
căpătui lanţului. 

Deodată intră în cameră prin uşa zăvorâtă marele 
preot. El îl învălui pe Feodor într-o privire de gheaţă şi-i 
spuse în hindu: 

— Ridicând mâna asupra mea, străine, n-ai ştiut ce 
faci. Numai de aceea te iert. Ai să-ţi poţi ispăşi vina 
printr-o supunere deplină. Şi-acum, deschide uşa! 

Feodor îl privea îngrozit. Învingându-şi teama, se 
apropie de uşă şi trase zăvorul. 

În cameră intră L-ai Ceandr, urmat de slugi cu făclii. 
Două dintre aceste slugi, la un semn al stăpânului, 
scoaseră trupul neînsufleţit al fachirului: 

— Tinere, tu nu ne cunoşti obiceiurile, rosti reţinut 
L-ai Ceandr. Pe tine soarta te-a adus întâmplător aici. Nu 
trebuie să te amesteci în treburile noastre, pe care nu le 
înţelegi. 

Lui Feodor tot îi mai tremurau mâinile. Se uită cu 
duşmănie la L-ai Ceandr şi spuse posomorât: 

— Dar de ce mă ţineţi în captivitate? Ţarul nostru nu 
este în război cu Marele Mogol. 

— Nu ştiu pe cine numeşti tu Mare Mogol, răspunse 
L-ai Ceandr. Dacă vorbeşti de cel ce tremură în palatul 
său, la Delhi, apoi el nu mai este mare şi împărăţia i se 
întinde atâta cât încape sub tălpile lui... De îndată ce vei 
sfârşi lucrul, continuă el, o să te răsplătim cu dărnicie şi- 
o să te lăsăm solobod să mergi în patrie. Iar acum, du-te 
în odaia ta. 

Aşa se sfârşi, neaşteptat de bine pentru Feodor, acea 
noapte de coşmar, pe care n-o va mai putea uita 
niciodată. 

A doua zi, L-ai Ceandr îl duse înapoi la templul zeiţei 
Kali. 

CAPITOLUL. XI 

Creşte apa. lIscoadele. Feodor compune stihuri. 
Roata a pornit. „Nu mai am nevoie de tine”. Feodor se 


revoltă. Ram Das apare din nou 

Ziua de ieri a trecut, iar ziua de mâine - nu ştiu dac- 
o mai apuc... 

IBN HAZM. „Colierul porumbiţei. 

Arşiţa verii începuse să scadă. Musonii oceanului 
mânau din urmă nori întunecaţi de ploaie. În munţi, la 
poalele Himalayei, căzură cele dintâi ploi. 

L-ai  Ceandr umbla îngrijorat, zorindu-i pe 
constructori: nu se mai putea tărăgăna. Apa râului putea 
să crească de la o zi la alta... 

Săparea canalului de derivație era aproape gata. Din 
zori şi până noaptea târziu treceau fără întrerupere 
oameni pe jumătate goi, purtând pe cap coşuri cu 
pământ. Feodor nu putu rezista ispitei: îi dădu lui Sing 
schiţa unei roabe cu o singură roată şi, când aceasta fu 
gata, o arătă lui L-ai Ceandr: 

— Un singur om cu roaba va căra de şase ori mai 
mult pământ decât cu coşul pe cap, îi explică el. 

— Ar ajunge de şase ori mai puţini oameni, răspunse 
L-ai Ceandr, dar pentru fiecare din ei trebuie făcută o 
asemenea căruţă. Pentru asta voi fi nevoit să le plătesc 
dulgherilor, pe când oamenilor care cară pământul nu le 
plătesc nimic... Timpul e scurt însă, fie cum spui tu. 

Stăvilarul, poarta ecluzei şi jgheabul erau gata şi. - 
aşteptau doar să crească apa în râu. 

Cupele roții, la capătul dintre mănăstire al 
jgheabului, aşteptau şi ele apa. Printr-o bortă din zid, osii 
lungi, de lemn, treceau într-o încăpere alăturată 
naosului. 

Feodor calculase că roata de lemn va face aproape 
patru rotații pe minut, iar axele paralele, puse în mişcare 
de roată, se vor învârti de treizeci de ori mai repede. 1 
Pe fiecare ax fuseseră montate câte zece discuri de lemn 
de câte doi stânjeni, acoperite cu un strat neted, 
strălucitor din răşina aceea rară. Circumferinţa unui disc 
avea cam şase stânjeni şi o treime. La cele o sută 
douăzeci de învârtituri făcute pe minut, un punct de pe 


margine va străbate o verstă şi jumătate, deci nouăzeci 
de verste pe oră. 

Dar pe secundă cât face? Feodor socoti la iuţeală 
zgâriind cu o sârmă ascuţită pe o frunză uscată de 
palmier. Astfel de frunze aşezate unele peste altele, în 
legături, purta totdeauna la brâu - caiet de însemnări 
indian. 

Aproape treizeci de stânjeni pe secundă! îi ieşi 
socoteala. 

O să ţină discurile? se gândea uneori Feodor. 

Pe vremea aceea calculele de rezistenţă încă nu 
erau cunoscute, şi oamenii foloseau în acest sens numai 
experienţa. 

O parte din discurile maşinii de fulgere erau 
prevăzute de ambele părţi cu şuviţe subţiri de aur, pe 
care alunecau perii din fire tot de aur. 

Celelalte discuri, fără plăci, treceau printre nişte 
perne de piele, pline cu o substanţă a cărei compoziţie 
Feodor nu izbutise s-o afle. Pârghii cu greutăţi apăsau 
pernele pe discuri. 

În aceeaşi încăpere, lângă maşină, se aflau 
douăsprezece butoaie uriaşe de aramă. 

Toate acestea erau legate între ele printr-o 
complicată împletitură de fire răsucite din sârmă de 
aramă, strâns înfăşurate în pânză îmbibată cu răşini. 

In unele locuri, firele erau întrerupte prin zăvoare, 
tot de aramă cu minere din abanos. Cu ajutorul lor, forţa 
misterioasă putea fi trimisă după dorinţă. 

Nu departe de statuia zeiţei Kali, despărţit doar de 
un piedestal, în naos se afla un bazin pătrat, plin cu apă, 
adâncit chiar de la pardoseală; fire de aramă, bine 
ascunse, legau oglinzile concave din bazin de maşina 
fulgerelor din încăperea alăturată. 

Feodor îşi însemnă, pentru el, păienjenişul firelor, 
notându-şi în amănunt unde merge fiecare capăt şi de ce 
e prins. 

lar apa râului creştea în fiecare zi. Oprită de 


stăvilar, ea umplu defileul stâncos şi se prăvălea acum 
bubuind prin tunelul deschis. 

După acea noapte de pomină, doi fachiri voinici se 
aţineau ca umbra pe urmele lui Feodor, fără să se 
ascundă. Noaptea se culcau amândoi lângă uşa camerei 
lui, din preajma templului. Nici vorbă nu mai putea fi să 
stea în taină de vorbă cu Sing. Şi: cât ar fi vrut să-i 
povestească despre brahmanul cu trup de aer!... Când 
încerca să-l ia pe dulgher deoparte, chipurile să-i explice 
ceva, fachirii se aşezau jos, alături, şi ascultau tot ce 
vorbesc. 

Un om fără trup!... Nu cumva a fost o nălucire în 
noaptea aceea de - coşmar? Mereu, tot mereu îi venea în 
minte lui Feodor cum a trecut cu cuţit cu tot prin 
Vârcolac... Ori încotro ai păşi prin aceste ţinuturi 
blestemate, peste tot dai de puteri necurate. La drept 
vorbind, Feodor nu era fricos. Trecuse prin atâtea bătălii 
şi nu tremurase niciodată. Dar aici... Cum să nu se sperie 
când are de-a face cu necuratul?! Dacă vreunul din ei, 
brahmanul acela de pildă, s-a vândut într-adevăr 
diavolului?... 

Feodor îşi mai amintea şi de bătrânul din turn... 
Jungherul cu lama ca văzduhul pe care nu putea să o 
apuce!... încercă să-şi aducă aminte cum s-au petrecut 
lucrurile. Învârtea maşina fulgerelor, iar bătrânul a 
vârâfe cuțitul în nişte rotocoale de sârmă... Maşina 
fulgerelor nu era chiar la fel cu cea a lui L-ai Ceandr... îşi 
amintea, ca prin ceaţă, de cuvintele ciudate ale 
moşneagului: Marele preot nu se poate lipsi de mine... 
Cum să înţeleagă asta? Oare nu chiar bătrânul l-a făcut 
aşa, ca acrul, de nu-l poţi atinge? 

Işi mai amintea şi de spaima preotului imaterial 
când s-a aruncat asupra lui cu jungherul. De ce se 
speriase? Poate că de puţină vreme e aşa şi nu s-a 
obişnuit încă?... 

Lui Feodor i se învârtea capul. 

** Trebuie neapărat să le dea de veste sichilor 


desprfe minune. Lui Ram Das - iată cui va trebui să-i 
povestească totul. Dar L-ai Ceandr îşi trimisese undeva 
vizitiul cu o însărcinare... 

Eh, rău a făcut că l-a ascultat pe bătrân şi a ascuns 
jungherul acela vrăjit! Trebuia să-l fi înjunghiat chiar 
atunci pe preot şi... întâmple-se ce s-o întâmpla... 

Cu Baraţi se vedea rar. lar când se întâlnea, nu 
puteau să schimbe o vorbă ca lumea: iscoadele se 
aţineau pe alături, fără ruşine, numai ochi şi urechi, 
atenţi la fiece mişcare, la fiece cuvinţel... 

Intr-una din zile Baraţi, ieşind spre seară la râu, 
unde se întâlneau uneori, luase cu dânsa sitra - lăută 
indiană cu gâtul lung. 

Cânta un cântec trist, tărăgănat. Glasul ei subţire 
suna ciudat, pătrunzând până-n adâncul sufletului. 

Feodor vru să vadă mai de aproape instrumentul. 
Văzuse la Hiva în casa lui - Sadreddin o asemenea sitra, 
dar acolo se cânta pe ea cu arcuşul, iar Baraţi ciupea 
strunele cu degetele. 

— la să - încerc şi eu, spuse Feodor. 

Işi trecu degetele pe strune - scoteau sunete 
neobişnuite. Întinzând coardele altfel, ca la balalaică, îi 
cânta fetei câteva cântece ruseşti. Ea îl privea cu ochii 
negri, larg deschişi, şi zâmbea. Feodor o cuprinse cu 
braţul pe după umeri, o atrase spre el şi-i şopti: 

— Draga mea... 

În preajma-i se auzi un foşnet, de după tufişuri se 
arătă un cap ciufulit. Feodor se ridică brusc şi scuipă la 
picioarele fachirului: 

— Ptiu, iscoade blestemate! N-aveţi nimic sfânt în 
voi, mânca-v-ar ciorile! 

Feodor luă sitra cu el în cameră. Şezu multă vreme 
pe pernă, cu picioarele încrucişate şi, ciupind din când în 
când strunele, compunea stihuri pline de alean şi simtire, 
pe care le rostea cu glas tremurat, ca pe un cântec: 

Fata mândră, mlădioasă. 

Eşti ca Venus de frumoasă. 


Eu, de soartă urgisit. 

Câtn-s de nefericit! Deşi Ceandr rob mă ţine. 

Mă simt mai robit de tine... 

Crudă soartă m-a zvârlit Peste lumi, în Răsărit! 

Deodată la urechi îi ajunse un vuiet puternic. Feodor 
îşi încorda auzul. Apoi zvârli sitra cât colo şi se năpusti 
afară din odaie. Paznicii, care şedeau tolăniţi lângă uşă, 
săriră de îndată în picioare şi alergară pe urmele lui. 

Vuietul venea de la jgheab. Feodor înţelese că 
stăvilarul fusese ridicat şi apa se îndrepta spre roată. 

Alergând, Feodor se năpusti în naos. Pipăi pe 
întuneric, găsi cu multă siguranţă uşa îngustă din spatele 

zeiţei cu şase braţe şi păşi în încăperea tainică în 
care se afla maşina de fulgere. Acolo văzu ceea ce se 
aştepta să vadă: discurile se învârteau cu o viteză uriaşă, 
scoțând un zgomot moale, şuierător. Şuviţele de aur se 
contopeau în cercuri, reflectând lumina roşiatică a 
lămpilor cu ulei. Mirosea a răcoare, ca pe vreme de 
furtună. 

Lângă maşină roboteau vreo şase oameni; niciunul 
nu-i era cunoscut lui Feodor. L-ai Ceandr, mai departe, 
supraveghea. De vuiet nu auzise uşa deschizându-se. 

Pe Feodor îl cuprinse amărăciunea. Va să zică aşa 
stau - lucrurile! Cât s-a străduit el să facă această 
maşină uriaşă! Câte n-a născocit chiar el ca maşina să fie 
mai bună! lar ei? Nici la pornirea de probă a roții să nu-l 
cheme?! Parcă fără el s-ar fi descurcat L-ai Ceandr? Pe 
naiba! lar acum, când treaba e făcută, nu s-a obosit să-l 
cheme măcar aşa, să vadă cum merge maşina! 

Şi uitând totul, stăpânit numai de revolta care-i tăia 
răsuflarea, Feodor îl trase pe L-ai Ceandr de mâneca 
largă. 

L-ai Ceandr se întoarse speriat. 

— Ce cauţi aici? Nu te-am chemat. 

— De-aia am venit! De ce nu m-ai chemat? strigă 
Feodor. 


— Dacă maşina este construită, nu mai am nevoie de 
tine. Din glasul lui L-ai Ceandr pierise orice urmă din 
obişnuita tandrete. 

Feodor îl apucă pe brahman de guler şi-l scutură: 

— Eu nu sunt sclav, sunt locotenent al flotei ruse! îi 
tot zicea el cu turbare în ruseşte, ca întotdeauna când îşi 
ieşea din fire. Te omor, ticălosule!... 

L-ai Ceandr scoase un strigăt. La ţipătul lui gutural, 
oamenii se întoarseră. Lăsându-şi baltă treburile, ei se 
repeziră la Feodor. Feodor se apără cu furie. Când unul, 
când altul, hinduşii neobişnuiţi cu lupta cu pumnii 
cădeau la pământ, dar săreau de îndată în picioare şi se 
năpusteau din nou. 

Ferindu-se, L-ai Ceandr ieşi glonţ pe uşă. Feodor se 
smulse din mâinile care îl înhăţaseră şi se repezi pe 
urmele lui. Brahmanul nu ştia încotro s-o apuce, 
veşmintele lungi îl stânjeneau. Timp de un minut, ca într- 
un joc de copii, se învârtiră în jurul teribilei zeițe, fugind 
ba într-o parte, ba în alta. 

Apărură făcliile. Vreo şase hinduşi se năpustiră din 
nou asupra lui Feodor. Dar el se smulse din nou şi, 
făcând un salt, îl prinse pe L-ai Ceandr de mânecă. 
Luându-şi vânt, îl lovi cu sete în falcă. Dându-se peste 
cap, brahmanul căzu în bazin. 

Ultima senzaţie fu că-l strânge ceva de gât. Feodor 
horcăi... 

Când se trezi, era la el în odaie. Capul îi vuia, 
încheieturile braţelor îl dureau. Clătinându-se, Feodor se 
apropie de uşă şi o smuci... 

Uşa era încuiată pe dinafară. 

Toate nădejdile lui că va fi lăsat slobod se 
spulberaseră. De două ori pe zi îi aduceau o hrană de 
ocară. Oamenii lui L-ai Ceandr îl păzeau cu străşnicie. Se 
apropia deznodământul... 

Într-o seară, culcat pe jos în faţa măsuţei scunde, la 
lumina unui opaiţ cu ulei, Feodor îşi descifra însemnările, 
începuse de mult să însemne totul, încă de pe drumul 


spre India. Dar la ce vor folosi toate aceste însemnări, 
dacă?... Feodor cercetă cu tristeţe odaia boltită, pe 
jumătate cufundată în întuneric... 

De aici nu poate scăpa. 

Închise ochii, iar capul îi căzu în palme... 

Ar fi vrut să adoarmă şi să se trezească într-o cabină 
strâmtă de corabie, să audă scârţâitul pereţilor, 
freamătul rolelor sub frânghii, lipăitul picioarelor goale 
pe punte, strigătele şefului de echipaj: „Toată lumea sus, 
la pânze!...” Să privească prin hublou marca verde, fără 
sfârşit, zborul pescăruşilor albi... 

Deodată în odaie căzu o pietricică. Feodor tresări, se 
ridică în picioare. De undeva, de sus, ajunse până la el 
un foşnet vag. Feodor ridică privirea şi văzu în 
semiîntunericul boitei un braţ dezgolit, cu pielea brună, 
strecurat prin gaura de ventilaţie. 

Începe, gândi el alarmat. O să arunce acum prin 
gaură şerpi veninoşi ori toarnă vreun praf otrăvitor!... 

— Hei, Feodor! auzi o chemare şoptită. 

Feodor îşi mai veni în fire: recunoscuse vocea lui 
Ram Das. Cum de s-a putut strecura prin deschizătura 
strâmtă? Se vede treaba că a desfăcut cărămizile... 

Feodor rezemă măsuţa de perete, se căţără pe ea şi 
întinzându-se strânse mâna musculoasă pătrunsă în 
odaie până la coţ. 

— R Spune ceva să-ţi aud vocea, îi ceru Ham Das de 
dincolo de perete. 

— Eu sunt, eu, cine ar mai putea fi aci? Ascultă, 
Ham Das... Fii atent! Şi Feodor îi povesti în grabă 
întâmplarea din turn. 

— Cum ai spus? îl întrerupse Ram Das. Brahmanul 
trece prin ziduri? 

— Da. 

— Ar văzut asta cu ochii tăi? 

— Am văzut... 

— Să fie zeii lor într-adevăr atât de puternici? 

Lui Feodor i se păru că glasul lui Ram Das tremură. 


Totul e pierdut, gândi el cuprins de disperare. O 
singură nădejde mai avea - în ei, în sichi. lar acum!... 
Când vor vedea la sărbătoare o asemenea minune, vor 
mai rezista oare?... 

— Ascultă, Ram Das! mai e ceva... 

Feodor îi povesti în grabă ce a vorbit apoi cu 
bătrânul care i-a făcut şi lama jungherului ea văzduhul. 

— Cu jungherul tău, deci, preotul poate fi răpus? se 
auzi vocea surdă a lui Ram Das. 

— Da! Dar a rămas acolo, la bătrân, ascuns sub 
fereastră. Ia-l de acolo, Ram Das, dacă poţi! 

— La el e greu de ajuns, e bine păzit... Doar pe 
afară... Ascultă 1 Am să fac tot ce pot ca să te ajut. Fii 
gata de orice. Cu bine, trebuie să plec! 

CAPITOLUL. XII 

Pelerini se îndreaptă spre templul zeiţei Kali. 
Sărbătoarea a început. Carul triumfal al lui 
Giagghernaut. Fulgere în templu. Mahatama Ananga. 
„Fie ea străinul să moară!” Sfârâitul preotului fără trup 

O, Xaliitia, Maliv-ta Skuratovici. 

Bucăţica asta nu-i de tine. 

TJXC C rrâv «neşti ia - re wzz ţi se cuvine?! \ A. ÍK. 
TOLSTOI. „Kncaz S.cwbşcemâăi. 

Pe drumuri veneau pelerini, veneau mereu, de 
pretutindeni. Din miazăzi de la Gugirata şi Ragipuiana, 
din miazănoapte de la poalele munţilor înalţi, din răsărit 
de la Lahore şi Delhi, veneau mereu, scurgându-se spre 
valea râului fără nume ce se varsă. În Iricl unde se 
săvârşea minunea. 

Tocmai în acest ţinut unde trăiesc apostaţii sichi, 
necrezătorii în zei, au hotărât atotputernicii stăpânitori 
ai vieţii şi morţii să amintească oamenilor că există. Zeița 
dragostei şi a morţii, neînduplecata Kali, îşi revarsă 
mânia asupra necredincioşilor... Şi cumplită se arată a fi 
mânia ei f... 

Aşa le spuneau pelerinilor oameni binevoitori, ia 
răscruce de drumuri, oii în satele întâlnite în cale. 


Aceşti oameni binevoitori împărțeau pelerinilor 
hrană şi le arătau drumul. Dându-şi ochii peste cap a 
rugăciune, ei povesteau că un prea sfânt pândit, 
stăpânitor al celei mai înalte învățături, renunțând la 
corpul său şi-a păstrat numai înfăţişarea, pentru care a 
căpătat numele de Mahatma Ananga - „marele suflet 
fără trup”. 

În preajma focurilor, pe drum, mai şopteau oamenii 
că Mahatma Ananga, înconjurat de credincioşi, i-a rugat 
pe zei prin mijlocirea zeiţei Kali, apropiată oamenilor, să 
trimită înţelegere pe pământul sfâşiat de tulburări. 

Şi zeii au trimis un semn. Când în templul zeiţei Kali 
a fost adus trupul unuia din discipolii lui Mahatma 
Ananga, plecat din viaţă spre slavacunoaşterii celei mai 
înalte, zeiţa nu i-a primit moartea. 

Şi iată că de mai multe zile corpul drept 
credinciosului zace şi tremură la picioarele 
neînduplecatei stăpâne a vieţii şi a morţii. 

Zeița ascultă rugile brahmanilor, dar nu are ce fa.ee, 
căci ci îi este dat să ţină socoteala celor născuţi - veniţi 
din reîncarnarea trecută şi a celor morţi - trecuţi în 
următoarea reîncarnare. Va putea reda viaţă drept 
credinciosului numai dacă zise aduce jertfă o altă viaţă!!. 

Brahmanii au mulţumit zeiţei şi au şi hotărât ziua 
aducerii jertfei, când cumplita Kali îi va reda viaţa drept 
credinciosului, arătând astfel întregului popor puterea 
zeilor. 

Pelerinii mergeau în grupuri strânse. Era primejdios 
să rămâi în urmă: frăţia tainică a rugilor-sugrumători îşi 
trimisese oamenii la sărbătoarea închinată zeiţei lor. 

Mulțimea de oameni înconjurase templul. Vâlceaua 
dintre templu şi malul apei era plină toată de corturi şi 
colibe înfiripate în grabă. 

Departe de toţi ceilalţi, mai jos, pe cursul râului, se 


11 Pînă în secolul al XIX-lea încă se mai aduceau jertfe omenești 
zeiței Kali. lar animale mici i se aduc jertfă chiar și în zilele noastre (n. 
red. ruseh 


instalaseră paria, cei din casta cea mai de jos, 
dispreţuită. 

Soarele strălucitor lumina acest tablou pestriţ: 
veşmintele albe ale bărbaţilor şi feregelele colorate ale 
femeilor, feţele şi corpurile arse de soare, halatele 
dungate ale negustorilor şi nenumăratele coviltire ale 
căruţelor. 

Murmurul vocilor, tipetele, plânsul şi scâncetele 
pruncilor, fluierul îmblânzitorilor de şerpi - toate acestea 
se contopeau într-un vuiet ce acoperea murmurul apei 
din jgheab. 

Deocamdată nimănui nu i se îngăduise să pătrundă 
în templu. Dar de acolo se auzea muzica rituală, iar pe 
pragul larg, mai înalt, dansatoarele templului - devadaşi 
- îşi şerpuiau în dansurile cultului trupurile lor brune şi 
suple, unse cu uleiuri înmiresmate. 

Din templu ieşeau mereu brahmani cu o eşarfă din 
trei şnururi petrecută peste umărul stâng - semnul castei 
superioare. Ei  binecuvântau poporul şi  săvârşeau 
ungerea cu „lut alb”: praf amestecat cu apă de orez, 
lemn de santal pisat şi balegă de vacă - animalul lor 
sfânt. 

Asprilor munteni din miazănoapte le câştigau 
bunăvoința oferindu-le un amestec bine cunoscut celor 
de la sud: fructe de palmier cu frunze de mastic şi 
găoace de stridie arsă; acest amestec tăia foamea şi 
dădea salivei o culoare roşie-sângerie. 

Brahmanii mai împărțeau oamenilor „izbăvitor de 
păcate” (infuzie de laur care te lipsea pentru un timp de 
rațiune şi memorie), „lacrimile uitării” (fiertură de mac) 
şi mai cu seamă bhang - băutură spirtoasă făcută din 
vârfurile gingaşe ale cânepei indiene, cu esenţă de 
nucşoară şi cuişoare. 

Vedeai rătăcind prin mulţime locuitorii harăpoşi din 
Hagiputana, cu bărbile pieptănate pe după urechi. 
Negustori din sud, ageri şi isteţi, vindeau fructe, 
podoabe şi leacuri misterioase: ţâţei tămăduitor din 


îndepărtatul 

Bad-Kube!? pentru vindecarea bolilor de piele, corn 
de rinocer pisat, bun la toate, şi multe altele. 

Nori de muşte bâzâiau peste tabăra de popas a 
pelerinilor. Mirosul de pomadă aromată - narda - se 
amesteca cu mirosurile de mâncare, sudoare omenească 
şi de vite, cu aroma mirodeniilor arse, cu fumul focurilor 
aprinse şi cu izul de pelin al narcoticelor. 

Oamenii nu mai aveau astâmpăr. Erau dornici să 
vadă minunea. 

La amiază, pe poarta templului fu scos uriaşul car 
triumfal al lui Giagganat-Giagghernaut - stăpânul lumii 
Vișnu, în întruchiparea lui Krişna. 

Statuia de lemn îmbrăcată cu fildeş sclipea în 
soarele orbitor. Oamenii înhămaţi la car de bunăvoie îl 
trăgeau încet pe drumul de piatră. Ei nu simțeau povara: 
haşişul şi băuturile ameţitoare îşi făceau efectul. Rosteau 
rugăciuni cu voci răguşite, ochii lor străluceau ca în 
delir. 

Mulțimea se puse în mişcare, cuprinsă de o agitaţie 
febrilă. Fiecare voia măcar să atingă carul. Mulţi dintre 
cei ce nu izbuteau să-şi facă loc până la carul sfânt îşi 
crestau, spre ispăşire, braţele cu cuțitul ori cu pietre 
ascuţite. 

Careva din mulţime, pierzându-şi capul, se aruncă 
sub roata uriaşă, ghintuită, a carului. Un al doilea, 
pizmuindu-l, îi urmă exemplul, al treilea făcu la fel... Încă 
unul... În jur, cu guri schimonosite ceilalţi urlau... Căci 
moartea sub carul lui  Giagghernaut înseamnă 
reîncarnarea sigură şi fără zăbavă în casta cea mai de 
sus. În timp ce trupul istovit al ţăranului împovărat de 
angaralele şi de grijile familiei înfometate se zbate în 
spasmele morţii (după ce obada lată a roții l-a strivit ca 
pe un vierme) sufletul lui se cuibăreşte cuminte în trupul 
unui prunc nou-născut dintr-o casă bogată de-brahman... 

După ce purtară carul în jurul locului de tabără, 


12 Bad-Kube — Baku, in limba iraniană (n. red. ruse). i 


fanaticii pelerini îl aduseră înapoi, în curtea templului. 

Încetul cu încetul sălbatica surescitare se potoli. 
Oamenii istoviţi cădeau din picioare, se târau în corturi 
ori la umbra căruţelor. Pentru un timp, în tabăra 
pelerinilor se făcu linişte. 

Bărboşii sichi, cu turbane în jurul capului, nu luau 
parte la nebunescul ceremonial. Strânşi deoparte, 
păreau că aşteaptă ceva. Mulţi pelerini priveau ponciş la 
aceşti necredincioşi, dar ştiind că sichii nu recunosc 
ahinsa - neîmpotrivirea la rău - se fereau să le caute 
pricină. 

Seara se aprinseră nenumărate focuri. Oamenii 
săvârşeau abluţiunea de seară şi-şi pregăteau hrana. 
Slujitorii templului împărțeau pelerinilor orez şi un 
îngrozitor amestec lichid de opiu cu bhang. 

O agitaţie mai puternică decât ziua cuprinse din nou 
mulţimea când în templu începură să bată tobele. Un 
brahman ieşi să anunţe că se poate intra. Urlând, 
mulţimea năvăli în templu, umplând naosul uriaş şi toate 
trecerile. Numai galeriile de sus, care înconjurau sala ca 
un semicerc, rămaseră goale: slujitorii templului nu 
îngăduiau nimănui să urce acolo. 

Pe mica platformă dintre bazin şi statuia zeiţei Kali 
cele douăsprezece devadaşi se prosternaseră înaintea 
zeiţei. Trupurile brune ale dansatoarelor încremeniseră - 
doar mâinile şi degetele, într-o mişcare neîntreruptă, 
urmăreau ritmul tobelor. 

În templu domnea o lumină crepusculară. Lămpile 
cu ulei aruncau reflexe tremurătoare pe chipurile sinistre 
ale zeiţei, pe şiragul din cranii omeneşti atârnat la gâtul 
ci, pe brâul ei care înfăţişa o împletitură de braţe 
retezate. Rubinele din găvanele ochilor licăreau roşiatic. 

La picioarele zeiţei zăcea un corp omenesc - 
contururile lui se desenau vag sub giulgiul alb. 

Deodată sunetele tobelor amuţiră. Cele 
douăsprezece devadaşi, fără să întoarcă spatele la zeiţa, 
dispărură după coloanele laterale. 


Pe platforma rămasă liberă ieşi un brahman înalt, 
voinic. Aşteptă până când zgomotul se stinse şi vorbi cu 
voce răsunătoare: 

— Oameni buni, astăzi şi celor din casta paria le va 
fi îngăduit să privească minunea împreună cu voi - 
aceasta este voinţa zeilor. Daţi-vă în lături şi lăsaţi-i să 
urce, fără să vă atingă, în galeriile de sus. După ce totul 
se va termina, ei vor părăsi templul în urma voastră, aşa 
că nu veţi fi pângăriţi. Faceţi-le loc! 

— Mahadeo! se vaită cineva. 

Mulțimea se dădu totuşi supusă în lături. Cei 
îngăduiţi, cu braţele strâns lipite de corp şp ţinându-şi 
respiraţia, ca să ocupe mai puţin loc şi să nu atingă pe 
nimeni nici măcar cu suflarea, păşeau prin culoarul viu 
spre scara ce ducea la galeriile de sus. Sătul cum nu 
erau de obicei, ameţiţi de bhang şi, mai ales, mulţumiţi 
că au fost primiţi în templu împreună cutoţi ceilalţi, 
zâmbeau în neştire nesperatei lor fericiri. 

După ce trecu cel din urmă dintre ei, începu ritualul 
purificării: trei fecioare stropiră cu apă locul pe care 
călcaseră picioarele peeurate, presărară bălegar moale 
de vacă sfântă şi cu palmele lor gingaşe, vopsite într-o 
culoare roşie ca focul, întinseră bălegarul pe lespezile de 
piatră. În sfârşit, după ce mai presărară petale de 
trandafiri şi flori de ceampac, mulţimea înghesuită se 
încumetă să umple din nou culoarul. 

Uriaşul templu îi cuprinsese pe toţi, numai 
mormanele de încălțări rămăseseră afară. 

Sichii intraseră ultimii şi se aşezaseră de-a lungul 
pereţilor: niciunul din ei nu se amestecă în mulţime. 

— Fraţilor, adevăr grăiesc vouă: nimic din ce se va 
înfăţişa ochilor voştri să nu vă mire, rosti brahmanul, şi 
păstraţi-vă cumpătul, deoarece fiecare îşi are cârma sa, 
iar zeii sunt atotputernici. Să înălţăm osanale zeiţei Kali, 
ca să poarte ruga noastră înaintea preaputernicilor 
Trimurti! Fie ca zeii să săvârşească minuni, spre a întări 
şi înălța credinţa voastră! 


În tăcerea morna întală răsună un trosnet uşor. Din 
urnele ce înconjurau piedestalul zeiţei izbucniră deodată 
flăcări. Prin mulţime trecu un murmur de uimire. 

În sunetul tobelor, dansatoarele îşi făcură din nou 
apariţia. Legănându-se lin, cu mişcări graţioase ale 
mâinilor, ele presărară ceva peste urnele înălțate pe 
tripieduri. 

Flăcările tremurară doar o clipă şi un fum des, cu 
miros plăcut, umplu naosul. 

După ce dansatoarele dispărură, brahmanul îşi 
împreună mâinile pentru rugăciune şi se întoarse spre 
statuie. 

— O, puternică zeiţă cu chip întunecat, tu care-i 
izbăveşti pe cei sortiţi pieirii! rosti el. Tu singura care te 
poţi înfăţişa Distrugătorului I Tu, care alungi duhurile 
întunecate, retezând braţele pe care le întind spre noi! 

— După mărturiile călătorilor, această neplăcută 
muruire cu bălegar, pomenită şi în scrierile lui Vasco de 
Gama, dă podelelor de lemn o strălucire ce se menţine 
multă vreme. Portughezii care au locuit în Goa au preluat 
acest obicei de la hinduşi (n. red. ruse). 

Arată-ne voinţa ta, deoarece prin tine ne poruncesc 
Creatorul, Păstrătorul şi Distrugătorul! Dăruieşte-ne 
viaţa sau o reîncarnare fericită! 

Un bubuit ca de tunet îi acoperi cuvintele. Din 
degetale ascuţite ale înfricoşătoarei zeițe, din sfârcurile 
ascuţite ale sânilor ei, din genele ca nişte săgeti, 
izbucniră fulgere orbitoare. Străbătând norii de fum, 
fulgerele izbiră mulţimea. 

Groaza puse stăpânire pe oameni. Ţipând, strivindu- 
se unii pe alţii, ei se repeziră spre ieşire. Dar drumul le 
era zăgăzuit: din lăncile de bronz ce împodobeau arcada 
de la intrare izbucneau trosnind alte snopuri albastre de 
fulgere... 

Vocea de tunet a brahmanului răsună din nou: 

— Necredincioşilor, de ce v-aţi spăimântat? Grăituv- 
am doar că vi se va arăta voinţa zeilor! 


Fulgerele se stinseră. Oamenii îşi mai veniră în fire, 
dar se înghesuiau speriaţi unii într-alţii. În sfârşit, se 
făcu iarăşi linişte. Şi deodată, din diferite locuri, se 
auziră exclamaţii: 

— Oameni buni, uitaţi-vă, e mort!... 

— Uite şi aici unul!... 

I - Moartea a pătruns în templu!! 

Ici şi colo la picioarele mulţimii zăceau cadavrele 
celor atinşi de fulgere. 

— De ce v-aţi spăimântat, necredincioşilor? strigă 
iarăşi brahmanul. Credeţi oare că puteţi scăpa prin fugă 
de mânia zeilor? Şi de ce deplângeţi stingerea lor? Oare 
moartea de mâna zeiţei Kali nu dăruieşte celor aleşi o 
reîncarnare mai bună? Hugaţi-vă, cereţi zeiţei să vă 
lumineze mintea! 

În măsura în care înghesuiala îngăduia, oamenii 
căzură în genunchi, împreunându-şi mâinile pentru 
rugăciune. 

— Iar acum, urmă brahmanul, priviţi! înaintea 
voastră va apărea Mahatma Ananga, marele suflet fără 
trup! 

Brahmanul se dădu la o parte, împreunându-şi 
palmele în faţa obrazului. 

Un suspin de uimire străbătu templul: din 
piedestalul zeiţei, trecând parcă prin el, ieşi un om în 
veşminte albe, lungi, cu ochii strălucitori. El întinse 
mâinile în tăcere, binecuvântându-i pe pelerini, şi se 
îndreptă spre mulţime. Oamenii încercau să se dea la o 
parte, dar Mahatma Ananga nu avea nevoie de spaţiu ca 
să treacă. Păşea prin mulţime, prin oameni - şi oamenii 
înţeleseră că e lipsit de trup. Unii încercau să apuce 
poalele îmbrăcăminţii lui ca să le sărute, dar degetele 
treceau prin țesătură ca prin aer. Vaiete de groază plină 
de evlavie răsunară sub bolțile templului. Oamenii se 
aruncau la pământ să sărute locurile atinse de tălpile lui 
Mahatma Ananga. 

După ce trecu prin mulţimea cutremurată de uimire 


şi groază, Mahatma Ananga urcă în galeria înţesată cu 
cei mai de jos dintre oameni şi după ce trecu tot atât de 
tăcut prin corpurile lor pângăritoare, cobori scările şi se 
apropie iarăşi de piedestalul zeiţei. 

Un gest autoritar cu mâna. Linişte. Şi atunci începu 
să vorbească: 

— Zeii mi-au dăruit izbăvirea de trup, de tina care îi 
împovărează pe oameni. Pe mine nu mă udă ploaia şi nici 
armele nu mă pot atinge. N-am nevoie de hrană, n-am 
nevoie de apă, dar sunt viu şi spiritul meu nu s-a 
reîncarnat! lată ce dăruiesc zeii celor care îşi respectă 
cu sfinţenie darma. Cum trăiţi însă voi? Voi, cei înglodaţi 
în grijile pentru jalnicul vostru înveliş, pentru corpul 
vostru? Un pumn de orez preţuieşte în ochii voştri mai 
mult decât nirvâna!... N 

Vorbi multă vreme. li osândi cu mânie pe cei care 
dau precădere bunurilor de ocară ale acestei vieţi, 
nesocotind viitoarele  reîncarnări. Paria trebuie să 
înceteze să mai treacă la mahomedanism şi creştinism: 
zeii nu iartă trădarea. Apostaţii sichi nu s-au smerit, ei 
vor să pună stăpânire pe pământul care, prin voia zeilor, 
aparţine maharajahilor. Până nu e prea târziu, să se 
căiască şi să se întoarne la credinţa străveche, altfel zeii 
îi vor pedepsi atât de cumplit pe ei şi pe ai lor, încât li se 
va stinge neamul. Pentru că şi zeii au ajuns la capătul 
răbdării! Şi 

— Pentru asta se introduceau în ochi câteva picături 
din sucul unei plante din familia solanaceelor, conţinând 
atropină. Incă din vremuri depărtate. In Europa, 
doamnele, când plecau la bal, dădeau strălucire ochilor 
prin această metodă. De aceea forma cea mai răspândită 
a acestei plante se numeşte „frumoasa doamnă” - „belia 
dona”; din ea se extrage beladona folosită în medicină (n. 
red. ruse). 

lată că zeii mânioşi au hotărât să-şi vădească voinţa 
prin el, prin Mahatma Ananga; pe el l-au împuternicit 
atotputernicii să-i pedepsească pe nesupuşi, şi-o va face! 


Dincolo de zid, în sala maşinilor, Feodor Matveev îşi 
aştepta soarta. Mâinile îi erau strâns legate în inele 
prinse în zid. 

Discurile uriaşe se învârteau uniform* vuind. L-ai 
Ceandr, lângă o mică bortă din zid, urmărea tot ce se 
petrece în naos. Din timp în timp, fără să se întoarcă, 
rostea câteva cuvinte şi ajutoarele lui, supunându-se 
poruncilor, trăgeau de un mâner sau altul - deschizând şi 
închizând calea forţei misterioase, îndrumând-o într-o 
parte sau în alta. 

După aceste mişcări, Feodor îşi închipuia ce se 
petrece în templu. Auzea urletele mulţimii şi ţipetele de 
groază. Poporului i se arătau minunile nemaivăzute. 

Şi când te gândeşti că el, cu mâinile lui, a construit 
această maşină a fulgerelor care îl vor preface în scrum! 
... Undeva, dincolo de zid, se află prietenii sichi. Dar ce 
pot face câţiva oameni pierduţi în mulţimea întărâtată? 
Şi apoi, văzând minunea, n-o să se ploconească oare şi ei 
înaintea brahmanilor?... 

Doi fachiri se apropiară de Feodor, îl dezlegară şi, 
apucându-l de braţe, îl scoaseră prin uşa joasă, spre 
naos. 

lată-l faţă în faţă cu omul fără trup. lar dincolo de 
bazin, o mare de capete! Zâmbete duşmănoase, ochi plini 
de ură... 

— Acest străin păcătos a vrut să-mi ia viaţa, arăta 
dispreţuitor Mahatma Ananga. El n-a ştiut că asta numai 
zeii pot s-o facă. Daţi-i un cuţit să încerce din nou să-mi 
străpungă corpul! 

Un murmur surd străbătu mulţimea. Unul dintre 
fachiri îi întinse lui Feodor un pumnal lung şi ascuţit. 
Feodor îi respinse mâna şi pumnalul căzu cu zgomot pe 
dalele de piatră. Eh, de-aş avea jungherul meu! Cine m-a 
pus să-l las la bătrân! gândi Feodor cu ciudă. Aşa mi-a 
fost scris... Roagă-te, locotenent al flotei... 

Mahatma Ananga strigă ceva de neînțeles pentru 


Feodor şi mulţimea îi răspunse printr-un urlet furios. Cei 
din primele rânduri amenințau cu pumnii. O vorbă, un 
gest din partea brahmanului şi s-ar fi repezit toţi, ca o 
haită de lupi, să-l sfâşie!... Dar ceremonia nu era 
încheiată. Şi nu o astfel de moarte îi era lui hărăzită. 

— Ridicaţi cearşaful, porunci brahmanul. 

Toată lumea văzu trupul mortului, gol, culcat la 
picioarele de bronz ale zeiţei Kali. 

Din degetele ei izbucniră trosnind fulgere şi... 

Un vaier de groază răsună în templu şi bolțile naosu 
lui îl repetară de mai multe ori, în ecou. Mortul învia! El 
se zbătea şi tremura la picioarele cumplitei zeițe. 

— Uitaţi-vă, oameni buni! strigă Mahatma Ananga 
Zeița nu primeşte moartea celui mai bun discipol al meu. 
El se află între viaţă şi moarte, nu i-a sosit încă timpul 
reîncarnării! Dar pentru reîntoarcerea lui la viaţă, zeiţa 
Kali cere o jertfă! 

Unul după altul se apropiară de bazin doisprezece 
sclavi. Fiecare din ei purta pe umăr un ulcior şi fiecare 
turnă în apă ceva gros, chihlimbariu, înmiresmat. 

— O, prea puternică zeiţă, se prosternă Mahatma 
Ananga la picioarele statuii. i-am adus ofrandă ulei 
preţios. Primi-vei oare această jertfă paşnică? 

Se auzi un clocot înfundat. Apa din bazin începu să 
fiarbă. Uleiul se strânse în ghem întunecat şi deodată 
ţâşni într-un şuvoi lung, prin apă, către peretele opus al 
bazinului, iar acolo izbucni în sus ca un havuz. O clipă 
stâlpul de ulei rămase nemişcat, apoi deodată se 
împrăştie - stropind mulţimea cu picături aromate. 

— Zeiţei nu-i este pe plac jertfa paşnică! exclamă 
Mahatma Ananga. Dar mare e mila ei! V-a binecuvântat 
pe voi cu uleiul înmiresmat! Cuvine-se atunci să-i 
aducem zeiţei jertfă omenească! Aceia dintre voi care s- 
au jertfit sub carul lui Giagghernaut, şi cei aleşi de 
fulgerele sfinte - toţi au obţinut o reîncarnare fericită. 
Moartea a fost pentru ei o bucurie! Dar pe acest străin 
moartea îl înfricoşează, pentru că el, fiind departe de zeii 


noştri, va avea reîncarnarea cea mai umilă. Sufletul lui 
va trece în corpul unui vierme de mare, să nu vadă 
lumina şi să roadă stâncile de lângă țărm! 

Apa din bazin clocoti şi o văpaie strălucitoare bufni 
din ea. 

— Priviţi! ţipă isteric Mahatma Ananga. A primit! 
Apa s-a prefăcut în foc! Fie ca străinul să moară, dar fără 
vărsare de sânge, cum porunceşte legea. Şi nici şnurul 

moartea! Culcaţi-l la picioarele zeiţei, alături de 
ucenicul meu. Să vadă toată lumea cum zeiţa, luându-i 
viaţa unuia, i-o va dărui celuilalt! 

Feodor îşi roti cu tristeţe privirile prin sală. Numai 
feţe duşmănoase, rânjite. Totul s-a sfârşit, Feodor 
Matveev. lată, se apropie fachirii... O să te înhaţe... 

— Hei, Feodor! 

Inainte de a prinde înţelesul acestui strigăt din 
mulţime, întreaga lui fiinţă tresăltă de o veselie fără 
seamăn, îşi aţinti privirile lacome spre semiobscuritatea 
de lângă perete... 

Un obiect zbură peste capetele mulţimii şi-i căzu la 
picioare. Într-o clipită, Feodor apucă jungherul de mâner 
şi, simțind cu adâncă bucurie rezistenţa trupului 
spintecat, înfipse lama până la mâner în pieptul lui 
Mahatma Ananga. 

Sângele înroşi veşmântul alb. „Marele suflet fără 
trup” horcăi, înecându-se, şi ar fi căzut dacă Feodor ar fi 
smuls jungherul din rană. Dar Feodor, izbit de un gând 
neaşteptat, nu dădu drumul minerului. Cum o să cadă 
Mahatma Ananga? se întrebă. Doar el n-are decât un 
sprijin - tălpile picioarelor... Dacă, prăbuşindu-se, va 
trece prin pământ?! Această minune va strica totul!... 

Nu auzea strigătele, nu vedea ce se petrece în 
spatele lui... Simţea cu groază cum Mahatma Ananga 
lunecă încet la pământ... 

Inţelese ce s-a petrecut şi răsuflă uşurat abia când 
trupul neînsufleţit căzu cu zgomot surd pe lespezile 


pardoselii: moartea îi redase brahmanului însuşirile 
obişnuite şi, cu toate că Feodor ţinea mâna încordată, 
lama jungherului, imaterială, trecuse în sus prin corpul 
ce luneca la pământ. 

Urmă o clipă de linişte înfricoşătoare. Apoi deodată 
izbucniră strigăte de furie şi spaimă... 

Făcându-şi loc cu coatele prin mulţime şi scoțând 
din mers de sub veşminte pumnalele şi pistoalele lor 
lungi, sichii căutau să iasă în faţă. 

Apropiindu-se în fugă de Feodor, Ram Das îl apucă 
de braţ: 

— Fugi! Pe aici! mai repede t 

CAPITOLUL. XIII 

Pe firul apel. Feodor încredinţează pământului 
corpul lui Gioghindar Sing. „Crocodilul e o fiară de apă”. 
„Marea! încotro s-o apuc?” Furtuna. „S-o salveze, s-o 
salveze”. Oastea deasupra apei 

Fără cârmă şi busolă Spre necunoscut ne poartă... 
Oare când un vânt prielnic Ilărăzi-ne-vei tu -, soartă? 

E. BAG RIŢ KI: „Balada despre Wittington'. 

Feodor dădu drumul cârmei: tot degeaba. Nici la doi 
paşi nu se vede! În jur întuneric beznă. Şi ploaia care nu 
mai conteneşte!... Se pare că într-adevăr s-au deschis 
zăgazurile cerului... 

Curentul puternic al apei ducea barca la vale, ca pe 
un pai. Un tunet bubui de parcă s-ar fi rupt cu zgomot o 
pânză. Fulgerul despică bezna. În lumina de o clipă, 
Feodor văzu uriaşul fluviu umflat, un copac smuls din 
rădăcină, perdeaua deasă a ploii. 

Suntem pe firul apei, unde-i curentul mai iute, gândi 
el. Te pomeneşti că apucăm să vedem şi ziua de mâine. 
Curentul iute ocoleşte totul... 

Dar oricât încerca să se liniştească, se temea. Dacă 
dă totuşi peste ceva, ţăndări se face barca! Bine cel puţin 
că apa s-a umflat mult... O fi acoperit şi stâncile şi 
bancurile de nisip... 

Aplecându-se spre Baraţi, Feodor căuta s-o apere de 


ploaie. Fata îşi lipise capul de genunchii lui. Tremura 
toată. Feodor îi mângâia părul ud. Vorbele nu-şi aveau 
rostul. Şi-apoi ce vorbe i-ar fi putut da linişte acum? 

Bătrânul dulgher Gioghindar Sing zăcea mort pe 
punte. Veşmintele-i albe abia se vedeau în întuneric. 
Braţele puternice, întinse de-a lungul corpului, n-o să 
mai apuce niciodată toporul!... 

„„Atunci, în templu, sichii şi-au croit drum prin 
mulţimea îngrozită, i-au prins şi i-au pus sub pază pe 
rajahi şi pe brahmani. Dar pe L-ai Ceandr n-au putut 
pune mâna: vicleanul brahman fugise pe o uşă dosnică 
după ajutoare. Curând o armată întreagă de oameni 
înarmaţi împresurară templul: se vede că brahmanii şi 

hii îi ţinuseră pe aproape, pentru caz de nereuşită. 
În curtea templului, în galeriile întunecate răsunară 
focuri de armă. Sichii foloseau numai cuţitele lor 
curbate. 

Ram Das izbutise să-l scoată pe Feodor neobservat 
din templu şi să-l conducă la râu, unde-l aşteptau Sing şi 
Baraţi. O luară toţi trei pe mal, prin ploaie, 
împiedicându-se de pietre. În urma lor răsunară 
împuşcături. Deodată bătrânul scoase un țipăt şi căzu.cu 
faţa la pământ. Feodor îl ridică şi-l luă în spate. Se 
strecurară multă vreme prin tufişurile de pe mal, până 
ajunseră la Ind. Acolo Baraţi găsi barca făcută de tatăl 
ei... 

În sfârşit se iviră zorile cenuşii. Fluviul, biciuit de 
ploaie, era galben-tulbure. Baraţi veghea acum la 
căpătâiul tatălui ei. nemişcată, împietrită de durere. 
Privea faţa liniştită a bătrânului, turbanul lui alb şi barba 
căruntă, pătată de sânge închegat. 

Feodor acostă cu mare greutate pe o mică insulă. 
Sări în apă şi trase barca pe nisipul ud. 

În cabina joasă de sub punte, în care numai de-a 
buşilea puteai intra, găsi un topor: bătrânul dulgher se 
îngrijise ca barca să aibă toate cele de trebuinţă. In 


pământul muiat de ploaie, Feodor săpa cu toporul un 
mormânt şi cobori cu grijă în el trupul lui Gioghindar 
Sing. Deasupra mormântului aşeză un morman de pietre. 

Nu  ştia-dacă a procedat bine  încredinţând 
pământului trupul bătrânului sichi. Cât a stat în India a 
auzit destule despre diferitele ritualuri de înmormântare. 
Ştia că hinduşii îndeobşte ard cadavrele, iar cenuşa o 
aruncă în apa fluviilor sfinte. Auzise de asemeni că 
locuitorii din munţi socotesc o datorie „să încredinţeze 
cerului trupul celui mort”; ei duc cadavrul în vârful 
muntelui şi-l lasă pradă vulturilor negri şi condorilor. 

Chipul împietrit al lui Baraţi îl sperie pe Feodor. 
Măcar de-ar da drumul lacrimilor. Tot i-ar veni mai 
uşor... îi puse uşor palma pe umăr. Ea se îndepărtă în 
tăcere de mormânt şi urcă în barcă. 

Feodor intră în apă până la brâu şi se opinti să tragă 
barca grea de pe malul nisipos. Picioarele i se înfundau 
în mâlul moale. Se opinti însă din toate puterile şi barca, 
cedând, începu să alunece... 

Ţipătul de groază al fetei îi răsună în urechi. Feodor 
o privi. Baraţi, albă ca varul, arăta cu mina ceva pe apă 
şi striga cu disperare: 

— A-a-a-a-a!... 

El se întoarse fulgerător şi văzu apropiindu-se o 
bâma lungă, brună. Abia când această „bârna” 
scufundată mult în apă căscă botul monstruos, plin de 
dinţi, înţelese primejdia. 

Îşi făcu vânt, nici el nu ştiu când, şi sări pe puntea 
micului vas. Auzi în spate pocnetul dinţilor. Nici n-avu 
timp să-şi tragă răsuflarea când Baraţi i se aruncă de 
gât. Îşi ascunse capul la pieptul lui şi izbucni în lacrimi. 
Plângea nestăpânit, umerii ei plăpânzi tremurau în 
palmele lui Feodor. Feodor îi ridică faţa udă, zâmbi, şi-i 
spuse pe ruseşte: 

— Draga mea! 

Strângându-se la pieptul lui, ea îi şopti printre 
lacrimi: 


— Ai grijă! Păzeşte-te... Numai pe tine te mai am... 
Şi apoi... Te rog... ai grijă!... 

Abia după ce scoase barca pe firul apei avu timp să 
se gândească, şi-şi dădu scama prin ce trecuse. 

Feodor vedea acum pentru întâia oară un crocodil. 
Auzise multe despre aceşti monştri. Îşi aminti ce a citit 
odată într-un „Slovar”: „Crocodilul - fiară de apă care 
atunci când mănâncă un om plânge şi lăcrimează, dar tot 
îl mănâncă”. Feodor zâmbi amintindu-şi de botul 
înfricoşător al crocodilului; nu-i prea venea să creadă că 
un asemenea monstru îşi plânge victimele... 

Abia a treia zi ploaia încetă. Soarele se arătă printre 
nori. lar fluviul puternic ducea barca tot mai departe, 
spre ocean. 

Acum, pentru înnoptat, Feodor trăgea la mal. 
Aprindeau focul, iar Baraţi pregătea în pripă câte ceva 
de mâncare. 

Bătrânul dulgher nu uitase nimic: găsiră sub teugă 
legume, orez şi carne uscată, două vase de lut cu ulei, 
câteva ulcioare mari, învelite cu împletitură ele nuiele, 
pline cu apă. Până şi sare găsiră - trei bulgări mari, 
străvezii. Prevăzătorul dulgher dosise sub punte şi unele 
unelte, un ghem de frânghie de cânepă, cârlige de 
pescuit. Chiar câteva rachete cu praf de puşcă se aflau 
acolo. 

Feodor meşteri câteva undiţe şi la popasuri pescuia, 
ca să mai economisească proviziile. Iar ulcioarele le ţinea 
mereu pline cu apă de fluviu filtrată prin cearşaful lui 
Baraţi, împăturit de mai multe ori. Mai poţi şti ce te 
aşteaptă?... 

După o săptămână Feodor observă că fluviul se 
lărgeşte, iar apa tulbure, cafenie, din ceas în ceas e mai 
limpede. Iar într-o dimineaţă văzură că barca stă în loc 
neclintită: fluxul oceanului zăvorâse ieşirea fluviului. 

Deci în curând vor ieşi în larg! Vântul ce adia uşor 
dinspre nord aducea răcoarea mării... 


Feodor ridică vela de prova, împletită din frunze 
trainice de palmier. Apoi cobori în apă derivorul greu şi 
strânse scotele. Auzi cu bucurie bolborositul apei pe sub 
barcă, sunet atât de drag inimii lui... 

După câteva ore viteza crescu simţitor: începuse 
refluxul. 

Apa se deschidea tot mai mult la culoare, bătând în 
azuriu, malurile tot mai depărtate se pierdeau în ceaţă. 
Şi iată că primul val albastru, lung şi înalt, al oceanului 
prinse barca, o legănă şi o trecu lin unui alt val... 

Marea cea mare! 

Feodor întinse funga, şi pânză galben-verzuie, tot 
din împletitură de palmier, se înălţă. La locul său de la 
pupa, Feodor răsuflă adânc, izbăvit, zâmbindu-i lui 
Baraţi. Fata îl privea cu admiraţie: un zeu bun, vesel, cu 
ochi albaştri... 

— Acum unde mergem? întrebă ea. 

Feodor se gândise mult la asta. Îşi amintea cuvintele 
bătrânului Sing: Dacă mergi la dreapta, ajungi la Caraci, 
unde vin adesea neguţători persani, iar dacă o iei la 
stânga, spre miazăzi, dai de posesiunile portughezilor... 

Pe Feodor drumul prin Persia, deşi era mai scurt, îl 
înfricoşa. Încă înainte de expediţia la Hiva, Feodor auzise 
că ţarul Petru Alexeevici arc neînţelegeri cu Persia. lar 
mai târziu, în casa lui L-ai Ceandr, ajunseseră zvonuri că 
pe pământul persan n-ar fi linişte. 

Nu, mai bine să urmeze cealaltă cale. Portugalia e o 
ţară îndepărtată, n-are niciun temei să se sfădească cu 
împărăţia Rusiei... 

Şi Feodor coti bucuros spre stânga, de-a lungul 
malului. mai ales că avea vânt bun dinspre nord, un vânt 
egal, nu prea puternic. Legănându-se pe valuri, barca 
făcea - după aprecierea lui Feodor - până la cinci noduri. 

Uneori pe mare zăreau pânze îndepărtate. Cu ochiul 
lui ager, Feodor constata că nu sunt vele europene şi se 
ferea să se apropie de ele. 

Pe întinderea nesfârşita a mării, Baraţi se mai 


înveseli. Fierbea orez şi prăjea peştele proaspăt prins pe 
lutul fierbinte al unei mici vetre pe care Feodor o zidise 
în timpul unui popas, încă de pe când erau pe Ind. Ea 
învăţa cu plăcere să mânuiască velele şi curând începu 
să-l înlocuiască pe Feodor, ca acesta să poată aţipi o oră, 
două. 

...După socotelile lui Feodor nu mai aveau mult până 
la Din, când deodată vântul căzu, iar după o oră începu 
să sufle dinspre răsărit. Aducând barca în vânt, Feodor 
schimbă alura şi porni cu vânt de bulină, sperând să se 
apropie de țărm navigând în volte. 

Dar vântul se înteţea. Marea se umplu de berbeci 
albi, pe valurile înalte apărură creste înspumate. 

Catargul se îndoi, scândurile gemeau. Culcată într-o 
rână barca aproape că nu înainta, puntea intrase greoaie 
până la jumătate în apă. 

— Presează doar, dar nu ne mână, bombăni Feodor. 

Să întoarcă era primejdios, dar nu-i rămânea nimic 
altceva de făcut. Feodor dădu drumul scotei. Barca se 
îndreptă şi se culcă iarăşi sub vânt, pe partea cealaltă. 
Izbutise să facă manevra calculând în aşa fel ca în 
momentul când barca trecea cu flancul în vânt să se afle 
mai la adăpost, în hăul adânc dintre două valuri. 

Vântul îi clătină totuşi puternic - mai întâi într-o 
parte, apoi în alta. Pentru o clipă puntea dispăru sub apă. 
Baraţi se lipi de Feodor. 

— Nu vrei să intri sub punte? o întrebă el. Aici vine 
mereu apa... 

Fata clătină din cap: 

— Cu tine nu mă tem de nimic. 

— Atunci ţine-te mai bine, să nu te ia valul - o să ne 
zgâlţâie, nu glumă! 

Feodor ştia că nu e lucru uşor pentru o ambarcaţie 
minusculă să învingă furtuna pe ocean. Dar iat-o pe 
Baraţi încrezătoare lângă el. Va face totul ca s-o apere. 
De altfel nu înfrunta pentru întâia oară furtuna. Nu 
uitase cum se năpusteau turbate valurile şi cum fierbea 


sub el Marea Caspică... j 

Feodor se apucă din nou de treabă. Inainte de toate 
fixă derivorul lăsat în apă, ca nu cumva lovitura unui val 
să-l zvârle peste ei, în barcă. Apoi fixă bine chepengul 
tambuchiului cu un nod de nădejde: principalul era să nu 
ia apă. Dădu jos cu mare greutate pânză, o împături şi o 
acoperi cu ea pe Baraţi. 

Acum barca fugea de furtună „cu arborada” - pe un 
asemenea vânt, catargul gol înlocuia pe deplin pânză. Se 
îndepărtau tot mai mult de țărmurile Indiei... 

La căderea nopţii vântul se dezlănţui şi mai sălbatic. 
Valuri negre ca nişte ziduri de cerneală se rostogoleau 
mugind peste ei. Barca sălta de pe un val pe altul, când 
sus, când jos, ca o coajă de nucă. 

Feodor nu se mai gândea la nimic. Doar o 
preocupare avea: să ţină barca de-a curmezişul valului. 
Dacă se întoarce cu bordul spre val - sigur se răstoarnă. 
Noroc că bătrânul dulgher o făcuse trainică, după 
schiţele lui Feodor. O barcă neputinţă, fără derivor, s-ar fi 
scufundat de mult. 

Feodor se străduia să mai arunce fetei din când în 
când, prin mugetul mării, câte o glumă. lar ea, strânsă 
ghem pe fundul cocpitului, se ţinea cu toată puterea de 
genunchii lui. 

Pe ea s-o apere, s-o ocrotească... 

Găsi, pipăind, ghemul de frânghie şi-i spuse fetei să 
se lege de mijloc. Apoi se legă şi el, îi dădu ei să ţină 
cârma şi se târî pe teugă să dea jos catargul. 

Învingând  izbiturile valurilor, Feodor  desfăcu 
şarturile şi dând drumul la straiuri, cobori catargul pe 
punte. Abia când se întoarse la pupa, putu să-şi tragă 
răsuflarea. 

— Acum ajută-mă să fac o ancoră plutitoare... 

Ţinând timona cu braţul, el puse alături - cu ajutorul 
lui Baraţi - catargul, ghiul şi springul, şi le legă strâns pe 
toate. Apoi aruncă în apă mănunchiul greu, prins la 
prova cu o funie lungă. 


Barca se întoarse de îndată cu prova în vânt. Ţinută 
de ancora plutitoare, aproape că stătea pe loc şi nu 
opunea rezistenţă furtunii. Vântul trecea pe lângă ea cu o 
forţă cumplită. 

Feodor deschise chepengul şi strigă: 

— Repede jos! 

Şi se strecură şi el în urma fetei. Apoi închise şi fixă 
chepengul. 

In bezna cabinei scunde nu-ţi vedeai nici degetele, 
dar era uscat şi nu bătea vântul... 

— Dacă ne scufundăm? întrebă neliniştită Baraţi. N- 
o să avem timp să ieşim ia suprafaţă. 

— Chiar dacă am avea timp, n-o să ne fie mai uşor... 
Dar vorba tatii, nu moare nimeni de două ori. 

— Şi voi credeţi în cârma? 

— Nu. Feodor zâmbi. E doar o zicătoare... 

Sus-jos... Sus-jos... Tangajul neîntrerupt te istovea. 
Nu mai ţineau nicio socoteală a timpului. Să fi trecut 
noaptea? Ori poate două nopţi? Sus-jos... Izbiturile surde 
ale apei. Puntea gemea. 

— Dormi, Baraţi? 

— Nu. 

— 'Ţi-e rău? 

— N-nu. 

Feodor începu să cotrobă iască în întuneric: lovindu- 
se când cu capul, când cu genunchii, pomenindu-i pe toţi 
dracii, căuta ceva în întunericul cabinei. 

— Ce cauţi? 

— O clipă numai... Uite-acum. 

Ţăcăni de câteva ori amnarul pe cremene. Săriră 
scântei şi deodată un punct roşu sfredeli întunericul. 
Feodor aţâţă iasca, suflând în ea, până luă foc aşchia de 
coajă uscată, pregătită din vreme, şi cu multă greutate 
aprinse fitilul - o sfoară zdrenţuită, ieşind din ciocul unui 
opaiţ cu ulei. 

O lumină slabă tremura pe pereţii scunzi ai cabinei. 

— "Ţine puţin. Feodor îi dădu fetei opaițul şi meşteri 


la iuţeală o agăţătoare de sfoară. 

Acum opaițul atârna de tavan. Feodor se uită în jurul 
său. De pe punte, apa nu pătrundea aproape de loc. Săltă 
puţin o scândură şi strecură mâna în santină. Acolo era 
puţină apă. 

Se uită la faţa palidă a lui Baraţi. 

— Ţi-e rău, draga mea? Nu ţi-e greață? 

— Nu, şopti ea cu încăpățânare. 

„Adevărată nevastă de marinar”, gândi Feodor şi o 
îmbrăţişa. 

Soarele asfinţitului aruncă umbre lungi în faţa lor, 
pe punte. Vântul de nord mână valurile leneşe, obosite. E 
linişte. 

Dar parcă acum nu-i tot una?... 

Feodor, la pupa, cârmeşte cu încăpățânare spre 
răsărit. Dar ţărmul tot nu se arată. Oare câte zile şi nopţi 
i-a purtat furtuna pe Marea Arabiei? 

Baraţi stă culcată la picioarele lui. Dimineaţa i-a 
turnat printre buzele strânse, uscate, ultimele picături de 
apă din ulcior. 

Eh, Feodor Matveev! Se vede că nu ţi-e sortit să-ţi 
mai vezi patria. Pentru asta ai scăpat de moartea prin 
fulger acolo, în templu, ca să ai parte aici de o moarte 
îngrozitoare, moartea prin lipsa de apă?... 

Baraţi zace cu ochii închişi. Feodor se apleacă 
speriat spre ea, îi freacă tâmplele, ascultă dacă mai 
respiră. 

S-o salveze! S-o salveze!... 

Noaptea s-a lăsat deodată, fără amurg. Stele răzlețe 
strălucesc departe, sus, pe cerul negru. 

Legănatul bărcii îţi înceţoşează mintea, te îmbie la 
somn. Dar dacă adormi cumva, nu te mai trezeşti... 

Printr-o sforţare uriaşă, Feodor izbuteşte să-şi 
alunge starea de somnolenţă buimacă. 

Stele şi vânt... În stânga lor, jos de tot deasupra 
apei, s-a mai aninat o stea, mare, roşiatică. 


De ce atât de jos? Şi de ce se clatină? 

Feodor sare în picioare, îşi încordează privirile... E o 
corabie! 

— Baraţi, mă auzi? O corabie! 

Şi parcă pentru a-i întări spusele vântul aduce până 
la ei sunetul strunelor de ghitară şi crâmpeiele unui 
cântec. 

O voce bărbătească joasă cântă într-o limbă 
necunoscută. Dar el, Feodor, cunoaşte acest cântec! 

„Spune, spune, mari/n-are. 

Vajnic călător pe mare. 

Pot s-asemui viaţa mea cu o stea?... 

Da, el cunoaşte cântecul acesta! L-a auzit la 
Marsilia, cântat de marinari spanioli şi portughezi. 

Înseamnă că e o corabie portugheză!... 

Un salt - şi iată-l în cabină. Zvârlind cât colo tot ce-i 
cade în mână, caută rachetele indiene cu praf de puşcă. 
lată una! O leagă de un băț la prova vasului. Lovindu-şi 
degetele până la sânge, scapără focul, apropie iasca 
aprinsă... 

Şuierând, un arc roşu se înalţă spre cerul nopţii. 

CAPITOLUL. XIV 

Întoarcerea. „Deoarece a mai slujit la cneazul 
Cerkasski...” Noul oraş Ekaterinburg. Întâlnirea de la 
„Berăria tarului”, „împlântă-l aici! Numai atunci am să 
cred!” Forţa electrică. La Lomonosov. Taina nedezlegată 

Forţa electrica, izvodită chiar din frecarea uşoară a 
unui corp din cele nudte câte sunt în jurul nostru, ni se 
arată în depărtarea şi atragerea acelui corp de altele, 
dar şi lumină sau foc poate isca. 

M. V. LOMONOSOV. „Teoria electricităţii, pe căi 
matematice elaborată. 

Ger de ianuarie. Pe geamurile ferestrelor scunde s-a 
prins o crustă de gheaţă. Se aude cum trosnesc pereţii 
din bârne de pin. 

În odăi e însă cald. Masa uriaşă, cât tot peretele, e 
plină de probe de minereu, metal şi cărbune, de 


n 


instrumente pentru desen, de manuscrise. lată şi nişte 
vase cu prafuri şi lichide, iar în colţ o maşină 
nemaivăzută prin părţile acestea: între doi suporţi, un 
disc lăcuit, cu plăcuţe strălucitoare de metal, cu o curea 
de transmisie şi mâner. Pe suporţi - două bile 
strălucitoare de aramă. 

În odaie e aproape întuneric. Numai masa, la mijloc, 
e slab luminată de două luminări înfipte în sfeşnice 
înalte. 

Luminările revarsă o lumină palidă asupra capului 
cărunt. Pana de gâscă scârţâie pe hârtia zgrunţuroasă. 
Serile de iarnă sunt lungi, dar Feodor Matveev tare ar 
vrea să fie şi mai lungi. Vechea taină n-a fost dezlegată... 

Feodor se apropie de maşină, învârte manivela. Firul 
subţire, violet, al unei descărcări electrice izbucneşte cu 
un trosnet sec între cele două bile. 

Feodor se lasă în fotoliu. Mâinile cu vine albastre, 
uscate, dar încă puternice, se odihnesc pe braţele 
fotoliului. Feodor a căzut pe gânduri. În faţa ochilor 
minţii lunecă nălucirile trecutului... 

Întoarcerea în patrie n-a fost uşoară. După drumul 
îndelungat în jurul Africii, fregata portugheză i-a adus la 
Lisabona. De acolo, când pe mare, când pe uscat, prin 
numeroase ţări, fără o leţcaie în buzunar, au ajuns cu 
chiu cu vai la Petersburg, dar n-au putut să părăsească 
prea curând corabia cu care sosiseră: Neva revărsându- 
se inundase oraşul. Se spunea că însuşi ţarul umbla cu 
barca pe străzile inundate şi salva oamenii. 

Cât de aspru şi neprimitor îi părea lui Baraţi oraşul 
rece, ceţos, acoperit cu apă învolburată! 

„Curând, ca o lovitură de trăsnet, s-a răspândit 
vestea morţii ţarului... 

Feodor a raportat unde se cuvenea despre 
înapoierea sa, dar în acele zile înalţilor demnitari nu la 
un locotenent oarecare le era capul: urma să se 
hotărască cine va urma la tron. 

Printr-o adevărată minune, raportul lui Feodor a 


ajuns chiar în mâna lui Menşikov. Atotputernicul cneaz, 
după ce şi-a aruncat ochii şi a citit două-trei rânduri, a 
pus următoarea rezoluţie, stropind hârtia cu cerneală: 
„Deoarece locotenentul Matveev a mai slujit la cneazul 
Cerkasski, să fie trimis în Siberia, tot în slujba acestuia, 
iar pentru timpul trecut să se facă socoteala şi să i se dea 
lui Matveev banii”. 

Cu greu a înţeles Feodor Matveev despre ce e vorba: 
pe vremea aceea - după executarea lui Gagarin - 
guvernator al Siberiei fusese numit un cneaz Alexei 
Cerkasski, purtând acelaşi nume, ori poate fiindu-i chiar 
rudă mai îndepărtată prinţului Bekovici-Cerkasski. 

Dar cum Menşikov nu arătase cine trebuie „să-i facă 
socoteala şi să-i dea banii” uricarii cneazului îl tot 
amânau. Văzând că în frământarea ce domnea la 
Petersburg nu va căpăta nimic, Feodor a hotărât ca 
înainte de a pleca în Siberia să treacă pe la părinţii săi, 
la Zaharino, să-i vadă. 

Părinţii lui Feodor nu s-au prea bucurat văzând-o pe 
nora adusă de dincolo de mări. Când rămâneau doar 
între ei, îl mustrau pe Feodor: nora era prelungă la chip 
şi cam puţintică la trup, oacheşă ca o ţigancă şi bărbată, 
fără teamă de nimic. Întrucât însă feciorul era om în 
toată firea acum, cu slujbă şi căpătuit, nu s-au împotrivit 
s-o ia. Baraţi a fost botezată chiar în biserica 218 

de pe moşia părintească, primind numele creştinesc 
de Ana, iar după numele naşului, o rudă îndepărtată a 
Matveevilor, i s-a mai spus Vasilievna. 

Părinţii le-au făcut nunta şi le-au dat şi ceva bani 
pentru drum. 

Pe drum însă, Feodor a aflat că Cerkasski nu mai e 
guvernatorul Siberiei: din ordinul Ecaterinei 1 a fost 
numit „conducător al kalmâcilor” în ţinutul Astrahanului. 

Proastă treabă! Să meargă mai departe n-avea 
niciun rost şi nici bani nu mai avea pentru lungul drum 
de întoarcere. Oamenii l-au sfătuit pe Feodor să se 
îndrepte spre noul oraş Ekaterinburg*, construit de 


curând pe râul Iset. Acolo, directorul uzinelor din Siberia 
şi Ural, Georg Wilhelm de Genuin - i s-a spus - angajează 
pe toţi cei care se pricep la lucrări miniere ori la 
stăvilare. 

Ascultând sfatul, au plecat cu cel dintâi prilej într- 
acolo. Au mers cu barca la vale pe Volga, apoi au cotit-o 
în sus pe Kama. Când după întinderile Volgăi, barca a 
trebuit să urce când trasă la edec, când cu vâsle, iar 
uneori chiar cu pânze printre țărmurile strâmte, 
năpădite de deşi şuri, pe Baraţi a  surprins-o 
încântătoarea frumuseţe a întinselor şi răcoroaselor 
păduri de pini. 

Lângă lagoşiha”, la vărsarea râului de munte 
Ciusovaia în Kama (unde de curând fusese construită o 
nouă topitorie de aramă) ap trebuit să se oprească: apele 
primăverii nu se retrăseseră încă şi era cu neputinţă să 
urci, împotriva curentului, pe râul Ciusovaia. 

Părăsind caravana fluvială, au pornit pe jos, urmând 
malul Silvei până la Kungur. De acolo, prin cheile Silvei, 
până la noul oraş Ekaterinburg q. u era mult. 

Baraţi, uimită, privea cu ochii larg deschişi munţii 
împăduriţi, râurile furtunoase şi lacurile  liniştite, 
albastre, covorul ierbii smălţat cu flori, grohotişurile, pe 
marginea cărora creşteau coacăzi, caprifoi şi măceşi... 

Oraşul Ekaterinburg nu era mare. Construirea lui 
costase doar 53 679 ruble şi două copeici. Cele două 
furnale dădeau câte trei-patru tone de fontă pe zi, iar 

— Astăzi Sverdlovsk (n. red. ruse). 

** în anul 1781 aşezarea lagoşiha a căpătat 
denumirea de 

Perm (n. red. ruse). 

din această fontă se fabrica oţelul printr-o metodă 
rudimentară. Oraşul mai avea fierării, fabrici de ancore 
şi de sârmă. Stăvilarul de pe râul Iset strângea apele de 
primăvară, cu ajutorul cărora, prin roţi de apă, erau puse 
în mişcare foalele pentru suflarea aerului la furnale şi 
forje. 


Uzina şi orăşelul erau înconjurate de un zid de 
cetate. 

La oberberamt!* Feodor a fost bine primit şi numit 
în funcţia de mecanic-şef. Conform regulamentului, 
obligaţiile lui erau următoarele: „Dator e să cunoască 
feluritele maşini care sunt de trebuinţă în minerit şi 
anume: pentru scoaterea apei ca şi pentru urcarea la zi a 
minereului şi celorlalte - să le construiască şi să le pună 
în mişcare, să fie de faţă la construirea diferitelor fabrici 
şi tot el să aibă în grijă tulumbele pojarnicilor”. 

Feodor a primit locuinţă în cetate şi-a început o 
viaţă nouă, într-un loc nou... 

Muncea cu tragere de inimă, în sarcina lui fiind 
îndeosebi roţile de apă şi stăvilarele, dar se ducea 
adesea şi prin ateliere, unde urmărea lucrările. 

S-a împrietenit cu de Genuin, om sever care însă îşi 
cunoştea şi-şi iubea meseria. L-a ajutat să-şi termine 
lucrarea pe care acesta o începuse mai de mulţi 
intitulată pompos: „Colecția de pietre şi minerale 
adunate în districtul de mine şi uzine ale Siberiei de 
către generalul-locotenent de artilerie şi cavaler al 
ordinului Sfântului Alexandru, Georg Wilhelm de Germin, 
precum şi însemnările lui despre construcţiile de mine, 
despre uzine nou zidite şi cele vechi, reparate, şi despre 
alte lucrări interesante”. 

Datorită bucatelor ruseşti şi climei răcoroase, Baraţi 
se îngrăşase şi se albise la ten. Îşi creştea copiii, făcea 
gospodărie, prepara cvasuri şi vişinată, pregătea pentru 
iarnă miere şi dulceţuri. Acum vorbea binişor ruseşte. 
Când, după câţiva ani, s-a dus cu Feodor la părinţii lui, 
să-i vadă, bătrânii au primit-o cu mai multă bunăvoință. 

În anul 1730 - când de Germin a fost chemat de 
către i senat pentru întocmirea în cadrul berg-colegiului 
a unui raport cu privire la starea uzinelor, cantitatea de 
metal şi numărul lucrătorilor din uzine, l-a luat şi pe 


13 Oberberamt — direcţia generală a industriei miniere (1. 
germană) (n. a.). 


Feodor 

Matveev cu el. 

Au stat atunci un an întreg la Petersburg. În capitală 
se construiau palatele marilor demnitari, unul mai 
frumos decât altul. Demnitarii noi erau în cea mai mare 
parte nemți. Şi pe timpul lui Petru întâlneai destui nemți 
în Rusia, dar toţi cei care veneau atunci erau oameni 
cunoscători în meşteşugul armelor sau în meserii. Acum 
însă Petersburgul era plin de sclifosiţi şi de aventurieri, 
toţi protejaţi ai atotputernicului Biron, favoritul noii 
tarine Ana. 

Feodor se ducea deseori pe la fosta „berărie a 
ţarului”, nădăjduind că va întâlni pe vreunul din vechii 
săi camarazi de arme. Odinioară se adunau aici la o cană 
de bere, cu lulele de lut umplute cu tutun-knaster, toţi 
oamenii umblaţi, pricepuţi. Povesteau despre mări 
îndepărtate, despre mărfuri rare şi obiceiuri curioase. Se 
contraziceau unii pe alţii, pretinzând fiecare că ştie mai 
bine unde se construiesc cele mai trainice corăbii, cum 
se alege arama şi cositorul pentru turnarea tunurilor, şi 
câte toate despre galere, fluxuri şi curenţi. Şi Petru 
Alexeevici venea câteodată pe aici, şi stătea îndelung de 
vorbă cu marinarii. 

Acum în local mişunau filfizoni lăudăroşi cu peruci 
pudrate şi cu manşete de dantelă, nemti plini de ifose şi 
curteni ruşi care se străduiau să-i imite. Mai veneau şi 
„specialişti” străini extrem de necesari în acele timpuri - 
profesori de dans şi de bune maniere, cu nelipsita vioară 
minusculă - poşetita - în buzunarul caftanului la modă. 

In loc să-şi soarbă pe îndelete berea, discutând, ei 
beau fără măsură vinuri străine, trâmbiţându-şi în gura 
mare cuceririle amoroase. Mai comentau şi noua modă: 
bărbaţii începuseră pe vremea aceea să-şi lipească pe 
obraji punctuleţe negre de tafta - benghiuri. Apăruse 
„limbajul benghiurilor” şi filfizonii, extaziindu-se, repetau 
într-una: ce înseamnă benghiul de pe bărbie, ce-nseamnă 
cel de pe obrazul stâng sau de sub ochi. Jucau cărti, 


sfădindu-se şi strigând; jocul de şah, îndrăgit din vremuri 
străvechi în Rusia, acum nu se mai afla la loc de cinste: 
„Tare e lipsit de hazard acest joc”, se sclifoseau ei. 

Într-una din zile, la berărie, Feodor se plictisea în 
faţa unei căni cu bere, trăgând din lulea, când deodată 
simţi o privire aţintită asupră-i. Se întoarse şi văzu la o 
masă vecină un marinar înalt, bronzat, de vârstă 
mijlocie. Marinarul zâmbi larg, îşi luă cana şi se apropie 
cu hotărâre de Feodor. 

— Nu _ mă-nşală ochii? Tu eşti,  locotenente 
Matveev?! Deci trăieşti, tizule? 

— Feodor Ivanici! Nu m-aşteptam să te văd! 

Marinarul era hidrograful şi cartograful Feodor 
Ivanovici Şoimonov, renumit (nu atunci, ci în zilele 
noastre) cercetător al Mării Caspice. 

— Păi auzisem că te-au căsăpit la Hiva! Mă uitam şi 
nu-mi venea să cred. El e, ori strigoiul lui bea bere şi 
trage tutun din lulea! Ce-i cu tine? De unde vii? Hai, 
povesteşte-mi! 

— E mult de povestit, Feodor Ivanici... Nu mă simt 
bine aici. Ce-ai zice să mergem la mine acasă? Stau 
aproape, pe Ostrov. 

leşiră. Cu toată ora târzie, strada părea luminată: 
era în timpul nopţilor albe. Trecură Neva cu o luntre. 

Venind în capitală pentru multă vreme, Feodor îi 
adusese şi pe ai lui. Închiriase o căsuţă bună, cu tot ce 
trebuie, chiar lângă fluviu. 

Baraţi nu-şi mai văzuse de mult soţul atât de 
însufleţit... 

Feodor îşi întrerupea mereu povestirea, 
bombardându-l pe Şoimonov cu întrebările, dar acesta 
nu se lăsa: 

— Eu sunt mai mare în grad, drăguţule, şi mai în 
vârstă decât tine, aşa că fii bun şi supune-te. Nu vezi că 
mor de nerăbdare? Şi? Zi, ce-a fost mai departe? Nu 
cumva te fereşti să vorbeşti de indianca aceea în faţa 
soţiei? Ce-o tot încurci? 


Baraţi  râse. Feodor o învălui într-o privire 
drăgăstoasă: 

— Oare te-a schimbat într-atât clima rusească, ori 
oaspetele nostru nu s-a uitat destul de atent la tine? 

Şoimonov o privi uimit pe Baraţi: 

— Nu cumva... e dânsa?... 

— Ba chiar ea e, confirmă Feodor. După sfântul 
botez au numit-o Ana Vasilievna, dar de fapt o cheamă 
Baraţi Gioghindarovna. Drept să-ţi spun, mie mi-e mai la 
îndemână numele vechi... M-am obişnuit. Nu-i aşa, 
Baraţi? 

— Stau şi mă minunez! spuse Şoimonov. Ai avut de 
biruit atâtea piedici până te-ai întors în patrie, ca un 
adevărat Ulise, cu deosebirea că tu ţi-ai adus Penelopa 
cu tine. 

— Asta aşa e, răspunse Feodor. Dar şi pe mine, ca şi 
pe Ulise numai nenorociri mă aşteptau în patrie. 

— Ce anume? Vreo rudă cumva?... 

— Nu, ai mei trăiesc toţi. Dar închipuieşte-ţi, am 
sosit cu câteva zile înainte de a se fi sfârşit ţarul Petru 
Alexeevici. lar odată cu moartea lui, nenorocirea s-a 
abătut asupra noastră, a tuturor celor ce doream 
înflorirea patriei! Nu vezi? A dat belşugul pe aceşti câini 
nesătui, de unde s-or mai fi pripăşit pe capul nostru L. 

— Oh, să nu mai vorbim, Feodor Arsenievici! oftă 
Şoimonov. Parcă eu n-am păţit la fel? Uite, am venit să 
tipăresc atlasul complet al Mării Caspice. M-am gândit 
că va fi de folos. Dar ţi-ai găsit! Ce-am mai pătimit! Aici, 
în capitală, ei sunt astăzi la putere, ce să-i faci... Să bem 
pentru odihna sufletului lui Petru Alexeevici! 

După ce ascultă lunga povestire a lui Feodor, 
Şoimonov rămase pe gânduri. 

— Îţi mărturisesc, spuse el într-un târziu, că dacă n- 
ar fi fost soţia ta părtaşă la această istorie, nu te-aş fi 
crezut întru totul. 

Feodor zâmbi. 

— Baraţi! o chemă el şi-i spuse ceva în limba hindu. 


Ea trecu pentru scurtă vreme în odaia de alături şi 
se întoarse cu un pachet mic. Feodor îl desfăcu şi apucă 
de mânerul de os jungherul cu desene fumurii. 

Şoimonov întinse mâna: 

— Frumos cuţit! Un adevărat oţel de Damasc. 

Dar Feodor îi dădu mâna la o parte: 

— Bagă de seamă! Eşti primul om din Rusia căruia îl 
arăt. 

Şi cu iuţeală îşi înfipse de câteva ori cuțitul în piept. 

Un țipăt de uimire îngheţă pe buzele lui Şoimonov. 
El săriân picioare şi îşi puse mâna pe masă cu palma în 
sus. 

— Loveşte! strigă el răguşit, fără să-şi ia ochii de la 
lama cu desene fumurii. Împlântă-l aici! Numai atunci 
am să cred că nu visez! 

Anii treceau. 

De Germin şi-a terminat „însemnările” şi le-a oferit 
în dar împărătesei. Ana i-a primit lucrarea cu 
bunăvoință, dar a uitat curând de ea. 

N-avea de unde să ştie bătrânul inginer că opera 
vieţii lui va vedea lumina tiparului pentru întâia oară 
abia peste două sute de ani - în 1934, la Moscova - şi că 
va avea, bineînţeles, nu o valoare tehnică, ci una pur 
istorică... 

Treburile uzinei îl prindeau tot mai mult pe Feodor. 
Părul lui bălai încărunţise mult. Copiii creşteau. Cel 
mare, Alexandr, botezat astfel în cinstea vechiului 
prieten Kojin, avea acum paisprezece ani şi se pregătea 
să plece la Petersburg, la Şcoala militară. 

Iar taina era tot nedezlegată... 

Nu voia să-şi încredinţeze experienţele unor mâini 
străine. Chiar de-ar fi vrut, însă, cui s-o facă? Cine l-ar 
crede? Până şi Şoimonov, om luminat, tot n-a crezut până 
la urmă. A socotit cuțitul o ingenioasă scamatorie 
orientală, şi-atât... deşi l-a ţinut chiar el în mână! 

Feodor aflase câte ceva despre forţa misterioasă ce 
aruncă fulgere. Citind tot ce putuse găsi despre feluritele 


forţe cunoscute, a aflat că acum aproape o sută de ani, în 
anul 1650, burgmistrul oraşului Magdeburg, Otto von 
Guericke, a aşezat pe un ax ce se învârtea o bilă şlefuită 
din pucioasă. Frecând-o cu palmele, bila începea să 
lumineze şi să trosnească. 

Iar în anul 1709 englezul Howcoby a înlocuit sfera 
din pucioasă cu una din sticlă şi tot prin frecare a obţinut 
de asemeni scântei însoţite de trosnete. Despre această 
maşină scrie Lomonosov în al său „Cuvânt despre folosul 
sticlei”: 

„Când bila se-nvârteşte, un nimb strălucitor 

Trosnind scântei azvârle ca fulgerul din nor. 

Mai târziu în locul frecării cu palmele a început să 
se folosească perne de piele, presate pe sfere cu ajutorul 
unor arcuri. 

Feodor aflase că şi vechii greci obțineau scântei 
frecând chihlimbarul cu o bucată de stofă, şi că de la 
acest cuvânt „chihlimbar” - în greceşte „electron” - se 
trage numele acestei forţe misterioase - „forţa electrică”. 

Un lucru ştia acum sigur: forţa misterioasă din 
maşina fulgerelor lui L-ai Ceandr nu era altceva decât 
forţa electrică, dar putea fi ea oare comparată cu 
scânteile nevătămătoare ale lui Howcoby? Maşina cu 
disc a lui Feodor dădea scântei mult mai puternice decât 
bila lui Howcoby, dar tot nu se putea asemui cu maşinile 
lui L-ai Ceandr. Cum obținea oare hindusul acea cumplită 
forţă care omora oameni, iar pe cei morţi îi făcea să se 
cutremure? 

Se vede treaba că tot secretul consta în arta de a 
strânge forţa electrică în vase cu lichid. Amintindu-şi tot 
ce a văzut în India, Feodor făcea fără încetare 
experienţe, legând de maşină vase de metal, încercând 
fel de fel de lichide - dar zadarnic. 

Şi deodată Feodor a citit undeva o ştire uluitoare... 

Pe la sfârşitul anului 1745, unul dintre discipolii 
savantului Pieter Van Musschenbrock!t din Leyda a 


14 Musschenbrock și-a cîștigat celebritatea datorită acestei 


încercat să electrizeze apa dintr-un borcan de sticlă... 

„Vreau să vă fac cunoscut un nou şi teribil 
experiment, pe care în niciun caz nu vă sfătuiesc să-l 
repetaţi”, scria Van Musschenbrock fizicianului parizian 
Réaumur, încunoştinţându-l mai departe că atunci când a 
luat în mâna stângă borcanul de sticlă cu apa electrizată, 
iar cu dreapta a atins vergeaua de aramă lăsată în apă şi 
legată de o altă vergea de fier atârnată de două fire de 
mătase albastră, „deodată mâna mea dreaptă a fost 
scuturată cu o asemenea forţă, încât tot corpul s-a 
cutremurat ca de o lovitură de trăsnet... într-un cuvânt, 
crezut-am că mi-a sunat ceasul...” 

lar ceva mai târziu, în anul 1746, abatele Nollet a 
descărcat la Versailles o butelie de Leyda printr-un „lanţ” 
format din o sută optzeci de soldaţi din gardă, care se 
ţineau de mâini. „Era interesant să vezi gesturile lor 
caraghioase, fiecare într-altfel, şi să auzi strigătele lor 
felurite când primeau pe rând, cu iuţeala fulgerului, 
lovitura neaşteptată...” scria Nollet despre ceea ce s-a 
petrecut când s-a închis circuitul. 

Pe urmă Nollet a reuşit, în prezenţa familiei regale, 
să omoare o vrabie cu o scânteie electrică obţinută prin 
descărcarea unei butelii de Leyda. 

Butelia de Leyda a fost primul condensator static. 
Feodor a mers mai departe în căutările sale: maşina lui 
dădea descărcări mai puternice. Dar experienţele cu 
vase de metal nu duceau la niciun rezultat. Şi totuşi L-ai 
Ceandr avea vase de metal, nu de sticlă. Ce fel de lichide 
folosea brahmanul?... 

Intr-o zi, aflându-se la Petersburg, Feodor i-a făcut o 
vizită lui Mihail Vasilievici Lomonosov, numit de curând 
profesor de chimie la Academia de Ştiinţe. Feodor auzise 
multe lucruri bune despre tânărul savant ce-şi. croise* cu 
mult curaj drum în ştiinţă, prin gloata de nemti. 


descoperiri întîmplătoare ; aparatul construit de el a căpătat 
denumirea de „butelia de Leyda". Concomitent cu Musschenbrock, 
aceeași descoperire a făcut-o Kleist în Pomerania (n. red. ruse). 


— O ştiinţă despre electricitate, domnul meu, 
deocamdată nu există „i-a spus Lomonosov, dar 
nădăjduiesc că va fi. Ce sfat să vă dau? De experienţele 
cu electricitate se ocupă la noi domnul Rihman care, deşi 
e străin, îngâmfat nu este. Dar atât Rihman cât şi eu 
presupunem că forţa electrică ce se capătă prin frecare e 
de aceeaşi natură ca şi fulgerul din cer. Şi vă mai pot 
spune că suntem pe cale să facem noi descoperiri de 
seamă... 

Prin Lomonosov, Feodor căpătă îngăduinţa să 
pătrundă în odăile pentru încercări electrice” - primul 
laborator de electrotehnică din lume. 

Rihman l-a ascultat la rândul lui cu interes, notând 
multe lucruri. Îndeobşte însă, pe Lomonosov şi pe 
Rihman îi interesau studierea sistematică a electricităţii, 
mai ales a celei atmosferice. Lomonosov căuta 
„adevărata pricină a forţei electrice şi mijlocul de a 
măsura acea forţă”. Îşi dădea seama că fără indici 
cantitativi precişi ştiinţa despre electricitate nu poate 
exista. 

În anul 1752 Feodor a citit în „Buletinul 
Petersburgului” descrierea noilor experienţe ale lui 
Lomonosov şi Rihman, cu concluzii: „E pe deplin dovedit 
deci că materia electrică şi materia trăsnetului una şi 
aceeaşi sunt, iar cei ce ţin a dovedi că aceste materii 
sunt deosebite căi-se-vor mai târziu” şi „nu tunetul şi 
fulgerul sunt pricina forţei electrice din aer, ci însăşi 
forţa electrică pricină a tunetului e şi a fulgerului”. 

În anul următor, Rihman a fost ucis de trăsnet în 
timpul încercării de a măsura forţa electrică a 
descărcărilor unei furtuni. 

Lomonosov a fost asaltat cu reproşuri şi ameninţări: 

„Voiau să îndepărteze de oameni mânia Domnului, 
dar iată că furtuna şi Domnul i-au pedepsit, ca să le taie 
pofta!” ţipau duşmanii. 

Veştile despre cele petrecute la Petersburg ajungeau 
greu până în Ural. Feodor le urmărea însă cu atenţie. 


— Să nu mori de râs? îi spunea el soţiei. Ţii minte 
cum căutau brahmanii indieni să-i zăpăcească pe oameni 
cu fulgerele lor? Ei bine, brahmanii noştri, chipurile, 
dimpotrivă, fac spume la gură blestemându-i pe cei ce 
vor să afle natura fulgerului! Dar ia să le dai în mină 
acea forţă, cum şi-ar mai arăta arama! Nu! mai bine că n- 
am dezvăluit nimănui... 

— De, Fedia. Şi ai face şi mai bine dacă ai renunţa 
cu totul la invențiile tale, spuse Baraţi, învăluindu-şi 
soţul în privirea neliniştită a ochilor ei negri, prelungi. 
De când l-a omori! pe domnul Rihman, mereu mă tem... 

— Nu, nu renunţ, rosti Feodor cu încăpățânare. 
Dacă viaţa mea nu va ajunge, vor continua copiii noştri, 
poate chiar Alexandr. Dacă nu noi, ei sau urmaşii lor tot 
vor apuca vremuri mai bune. 

„.„„Luminările s-au topit aproape de tot. Feodor a luat 
cleştele şi a curăţat mucurile. Pereţii de bârne trosnesc 
mereu. În odaia de alături Ana Vaâilievna cântă încetişor 
un cântec trist, acelaşi pe care-l cântase odinioară lângă 
templul teribilei zeițe Kali. 

Feodor închide ochii. Amintirile plutesc prin faţa lui. 
Bătrânul încătuşat din turn a luat, pesemne, cu el în 
mormânt marea lui taină... Uleiul, ţâşnind într-un şuvoi 
lung prin apa bazinului... Preotul fără trup... 

N-a visat oare toate acestea?... 

Luminările pâlpâind aruncă o lumină palidă asupra 
capului cărunt. Peniţa de gâscă scârţâie pe hârtie. 

„Văleat 1762, ghenar a douăsprezecea zi închei 
această epistolie. Socotu' că mai bine ar fi, la nevoie, 
domnului Lomonosov Mihail Vasilievici de la Academia 
Ştiinţelor să-i ceri oblăduire, deoarece el tare plin de 
râvnă pentru ştiinţa rusească se arată. 

Dar cunoscută-ţi fie voia meae fereşte-te, fiule, ca 
această forţă electrică să ajungă în stăpânirea acelor 
câini nesătui, care nu la folosul obştei se gândesc ci 
numai la al lor...” 

V 


PARTEA A TREIA 

„SPIRALA DE DOUĂ SFERTURI”. 

„Jartă-mă, Newton! Noţiunile create de tine conduc 
şi azi gândirea noastră fizică, acum însă ştim că pentru o 
mai profundă cunoaştere a relaţiilor universale va trebui 
să înlocuim noțiunile tale prin altele, not”. 

ALBERT EINSTEIN 


CAPITOLUL. I 

Eroii noştri îşi exprimă părerile contradictorii 
despre manuscrisul lui Matveev, iar Rex, neavând o 
părere proprie, ţine isonul stăpânilor săi, scheunând. 

V-am povestit întocmai, după adevăr, toată această 
istoric. Acum să lăsam asta şi să povestim altceva... 

Din „Cartea lui Marco Polo. 

— Ei bine, începu Valea, am studiat cu atenţie acest 
manuscris şi, dacă mă pot exprima astfel, l-am tradus în 
limba rusă modernă. Tocmai secolul optsprezece e 
specialitatea mea, şi pentru mine această muncă a fost 
extrem de utilă şi interesantă... Pot să încep? 

Boris Ivanovici dădu afirmativ din cap. 

Se aflau cu toţii în cerdacul unei căsuţecu pereţi 
văruiţi şi acoperişul plat. Arşiţa după-amiezii de vară se 
strecura greu prin frunzişul ajurat al smochinilor ce 
umbreau cerdacul. 

Olga Mihailovna, soţia lui Privalov, închiria în fiecare 
an această vilişoară de pe ţărmul mării, în apropiere de 
oraş, şi-şi petrecea aici concediul, preferând nisipul 
auriu al plajei de aici staţiunilor la modă. Boris Ivanovici 
venea în fiecare sâmbătă la soţia sa, la vilă. 

Venise şi astăzi cu trenul electric supraaglomerat, 
aducând cu el, fără s-o prevină, un cârd întreg de 
musafiri: Iura, Nikolai, Koltuhov şi o fată brunetă, Valea, 
pe care Olga Mihailovna nu o cunoştea. Ba, colac peste 
pupăză, mai aduseseră cu ei şi un câine uriaş, cu 
înfăţişarea fioroasă. Câinele, ce-i drept, se comporta 
paşnic, nu dădea nicio atenţie găinilor proprietăresei; 


scoţându-şi limba roşie se culcase la umbră, lângă 
cerdac, dar de fiecare dată când trecea prin dreptul lui, 
Olgăi Mihailovna îi îngheţa inima de frică. 

Oaspeţii s-au spălat la fântână, turnându-şi apă unul 
altuia şi glumind, apoi, învioraţi, s-au instalat în cerdac, 
iar Olga Mihailovna le-a pus în faţă farfurii cu struguri şi 
smochine. 

— Stai liniştită, Olea, Mai târziu o să te ajutăm noi 
să prepari cina, spuse Privalov. Stai şi tu aici şi ascultă o 
poveste interesantă. 

Iura Kostiukov, care se aşezase pe balustrada 
verandei, rosti pe un ton cântător: 

— Să purcedem deci, fraţilor, a vorovi pre limba 
veche despre vechi istorii... 

Boris Ivanovici îl opri cu un gest. 

— Ce vreau să spun, continuă Valea. Manuscrisul 
este foarte pestriţ, tipic pentru epoca lui Petru. Acest 
Matveev a învățat carte, probabil, înainte de 
introducerea de către Petru a alfabetului laic. de aceea la 
el se întâlnesc deseori litere care au fost scoase din uz 
prin reforma lui Petru. Nu mai vorbim de mulţimea de 
cuvinte ieşite din uz şi întorsături de frază greoaie, 
specifice limbii slavone bisericeşti. Se cunoaşte că 
„Gramatica” lui Lomonosov, din anul 1759, n-a căzut în 
mâna lui Matveev. Şi încă ceva: el scria cu pană de 
gâscă, ceea ce dă un scris specific. Unele părţi ale 
manuscrisului sunt confuze. Mulţi termeni tehnici pur şi 
simplu nu i-am înţeles. Într-un cuvânt, descifrarea 
definitivă, completă, a acestui manuscris va cere desigur 
o muncă intensă şi de lungă durată... 

Inginerii ascultau cuvintele fetei cu un interes 
justificat. Valea se îmbujorase. O intimida, deşi nu voia să 
arate, atenţia pe care o acordau atâţia oameni de seamă 
modestei ci persoane. Îndeosebi o intimida Koltuhov, 
ochii lui ageri ce priveau fără să clipească pe sub 
sprâncenele cărunte. 

Ea deschise mapa roşie, scoase cu grijă manuscrisul 


lui Feodor Matveev, iar în urma lui un teanc de foi 
dactilografiate. Apoi respiră adânc şi începu să citească 
rar, cu emoție. 

Când Valea isprăvi de citit, se întunecase. Briza scrii 
mângâia frunzele smochinilor. Undeva pe aproape lătră 
un câine şi Rex, de sub cerdac, răspunse printr-un mârâit 
surd. 

Vreo două minute, Privalov şi musafirii săi tăcură. 
Se gândeau la viaţa neobişnuită a locotenentului de 
marină Feodor Matveev. Glasul lui îl auziseră limpede din 
străfundul celor două secole trecute... îi mişcase 
perseverenţa cu care acest om puternic şi curajos a 
încercat să dezlege teribila taină. Nutreau respect faţă 
de el, darl îl şi compătimeau pe acest om care n-a găsit 
sprijin din partea nimănui şi, desigur, nici nu se aştepta 
să-l primească. 

— Bine, Valea. Noi îţi mulţumim foarte mult, spuse 
încet Privalov. 

Se ridică în picioare şi întoarse comutatorul. Sub 
acoperişul cerdacului se aprinse un bec fără abajur. 

— Extraordinar! exclamă Olga Mihailovna. Ce 
interesant! Parcă-l văd în faţa ochilor. Or fi adevărate 
toate acestea? 

Koltuhov scoase un sunet nearticulat, îşi aprinse o 
ţigară şi suflă cu putere fumul. 

— Aiureală! rosti el încet. Toată polologhia asta e 
curată aiureală. 

— Nu e nicio aiureală! ripostă Valea, simțind cum şi- 
a pierdut într-o clipă buna părere pe care o avea despre 
inginerul în vârstă. E un document autentic din secolul 
optsprezece. Hârtia, cerneala, lexicul... 

— De asta nu mă îndoiesc, o întrerupse Koltuhov. 
Admit că Matveev al dumitale a fost în India şi l-a 
cunoscut acolo pe acest ticălos, L-ai Ceandr. Dar în ceea 
ce priveşte preotul imaterial - astea-s minciuni sfruntate. 
Koltuhov se învălui într-un nor de fum. După un răstimp 
de tăcere, continuă: Toți călătorii din vechime mai 


scorneau câte ceva. Aşa era obiceiul. Vă amintiţi ce scrie 
Leskov despre ei? 

— Da, e o schiţă a lui Leskov, „Poveştile 
îndrăzneţilor”, confirmă Olga Mihailovna. 

— Exact. Afanasii Nikitin, pe lângă materialul faptic 
extrem de valoros, a scris atâtea braşoave! Şi Marco 
Polo... Ei descriau nu numai ce vedeau cu ochii lor, ci şi 
ce auzeau, pretinzând că au văzut şi ceea ce doar li se 
povestea. 

— Poate că ai dreptate, Pavel Stepanovici, spuse 
Privalov pe gânduri. Dar nu ştiu de ce, nu simt în dosul 
acestui manuscris zâmbetul şiret al unui mistificator, ci 
parcă aud un geamăt omenesc. 

— Zău? Şi altceva nu mai auzi? întrebă caustic 
Koltuhov. 

Privalov nu răspunse. El o rugă pe Valea să citească 
în manuscrisul original pasajul în care Matveev s-a 
repezit pentru întâia oară cu jungherul asupra 
brahmanului imaterial. 

Valea citi răspicat: 

„+... Împlântatu-i-am jungherul în piept, dar nu 
numai, jungherul, ei chiar mâna mea s-a prăvălit în 
trupul lui ca prin văzduh, iar el cu iuţeală prin blana uşii 
slobozitu - s-a fără s-o deschidă pre ca, iar uşa aceea 
avea pe puţin doi țoli, şi era bine ferecată...” 

„Poveştile  îndrăzneţilor!”  bombăni insinuant 
Koltuhov. 

Luă manuscrisul din mâna Valici şi-l răsfoi. Apoi 
scoase stiloul, carnetul de notițe, şi copie cu grijă vreo 
zece rânduri din manuscris. 

— Pentru mine totul e clar 1 declară Iura dându-se 
jos de pe balustradă. Fachirii l-au hipnotizat pe Matveev. 
Toată povestea asta cu brahmanul imaterial şi cu 
sărbătoarea zeiţei Kali nu-i decât sugestie. 

— Pentru ce l-ar fi hipnotizat? în ce scop? 

— Naiba ştie.  Slujitorii cultului au căutat 
întotdeauna să-i zăpăcească pe truditori, cum spunea 


Oslap B'ender?5. 

Koltuhov râse tremurat şi se uită încurajator la Iura. 

Privalov se trezi în zori. Îi era frig. Koltuhov, care 
dormea lângă el, pe aceeaşi saltea, sucise noaptea 
pătura, dezvelindu-l. 

Boris Ivanovici încercă să tragă încetişor de 
învelitoare, să se acopere, dar Koltuhov mârâi în somn şi 
întorcându-se pe partea cealaltă îşi vâri şi mai mult 
pătura dedesubt. 

— Egoistule! mormăi Privalov. 

Se uită în acea parte a cerdacului unde dormeau, tot 
pe o saltea, Iura şi Nikolai. I se păru că vede pe pernă un 
singur cap - bălai şi cu părul ciufulit. Bâjbâind pe scaun, 
Privalov îşi găsi ochelarii, îi puse şi se uită din nou. Da, 
numai lura dormea acolo. Nikolai lipsea. 

Privalov parcurse în vârful picioarelor podeaua care 
scârţâia şi cobori în ogradă. Nisipul era rece, umbrele 
lungi ale copacilor se cocoţau frânt pe gard. Soarele 
matinal, palid, lumina doar un colţ al curţii. Acolo, pe 
ghizdul de piatră al fântânii şedea Nikolai, ţinând pe 
genunchi deschisă mapa roşie cu manuscrisul. 

— N-am prea putut dormi -, explică el, urându-i lui 
Privalov bună dimineaţa. lura dă din picioare ca un cal 

— Lasă că ştiu eu de ce nu poţi dormi. Privalov 
căscă şi-s. e aşeză alături de Nikolai. Ei, ce ai de spus? 
Ieri ai tăcut toată scara... 

— Mă gândesc la cuțitul lui Matveev. Nikolai îl privi 
pe Privalov. De ce nu, Boris Ivanovici? De ce să nu fi dat, 
poate întâmplător, peste schema unei instalaţii care face 
materia penetrabilă! 

— Penetrabilitatea... Lasă asta, Kolea. La nivelul de 
atunci al cunoştinţelor... 

— Dar am spus, Boris Ivanovici - întâmplător 
Matveev descrie chiar o asemenea instalaţie. Ya amintiţi? 
În turn, unde era încătuşat bătrânul? E adevărat; a 


15 Personajul centra) al cărţilor „Douăsprezece scaune44 și „Viţelul 
de aur44 de li și Petrov (n. tr.). 


văzut-o în fugă şi o descrie foarte neclar... Ascultaţi ce 
spune... Uite-aici... am găsit pasajul. Şi Nikolai cili rar: 
„O încolătăcire de sârme, precum melcul lui Arinmede, 
croită iscusit din argint, într-o răsucitură de două 
sferturi? 1 Valea a tradus, asta în felul următor: „O reţea 
de sârme, asemănătoare curbei lui Arhimede, tăiată fin 
din argint ca o spirală de două pătrimi”. Ce fel de 
„spirală de două pătrimi” putea fi? în această „spirală” 
bătrânul a vârât jungherul, cuțitul acela a-l kd Matveev... 
Orice-aţi spune, Boris Ivanovici, dar „spirala” nu poate fi 
altceva decât un inductor de înaltă, frecvenţă! 

Zâmbind, Privalov puse mâna pe genunchiul lui 
Nikolai: 

— Cam nebulos, Kolea... Pe mine mă interesează alt 
pasaj din manuscris: şuvoiul de ulei care ţâşnea prin apă. 
Ţi-aminteşti de experienţa din bazin? Acolo instalaţia 
este descrisă mult mai clar: generatoarele electrostatice 
de mari proporţii legate în paralel cu nişte condensatori 
electrolitici de capacitate uriaşă, sau cum se exprimă 
Matveev: „vase de aramă în care strânge astă forţă 
tainică”. Dacă într-adevăr uleiul trecea ca un şuvoi prin 
apă, atunci... în sfârşit, nu te poţi exprima altfel: 
înseamnă că ei au rezolvat problema 

fasciculului de energie şi a măririi tensiunii 
superficiale. Numai că forma reflectoarelor cufundate în 
apă... 

— Forma... repetă Nikolai, gândindu-se la ale lui. 
Forma inductorului, lua-l-ar dracul... 

— Uite ce e, Kolea* rosti cu hotărâre Privalov. 
Hinduşii lucrau într-adevăr orbeşte, la nimereală. Nouă 
nu ne e permis să facem asta. Slavă Domnului, nu mai 
suntem în secolul optsprezece. Avem nevoie de o bază 
teoretică. Ţi-am spus ce-am discutat cu Baghanli? Ei 
bine. Lasă naibii spiralele şi, în general, toate mofturile 
astea primitive. Să montăm o instalaţie... Am nevoie de 
ajutorul vostru. 


Nikolai dădu din cap. 

— Şi manuscrisul? întrebă el. 

— ÎI trimitem Academiei de ştiinţe. 

Nikolai închise mapa şi se ridică în picioare. 

— Deci îl abandonăm? întrebă el ursuz şi se îndreptă 
spre cerdac, înalt, slab, bronzat. 

Privalov privi în urma lui şi ridică din umeri, între 
timp se trezi Koltuhov - evenimentul fu anunţat celor din 
jur printr-o tuse prelungă, chinuitoare. Olga Mihailovna 
şi Valea ieşiră din casă. Le trebui mult timp să-l 
trezească pe Iura, care dormea un somn adânc, ca de 
copil. 

După micul dejun, toată lumea porni spre plajă. 
Coborau pe uliţi întortocheate, pe lângă garduri de 
piatră. Peste garduri se aplecau crengi de duzi şi 
smochini. 

Îi ajunse din urmă un detaşament de pionieri. Băieţii 
şi fetele, bronzaţi, cu pălării albe de Panamá, păşeau în 
sunetele stridente ale goarnei, în bătaia seacă a tobei. 

Pe Iura îl cuprinse emotia. 

— Kolea, întrebă el, ţii minte cum mărşăluiam şi noi? 

— Mda, răspunse Nikolai cu gândul aiurea. 

— Copii, nu sunteţi cumva din tabăra petroliştilor? 
strigă Iura, apropiindu-se mai mult. 

— Nu, răspunse un băiat gras, cu aer serios. Suntem 
din tabăra Direcţiei farmaceutice. 

— Tot una e. Iura avea chef de vorbă. Nu-i aşa, 
copii? Astăzi prepari medicamente, iar mâine conduci 
corăbii astrale. Să zvârle în mine cu pietre cine n-ar vrea 
să ajungă primul pe Marte. Salut viitorilor cosmonauti! 

Pionierii se uitau uimiţi la Iura. Instructoarea, o fată 
măruntă, într-un maiou alb, se apropie în fugă. 

— Ce este, tovarăşe? întrebă ea, uitându-se cu 
asprime la Iura de jos în sus. 

— Tovarăşă Vera... zice să zburăm pe Marte, se 
plânse băiatul cel gras. 

Detaşamentul se opri, toba şi goarna amuţiseră. 


Pionierii îl înconjurară pe lura şi-l ascultau plini de 
curiozitate. 

— Da, tovarăşă Vera. l-am îndemnat să-şi ia zborul 
spre Marte. Bineînţeles însă, nu chiar în clipa asta. 
Numai cine îşi va însuşi bine fizica şi matematica, şi va 
face exerciţii fizice ca să aibă muşchi că ai mei - numai 
acela va zbura! Iura îşi apropie pumnii strânşi de umeri, 
făcându-şi muşchii să joace. Pentru - că oamenii cu 
musculatura slabă nu vor putea să poarte costumul de 
protecţie cosmic, continuă el cu însufleţire, iar oamenii 
cu cunoştinţe slabe nu vor putea conduce o navă astrală. 
Dezvoltaţi-vă armonios, ca vechii greci, care spuneau 
despre oamenii inculţi: „Nu ştiu nici să citească, nici să 
înoate”. Duceţi-i la plajă, tovarăşă Vera! Să înoate şi să 
rezolve probleme schiţând cu degetul pe nisip figuri 
geometrice! 

— Nene, înscrie-mă şi pe mine să zbor pe Marte, îl 
rugă pe neaşteptate o fetiţă cu codiţele în vânt. 

Iura se simţi încurcat. Nu se aşteptase ca lucrurile 
să ia o asemenea întorsătură. 

— Şi pe mine! începură să strige pionierii. Şi pe 
mine! 

Instructoarea linişti cu greu detaşamentul, cerând 
pionierilor să-şi continue drumul. Iar lui Iura îi aruncă o 
privire nimicitoare: 

— Om în toată firea! 

Nikolai râse: 

— Ce-i, Iura, ai încasat-o? 

Valea era supărată. 

— Eşti pur şi simplu imposibil! bombăni că Te porţi 
ca un băieţandru. 

— Dar ce-am făcut? se miră Iura. Sunt şi eu un vechi 
pionier şi-mi place să stau de vorbă cu tineretul. 

— Să provoci scandal, asta-ţi place! Mi-e ruşine să 
ies cu tine pe stradă! 

— Te rog, scuteşte-mă cu morala! 

Iura, încruntat, o luă repede înainte. 


Fiind duminică, pe plajă era multă lume. Trenurile 
electrice revărsau din vagoanele înăbuşitoare sute şi mii 
de orăşeni. Pe sub umbrare şi umbrele nu mai erau 
locuri, nisipul alb al plajei era presărat cu trupuri cafenii. 

Pe uscat tinerii jucau volei, iar în mare - polo pe 
apă. Râsul, loviturile răsunătoare de minge, cântecele 
mexicane revărsate de sub acele patefoanelor - toate 
acestea se amestecau cu chiuitul şi ţipetele pline de 
bucurie ale copiilor care se bălăceau la mal, strângând în 
braţe crocodilii şi rechinii de cauciuc. 

Bărbaţii şi femeile - sclavi ai modei - etalau ultimele 
modele de costume de baie şi ochelari de soare, 
singurele obiecte cu care se puteau făli în această 
împărăție a oamenilor goi. 

Nu lipseau nici reprezentanţii ligii secrete a 
proştilor, înfieraţi încă în deceniul al patrulea de către Ilf 
şi Petrov - doi sau trei oameni în costum complet de 
oraş, cu „pălărie şi ghete, care năduşeau plini de 
abnegaţie pe nisipul încins. 

Oamenii se simțeau bine. Plapuma albastră, 
ocrotitoare a atmosferei îi ferea cu grijă de Cosmosul 
negru şi rece, de radiaţiile lui dăunătoare. 

Privalov şi amicii lui se instalară chiar lângă apă - 
aici nisipul nu era atât de fierbinte şi limbile leneşe ale 
valurilor se rostogoleau uneori până la picioarele lor. 

— Hai pe stâncă aceea, propuse Valea. 

lura nu răspunse. Făcea pe supăratul. lar Nikolai 
mormăi: 

— Ce să faci acolo? 

Valea se îmbufnă: 

— Nu ştiu ce-aveţi amândoi astăzi... 

Îşi puse cascheta albastră de cauciuc şi se îndreptă 
prin apă spre stâncă neagră ca antracitul, care se iţea 
din valuri nu departe de țărm. Păşind atent cu picioarele 
goale, Valea urcă pe panta lină a stâncii şi culcându-se 
începu să se bălăcească în apă. 

Stânca era bine aşezată. Valurile ce se rostogoleau 


lin peste că, furişându-se de jos, o săltau pe Valea. Asta o 
amuza. 

Iura şi Nikolai se aruncară în apă şi se luară la 
întrecere: braţele lor bronzate, îndoite puţin din coate, 
apăreau şi dispăreau mereu. Ptex, căruia nu-i plăcea să 
facă baie, lătră de câteva ori în urma lor, propunându-le 
să se întoarcă, apoi resemnându-se se aşeză pe nisip şi 
scoase o limbă de un cot. 

Olga Mihailovna înfipse umbrela în nisip, aşternu cu 
grijă sub ea o cuvertură şi se afundă în lectură. 

Koltuhov îşi confecţionă din ziar un coif şi, punându- 
şi-l pe cap, se culcă alături de Privalov. 

— Boris, am să-ţi iau pentru vreo două zile unul din 
ingineri, spuse el. 

— De ce? Să-ţi fiarbă răşini? 

— Poate chiar pe ăsta, pe Kostiukov. Pare un băiat 
dezgheţat. îl laşi? 

— Ia-l... Numai să nu sufere munca lui de bază. 

— Bineînţeles. 

— Ce-ai copiat ieri din manuscris? întrebă Privalov, 
după o pauză. 

— Caută şi vei găsi, răspunse evaziv Koltuhov. 

Şi începu să-i explice lui Privalov cât e de necesară 
întocmirea de urgenţă a devizului privind costul 
lucrărilor de cercetare legate de conducta transcaspică. 
Ascultând murmurul vorbelor lui, Boris Ivanovici moţăia. 

Nikolai şi Iura ieşiră în fugă din apă, stropindu-se. 

— Boris Ivanovici, spuse lura, trântindu-se din mers 
pe nisip, potoliţi-l pe acest dement! Vrea să mă convingă 
că Matveev n-a minţit... chestia cu brahmanul imaterial. 

— Termină! se răsti Nikolai. 

Privalov, culcat pe spate, tot nu deschise ochii. Pe 
chipul lui se putea citi o deplină desfătare. 

— Copii, vă rog ceva, spuse el cu o voce slabă. N-aţi 
putea să nu mă bateţi la cap? 

Asupra plajei soarele revărsa cu dărnicie aur 
fierbinte. Pe cerul decolorat de arşiţă doi-trei nouraşi 


păreau prinşi în pioneze. Se auzi şuieratul trenului 
electric. Dinspre gară se revărsa spre plajă un nou val 
pestrit de orăşeni. Ei treceau în şir pe lângă țărm, 
transpiraţi şi veseli, iar Koltuhov bombănea când unii 
dintre ei păşeau peste picioarele lui slabe, sfrijite. 

La un moment dat, unul din trecători se opri şi se 
uită atent la Koltuhov. Rex ridică capul şi mirii uşor. 

— Pavel Stepanovici? întrebă trecătorul. Dumneata 
eşti? 

Koltuhov întoarse capul. îl recunoscu pe Operatin. 

— A, vecinul nostru! Koltuhov făcu un semn cu 
mâna. Te-ai gândit şi dumneata să guşti din binefacerile 
plajei? E 

— E o căldură insuportabilă, Pavel Stepanovici. În 
oraş nu se poate respira. 

Nikolai îi porunci lui Rex să tacă. Ridicând politicos 
pălăria de paie, Operatin salută pe toată lumea. Iura se 
înclină ceremonios, ducând un picior înapoi, şi rosti: 

— Cu permisiunea dumneavoastră - Kostiukov. 

— Îmi pare bine. Operatin se dezbrăcă şi se culcă 
alături de Koltuhov. Ce noutăţi, Pavel Stepanovici? 
întrebă el. 

— Nimic nou. Am citit ieri o istorioară indiană... 

Koltuhov se apucă să-i povestească precipitat, cu 
ironie, despre manuscrisul lui Matveev, prezentând 
mărturisirile locotenentului de marină într-o lumină 
umoristică. 

Palavragiu bătrân! gândi Privalov. Noroc că n-avem 
de gând să facem din asta un secret... 

Îşi lepădă ochelarii şi plecă să facă baie. 

— Boris, să nu te duci departe, îi recomandă 
neliniştită Olga Mihailovna. 

Nikolai se trase mai aproape de Iura. 

— S-a ambalat Pal Stepanov al nostru! îi şopti el 
nemulţumit. 

lura nu răspunse. Ridicat în coate, se uita la Valea 
care se bălăcea în apă, pe stâncă cea neagră. 


Operatin îl asculta zâmbind pe Koltuhov. Dar când 
acesta pomeni - anecdotic - de cuțitul lui Matveev, 
zâmbetul dispăru deodată de pe faţa lui. Privirea îi era 
acum atentă, scrutătoare. 

— lertaţi-mă că vă întrerup, Pavel Stepanovici. 
Cuţitul acesta... Spune în manuscris cum l-au făcut 
penetrant? 

— A, prostii! făcu  Koltuhov. Basme pentru 
preşcolari. Într-un singur lucru cred din tot ce spune 
Matveev: în electrostatică. Pentru secolul optsprezece e 
posibil. Apropo... Vulpoiul bătrân trecu - după cum i se 
părea - lui, foarte abil - la un alt subiect, de dragul 
căruia de altfel provocase toată discuţia: Apropo, am 
auzit că aţi montat la institut un generator electrostatic 
de mare putere. E adevărat? Am o mare rugăminte: nu 
pot să-l folosesc şi eu? N-am să te deranjez prea des. Ei, 
ce zici? 

— Mă rog. de ce nu, încuviinţă cu rezerve Operatin. 
Să vorbim cu şeful. La drept vorbind însă la ce vă 
trebuie? 

_ Dar nu mai era chip să afle ceva de la Koltuhov. 
Incepuse să povestească o întâmplare din tinereţea lui 
agitată. Şi când povestea el... 

Valea veni în fugă. Îşi scoase din cap cascheta, îşi 
înfoi părul negru şi, aşezându-se lângă Olga Mihailovna, 
începu să laude stânca în fel şi chip. 

— Dânsa spuneaţi că a tradus manuscrisul? îl 
întrebă încetişor Operatin pe Koltuhov. 

— Da. Faceţi cunoştinţă. 

Operatin se recomandă. 

— Valentina şi mai cum? întrebă el, strângând cu 
grijă mâna fină a Valiei. 

— Valentina Savelievna, zâmbi Valea, îi plăcuse 
tonul amabil al - lui Operatin. 

— Vă felicit pentru interesanta descoperire. A! Nu e 
glumă: un manuscris original din epoca lui Petru! Ştiţi, 
Valentina Savelievna... 


Şi Operatin începu o discuţie însufleţită cu Valea. 

Iura îi privea chiorâş. Într-un târziu se ridică, îl 
strigă pe Rex, îndemnându-l să intre în apă, şi se apropie 
de stâncă. Din spirit de solidaritate, Nikolai îl urmă. Se 
aşezară amândoi cu picioarele în apă, schimbară o 
privire şi începură cu voci melancolice de vizitii: 

Mături... maturi... mături... ei mături împleteau. 

Ei mături împleteau, la târg le trimiteau... 

— Rex, tu de ce taci? întrebă Iura cu asprime. 

Câinele ridică botul, căscă convulsiv şi începu să 
geamă încetişor. 

Valea, auzindu-i, se uită spre ei şi ridică din umeri. 

Trista melodie se îngâna cu valurile: 

Mături... mături... mături... la târg le trimiteau. 

La târg le trimiteau, parale câştigau... 

CAPITOLUL II 

Xn care Nikolai şi Iura găsesc schiţele a trei cutii şi 
jură cu mâna pe „Durandai” sub ferestrele familiei 
Benediktov 

Durandal al meu, tu, glorie a mea, Spada mea 
sjintă... 

„Cântectd lui Rol and. 

Într-un ungher din curtea institutului, chiar în 
spatele clădirii, lângă zid, aproape ascuns de tufele de 
cenuşar şi trunchiurile salcâmilor ce creşteau aici din 
belşug, se afla un banc mare şi greu pentru încercarea 
ţevilor la vibrații. Chiar lângă banc fusese ridicat un mic 
chioşc. Vara, când făceau de serviciu la banc, laboranţi! 
se instalau de obicei în chioşc, iar iarna se adăposteau 
într-o  cămăruţă-magazie aflată chiar în spatele 
bârlogului lui Koltuhov. Această magazie dădea direct în 
curte. 

Cum iarna era încă departe, Privalov încuviinţă ca 
Nikolai şi lura să ocupe magazia deocamdată goală. 
Tinerii ingineri aduseră de acasă instalaţia cu „inima de 
mercur” şi cântarul piezoelectric. In aceeaşi zi 


cutreierară toate secţiile, cerşind ba un voltmetru, ba un 
taburet, ba o punte Wheatstone... Nikolai prinse în 
perete portretul lui Mendeleev, iar lura aduse - el ştie de 
unde - o tăbliță cu inscripţia: „Când pleci întrerupe 
curentul” pe care o fixă pe uşă. 

Apoi Iura cercetă interiorul cu un ochi critic, plescăi 
din limbă şi spuse: 

— Grozav! O asemenea bojdeucă-laborator nici 
Faraday n-a avut. 

Cu toată această superioritate evidentă însă, în 
bojdeuca-laborator treburile mergeau mult mai prost 
decât îi mersese vreodată lui Faraday. Prietenii noştri 
ticluiau în jurul „inimii de mercur” diferite combinaţii de 
câmpuri electrice. „Inima” pulsa conştiincios, dar nu 
manifesta nici cea mai mică intenţie de a mări tensiunea 
superficială a mercurului. 

Într-una din seri, în mica magazie intră Privalov. 
Cercetând instalaţia şi ascultând explicaţiile lui Nikolai, 
el îşi mijea ironic ochii pe după lentilele ochelarilor. 

— Mada, rosti el după ce ascultă până la capăt. Şi în 
câţi ani speraţi voi să obţineţi rezultatul dorit? 

— În câţi ani? întrebă mirat Nikolai. 

— Da, în câte decenii... Pentru a încerca toate 
combinaţiile de frecvenţă posibile în cazul de faţă, s-ar 
putea să nu vă ajungă toată viaţa. Să bâjbâi la 
întâmplare? Aşa nu merge, prieteni. E nevoie de 
aplicarea unor legi matematice precise. 

— Vrem să găsim mai întâi forma spiralei-inductor. 
Nu întâmplător scrie Matveev de melc, de „spirală”. 
Trebuie să fie un inductor de o formă originală. 

„Scrie Matveev!” repetă supărat Privalov. Mai 
lipseşte să vă referiţi la bătrânul Hottabici, vrăjitorul din 
poveste... înţelege o dată, catâr ce eşti: dacă ştiţi 
valoarea autoinductanţei necesare, forma inductorului se 
poate calcula fără dificultăţi deosebite. 

— Are dreptate şeful! declară Jura după ce plecă 
Privalov. Bâjbâim ca nişte pisoi orbi. 


— E mai interesant să fierbi răşini? întrebă sarcastic 
Nikolai, căruia nu-i plăcea că în ultima vreme Iura prea 
se ducea des în bârlogtvi lui Koltuhov. 

— În orice caz e mai util, ripostă Iura. Şi fără bătaie 
de cap: perfecţionăm substanţele izolatoare pentru 
conducte. Ce, ori nu-i aşa? 

Nikolai nu răspunse nimic. lar a doua zi, în pauza de 
prânz, îl aduse în mica lor magazie pe Husein Amirov, un 
tânăr inginer din secţia de automatizare. 

După ce intră, oacheşul Husein strâmbă din nasu-i 
lung. 

— Ce miroase aici a fenol? întrebă el precipitat. 

— De dincolo miroase. Nikolai arătă din cap spre 
despărţitura de scânduri. Acolo-i afumătoarea lui 
Koltuhov. 

—  Afumătoarea! Ha-ha-ha! râse scurt Husein, 
înălţându-şi sprâncenele negre. Ce voiai să-mi arăţi? Hai 
repede, că n-am timp. Îmi vine rândul la ping-pong... 

„Inima de mercur” îl interesă pe Husein. Uită de 
ping-pong şi petrecu toată pauza în magazie, încercând 
generatorul la diferite frecvenţe. 

— Interesantă chestie, numai că regimul nu pare să 
fie cel care trebuie, spuse el, pierind. O să mă mai 
gândesc, Kolea. 

După o oră îi teleefonă lui Nikolai la laborator: 

— Ascultă, mă! îi strigă în receptor. Ştii care-i 
greşeala? înalta frecvenţă trebuie lansată prin impulsuri 
intermitente. Înţelegi? Construieşte un întrerupător cu 
diapazon!$. 

Curând în magazie apăru un astfel de întrerupători 
Un electromagnet făcea să vibreze permanent lamele 
acestuia, iar contactele situate pe ele deschideau şi 
întrerupeau circuitul electric. Frecvența oscilaţiilor era 
reglată cu ajutorul unor greutăţi mobile montate pe 


16 întrerupătoarele cu diapazon se folosesc cînd este necesară o 
închidere periodică, precisă a contactelor, (n. red. ruse). 


lamelele diapazonului. 

Impulsuri intermitente! Bună idee. Totuşi nu 
reuşeau de loc să dea peste frecvenţa la care „inima de 
mercur”, constrânsă de tensiunea superficială mărită, să- 
şi înceteze pulsaţiile. Dar poate că în natură nici nu 
există o asemenea frecvenţă!... 

Oricum ar fi, mai prost a fost că prietenii noştri au 
trebuit să se despartă de „bojdeuca-laborator” chiar în 
toiul experienţelor. 

Iată cum s-a întâmplat. 

În seara aceea Nikolai şi Iura moşmondeau ca de 
obicei, în laborator. Reacordând generatorul, cercetau o 
nouă gamă de frecvenţe. Dar treaba tot nu mergea. 

Iura împinse cu zgomot taburetul. 

— Ehei, prietene!... Cum o-ntorci şi cum o iei, nu-l 
ajungi pe Faraday. 

— Ce să-l ajungem! confirmă Nikolai cu un oftat şi 
privi parcă ameninţător spre „inima de mercur”. 

Scoase din servietă mapa roşie cu manuscrisul lui 
Matveev. îl rugase insistent pe Privalov să i-l dea în seara 
aceea: a doua zi manuscrisul urmă să fie trimis la 
Moscova, însoţit de o scrisoare a academicianului 
Baghanli. 

— Iar începi cu „spiralele” tale? întrebă Iura. Spune, 
bătrâne, ce mai urmăreşti acum? Concret. Ce vrei? 

— Vreau să învăţ textul pe dinafară. 

— Te întreb serios, Kolea. 

— Parcă nu ştii: vreau să măresc tensiunea 
superficială a lichidului în aşa fel, încât... 

— Nu asta te întreb. Iura făcu un gest de nerăbdare. 
Dacă ar fi să-l credem pe Matveev, bătrânul ţinut în 
lanţuri a vârât în „spirală” cuțitul şi după asta cuțitul a 
devenit penetrabil sau... penetrant, aşa ceva... De altfel e 
unul şi acelaşi lucru... Crezi oare într-adevăr că... 

— Nu cred nimic. Un singur lucru vreau: să găsesc o 
nouă formă de inductor. Nikolai întorcea cu grijă foile 
manuscrisului. Pleci? 


Iura se uită la ceas: 

— E încă devreme. 

— De ce nu te împaci cu Valea? Zău, parcă aţi fi 
copii. 

— Nu vezi că nu telefonează? Eu în niciun caz... la 
mai dă-mi o dată ultimele foi, unde scrie de Lomonosov. 

— Hai în chioşc, propuse Nikolai. Aici e zăpuşeală. 

— Ai întrerupt curentul? 

— Nu-i nevoie. Lasă-l să lucreze la frecvenţa asta 
vreo jumătate de oră. 

leşiră în curte. Acolo, pe bancul de încercare trepida 
mărunt o ţeavă de opt țoli cu o îmbinare sudată, care era 
supusă la o probă de rezistenţă la oboseală. În chioşc, 
lângă întrerupătorul de rezervă, laborantul Valerik 
Gorbacevski citea „Vicontele de Bragelona”, uitându-se 
din când în când la banc. 

Nobilul dar nelegitimul fiu al contelui de la Fere 
fusese de mult detaşat la bancul vibrator şi „era păstrat” 
în cutia cu scule, la dispoziţia celor ce făceau de serviciu 
timp mai îndelungat. „Vicontele” era cam ferfeniţi t şi 
unsuros. 

Inginerii intrară în chioşc. 

— Ce-i, tinere, eşti de serviciu? întrebă Iura. Ia dă-te 
mai încolo! 

Se aşezară la masă alături de Valerik şi se cufundară 
în lectura manuscrisului. 

În curte era linişte. Greutatea excentrică ce făcea să 
oscileze ţeava pe banc uruia învârtinrâu-se, iar în dosul 
chioşcului foşneau frunzele copacilor. 

Valerik împinse cartea la o parte. 

— Iuri Timofceevici, staţi mai mult aici? îndrăzni el 
să întrebe. 

— Da. De ce? 

— Dacă staţi mai mult, poate-mi daţi drumul să 
plec? 

— Unde? La dans? 

— De ce nu? Valerik îl înfruntă. Doar nu-s moş să 


stau seara acasă! 

— Lasă-l să plece. Nikolai nu-şi ridică ochii din 
manuscris. Numai să nu te legi de fete pe bulevard. 

— Da’ ce, eu m-am legat? se dezvinovăţi Valerik. 
Trebuie să răspund pentru toţi ciuvaşii! 

— Ciuvaşii! Aha! Iura dădu din cap cu înţelegere: 
Ăştia-s cei care l-au devorat pe căpitanul Cook? Tribul 
care se ploconea unui gramofon? 

— Du-te, Gorbacevski, îi îngădui Nikolai. 

Valerik păşi cu hotărâre spre uşă. În prag se opri şi 
întoarse capul spre Iura. 

— Asta-i bună t îi sărise ţâfna cu întârziere. Parcă 
dumitale nu-ţi place să dansezi! 

Şi ieşi din chioşc. 

— Ţi-a zis-o! râse Nikolai. 

— Mai mult decât atât, m-a răpus de moarte, cum ar 
fi spus Feodor Matveev. Ce-ar fi să-l luăm pe Valerka pe 
iaht? De când ne roagă. 

— Ia mai dă-l dracului. 

— Nu-l înghiţi, ştiu eu. Dar n-ai dreptate, Kolea. 
Băiatul 1 se schimbă văzând cu ochii. A trecut într-a 
noua la seral. Şi, în general, vrea să se apropie de noi, 
iar tu îl respingi... 

— Nu-i sunt dădacă. 

Nikolai aprinse lampa de birou. Un timp citiră 
amândoi în tăcere. 

— B-lestemată „spirală”! bombăni Nikolai. Vâri 
mâna în buzunar după ţigări şi tocmai atunci observă că 
Iura priveşte la lumină una din filele manuscrisului. Ce-ai 
găsit acolo, Iura? 

— Ia uită-te şi tu... Nişte desene. 

Într-adevăr, pe partea curată a ultimei file de mă 
nuscris se distingeau greu nişte desene. Grafitul se 
ştersese aproape complet, rămăseseră doar urmele slabe 
lăsate pe hârtia groasă de ascuţişul unui creion tare. 

Nikolai aplecă lampa. Cum lumina cădea paralel cu 
hârtia, şănţuleţele lăsate de creion apărură mai clar, aşa 


cum noaptea la lumina farurilor de automobil se 
conturează cu claritate neregularităţile drumului. 

— Kolka, cutia noastră! strigă deodată Iura. Şi nu 
una... 
O mână neglijentă, dar fermă, schiţase pe hârtie, 
una sub alta, trei cutii, notând şi dimensiunile lor. 
Primele două desene înfăţişau cutii de fier asemănătoare 
aceleia în care găsiseră manuscrisul lui Matveev, iar al 
treilea o cutie de alte proporţii, pătrată şi plată. 

Fiecare desen avea jos câte o inscripţie. Afară de 
asta, pe toate trei cutiile se vedeau patru litere mari 
latine, bine conturate, ce urmau probabil să fie gravate: 

AMDG 

La mijloc, sub aceste litere era desenată o coroană, 
iar dedesubt nişte litere mai mărunte: 

JAM 

— Ia stai, înseamnă că pe cutia noastră trebuie să 
fie aceste literei Iura alergă la laborator şi se întoarse cu 
cutia. Uite-le! Literele gravate sunt acoperite de rugină. 
De-aia n-am observat... 

Cuprins de ardoarea cercetaşului, scoase din cutia 
de scule un ac şi se apucă să curețe adânciturile săpate 
odinioară pe metal de cuțitul gravorului. Acum literele şi 
coroana apăreau absolut clar. 

Aceste litere îl nelinişteau pe Nikolai. Le mai văzuse 
undeva. Dar unde? Avea o memorie excelentă şi-l enerva 
faptul că nu-şi putea aduce aminte... 

Privirea îi lunecă distrată pe cartea deschisă, lăsată 
de Valerik. 

— Ptiu, drace, ce coincidenţă! exclamă Nikolai şi citi 
cu voce tare: „Aplecat peste umărul lui, Bezmo, 
încremenit, citea cuvânt cu cuvânt: AMDG”... 

Chicotind scurt, Iura trase cartea spre el. 

— „Ad majorem Dei gloriam” - „Spre marea slavă a 
Domnului”, citi el trimiterea explicativă. Deviza 
iezuiţilor! Dar ce-o fi însemnând ] d M? În „Bragelona” 
nu-i aşa ceva. Ne dă bătaie de cap, nu glumă, 


locotenentul tău de marină!... 
— Stai aşa, îl opri Nikolai. Să lucrăm sistematic. 
Şi schiţă la repezeală pe hârtie: 


Nr. Dimensiunile 
cutiilor după Insc cutiilor în unități 
ttmplasarea  ripţia demtate pe desene 
desenelor desub cutie Lu Lățimea 
sus în jos ngimea înălţimea 

La 
1 preuve 9 13/, 13/d 
La 9 
2 source M3 22 
3 La 
clef du 
mys 4 4*/ = 
tt re 


„— Deşteaptă chestie! Iura îşi frecă mâinile cu 
satisfacție. Acum să traducem inscripţiile. Source, 
mystère... Dar celelalte cuvinte? Telefonează-i Valiei, ea 
ştie bine franceza. 

— Da, trebuie. 

Nikolai luă foaia cu tabelul şi se duse în laborator, la 
telefon. Se întoarse curând. 

— Aşadar, recapitulă el, prima cutie, „la preuve”, 
înseamnă „dovada”. „La source” înseamnă într-adevăr 
„sursa”, iar „la clef du mystère” - „cheia misterului”. 

— Ei drăcie, cheia misterului! Iura luă un şubler şi 
măsură lungimea, lăţimea şi înălţimea cutiei de metal. 
Avea: 257, 5 X 54, 2 X 54, 2 milimetri. N-ai rigla de 
calcul? întrebă el. Să vedem care este raportul dintre 
aceste dimensiuni. împarte tu 257, 5 la 54, 2. 

— Exact ca 9 1/2: 2: 2, constată Nikolai şi privi 
tabelul din faţa sa. Deci cutia noastră cu manuscrisul 
este „sursa”. 

— E clar! exclamă lura. Să vedem acum în ce unităţi 
sunt date dimensiunile pe desene. 54, 2 împărţit la 2 fac 


27, 1 milimetri. lar un toi englezesc are 25, 4. 
Înseamnă... 

— Înseamnă că dimensiunile nu sunt date în toţi 
englezeşti, îi luă Nikolai vorba din gură. O să ne lămurim 
pe urmă. Deocamdată să sistematizăm rezultatele. 

Întocmiră un nou tabel: 


insg Dimensiunile cutiilor 
EE În unităţi de pe r a a d . 
ripția In mii mie tri 
pe sa desene _ _ lerva 
desai Lu Lăţ Ină Lu Lăţ Ină tinui 
ngi meai mea  lţimea ngimeaimea  lţimea 
1 
„Do 9 oa 24 47, 47,lse 
vada”. 7.1 1 /3,9 4 4 unde 
4 este 
„Sur 9 2 2 26 54, 54, N 
sa”. Vs 7,6 2 2 noas 
„Ch 
eia 10 10 13, se 
misterul | 4 ii V3 pa 4 55 tunde 
ui”. este 


— Prin urmare, deduse Iura, cel care a introdus 
manuscrisul în cutia asta a mai comandat două cutii - 
pentru „dovadă” şi „cheia misterului”. Şi asta în niciun 
caz n-a făcut-o Matveev: e greu de crezut că puteau să-l 
pasioneze pe el lozincile iezuite. Dar atunci cine? Şi ce-o 
fi ascuns în celelalte cutii? Cine ştie unde-o fi! 

Tocmai atunci Koltuhov intră în chioşc. Se uită 
pătrunzător, pe sub sprâncenele-i stufoase, la tinerii 
ingineri şi rosti încet, chiar prietenos: 

— Ia spuneţi, puişorilor, aţi început să vă faceţi de 
cap cu înalta frecvenţă? 

Nikolai şi Iura ridicară miraţi ochii la Koltuhov. Vine 
la o oră atât de târzie şi le spune ce le spune pe un ton 
prietenos - asta nu-i a bună!... 


— Ce s-a întâmplat, Pavel Stepanovici? întrebă Iura. 

— Ce s-a întâmplat? Veniţi să vedeţi. 

Inginerul şef îi conduse nefiresc de amabil în 
bârlogul lui. f 

lată ce se întâmplase. In ziua aceea, la fabrica de 
mase plastice i se preparase lui Koltuhov - după o rețetă 
specială a lui - materia primă pentru nişte izolanti. 
Bucuros, Koltuhov s-a dus personal s-o ia. Răşina emana 
un miros puternic, neplăcut. In autobuz lumea se uita 
chiorâş la Koltuhov, dar pentru el mirosul acesta era mai 
plăcut decât parfumul lăcrămioarelor. 

Treburile l-au mai reținut pe Koltuhov în oraş, aşa că 
a ajuns la institut abia seara. A deschis bârlogul de sub 
scară şi a aprins lumina. Apoi a scos din servietă 
pachetul învelit în hârtie şi a deşertat pe masă, sub 
pâlnia ventilatorului, fulgii de răşină uscată asemănători 
„floricelelor calde” din porumb. 

„Las să stea aici până dimineaţa, să se mai 
aerisească puţin”, s-a gândit el. 

A făcut câţiva paşi spre uşă, clar deodată s-a oprit: 
mirosul de răşină devenise mult mai puternic. 

„Ei, drăcie! Koltuhov s-a încruntat. Ustură ochii...” 

S-a apropiat de masă şi s-a uitat. „Floricelele” se 
răsuceau ca în cuptor, se sfrijeau, se înnegreau. 
Preţioasa răşină se topea sub o. chii lui!... 

Koltuhov, nervos, a pus mâna pe ţeava 
ventilatorului: era rece. Când şi-a vârât însă mâna sub 
pâlnie, a simţit o uşoară adiere caldă venind de afară. 

Parcurgând în grabă coridorul, a ieşit în curte şi, 
ocolind colţul clădirii, s-a oprit în faţa magaziei lipite de 
cămara fui. 

Uşa era deschisă, iar lumina aprinsă. Pe masă - un 
generator în funcţiune. Întrerupătorul cu diapazon 
zumzuia fin. lar un tub, ieşind din perete, duce până 
afară: tubul ventilatorului din bârlogul lui!... 

Totul era clar. Tubul de ventilaţie a jucat întâmplător 
rol de ghid ultrasunetelor - frecvenţe parazite ce se 


produc de obicei la generatoarele de înaltă frecvenţă 
construite de amatori! întâlnind în calea lor grămăjoara 
de răşină, ultrasunetele au încălzit-o şi au volatilizat-o. 

Această însuşire a curenților de înaltă frecvenţă - de 
a produce căldură în interiorul dielectricilor - se 
utilizează pe scară largă în fabricile de materiale 
plastice, dar şi în alte industrii, pentru uscarea 
materialelor lemnoase, de pildă, ori pentru sterilizarea 
conservelor. Nu era nimic nou. 

Dar acest gând nu i-a adus lui Koltuhov nici cea mai 
mică uşurare. El a privit tăbliţa „La plecare întrerupe 
curentul”, a mârâit mânios şi s-a îndreptat spre chioşc... 
îi duse aşadar pe tineri în bârlogul lui şi, tot calm, fără să 
ridice vocea, le explică amănunţit ce se întâmplase. 

— Pavel Stepanovici, dar n-am făcut-o intenţionat, 
începu Iura cu o voce rugătoare. N-am ştiut... 

— Nici nu spun că aţi făcut-o intenţionat. Sunteţi 
încă tineri, n-aţi prevăzut totul... 

— Chiar aşa, adăugă lura. Vă cerem scuze, Pavel 
Stepanovici. 

— Foarte bine, spuse Koltuhov prietenos. Atunci să 
trecem la împărţirea sarcinilor. Poţapkin o să demonteze 
acest „generator de minuni” care-i aparţine, Kostiukov o 
să dea fuga să aducă un taxi, iar eu am să-i spun 
portarului că aveţi voie să scoateţi inventarul pe poartă. 
Şi vreau ca peste douăzeci şi patru de minute să nu mai 
fie nici urmă de voi pe-aici. E clar? 

Să te cerţi cu Koltuhov era absolut inutil; 
„Izgonirea din rai” i-a amărât tare mult pe prietenii 
noştri. Veranda din străduţa Bondarnii s-a transformat 
iarăşi în laborator. De fapt, experienţele n-au fost, 
reluate prea curând. Câteva seri la rând Nikolai şi Iura s- 
au ocupat cu pasiune de descifrarea inscripţiilor 
misterioase de pe cele trei cutii. 

„AMDG”... Această inscripţie constituia dovada că 
iezuiţii au avut o legătură directă cu cutiile. Dar ce 
însemna „JdM”? 


În mod cu totul neaşteptat, coroana i-a ajutat să 
descifreze şi semnificaţia acestor litere. Prietenii noştri 
găsiră la o bibliotecă publică o carte veche despre 
heraldică şi stabiliră că pe cutii era reprodusă o coroană 
de conte. Nu de rege şi nici de duce - de conte. Atunci au 
înţeles că „J” şi „M” sunt inițialele unui conte, iar acel 
„d” mic dintre ele reprezintă particula de nobleţe „de”. 

După asta se apucară să caute şi să răsfoiască toate 
cărţile în care se vorbea ori măcar se pomenea despre 
iezuiţi... 

Nikolai şi lura aveau un caiet comun pe coperta 
căruia scria: „Diverse”. Pe foile acestui caiet destul de 
gros se găseau scheme de radio, reţete fotografice, 
calculele dimensionale ale iahtului, versuri, schiţele 
acvalangului şi ale arbaletei subacvatice, diferite 
informaţii despre tensiunea superficială, culese de prin 
cărți. 

Acum în caiet apărură şi schițele celor trei cutii cu 
următoarele comentarii ample: 

„A) Unitatea de măsură egală cu 27, 1 mm s-a 
dovedit a fi vechiul ţol francez, adică a douăsprezecea 
parte a piciorului parizian. 

b) Piciorul parizian şi celelalte măsuri vechi au fost 
abrogate în Franţa prin decretul din 19 frimaire în al 
VIII-lea an al Ptepublicii, adică la 10 decembrie 1799 - în 
vederea trecerii la sistemul metric. 

c) Creionul cu care au fost făcute inscripţiile avea 
mină de grafit măcinat amestecat cu argilă, supuse 
călirii, adică de tipul celor din zilele noastre. Asemenea 
creioane au apărut după anul 1790. Până atunci se scria 
cu ştifturi de plumb (de-aceea germanii spun creionului 
„Bleistift”17) ori cu tije din substanţe colorate natural (de 
aceea francezii spun creionului „crayon” de la - craie” - 
cretă, iar ruşii folosesc cuvântul „karandaş”, provenit din 
tătărescul „kara-daş” - piatră neagră). 

In anul 1790, celebrul Hardtmuth a propus ca în loc 


17 Blei (în germană) — plumb (n. a.). 


să se strunjească miezul creioanelor din bucăţi de grafit, 
să se facă amestecuri de tării diferite din grafit măcinat 
cu argilă. 

Tot atunci savantul frângez Conte a propus 
tehnologia montării minei de grafit în lemn. Hardtmuth a 
înfiinţat faimoasa fabrică până în prezent cunoscută prin 
excelentele sale creioane de desen „Koh-i-Noor”18 

CONCLUZII 

1. Judecând după creion, inscripţiile au fost făcute 
după anul 1790, iar ţinând seama de măsuri - înainte de 
introducerea sistemului metric, adică până în anul 1799, 
dar poate şi mai târziu, întrucât introducerea măsurilor 
metrice a durat destul de mult. 

2. Literele „AMDG” arată că persoana care a ascuns 
manuscrisul lui Matveev în cutie făcea parte din ordinul 
iezuiţilor. Această persoană avea titlul de conte şi 
inițialele numelui său sunt JdM. 

3. Cutia a fost găsită pe teritoriul fostului imperiu 
rus, de unde iezuiţii au fost izgoniți în anul 1320, din 
ordinul lui Alexandr I. Şi cum în perioada dintre 1803 şi 
1817 trimisul regelui Sardiniei în Rusia a fost un vestit 
iezuit, contele Joseph de Maistre, putem presupune că 
lui îi aparţin inițialele „JAM”. Este explicabil de ce acest 
mistic şi obscurantist nu recunoaşterea sistemul metrie 
introdus de Conventul antircligios; el putea însă foarte 
bine să utilizeze un creion din grafit măcinat, la modă pe 
vremea aceea. 

4. Feodor Matveev n-a trăit în niciun caz până în 
anul 1803. Între anii 1803 şi 1817 ar fi putut să fie în 
viaţă, la o vârstă activă, doar un nepot sau strănepot al 
său. 

GENERALIZĂRI 

Datele cu privire la electrotehnică şi la aplicarea ei 
în condiţiile cultului indian, cuprinse în manuscrisul lui 


18 Koh-i-Noor — denumirea unuia din cele mai mari diamante din 
lume, găsit în Africa de Sud. In limba cafrilor, koh-i-noor înseamnă 
„muntele luminii" (n. red. ruse). 


Matveev, datat la 2 ianuarie 1762, au căzut în perioada 
anilor 1803 - 1817 în mâinile iezuitului de Maistre. 
Aceste date l-au interesat, întrucât puteau fi de folos 
ordinului. Din motive necunoscute nouă, de Maistre a 
ascuns manuscrisul într-o cutie de fier însemnată cu 
inițialele devizei iezuiţilor şi cu inițialele sale. De Maistre 
a numit această cutie „sursă”, probabil - sursă de 
informaţii. 

În afară de asta, de Maistre a mai comandat (sau a 
avut de gând să comande) încă două cutii, ale căror 
dimensiuni le cunoaştem. Una, aproape la fel cu cea 
descoperită de B.I. Privalov, conţinea, ori urma să 
conţină, o dovadă a nu ştim ce, iar cea din urmă, pătrată 
şi plată - „cheia misterului”. Poate că a treia cutie 
conţinea rezultatul experienţelor făcute pentru a se 
descoperi tainele brahmanilor indieni, descrise de 
Matveev”. 

Într-o zi îi arătară caietul lui Privalov. 

— Da, nu e rău, nu-i rău de loc, spuse Boris 
Ivanovici. Absolut logic. Ei; şi mai departe? 

— Ar trebui să căutăm celelalte două cutii, răspunse 
Nikolai. 

Privalov miji ochii: 

— Cum? Vă adresaţi conducerii ordinului iezuiţilor? 

25.3 

— Nu mergem chiar aşa departe. Doar până la hala 
de vechituri, şi atât. 

— La hala de vechituri? Boris Ivanovici se uită 
întrebător la Nikolai. Ah! Ei da, desigur. Într-adevăr, 
singurul fir... Dar grăbiţi-vă, am auzit că zilele acestea 
hala de vechituri se închide pentru totdeauna. 

În rândurile tejghetarilor cu fiare vechi, care se cam 
răriseră simţitor, îl găsiră pe vânzătorul cunoscut şi, 
convingându-l cu mare greutate de - loialitatea lor, aflară 
că „bara de metal” care-i interesa pe ei fusese obţinută 
împreună cu alte „fleacuri” pe o cale nu prea legală de la 
punctul de colectare a fierului vechi. 


Discuţia cu amicul salariat al punctului de colectare, 
condusă cu subtilitate şi delicateţe, avu ca urmare 
cunoştinţa tinerilor ingineri cu brigada maşinii de 
gunoieri nr. 92 - 93. Gunoierii i-au luat pe ingineri drept 
lucrători ai miliției judiciare, iar Nikolai şi cu Iura nu 
încercară să-i convingă de contrariu. 

Cercetând multă vreme cutia de fier, unul dintre ei 
îşi aminti adresa casei de unde, cu ocazia mutării unui 
locatar, au luat mai multe vechituri aruncate. 

Se duseră la adresa indicată. Portăreasa, de loc 
scumpă la vorbă, îi informă pe detectivii noştri că la 
începutul verii de acolo s-a mutat un singur locatar, pe 
nume Benediktov, care într-adevăr a aruncat o mulţime 
de boarfe. A umplut curtea din dos! De altfel, vecinii 
mereu se plângeau că, din cauza lui, în casă se făcea 
scurtcircuit! „N-ar strica să-l luaţi la rost puţin!” Şi 
portăreasa le dădu noua adresă a lui Benediktov. 

„Când uşa se deschise, povestea Iura mai târziu, 
muşchii lui Nikolai din grupa care acţionează când o iei 
la fugă se încordară”. De altfel şi Rita, văzându-i pe cei 
doi tineri, rămase tot atât de uimită. 

Cel dintâi se dezmetici Iura. 

— Iertaţi-ne, spuse el nefiresc de tare. Am putea să 
vorbim cu tovarăşul Benediktov? 

— Nu-i acasă. Ce doriţi cu el? 

Nikolai deschise gura să răspundă, dar emise doar 
un sunet răguşit. lura se grăbi să sară în ajutorul 
prietenului său: 

— Vă explicăm imediat despre ce este vorba. Dar în 
uşă, aşa, e cam incomod... 

Rita îşi conduse oaspeţii nepoftiţi în cameră. 

Iura şi Nikolai cercetară la iuţeală interiorul. 

Era o cameră ca oricare alta. Mobilă nouă, simplă şi 


frumoasă. Pe o măsuţă, lângă telefon - o revistă 
deschisă. Iura aruncă în treacăt o privire - revista era 
deschisă la articolul: „Problemele activităţii 


nourosecretorii a celulelor ganglienare ale nucleelor 


hipotalamice la ştiucă şi crap în legătură cu manifestarea 
de sezon a funcţiei gonadotropice a hipofizei”. 

Prin uşa întredeschisă se vedeau în camera vecină 
un acvariu, nişte spirale cu numeroase spire, un 
termostaţ colţul unui raft cu cărţi... 

— Iertaţi-mă, cum vă numiţi? întrebă Iura. 

— Mărgărită Pavlovna. 

— Îmi daţi voie: Kostiukov. Dânsul este prietenul 
meu, tovarăşul Poţapkin. Iura se simţea în largul lui. 
Dumneavoastră sunteţi, probabil, înotătoare, specialistă 
la sărituri? întrebă el pe un ton amabil. 

Între sprâncenele Ritei apăru o cută de supărare. 

— Ce treabă aveţi cu soţul meu? 

— Spuneţi-ne, vă rugăm, Mărgărită Pavlovna, aţi 
avut vreodată în casă o bucată de metal... mai bine zis, o 
prismă, o cutie cu nişte litere latine gravate pe ea? 

— Litere latine? întrebă dânsa rar. 

— Da. Nu prea mari şi acoperite de rugină. 

Nikolai tuşi şi spuse: 

— Lungimea cutiei două sute cincizeci şi şapte 
milimetri, lăţimea... 

— Aşa nu-mi dau seama, îl întrerupse Rita. Arătaţi- 
mi mai bine cu mâna. 

— Uite atâta. Iura arătă cu degetele pe faţa de masă 
vefde cu ornamentaţii. Ştiţi, în cutie s-a găsit un 
manuscris străvechi... 

— Da? Rita netezi cu palma faţa de masă, deşi 
aceasta era şi-aşa bine întinsă. Şi ce legătură avem noi? 

— Cum să vă spun... Am găsit întâmplător cutia la 
hala de vechituri, la un vânzător de fiare vechi. Obiectul 
acesta a ajuns acolo dintr-o casă de pe strada 
Krasnoarrneiskaia, iar la această adresă ni s-a spus că 
dumneavoastră aţi aruncat cu ocazia mutării o mulţime 
de vechituri. Doar aţi locuit mai înainte pe 
Krasnoarmeiskaia, nu-i aşa? 

Rita nu răspunse. Stătea în picioare lângă masă şi 
lumina electrică dădea părului ei auriu reflexe moi. 


— Am aflat că trebuie să mai existe încă două cutii, 
continuă Iura. Nu cunoaştem conţinutul lor, dar se poate 
presupune că din punct de vedere ştiinţific... sau 
istoric... El îşi pierdu dintr-odată răbdarea: în sfârşit, 
Mărgărită Pavlovna, dacă cutia aceea a fost aruncată de 
dumneavoastră, n-aţi putea să ne spuneţi unde sunt 
celelalte două? 

— Încă două? 

— Da. Încă două. 

Deodată ea îl privi drept în ochi pe Iura şi spuse cu 
fermitate! 

— Aţi greşit. Noi ne-am mutat într-adevăr din strada 
Krasnoarmeiskaia, dar n-am aruncat niciun fel de cutie. 

— Îmi pare foarte rău, spuse lura după o pauză. 
lertaţi-ne că v-am deranjat. 

Coborâră scara în fugă şi ieşiră în stradă. Iura îl 
apucă pe Nikolai de braţ. 

— Kolea, sunt sigur că n-am greşit. Ea cunoaşte 
cutia noastră! Nu ştia că înăuntru era un manuscris. Asta 
da. Credea că e compactă, de aceea a aruncat-o. Şi-acum 
îi pare rău... 

Tuburile de neon ale unei firme dădeau feţei lui Iura 
o culoare verde. 

— Dacă n-ar fi ştiut nimic, ne-ar fi spus de la 
început: nu mă bateţi la cap. Dar n-ai văzut cum o tot 
lungea şi o sucea? Ne trăgea de limbă. O iezuită! 
exclamă lura, aproape extaziat. 

— Fii mai politicos, bombăni Nikolai. 

— De ce? Doar e măritată. 

— E măritată, repetă Nikolai, căutând cu 
nedumerire să pătrundă sensul acestor cuvinte. 

— Şi tu! Ai fost al naibii de elocvent, observă Iura. Ai 
ameţit-o cu cifrele. 

Nikolai nu răspunse. Se gândea la Mărgărită 
Pavlovna. De ce i se năzare, de câte ori o vede, ceva 
cunoscut, foarte cunoscut?... 

Iura îl scutură de umeri: 


— Trezeşte-te, nenorocitule! auzi? Aici e ceva, îţi 
spun eu! în casă e un adevărat laborator. Nu ştiu ce 
specialitate are. Dar să nu-mi zici mie pe nume dacă nu 
dezleg acest mister! Te ocupi şi tu de treaba asta. Da? 

Nikolai dădu moale din cap. 

— Hai să jurăm, ca Hanibal, nu se mai potolea Iura. 
În lipsa spadelor, să jurăm pe „Durandalu-ul meu. 

Scoase din buzunar şurubelniţa-i dragă, o puse în 
palmă, atinse minerul cu două degete ale mâinii 
celeilalte şi, înălţându-şi căpui şi închizându-şi ochii ca la 
rugăciune, rosti: 

— O, Durandal! Jur pe tine sub ferestrele femeii ce 
sare de pe motonavă. Jur să aflu taina celor trei cutii... 
etcetera. De acum şi pururea şi-n vecii vecilor! 

Îi întinse şurubelniţa lui Nikolai şi acesta o atinse în 
tăcere. 

CAPITOLUL. III 

În care Nikolai trebuie să-l convingă pe Iura de 
inconsistenţa învăţăturii 

„Ragia-ioga”, pentru a-l putea întreba apoi ceva 
despre suprafaţa lui Mtibius 

Transportul apel se poate face prin trei mijloace: 
prin canale de piatră, prin ţevi de plumb, ori prin ţevi de 
lut ars. 

VITRUVIU.: „Zece cărţi despre arhitectură”. 

În amfiteatrul şcolii nr. 174 era gălăgie: anul şcolar 
abia începuse şi elevii încă mai manifestau vioiciunea 
dezinvoltă a vacanței. 

Nikolai privi distrat în sală. Prin larma vocilor, 
câteva fraze îi ajunseră la ureche. O elevă mai mare din 
rândul întâi, toată numai zulufi, îi spunea vecinei: 

— Ce lungan e! E bun pentru baschet. 

— Ăsta-i profesor*? întrebă vecina. Spuneau că o să 
vină un profesor. 

— Eu l-am văzut la concurs, e velist, se auzi vocea 
de bas, plină de autoritate, a unui adolescent. 

Directorul de studii bătea cu creionul în masă. 


— Copii, spuse el când se făcu în sfârşit linişte, 
inginerul Potapkin o să ne vorbească despre ţevi şi 
conducte. Vreau să vă informez că tovarăşul inginer 
Potapkin a fost elev al şcolii noastre. Poftiţi, Nikolai 
Sergheevici. 

Nikolai se simţea stânjenit sub privirile ochilor vii, 
plini de aşteptare. Fata cu zulufi şopti destul de tare: 

— Despre ţevi? Ce plictiseală! şi se strâmbă. 

Nikolai o privi cu severitate. Şi începu cu o voce 
neaşteptat de puternică: 

— Dintre toate planetele sistemului solar, se pare că 
Pământul e înzestrat cu cele mai bune condiţii de viaţă: 
noi avem multă apă, iar apa înseamnă viaţă. Învelişul 
atmosferic al Pământului este puternic saturat cu vapori 
de apă. Numai o mică parte a planetei noastre nu e 
acoperită de mări şi oceane, dar şi uscatul, cât este, e 
brăzdat de numeroase râuri. Strămoşii noştri, oamenii 
primitivi care locuiau în peşteri, nu utilizau duşul, nu 
făceau compoturi, nu spălau carnea şi legumele; ei n- 
aveau de developat pentru că nu se ocupau cu 
fotografiatul şi nu-şi dădeau la spălat pieile de animale... 

Asistenţa pufni, iar directorul de studii se uită cu 
nelinişte la vorbitor. 

„Am început să vorbesc în maniera lui lurka, îşi zise 
Nikolai. E adevărat deci: Spune-mi cu cine te-ntâlneşti...” 

— Ei aveau nevoie de apă doar pentru băut, 
continuă el, iar pentru asta omului nu-i trebuie mai mult 
de un litru în douăzeci şi patru de ore. Dar fără această 
infimă cantitate, viaţa se stinge repede. lată de ce 
oamenii se stabileau numai în preajma izvoarelor de apă 
dulce. Intreaga istorie a civilizaţiei omeneşti este în 
acelaşi timp istoria creşterii consumului de apă. Numai 
odată cu crearea tehnicii conductelor de apă omul a 
putut să se desprindă de râuri şi lacuri. Aş avea multe să 
vă povestesc despre felul cum oamenii au învăţat să 
găsească apa sub pământ şi. să construiască fântâni, dar 
asta ne-ar răpi prea multă vreme. 


Se auzi scârţâitul uşii, în stânga. Cineva intrase fără 
să facă zgomot şi se îndrepta încet spre fundul sălii 
căutând cu ochii un scaun liber. Nikolai se uită într-acolo 
şi scăpă din mână linia. Pe culoarul lateral mergea 
Mărgărită Pavlovna. Purta o rochie de culoare deschisă, 
care-i lăsa goale braţele subţiri, bronzate. Cineva din 
rândul al treilea îi făcu loc, ea se aşeză şi-l privi pe 
Nikolai. Sprâncenele i se înălţară... 

Nikolai îşi întoarse în grabă privirea de la ea şi-şi 
porunci să nu se mai uite în partea aceea. 

— Aşadar, spuse el ridicând linia, astăzi populaţia 
Pământului consumă cantităţi uriaşe de apă. In prezent, 
la proiectarea conductelor de alimentare a oraşelor se ia 
ca minimum de apă necesar, pentru trai şi în gospodărie, 
o cantitate de aproape cinci sute de litri de om în 
douăzeci şi patru de ore. Fără să mai socotim consumul 
de apă din industrie, care este mult mai mare. 

Primele apeducte au fost simple şanţuri descoperite 
ori jgheaburi de lemn. Prin defileuri adânci şi văi largi 
păşeau pilonii subţiri ai apeductelor romane; aceşti 
piloni susțineau canale făcute din zidărie puternică de 
piatră. Unele din ele se exploatează şi în zilele noastre. 
Vă amintiţi ce spune Maiakovski: „Cum a răzbit până-n 
zilele noastre apeductul zidit de sclavii Romei”? 

Rămăşiţele unui asemenea apeduct, lângă ruinele 
Cartaginei, au fost cercetate de Gustav Flaubert şi 
descrise în romanul „Salambo”. 

Nevoia tot mai mare de apă i-a silit pe oameni să 
inventeze conductele. Lumea antică a cunoscut conducte 
de apă din tulpini de bambus, din ţevi de lut ars, din 
trunchiuri de pin despicate, dăltuite şi din nou reunite. 
La băile Romei antice apa se aducea prin conducte cât să 
le cuprinzi cu braţele, făcute din foi groase de plumb. Cu 
aproape două mii de ani în urmă, arhitectul roman 
Vitruviu scria şi despre aceste conducte de plumb. 

Arheologii susţin că în casele romanilor, găsite cu 
ocazia săpăturilor, s-au descoperit depuneri de săruri de 


plumb. 

Cu opt sute de ani în urmă, la Novgorod a fost 
instalată o conductă de apa din trunchiuri de copaci 
sfredelite. Când arheologii sovietici au descoperit 
apeductul - asta s-a întâmplat nu de mult - pe conductele 
străvechi mai curgea încă apa curată de izvor. Cinci 
secole după aceea, în anul 1613, s-a îmbogăţit şi Londra 
cu un asemenea apeduct de stradă, făcut din lemn. În 
anul 1652 au apărut conductele de la Boston, în America, 
şi ele tot de lemn; la New York, conductele de apă au fost 
construite abia cu o sută cincizeci de ani mai târziu. 

7* 259 

În anul 1682, în Franţa, pe timpul lui Ludovic al XIV- 
lea, a fost instalat primul apeduct din ţevi de fontă, 
pentru a furniza apă faimoaselor fântâni de la Marly. Iar 
de curând s-a descoperit la Leningrad, în bună stare, 
apeductul de la Pulkovo, construit acum vreo două sute 
şi ceva de ani din trunchiuri de pin sfredelite. 

Este curios că, în prezent, am revenit la lemn sub o 
formă nouă, utilizând pe o scară tot mai largă ţevile de 
placaj. În scurtă vreme, conductele au început a fi 
folosite nu numai pentru apă... 

Nikolai simţea îndreptată asupra lui privirea atentă 
a Mărgăritei Pavlovna. Ce caută aici? O fi profesoară la 
această şcoală? Privirea îi era mereu atrasă de ea. Dar 
nu. Pentru nimic în lume! îşi pironi ochii asupra şcolăriţei 
cârlionţate. „Numai la zulufii ei am să mă uit”, hotărî el. 
Îşi turnă puţină apă din carafă, sorbi o înghiţitură şi 
continuă. 

— În secolul al XVIII-lea, un cunoscut mecena, autor 
de proiecte năstruşnice, acel Piotr Şuvalov căruia 
Lomonosov i-a adresat „Cuvântul despre folosul sticlei”, 
intenţiona să construiască o conductă de la lacul sărat 
Elton până la Dmitrievsk, pe Volga, pentru transportul 
apei sărate, ca să poată concentra prin evaporare sarea 
pe malurile Volgăi, de unde să o poată încărca direct pe 
vase, evitând astfel transportul pe uscat. 


În anul 1863 Mendeleev a propus - pentru întâia 
oară în lume - folosirea conductelor pentru transportul 
țițeiului; în 1878, din iniţiativa lui, la Baku s-a construit 
conducta de patru țoli dintre Balahani şi Ciornîi Gorod. 
Ţiţeiul de la schele ajungea prin conducte până la 
rafinării. Până atunci era adus în butoaie. Se folosea o 
cantitate uriaşă de butoaie; una din străzile oraşului 
Baku poartă şi astăzi numele Bondarnaia, căpătat cândva 
când pe acolo întâlneai dogării la tot pasul... 
Descumpănită de faptul că vorbitorul o priveşte cu 
insistenţă, fata din primul rând se aplecă la urechea 
prietenei să-i şoptească ceva. Iar zulufii ei tresăreau la 
fiecare mişcare a capului. Asta îl enerva pe Nikolai. Prea 
mulţi zulufi. „Şi când te gândeşti că, în fond, toate aceste 
bucle pot fi cuprinse în câteva ecuaţii nu prea 
complicate! îşi spusese el. În dosul acestei diversităţi 
aparente se ascund curbe elementare... Ce curios i s-a 
răsucit de pildă această buclă. Ce curbă o fi asta, nu-mi 
mai aduc aminte... Peste tot mi se năzare acum 
blestemata aceea de spirală!...” 

Directorul de studii tuşi. Nikolai se trezi la realitate, 
într-adevăr, făcuse o pauză prea lungă... 

— Instalarea conductelor e în general dificilă şi 
necesită multă muncă, reluă el. Dar lucrul cel mai greu 
este trecerea conductelor peste ape. De obicei, această 
muncă are un caracter specific... 

Şi el povesti cum, în timpul blocadei Leningradului, 
într-un timp record s-a aşternut prin lacul Ladoga o 
conductă care asigura cu combustibil frontul din faţa 
Oraşului Erou. 

Relată şi cum au construit aliaţii Uniunii Sovietice în 
timpul războiului o conductă secretă.de benzină prin 
Canalul Mânecii, pentru aprovizionarea cu combustibil a 
desantului de tancuri necesare operaţiei „Lovitura lui 
Pluton”, legată de deschiderea celui de-al doilea front în 
Franţa. Ţevile elastice de trei țoli erau înfăşurate pe 
nişte uriaşe tobe plutitoare. În timpul remorcării, „firul” 


se desfăşura şi se aşternea pe fundul Canalului Mânecii. 

Nikolai povesti şi alte întâmplări interesante. În 
1942, de pildă, când fasciştii au pătruns în Caucazul de 
Nord şi au tăiat comunicaţia Pământului cel Mare cu 
oraşul Baku, petroliştii de acolo aruncau în mare trenuri 
întregi de cisterne de benzină. Cisternele încărcate cu 
benzină fiind mai uşoare decât apa mării nu se 
scufundau.  Remorcate, ele ajungeau pe ţărmul 
răsăritean al mării, unde macarale puternice le trăgeau 
afară din apă şi le aşezau pe şine de cale ferată. Astfel 
combustibilul pentru front ajungea la destinaţie pe căi 
ocolite. 

În timpul războiului de eliberare, în anul 1943, 
chinezii transportau combustibilul pe râul Tzialin-tzian în 
piei de capră - acestea treceau uşor peste cascade, 
strecurându-se printre stâncile ce făceau imposibilă 
folosirea altor mijloace de transport. 

Mai povesti cum în anul 1950 inginerii din Baku au 
montat, pentru întâia oară în lume, o conductă 
subacvatică din ţevi sudate automat cap la cap prin 
rezistenţă de contact. Povesti şi despre sacii plutitori ai 
lui Arşavin, şi despre multe altele. 

— De curând, continuă Nikolai, după proiectele 
făcute la institutul nostru şi sub conducerea noastră a 
fost montată prima conductă spre Recifele de ţâţei. Am 
sudat ţevile cap la cap prin rezistenţă de contact, le-am 

pe un mosor uriaş, lansat la apă, apoi - alegând o zi 
cu vreme frumoasă - am desfăşurat conducta până ia 
locul de destinaţie. La prima excursie cu vaporul pe care 
o veţi face veţi putea vedea cu ochii voştri cum se 
desfăşoară de pe roată conducta a doua sau a treia... 

Un freamăt de curiozitate cuprinse sala. Aşteptând 
până când zgomotul se potoli, Nikolai vorbi şi despre 
proiectele actuale ale institutului, despre Conducta 
transcaspică fără ţevi. Viziunea viitoarelor cuceriri îl 
însufleţi. Păşind încolo şi încoace de-a lungul tablei pe 


care atârnau hărţi şi scheme ale diferitelor conducte, 
vorbea cu înflăcărare despre pătrunderea tainelor 
Materiei. Acum în jurul lui nu mai era nimic şi nimeni - 
nici auditoriu, nici fata. cu cârlionţi, nici măcar 
Mărgărită Pavlovna. Doar o viziune măreaţă: şuvoiul 
brun de ţâţei pătrunde în apă şi, supus invizibilului câmp 
electric întins ca o aţă, străbate marea, trece uşor prin 
straturile de apă. Conducta acestui şuvoi de ţâţei e 
propriul lui înveliş, tensiunea superficială mărită de mai 
multe ori... 

Sună clopoţelul. Nikolai îşi întrerupse în mijlocul 
frazei emoţionanta expunere. Timp de câteva secunde 
sala tăcu  încremenită. Şi deodată izbucni. Voci, 
exclamaţii, aplauze - toate odată. Câţiva tineri săriră de 
la locurile lor şi se repeziră la Nikolai. În mulţime apăru 
pentru o clipă chipul Mărgăritei Pavlovna. Nikolai vru să 
facă un pas spre ea, dar îi fu cu neputinţă! Elevii, băieţi 
şi fete, îl înconjuraseră şi-l bombardau cu întrebările... 

După ce răspunse la toate întrebările, se grăbi să 
iasă din amfiteatru. Mărgărită Pavlovna era acolo, lângă 
uşă. Probabil îl aştepta. O salută politicos. Ea îi zâmbi cu 
buzele-i pline, ÎI felicită: 

— A fost foarte interesant. 

Nikolai nu ştiu ce să răspundă. 

— Să fie oare posibil ceea ce aţi povestit? 

— În epoca noastră totul e cu putinţă, răspunse el. 

Ei ta îl privi îngândurată. Lui i se păru că vrea să-l 
întrebe ceva. 

Dar Rita nu întrebă nimic. 

Din dosul unei uşi pe care scria „Cabinetul de 
biologie”, apăru capul cu zuluifi. 

— Mărgărită Pavlovna, toată lumea e prezentă. 

— Viu imediat. 

Rita îl salută pe Nikolai din cap şi plecă. 

E greu de spus ce anume tulburase mai mult 
institutul - conducta transcaspică sau manuscrisul lui 
Matveev, asupra căruia Privalov făcuse o expunere 


amănunţită. În secţii şi laboratoare se vorbea numai 
despre preotul imaterial şi despre şuvoiul de ulei care a 
străpuns stratul de apă. Acest şuvoi lega într-un mod 
straniu manuscrisul de problemele conductei. In capetele 
mai înfierbântate se năşteau proiecte fantastice. Autori 
de proiecte năstruşnice, din diferite secţii ale institutului, 
veneau tot mai des la Privalov. Cu unii discuta în 
contradictoriu, pe alţii îi lua în zeflemea, iar pe „cei mai 
năstruşnici”, înfuriat, îi dădea afară din birou. 

— Ce vă tot ţineţi de capul meu! bombănea el. 
Conducta transcaspică o proiectăm din ţevi obişnuite. E 
clar? 

Energicul Markarian, „un om „certat cu briciul”, se 
înfierbântă: 

— Dar Baghanili de ce vine la dumneavoastră? 
Credeţi că nu ştim? Ştie tot institutul: lucraţi împreună la 
o instalaţie arhimisterioasă! De ce faceţi din asta un 
secret, vă întreb. Poate că am şi eu o idee... 

— Dar înţelege odată! Se proiectează din ţevi o-biş- 
nu-i-te! spunea Privalov, cu glas plângăreţ. 

Acesta era, desigur, purul adevăr. Dar nu era mai 
puţin adevărat că Baghanli venise de câteva ori, seara, la 
institut şi discutase cu Privalov câte ceva, şi că într-una 
din încăperile laboratorului apăruse o instalaţie cu totul 
neobişnuită. Despre această instalaţie „arhimisterioasă” 
ar fi putut relata câte ceva inginerii Potapkin şi 
Kostiukov, într-o oarecare măsură şi laborantul Valerka 
Gorbacevski, dar aveau toţi consemn expres să tacă din 
gură. 

Koltuhov nu privea de loc cu ochi buni febra 
„proiectelor fantastice” ce cuprinsese institutul. Pe cei 
mai gălăgioşi „proiectanţi” îi chema la el în birou, le 
propunea să-şi spună părerea, apoi revărsa asupra lor un 
potop de îndoieli reci şi observaţii caustice. 

— Nu vă daţi seama, spunea el, cât de mult 
semănat! cu acel erou al lui Moliere care, auzind că 
porturile maritime aduc beneficii importante, hodoronc- 


tronc, a şi venit cu un proiect: „În Franţa, dacă regele 
toate țărmurile goale le va transforma în porturi - uriaş 
venit va strânge...” 

In bârlogul lui, Koltuhov tot îşi mai făcea de lucru cu 
răşinile. Uneori, după ce prepara o compoziţie nouă, se 
îndrepta spre Institutul de oceanologie - din fericire n- 
aveau mult de mers - şi se oprea direct în laboratorul lui 
Operatin. După ce topea răşina într-o mică formă, o 
aşeza între armăturile condensatorului conectat la o 
puternică maşină electrostatică. In timp ce răşina se 
încărca,  Koltuhov discuta paşnic cu  Operatin, 
povestindu-i diverse întâmplări din viaţa lui. 

— Răşinile dumitale păstrează multă vreme 
încărcătura? îl întrebă Operatin într-o bună zi. 

— Depinde cum le încarci, răspunse Koltuhov. 
Directorul dumitale povestea că montezi, pe un ştiu ce 
insulă, o instalaţie cu generator Van de Graaf. Ei bine, 
dacă le-aş încărca de la un astfel de generator... 

— Mă tem că nu vei putea să faci prea curând 
treaba asta, Pavel Stepanovici, zâmbi Operatin. Abia am 
început montajul. 

— Îmi pare rău. 

Koltuhov se străduia să obţină o răşină cu puternice 
proprietăţi electretice, pentru a o folosi la izolarea 
conductelor subacvatice. Ajunsese la convingerea că o 
izolaţie încărcată static nu va permite proceselor 
electrochimice ale coroziunii să atace ţevile. Un strat 
subţire dintr-o asemenea izolaţie va fi mai ieftin şi mai 
sigur decât izolaţiile moderne cu multe straturi. 

— Ehei, de când mă ocup eu de treaba asta! 
Cunoşteam şi înainte proprietăţile răşinilor electrice, 
spuse Koltuhov, dar nu mi-a dat prin minte. Acum însă, 
vezi, acest... cum îi spune... Matveev, mi-a dat ideea. 

— Matveev? 

— Nu ştii? Ți-am vorbit despre un manuscris vechi. 
Pe plajă... 

— A, da. Mi-amintesc. Operatin se prefăcea că abia 


şi-a adus aminte. Dar ce legătură are, de fapt? 

— Ei, aia-i! Vezi? Matveev scrie într-un loc că 
hinduşii duceau în munţi nu ştiu ce răşini, vorbi 
tărăgănat Koltuhov. O lăsau în munţi, pe cele mai înalte 
vârfuri, şi ea căpăta acolo - chipurile - „o forţă 
cerească”. Şi-atunci m-am gândit: dacă hinduşii, neştiind 
nici ei ce este asta, utilizau energia radiaţiilor cosmice? 
Ştii doar că la mari înălţimi radiaţiile cosmice sunt 
deosebit de eficace. Iar la răşini se pricepeau ei. Cu alte 
cuvinte, zic. 

vorbind în limbaj modern, înseamnă că ei obțineau 
electreţi puternic încărcaţi. 

— Electreţi puternic încărcaţi, repetă încet Operatin 
şi bătu cu degetele în masă. Da, interesant... 

Ne uimeşte adeseori clarviziunea marilor oameni de 
ştiinţă din trecut. Ei prevedeau cu exactitate direcţia în 
care se va dezvolta ştiinţa în viitoarele decenii şi chiar 
secole. 

Acum o sută de ani şi mai bine, Michael Faraday şi-a 
exprimat convingerea fermă că, în viitor, va lua naştere o 
ştiinţă specială despre corelaţii şi dirijare. El a şi fost 
acela care a dat acestei „ştiinţe a viitorului” denumirea 
de „cibernetică”!*. 

Tot el a preconizat că în electricitate va trebui să se 
găsească o analogie directă cu magnetismul. O bucată de 
magnet magnetizând fierul îi transmite proprietăţile fără 
să le piardă prin asta pe ale sale. Faraday socotea că, 
într-o bună zi, un corp încărcat cu electricitate va putea 
transmite sarcina sa unui alt corp, fără ca el să se 
descarce. 

Conform obiceiului său, Faraday a dat şi acestei 
„substanţe viitoare” o denumire: „Electret”20. 

În al treilea deceniu al secolului nostru, savanții 


19 De la cuvîntul grecesc „kibernos“ — cîrmaci, conducător, (n. red. 
ruse). 
20 Prin analogie cu pronunția cuvîntului „magnet", (n. red. ruse). 


japonezi Sato şi Eguci au observat că unele răşini, topite 
şi răcite într-un puternic câmp electrostatic (de pildă 
între armăturile unui condensator) se încarcă şi devin 
surse permanente de electricitate, cu totul noi. Aceste 
răşini, asemenea magnetului, îşi transmit proprietăţile 
fără să le piardă. Aceştia sunt electreţii. Dacă secţionăm 
un electret, la capete apar noi poli. 

În anii războiului, japonezii au folosit pe scară largă 
telefoane de campanie fără baterii, cu electreţi?!. 

lura îşi petrecea tot mai multă _ vreme în 
„afumătoarea de răşini” a - lui Koltuhov. li plăcea să 
prepare compoziţii noi de mase plastice, după rețetele lui 
Pavel Stepanovici, şi să supună măsurătorilor 
electrometrice răşinile încărcate. 

Koltuhov era mulţumit de ajutorul său. Şi, vorbindu-i 
de electreţi, căuta în acelaşi timp - după cum i se părea 
lui, în mod subtil şi abil - să-l convingă pe acest tânăr 
cumsecade, puţin cam uşuratic, însă, că experienţele cu 
tensiunea superficială reprezintă o preocupare sterilă, 
poate chiar dăunătoare, şi că, în general, trebuie să stai 
întotdeauna pe „o linie practică, iar nu să pluteşti cu 
capul în nori, desprins de realitate”. 

Intr-o zi, îl trimise la Operatin să încarce o nouă 
porţie de răşină. 

Operatin îl primi pe lura cu amabilitate, îl conduse 
în laborator, la maşina electrostatică, şi-i ajută chiar el s- 
o pună în funcţiune. i 

Iura se orientă repede. In laborator lucrau mai mulți 
inşi în halate albe. Unul din ei, greoi şi cu părul ciufulit, 
şedea cu spatele spre Iura la o masă pe care se afla un 
acvariu înfăşurat într-o spirală, şi un oscilator cu tuburi 
electronice. 

„Bun oscilator, îşi zise Iura. Nu ca rabla noastră!” 


21 La început electreţii se făceau din rășini naturale, (țin ceară ori 
din canifoliu. în ultimul timp, căutînd electreți puternici, savanții îi 
prepară din sulf, sticlă, mase plastice. Electreţii se utilizează și în 
tehnica nucleară, la contoare, (n. red. ruse). 


— Vă ocupați cu înalta frecvenţă? întrebă Iura, 
printre altele. 

— E una din temele noastre secundare, răspunse 
Operatin şi-l privi cu atenţie pe Iura. Dar de ce întrebaţi? 
Vă interesează înalta frecvenţă? 

— A, nu, am întrebat așa... 

Tocmai atunci în laborator intră un bărbat voinic, în 
care lura, surprins, îl recunoscu pe Vova Bugrov. 

— 'Tovarăşe Benediktov, răsună vocea profundă, 
puţin răguşită a lui Vova, poftiţi, v-am adus hrana pentru 
peştişori. 

Bărbatul ciufulit de lângă oscilator se întoarse, dădu 
din cap şi luă din mâinile lui Vova cele două pacheţele de 
hârtie. Iura privi cu interes faţa lui lată, cu pleoapele 
uşor umflate. 

— Hai noroc, lurka! Vova veni spre Iura cu mâna 
întinsă. Ce vânt te-aduce pe la noi? 

— Bună ziua, nene Vova... 

Ridicându-se în picioare, Benediktov deşertă în 
acvariu o priză de hrană. Operatin se apropie de el şi 
începură să discute. 

— Aici lucrezi? întrebă lura, tot uitându-se la 
Benediktov. 

— Aici. Sunt laborant, răspunse mândru Vova. M-am 
dedicat ştiinţei, pricepi? Toată lumea mă stimează aici. 
Am organizat o secţie de lupte clasice. Pentru cei mai 
solizi. Avem câţiva vlăjgani pe aici... Într-un an îi scot 
campioni. Dacă vrei, vino şi tu. 

— Ascultă, nene Vova, cu ce se ocupă acest 
Benediktov? întrebă Iura, coborând vocea. 

— Benediktov? E colaborator ştiinţific în domeniul 
piscicol. lar eu... Vova începu să se laude: Păi fac şi 
invenţii, măi frate. Lucrez la un dinamometru electric, 
clasa întâi! 

După ce încarcă răşina, lura se întoarse într-un 
suflet la institut şi, intrând valvârtej în laborator, îl sili pe 
Nikolai să lase biblioraftul gros în care prindea 


standardele de ţevi. 

— Kolka, colosală chestie! 

Înghiţind din vorbe, el povesti precipitat despre 
întâlnirea cu Benediktov, despre oscilator, despre Vova. 

— Înaltă frecvenţă... şi peşti? Nikolai îşi trecu mâna 
prin păr. Nu înţeleg. Ştiam că pe Operatin îl preocupă 
ridicarea nivelului mării... De unde până unde... 

— Ce-ar fi să-l întrebăm pe acest Benediktov despre 
cutii? 

— Vezi să nu-ţi spună! 

— Da, nu cred să spună, fu de acord Iura. Să vezi ce 
mutră are! Ei, am plecat. Mă aşteaptă Pal Stepanovici. 

— Du-te învârtindu-te, afumător nenorocit de răşini! 


— Cine vorbeşte! Tocmai tu, motan sălbatic ce eşti! 

— Asta n-am mai auzit-o, râse Nikolai. Motan 
sălbatic... 

— Da, există şi asemenea oameni de ştiinţă... Motani 
sălbatici, care îşi pun nădejdea în întâmplare. 

— Bine, bine, şterge-o şi lasă-mă să-mi văd de 
treabă, rosti îmbufnat Nikolai. Ai început să împrumuţi 
vocabularul lui Koltuhov!... 

Într-adevăr, Iura înregistra şi-şi însuşea la iuţeală tot 
felul de vorbe şi expresii. După citirea manuscrisului lui 
Matveev începuse să folosească în limbaj, şi unde se 

trivea şi unde nu, tot felul de cuvinte slavone vechi. 
Apoi ele se răspândiră cu uşurinţă prin institut. Acum 
auzeai la tot pasul expresii arhaice, împrumutate din 
manuscrisul lui Matveev. 

Afară de asta, lura se apucase cu pasiune de 
gimnastica indiană a poziţiilor forţate - „hatha-ioga”. Se 
ţinea de capul celordoi tineri ingineri din Bombay care-şi 
făceau practica la institut „cerându-le insistent să-i arate 
cele „patru respiraţii” şi rămase extrem de surprins când 
se convinse că indienii nu-l refuză fiindcă s-ar lăsa greu 
înduplecaţi, ci, pur şi simplu, pentru că nu se* pricep. 


Făcuse rost de o gioarsă de carte a iogului indian 
Ramaciarac. editată în 1910 la Petersburg. Cartea trecea 
din mână în mână împreună cu nişte copii făcute de Iura 
după fotografiile din revista „Fizkulturai Sport” unde 
erau reproduse pozițiile de  „hatha-ioga”. Mulți 
prinseseră pasiune pentru această gimnastică 
neobişnuită. 

Deocamdată însă numai lura îşi însuşise poziţia lui 
Buda şezând - „lotus”, sau „padmasana”, din care, prin 
răsturnare înapoi, sprijinindu-se cu creştetul capului în 
duşumea şi ţinându-se cu mâinile de labele picioarelor 
încrucişate, trecea într-o admirabilă „matsiasană”. 

Dar şi-n ceea ce priveşte comportarea lui, în ultima 
vreme, lura parcă era alt om, uimitor de tăcut şi liniştit. 

— Evita discuţiile şi încetase cu totul să mai 
zâmbească. Nu se ducea la telefon când îl chema Valea, 
neliniştită de cearta lor prelungită. Nici cu Nikolai 
aproape că nu mai vorbea, iar la întrebările acestuia 
răspundea prin interjecţii sau dădea din cap. 

După consfătuirea ţinută la institut, Nikolai studia 
asiduu profilul fundului mării, informându-se în acelaşi 
timp şi asupra naturii solului în sectorul ce i se 
încredinţase. 

Soneria anunţă pauza. Laboratorul se goli, dar 
Nikolai nu se ridică de la maşă. El desena îngândurat 
nişte zulufi şi cârlionţi. Apoi tăie din marginea hârtiei o 
fâşie îngustă. Ţinând lipit de masă un capăt al ei, răsuci 
celălalt capăt, de sus, până întoarse muchia cu 180* faţă 
de muchia capătului de jos şi, îndoind fâşia, lipi capetele 
cu pelicanol, unul peste altul. 

Privi multă vreme veriga răsucită, gândindu-se. 

Apoi, luând creionul, Nikolai trase o linie de-a lungul 
fâşiei răsucite până când linia se închise. Ea parcursese 
ambele laturi ale fâşiei închise în cerc deşi creionul nu se 
desprinsese şi nu trecuse niciodată peste muchia ei. 
Această verigă de hârtie era modelul unui paradox 
matematic cunoscut sub numele de „suprafaţa lui 


Mobius”. Din punct de vedere matematic, o asemenea 
verigă nu are grosime, iar suprafaţa ei nu poate fi 
împărţită în exterioară şi interioară. E o singură 
suprafaţă, o fereastră spre Necunoscut, deschisă de 
matematică. 

Nikolai făcu o a doua verigă, foarte puţin mai mică, 
răsucită în aceeaşi parte, şi încercă s-o introducă în cea 
dintâi. Lucrul se dovedi imposibil pentru că introducând 
o verigă în alta noi opunem suprafaţa interioară a unei 
verigi suprafeţei exterioare a celeilalte. Dar în cazul de 
faţă, întrucât ambele verigi nu au nici suprafaţă 
interioară, nici exterioară, cum să le îmbini? 

Luă foarfecă, găuri fâşia de hârtie într-un loc şi tăie 
veriga în lung. Fâşia nu se desfăcu în două verigi 
înguste, cum te-ai fi putut aştepta, ci se făcu de două ori 
mai lungă, pierzând în schimb însuşirile „unei singure 
suprafeţe”. Nikolai mai tăie o dată fâşia circulară în 
lungime - acum ea se despărţi în două, dar verigile mai 
subţiri obţinute erau petrecute una într-alta ca zalele 
unui lanţ. 

Aruncând verigile, Nikolai îşi sprijini capul în palme. 

Ce-ar fi să facă o asemenea „spirală”? Să ia o fâşie 
de tablă de aramă, s-o încălzească, s-o răsucească cu 
180... Şi mai departe? Da, s-o conecteze în circuitul final 
al generatorului! 

Nikolai se ridică. Unde-i lurka? Unde naiba a 
dispărut? 

Înainte, când se apropia ora pauzei, Iura scotea de 
obicei o sticlă cu chefir şi anunţa solemn: „E timpul să 
ciocnim paharele”. Acum însă, ia-l de unde nu-i! 

Nikolai porni să-l caute. 

Pe coridor, trei tineri tehnicieni buchiseau „Fiica - 
lui Montesuma” a lui Haggard, în limba engleză. 

— „Draw sword, you dog”, citea monoton unul din 
ei. Asta înseamnă, ă-a... „trage spada, tu, câine...” 

— De ce traduci textual? se opri Nikolai lângă el. 
Trebuie să redai sensul: „Apără-te, câine!” Nu l-aţi văzut 


pe Kostiukov? 

— Pe aicea nu-i, i se răspunse. Am fost şi la cantină 
şi la bufet. 

Deci numai sus putea să-l caute. 

Nikolai urcă la etaj şi intră în sala de biliard. 

Se juca la toate trei mesele. Bilele pocneau sec. Cei 
ce-şi aşteptau rândul dădeau sugestii jucătorilor şi-şi 
băteau joc de loviturile nereuşite. 

lura nu era acolo, dar Nikolai mai întârzie puţin. 
Deşi juca destul de slab, îi plăcea să privească acest joc 
trigonometric, care cere un ochi sigur şi o mână fermă. 

Nu degeaba şi-a pierdut atâta timp Gaspard-Gustave 
de Coriolis, acum o sută şi ceva de ani, stând să observe 
cum joacă faimosul Mengo, autorul cărţii „Nobilul joc de 
biliard”. Acest Mengo a fost primul care a aplicat tacului 
o garnitură de piele, ceea ce a permis să se imprime bilei 
„efect”. Pe baza acestor observaţii, Coriolis a scris 
„Teoria matematică a jocului de biliard”, din cauza 
căreia, până în ziua de azi, unii studenţi mai leneşi sau, 
să zicem, ghinionişti, blestemă teoria ciocnirii corpurilor 
elastice, acceleraţiile unghiulare, forţele de inerție ale lui 
Coriolis. şi pe însuşi Coriolis cu biliardul lui cu tot! 

Până la sfârşitul pauzei mai erau douăzeci de 
minute. Nikolai renunţă să-l mai caute pe Iura. Işi 
cumpără de la bufet un sandviş şi ieşi în curte când iată 
că în colţişorul umbrit dintre bancul de încercări şi 
copacii care creşteau de-a lungul zidului îşi văzu deodată 
prietenul. 

lura şedea jos, pe pământ, cu picioarele goale 
încrucişate, dar nu turceşte ci, dimpotrivă, ţinând labele 
aşezate pe coapse, cu tălpile în sus. Palmele pe 
genunchi, ochii pe jumătate închişi, capul tras între 
umeri: aceasta era „padmasana” - poziţia lui Buda. 

Nikolai dădu să se apropie de proaspătul yoga. dar 
se răzgândi şi porni încetişor înapoi. Pe drum se întâlni 
cu mătuşa Dusea, îngrijitoarea. 

— Ce-o fi cu prietenul dumitale?! clătină ea din cap 


îngrijorată, ţinându-şi spre mai deplină convingere palma 
pe obraz. 

— Cum adică? 

— Ia te uită cum se chinuie acolo în colţ, ca 
neoamenii! Toată pauza, o oră întreagă, şi ieri, şi 
alaltăieri, şade şi nu clinteşte. Nu ştiu a cita zi să fie. S-o 
fi scrântit la cap? 

— Ştiu eu? Poate... 

Împărtăşind îngrijorarea mătuşii Dusea, Nikolai se 
îndreptă în grabă spre laborator. 

„Ce-o fi cu el? Să telefonez Valiei? Dar ce poate să 
ştie ea? De când nu s-au văzut! îi telefonez mai bine 
maniei lui”. 

Mama lui Iura era alarmată. De câteva zile Iura nu 
punea aproape nimic în gură. Pleca dimineaţa în zori, 
fără să mănânce, şi se întorcea noaptea. Noaptea trecută 
nici n-a dormit acasă. El ştie unde a fost! 

— LI întrebi, nu răspunde. Tocmai voiam să-ţi dau 
telefon, Kolea. Ce se întâmplă cu el? 

Nikolai îi promise să afle ce se întâmplă şi puse 
receptorul în furcă. 

După terminarea programului, se luă tiptil după 
(ura. îl urmări până la gara trenului electric, se urcă în 
vagonul vecin şi la fiecare oprire pândi să vadă dacă nu 
coboară lura. 

Iura cobori aproape de capătul liniei, în apropierea 
unei plaje aproape părăsite. Din două sărituri, Nikolai 
ajunse la chioşcul alimentar al gării şi se ascunse în 
dosul lui. Se pare că Iura nu-l observase. Păşea pe peron 
fără să se uite înapoi. Până şi mersul îi era altul: domol, 
anchilozat... 

Vânzătorul somnoros se uită bănuitor la Nikolai şi 
rosti cu grosolănie: 

— Ce doreşti? 

Nikolai cumpără un cârnat strâmb, subţire, şi o felie 
de pâine. Vâri pachetul în buzunar, traversă peronul şi, 
afundându-se în nisip, se îndreptă spre stâncile de pe 


țărm, după care dispăruse Iura. Urcat pe creasta unei 
dune de nisip, privi cu atenţie în toate părţile. Nu văzu 
pe nimeni. Numai stânci mohorâte, nisip, apă verde... Şi 
foşnetul ritmic al valurilor ce se rostogoleau fără 
încetare spre țărm. 

Târându-şi umbra lungă după el, Nikolai porni pe 
muchia dunei de nisip. Şi deodată încremeni: într-o 
crăpătură dintre stânci, năpădită de rodii sălbatici, se 
mişca ceva. Furişându-se, Nikolai se apropie mai mult şi- 
l zări pe Iura. 

Acesta tocmai îşi aşeza pantalonii peste pantofi. 
Rămăsese doar în chilotu-i de sport. Ascuns după o tufă, 
Nikolai îi observa orice mişcare. lura se lăsă bătrâneşte 
pe nisip şi, minuţios, cu ajutorul mâinilor, îşi încrucişa 
picioarele cu tălpile goale în sus. Avea o mină profund 
gânditoare. Închizând cu degetele când o nară, când 
cealaltă, el respira într-un fel deosebit. Invăţase tot felul 
de scamatorii de-ale fachirilor... Ce avea să urmeze? Dar 
nu urmă nimic. Punându-şi palmele pe genunchi, Iura 
închise ochii şi rămase încremenit ca o statuie. 

Nikolai hotări să aştepte. Se aşeză pe o piatră plată, 
stratificată, şi se uită la ceas. 

Pe țărm începu să sufle vântul şi se făcu răcoare. 
Norii, îmbulzindu-se, învăluiau cerul cu repeziciune. 

După o jumătate de oră, Nikolai aruncă o privire 
spre stânci. Iura şedea nemişcat în aceeaşi poziţie. 

Umbrele se lungeau văzând cu ochii, apoi dispărură 
cu totul: norii, ca nişte corăbii cenuşii, se apropiau de 
soarele ce atârna jos, deasupra mării, şi-l acoperiră cu 
totul. 

Nikolai îşi pierdu răbdarea. Sări de pe piatră pe 
nisipul moale şi dând la o parte tufişurile, apăru înaintea 
lui Iura. Acesta nici nu clipi. 

— Hei, tu, Vișnu-Krişnu, îi strigă Nikolai. Termină cu 
prostiile astea! N-o face pe nebunul! 

Iura tot nu se clinti. 

— Termină, n-auzi?! urlă Nikolai cuprins de furie. 


Anahoret afurisit! 

— Dacă se poate, rosti Iura exasperant de moale, 
după ce deschise ochii, nu striga aşa de tare. Nu-mi 
place. 

— Dar când te-om pune în discuţia biroului de 
Comsomol, o să-ţi placă? Hai, scoală! Repede! Ia şi 
mănâncă! Scoase din pachet cârnatul cu pâine şi i-l 
plimbă - lui Iura pe sub nas. Mănâncă, mizerabile! Am 
să-ţi arăt eu cum să-ţi mortifici trupul! 

Iura dădea din cap, ferindu-se de ispită. Se produse 
o scurtă încăierare şi Nikolai reuşi să-i vâre 
„anahoretului” un capăt al cârnatului în gură. 

lura scoase un muget disperat şi se smuci, dar 
Nikolai îl ţinea strâns. Impotrivirea fusese înfrântă. Ca să 
nu - se sufoce, lura fu nevoit să muşte din cârnat. 
Mestecă la iuţeală bucata, apoi întinse mâna singur. 

— Nu te repezi! îl mustră Nikolai. Mănâncă încet. 
Ce, vrei să mori?!... E bun, nu? 

— N-ai o scobitoare? întrebă Iura, după ce termină 
de mâncat. 

Nikolai se aşeză lângă prietenul său. 

— Unde ai fost azi-noapte? Aici?! Şi aveai de gând s- 
o faci şi azi? Hai, explică-mi, cum naiba ai căzut în 
misticism? 

— Niciun misticism! Făceam o experienţă fiziologică. 
Iar aceasta cere singurătate. Asta-i tot. 

— Ce experienţă? Aiureală! 

— Aiureală?! Aşa crezi tu? M-am documentat. Ce ştii 
tul... 

Ezitând, Iura se întinse după pantaloni şi scoase din 
buzunar un carnet de însemnări. 

— Uite-aici, bătu el cu degetul în carnetul deschis. 
Sistemul  „ragia-ioga”. Ascultă: „logii considerau 
hathaioga - yoga inferioară - nu ca o simplă gimnastică, 
ci ca o pregătire în vederea unei cât mai depline 
concentrări... Sistemul „ragia-ioga” - „ioga-superioară” - 
constă în aceea că, în urma unui antrenament 


corespunzător al minţii, se pot atinge treptele înalte ale 
cunoaşterii. Perfecţionarea spiritului... lar următoarele 
stadii ale sistemului yoga duc la clarviziune intuitivă...” 
Aia-i! Vezi? 

— De unde ai luat asta? 

— Din Jawaharlal Nehru. Şi-acum din Homain 
Rolland: „Nu ştiu dacă sistemul yoga reprezintă o stare 
spirituală superioară care deschide calea spre noi 
cunoştinţe sau este doar un gen de autohipnoză. Este 
bine cunoscut însă că pasiunea exagerată pentru. 
metoda yoga a dus...” Ei, şi aşa mai departe... 

— Ia - stai, ia stai! îşi manifestă Nikolai interesul. La 
ce a dus? îi smulse lui lura carnetul de însemnări şi 
parcurse citatul până la capăt: „... a dus la urmări triste 
pentru intelectul omului”. Aia-i! Vezi? 

— Eu privesc problema ca un materialist, se apără 
Iura. Pur experimental şi conştient. Trebuie să dai la o 
parte tot ce e străin şi să te concentrezi. Disciplina 
trupului - minimum de mişcări, minimum de hrană. 
Atunci mintea se ascute, capeţi o nouă intuiţie... 

— Prostii! izbucni Nikolai. Asta-i „intuiţie”?! „Hatha- 
ioga” mai merge, e o chestiune clară; o putem lua în 
consideraţie din punct de vedere al culturii fizice, lăsând 
la o parte baza filozofico-ocultă, Dar de ce te-ai băgat în 
„Tagia-ioga”? 

Iura nu răspunse. 

— Spune drept! continuă Nikolai. Ai vrut să dezlegi 
taina celor trei cutii pe această cale sălbatică. Aşa e? 

Întunericul se lăsa cu repeziciune şi primele picături 
de ploaie căzură pe nisip. Iura se ridică şi, ţopăind într- 
un picior, îşi trase pantalonii. 

— Uite, vezi tu?... începu el. Ştii ce mi-a trecut prin 
minte? Dar dacă acest Benediktov este un urmaş al lui 
Bekovici-Cerkasski? Numele lor de familie încep la fel, cu 
B... 

Nikolai izbucni într-un hohot nebun de râs. Se 
prinse cu mâinile de tufe, îşi şterse ochii, dar nu se putea 


nicidecum opri. 

— Asta... Asta-i tot ce-ai intuit?... pronunţă el, în 
sfârşit, cu o voce întretăiată. Cu mintea ta ascuţită? 

O nouă izbucnire de râs îl cutremură. Iura clipea 
jignit din ochi. Apoi nu se mai putu stăpâni şi râse şi el. 

Sub ploaia care se pornise, cei doi prieteni alergară 
către luminile rare ale gării. Uzi, cu pantofii grei de 
noroiul care se lipise de tălpi, ajunseră pe peron şi, în 
aşteptarea trenului electric, se adăpostiră sub streaşină 
chioşcului. 

— Iurka, spuse Nikolai după ce îşi mai trase 
răsuflarea, eşti în stare să susţii o discuţie serioasă? 

— Sunt. 

— Când ai să încetezi să umbli cu fundu-n două 
luntri? Cu cine eşti tu, în definitiv, cu Koltuhov... sau cu 
noi? 

— Ce mare ispravă facem noi!... 

— Lasă asta, Îl întrerupse Nikolai. Spune-mi mai 
bine: ţi-aduci aminte de suprafaţa lui Mobius? 

CAPITOLUL IV 

Benediktov şi Operatin au o nouă idee pentru a cărei 
înfăptuire însă e nevoie de cuțitul lui Matveev 

Lanţul <iZ doilea e acum la Lyon, al treilea la 
Angers, iar al patrulea se spune că l-au furat diavolii ca 
să lege cu el pe Satana. 

F. RABELAIS: „Gargantua şi Pantagruel”. 

— În sfârşit! exclamă Operatin după ce citi 
scrisoarea bătută la maşină pe hârtie cu antet. 

Desprinzându-se de  ocularul microscopului, 
Benediktov se întoarse spre fizician: 

— Ce s-a întâmplat? 

Făcu câţiva paşi prin laborator, netezindu-şi cu un 
gest obişnuit părul rar. Operatin îşi strâmbă buzele 
subţiri într-un zâmbet de satisfacţie. 

— Nimic, răspunse el, privindu-l pieziş pe 
Benediktov. Vedeţi-vă de treabă. 

De ce îl bucurase pe Operatin scrisoarea oficială de 


la Moscova? 

Încă din vară, când Benediktov îi arătase cutia 
cuţitului dispărut, pe Operatin îl intrigaseră literele 
latineşti gravate pe una din laturile cutiei: AMDG... 
Dintr-odată îi revenise în minte străvechea subterană de 
3 a Derbent, cadavrul diversionistului, micul crucifix de 
pe pieptul acestuia şi, legată tot la gât cu un lanţ de aur, 
o plăcuţă pătrată, destul de groasă, având gravate pe ea 
aceleaşi litere, între timp, Operatin aflase de la Koltuhov, 
şi nu numai de la el, că există trei cutii. Şi tocmai cea de- 
a treia - cea din Derbent - păstra într-însa „cheia 
misterului”. 

Operatin iniţiase o corespondenţă directă - la 
început cu Derbentul, apoi cu Moscova pentru că, după 
cum îi scriseseră de la Derbent, echipamentul 
diversionistului fusese trimis undeva în capitală. 

Şi iată scrisoarea mult aşteptată: diversionistul se 
dovedise a fi un ofiţer italian de submarine din vestita 
Flotilă a 10-a de vedete torpiloare, cunoscută mai cu 
seamă prin atacurile surprinzătoare ale unor torpile 

conduse de oameni asupra bazelor maritime militare 
engleze din Gibraltar, Alexandria şi de pe insula Malta. 

În 1942 o parte a flotilei, „Coloana lui Maccagatt”, a 
fost transferată în Crimeea. Iar atunci când hitleriştii au 
pătruns în Caucazul de nord, „Coloana lui Maccagatt” a 
concentrat la Mariupol toate submarinele-liliput şi 
torpilele autopropulsate conduse de „călăreţi submarini” 
cu acvalanguri, ca să le transfere pe noul câmp de luptă 
maritim, în Caspica. 

Într-o noapte întunecoasă de toamnă, locotenentul 
Vittorio de Castiglione, ofiţer al Flotilei a 10-a, a fost 
paraşutat pe ţărmul Mării Caspice, în apropiere de 
oraşul Derbent. Probabil că i se ordonase să studieze 
căile - de acces submarine spre port şi să stabilească 
obiectivele pentru atacurile  torpilelor conduse de 
oameni. Italianul ş-a ascuns în vechea carieră de piatră, 


de unde urma probabil să plece în misiune, dar n-a mai 
apucat să iasă de acolo căci şi-a găsit sfârşitul aşa cum 
ştim. Probabil că ar fi zăcut şi acum în catacombe, dacă 
Operatin n-ar fi dat întâmplător peste el... 

De altfel, pe Operatin povestea diversionistului nu îl 
interesa aşa de mult. Nici măcar de ce purta la gât cutia 
legată de cuțitul misterios nu prea ţinea să afle. Altceva 
era important pentru el: faptul că piesa respectivă 
există! Şi? mai ales, că ştie unde se află. 

„Să facem bilanţul, gândi el. Într-una din cutii a fost 
manuscrisul lui Matveev. În cealaltă - cuțitul. Ce-o fi într- 
a treia? Probabil ceva foarte important, care aruncă 
lumină asupra străvechii taine - cheia misterului!” 

Nu-i nimic, în curând pentru el misterul nu va mai fi 
mister! 

Nikolai Illarionovici îşi frecă mâinile satisfăcut. 

Institutul de oceanologie făcea intense pregătiri 
experimentale în vederea lucrărilor de ridicare a 
nivelului Mării Caspice. Era o muncă grandioasă, deşi se 
baza pe un calcul extrem de simplu: o ploaie torențială 
poate da 1, 5 mm precipitaţii pe minut. Dacă o astfel de 
ploaie va cădea timp de un an fără întrerupere, pe o 
porţiune a mării lungă şi lată cam de treizeci de 
kilometri, până la sfârşitul anului nivelul mării va creşte 
cu trei metri. 

Apa necesară ploii torențiale va fi „debitată” de 
Marea Neagră - acolo urma să se creeze un puternic 276 
reactor nuclear. Noile metode de obţinere a energiei 
nucleare permiteau crearea unei asemenea instalaţii. 

Când din adâncul Mării Negre va izbucni giganticul 
jet de vapori de apă, un întreg sistem de antene orientate 
va sili norul nesfârşit să se târască, întocmai ca un uriaş 
şarpe cenuşiu, peste crestele Caucazului, spre est, iar 
fiecare metru cub de nor va însemna un gram întreg de 
apă! 

Ajungând în acel sector al Mării Caspice, pregătit să 
primească nesfârşita ploaie torențială, norul va intra în 


zona unui puternic câmp electrostatic şi vaporii de apă 
concentrați, pierzându-şi căldura şi transformându-se în 
apă, se vor vărsa în mare ca un torent. 

De problemă se ocupa un numeros colectiv de 
savanţi şi ingineri. Trebuiau făcute o mulţime de 
experienţe şi rezolvate mii de probleme mărunte sau 
mari, dintre cele mai variate. De pildă: cum se va reflecta 
scăderea procentului de salinitate a mării asupra 
scrumbiilor de Caspica? Datorită cantităţii de apă 
emigrată din Marea Neagră, cu cât se va modifica viteza 
curentului în Bosfor? Prin ce poate fi compensată 
pierderea păşunilor - jumătate milion hectare trestie 
pentru nutreţ, care creşte pe ţărmul nordic, secat, al 
mării Caspice?... 

Dar mai erau şi divergenţele departamentale! 
Petroliştii doreau pieirea străvechii mări - vor ieşi astfel 
la iveală noi terenuri petrolifere. Chimiştii erau pentru 
creşterea neîntârziată a nivelului: trebuia salvat Kara- 
Bugazul, unde se găseau cele mai mari zăcăminte de 
mirabilită din lume. În prezent, evaporarea apei din acest 
golf puţin adânc scade nivelul mării cu trei-patru 
centimetri pe an. 

— Numai trei centimetri, încercau hidrologii să-i 
liniştească. 

— Ba patru centimetri în cap! se îngrozeau 
chimiştii... 

Laboratorul 8 se pregătea pentru experienţele cu 
condensarea norilor şi Operatin, şeful laboratorului, avea 
multă bătaie de cap. Numai montarea utilajului pentru 
experienţe câte griji îi dădea. În prezent, pe o insuliţă 
îndepărtată, pustie, se termina montajul şi Operatin 
conducea personal lucrările. El lega însă alte planuri de 
baza experimentală de pe insulă. 

În institut, Operatin era stimat pentru competenţa-i 
profesională, dar nu prea îndrăgit din cauza politeţii lui 
reci şi ironice. 

Într-un număr festiv al gazetei de perete apăruseră 


caricaturile amicale ale principalilor colaboratori ai 
institutului. Atitudinea faţă de Operatin era exprimată 
prin următoarele strofe: 

Totdeauna pus la punct, elegant şi fin. 

De tovarăşul Operatin asta-i tot ce ştim. 

Nikolai  Illarionovici citi şi  mârâi mulțumit: 
caricatura şi mai ales aprecierile îi plăcuseră. 

— Aveţi un stil de muncă prea rece, i-a spus odată 
directorul institutului. Ar trebui să puneţi, ca să zic aşa, 
mai multă căldură... Staţi de vorbă cu oamenii, 
consultaţi-vă cu ceilalţi... mă rog... Ştiţi, asta sudează 
colectivul... 

Operatin ridică din sprâncene: 

— Vreţi să spuneţi că colectivul meu nu este 
suficient de orientat în ce priveşte scopul muncii? 

Nu, directorul nu putea să spună asta. Laboratorul 8 
se distingea printr-o punctualitate şi o ordine exemplară. 

Abia în ultima vreme, apariţia celor doi colaboratori 
nou angajaţi adusese o oarecare dizarmonie în atmosfera 
severă a laboratorului lui Operatin. Ciufulitul şi distratul 
Benediktov vărsa pe mese reactivi, spărgea multe vase şi 
făcea adesea  scurtcircuite. Se certa zgomotos cu 
Operatin şi - deosebit de surprinzător! - acesta din urmă 
îi suporta cu multă răbdark ieşirile. 

Odată cu apariţia lui Benediktov, problema piscicolă 
a început să ocupe un loc important în cadrul 
institutului. În orice caz, ocupase toate locurile bune pe 
coridoare: Benediktov îşi instalase acolo acvariile. Apuca, 
fără multă formalitate, de un nasture pe câte cineva din 
altă secţie şi-i vorbea multă vreme despre tainele 
organismului la peşti. Pe adjunctul directorului 
administrativ îndeosebi îl tot sâcâia, cerându-i fel de fel 
de seminţe şi altele, drept hrană pentru peşti. 

Hrănirea peştilor intra în obligaţiile noului laborant, 
celălalt nou angajat: un bărbat masiv, cu obrajii mari, 
ochii înguşti şi un moţ de păr roşcat căzut pe fruntea 
îngustă. Vova se obişnuise repede cu atmosfera ştiinţifică 


şi îşi dădea silinţa să cunoască totul. Când umbla cu 
spectrograful, fredonând încetişor un cântecel, aveai 
impresia că fragilele casete şi bucle sunt amenințate de o 
pieire inevitabilă. 

— De unde l-a mai recrutat Operatin şi pe ăsta? se 
spunea pe coridoare. Ce mutră de gangster! 

Spre uimirea tuturor însă, se dovedi cu vremea că 
labele uriaşe ale noului laborant ştiu să umble delicat şi 
chiar drăgăstos cu aparatele de precizie. Vova suda 
admirabil, developa cu sârguinţă spectrogramele şi ţinea 
la zi, cam agramat, dar amănunţit, jurnalele instalaţiilor 
- lucru la care nici Operatin nu se aştepta din partea lui. 

lar atunci când Vova organiză cercul de lupte 
clasice, tot tineretul din institut începu să-l stimeze. 

La început, cel mai mult l-a privit cu suspiciune pe 
Vova adjunctul directorului administrativ, deoarece 
laborantul avea la îndemână alcool. Dar observaţiile 
tainice şi  chestionarea şoferilor şi  mecanicilor 
institutului, care se împrieteniseră repede cu Vova, au 
arătat că noul laborant nu bea. 

— Mă mir, ridica din umeri directorul administrativ 
adjunct. O asemenea matahală să nu bea!... Ce se mai 
aude pe insulă, Nikolai Illarionovici? 

— Montajul e aproape gata. Plec mâine acolo, 
tocmai mă pregăteam... Nu faceţi o plimbare cu mine? 

— Cu plăcere, dar n-am timp. Prea e departe, şi să 
mergi cu şalupa... E incomod. Când o începe să sufle 
crivățul ce te faci? Să sta-a-ai pe insulă, ca Robinson... 

„Conducerea nu manifestă interes pentru deplasări 
pe insulă. Eh, cu atât mai bine”, îşi zise Operatin. 

Şalupa ieşi din golf şi, ridicându-şi botul, porni cu 
cea mai mare viteză, trăgând după ea mustăţi de spumă. 
Dimineaţa era liniştită, însorită, pătrunsă de răcoarea 
zilei de octombrie. 

Cu şapca trasă pe o sprânceană, Vova şedea lângă 
motor, la cârmă, şi se gândea că la înapoiere n-o să poată 
trece pe la cherhana. Luna trecută, abătându-se din 


drum la întoarcere, a trecut pe acolo şi a cumpărat ieftin 
icre negre pe care apoi Le-a vândut rentabil în oraş. 
Astăzi însă Operatin n-are de gând să înnopteze pe 
insulă, va trebui să-l ducă înapoi, aşa că poate să-şi ia 
gândul de la icrele negre. 

Deodată îşi ciuli urechile: prin zgomotul măsurat al 
motorului ajunse până la el o frântură dintr-o discuţie 
interesantă. 

— Nu, spuse Operatin, nu cred să ştie de cuţit. 

— Atunci de ce-au venit la mine? replică Benediktov. 
Rita spune că s-au interesat de trei cutii de metal. De 
unde până unde trei? într-una era cuțitul, în cealaltă, 
după cum spuneţi, au găsit acest manuscris, dar care o 
mai fi a treia? 

— Lasă asta în grija mea, Anatoli Petrovici, 
Dumneata vezi-ţi de treaba dumitale. 

— Eu nu-mi văd de treabă? Dumneata... 

— Termină, îl întrerupse Operatin. Nu suntem 
singuri. 

Legănându-se lin, şalupa alerga pe marea verde- 
albastră, răcoroasă, de toamnă. Vântul sufla din faţă. 
Operatin îşi strânse mai bine impermeabilul la gât. 
Benediktov aprindea mereu chibrituri; vântul le stingea, 
iar el, supărat, le arunca în apă. 

lată şi insula. Şalupa pătrunse într-un mic golfuleţ 
cu apa adâncă. Oprind motorul, Vova sări sprinten pe 
nisipul ud şi înfăşură parâma în jurul ţevii de compresor 
pe care o bătuse în pământ încă de la primele curse. 

Această insuliţă nelocuită, neprimitoare, era baza 
experimentală a laboratorului 8. 

Cu două luni în urmă, un bac cu motor se urcase cu 
pântecu-i plat pe ţărmul de nisip. Peretele dinainte se 
lăsase, transformându-se în punte de debarcare. 
Broaştele țestoase şi şerpii de apă care populau insula 
priveau încremeniţi cum din pântecele întunecat al 
bacului se târau pe țărm, bubuind şi zăngănind, un 
tractor şi o macara pe şenile. 


O veche cazemată rămăsese pe insulă din timpul 
războiului. Acum, la comanda Institutului de oceanologie, 
Direcţia de construcţii speciale reamenaja această 
construcţie joasă de beton spre a o folosi ca instalaţie 
experimentală pentru condensarea norilor. 

Benediktov şi Operatin urcară pe panta bătătorită 
de lut şi dispărură în fosta cazemată. Vova rămase jos. Se 
plimbă puţin de colo-colo, ţopăind pe nisip să-şi 
dezmorţească picioarele, apoi se aşeză pe o piatră şi 
căzu pe gânduri. 

Avea la ce să se gândească. Iată, sunt două luni de 
rând „îi dă bătaie” ca niciodată şi îşi pune în fiecare 
dimineaţă fişa la tabela de pontaj. Şi... ce folos? Unde-i 
cuțitul de dragul căruia a acceptat să lucreze ca 
laborant? Unde-i frumosul afiş pe care el, Vova, cu un 
turban alb, e înfăţişat cu cutitul înfipt în gât?... 

Îi crapă obrazul de ruşine, mai ales când se 
gândeşte la amici. Vin la el şi râd: 

— Io-te, mă, muncitorul! I s-a urcat ştiinţa la cap. 
Mult o să mai tragi mâţa de coadă? îl întreabă ei în 
bătaie de joc. 

Trebuie să lichideze. Numai de-ar termina odată 
dinamometrul! Va fi o chestie nostimă - cu plăcuţe de 
cuarţ şi cu astea... cum le spune... tensometre. Te urci pe 
el, îţi încordezi muşchii... şi poftim: aparatul îţi arată 
puterea. Ce, beculeţe şi sonerii - ca la rablele de pe 
stradă?! Ştiinţă!... 

Băieţii de la cercul de lupte clasice îl ajutau să pună 
la punct dinamometrul. Buni băieţi, nimic de zis, valabili: 
Vladimir Antonici în sus, Vladimir Antonici în jos!... 
„Vladimir Antonici, am executat corect apucarea?” Iar el 
răspundea: „Trebuie să te gândeşti! Unde îi îndoi braţul? 
În partea cealaltă trebuie! Noi, lucrătorii ştiinţifici, 
trebuie să privim creator...” 

Fraza aceasta Vova a auzit-o la o adunare înaintea 
alegerii comitetului sindical din institut. Şi i-a plăcut 
foarte mult... 


Deodată se supără pe propriile sale gânduri. Ia te 
uită, arc şi ce regreta! Cuţitul - asta-i trebuie lui! Turnee 
cu cuțitul din orăşel în orăşel... 

În apropiere, pe o stâncă, se lăsă un pescăruş. Vova 
fluieră, îşi agită braţele şi pescăruşul se înălţă greoi, 
bătând des din aripile curbate. 

Vova urcă panta spre cazemată. După ce sări în 
lianşeea betonată din jur, deschise uşa înclinată de oţel şi 
intră în coridorul subteran, plin de stelaje şi 
acumulatoare. Coridorul ducea într-o încăpere rotundă, 
cu cupolă, în care se afla un motor cu ardere internă. De 
nici, printr-o deschizătură îngustă, Vova pătrunse în 
cazemata propriu-zisă. 

Din cauza utilajului de laborator, peste tot era foarte 
strâmt. Căminul electric cu cromnichel era încins până la 
incandescenţă. La masă, în lumina strălucitoare a unei 
lămpi cu acumulator, Operatin şi Benediktov cercetau 
ceva. 

Operatin îi aruncă celui intrat o privire aspră: 

— Ce este? 

Vova se opri în mijlocul cazematei, cu mâinile în 
buzunare, cu haina descheiată, în ochi cu o licărire 
îndrăzneață, lipsită de respect. 

— Mi-aţi promis cuțitul? Mi-aţi promis! ridică el un 
umăr. Când va fi gata? 

Operatin începu să bată darabana cu degetele în 
masă. 

— Uite ce e, iubitule, începuel reţinut, dacă ai să mă 
mai plictiseşti, nu primeşti nimic. Tu nu vezi că utilajul 
nu-i complet montat? Mai ai răbdare, la naiba! 

— Ce răbdare! se răţoi Vova, ireverenţios. Am chiar 
prea multă răbdare! Eu atâta vă spun, daţi-mi-l mai 
repede. Altfel, să ştiţi... 

— Du-te, Bugrov, du-te. Şi familiarizează-te cu 
agregatul de forţă, că tu ai să-l deserveşti. 

Vova îşi dădu şapca pe ceafă şi ieşi. Răscoala de pe 
insulă fusese reprimată. 


— Nu înţeleg, spuse Benediktov, de ce-ţi baţi capul 
cu această gorilă? 

— Câtă lipsă de recunoştinţă! Operatin clătină din 
cap. Dar nu această gorilă îţi procură „hrana” cea de 
toate zilele? Şi ca să arate că a glumit, îl bătu pe umăr cu 
mâna întinsă, aşa cum ar fi făcut-o un robot. 

Benediktov nu spuse nimic, îşi trase doar mai 
departe fotoliul de pânză. 

— Are dreptate: trebuie să-i dăm zor, continuă 
Operatin. N-o să fim mereu singuri aici. Va trebui să ne 
ocupăm şi de condensarea norilor, şi atunci o să vină 
colaboratorii. Desigur, n-am să-i las să intre aici, jos, dar 
oricum... 

— Ascultă, îl întrerupse Benediktov, hai să vorbim 
deschis. Am ajuns cu experienţele la un punct mort. Eu 
caut căi noi, lucrez douăzeci de ore din douăzeci şi patru, 
iar dumneata... Ba ai o adunare, ba o consfătuire, ba faci 
curte mai ştiu eu cărei fetişcane... 

— Lasă fetişcanele în pace, rosti cu răceală 
Operatin. Şi în la cine te referi. Am căpătat de la ea 
informaţii extrem de utile. 

— Să lăsăm asta. Benediktov îşi ridică pleoapele 
grele şi-l privi pe fizician. ii minte prima noastră 
experienţă? Ai binevoit s-o numeşti clipa măreaţă. În 
momentul de faţă cum o mai apreciezi? 

— Ti-am mai spus-o. S-au manifestat forţe de 
respingere. Dar a existat penetrabilitate. Fie şi pentru o 
clipă, dar a existat. 

— Atunci de ce n-am mai reuşit să obţinem măcar 
încă o dată rezultatul acela? 

— Concepţia generală prezintă probabil o deficiență. 
Acţionează ceva neprevăzut de noi. 

— Deci, întâmplarea. Şi dacă este aşa, concepţia 
dumitale trebuie aruncată la gunoi. 

Operatin săltă din umeri. 

— Apreciez priceperea dumitale de a te exprima 
laie, rosti el sec. Dar ce propui în schimb? 


— Să ne întoarcem la materialul de la care am 
plecat - la cuţit. Cu acest cuţit Feodor Matveev, după 
rum afirmă, a omorât un om imaterial. Cum explici 
dumneata minunea indiană? 

— Eu nu prea cred în omul acela imaterial. Dar cum 
cuțitul este un fapt de necontestat, putem admite că 
lama cuţitului faţă de omul imaterial a acţionat normal, 
vorbi rar Operatin. Şi numai în raport cu materia 
obişnuită îşi manifestă penetrabilitatea. Pe de altă parte 
„se vede că transformarea se producea cu ajutorul unei 
instalaţii foarte simple, Anatoli Petrovici, am o nouă 
idee... 

Îi relată recenta discuţie cu Koltuhov despre 
episodul din manuscrisul lui Matveev referitor la 
electreţi. 

— Înţelegi? Poate că hinduşii foloseau electreţii ca 
sursă de energie. Electreţii au o proprietate ciudată, la 
care mă gândesc mult... 

— Care anume? 

— Schimbarea polarităţii. Uneori electreţii, abia 
pregătiţi, încep să-şi piardă sarcina. Sarcina scade până 
la zero, apoi apare din nou, numai că plusul şi minusul îşi 
schimbă locurile. În continuare, electretul cu polii 
schimbaţi persistă multă vreme. Uneori se întâmplă aşa, 
alteori nu. În cazul acesta, ce modificări se petrec în 
substanţa electretului? Care este pragul egal cu zero 
prin care trece sarcina lui? Aceasta-i întrebarea... 

— Magnetul  magnetizează fără să-şi piardă 
însuşirile. Electretul încarcă fără să-şi piardă sarcina, 
vorbi Benediktov, cu ochii întredeschişi, parca vrând să 
pătrundă sensul propriilor sale cuvinte. Admirabil! Asta 
confirmă ideea mea... Ascultă-mă! Trebuie creată o 
instalaţie în care cuțitul să fie emiţător. Cuţitul va 
împrumuta altor corpuri proprietăţile sale, modificându- 
le structura. Mai precis - le va „contamina”. cu 
penetrabilitate. 

Timp de câteva clipe, Operatin îl privi în tăcere pe 


Benediktov. 

— Să contaminezi cu penetrabilitate, repetă el încet. 
Cuţitul-emiţător... E o idee! 

— Ascultă mai departe, continuă Benediktov. Dacă 
mergi pe linia contaminării, trebuie să ţii seama de faptul 
că lama cuţitului nu este fier pur din punct de vedere 
chimic, ci oţel. Ce elemente pot să mai intre în 
compoziţia lui? 

— Ei, în primul rând, bineînţeles, carbonul, 
însoţitorul permanent al fierului. Mai departe - sulf şi 
fosfor, dăunătoare, dar inevitabile, nitrații... o anumită 
cantitate de oxigen, poate şi crom, nichel, mangan... 

— Perfect! Dar toate acestea, sper că ştii, se 
întâlnesc în alte proporţii şi la organismele vii! Aşa! 
Acum să analizăm susceptibilitatea lor magnetică. Cum 
stau lucrurile? Asta e de resortul dumitale. 

Operatin îl privea nedumerit pe biofizician. 

— Unde vrei să ajungi? 

— Răspunde-mi, te rog, la întrebare. 

— Bine, se supuse Operatin. Substanțele pot fi 
feromagnetice - cu susceptibilitate magnetică pozitivă, 
paramagnetice  - cu  susceptibilitate redusă şi 
diamagnetice - cu susceptibilitate negativă. Majoritatea 
substanţelor sunt paramagnetice... Dar toate astea n-au 
nicio legătură, cu organismul viu. Proteinele dispun de 
însuşiri deosebite. Ceea ce ai spus despre „contaminare” 
este foarte interesant, dar organismul viu, dragul meu, 
lasă-l în pace. El va rămâne imun la această 
contaminare. 

— Crezi? 

Benediktov se îndreptă în fotoliu. 

— Află de la mine, spuse el cu solemnitate, că 
proteinele - temelia vieţii - au proprietăţi feromagnetice. 

— Anatoli Petrovici; eşti surmenat... 

— lar dumneata eşti rămas în urmă! Ştii probabil că 
dacă unei substanţe  paramagnetice i se aplică 
concomitent două câmpuri perpendiculare unul pe altul - 


unul permanent, intens, şi celălalt alternativ, slab - 
substanţa începe să absoarbă energia câmpului 
alternativ. Dar nu ştii altceva: de curând s-a stabilit că în 
nucleoproteide există particule care în aceste condiţii 
manifestă proprietăţi feromagnetice... 

Benediktov scoase din servietă un caiet gros şi 
începu să-l răsfoiască. 

— Iată, am făcut extrase. 

Operatin luă caietul şi se cufundă în lectură. După 
ce termină de citit, ridică ochii asupra lui Benediktov: 

— Eşti un om şi jumătate! 

Începu să se plimbe prin cazemată, drept, uscăţiv, 
gata parcă să-şi ia zborul. 

— Înseamnă că o să-i venim de hac şi materiei vii? 
întrebă el. 

— In special materiei vii. Nu degeaba mi-am pierdut 
atâta vreme cu peştii... 

Operatin se răsuci pe călcâie: 

— Să facem bilanţul, Anatoli Petrovici. Preparăm un 
electret cu polaritate inversată, care va crea un câmp 
constant. îl intensificăm printr-o sarcină puternică de 
electricitate statică - generator Van de Graaf avem. Apoi 
creăm un al doilea câmp - alternativ, de înabă 
frecvenţă... Montăm instalaţia în aşa fel, ca cele două 
câmpuri să se încrucişeze. Într-unul din nodurile 
încrucişării vom plasa sursa „de contaminare” - cuțitul 
lui Matveev, în celălalt nod - radiantul... Pe unde 
ultrascurte, bineînţeles, ceva asemănător unei cuşti... 
Acolo vom introduce peştii dumitale. Sau câini. Orice! 
Schimbând intensitatea câmpurilor, vom căuta unghiul 
dintre ele, vom căuta, până când vom obţine... Operatin 
e:? a surescitat ca niciodată. Vom sili cuțitul să-şi 
transmită însuşirile unui alt obiect! 

Şfătuindu-se şi întrerupându-se unul pe altul, cei doi 
oameni de ştiinţă se apucară să schiţeze pe hârtie 
variantele viitoarei instalaţii. Deodată Benediktov zvârli 
creionul şi se ridică pocnind din încheieturi... 


— Cuţitul! strigă el. Ne trebuie cutitul! Fără el nu 
facem nimic! Nu cauţi cum trebuie, Nikolai Illarionovici. 

— De trei ori am cercetat fundul în locul acela... 
Operatin făcu o pauză. Apoi, coborând vocea, întrebă: 
Soţia dumitale are vreun motiv să pună piedici muncii 
noastre? _ 

— Să pună piedici?... În ultimul timp a încercat, într- 
adevăr, cu multă insistenţă să mă convingă... Ar fi vrut să 
renunţ la experienţe, dar să pună piedici!... De ce mă 
întrebi?... 

— De ce? Pentru că degeaba căutăm acolo. Cuţitul 
nu s-a dus la fund. Am impresia că Mărgărită Pavlovna l- 
a ascuns. 

— Nu se poate! Benediktov se posomori. De ce să-l 
ascundă? 

— Dar de ce ţi-a cerut să renunţi? 

Benediktov nu răspunse. Se oprise în faţa căminului 
electric. Reflexele roşiatice ale plasei incandescente 
cădeau pe faţa-i mohorâtă. 


— În sfârşit - lasă asta în grija mea, spuse 
Operatin... Vom avea cuțitul! 
CAPITOLUL. V 


În care lui Valerik Gorbacevski (deci şi cititorului) i 
se îngăduie să viziteze misteriosul laborator din strada 
Bondarnii înainte de a trece la aceste experiențe, dați-mi 
voie să-mi exprim speranța ca nimeni dintre voi nit va 
risca să săvârşcastă o nenorocire, încercând să le repete 
numai aşa, din amuzament. 

M. FARADAY: „Istoria luminării. 

Se certau destul de des şi se împăcau repede. 
Această despărţire însă fusese de lungă durată, pentru 
că sistemul „ragia-ioga” impunea singurătate. 

Acum se terminase cu „ragia-ioga”. Iura recâştigă 
kilogramele pierdute în zilele „pei Tecţionării spiritului”, 
îşi cumpără o nouă cămaşă ecosez, în culori ţipătoare, şi 
îşi anunţă participarea la campionatul de ping-pong al 
institutului. 


Îi telefonă Valiei şi spre seară se întâlniră ca de 
obicei în colţ, la farmacie. 

— Iura veni cu ghitara pe umăr, dar Valea era atât 
de bucuroasă, încât nici nu-i făcu observaţie. 

Dinspre cuptoraşul din colţul străzii venea un miros 
ispititor de castane prăjite. Iura cumpără o pungă de 
castane şi i-o oferi Valiei. Drept mulţumire, ea îi zâmbi şi 
porniră spre Bulevardul Mării. 

Vorbeau verzi şi uscate. lura povesti autocritic 
despre tristul deznodământ al sistemului „ragia-ioga”. 
Valea râse mult, iar castanele se dovediră foarte 
gustoase. 

Se aşezară pe bancă, lângă fântânile arteziene 
luminate dedesubt, prin apă, de becuri colorate. Iura luă 
câteva acorduri şi începu să cânte încetişor pe melodia 
cunoscutei romanțe din filmul „Fata fără zestre”: 

Îţi, cânt a mea iubire pe strune de ghitară. 

Auzi cum bate-n pieptu-mi inima de mercur?... 

— Vai ce aiureală poţi să cânţi! nu se putu stăpâni 
Valea. _ 

— Credeam că o să-ţi placă. În sfârşit... Puse ghitara 
pe bancă: Ce mai e nou? 

— Nou? Ştii, Iura, cât m-a ajutat manuscrisul lui 
Matveev? în dizertaţia mea despre Trediakovski şi 
reforma scrierii... 

— Dizertaţia ta! Parcă ai s-o termini vreodată? 

— Ce obicei nesuferit ai - să mă întrerup!! observă 
Valea. 

— Ei, hai, lasă, să nu ne certăm, propuse el 
împăciuitor. Cu atât mai mult cu cât eu aş avea mai 
multe motive să mă supăr. 

— Aşa? Valea îi aruncă o privire plină de 
nedumerire. Vrei să fii mai concret, te rog? 

Iura încercă să se eschiveze, dar ea insistă. Simţea 
nevoia să limpezească neîntârziat lucrurile. 

— Bine, acceptă el. La urma urmei, de ce să tac. Tu 
cochetezi cu acest tip, iar eu... 


— Cu cine cochetez? întrebă Valea, pe un ton 
glacial. 

— Cu Operatin. Ai să-mi spui poate că nu te-ai 
întâlnit cu el? 

— Ba da, m-am întâlnit. Şi ce-i cu asta? 

— Nimic. 

Iura sparse cu zgomot o castană între dinţi şi începu 
să mestece pe îndelete. 

— Ce drăguţ din partea ta! izbucni Valea, precipitat. 
Tu nu vrei să mă vezi, nu răspunzi la telefon şi-ţi închipui 
că pentru capriciile tale eu sunt obligată să stau închisă- 
n casă... 

— Nu sunt de loc gelos, afirmă Iura pe un ton oficial. 

— Te rog, nu mă întrerupe! 

Timp de un minut ronţăiră cu înverşunare castane. 

— Asta-i bună: cochetez! Valea nu-şi ascundea 
indignarea. Mă duceam spre casă, iar el avea acelaşi 
drum. M-a salutat. Ei şi? Ce, nu trebuia să-i răspund? Am 
mers împreună. E un om foarte cumsecade şi foarte 
instruit. Şi, printre altele, nu umblă pe străzi cu balalaica 
după el... 

— Cu ghitara, o corectă Iura. 

— E o plăcere să discuti cu el... 

— Şi să stai la cofetărie, interveni Iura. 

— Da, am mâncat îngheţată. Valea roşi uşor. Dar să 
mă urmăreşti - asta-i odios! 

— Nici prin cap nu mi-a trecut să te urmăresc! Te-au 
văzut băieţii şi mi-au spus. Mie mi-e absolut indiferent. 

— Aha, ţi-e indiferent? Atunci află că a venit şi la 
facultate, la mine, după manuscris. Şi a mai venit o dată, 
când mi l-a adus. La urma urmei... 

— Ce face?! strigă Iura. I-ai dat manuscrisul? 

— Mi-a vorbit cu multă simpatie despre tine... 

— De ce i-ai dat manuscrisul?! 

— Te rog, nu striga! V-a felicitat, pe tine şi pe Kolea, 
că aţi descifrat inscripţiile de pe cutii... 

— Şi asta i-ai povestit? 


— Dar ce? E secret? Pur şi simplu aveţi o idee 
preconcepută despre acest om. 

— „Idee preconcepută”! bombăni Iura. Şi Rex, tot 
idee preconcepută a avut? Doar ştii că e un câine absolut 
obiectiv. Ţii minte cum a mârâit când l-a văzut pe 
prietenul tău? Nu poate să-l sufere!... 

— În primul rând, nu mi-e prieten! Iar în al doilea 
rând, ce legătură are Rex cu toate astea? 

— Cum, nu ştii? Câinii se pricep foarte bine la 
oameni. Un câine binecrescut nu-l va mârâi niciodată pe 
un om cumsecade, poţi să fii sigură. 

Valea izbucni în râs: 

— Zdrobitor argument, ce să spun! 

— Mă rog, să zicem, nu-i vorba de Rex aici, dădu 
Iura înapoi. Dar tu nu-nţelegi că Operatin se învârte ca 
un ţipar în jurul acelei întâmplări?... 

Se opri şi nu vru să povestească mai departe. Dar 
Valea era curioasă şi insistentă. 

— Bine, continuă lura. Dar ţine seama, să nu mai 
spui nimănui. Deşi, nu-i cine ştie ce secret... 

Valea dădu nerăbdătoare din cap. 

— Ţii minte când mergeam cu iahtul şi de pe 
motonavă a căzut în apă o femeie? 

— Într-un sarafan roşu? se învioră Valea. O 
psihopată! Nici nu ne-a mulţumit. 

— Vezi, ai grijă. Să n-o vorbeşti de rău faţă de 
Nikolai. El... cum să-ţi spun... în sfârşit, o vede cu ochi 
buni - mi se pare că există o asemenea expresie. 

— A înnebunit! Are nişte ochi atât de stranii... 

— Ochii? Asta n-ar fi o nenorocire, spuse Iura pe Un 
ton conspirativ. Dar e măritată... 

Valea se ridică. Nu mai putea suporta să stea jos. 

— Valea, ce-ţi trece prin minte?! Dar nu-i vorba de 
asta. Ascultă-mă... N 

Iura o luă de braţ şi o conduse pe alee. li povesti 
cum a cercetat Operatin fundul mării şi cum el, Iura, 
împreună cu Kolea i-au făcut Mărgăritei Pavlovna o vizită 


inopinată şi s-au convins că între ea şi cele trei cutii ale 
lui Matveev există o legătură. 

Deodată Iura se opri şi se uită la ceas: 

—  Valea-Valentina, iartă-mă, nu te supăra, dar 
trebuie să plec. Am iniţiat cu Kolea o treabă 
interesantă... 

— Ce fel de treabă? Tot pe linie Sherlock Holmes? 

— Nu. Pe linia ştiinţei şi-a tehnicii. Înţelegi? Astăzi 
facem o experienţă, şi băieţii mă aşteaptă... 

Se despărţiră în staţia de troleibuz. 

După douăzeci de minute, lura traversa cu paşi 
repezi străduţa Bondarnii, îndreptându-se spre casa lui 
Nikolai; Gangul repeta în ecou nişte bubuituri de tun: 

O femeie înaltă şi plină scutura un covoraş. 
Văzându-l pe Iura, se opri să-i zâmbească. 

— Nu te-ai mai arătat de mult pe aici, Iuri 
Timofeevici. 

— Bună seara, Klavdia Semionovna. 

Iura vru să treacă mai departe, dar femeia avea chef 
de vorbă. Strângând pentru o clipă covoraşul la pieptu-i 
masiv, spuse cu voce melodioasă: 

— Înainte treceai mereu pe la noi, iar acum te-ai 
făcut mândru, măi, măi! 

— Nu prea am timp, mormăi lura. 

— Ori e ziua lui Kolea astăzi? Mereu vine lume. Şi 
numai tineret, îi comunică femeia cu amabilitate. Ştiţi că 
Vladimir al meu lucrează acuma tot în domeniul ştiinţei. 

— Ştiu, l-am văzut acum câteva săptămâni... 

— Aaa! E mare inventator. 

— Îmi pare foarte bine. Vă rog să-i transmiteţi 
salutări din partea mea. 

Iura îi zâmbi la repezeală, înclină din cap şi o zbughi 
pe scări în sus. 

— Am să-i transmit, cu plăcere! îi cântă în urmă 
femeia şi-şi întări făgăduiala printr-o nouă lovitură de 
tun. 

Sărind câte trei trepte deodată, Iura ajunse sus şi 


dintr-o smucitură deschise uşa, în dosul căreia se auzeau 
voci şi râsete. 

Misterioasa suprafaţă a lui Mobius îi captivase pe 
Nikolai şi pe Iura. Au citit tot ce se putea găsi despre 
proprietăţile ei matematice. Voluminosul caiet „Diverse” 
se umpluse cu formulele şi schiţele verigilor răsucite. 
Printre alte informaţii apăru în el o scurtă descriere a 
vieţii lui August-Ferdinand Mobius, geometru german, 
profesor la Universitatea din Leipzig, care a stabilit 
primul, în anul 1858, existenţa suprafeţelor cu o singură 
faţă. 

Nu l-au uitat nici pe profesorul Johann-Benedict 
Liesting de la Universitatea din Gottingen care, fără să 
ştie nimic despre suprafaţa lui Mobius, a descoperit-o 
după şapte ani pentru a doua oară. 

Erau pomeniti şi alţi matematicieni care au construit 
suprafeţe de acest gen, mult mai complicate însă decât 
inelul lui Mobius, cum ar fi, de pildă, „suprafaţa lui 
Klein” - ceva în genul unei sticle care străpunge cu gâtul 
îndoit propriul său perete... 

„Meritul suprafeţei lui Mobius nu constă numai în 
faptul că este prima; ea este şi cea mai simplă din cele 
posibile în lumea tridimensională, şi cea mai indicată 
pentru noi”, rezumară prietenii noştri. 

— Grozavă idee ai avut, Kolka! se extazie Iura, 
bătându-şi prietenul pe spate. Să utilizezi o foaie cu o 
singură faţă! Sunt sigur că inelul lui Mobius ne va da 
câmpul de care avem nevoie. 

Lui Nikolai îi făcea plăcere să audă toate astea. Un 
zâmbet larg, larg de tot, îi deschise buzele. Dar deodată 
se încruntă şi răspunse: 

— Termină, afumătorule de răşini! S-o vedem mai 
întâi... 

— Dar îţi dai tu seama ce-ar fi? Niciun fel de 
conductă! Şuvoiul de ţâţei străbate foarte liniştit marea! 

Fără să vrea, Nikolai se lăsă cuprins de emoția 
prietenului: 


— Ştii, Iurka, am făcut un calcul: pe traseul 
Transcaspicei renunţarea la conductă va da o economie 
de douăzeci şi cinci de mii tone de metal... 

— De economii îţi arde ţie acum? 

Iura se înflăcără de-a binelea. Vom învăţa să dirijăm 
suprafeţele! Păi asta ar fi o descoperire epocală! 

— Termină cu entuziasmul tău copilăresc! se 
burzului iarăşi Nikolai. Descoperire epocală! mai 
gândeşte-te la ce spui. Şi adăugă calm: Cu forţele 
noastre limitate putem urmări numai un obiectiv limitat: 
să mărim tensiunea superficială a picăturii de mercur. 
Deocamdată atât! Dacă reuşim... Dacă!... Atunci trecem 
la ţâţei. 

Iura se posomori: 

— Numai atât? 

— Numai. Şi încă ceva: să nu baţi toba prin institut. 
Nici şefului să nu-i spui deocamdată nimic. Ai înţeles? 

— Strict confidenţial! Am înţeles, oftă Iura cu 
tristeţe. Uite-aşa îl oprimau odinioară inchizitorii pe 
Galilei. 

Nikolai începu să râdă: 

— Ia te uită la el, bietul „Galilei Timofeevici”... 

Veranda din străduţa Bondarnii se transformase 
iarăşi în laborator. În fiecare seară găureau, lipeau, 
făceau montaje electronice ingenioase. Iura şi Nikolai 
erau ajutaţi de încă trei ingineri tineri din secţia de 
automatizare. Lumina se stingea deseori şi începea 
meşteritul pe lângă contor, la flacăra chibritului. Noroc 
că mama lui Nikolai era o femeie cumsecade, 
înţelegătoare şi cu o răbdare fără margini. 

Laborantul Valerik Gorbacevski murea de 
curiozitate. Asculta cu interes discuțiile despre 
manuscrisul lui Matveev. Îi ajuta cu plăcere, în timpul 
liber, pe Privalov şi Baghanli: alerga la atelierul de suflat 
sticlă să lipească tuburile, ajută la căratul în laborator a 
statorului unui dinam vechi, care ruginea în curtea 
institutului. Nimeni nu-i explica lui Valerik la ce sunt 


necesare toate astea. lar el era prea mândru ca să-i 
plictisească punând întrebări. 

Şi afară de asta se cam temea de inginerul Poţapkin. 
Îşi închipuie probabil că el, Valerik, nu face altceva decât 
să bată bulevardul şi să se lege de fete. Ei şi? N-are 
decât să-şi închipuie! 

De un singur lucru îi părea nespus de rău: după 
întâmplarea de pe bulevard, desigur, n-o să-l mai ia pe 
iaht, deşi mai înainte chiar Poţapkin îi promisese că va 
face parte din echipaj. 

N-are decât!... 

Multă vreme mândrul Valerik s-a ţinut tare, dar 
până la urmă nu s-a mai putut stăpâni. S-a apropiat de 
Iura şi l-a întrebat, uitându-se în altă parte: 

— N-aveti nevoie de ajutor, seara? 

— Scara? lura îl privi cu atenţie. De unde ştii tu ce 
facem noi seara? 

— Doar nu sunt surd... Ce anume faceţi nu ştiu, dar 
ştiu că faceţi ceva. Şi m-am gândit: poate aveţi nevoie de- 
o mână de ajutor. 

— Şi cu şcoala cum rămâne? 

— La şapte, opt, termin cursurile. Pe urmă îs liber. 

— Bine, vino mâine pe la opt. Iura îi dădu adresa lui 
Nikolai. Dar baga.de seamă: niciun cuvânt nimănui 
despre ce-ai să vezi. Nici lui Boris Ivanovici, Munca lor e 
una, a noastră - alta. 

Valerik dădu din cap. 

— La urma urmelor, mai ştii? zâmbi Iura unui gând 
ce-i trecuse în clipa aceea prin minte. Cândva şi Faraday 
a fost laborant. 

— Faraday? 

— Da, ce te miri? Aşa că şi pe tine te aşteaptă poate 
un viitor măreț! 

Valerik, măgulit, lăsă totuşi ochii în pământ, cu 
modestie. 

— Dar ce-o să zică Nikolai Sergheevici? întrebă apoi 
precaut. 


— Vorbesc eu cu el, n-ai grijă. Mare puşlama eşti. 

— Nu sunt, lura Timofeevici. 

— Ba eşti. Dar mie, nu ştiu de ce, mi-eşti simpatic. 
Poate tocmai de aceea. 

— Prin urmare, pot să vin, se bucură Valerik. 

Iura deschise larg uşa şi intră pe verandă. Toată 
lumea era adunată. Nikolai şi ceilalţi trei ingineri 
meştereau la aparate. Valerik îi ajuta cu un aer 
preocupat. Nu bănuia câtuşi de puţin că-i este sortit să 
devină eroul zilei. 

— Unde-mi umbli? întrebă Nikolai, întorcând capul. 
Ai fi putut să vii azi mai devreme. 

— Consoarta lui nenea Vova m-a reţinut şi m-a rugat 
să-ţi transmit un salut călduros, minţi Iura cu neruşinare. 

— Dar ghitara de ce-ai adus-o? 

— Ca să vă cânt. 

— Panglicar ce eşti! Treci aici şi verifică legăturile! 

— Uite de ce am adus ghitara, spuse Iura de astă 
dată pe un ton serios. Diapazonul generatorului nostru 
vibrează sub acţiunea electromagnetului, nu? Dar 
electromagnetul reprezintă un câmp magnetic în plus. 
Frecvenţe parazite. Şi atunci m-am gândit... 

— E clar! îl întrerupse oacheşul Husein Amirov. Şi 
ghitara poate fi acordată după diapazonul etalon, ba încă 
mai simplu decât electromagnetul. Ai dreptate, dragul 
meu! 

— Dar durata sunetului? întrebă Nikolai. 

— Parcă mult ne trebuie nouă? răspunse lura. Ating 
o coardă, ea va scoate un sunet, şi diapazonul va începe 
să vibreze. Două secunde ne ajung. Pentru fiecare poziţie 
a experienţei e absolut suficient. Ei, începem? 

După un paravan albastru, din material plastic, ce 
despărţea o parte din verandă, pe o masă mare era 
montată instalaţia. Aceeaşi „inimă de mercur” şi acelaşi 
generator. Dar acum deasupra instalaţiei se înălța un 
uriaş inel al lui Mobius - o verigă răsucită din tablă de 
aramă. Bobinele care înconjurau inelul erau legate la 


circuitul extern al generatorului, iar în interiorul inelului 
se afla balanţa cu „inima de mercur”. 

Inelul lui Mobius cu o singură suprafaţă! Inginerii 
presupuneau că sub acţiunea câmpului creat de el, 
tensiunea superficială a mercurului va creşte mult şi va 
strânge picătura într-atâta, încât să nu mai pulseze. 
Adăugându-i-se apoi mercur până la reluarea pulsaţiei, 
se va putea calcula, în funcţie de creşterea greutăţii, cu 
cât s-a mărit tensiunea superficială. 

lar pe urmă, după ce va fi găsită frecvenţa optimă, 
se va trece la experienţe cu produse petrolifere... 

Nikolai legă instalaţia la baterie - pentru asta însă 
trebui să se vâre sub masă şi să-l deranjeze pe Rex, care 
dormea paşnic în colţ. 

Iura verifică legăturile. Becul cu neon din minerul 
şurubelniţei lui se aprindea mereu, licărind cu o lumină 
roză. 

— Totul e în ordine! anunţă el. Să începem 1 

„Dann-dann”, vibra încetişor şi duios diapazonul în 
liniştea încăperii. 

Iura răsucea în grabă cuiele ghitarei. Apoi acordă şi 
întrerupătorul cu diapazon, mişcând greutăţile de pe 
ramurile lui. 

Acum era de ajuns să atingi struna respectivă a 
ghitarei, şi contactele se întrerupeau de patru sute 
patruzeci de ori pe secundă în circuitul de înaltă 
frecvenţă. 

„Inima de mercur” pulsa nepăsătoare în câmpul 
misterios al inelului lui Mobius. Experimentatorii noştri 
ştiau, desigur, că-i aşteaptă căutări îndelungi şi 
plicticoase ale regimului de rezonanţă. Ştiau că nu de la 
primele încercări experienţa va reuşi. Şi totuşi... Totuşi, 
în sufletul fiecăruia din ei se cuibărise speranţa: dar dacă 
„Minunea” se va produce chiar astăzi? 

„Minunea” nu voia să se producă. 

— Să modificăm condiţiile, propuse Nikolai. Valerik, 
ia nota „şi. 


„Dann-dann...” 

Iura ciupea struna respectivă a ghitarei. 

Linişte. 

Şi deodată - o puternică bătaie în uşă. 

— Cine poate fi? se întrebă Nikolai. Mama vine 
târziu astăzi. 

Dădu la o parte colţul perdelei, se uită şi le făcu un 
semn cu mâna. 

— Confidential! şopti Iura cu înţelegere. 

Inginerii se  depărtară de aparate şi traseră 
paravanul. Lângă instalaţie rămăsese doar Valerik cu 
diapazonul în mână şi Rex. 

— Mai multă viaţă! strigă Iura conspirativ. 

Şi lovind strunele ghitarei începu să danseze bătut, 
pe loc, într-un tempo nebunesc, cântând în acelaşi timp. 

Ce tot umbli după mine, ocheşico, draga mea! 

Ori în sân ai mătrăgună, să mă otrăveşti cu ea?... 

Nikolai trase zăvorul, deschise... şi Vova, într-o 
pijama albastră, în dungi, intră pe verandă. 

— Salut societatea veselă, spuse el politicos şi, 
cercetând veranda, îşi opri privirile pe paravanul 
albastru şi pe căpeţelele de sârmă aruncate pe jos. Apoi 
trecu pe la fiecare din tinerii prezenţi şi le strânse mâna. 
Petreceţi? întrebă el. Foarte bine! Kolea, am trecut pe la 
tine doar pentru un minut. Scoase din buzunar un arc 
ruginit. Vrei să calculezi ce forţă are? 

— Parcă spuneai că ai trecut la dinamometre 
electrice, îl tachină Iura. 

— Păi dar! răspunse Vova cu demnitate. Ăsta-i al 
unui prieten. A trecut pe la mine şi mă roagă să-l ajut 

Nikolai măsură la iuţeală diametrul arcului, aprecie 
oţelul din care era făcut şi mişcă de câteva ori cursorul 
riglei de calcul. 

— Douăzeci şi opt de kilograme. 

— Mulţumesc, Kolea. 

Vova îşi luă arcul şi porni spre uşă. În clipa aceea de 
după paravan se auzi un zgomot sec. Inginerii schimbară 


priviri între ei. Vova se întoarse repede, curios, dar şi 
alarmat. De sub paravan apăru Rex, zgâriind leneş 
podeaua cu ghiarele. Se întinse şi mirosi picioarele lui 
Vova. 

— Marş! Marş de aici! se răsti Vova, retrăgându-se 
înspre uşă. Mie asta nu-mi place. Am mai păţit eu... 

Vova ieşi. Nikolai închise uşa după el. Pentru orice 
eventualitate, lura mai bătu de câteva ori tactul în podea 
şi, lovind strunele başilor, începu dă cânte: 

Da, în sân tii mătrăgună, să mă otrăveşti cu ea... 

Poţi să-mi dai şi şoricioaică, nu mă tem, iubita mea! 

Dârla-dâria, dăârla-dârla... 

Nikolai dădu paravanul la o parte. Balanța cu „inima 
de mercur” era smulsă de la locul ei. În mica băltoacă a 
soluţiei vărsate, printre picăturile strălucitoare de 
mercur, zăcea generatorul răsturnat. Alături, răsturnat 
pe masă, Valerka, alb ca laptele, ţinea lângă obraz mâna 
dreaptă, cu degetul mic depărtat, şi se uita la el cu ochii 
ficşi, larg deschişi. 

CAPITOLUL. VI 

În care rolul principal îl joacă degetul mic al lui 
Valerik Gorbacevski 

Nu-ţi baga degetul - ai să ţi-l rupi! 

Zicătoare rusească. 

În după-amiaza aceea, Privalov şi  Koltuhov 
rămăseseră la institut. 

— Am citit tot ce-am găsit despre perioada aceea, 
povestea Boris Ivanovici. Multe lucruri din expediţia lui 
Bekovici sunt de neînțeles. Specialiştii consideră că la 
Hiva a făcut o mare greşeală împărțind detaşamentul în 
cinci. Unii l-au socotit chiar trădător. Nici în ceea ce-l 
priveşte pe Kojin lucrurile nu sunt clare... 

— Ia stai, îl întrerupse Koltuhov. Oare nu despre 
acest Kojin aminteşte Soloviov în „Istoria” lui? Cică-şi 
făcea de cap în Astrahan şi a intrat în curtea 
ambasadorului din Buhara într-un cărucior tras de porci. 

— Ba el e, ai dreptate. Dar nu uita - că acest Kojin 


era de origine modestă şi, cu firea lui, nu-i de mirare că 
nu-l agreau colegii de slujbă la Marea Caspică, toţi 
prinți; e clar că aceştia îi minimalizau meritele şi-l 
calomniau. Dar Kojin era în orice caz un mare hidrograf. 
El a întocmit prima hartă a Golfului Finic. Chiar şi la 
Marea Caspică... 

— Bun. Dar nu de Kojin e vorba. Despre Matveev ai 
găsit ceva? 

— Nimic. Niciun fel de referiri. Totuşi, întrucât 
manuscrisul lui e un document autentic... 

— Cred, îl întrerupse iarăşi Koltuhov. Cred totul. 
Cred şi în numerele de circ electrice din templul zeiţei 
Kali. Dar în privinţa preotului imaterial şi a trecerii 
uleiului prin apă - locotenentul tău minte. 

— Pavel Stepanovici! Te rog să mă scuzi, dar tot aşa 
s-ar fi exprimat şi Matveev dacă i s-ar fi povestit despre 
televizor. 

— De loc. Matveev ştia probabil de ipoteza lui 
Lomonosov, că sub acţiunea electricităţii un fascicul se 
poate abate, şi ar fi crezut. Dar când citesc într-un roman 
ştiinţifico-fantastic că televizorul viitorului va transmite 
mirosul - asta nu cred. Mirosul nu este un fenomen care 
are la origine undele. Despre asta a scris şi Lucretius. 

— Lucretius a greşit, greşeşti şi dumneata, zâmbi 
Privalov. De curând s-a stabilit că, după frecvenţa 
oscilaţiilor, mirosul se situează între undele radio şi 
radiaţiile infraroşii. Dacă un borcan cu miere e închis 
ermetic, albinele nu simt, dar dacă prin capac trec 
radiaţii infraroşii, albinele dau buzna... 

Koltuhov scoase un sunet nearticulat ce semăna cu 
un „hm”. 

— Fă-mă să înţeleg următorul lucru, rosti apoi foarte 
clar şi răspicat: cum se hrănea acest preot imaterial? Şi 
pe ce stătea? Cum umbla şi de ce nu se prăvălea în 
pământ? Asta-i tot. Tu spune-mi, iar eu am să stau liniştit 
şi-am să ascult. 

Privalov nu se gândise la asemenea amănunte ale 


vieţii preotului imaterial. El îşi trecu maşinal degetele 
prin păr, până la ceafă. Gestul îl amuză copios pe 
interlocutorul său. 

— Te scarpini la ceafă, Boris Ivanovici? Foloseşti 
vechea metodă de intensificare a gândirii? 

297. 

Şi Koltuhov, foarte mulţumit de sine, cântă încetişor: 

La uzinele Putilov conurile s-au. blocat. 

Meşterul, mofluz, se uită şi se scarpină în cap... 

— Pe mine nici nu mă interesează preotul ăsta 
imaterial, spuse înciudat Boris Ivanovici. Mă interesează 
doar trecerea uleiului prin apă. 

— Faptul în sine? întrebă Koltuhov. 

— Da, presupun că e un fapt. Nu văd de ce ar fi 
născocit Matveev acest amănunt. În comparaţie cu alte 
„Minuni” nu e spectaculos. Şi în general... nu ştiu, dar 
cred în sinceritatea lui. 

— Nu te supăra, Boris, dar te-ai cam ţicnit de când 
cu această conductă fără ţevi. 

— Atunci poate că şi Baghanli s-a ţicnit. 

Koltuhov nu răspunse. Privalov se uită la ceas şi se 
ridică. 

— De altfel, trebuie să vină încoace. Pe el îl aştept. 
Nu vrei să-ţi arunci o privire asupra instalaţiei noastre? 

— Dar ce, e gata? 

— Aproape. 

— De, dacă zici tu... La urma urmelor, trebuie să ştiu 
şi eu ce se întâmplă în institut... 

Coborâră împreună la parter şi, după ce străbătură 
un coridor lung, Privalov descuie o uşă. În mijlocul 
încăperii se înălța statorul unui mare dinam. În interiorul 
statorului, atingând aproape piesele polare şi bobinele, 
se afla o spirală din ţeavă de sticlă umplută cu lichid roz; 
capetele spiralei erau unite cu rezervorul şi pompa 
centrifugă. 

— Alambic de înaltă frecvenţă, râse Koltuhov, 
atingând sticla rece. 


— La această instalaţie efectuăm două experienţe, 
spuse Privalov. Lichidul de pe ţeavă e apă. Acidulată, ca 
să servească drept conductor, şi colorată, ca să se vadă 
mai bine. Şi acum, priveşte. Prima experienţă. 

El apăsă butonul demarorului magnetic. Pompa 
centrifugă începu să lucreze cu un ţiuit uşor, făcând să 
circule lichidul roz prin spirala de sticlă. 

— Bobina statorului nu e legată la reţea, arătă 
Privalov. E legată numai de voltmetru. Fii atent! 

Acul voltmetrului tresări şi alunecă spre dreapta. 

— Înţelegi? 

— Ce să înţeleg? Străbătând liniile de forţă 
magnetică ale statorului, lichidul-conductor induce în 
bobină forţa electromotoare. Nimic nou: pe acest 
principiu se bazează contorul pentru lichidele ce trec 
printr-o t<avă din material nemagnetic. 

— Ai dreptate. Nimic nou. Dar în contor se obţine o 
tensiune neglijabilă, pe când la noi... 

— Oho! exclamă Koltuhov, după ce se uită la 
voltmetru. Cum ai - obţinut asta? 

— Baghanli! răspunse scurt Privalov. Acum să facem 
experienţa în ordine inversă. 

Scoase pompa din funcţiune. Lichidul lunecă înapoi 
în rezervor, iar acul voltmetrului reveni.la „zero”. 

— Acum nu fac altceva decât să alimentez bobina. 
statorului. 

El apăsă pe un alt buton. Lichidul roz, fără să fie 
pompat, porni singur pe spirală. 

— Să-i îngreunăm mişcarea. Privalov răsuci rotiţa 
ventilului. Uită-te la manometru. Aş putea să măresc şi 
mai mult rezistenţa şi să obţin o presiune mai mare. Dar 
sunt limitat de trăinicia ţevilor de sticlă. Inţelegi ce.se 
întâmplă? 

Koltuhov părea îngândurat. Ochii lui însă priveau 
ager, fără să clipească, de sub sprâncenele cărunte. 

— Stai puţin. Deci lichidul, aflându-se într-un câmp 
electromagnetic, începe să urce singur... E modelul 


deplasării lichidului într-o conductă fără ţevi? 

— Da. Cu deosebirea că acolo ţevile vor fi înlocuite 
prin tensiunea superficială a lichidului, iar bobinele şi 
magneţii prin câmpul orientat. N 

— O deosebire foarte mică. In ochii lui Koltuhov 
apăru din nou un zâmbet ironic. Mărturisesc totuşi că 
experienţa e interesantă. Aici toată cheia constă pare-mi- 
se în schema bobinajului şi în felul alimentării cu energie 
electrică. Dar acolo, în largul mării - Koltuhov arătă cu 
capul spre fereastră - şuvoiul de ţâţei va întâlni 
rezistenţa apei. Va fi nevoie de o presiune uriaşă ea să 
împingă şuvoiul pe o distanţă de trei sute de kilometri. 
Suportă oare o asemenea presiune ţeava ta invizibilă - 
pelicula tensiunii superficiale? îţi dai seama ve uriaşă 
trebuie să fie tensiunea ca să poată înlocui pereţii unei 
ţevi de oţel? 

— Da, îmi dau seama. Asta este. Deocamdată nu pul] 
tem stăpâni tensiunea superficială, deşi există multe 
proiecte şi s-au făcut destule încercări. Am impresia că; 
tinerii experimentează ceva, în taină, ca să nu ştiu eu, 
Dar nu asta e important. Şuvoiul de ţâţei pe traseu nu va 
disloca apa, ci o va penetra. Nu va întâlni rezistenţă. De 
aceea nu va fi nevoie de o tensiune superficială chiar atât 
de uriaşă; doar atât cât să menţină lichidul în şuvoi... 

— Iar începi cu basmele indiene! bombăni Koltuhov. 
Penetrabilitate! Imaterialitate!... 

Pe coridor se auziră paşi repezi. Uşa se deschise şi 
intră Baghanli. 

— A, inginerul-şef! îi întinse mâna lui Koltuhov. 
Oponentul principal! Ai venit să admiri instalaţia? 

— A binevoit să ia. cunoştinţă de existenţa ei, 
observă Privalov, la rândul lui ironic. 

— Şi? Ce zici? Baghanli îl privi vest şi cercetător pe 
„oponentul principal”. Ţi-a plăcut? 

— Ce să vă spun, Bahtiar-miuellim... Koltuhov 
abordă tonul „ţăranului din Voronej”. Nu prea mă pricep 
eu la treburile astea. Ţevile sau, mă rog, să zicem 


izolanţii pentru ţevi - acolo da, mai pricep şi eu câte 
ceva. Dar dacă nu sunt ţevi... îşi desfăcu braţele într-un 
gest  grăitor. În privinţa asta,  Bahtiar-miuellim, 
dumneavoastră ştiţi mai bine. 

Baghanli râse: 

— Ar trebui să împrumuţi de la Boris puţină 
fantezie. 

— N-am ce să fac cu ea. Koltuhov îşi aprinse o 
ţigară. Numai neplăceri îţi aduce. 

— Îţi poţi pierde şi slujba, adăugă Privalov. 

— Slujba nu, dar somnul poţi să ţi-l pierzi. 

— În privinţa somnului, zâmbi Privalov, s-o întrebi pe 
nevastă-mea. Să-ţi spună ea cât de greu mă trezeşte 
dimineaţa. 

— Tu, în general, eşti un copil-minune, bombăni 
Koltuhov, scoțând un nor de fum. Pentru tine să inventezi 
penetrabilitatea sau să dormi o oră - tot una-i... 

— Ia staţi jos, copiilor minune, spuse deodată 
Baghanli. Hai să vorbim de penetrabilitate. 

Voia să-şi verifice unele raționamente. Făcu câţiva 
paşi prin cameră - scund, îndesat, cu capul mare, cărunt 
Tot aşa se plimba odinioară, când îşi ţinea prelegerile în 
amfiteatrul institutului. _ 

Koltuhov şi Privalov se uitară unul la altul. Înaintea 
lor se afla din nou temutul profesor... 

— Ce. exemplu de penetrabilitate cunoaştem noi? O 
penetrabilitate reciprocă... 

— Difuziunea, spuse Privalov. Difuziunea corpurilor 
solide. 

— Aşa. Dar tu, Pavel Stepanovici, recunoşti 
difuziunea? 

— De ce să n-o recunosc, dacă există? 

— Bine ai spus: există! Să precizăm că nu numai 
atomii şi ionii dispun de capacitatea de a difuza, ci şi 
moleculele întregi. Numai că pentru difuziune sunt 
necesare condiţii deosebite. Oricât de puternic am presa 
una peste alta suprafeţele bine ajustate ale două corpuri, 


să zicem din plumb şi staniu, vor trebui să treacă ani 
până când va apărea o penetrabilitate neînsemnată. Dar 
dacă încălzim pachetul de plumb şi staniu până la o sută 
de grade, după douăsprezece ore la graniţa dintre (, le 
va apărea un strat de molecule amestecate, gros de un 
sfert de milimetru. Odinioară, Ricke, timp de zece ani, a 
tot făcut să treacă curentul printr-o coloană bine presată 
de plăcuţe de aur şi argint, şi n-a descoperit nici cea mai 
mică urmă de transport a metalului. Şi doar ştim că o 
scânteie electrică transportă cu uşurinţă metalul printr- 
un  interspaţiu. Ce anume opune rezistenţă 
interpătrunderii în zona de contact? Baghanli se opri şi 
se uită la cei doi ingineri, reluând. Suprafaţa, lumea 
misterioasă a fenomenelor cu două dimensiuni... începu 
să se plimbe din nou prin cameră, netezindu-şi cu 
degetul mustăcioara căruntă de sub nasu-i mare, acvilin. 
Mai există un fenomen asemănător difuziunii, continuă 
Bahtiar Halilovici. Sudarea prin contact. Ea dă o 
interpătrundere, dar numai la temperaturi şi presiuni 
înalte. Recunoşti şi penetrabilitatea prin sudare, Pavel 
Stepanovici? 

— De ce să n-o recunosc... 

Dar sudarea în vid? interveni Privalov. În vid su 
darea se face la o presiune foarte scăzută şi o uşoară 
încălzire. Şi se pot suda cele mai diferite materiale ca, de 
exemplu, oţelul cu sticla. La drept vorbind, asta nici nu e 
sudare, ci mai curând o difuziune intensificată. 

— Just, dădu din cap Baghanili. Şi care-i explicaţia? 
Probabil că în condiţiile vidului forţele ce apără 
suprafaţa slăbesc, descoperind astfel materia. Dar nouă 
nu ne ajunge difuziunea. Noi trebuie să facem ca un corp 
să treacă liber prin altul, fără să-l vatăme. Cum s-ar 
spune, să  intensificăm  difuziunea până la o 
interpătrundere liberă, fără piedici... Dar cum să sileşti 
materia să-şi deschidă porţile? Baghanli schiţă în aer. cu 
degetul un semn de întrebare. Pe vremuri se învăţa la 
şcoală că într-un volum dat poate încăpea numai un 


singur corp. Oare aşa să fie? Câtă materie au chiar 
corpurile solide? Foarte puţină. Un centimetru cub de 
grafit cântăreşte două grame şi jumătate, dar el conţine 
miliarde de miliarde de atomi. Unui atom îi revine un 
volum infim de mic. Dar cum e umplut acest volum? 
Pentru că materia e concentrată în nucleul atomului, 
faptul acesta este binecunoscut. Până şi într-un calendar 
de perete puteţi citi că dacă umpli un centimetru cub cu 
nuclee atomice, el o să - cântărească vreo zece milioane 
tone. Substanţa nucleară a unui corp omenesc ar ocupa 
un volum de un milion de ori mai mic decât gămălia unui 
chibrit. Din punct de vedere al umplerii volumului, în 
lumea noastră totul este aşa de rarefiat ca... El căută o 
comparaţie... ca frizura prietenului nostru Koltuhov. 

Koltuhov zâmbi şi-şi trecu fără să vrea palma peste 
chelie. 

— Am citit că în constelația Cassiopcea există o stea, 
spuse Privalov, în a cărei parte centrală materia are o 
densitate enormă: un centimetru cub din această materie 
are aproape un milion de kilograme. 

— Iar în împrejurimile Soarelui, completă Baghanli, 
există o stea emițătoare de radiaţii infraroşii unde 
densitatea materiei este doar de şaizeci miliardimi dintr- 
un gram pe centimetrul cub. Acolo să-ţi construieşti 
conductele tale fără ţevi, Boris Ivanovici! Ar fi mai 
simplu decât să mănânci un pepene. 

— Prea simplu, râse Privalov. 

— Prin urmare, continuă Baghanli, din punct de 
vedere mecanic materia este pe deplin penetrabilă. Dar 
în realitate nu poţi considera materia ca o grupare de 
bile mici, situate departe una de alta. Pătrunderea este 
împiedicată de puternicele forţe interne care leagă toate 
elementele între ele. De n-ar fi aceste forţe, mâna mea ar 
trece liber prin metal - îşi sprijini el palma pe corpul 
statorului. În acest caz, probabilitatea întâlnirii 
particulelor fizice este cu totul neglijabilă - mai mică 
decât probabilitatea existentă în cazul când se aruncă 


doi pumni de mazăre unul spre altul. 

Baghanli îşi şterse palma cu batista şi se uită cu 
severitate la foştii săi elevi, de parcă s-ar fi aşteptat să- 
lle contrazis. 

— Acum ascultați formularea problemei, anunţă el 
ca odinioară de la catedră. Agăţaţi-vă urechile în cuiul 
atenţiei. Fără să schimbăm structura mecanică a 
materiei date, trebuie restructurate în aşa fel legăturile 
ei - legăturile interatomice şi intermoleculare - încât pe 
Timpui interpătrunderii cu o altă materie, obişnuită, 
aceste legături să fie absolut neutre. Să restructurăm 
deci legăturile interne! Atunci vom avea penetrabilitate. 

Un timp tăcură toţi trei. i 

— Formularea e cât se poate de bună, spuse 
Koltuhov. Dar cum restructurezi legăturile interne? 

— „Cum”? Asta nu ştiu încă. Întrucât avem însă de-a 
face cu energia - pentru că stratul superficial dispune 
întotdeauna de un surplus de energie - sper că vom găsi 
mijlocul, de a acţiona asupra ei. Poate că problema se va 
reduce la dirijarea însuşirilor suprafeţei în aşa fel, încât 
corpurile ce se întâlnesc să-şi deschidă reciproc porţile 
legăturilor interne, unul în întâmpinarea celuilalt, şi să le 
închidă ulterior, după trecere. Vom considera masa 
corpurilor care se interpătrund ca o totalitate de 
suprafeţe ce apar succesiv... 

Bătrânul tăcu. Se plimba îngândurat prin cameră. 
Privalov luă un carneţel şi notă în grabă formulările. Apoi 
îşi scoase ochelarii şi, în timp ce şi-i ştergea, spuse 
mijindu-şi ochii miopi: 

— Penetrabilitatea... Asta  nu-nseamnă numai 
conductă fără ţevi... Dacă dai aceste însuşiri carenei 
navelor, ele nu vor mai întâmpina rezistenţă. Nu va mai fi 
nevoie de spărgătoare de gheaţă. Şi ce viteze ar lua!... 
Sau - pătrunderea liberă în adâncurile pământului, chiar 
în masa substanţelor minerale atât de utile... 

Koltuhov îl privi cu nedumerire. Privalov avea ochii 
unui băieţandru îndrăgostit, deşi ajunsese la vârstă 


părului cărunt... Koltuhov deschise gura să facă o 
observaţie usturătoare, dar sună telefonul. 

Privalov ridică receptorul. 

— Alo, da... Da, eu. Dumneata eşti, Kolea? Ce s-a 
întâmplat? Vorbeşte mai calm... Timp de un minut el 
ascultă. Cum?! Privalov se schimbă la faţă. Vin îndată. 

Privalov trânti receptorul şi-l privi pe Baghanli: 

— Trebuie să mergem. Cât mai repede. 

„„„Când paravanul albastru fu tras în grabă, Valerik 
îşi dădu seama că în faţa uşii se află un musafir nepoftit. 
Puse diapazonul pe masă şi, neavând ce face, începu să 
cerceteze legăturile. Nu în zadar! lată, greutatea care 
regla frecvenţa diapazonului nu era bine fixată, din care 
cauză şi balanţa cu „inima de mercur” se deplasase uşor 
de la locul ei. 

„Vibraţia”, stabili Valerik pricina şi uşurel, cu multă 
grijă, împinse cu degetul mic balanţa piezoelectrică în 
interiorul inelului lui Mobius, în timp ce cu mâna cealaltă 
deplasă greutatea. În clipa aceea dincolo de paravanul 
albastru răsună un acord de ghitară şi lura începu să 
cânte sălbatic „Serbianocika”. 

„Ce blues învechit”, se gândi din obişnuinţă Valerik, 
continuând să împingă balanţa cu degetul mic. Deodată 
simţi în deget un tremur uşor, de-o clipă. 

Să-l fi curentat? Dar n-a atins metalul... 

Pentru orice eventualitate, îşi vâri degetul în gură. 
Curios! Degetul nu simţea atingerea gurii, şi nici gura - 
degetul. 

Se uită speriat la deget - n-avea nimic. îl vâri din 
nou în gură - nicio senzaţie. Incercă să muşte vârful 
degetului - dinţii clănţăniră ca şi cum între ei n-ar fi fost 
nimic... 

Cât pe-aci să scoată un urlet. Dar aducându-și 
aminte că în casă a intrat un om străin, Valerik - cum 
povestea chiar el mai târziu - „se stăpâni cu un Uriaş 
efort de voinţă”. Se smuci doar în loc, lovind fără să vrea 
balanţa cu „inima de mercur” şi  răsturnând 


întrerupătorul cu diapazon. 

Baghanli, Privalov şi Koltuhov intrară grăbiţi în 
laboratorul improvizat. 

— Unde-i Gorbacevski? întrebă Privalov scurt. 

Laborantul făcu un pas înainte. Era palid tot, 
năduşea-la curgea în şiroaie pe faţa lui. Nikolai, 
emoţionat, începu să explice ce s-a întâmplat. 

Baghanli atinse, degetul mic al lui Valerik. Primele 
două falange erau penetrabile - degetele 
academicianului trecură cu uşurinţă prin ele şi se 
împreunară. 

— Simti ceva? întrebă Baghanlî. 

— Nu, răspunse laborantul abia şoptit. 

Granița penetrabilităţii se simţea cu uşurinţă. 

— Dati-mi un chibrit, ceru Baghanli, şi făcu gestul 
scăpării. Mai mult calm, adăugă el, auzind cum Nikolai 
rupea nervos beţele încercând să le aprindă. Aşa. Se uită 
la Valerik: Acum încearcă să introduci vârful degetului în 
flacără. Incet... 

Toată lumea îşi ţinu respiraţia. Valerik avea 
înfăţişarea unui somnambul. Îşi vâri cu teamă degetul 
mic în flacăra chibritului. Limba flăcării se mişcă puţin, 
dar forma ei nu se schimbă. 

— Simţi ceva? 

— Da, spuse Valerik cu voce răguşită, ţinându-şi 
degetul la foc. Simt căldură. 

Chibritul se stinse. Inginerii tăceau înmărmuriţi. Se 
uitau ca vrăjiţi la degetul mic al lui Valerik. 

— Vâră-ţi degetul în masă, îi ceru Baghanli. 

Laborantul execută cu supunere porunca. Degetul 
pătrunse până la jumătate în lemnul mesei. 

— Acum intră mai puţin, observă el. La început 
aproape tot degetul era aşa... 

Baghanli schimbă o privire cu Privalov. Apoi se 
apucă să cerceteze cu atenţie instalaţia. 

— Inelul lui Mobius? întrebă el. Interesantă idee... 
La ce regim s-a întâmplat asta? 


— Noi nu ne gândeam la penetrabilitate, spuse Iura 
cu o yocesunătoare. Voiam doar să mărim tensiunea 
superficială. Vedeţi „inima de mercur”... Gorbacevski şi-a 
mai băgat de douăzeci de ori mâinile înăuntrul inelului 
„Mobius”, şi nimic... Dar când a mişcat greutatea... cu în 
acel moment cântam la ghitară... ceva a făcut rezonanţă. 
Dar reglajul - ridică el din umeri şi arăta cu regret spre 
masă - Valerik, speriat, a răsturnat totul! 

Koltuhov aruncă o privire în jur spre tinerii tăcuţi şi 
speriaţi. 

— Uite la ei! Floarea automaticii, bombăni el. 
Laborator secret vă trebuia vouă! Se poate una ca asta? 
Data trecută mi-aţi stricat răşina, acum... cine ştie ce 
putea să se mai întâmple... 

— N-ai reacordat ghitara? întrebă Privalov. 

— Nu, răspunse lura. 

— Cântă exact aşa cum ai cântat. 

— Ar trebui înregistrat sunetul, zise Baghanli. 

— Păi avem magnetofon! 

Iura aduse la iuţeală din casă un aparat greoi. 

— Ce animal antediluvian mai e şi ăsta? se miră 
Baghanli. 

— Construcţie proprie. 

lura puse magnetofonul în funcţiune şi începu să 
cânte „Serbianocika”. 

— E o problemă! se încruntă Baghanli. Aici sunt o 
mulţime de acorduri perfecte şi altele... cum s-or fi 
numind în muzică... sextacorduri. Parcă aşa ceva. O 
caracteristică de frecvenţă complicată... Nu cumva 
cântai şi din gură? 

— Da, mărturisi Iura abătut. Şi tropăiam din 
picioare... 

— Din ce în ce mai greu 1 Dar ce să facem, va trebui 
să reproducem chiar acum totul cât mai exact şi să 
înregistrăm pe bandă. Dacă ghitara se dezacordează, nu 
mai facem nimic. Apoi producţia dumitale muzicală va 
trebui s-o traducem în limbajul cifrelor - în frecvenţe - şi 


să trecem la analiza matematică. De instalaţie să nu se 
atingă nimeni până nu notăm şi nu trecem pe schiţe 
toate detaliile. Dar înainte de toate, înregistrarea pe 
bandă... 

Intre timp, degetul lui Valerik îşi „reveni” treptat. 
Valerik îl încerca tot timpul, apăsând pe masă. Ultima 
oară pătrunse în lemn doar buricul degetului, şi deodată 
Valerik simţi că „l-a prins”. Scoţând un țipăt îl trase, 
lăsând în lemn o bucăţică de piele. Işi vâri iute în gură 
degetul însângerat şi faţa i se lumină de-un zâmbet plin 
de bucurie: 

— Mi-a trecut! strigă el. 

Abia pe la ora unu noaptea plecară acasă. Pe 
veranda închisă cu geamuri rămaseră doar lura cu 
Nikolai. Un timp, ei se plimbară în tăcere încolo şi 
încoace, cu mâinile în buzunare şipufăind din Ţigări. 

Lângă uşă, Rex, uitat de toată lumea, schelălăia 
încetişor. 

Iura se opri în sfârşit şi strivi mucul ţigării în 
scrumiera plină vârf. 

— Dă-i câinelui ceva de mâncare... Şi mie, dacă se 
poate, adăugă el. 

Nikolai aduse de la bucătărie pâine, salam şi un 
borcan cu salată de vinete. 

— Ei, ce spui? întrebă Iura cu gura plină. 

— Ce să spun... Simt că-mi plesneşte capul. Nikolai 
laie o felie mare de pâine, puse pe ea câteva rotocoale de 
salam, muşcă din ea şi reîncepu să se plimbe prin 
încăpere: Când am pus mâna pe degetul lui, mă 
gândeam: visez, aiurez, sau. mi-am pierdut minţile?... 

— Kolka, penetrabilitatea! îţi dai seama? Noi am 
descoperit penetrabilitatea! Ştii ce va fi acum? 

— Nu ştiu... Acum nu mai ştiu nimic. 

— Forajul sondelor! 

— Nu striga, doarme mama. 

Iura îşi cobori vocea până la şoaptă de conspirator: 

— Coloane de ţevi penetrante vor străpunge 


pământul până la stratul de ţâţei... 

— Dar pământul dinăuntrul ţevii? Cum o să treacă 
ţiţeiul? 

—  Invulnerabilitate în faţa gloanţelor! Totală 
răsturnare în tehnica militară! 

— Romantism... 

Un timp mâncară în tăcere. Apoi Nikolai îşi luă 
fulgarinul din cuier. 

— Hai să ieşim puţin. Tot n-am să pot dormi. 

Multă vreme umblată în noaptea aceea pe străzile 
pustii. Rex, somnoros, se ţinea după ei, fără să înţeleagă 
ce s-o fi întâmplat cu stăpânii lui. 

Dinspre mare sufla un vânt răcoros, mirosind a sare 
şi alge. 

— Iurka, să nu ne-o luăm în cap. Doar nu suntem 
copii... Nu, serios. Trebuie să lucrăm cu mai mult calm... 
Să ne limităm totuşi la problema noastră practică, 
restrânsă - conducta. Nimic mai mult. Eşti de acord? 

Nikolai scutură cu putere mâna prietenului său, se 
întoarse brusc şi porni spre casă. 

În curtea din străduţa Bondarnii şi când voiai şi 
când nu voiai auzeai muzică. 

Scara, prin toate ferestrele se revărsau sunetele 
picupurilor şi pianelor, muzică de jaz, muzică tărăgănată 
orientală. 

Cetăţeana  TerAvakian, poreclită  Iarakanşa, se 
plângea că zgomotul comun o împiedică să-şi asculte 
propriul aparat de radio. O enerva mai ales vecinul cel 
mai apropiat, Vova: în fiecare seară el asculta de câteva 
ori placa preferată: „Mişka, Mişka, unde ţi-e surâsul”. 

Numai inginerul Poţapkin nu se remarcase până 
atunci prin excese muzicale. Poate de aceea acum se 
ridicase împotriva lui toată curtea: „Mai chefuieşte omul! 
Dar aşa, la nesfârşit?” Şi mereu aceeaşi melodie 
sâcâitoare, însoţită de un tropăit înfocat şi acorduri de 
ghitară: 


Da, în sân tii mătrăgună, să mă otrăveşti cu ea... 

Poţi să-mi dai şi şoricioaică, nu mă tem, iubita mea! 

lar lucrătorii unuia din institutele academiei 
observaseră cu uimire că Bahtiar Halilovici Baghanii, 
cunoscut ca un mare iubitor al muzicii orientale, 
fredonează adeseori pe sub nas un cântec care nici pe 
departe nu aminteşte stilul ori enta-l preferat: 

Pe Serbianocika mea dragă de-orice trudă am s-o 
iert, Singur mi-oi aprinde focul şi-am să pun ceaiul la 
fiert... 

Descrierea instalaţiei, minuţios  întocmităl, fu 
trimisă Academiei de ştiinţe cu un raport amănunţit şi cu 
benzile de magnetofon. Tinerilor ingineri îi se puse în 
vedere să ţină deocamdată totul secret şi să întrerupă 
experienţele primejdioase. 

— Destul cu diletantismul! spunea Koltuhov. Să 
pătrunzi în structura materiei nu e tot una cu cântatul la 
ghitară. Uite, mi-amintesc. ce mi s-a întâmplat în 1927. 
Eram la Borisoglebsk... -, * 

CAPITOLUL. VII 

În care Benediktov pleacă de acasă 

Trecu o lună, două el 

Acasă nu se mai întoarse. 

A. S. PUSKIN: „Călărețul de aramă”. 

Rita se înapoiase de la şcoală mai devreme ca de 
obicei. Descuind uşa cu cheia, intră în vestibul, îşi scoase 
paltonul şi deodată se opri încremenită, ascultând. Din 
dormitor se auzeau foşnete şi un scârţâit. Da, fără 
îndoială, scârţâia uşa şifonierului. 

Anatoli Petrovici nu era niciodată acasă la ora 
aceea. Nu cumva în casă s-a strecurat un hoţ? 

Ţinându-şi răsuflarea, Rita se apropie în vârful 
picioarelor de uşa dormitorului. Da, sigur e un hoţ! 
Umblă la şifonier. 

Să încuie şi să se repeadă la telefon... 

Dar dincolo de uşă auzi o tuse cunoscută. Rita năvăli 
în dormitor: 


— Doamne, cum m-ai speriat! 

Înaintea şifonierului deschis, Benediktov - într-o 
haină de casă cafenie - cotrobăia în rafturile Ritei, lucru 
pe care ea îl observă chiar de la început. Auzind 
exclamaţia, el nu se întoarse. Închise iute uşa şifonierului 
şi, şchiopătând, se îndreptă spre fereastră. 

— Ce s-a întâmplat? întrebă ea alarmată. Cum se 
face că eşti acasă? 

— Nu mă simt bine. 

— Ai ceva la picior? 

— A, nu, nimic, răspunse cam în silă Benediktov. 
Căutam o batistă. Vrei să-mi dai, te rog. 

Rita se apropie de şifonier şi luă de acolo o batistă. 

— Într-adevăr, Tolea,  n-arăţi bine. Pune-ți 
termometrul. 

El făcu un gest de împotrivire şi trecu în biroul său. 

Rita se schimbă şi intră în bucătărie să pregătească 
masa. Punându-şi mănuşi de cauciuc, se apucă să curețe 
cartofi. 

Încă de alaltăieri observase că în măsuţa de toaletă 
lucrurile ei nu sunt aşezate ca de obicei. Dar nu dăduse 
nicio importanţă acestui lucru. Acum a. Înţeles însă ce 
anume căuta el. O indigna insistența lui: doar îi spusese 
clar că s-a dus la fund. Blestemat cuţit! Din cauza lui 
numai nenorociri s-au abătut asupra lor! El e cauza 
nervozităţii lui Anatoli şi a acestei înstrăinări care creşte 
mereu... Trebuie neapărat să stea de vorbă cu Anatoli. 
Chiar astăzi. Aşa nu mai poate continua. 

Tăie cartofii în felii rotunde, mari, deasupra tigăii 
care sfârâia. Soţului îi plăceau cartofii prăjiţi. 

În ultimul timp, se gândi Rita cu tristeţe şi nelinişte, 
Anatoli aproape că nu mai stă de vorbă cu ea. Când i-a 
povestit de vizita neaşteptată a celor doi tineri, s-a 
tulburat. „Trebuie să fii complet descreierată! auzi, să 
arunci cutia cu manuscrisul lui Matveev! a strigat el. S-o 
dai plocon unor băieţandri!” Dar de unde putea să ştie ea 
că în bucata aceea de fier, ruginită şi murdară, de sub 


comodă, care ţinea locul piciorului lipsă, se află un 
manuscris străvechi? Ea nu ştia nimic nici de a treia 
cutie de care întrebaseră „băieţandri”... 

După această discuţie neplăcută. Anatoli s-a închis 
şi mai mult în el şi a încetat cu totul să-i vorbească 
despre munca lui. 

Acum lucra împreună cu Operatin. Rita pierduse de 
mult credinţa în reuşită. Dar poate că în doi vor reuşi!... 
Oare nu se pot într-adevăr lipsi de cuţit?... 

Şi tânărul acela, salvatorul pe mare şi pe uscat, care 
îi tot iese în cale! încă un motiv de îndoieli şi nelinişte! 
Potapkin - acum ştia cum îl cheamă - ţinuse la ei la 
şcoală o lecţie interesantă. Vorbise de posibilitatea 
apropiată de a se crea o conductă de ţâţei fără ţevi în 
care şuvoiul de ţâţei va străbate liber marea. Asta o 
uimise pe Rita. Prin urmare, penetrabilitatea nu este o 
idee chiar atât de fantastic de îndepărtată?... 

Potapkin... Numele lui nu-i spunea nimic Ritei. Dar 
în chipul tânărului inginer, în comportarea lui, simţea 
ceva de multă vreme cunoscut. O imagine vagă şi 
îndepărtată începuse să-şi facă loc în mintea Ritei încă 
din seara când el, împreună cu prietenul său, venise să 
se intereseze de cutii. lar mai târziu, în timpul lecţiei pe 
care o ţinuse la şcoală, uitându-se cu atenţie la el, 
aproape că ghicise... Dar, nici ea nu ştia de ce, căuta să- 
şi alunge această presupunere... 

Rita îşi chemă soţul la masă. Benediktov refuză să 
mănânce. Se întinsese pe divan, în biroul său, cu ochii 
injectaţi, cu faţa roşie şi udă de transpiratie. 

— Eşti bolnav! spuse Rita. Am să chem medicul. 

— Nu, n-am nevoie de niciun medic. Dă-mi, te rog, 
penicilina. 

Abia seara târziu, când temperatura i se urcă până 
aproape de patruzeci de grade, îi îngădui să-l învelească 
într-un cearşaf ud: atunci observă Rita că Tolea. are pe 
şoldul drept un abces uriaş. Dar de medic tot nu voia să 
audă. 


A doua zi spre seară veni Operatin. Stătu puţin la 
capătul lui Benediktov, discutând despre treburile lor. 
Era extrem de amabil - îi spuse Ritei că munca lor merge 
bine, lăudă erudiţia lui Anatoli Petrovici. 

Iar în ziua următoare, foarte devreme, sună la uşă 
zdrahonul acela cu obrajii mari care mai venise de câteva 
ori cu diferite însărcinări şi aduse un pacheţel cu 
medicamente pentru Benediktov. Cu o voce răguşită de 
bas îi spuse că medicamentele trebuie să le înmâneze 
bolnavului personal. Anatoli Petrovici dormea şi Rita 
refuză să-l trezească: 

După ce închise uşa în urma antipaticului vizitator, 
Rita desfăcu pacheţelul. Înăuntru era o cutie cu fiole de 
morfină, pentru injecții subcutanate, medicament ce.se 
eliberează numai pe bază de reţetă specială. 

Rita înţelese şi se îngrozi. Stătu multă vreme 
înţepenită la căpătâiul soţului. Nu plângea, dar ceva în 
inima ei se chircise parcă. 

Anatoli Petrovici se trezi. Rita îi întinse în tăcere 
cutia. El se încruntă, începu să răsufle greu... 

Urmă o discuţie neplăcută. 

— Da, înţeleg, îngâna ea, strângându-şi mâinile reci 
ca de gheaţă. Ai vrut să-ţi măreşti capacitatea de muncă 
şi treptat te-ai obişnuit. Dar e îngrozitor, dă-ţi seama! De 
aceea în ultima vreme... 

— Pleacă, îi ceru el obosit. 

Rita îl imploră: 

— Tolea, te rog să nu mai faci! N-ai să te mai 
înţepi... Şi abcesul tot din cauza asta îl ai. N-a fost acul 
curat, şi te-ai infectat!... N-ai să mai faci, nu-i aşa? Ai să 
te dezobişnuieşti şi o să fie din nou bine... 

— Termină! strigă Benediktov. 

— În definitiv, te pot obliga! rosti ea cu hotărâre. Mă 
auzi? Am să te strunesc eu, dacă tu n-ai destulă voinţă. 
lar pe individul ăsta cu obrazul buhăit am să-l dau pe 
mâna miliției, să ştii! 

Benediktov se ridică din aşternut. Rita se repezi să-l 


oprească, dar el o îmbrânci. Se îmbrăcă în tăcere, se 
îndreptă tăcut spre uşă - fioros, zburlit, dezorientat - şi 
ieşi trântind uşa atât de tare, încât căzură bucăţi din 
tencuială. 

Rita rămase multă vreme în picioare, cu palmele 
lipite de obraji. Nu plângea. Nu. Dar ceva în ea se 
năruise. 

Anatoli Petrovici nu se mai întoarse acasă în noaptea 
aceea, nici în noaptea următoare, iar a treia zi veni Vova 
cu un bilet, să-i ia lucrurile. Rita ridică receptorul. 

— Vreţi să daţi telefon la miliţie? râse Vova. Nu vă 
sfătuiesc, Mărgărită Pavlovna. „Medicamentele” cu un le 
procuram pentru mine, ci pentru el, la rugăminţile lui 
insistente. Dânsul o să aibă neplăceri, nu eu. 

Avea dreptate. Rita strânse tăcută într-o valiză 
lucrurile soţului. Vova luă din birou unele aparate. La 
plecare mormăi că Anatoli Petrovici locuieşte acum la 
Operatin. 

Încercă să-şi vadă soţul, îi telefonă la institut - dar 
fără rezultat. Benediktov refuza să vină la telefon. 

Când Benediktov îi comunică lui Operatin că a 
plecat de-acasă, Nikolai Illarionovici se încruntă: dificilă 
era colaborarea cu un astfel de om. 

— Ce să mă fac cu dumneata? spuse el. Stai 
deocamdată la mine, loc e destul. De dragul excelenţei 
sale ştiinţa, sunt gata să mă împac chiar cu caracterul 
dumitale imposibil. 

— Să locuiesc la dumneata? Benediktov intenţiona 
să se stabilească la hotel, dar îşi zise că într-adevăr la 
Operatin va fi mai comod. La hotel nu poţi instala niciun 
aparat... Bine, primi el posomorât. Am să-l trimit pe 
Bugrov să-mi ia lucrurile. 

Şi Benediktov se instală în cea de-a doua cameră a 
locuinţei de celibatar a lui Operatin. In cameră se aflau 
covoare, fotolii, în colţuri două vitrine cu statuete de 
porțelan... 

— Colecţionezi? zâmbi ironic Benediktov. 


— Slăbiciunea mea, răspunse scurt Operatin. Cum 
Ului cu abcesul? 

— Mai bine. 

— Mă bucur. 

Şedeau în câte un fotoliu, la o măsuţă joasă. 

— Şi cum adică, ai plecat definitiv de acasă? întrebă 
Operatin, turnând coniac în pahare. 

Benediktov nu răspunse. Bău în tăcere, apoi întoarse 
ţapul. Operatin rosti liniştit: 

— Trebuie să forţăm lucrul pe insulă, Anatoli 
Petrovici. 

— Pe mine nu-i nevoie să mă zoreşti. 

— Ştiu. Cu toate acestea va trebui să accelerăm 
ritinul. Mi s-a adus la cunoştinţă că Privalov şi scutierii 
lui îşi desfăşoară activitatea în aceeaşi direcţie ca şi noi. 
Au montat nu ştiu ce instalaţie şi au obţinut rezultate 
încurajatoare. 

— De unde ştii? 

— N-are importanţă. Să admitem că de la Bugrov. 
Pot să adaug că au luat legătură, prin Baghanli, cu 
Academia de ştiinţe. Se consultă cu savanții din 
Moscova. Asta te bucură? 

Benediktov nu răspunse. 

— i-ar place, insistă Operatin, ca altcineva, venind 
din urmă, să atingă primul cu pieptul panglica de la 
finiş? 

Nu, lui Benediktov nu-i surâdea câtuşi de puţin o 
asemenea perspectivă. Câte suferinţe, câte sacrificii - şi 
pentru ce? Ca să laşi altuia întâietatea? Să calci pe 
Urmele caraghiosului acela care, nu de mult, a ajuns cu 
propria-i minte la calculul diferenţial?... 

— Mâine plec pe insulă! lovi el în măsuţă cu palma. 
Am să forţez lucrurile. Dar ţine seama de un lucru: dacă 
montăm instalaţia şi nu facem rost până atunci de cuţit, 
tot degeaba! 

— Vom avea cutitul, îl asigură calm Operatin. Şi nu 
numai cuțitul. Vom mai avea ceva, poate chiar mai 


important. După Anul nou plec la Moscova. ŞIi-l iau şi pe 
Bugrov cu mine. 

— Cine mă duce pe insulă? 

— Oricare dintre mecanicii institutului. Bineînţeles, 
n-o să-l laşi să intre în laborator. Amănuntele le vom 
discuta înainte de plecare. 

Singură în locuinţa pustie... 

Ziua încă n-ar fi nimic; şcoala, orele de curs, 
discuţiile din cancelaria profesorilor - toate acestea te 
distrag. Dar serile, Rita nu-şi găsea locul. Se aşeza la 
colţul divanului să citească, în atitudinea-i preferată, dar 
cartea îi cădea din mână. Nimic nu-i mai plăcea. Să 
telefoneze cuiva? Să facă o vizită? Nu. N-avea chef. 

Soţie părăsită... 

Căută în cartea de telefon numărul lui Operatin. E 
suficient să rotească de cinci ori discul, şi-o sări audă 
vocea... Să-i spună: „Tolea, vino, iartă-mă, mi-e greu 
singură...” 

Nu. De ce să-i ceară iertare? Cu ce i-a greşit? Să-i 
ceară el scuze! 

Dar un gând îi rodea ca o carie hotărârea: n-a 
observat, nu l-a oprit la timp, deci e vinovată... 

Primi o scrisoare din Moscova. O prietenă o invita în 
vacanţă la ea. „Mai schimbi aerul, mergem la teatru...” 
Poate că într-adevăr n-ar strica să plece la Moscova... 
Dar dacă se întoarce el? Nu, nu poate să plece. 

Rita tresări la zbârnâitul peaşteptat al soneriei de la 
uşă. Alergă să deschidă. Inima îi bătea nebunește. 

Intră Operatin. O salută politicos, zâmbind. Din uşă, 
ea îl privea tăcută. Buzele îi tremurau. 

În sfârşit reuşi să se stăpânească şi-l invită pe 
musafir în cameră. 

— Doriţi un ceai? îl întrebă cu răceală. 

El nu trebuie să observe cât e de tulburată. Operatin 
mulţumi. Nu voia ceai. A băut mai adineauri cu Anatoli 
Petrovici. Da, e sănătos, abcesul aproape s-a vindecat. 

— „îl ţin sub un control permanent. Am consultat 


un medic cu experienţă. Sigur, nu e uşor, dar se va 
dezobişnui. Vă asigur, Mărgărită Pavlovna! A şi început 
să reducă dozele. Desigur, această deprindere necesită 
un tratament de lungă durată dar, sunt convins, cu 
timpul îşi va reveni la normal şi se va întoarce la 
dumneata. Deocamdată nu căutaţi să-l întâlniți... 

Ea tăcea. Nici măcar o clipă să nu-şi închipuie acest 
om că ei îi vine să plângă. 

— Treburile cum mai merg? 

— ...S-ar putea ca în curând, împreună cu Anatoli 
Petrovici, să anunţăm o descoperire importantă. Şi-ar 
merge treaba mult mai repede, dacă am avea cutitul... 

ştiţi dumneavoastră care. O privea ţintă cu ochi 
inteligenţa reci. 

Ea tăcea. 

— Mărgărită Pavlovna, continuă el, e în interesul 
dumneavoastră. Daţi-ne cuțitul. 

— N-am niciun cuţit, rosti ea cu voce egală. Ştiţi 
pica bine că a căzut peste bord. 

— N-a căzut peste bord, răspunse încet Operatin. 
Dar dacă această discuţie nu vă convine, s-o lăsăm... îmi 
pare foarte rău... Se ridică şi-şi luă rămas bun. Ce să-i 
transmit lui Anatoli Petrovici? 

— Îi doresc sănătate. Spuneţi-i că plec la Moscova. 

— La Moscova? 

— Da. Mă cheamă o prietenă pe timpul vacanței. 

— Nu vă supăraţi că întreb, când anume? 

— Imediat după Anul nou. 

— Ce coincidenţă uimitoare! Operatin zâmbi doar cu 
buzele. Şi eu, la fel, plec în interes de serviciu. Sper că 
ne vom întâlni la Moscova... 

CAPITOLUL. VIII 

În care Privalov şi Nikolai Poţapkin vizitează 
Institutul suprafeţelor, iar Nikolai se dumireşte ce căutau 
în mare Vova şi Operatin 

Ce glas are l iar pe strune Cum îşi varsă focul! 

M-ai topit de tot, nebune. 


— Bată-te norocul 1 îl HEINE: „Vecinul meu, don 
Enriquez. 

Autobuzul albastru cu acoperiş translucid gonea pe 
şoseaua acoperită de zăpadă bătătorită. Crânguri de 
mesteceni rămâneau în urmă, unduiau întinderi 
acoperite de hlamida albă a iernii. Autobuzul trecu 
printr-un mic orăşel din preajma Moscovei, bubui pe 
podul de peste râul îngheţat şi deodată se făcu întuneric: 
drumul pătrunse într-o pădure seculară. 

Nikolai privea curios pe fereastră. Un zid de pini 
puternici, cu frunzişul des. Arbori doborâţi de furtună. 

Ramuri grele se întind spre autobuz şi, tresărind, îşi 
scutură zăpada. Codrul în care odinioară ţarul Ivan 
Vasilievici vâna animale rare... 

Nikolai şi Privalov veniseră de două zile cu avionul 
la Moscova, în legătură cu, „Conducta transcaspică”. 
Toată ziua de ieri au avut. treabă la Direcţia 
construcţiilor de conducte, iar acum se duceau la 
Institutul suprafeţelor, una din noile secţii ale Academiei. 

Trunchiurile zgrunţuroase ale copacilor se răriră şi 
soarele de iarnă izbucni în geamuri. În autobuz se făcu 
dintr-odată plăcut. 

— Am ajuns, spuse Privalov, împăturindu-şi ziarul. 

Coborâră din autobuz. Era o amiază albastră, 
geroasă, liniştită. Un miros pătrunzător de răşinoase te 
înţepa în nări. Zăpada scârţâia vesel sub picioare. 

Privalov - înfofolit în paltonul călduros, cu guler de 
blană, şi cu căciula înaltă de general pe cap - nu simţea 
frigul. Echipamentul lui Nikolai era mult mai uşor: un 
pardesiu şi pălăria. 

— Nu ţi-e frig, Kolea? 

— De loc. Nikolai se uită pieziş la „turnul“ de 
astrahan al lui Privalov. Dar dumneavoastră nu vă e 
greu? 

— Mi-e cam cald, mărturisi Privalov şi-şi trase 
căciula mai pe ceafă. M-a obligat s-o iau. Desigur, cu cele 
mai bune intenţii... 


Scârţ, scârţ! făcea zăpada sub tălpile lor. 

— Curios, se miră Nikolai, paisprezece grade sub 
zero, iar eu îmi ţin mănuşi-le în buzunar: n-am nevoie de 
ele... 

— Iarna e mai puţin aspră aici decât la noi, observă 
Privalov. 

— Cum o să fie mai aspră la noi? 

— Da. La gradele de ger, acolo se adaugă viteza de 
două ori mai mare a vântului. 

— Nu ştiam, recunoscu Nikolai. Şi îndată se apucă 
să calculeze: Şaisprezece grade fără vânt, înseamnă o 
asprime de şaisprezece unităţi. lar la noi, deşi gerul nu 
coboară sub cinci grade, din cauza vântului vremea e mai 
aspră! La vânt de paisprezece metri pe secundă, de 
pildă, asprimea trece de treizeci de unităţi!... Acum 
înţeleg de ce nu îngheţ la Moscova. 

— Şi de ce moscoviţii îngheaţă la noi, adăugă 
Privalov. 

Pătrunseră într-o largă porţiune defrişată, unde se 
întindea orăşelul institutului. Căsuţe albe, cu etaj, pe 
fondul verde al pădurii - ce frumos! Inevitabilele le-uri 
ale antenelor de televiziune. lar mai departe, după D 
zonă de pădure, un alt teren defrişat - centrul cultural- 
comercial. Clubul, magazine, şcoala, ateliere... încă o 
fâşie de pădure, şi iată bulevardul larg ce trece printre 
clădirile laboratoarelor şi corpurilor de producţie. 

— Extraordinar! se extazia Nikolai. Asta mai zic şi 
eu amploare! 

— Vezi clădirea aceea rotundă? arată Privalov. Acolo 
se află, probabil, acceleratorul de particule. Vreun 
betatron, sau aşa ceva. 

Se îndreptară, pe cărarea bătătorită adânc în 
zăpadă, spre o clădire mai micuță, numai cu un etaj. 
Intrând în vestibul, Boris Ivanovici se grăbi să-şi scoată 
căciula şi îşi şterse cu batista fruntea şi ceafa. 

Pe coridor, un preş verde. Pe uşi, numere şi tăblițe. 
Deodată Privalov şi Nikolai se opriră: de după t) uşă bine 


capitonată, cu o firmă luminoasă „Nu faceţi zgomot!” se 
auzea înfundat, o voce cântând, acompaniată de ghitară. 
Cântecul se potrivea cu ambianța Bobră a Institutului 
suprafeţelor tot atât de puţin ca mugetul unei vaci cu o 
orchestră simfonică. 

Şi iarăşi acelaşi cântec de la început! mai întâi 
Câteva acorduri pe strunele başilor, bătaia ştrengărească 
a unor picioare în duşumea, apoi un glas tânăr cântă cu 
înfocare: 

Da, în sân ţii, mătrăgună să mă otrăveşti cu ea... 

Poţi să-mi. dai şi şoricioaică, nu mă tem, iubita mea! 

Nikolai şi Privalov se uitară unul la altul: vocea lui 
lura!... Banda de magnetofon pe care era imprimat 
„cadrul sonor ăl'experienţei” a şi ajuns aici... 

La institut se ştia de sosirea lui Privalov şi Nikolai. 
Fură conduşi! într-o încăpere mare, fără ferestre. Peste 
lot; lângă pereţi, mese de comandă şi tablouri cu 
apărute”. În tavan se deschidea un luminator larg, dă 
formă Dvâla. Ochiul albastru ăl cerului... / 

U.n om uscăţiv, în haine negre, se ridică de la masă, 
i veni în întâmpinarea inginerilor. Avea umerii obrajilor 
înalţi, un nas puternic conturat, părul cărunt pieptănat 
cu cărare îngrijită. Nikolai îi strânse mâna cu grijă şi, 
îngăimând, îşi spuse numele. Se simţea stingherit: în faţa 
lui se afla un savant cu renume mondial. 

— Luaţi loc, tovarăşi. Cu un gest scurt, savantul îşi 
invită oaspeţii să şadă în fotolii. Mă bucur de cunoştinţă, 
îndată o să vină colaboratorii noştri şi o să vă relateze ce 
facem aici cu muzica dumneavoastră. 

Lui Nikolai îi venea să intre-n pământ de ruşine. 
Veşnicele figuri ale lui Iurka! E plină lumea de cântece 
decente, şi el... tocmai pe cel mai idiot trebuia să-l 
aleagă! Sigur, lui ce-i pasă: el nu vedea ce politicos 
zâmbeşte unul din fizicienii de frunte ai ţării. 

— Vă spun cinstit, dacă n-ar fi fost mărturia 
personală a lui Bahtiar Halilovici, n-am fi crezut, 
continuă savantul. Raportul dumneavoastră este foarte 


amănunţit, dar vom asculta cu mult interes relatarea vie. 
El se uită la Nikolai. Aţi luat parte la experienţă de la 
început şi până la sfârşit, nu-i aşa? 

— Da. Nikolai se ridică în picioare. 

— Staţi jos, vă rog. Dumneavoastră aţi conceput 
schema instalaţiei? 

— Mie îmi aparţine numai ideea utilizării suprafeţei 
lui Mobius... 

— Cum aţi ajuns la ea? 

— Ideea mi-a dat-o Matveev. Vreau să spun... 
manuscrisul. Dacă vă amintiţi, Grigori Markovici, el 
descrie acolo un fel de „spirală”... 

— „Spirala de două sferturi”, ştiu, spuse savantul. Şi 
pe noi ne-a interesat acest pasaj... Cum te cheamă, 
tinere? 

— Nikolai Sergheevici. 

— Bravo, Nikolai Sergheevici! Excelentă idee. 

Nikolai se simţea măgulit. Fără să vrea, pe faţă îi 
apăru un zâmbet indecent de larg - de la o ureche la 
alta. Alungându-l cu greu, Nikolai continuă în grabă: 

— Schema instalaţiei, colegii noştri specialişti în 
automatică ne-au ajutat s-o elaborăm, pe baza propunerii 
inginerului Kostiukov. Tot el a cântat. Grigori Markovici, 
înţelegeţi, acest cântec... Adică a fost un concurs de 
împrejurări care... 

— Nu vă jenaţi. Savantul îl privi prietenos pe 
Nikolai. La vârsta voastră cântam şi eu „Serbianocika”. 
Cât despre concursul de împrejurări, suntem informaţi. 
Aţi procedat foarte bine: atâta timp cât problema nu-i 
rezolvată, ce rost are să se vorbească despre ea? Să dai 
frâu liber interpretărilor stupide? Vă amintiţi de articolul 
despre „minunea din stradela Babiegorodski”? Au 
Interpretat greşit randamentul şi au scris în ziar că la 
Uzina de aparataj pentru condiţionarea aerului a fost 
creată, chipurile, o instalaţie cu randamentul peste sută 
lu’ sută... Nu cumva şi instalaţia dumneavoastră a fost pe 
o stradelă? întrebă el deodată. 


— Da, pe o stradelă, răspunse Nikolai puţin 
dezorientat. Pe stradela Bondarnii... 

— Ei, vedeţi? râse discret Grigori Markovici. 
Minunea din stradela Bondarnii. 

În încăpere intrară trei persoane: un chinez de 
vârstă nedefinită, cu ochelari octogonali, un tânăr - ceva 
mai în vârstă ca Nikolai - scund, îndesat, într-o 
canadiană, şi o fată îmbujorată, în taior gri. În timp ce 
strângea mâna tânărului inginer, Nikolai observă pe 
reverul canadienei acestuia insigna de velist categoria I. 
Tânărul văzu şi el aceeaşi insignă la butoniera lui 
Nikolai. Îşi zâmbiră unul altuia. Nikolai se temu să nu se 
întrevadă cumva în zâmbetul lui acel nevinovat 
sentiment de superioritate pe care îl au totdeauna 
adevărații marinari când se întâlnesc cu colegii lor de 
apă dulce - şi-l alungă de pe faţă. Parcă-i un făcut, 
zâmbetele îi cam joacă festa astăzi. 

Nikolai povesti despre experienţa din stradela 
Bondarnîi. Toată lumea asculta cu atenţie. Chinezul îşi 
făcea însemnări. 

— Prin urmare, încheie Nikolai, noi nici nu ne-am 
gândit la penetrabilitate. Am vrut doar să mărim 
tensiunea superficială a mercurului, atât. 

— Da, e limpede, spuse academicianul. Iar acum să-l 
ascultăm pe Vasili Feodorovici. 

Tânărul cu canadiană întinse pe masă câteva 
scheme şi fotografii. Urmă o scurtă comunicare. Au 
construit o instalaţie care reproduce amănunţit 
experienţa din stradela Bondarnii. Desigur, instalaţia 
este prevăzută cu aparate de înregistrare mult mai 
precise. Întrerupătorul cu diapazon a fost înlocuit printr- 
un dispozitiv perfecţionat. lată schema de principiu... 

Apoi Grigori Markovici îi invită pe ingineri să vadă 
instalaţia. Întrucât aceasta se afla într-o altă clădire, fură 
nevoiţi să se îmbrace şi să iasă afară. 

Zăpada scârţâi iarăşi sub picioarele lor, ziua geroasă 
sclipea în mii de diamante, revărsându-şi cu dărnicie 


suflul de răşină al coniferelor. 

Grigori Markovici cu Privalov şi chinezul mergeau în 
frunte. Tinerii rămaseră puţin mai în urmă. După cum 
află Nikolai de la însoțitorii săi, chinezul este doctor în 
ştiinţe, specialist în suprafeţele de separare a lichidelor, 
şi-l cheamă Li Vei-sen, iar tânărul, Vasili Feodorovici, şi-a 
susţinut de curând dizertaţia de candidat, tratând tema: 
fenomenele electrostatice care se produc în straturile de 
adezivi în stadiul prizei. Pe fata îmbujorată o cheamă 
Lidia Ivanova, sau simplu Lida, nu e fiziciană, ci ingineră 
la Direcţia construcţiilor de conducte, şi se află aici 
pentru coordonarea problemelor tehnicii noi; îi place 
Efremov, deşi ea personal ar fi scris altfel „Nebuloasa 
Andromeda”. 

Până să ajungă, Nikolai şi Vasili Feodorovici mai 
apucară să facă un schimb de păreri despre metodele de 
pliere a spinacherului şi să aranjeze pentru duminică o 
plimbare la Himki, ca să-şi încerce şi Nikolai forţele pe o 
sanie cu pânze. 

Intrară într-o clădire cu etaj, nu prea mare. lată şi 
instalaţia. Nikolai se uită atent, să nu-i scape nimic. Da, 
îşi zicea el, asta nu-i stradela Bondarnii. Deşi, în 
principiu, nu-i nicio diferenţă. Şi aici, ca şi acasă, pe 
verandă, se înălța un inel al lui Mobius, mult mai mare 
însă. 

Înăuntrul inelului erau fixate două bare, strânse una 
de alta cu nişte electromagneţi puternici. Când regimul 
instalaţiei va da naştere condiţiilor de penetrabilitate, 
barele vor pătrunde una într-alta. Deocamdată însă, 
regimul nu fusese găsit. Acele aparatelor nu se clinteau 
de la zero. 

În clădirea cealaltă, de unde abia plecaseră, într-o 
cameră izolată fonic un magnetofon reproducea funesta 
melodie  „Serbianocika”. Sunetul se transforma în 
oscilaţii electrice, care se înregistrau astfel pe o bandă 
feromagnetică, încât să poată fi prelucrate de o maşină 
electronică de calcul. Frecvenţele erau înregistrate în 


tr-un sistem binar având numai două semne: zero şi 
unu. 

Numărul care în sistemul decimal, obişnuit, se redă 
prin semnul „2”, în sistemul acesta se scrie ca „10”, trei 
ca „ll”, patru ca „100“, cinci ca „101“ şi aşa mai 
departe. Pentru oameni sistemul acesta este prea greoi. 
Numărul „16”, pe care noi îl reprezentăm prin două 
cifre, în acest sistem se scrie prin cinci: „10.000”. Dar 
pentru maşina electronică sistemul este foarte comod. 
Toate acţiunile ei complicate se bazează pe următoarea 
combinaţie simplă: prezenţa unui impuls înseamnă „1”; 
lipsa lui înseamnă „O”. Orice problemă exprimată prin 
astfel de cifre, maşina o rezolvă. Într-o clipită. 

Maşina electronică de calcul a institutului avea de 
rezolvat o problemă extrem de complicată, pornind de la 
toţi parametrii schemei, în care se afla o singură mărime 
de căutat. Dacă Valerik n-ar fi răsturnat întrerupătorul 
cu diapazon, greutăţile ar fi rămas în poziţia 
întâmplătoare în care s-a produs penetrabilitatea. Acum 
însă instalaţia trebuia trecută prin toate frecvențele ce 
se întâlnesc în cântecul lui lura. Maşina electronică, 
având aceste date, compunea şi rezolva neîntrerupt 
şiruri de ecuaţii; rezultatele lor, sub formă de comenzi 
electrice, se transmiteau succesiv instalaţiei. 

— Nici într-o viaţă de om n-am fi putut încerca toate 
combinaţiile, spuse Grigori Markovici. Acolo a fost o 
coincidenţă, iar repetarea în acest caz e un lucru practic 
de neconceput. Dacă s-ar fi întâmplat asta acum 
douăzeci de ani, ar fi trebuit să renunţăm. 

— Grigori Markovici, îmi permiteţi să vă întreb, i se 
adresă cu condescendenţă Privalov: V-aţi format o părere 
asupra; asupra penetrabilităţii? 

— Despre asta, Boris Ivanovici, e încă prea devreme 
nu vorbim. Dar presupun că prietenul nostru Baghanli, în 
principiu, are perfectă dreptate: toată cheia stă în 
restructurarea legăturilor interne ale materiei. În cazul 
legăturilor restructurate, pătrunderea se poate produce 


prin golurile interatomice şi intermoleculare, care sunt 
uriaşe în comparaţie cu particulele elementare. 

— Dar dacă orbitele electronilor externi, întâlnindu- 
se totuşi, se vor intersecta? întrebă Nikolai. 

Academicianul zâmbi: 

— Atunci când vorbim despre structura atomului, a 
spus odată Joliot-Curie, trebuie să renunţăm la 
reprezentări plastice. E peste puterile înțelegerii 
noastre. Numai matematica ne poate da o imagine a 
realităţii, pe care însă e cu neputinţă s-o exprimi prin 
cuvinte. De fapt nu există niciun fel de orbite circulare, 
există amplitudinile oscilaţiilor electronilor. 

— Încă o întrebare, vă rog, interveni Privalov: care 
este, după părerea dumneavoastră, natura fizică a 
câmpului produs de inelul lui Mobius? 

Savantul ridică, în glumă, ambele mâini. 

Iar Li Vei-sen, arătându-şi într-un zâmbet dinţii mari 
şi pronunţând minuţios fiecare cuvânt, observă: 

— 'Tovarăşii din sud sunt nerăbdători. Tovarăşii din 
sud nu vor să aştepte doi ani sau un an. 

— Deocamdată pot să vă spun un singur lucru. 
Grigori Markovici, uşor adus de spate, se apropie de 
Privalov şi întinse degetul inelar lung şi subţire, în care 
avea o verighetă lată de aur. Într-un inel obişnuit, curei 
itii de înaltă frecvenţă care circulă pe suprafeţele 
exterioară şi interioară parcurg căi diferite. În inelul lui 
Mobius, care are o singură suprafaţă, curenţii circulă pe 
o cale neobişnuită. Se produc anumite fenomene 
deosebite Bineînţeles, în cazul unor anumite frecvenţe. 
Aşa... Şi acum să mergem mai departe. Îi conduse pe 
oaspeţi spre o altă încăpere. Suprafaţa lui Mobius într-un 
circuit de înaltă frecvenţă este o idee extrem de fericită, 
spuse el păşind pe coridorul larg. Ea deschide 
perspective excelente pe care dumneavoastră poate nici 
nu le bănuiţi. Întrucât este vorba însă de o problemă 
concretă - conducta subacvatică de ţâţei - am hotărât ca 
în prima etapă să axăm munca pe această problemă. 


Propriu-zis n-avem o problemă, ci două. Tensiunea 
superficială mărită trebuie să imprime şuvoiului de ţâţei 
o anumită formă - asta-i una. Rezistenţa lui la înaintare 
trebuie redusă la minimum sau înlăturată de tot cu 
ajutorul penetrabilităţii - asta-i a doua problemă. E 
adevărat? 

— Perfect adevărat, confirmă Privalov. 

— Ei, această a doua problemă e încă o chestiune 
îndepărtată, pe când prima... De altfel, poftim, priviţi. 

El deschise larg o uşă. 

În mijlocul unei încăperi spaţioase se afla un bazin 
rotund, de beton, cu un diametru de trei metri şi 
jumătute, căptuşit cu faianţă albă. Bazinul, adânc cam de 
statura unui om, era înconjurat de o bandă galbenă de 
metal, un fel de inel mare, orizontal, fixat pe izolatoare 
cu nervuri. 

— Inelul lui Möbius? întrebă nehotărât Nikolai, 
cercetând banda galbenă. Ah, da, iată răsucirea... Ăsta 
zic şi eu inel! 

În urma lui Grigori Markovici urcară pe o platforma 
situată la nivelul marginii superioare a bazinului. De nici 
se vedea că bazinul este umplut până la jumătate cu un 
lichid negru, dens, cu o nuanţă verzuie. 

— Ulei, explică academicianul scurt. Zece tone. Şi 
acum, priviţi. 

Apăsă un buton de pe tabloul de comandă. 

Suprafaţa uleiului începu să se bombeze, să 
crească... Marginile începură să se depărteze de pereţii 
bazinului, dezgolind fundul... Tot mai repede, din ce în ce 
mai repede... O forţă puternică strângea lichidul 
întunecat într-o sferă aproape regulată, mai mică decât 
diametrul bazinului. Suprafaţa sferei de ulei era acum 
strălucitoare, irizată, cu ape, şi siluetele celor de pe 
platformă se reflectau în ea schimonosite, desfigurate, ca 
în „oglinzile din bâlciuri”. 

Bineînţeles că nu-i trecu nimănui prin cap să râdă. 

— O-o-o! exclamă Privalov. 


Cu ochii plini de fericire şi uimire, Nikolai se holba 
la sfera neagră din bazin. 

—  Încercaţi s-o străpungeţi. Grigori Markovici 
întinse lui Nikolai un baston lung de ebonită, cu vârful 
ascuţit. 

Nikolai luă bastonul şi împunse sfera. Suprafaţa 
sferei nu cedă. Apăsă cu toată puterea. Simţi că 
suprafaţa sferei e elâstică. Ea se curbă doar, uşor, sub 
apăsarea ascuţişului, dar nu se lăsă străpunsă! 

— Nu pot! strigă el. 

Academicianul râse încetişor. Râse şi Lida Ivanova, 
Vasili Feodorovici zâmbi, Li Vei-sen îşi descoperi dinţii 
mari, albi. 

Veranda din stradela Bondarnii... Picătura de 
mercur care pulsează... Totul rămăsese atât de departe, 
umbrit de uriaşa sferă neagră. lată deci ce înseamnă 
tensiunea superficială! 

— Frefrecvenţa... La ce frecvenţă? De emoție 
Nikolai se bâlbâi. 

— O să vă spunem totul. Această forţă este 
deocamdată insuficientă. Încă nu poate înlocui peretele 
de zece milimetri al ţevii de oţel. 

Academicianul întrerupse curentul şi deodată sfera 
se turti, revărsându-se în cupa bazinului. Suprafaţa 
neagră, uleioasă, undui greu, în valuri concentrice, 
refulate de pereţii bazinului şi în sfârşit încremeni. 

— O sută de tone, rosti Privalov. Pe un metru 
lungime de ţeavă de şaisprezece țoli, la o presiune 
interioară de opt atmosfere, acţionează o sută de tone. 
Oare într-adevăr asta... 

— ...Se va realiza, îl asigură academicianul. Sunt 
convins că inelul lui Möbius ne va îngădui şi o asemenea 
mărire a tensiunii superficiale. Dumneavoastră, îşi 
îndreptă el arătătorul spre Nikolai, vă revine meritul de a 
fi găsit calea cea bună, noi am adăugat foarte puţin la 
schema voastră. 

—  Tovarăşii din sud sunt inventivi. Li Vei-sen 


pronunţă răspicat fiecare silabă. Mărirea tensiunii 
superficiale este o descoperire mare. Până în prezent noi 
nu ne imaginăm lichidele decât cuprinse în vase. Iar 
acum... Acum vom putea multe... 

— Adevărat, tovarăşe Li, îi luă Grigori Markovici 
vorba din gură. „Multe vom putea”. Bine spus. Inelul lui 
Möbius ne oferă posibilitatea de a mări forţele 
superficiale. Dar... în fizică acesta este un proces 
reversibil firesc... într-un anumit regim îngust, pe care 
deocamdată nu-l cunoaştem, iată că acest inel poate avea 
şi un efect exact contrar: slăbirea, desfacerea legăturilor. 
La drept vorbind, întâmplarea cu degetul laborantului 
dumneavoastră - mă rog, să-i zicem penetrabilitatea - e 
un fenomen secundar. 

— Parazitar, adăugă zâmbind Vasili Feodorovici. 

— Exact. 

Toată lumea râse. 

— Apropo, tovarăşi, îşi trecu academicianul privirea 
de la Nikolai la Privalov şi apoi la ceilalţi. Vă imaginati 
proporţiile pe care le poate lua acest fenomen 
„parazitar”? 

Nikolai tăcea. El îşi dăduse de mult cuvântul că nu 
se va avânta prea sus. Numai conducta. Altceva nimic... 

— Bineînţeles, nu-ţi poţi imagina totul, răspunse 
Privai ov. Dar noi credem... O revoluţie, de pildă, în 
prelucrarea metalelor la rece -  aşchierea fără 
rezistenţă... 

Academicianul dădu din cap. 

— Deschiderea minelor şi forajul sondelor 
petrolifererii o garnitură penetrantă, continuă Privalov, 
însufleţindu-se. M-am gândit chiar... Dar să nu râdeti... 
M-am gândit la apărarea de meteoriți a navelor 
cosmice... 

— E posibil, rosti rar, chibzuind, Grigori Markovici. 
Dar fiecare caz de aplicare practică va necesita soluții 
speciale. Soluţii dificile... Suprafaţa materiei dispune de 
energie şi, închipuiţi-vă, când această energie va fi în 


mâinile noastre... 

— O nouă formă de energie?! Privalov îşi înfipse 
mâna în păr. 

— O nouă sursă, îl corectă academicianul. Mai 
apropiată şi mai accesibilă decât energia nucleară. 

Timp de un minut toată lumea tăcu. 

— Ei, cred că e timpul să descindem „pe pământ”. 

Unul după altul coborâră de pe platformă, 
străbătură coridorul, vestibulul. Din nou zăpada scârţâi 
sub picioarele lor. 

lată-i în biroul academicianului, discutând 
programul viitoarelor lucrări. 

— Materia restructurată... Grigori Markovici se 
înflăcărase iarăşi. Dacă ai putea s-o stăpâneşti... Cine 
ştie. Când instalaţia noastră ne va da prima mostră!... 
Păcat că efectul cu degetul laborantului dumneavoastră 
s-a dovedit instabil. Eh, dacă, printr-o minune, jungherul 
lui Matveev ar ajunge în mâinile noastre. Dacă, desigur, 
există... 

— De ce n-ar exista? Doar Matveev l-a adus cu el în 
Rusia, interveni timid Lida Ivanova. Cine ştie însă pe 
unde zace... 

Cuţitul?! 

În amintirea lui Nikolai reînvie o zi de vară, sub 
razele fierbinţi ale soarelui. Concursurile de vele! Şalupa 
lui Operatin... şi Vova în apă, lângă bordul bărcii. Când s- 
a apropiat înot... Da, l-a auzit pe Vova spunând: „Mie să- 
mi dai cuțitul, asta vreau!” Ceva în genul acesta. Vova 
era cu acvalangul... Iar în şalupa lui Operatin, a văzut 
clar: un detector. Căutau ceva... Exact în locul unde 
Mărgărită Pavlovna a căzut peste bord. Da, înainte de 
asta Operatin a venit la institut... Şi-aducol aminte 
perfect! A adus astfel discuţia, încât să afle] 
coordonatele locului... Şi l-a întrebat... Da, l-a întrebat 
dacă femeia n-avea în mână un obiect de metal... Cuţitul! 
Jungherul lui Matveev - asta căutau ei! Cutia cu 
manuscrisul lui Matveev a fost aruncată din locuinţa 


Mărgăritei Pavlovna - Nikolai nu se îndoia! înseamnă că 
şi cuțitul lui Matveev... Desigur într-o altă cutie!... Cele 
trei cutii!... 

Nikolai încercă să-şi amintească dimensiunile 
schițelor de pe ultima filă a manuscrisului. „Sursa” - aşa 
era denumită cutia în care au găsit manuscrisul. A doua 
cutie era lunguiaţă... „Dovada”. Dovada! Ce altceva, dacă 
nu acest cuţit putea constitui cea mai bună dovadă?!... 

Şi încă ceva: lurka a văzut în laboratorul lui 
Operatin un oscilator cu tuburi electronice. Şi doar nu 
pentru ridicarea nivelului mării aveau nevoie de înaltă 
frecvenţă! Are dreptate lurka! Benediktov şi Operatin... 

În sfârşit, Nikolai izbutise să închege impresiile 
disparate într-un tablou unitar. Cuţitul lui Matveev 
există! Mărgărită Pavlovna ştie de existenţa lui, iar 
Operatin şi Vova îl caută... Ori poate - mai ştii? - l-au şi 
găsit! 

Simţea nevoia să spună ce bănuieşte. Dar se 
stăpâni. Aici nu e locul potrivit. O s-o facă pe urmă. 

Îşi dădu silinţa să asculte discuţia vârstnicilor. 

— ...Dacă Matveev putea să ţină cuțitul de mâner, 
înseamnă că minerul era din materie obişnuită, spunea 
Grigori Markovici. Cuţitul avea o zonă de tranziţie... 

„Să-i telegrafiez lui Iura! lucra febril mintea lui 
Nikolai. Poate află ceva de la Vova sau de la nevastă-sa. 
Trebuie să pună mâna pe acest cuţit! Neapărat...” 

Încercă din nou să fie atent la discuţie. 

Acum vorbea Li Vei-sen: 

— Legăturile din interiorul materiei nu sunt 
constante. Ele se află într-o continuă schimbare... 

„Cum de nu m-am gândit mai înainte? Nici eu, nici 
Iura! A trebuit să se pomenească aici de cuţit, ca să-mi 
dau seama...” 

— S-ar putea să avem nevoie de ajutorul practic al 
institutului vostru, spunea academicianul. Ce crezi? Va fi 
de acord conducerea? 

— Nu ştiu, Grigori  Markovici, mărturisi cu 


sinceritate Privalov. Deocamdată noi proiectăm Conducta 
transcaspică din ţevi obişnuite. Termenul e termen, sării 
na e sarcină, iar ideea conductelor fără ţevi nu-i decât o 
idee. 

— O să vă ajute Direcţia construcţiilor de conducte, 
mai precis, această fată care reprezintă direcţia. Nu vă 
uitaţi că-i tinerică. Fata asta atrăgătoare e un adevărat 
copil al junglei. Cunoaşte toate foşnetele şi potecile 
cabinetelor ministeriale. 

— Grigori Markovici! obiectă râzând Lida Ivanova. 

Inginerii îşi luară rămas bun. Oftând, Privalov îşi 
trase până peste urechi căciula de general şi părăsi 
împreună cu Nikolai Institutul suprafeţelor. 

— Boris Ivanovici, i se adresă Nikolai emoţionat, lata 
are dreptate: cuțitul lui Matveev există! 

Ajungând la Moscova el se repezi mai întâi la poştă. 
După câteva ceasuri Iura primi o fototelegramă: 

„Sunt convins că O. şi V. căutau cuțitul lui Matveev. 
Culege de urgenţă informaţii. Încearcă să afli de la soţia 
lui Vova. Nikolai”. 

CAPITOLUL IX 

In care Nikolai primeşte o scrisoare de la Iura şi 
întâlneşte o veche cunoştinţă 

„„„Dar că se schimbase atât de mult! Cât era de 
drăguţă?... Mă uitam şi mă lua groaza: în faţa ci mă 
simţeam iarăşi băiețandrul necioplit de la ţară 

CH. DICKENS: „Marile speranțe”. 

Oamenii trimişi în interes de serviciu la Moscova 
auntras de multă vreme atenţia umoriştilor. Datorită 
condeiului lor, literatura s-a îmbogăţit cu un nou tip, 
grotesc, al provincialului în deplasare. 

Dacă ar fi să-i credem pe aceşti umorişti, omul venit 
cu treburi în capitală e un martir. Şoferul taxiului îl 
ocoleşte toată Moscova ca să-l lase în faţa unui hotel 

aflat la doi paşi de gară. La hotel nu i se dă cameră. 
Şefii nu-l primesc. Uneori chiar i se fură lucrurile. 


Dar toate astea nu-s adevărate. Şoferul chiar dacă 
ar vrea să-l înşele nu poate, pentru că omul venit în 
interes de serviciu cunoaşte de obicei Moscova mai bine 
decât mulţi moscoviți. Doar nimeni ca el nu-i nevoit să 
străbată uriaşul oraş de atâtea ori pe zi de la un capăt la 
altul. De la Institutul de proiectări de utilaj petrolifer 
situat pe Şabolovka se grăbeşte să ajungă în Himki, la 
Institutul central de cercetări ştiinţifice, de acolo tocmai 
dincolo de bariera Krestianskaia, la Departament, iar în 
drum, reuşeşte să treacă pe la una sau două uzine şi, 
desigur, la Direcţia generală de care ţine. În fiecare 
scară, la hotel, îşi întocmeşte programul alergăturilor 
pentru a doua zi, ţinând seama de amplasarea 
instituţiilor şi orele de primire. 

Cu tot programul acesta încărcat, el se duce la 
teatre şi muzee mai des decât un moscovit mijlociu. 

Asemenea nordicilor, care găsesc fără greş drumul 
prin pustiul nemărginit de zăpadă, omul în deplasare 
cunoaşte toate căile şi posibilităţile de acces în imensele 
clădiri ale diferitelor instituţii. El ocoleşte cu îndemânare 
pe referenţii şi secretarele care păzesc uşile capitonate, 
cunoaşte bine numerele de telefon la care nu ţi se 
răspunde, şi alte numere la care ţi se răspunde fără greş. 

Aproape fără să-şi încalce graficul, Privalov şi 
Nikolai alergau împreună prin institute şi laboratoare. 
Infrângeau politicos, dar perseverent barierele ridicate 
de secretare la uşile cabinetelor de care aveau nevoie, 
încheiau contracte cu organizaţiile conexe, scriau 
rapoarte, întocmeau proiecte de decizii, efectuau 
convorbiri telefonice interurbane... 

Această viaţă trepidantă îl absorbi pe Nikolai. 
Institutele fruntaşe deschideau înaintea lui întreaga 
complexitate a ştiinţei moderne. El cerceta cu aviditate 
tot ce-i era necunoscut, umplea cu însemnări şi schiţe 
carnete întregi, răsfoia teancuri de buletine informative. 

Era foarte bine dispus, chiar bucuros. „Bravo, 
Nikolai Sergheevici! Excelentă idee!” Mereu îi sunau în 


urechi cuvintele academicianului. 

Nu, el nu-şi supraaprecia posibilităţile: prea se 
obişnuise cu gândul că e un inginer obişnuit, ca mulţi 
alţii. 

Dar uneori se mira chiar el: cum de i-a trecut prin 
minte? „Admirabilă idee!” Şi nu oricine, ci unul din marii 
fizicieni ai ţării i-a spus asta... 

Cele văzute şi - auzite de Nikolai la Institutul 
suprafeţelor îl înmărmuriseră. Începu să-i scrie lui Iura o 
scrisoare amănunţită, dar o lăsă neterminată, la 
jumătate. Perspectivele grandioase pomenite în treacăt 
de academician îşi făceau greu loc în capul lui, trebuia să 
se obişnuiască cu ele, să le „digere”. 

Seara, la hotel, discuta cu Privalov până târziu 
despre aceste perspective. 

— E aproape două, sărea Privalov. Hai, la culcare, la 
culcare! 

Dar somnul nu i se lipea de pleoape. Culcat, cu ochii 
deschişi, Nikolai se sucea sub pătură. Simţea nevoia să 
fumeze 

— Boris Ivanovici, dormiţi? întrebă el. LI - Ce mai 
vrei? răspundea somnoros Privalov. 

— Materia restructurată, turuia Nikolai, înseamnă 
materiale cu totul noi, aliaje cu o rezistenţă nemaivăzută, 
compuşi de neconceput până acum... 

— N-ai de gând să te culci odată?! 

Zece minute era linişte. Apoi se auzea vocea lui 
Privalov: 

— Dacă-i vorba de chimia polimerilor, atunci... 

Dimineaţa îşi luau ceaiul în cameră. Sorbind din 
pahar, Boris Ivanovici citea „Einstein”, apărut în colecţia 
„Viaţa oamenilor de seamă”, pe care-l cumpărase în ajun. 
Acasă, soţia nu-i dădea voie să citească în timpul mesei. 
De aceea, când pleca în deplasare, Boris Ivanovici se 
bucura din plin de libertatea neîngrădită. 

O bătaie în uşă. 

— Patru sute şapte, corespondenţa, vă rog, se auzi 


de afară glasul femeii de serviciu pe etaj. 

Primiseră două scrisori: una adresată lui Privalov, de 
la soţia sa, cealaltă, pe care scria lăbărţat „Par avion”, lui 
Nikolai de la Iura. 

Nikolai desfăcu plicul, parcurse primele rânduri şi 
zâmbi. lurka nu se dezminţea. 

Scrisoarea începea în felul următor: 

„Lui Nicolas S. Potapki Tis, esquire. 

Sir, diligenţa a poposit, în sfârşit, şi pe coclaurile 
noastre. În locul scrisorii amănunțite promise am primit 
o depeşă jalnică. Goddamm, sir, sunt un om simplu, sir, şi 
îmi pare rău <că v-am socotit un gentleman. Dar eu vă 
scriu totuşi, sir, deşi s-ar fi cuvenit să nu pun mâna pe 
pană, ci pe un Winchester şi să termin cu 
Dumneavoastră! Ce mi-am zis: hai, treacă de la mine. N- 
o să-mi pun mintea cu un sonat afurisit ca 
Dumneavoastră. După ce am citit depeşa, am sărit în şa 
şi am zburat ca vântul. Mi-am legat mustangul de o tufă 
de ciapparal şi am intrat pe poarta ranch-ului 
Dumneavoastră...” 

Se vede că Iura n-a mai avut răbdare să continue în 
stilul lui Bret Harte, şi în continuare scria simplu: 

„... Am stat multă vreme în gang, aşteptând ca 
nevasta lui nenea Vova să iasă în curte. Atunci am 
întâlnit-o din întâmplare, am salutat-o reverenţios şi am 
început să-i dau cu cobza, căutând prilejul s-o întreb 
dacă e adevărat că nenea Vova, cu ajutorul acvalangului 
nostru, a găsit ce a căzut atunci în mare... „De unde 
ştii?” m-a întrebat cucoana cu bănuială. Ai fost şi 
dumneata pe „Uzbekistan”? Nu, zic eu, am fost pe iahtul 
care a pescuit-o pe femeia în roşu. Atunci mă ia de mână, 
mă duce cât mai departe de ferestrele Tarakanşei şi-mi 
povesteşte nişte chestii, să-ţi stea ceasul...” 

Iura îi descria mai departe amănunţit cele petrecute 
pe bordul motonavei. 

După ce citi acest pasaj, Nikolai sări în picioare. 

— Ce e? Ce s-a întâmplat? Privalov ridică privirea 


asupra lui. 

— Citiţi, Boris Ivanovici! Uite, de aici. 

Privalov parcurse repede pagina. 

— O-o! exclamă el. Cuţitul lui Matveev există deci 
într-adevăr! Şi? Ce mai zice? 

Mai departe Iura scria că Vova e plecat la Moscova 
împreună cu  Operatin. Apoi relata cum, după 
convorbirea cu Klavdia Semionovna, a urcat sus, la 
mama lui Nikolai să-i înmâneze salariul ridicat de el cu 
delegaţie. 

Apoi Iura trecea dintr-odată la stilul manuscrisului 
lui Matveev: 

„Fără mama măriei voastre cumplit căinatu - s-a 
cum că la Moscova geruri mari ar fi, peste douăzeci de 
grade de pre răbojul lui Celsius, iară feciorul înstrăinat, 
domnia voastră adicătelea, nice cizme de pâslă, nice 
schimburi călduroase nu v-aţi învrednicit a lua, deşi 
dânsa cu osârdie rugatu-va...” 

Privalov râse: 

— Asta-i prietenul dumitale! Ce şi-o fi pocind limba 
în halul ăsta? 

„... La acel ceasu, scria Iura în continuare, o bătaie 
în uşă s-a auzit şi cineva năpustitu - s-a în odaie. Era 
acesta un bărbat gras, la chip fioros, şi necum după fire, 
nice bărbierit, nice pieptănat...” 

Într-adevăr, în seara aceea, Iura, după ce a stat de 
vorbă cu soţia lui Vova, a urcat la Vera Alexeevna să-i 
înmâneze salariul lui Nikolai. 

Vera Alexeevna l-a tratat cu ceai şi dulceaţă, s-a 
aşezat în faţa lui şi-a început să se plângă de Nikolai, 
care n-a vrut să ia cu el rufărie călduroasă. lura mânca 
dulceaţa şi încerca să o liniştească pe Vera Alexeevna, 
spunându-i că Nikolai e tânăr şi are un organism de fier. 

Se auzi o bătaie în uşă şi intră un bărbat îndesat, de 
vârstă mijlocie, nebărbierit, cu părul în dezordine. 
Aruncă o privire posomorâtă spre Iura şi Vera Alexeevna, 
salută şi întrebă: 


— Pot să vorbesc cu inginerul Potapkin? 

— Eu sunt. Iura îi făcu un semn pe la spate Verei 
Alexeevna. Îl recunoscuse pe noul venit şi voia să afle de 
ce a venit. 

— Numele meu este Benediktov. 

— Îmi pare bine. Vă rog, scoateţi-vă paltonul. Luaţi 
loc... 

Benediktov nu-şi dădu paltonul jos. Se aşeză pe un 
scaun şi-şi puse pe genunchi pălăria şi mănuşile. 

— Am venit să vă întorc vizita, spuse el. În sfârşit, să 
lăsăm  introducerile. Mi-a spus soţia mea că v-aţi 
interesat de nişte cutii de metal. N-aţi putea să-mi 
explicaţi ce înseamnă asta? 

— Dumneavoastră ştiţi mai bine ca mine, tovarăşe 
Benediktov, răspunse Iura. Cutia cu manuscrisul a fost 
aruncată din locuinţa dumneavoastră. Noi am găsit 
manuscrisul, care prezintă un deosebit interes, şi am 
hotărât să descoperim şi celelalte două cutii de care se 
pomenea acolo. Se pare că într-una din ele se afla cuțitul 
lui Matveev. Păcat că s-a dus la fund. Ori l-aţi şi găsit? 

Mâinile lui Benediktov tresăriră neliniştite. 

— Bine, spuse el, tuşind uşor. Dacă sunteţi atât de 
bine informat, spuneţi-mi, vă rog, ce se află în a treia 
cutie? 

— Nu ştiu. 

Câteva clipe tăcură, privind după Vera Alexeevna, 
care trecu în bucătărie, nedumerită. Apoi Benediktov 
reluă: 

— După câte ştiu, dumneavoastră vă ocupați de 
problema penetrabilităţii. Şi noi încercăm câte ceva în 
această direcţie. Am auzit că aveţi o instalaţie originală 
cu care aţi obţinut un efect interesant. Dacă nu-i secret... 

Îl privi pe Iura cu un aer de aşteptare. 

— De fapt, nu-i niciun secret, vorbi Iura rar, 
alegându-şi cuvintele. Noi ne ocupăm de proiectarea 
conductei de ţâţei. Paralel cu aceasta ne-a stârnit 
interesul problema difuziunii lichidelor. In ceea ce 


priveşte experienţele noastre, din păcate, nu vă pot 
iniţia. Nu am această împuternicire. Noi avem o direcţie. 
Adresaţi-vă acolo pe calc oficială. 

— Pe cale oficială? Benediktov zâmbi cu amărăciune 
şi se ridică în picioare. Vă mulţumesc pentru sfat, 
tovarăşe Poţapkin. Îmi pare bine de cunoştinţă. 

Îşi înfundă pălăria pe capul ciufulit. 

— Şi mie, răspunse Iura cu amabilitate. Ridică de jos 
mănuşile căzute şi le întinse lui Benediktov. Mi se pare 
că vă aparţin. Adresa mea aţi aflat-o prin biroul de 
adrese? întrebă el în treacăt. 

— Nu. În această casă locuieşte un salariat al 
nostru. 

— A, da, da, da, desigur... Fiindcă veni vorba, tare 
aş fi curios să văd cuțitul lui Matveev. Trebuie să fie 
interesant! Dacă nu e secret... 

— N-ai spus chiar dumneata că s-a dus la fund? 
mormăi Benediktov. 

Iura ieşi în verandă să-l conducă pe vizitator. Ajuns 
acolo, Benediktov mai zăbovi puţin, uitându-se la 
paravanul albastru. 

— Da, exact, răspunse [Iura la întrebarea 
neexprimată a acestuia. Experienţa a avut loc chiar aici. 

Cu un gest larg, lura dădu paravanul la o parte. 
Benediktov se apropie, dar văzu doar o masă mare, pe ea 
un magnetofon de construcţie ciudată, iar sub masă 
două-trei lăzi negre cu acumulatoare. 

— Am demontat instalaţia, explică Iura. Ştiţi cevra, 
tovarăşe Benediktov? Dacă lucraţi în aceeaşi direcţie, de 
ce nu ne-am reuni forţele? Ce-ar fi să treceţi pe la 
institut... 

Biofizicianul îl privi pe Iura printre pleoapele grele, 
puţin umflate, dar nu spuse nimic. Îşi luă rămas bun şi 
ieşi. Ridicând un colţ al perdelei, Iura privi după el. 
Benediktov cobora scara încetişor, târându-şi picioarele. 

— Interesante veşti, recunoscu Privalov şi-şi mai 
turnă ceai. 


— Chiar de la începutul începutului, încă din ziua 
aceea, am simţit că nu întâmplător a căzut dânsa de pe 
motonavă. Ţinând în mână scrisoarea lui Iura, Nikolai 
începu să se plimbe prin cameră. Înseamnă că s-a 
aruncat după cuţit. Dacă l-ar fi găsit, i l-ar fi dat, desigur, 
soţului ei, iar acesta lucrează cu Operatin. Dar Operatin 
căuta cuțitul în locul unde s-a scufundat. Înseamnă că 
Mărgărită Pavlovna nu l-a găsit... Deci cuțitul zace tot 
acolo, pe fundul mării sau... 

Nikolai tăcu. 

— Sau? întrebă Privalov. 

— Sau Operatin l-a găsit totuşi. 

— În acest caz, rosti calm Boris Ivanovici, trebuie să 
vorbim cu Operatin. Lasă că-i cer eu cuțitul, pentru 
cercetări. Asta ne va uşura foarte mult munca. 

— N-aş crede. 

— Cum adică - n-ai crede? Cercetăm cuțitul din 
toate punctele de vedere şi... 

— Nu la asta m-am referit, Boris Ivanovici. N-aş 
crede să vi-l dea. 

— De ce? se miră Privalov. Am să-i explic de ce ne 
trebuie cuțitul. El sorbi de câteva ori din paharul cu ceai. 
Uite ce-i: Kostiukov scrie că Operatin e la Moscova. Pune 
mâna pe telefon şi sună la toate hotelurile. Începe cu 
„Spicul de aur” şi „laroslavskaia”. 

Nu-i de loc uşor să telefonezi la toate hotelurile din 
oraş. Ba suna „ocupat”, ba ţi se răspundea „n-avem pe 
nimeni cu acest nume”... Uneori, fără să asculte 
întrebarea, cel de la capătul firului spunea „n-avem 
locuri” şi punea receptorul în furcă. 

Deodată, de la corpul şapte al hotelului „Spicul de 
aur” o voce serioasă de femeie răspunse: 

— Operatin? O clipă... Şi mai cum? Da, există. 
Operatin şi Bugrov. Camera o sută treisprezece. 

— Asta-i bună! Nikolai chicoti. Locuieşte în corpul 
şapte, chiar aici, vizavi, iar noi să nu ştim nimic. 

Privalov închise pe „Einstein” şi se uită la ceas. 


— Opt şi jumătate. Cred că e cam devreme să-l 
sun... 
Se apropie de fereastră. Afară viscolul ridica 
vârtejuri albe. Abia mijea de ziuă. Ferestrele luminate ale 
clădirii din faţă păleau din ce în ce. 

— Dar după câte îl ştiu, nu-i el omul care să trândă- 
Vească. Privalov formă cu hotărâre numărul şi rugă pe 
femeia de serviciu pe etaj să-l cheme pe Operatin. 

Un timp, aşteptă în tăcere. Auzind un glas 
bărbătesc, se însufleţi: 

— Nikolai Illarionovici? Mă bucur să vă salut la 
Moscova... Privalov... Da. Ba mai mult decât atât: 
locuiesc tot la „Spicul de aur”, vizavi de dumneata... De 
unde am aflat? Privalov ezită o clipă. De la o cunoştinţă 
comună. 

Îi spuse că ar vrea să discute o chestiune 
importantă, şi Operatin răspunse că va fi bucuros să se 
întâlnească, dar ceva mai târziu: acum se cam grăbeşte - 
are unele treburi ce nu suferă amânare. Se înţeleseră să 
se întâlnească la ora douăsprezece în sala de aşteptare a 
metroului, la staţia „Expoziţie”. 

— Perfect! Privalov puse receptorul în furcă. La unu 
am o consfătuire la Direcţia generală de montaje 
speciale pentru industria petroliferă - ajung tocmai bine. 
lar până atunci, să-mi pun în ordine însemnările. 
Dumneata, Kolea, du-te la Direcţie, intră la Bubukin şi dă 
dovadă de perseverenţă. Proiectul trebuie vizat chiar 
astăzi. 

Nikolai oftă cu amărăciune. Nu-i plăcea să se ducă 
la Direcţie. Nesfârşitele coridoare îl apăsau şi-i trezeau 
în minte strofele lui Bagriţki: 

Oh, întinderi călătoare - Spulberate vise! Coridoare- 
n coridoare. 

Sir de uşi închise... 

— Şi încă ceva, îi atrase Privalov atenţia. Reţine-ţi 
un bilet pentru miercuri. 

— Unul singur? Dar dumneavoastră? 


— Eu sunt nevoit să mai rămân câteva zile. Am să 
trec pe la Podolsk, la uzină - avem o mulţime de comenzi 
acolo. 

— Bine, Boris Ivanovici. Atunci am şi plecat. Mă duc 
la gară... Prin telefon numai cu cinci zile înainte poţi 
reţine bilete, iar miercuri când e? Poimâine... 

Spre dimineaţă viscolul se mai potoli puţin, dar tot 
sufla cu putere. În timp ce Privalov, ţinându-şi căciula să 
nu zboare, mergea pe cărăruia făcută de paşii 
trecătorilor printre troiene, spre Bulevardul Păcii, 
zăpada îl albise din cap până-n picioare. 

Traversând bulevardul, intră în vestibulul metroului. 
Un suflu cald, electric, îl întâmpină. Ochelarii i se 
aburiră. Boris Ivanovici îi scoase şi-i şterse. Simţindu-se 
iarăşi în plenitudinea facultăţilor vizuale, se uită în jurul 
său şi-l zări aproape imediat pe Operatin, care tocmai 
cobora scara rulantă. 

Operatin purta un palton elegant, cu guler de blană, 
şi căciulă din piele de ren tânăr. Se îndreptă spre 
Privalov şi, ceea ce i se păru ciudat lui Boris Ivanovici, îl 
salută cu o bucurie exagerată. 

— Ce plăcere să întâlneşti un concetăţean aici, în 
vălmăşagul capitalei! Scutură cu energie mâna lui 
Privalov. Îmi pare tare, tare bine, Boris Ivanovici! 

„Ce l-o fi apucat? se gândi mirat Privalov. Totdeauna 
e atât de reţinut... De altfel e plăcut, într-adevăr, să 
întâlneşti un concetăţean”. 

Se traseră într-un colţ, mai departe, şi schimbară 
câteva fraze obişnuite în astfel de ocazii. Apoi Operatin 
întrebă printre altele: 

— Ce spun cei de la Academie despre însemnările 
lui Matveev? 

— Deocamdată le studiază. Apropo: s-a emis 
presupunerea că nu numai însemnările au ajuns până în 
zilele noastre. Că ar mai exista ceva... 

— Ce anume? Operatin îşi privi atent interlocutorul. 

— Cuţitul lui Matveev. 

— Dumneata crezi în poveşti indiene? 

Asta nu-i plăcu lui Privalov. La ce bun subterfugiile? 
Hotări să atace direct. 

— Nikolai Illarionovici, ştim că acest cuţit al lui 
Matveev a fost în posesia colaboratorului dumitale 
Benediktov până în ziua întâmplării de pe „Uzbekistan”. 
Şi apoi, chiar dumneata l-ai căutat pe fundul mării, în 
locul unde a căzut femeia. Dacă l-ai găsit, cei de la 
Academie ar asculta cu mult interes o comunicare a 
dumitale. Eşti un savant serios şi înţelegi însemnătatea... 

— Deci pentru asta m-ai chemat să stăm de vorbă? îl 
întrerupse Operatin. 

Acum întreaga lui făptură emana răceală; bucuria, 
însufleţirea de adineauri dispăruseră de parcă nici n-ar fi 
fost. 

— Da, pentru asta. 

— Ai fost greşit informat, trânti Operatin pe un ton 
de gheaţă. N-am nici cea mai vagă idee despre cuţit. 

— Bine, dar... l-ai căutat... 

— „Căutările” mele, cum spui dumneata, sunt legate 
numai de problema nivelului Mării Caspice. De nimic 
altceva. Cât despre Benediktov, el desfăşoară într-adevăr 
în cadrul institutului nostru o anumită muncă, dar cu ce 
se ocupă în afara orelor de serviciu, asta nu ştiu. 

Riposta politicoasă, dar hotărâtă îl descumpăni pe 
Privalov. Se simţea stingherit: într-adevăr, ce temeiuri a 
avut să provoace o asemenea discuţie? Scrisoarea lui 
Kostiukov? Vorbăria soţiei cârcotaşe a lui „nenea Vova”? 

— Scuză-mă, spuse el. Se vede că am fost greşit 
informat. 

— Da, greşit informat. Operatin se arătă deodată 
foarte grăbit. Se uită la ceas. Trebuie să te părăsesc, 
Boris Ivanovici. E târziu şi mai am treburi! El zâmbi 
numai din ochi, îi strânse mâna lui Privalov şi se îndreptă 
repede spre ieşire. uj”. 

Privalov priv. i îngândurat în urma lui. 


Dacă ar fi ştiut că în aceste clipe chiar, mergând pe 
cărarea bătătorită prin zăpadă, Operatin îşi ţinea mâna 
la piept, pipăind în buzunarul dinăuntru al elegantului 
palton mânerul cuţitului lui Matveev!... 

După câteva ceasuri de istovitoare luptă la Direcţie, 
Nikolai se îndreptă spre gara Kursk. 

La casa pentru vânzarea biletelor cu anticipație era 
lume multă. Nikolai îşi scutură zăpada de pe pălărie şi se 
apropie de „coadă”. 

— Cine e ultimul, vă rog? 

Un cetăţean scund, într-un palton de piele maro, îşi 
desprinse privirile din ziar şi-l privi fără bunăvoință pe 
Nikolai: 

— Eu sunt. Adică mai era după mine o tovarăşă... Se 
uită în jur. Iat-o, aceea cu blană neagră. S-o fi dus să-şi ia 
ceva... 

Nikolai se uită în treacăt la cetăţeanca în haină 
neagră şi căciuliţă albă. Privea un panou cu ilustrate 
atârnat în faţa chioşcului de ziare. 

Insul cu palton de piele se cufundă în cercetarea 
situaţiei internaţionale. Neavând ce face, Nikolai - mult 
mai înalt - citea peste umărul cetăţeanului titlurile din 
ziar. Atenţia îi fu atrasă de o notiţă despre 
redeschiderea, după renovare, a expoziţiei materialelor 
tehnice de spionaj şi diversiune capturate cu diverse 
ocazii. În notiţă erau descrise noile exponate. Rămăşiţele 
avionului de spionaj al unei puteri străine, doborât de 
aviatorii sovietici... Pistoale fără zgomot... Staţii de radio 
portative... Un ac otrăvitor... Echipamentul unui 
diversionist italian din faimoasa Flotilă a zecea, mort în 
1942 într-unul din porturile Mării Caspice. Trupul lui a 
fost găsit întâmplător anul trecut, într-o subterană. Se 
pare că diversionistul făcea parte din ordinul iezuiţilor, 
deoarece purta la gât o plăcuţă groasă având gravate pe 
ea inițialele... 

Ce-i asta?... Nikolai se aplecă şi-şi aţinti ochii asupra 
rândurilor culese cu litere mici: Iniţialele devizei 


iezuiţilor „AMDG."... 

Insul cu palton de piele se enervă: 

— Tinere, nu-mi place când mi se suflă în ureche. 

—  Scuzaţi-mă, mormăi Nikolai şi se repezi la 
chioşcul de ziare. Vă rog, „Moskovskaia Pravda”! 

Puse mâna pe ziar şi chiar acolo, lângă ghişeu, reciti 
notiţa despre italian. 

Deodată simţi aţintită asupra-i privirea cuiva. 
Înciudat, îşi privi chiorâş vecina - chiar aceea, cu blana 
22 337 neagră - şi-şi smuci capul de parcă l-ar fi lovit 
cineva în maxilar: lângă el se afla Mărgărită Pavlovna. 

— Dumneavoastră... dumneavoastră la Moscova? 
întrebă el uluit. 

— După cum vedeţi. îl privea fix, cu ochii în care nu 
era nici urmă de veselie. 

— Şi eu... Sunt în delegaţie... Nikolai tuşi şi începu 
să împăturească ziarul. 

„Tâmpit ce eşti! se înjură. Mult o interesează pe ea 
că eşti în delegaţie...” 

— Plecaţi acasă? întrebă Rita, urmărind mişcarea 
nervoasă a degetelor lui. 

— Da. Vreau să iau bilet pentru miercuri. Dar 
dumneavoastră? 

— Eu plec mâine. 

Nikolai mai împături o dată ziarul şi-l vâri în 
buzunar. Rita se întoarse spre vânzătoare: 

— Daţi-mi-le pe acestea. 

Puse deoparte cinci sau şase ilustrate cu 
reproduceri în culori. Nikolai se uită distrat la ele. Un 
peisaj din nord. „Martie” a lui Levitan. „Vărsavia”. O 
ilustrată în maniera lui Bilibin: o corabie cu pânza 
umflată de vânt se apropie de chei. De pe chei, oameni 
fioroşi, în caftane lungi, trag cu tunuri. Peste tot nori de 
fum... iar pe pânza corăbiei este zugrăvit un soare. 

Nikolai rosti ce-i trecu mai întâi prin minte: 

— Tunurile trag de pe metereze. 

Corăbiei din larg îi cer să acosteze... 


— Da. Rita plăti şi strecură ilustratele în geantă, îmi 
place mult povestea asta. Mi-aminteşte de copilărie. 

— Şi mie, spuse Nikolai. [in minte, odată am 
desenat poza asta din carte... 

— Aţi desenat-o? Rita se întoarse brusc spre el şi-l 
privi drept în ochi. Şi n-aţi dăruit nimănui desenul? 

Lui Nikolai i se tăie răsuflarea. Privea cu ochii larg 
deschişi această faţă dragă, mobilă, acum întrebătoare - 
şi deodată... văzu trăsăturile de mult cunoscute... nasul 
obraznic, plin de pistrui, zâmbetul ştrengăresc, cosiţele 
galbene, provocatoare... 

— Puma?... şopti el. 

CAPITOLUL. X 

În care „cheia misterului” dispare, iar cuțitul lui 
Matveev iese din nou la iveală. 

Pe pieptul bu o crucc-ntunecată, Fără gravuri, fără 
desene, mata... O> tinere din Neapole, vai ţie! Ce-ai 
căutat pe-a Rusiei câmpie? 

M. SVETLQV. „Italianul”. 

Ce-a făcut Rita la Moscova? 

Prietena a întâmpinat-o în gară şi a condus-o la 
dânsa acasă. În aceeaşi zi Rita s-a dus în strada Pirogov 
şi a luat oră la un renumit profesor neuropatolog. 
Profesorul a primit-o după două zile şi a ascultat cu 
atenţie relatarea plină de emotie a Ritei. 

— Numai un tratament special îl va putea ajuta pe 
soţul dumneavoastră, i-a spus el la urmă Ritei. 
Tratamentul nu este uşor şi durează mult, dar asta-i 
singura salvare. În oraşul dumneavoastră profesează cu 
succes doctorul Halilov, elevul meu. Trebuie să vă 
convingeţi soţul să se interneze la el, la spital. Ştiţi, 
legea permite tratarea unui morfinoman numai cu 
consimţământul personal al acestuia. Faceţi uz de toată 
influenţa dumneavoastră ca să obţineţi consimţământul 
soţului. Cu cât mai repede, cu atât mai bine. Am să vă 
dau o scrisoare către doctorul Halilov. 

Rita s-a alarmat şi mai mult. Voia să plece acasă fără 


să mai aştepte sfârşitul vacanței. Dar prietena a convins- 
o să rămână măcar o săptămână. 

— Eşti nebună! Ar trebui să te distrezi, să uiţi, să 
acumulezi puteri, spunea dânsa. Uită-te cum arăţi. 
Inainte de a-i duce grija bărbăţelului tău, ai grijă de tine! 
Nu vezi în ce hal eşti? Aer curat şi zăpadă - de asta ai tu 
nevoie. Mâine mergem să vedem baletul pe gheaţă 
cehoslovac, iar duminică luăm schiurile şi ieşim din oraş. 

În fiecare seară o ducea pe Rita când la patinoar, 
când la teatru, când pe stadion, la meciurile de hochei pe 
gheaţă. N-o lăsa să facă un pas singură. Dar dimineaţa, 
când prietena era la serviciu (lucra la un atelier de 
arhitectură), Rita rămânea singură în locuinţa pustie. 
Citea, asculta concertele de dimineaţă la radio, mai 
hoinărea prin oraş uneori... 

De câteva ori în acest răstimp a avut oaspeţi... 

_ Operatin venise la Moscova în acelaşi tren cu Rita. 
Intr-o gară unde trenul staţiona mai mult, Rita a coborât 
să-şi  dezmorţească picioarele puţin. Operatin s-a 
apropiat şi a intrat în vorbă. La Harkov s-au întâlnit 
iarăşi pe peron şi Rita i-a dat numărul de telefon al 
prietenei sale. 

Astfel se face că Operatin venea la ea în vizită. Dar 
în prezenţa lui, Rita se simţea şi mai neliniştită. În 
spatele lui i se părea că vede umbra soţului. Pe 
neaşteptate o cuprindea ceva ameninţător, alarmant... 

Operatin vorbea blând, cu compătimire. Era de 
acord cu părerea profesorului. Anatoli Petrovici trebuie 
să urmeze tratamentul. El, Operatin, îl va ajuta să obţină 
un concediu cât de lung. Mărgărită Pavlovna să nu-şi 
facă griji: deocamdată nu sunt simptome prea alarmante. 
Anatoli Petrovici se arată plin de vioiciune şi-l captivează 
munca. 

„Munca! se gândea Rita. O muncă de ocnaş, fără 
sfârşit, fără sens, fără satisfacţii. Ea mi l-a răpit pe 
Anatoli...” 


Ghicindu-i gândurile, Operatin spunea: 

— Ne aflăm acum pe calea cea bună, Mărgărită 
Pavlovna. Dar luaţi aminte: în mare măsură data 
încheierii lucrului depinde de dumneavoastră... 

În dimineaţa aceea Operatin venise pentru a treia 
oară. 

Afară vuia viscolul. În cameră era cald, din difuzorul 
aparatului se revărsa o muzică neliniştită, încordată. 

— Valsul din „Mascarada”, recunoscu Rita. 

Operatin şedea pe divan, picior peste picior, şi bătea 
tactul cu vârful pantofului. 

— Mărgărită Pavlovna, spuse el după ce viorile, 
înălțându-se, curmară melodia. Chiar cu riscul de a vă 
plictisi, sunt nevoit să vă vorbesc din nou de cuțitul lui 
Matveev. 

— Dar e insuportabil, răspunse Rita cu răceală. V-am 
mai spus de douăzeci de ori - cuțitul s-a dus la fund. 

— Ba e la dumneavoastră, ripostă Operatin. Nu 
înţeleg de ce vă opuneţi. Ascultaţi-mă şi străduiţi-vă să 
mă înţelegeţi. Eu cu Anatoli Petrovici am creat o 
instalaţie interesantă. Cu excepţia acelui rezultat 
întâmplător pe care strămoşul dumneavoastră l-a 
observat în India, nimeni niciodată nu s-a apropiat atât 
de mult de rezolvarea problemei  penetrabilităţii 

Suntem pe cale să facem o importantă descoperire 
ştiinţifică, Mărgărită Pavlovna. Numele soțului 
dumneavoastră va sta alături de cele mai strălucite nume 
ale epocii. 

— Nu vreau! Ar fi trebuit să se stăpânească. 

Muşcându-şi buza, Rita se duse în colţul cel mai 
îndepărtat al camerei. 

— Nu de glorie are el nevoie, ci de sănătate, 
continuă ea, de data asta mai calmă. Să se vindece, să se 
întoarcă acasă şi... să uite de cuțitul acesta blestemat. 
Eu numai la asta mă gândesc. La nimic altceva. Şi... şi 
lăsaţi-mă vă rog în pace. 


— Bine. Operatin se ridică. Am să vă las în pace. Dar 
Benediktov nu se va mai întoarce la dumneata. Bună 
ziua. 

El se îndreptă spre uşă. 

— Staţi! strigă Rita. De ce?... De ce nu se va 
întoarce? 

Operatin se răsuci pe călcâie. 

— Pentru că el se sinucide... O sinucidere lentă. 
Dozele pe care le ia pot dobori şi un elefant. Şi de lăsat 
n-o să se lase până nu-şi va atinge scopul măreț. El nu va 
supravieţui nereugşitei, iar reuşita depinde numai de 
cuţit. Cuţitul garantează rezolvarea problemei şi, odată 
cu asta, însănătoşirea lui Benediktov. 

Rita îşi strânse tâmplele în palme. Avea ochii 
bolnavi, hărţuiţi. 

Operatin aştepta. Viscolul zvârlea în geamuri pumni 
de zăpadă îngheţată şi geamurile tresăreau sub lovituri. 

Cu paşi de robot Rita trecu în camera cealaltă. Se 
auzi declicul încuietorii de la valiză... 

Se înapoie apoi şi lăsă cuțitul pe masă. 

Acesta căzu cu un zgomot uşor. Un zgomot ciudat de 
uşor. 

Operatin se apropie de masă fără grabă. Întinse 
mâna spre cuţit, îl apucă de mâner, îşi aţinti privirile 
asupra lamei înguste cu ornamentaţii fumurii... şi 
deodată îl înfipse oblic în masă. Cuţitul pătrunse aproape 
până la plasele în tăblia lustruită şi grea. Ochii lui 
Operatin scânteiară de triumf. 

— Mărgărită Pavlovna, vă rog să-mi permiteti... 

L - Lăsaţi, îl opri dânsa. Duceţi-vă. 

Multă vreme a stat la fereastră, privind de la 
înălţimea etajului nouă vânzolcala viscolului deasupra 
Moscovei. 

Apoi a ieşit fuga în stradă şi a plecat la gară. 

— Da, Puma... Aşa îmi spuneau în copilărie băieţii 
din curtea noastră... îl luă de mână pe Nikolai. Ochii i se 
limpeziră de parcă un văl de ceaţă ar fi căzut de pe ei. 


Mai am şi acum desenul... dumitale... 

— Tot timpul m-a chinuit ceva, spuse Nikolai în 
şoaptă, cu vocea sugrumată. Îmi părea ceva cunoscut şi 
nu ştiam... 

— Doamne, Kolea... 

Vânzătoarea vârstnică zâmbea privindu-i: 

— Ce-i, tinerilor, nu v-aţi văzut de mult? 

— Deci nu m-am înşelat... Atunci... la noi, la şcoală, 
m-am gândit la un moment dat... Aproape te-am 
recunoscut. 

— Dar ţineţi minte când am venit cu Iura... 

— Iura era acela? Rita izbucni în râs. Doamne, cât 
era de mic... Dar îndrăzneţ, cu pene în păr. 

— Când v-am auzit numele... 

— Parcă ştiai cum mă cheamă? 

— Nu. 

— Nici eu. Pe cine interesează asta în copilărie? 
Dacă învăţam la aceeaşi şcoală, era altceva. 

— Tot timpul când vă priveam... 

— De ce-mi vorbeşti la plural? 

Într-adevăr, de ce? Doar asta-i Ritka din copilărie. 
Oare ea să fie? se gândea cu uimire Nikolai, căutând cu 
înfrigurare pe chipul ei trăsăturile fetiţei de altă dată. 

— Te-ai schimbat mult, foarte mult... 

Zâmbetul dispăru dintr-odată de pe chipul Ritei. îl 
privi de jos în sus, scrutându-l, iar lui Nikolai i se păru ca 
şi atunci, pe coridor, la şcoală, că vrea să-i spună ceva 
foarte important... 

Dar ea doar atâta întrebă: 

— Tot acolo stai? 

— Da, pe Bondarnii. 

— Străduţa noastră, repetă ea moale. Parcă ar fi 
trecut o sută de ani... 

— Nu poţi să iei şi dumneata... şi tu, bilet pentru 
miercuri? întrebă el timid. Plecăm împreună... 

Rita tăcu un timp. Încă o zi la Moscova?... Nu, nici 
până mâine nu ştie ce-o să facă aici. Dar cu totul 


neaşteptat chiar pentru ea, consimţi: 

— Bine, plecăm miercuri. 

Mergeau pe bulevardul Sadovoie. Apărându-se cu 
mănuşa de şfichiul viscolului, Rita povestea cum a plecat 
atunci, în copilărie, cu familia la Leningrad, cum a 
început războiul şi tatăl ei, care comanda un mare convoi 
de nave, a murit în timpul evacuării oraşului Tallin. 
împreună cu mama a rămas la Leningrad tot timpul 
blocadei, iar după război s-a întors în oraşul natal, 
pentru că mama era tare bolnavă şi medicii îi 
recomandaseră să plece undeva în sud... 

Despre măritişul ei, Rita nu spuse nimic. 

— De ce n-ai venit niciodată pe la noi? Adică în 
curtea noastră? întrebă Nikolai. 

— Am trecut odată, curând după ce m-am întors. Am 
stat de vorbă cu Tarakanşa... Am întrebat de tine, şi de 
Iura... Ea mi-a spus: Iura a plecat, nu mai locuieşte aici. 
Şi Kolea a plecat... 

— Stai puţin. Când a fost asta? 

— In patruzeci şi şapte. Vara. 

— În vara lui patruzeci şi şapte? Da, lurka se 
mutase. Au primit locuinţă. lar eu... Eu eram într-o 
tabără de pionieri. Am lucrat în vara aceea ca instructor. 
N-ai înţeles-o pe Tarakanşa. 

— Se poate. Am urcat şi sus, la voi. Ţin minte, acolo, 
pe verandă şedea la geam o femeie grasă şi cosea. N-a 
vorbit prea prietenos cu mine. 

— Şi pe urmă n-ai mai venit? 

— Nu. Îmi era tare greu. Prea îmi aminteau toate de 
tata... Dacă tata ar fi trăit, spuse c-a după o pauză, şi în 
viaţa mea totul ar fi putut să fie altfel. 

Ea se cutremură, înfrigurată. Nikolai se hotărî s-o ia 
de braţ. 

— Ştii, spuse el, acum mi-aduc bine aminte: aveaţi 
pe masă două bucăţi de fier gravate. Nişte litere 
misterioase... Tot timpul m-a chinuit gândul că le-am 
văzut undeva. Ţii minte? Am jurat chiar că o să dezlegăm 


taina lor... 

— Tu ştii cum mă cheamă? întrebă ea deodată. Mă 
cheamă Matveeva. 

— Matveeva? întrebă el uluit. Ia stai! Prin ale mare 
tu... 

— Da, Kolea. Prin urmare, eu. Rita se posomori şi 
mai tare. Te rog, lasă asta. Te rog din suflet! E prea mult 
pentru o singură zi... 

Ea se opri. 

Zeci de întrebări îi stăteau pe limbă, dar Nikolai nu 
mai aduse vorba despre ceea ce o neliniştea pe ea. Îi 
povesti despre el, despre Iura, despre iahtul lor 
minunat... Oare ea îl ascultă ori se gândeşte la altceva? 

Rita voia să ajungă mai repede acasă. Urcară într-un 
troleibuz. Şi din nou îl privi scrutător pe Nikolai. Faţa 
luminoasă, ochii cenuşii, atenţi. Urechile îi erau roşii ca 
focul. Caraghiosul, pe un asemenea ger umblă numai cu 
pălărie...! 

— Îmi pare bine că te-am întâlnit, rosti ca încet. Am 
să-ţi povestesc atâtea... Nu, nu acum. În tren. 

În piaţa Maiakovski, Nikolai cobori din troleibuz şi 
se îndreptă spre metrou. 

Când ajunse la hotel, era trecut de ora patru şi 
jumătate. 

— Boris Ivanovici! începu el încă din prag. Am 
noutăţi interesante! 

Privalov, care abia se întorsese de la consfătuire, 
şedea la masă şi întocmea raportul respectiv. 

— Ce-i cu Bubukin? întrebă el. 

— A semnat. Nikolai scoase ziarul din buzunar şi-l 
desfăcu înaintea lui Privalov. Citiţi această notiţă. 

Boris Ivanovici îşi ridică ochelarii pe frunte şi 
parcurse iute notiţa despre expoziţie şi noile ei exponate. 

— O plăcuţă cu inscripţia „AMDG"... Se lăsă pe 
spătarul scaunului şi ochelarii îi căzură de la sine pe nas. 
Şi crezi că are vreo legătură cu... 

— Da, Boris Ivanovici. Aceeaşi gravură ca şi pe cutia 


noastră. N-o fi chiar „cheia misterului”? 

— La un diversionist italian? Hm... Mă îndoiesc. 

— Dar şi de Maistre era din Italia, ripostă Nikolai. 
lezuiţi mai există şi astăzi. Boris Ivanovici, ar trebui să 
mergem până acolo, să vedem. Dacă dimensiunile 
plăcuței corespund cu cele din schiţă... 

Privalov se uită la ceas. 

— Bine. Se ridică şi strânse hârtiile. Dar să ne 
grăbim, s-ar putea să se închidă devreme. 

După o jumătate de oră Privalov şi Nikolai coborâră 
dintr-un taxi lângă o clădire veche, pe o stradă dosnică. 
La ora aceea erau puţini vizitatori. Lângă standul cu 
staţii de radio portative, câţiva băieţandri se certau 
zgomotos, întrerupându-se unii pe alţii. Doi aviatori 
examinau rămăşiţele avionului doborât deasupra 
teritoriului sovietic. 

În sala următoare Privalov şi Nikolai găsiră fără 
greutate vitrina înaltă, cu geamuri, în care era expus un 
manechin îmbrăcat într-un costum jerpelit, cu paraşuta 
în spate. La gât, între reverele vestonului desfăcut 
strălucea un mic crucifix. La picioarele manechinului se 
aflau câteva pachete de explozibil, un acvalang cu 
costumul respectiv, un pistol, o staţie de radio, un ghem 
de sfoară nylon şi altele. 

Nicio plăcuţă cu literele „AMDG”. 

— Curios... Nikolai cercetă încă o dată echipamentul 
diversionistului. Foarte curios. Doar în ziar scrie clar... 

— Să ne adresăm direcţiei, propuse Privalov. 

Intrară într-o cămăruţă laterală, tare încălzită. 
Directorul expoziţiei, un bărbat scund, puţin cam chel, 
într-o haină militară fără epoleţi, se arătă mirat după ce-l 
ascultă pe Privalov: 

— Nu se poate, tovarăşi. Cum o să lipsească? N-aţi 
observat-o probabil. Să mergem în sală. 

Dar nici directorul nu descoperi plăcuţa cu deviza 
iezuiţilor. Dispăruse. Pe faţa directorului se citea 
îngrijorarea. 


— Aseară plăcuţa era la locul ei, spuse el scurt. Am 
arătat-o chiar eu unor excursionişti... în clipa aceea abia, 
directorul observă că închizătorul micului lacăt de la uşa 
vitrinei e tăiat. L-au tăiat cu cleştele! rosti el şi clătină 
din cap. Şi lănţişorul de care atârna plăcuţa, probabil tot 
cu cleştele l-au tăiat. 

— I-o fi tentat lanţul? îşi dădu Privalov părerea. Era 
de aur? 

— Aurit. Dar aici e altceva... Crucifixul... îl vedeţi? 
Nu l-au atins, şi e de aur masiv. Directorul se uită la 
Privalov. Am să vă rog, tovarăşi, să rămâneţi puţin. Ca 
martori. 

Îi conduse la el în birou. Vâri degetul îngălbenit de 
tutun în discul telefonului, formă un număr şi rugă pe 
cineva să vină de urgenţă. Apoi îşi întinse braţele pe 
masă şi-l rugă pe Privalov să-i explice de ce-l interesează 
tocmai această plăcuţă. 

Privalov îi povesti despre cele trei cutii. Despre 
conţinutul lor nu dădu amănunte; spuse doar că prezintă 
interes pentru Academia de ştiinţe. 

— Dumneavoastră aveţi, desigur, un inventar al 
obiectelor  diversionistului, spuse el în încheiere. 
Permiteţi-mi să-mi arunc o privire asupra descrierii 
plăcuței furate. Am vrea să comparăm dimensiunile ei cu 
datele noastre şi... 

— O clipă. Directorul se ridică în picioare. Am să vă 
rog să-mi prezentaţi actele dumneavoastră. 

Directorul cercetă stăruitor şi îndelung actele celor 
doi ingineri. Pe faţa lui Privalov sudoarea curgea şiroaie. 
El îşi scoase căciula şi se şterse cu batista pe frunte şi pe 
gât. 

Scrisoarea cu ştampila Academiei de ştiinţe făcu 
asupra directorului o impresie puternică. 

— Vă rog să nu vă supăraţi... O formalitate, îşi ceru 
el scuze şi înapoie actele. Vă daţi seama, nu e glumă... 

— Deci o să ne permiteţi să vedem inventarul? 

Directorul scoase din dulap o mapă verde şi începu 


s-o frunzărească. 

— Poftim. Dar vă rog să nu citiţi decât această 
pagină. 

„Cadavrul  diversionistului împreună cu tot 
echipamentul, citiră cu stupefacţie Privalov şi Nikolai, a 
fost găsit în luna august a anului trecut în împrejurimile 
oraşului Derbent de către candidatul în ştiinţe tehnice, 
N.O. Operatin”. 

— Pretutindeni Operatin, spuse încet Nikolai. 

— Mi-a povestit el ceva despre asta... Exact, la 
Derbent, observă Privalov. Hai, mai departe. 

Inventarul menţiona la numărul 14 o placă de metal 
având gravate literele „AMDG”, iar mai jos, mai mărunte 
„JdM”. Greutatea plăcii - 430 grame. Dimensiunile... 

— Identice! exclamă Nikolai emoţionat. Ţin bine 
minte. „Cheia misterului”, Boris Ivanovici. Nu mai există 
nicio îndoială. 

Trebuiră să povestească încă o dată despre cutii 
anchetatorului abia sosit, un bărbat tânăr, cu ochii negri. 
Anchetatorul îi asculta, făcând însemnări în carnet. 

— Consideraţi că furtul a fost săvârşit de o persoană 
care cunoaşte eventuala valoare ştiinţifică a cutiei? 
întrebă el. 

Privalov ridică din umeri: _ 

— Are dreptate tovarăşul director. În orice caz e 
curios că hoţul a luat tocmai această cutie, deşi alături 
atârna un crucifix de aur. 

— Cine, în afară de dumneavoastră, are cunoştinţă 
de existenţa cutiilor? 

— Ştiu mulţi colaboratori din institutul nostru. Şi 
unii savanţi. Dar sunt toţi oameni cu greutate, în afara 
bănuielilor. 

— Fără îndoială, fu de acord tânărul anchetator. 
Totuşi, fiţi amabil, numiţi-i. 

Privalov înşiră câteva nume... 

— Treceţi-l şi pe Operatin, interveni Nikolai. Şi pe 
Bugrov Vladimir. De altfel ei sunt acum la Moscova, 


adăugă el. Desigur Operatin n-a sustras-o. Dar acest 
Bugrov... Eu îl bănuiesc pe el. 

— Adresa lor o cunoaşteţi? 

— Hotelul „Spicul de aur”, corpul şapte. 

Anchetatorul le mulţumi şi-i rugă să nu spună 
nimănui despre furt până nu vor fi lămurite motivele lui. 

Când prietenii noştri ieşiră în stradă, era destul de 
târziu. Viscolea parcă mai tare, iar gerul se asprise. 

În vagonul pe jumătate gol al metroului, Privalov îl 
întrebă: 

— Chiar îl bănuieşti pe Operatin? 

— Ştia de schiţele cutiilor. Iar pe diversionist, el l-a 
găsit. Asta nu vă spune nimic?... Şi cum lucrează cu 
Benediktov la problema penetrabilităţii atunci, desigur, 
„cheia misterului” trebuie să-l intereseze tare mult. 

— „Cheia misterului”... Ce-ar putea să fie asta? rosti 
Privalov pe gânduri. Oricum, trebuie să fie un document 
foarte important. 

— O fi chiar descrierea instalaţiei! 

— N-am apucat să-ţi povestesc. Ştii că m-am întâlnit 
cu tizul dumitale. 

— Cu tizul meu? întrebă Nikolai. A, cu Operatin! Şi? 
Ce spune, Boris Ivanovici? 

— Ce să spună. Spune că nu ştie nimic de cuţit. A 
negat cu indignare. Dar nu-mi place. Când ne-am întâlnit 
era numai zâmbet, iar la despărţire mă privea ca un lup. 
E un om ascuns... 

Se îndreptau pe cărăruia bătătorită în zăpadă spre 
raionul noilor hoteluri. Un gard lung, monoton, îi însoțea 
într-o parte a drumului; pe partea cealaltă se înşirau 
gherete şi chioşcuri cu produse industriale. Undeva urla 
un câine. În faţă străluceau ferestrele luminate ale 
hotelurilor. 

„Ce zici!” se gândi Nikolai. Abia acum îşi aduse 
aminte că nu mâncase toată ziua nimic. 

— Mă duc la masă, Boris Ivanovici. 

Trecând prin dreptul corpului şapte, Nikolai se opri 


n 
! 


deodată în faţa intrării. 

Ce-ar fi să încerc?... gândi el. îl chem afară (numai 
de n-ar prinde Operatin de veste!) şi-l iau la sigur. Dacă îl 
strâng cu uşa, n-are încotro, trebuie să spună!...” 

Intră în holul hotelului şi-l rugă pe administratorul 
de serviciu să-l cheme pe cetăţeanul Bugrov de la 
camera o sută treisprezece. 

— Bugrov? repetă administratorul şi se uită în 
registrul voluminos. A plecat... La ora şaisprezece 
douăzeci. Operatin şi Bugrov. Au chemat un taxi şi au 
plecat la aeroport. 

CAPITOLUL XI 

In care cititorului i se dau informaţii suplimentare 
despre familia Matveev 

Incerc să-mi desfăşor povestirea fără să mă opresc, 
dar cât de greu îmi este / N-ai ce-i face! Oameni şi 
lucruri se împletesc atât de bizar în această viaţă, 
căutând parcă dinadins să se impună atenţiei noastre! 
Dar să fim calmi. Să povestim pe scurt şi în curând - vă 
promit- vom pătrunde chiar în miezul tainei / 

W. COLLINS: „Piatra lunii. 

Un şuierat - ca un plesnet de bici. Trenul se urni din 
loc, ascultător. Peronul începu să alunece pe lângă 
vagoanele verzi şi, împreună cu peronul, rămaseră în 

urmă stâlpii susţinători ai acoperişului, chioşcurile 
cu alimente, prietena Ritei, fluturând o batistă, şi Boris 
ivanovici, cu noua lui şapcă maro. 

Rămâi cu bine, Moscova! 

— Tinere, te rog să urci de pe scară! îl mustră 
însoţitoarea grasă. 

Făcând un ultim semn cu mâna, Nikolai urcă în 
urma Ritei pe culoar. 

Dincolo de ferestre tot se mai perindau străzile 
Moscovei, cartiere întregi de case noi, magazine, 
troleibuze, în faţa barierelor vărgate se îngrămădeau 
automobile şi autocamioane cu motoarele duduind. 


— De mult n-am mai mers cu trenul, se tot agita 
Nikolai. Barbară pierdere de timp. E mult mai bine cu 
avionul. 

— Eu prefer trenul, spuse Rita. Poţi să dormi bine şi 
să citeşti... îmi place să privesc pe fereastră. 

— Nu-ţi pare rău că pleci din Moscova? 

Rita ridică din umeri. 

În compartimentul de alături se iscă ceartă. Un 
cetăţean îndesat, de vârstă mijlocie, nu voia să cedeze 
unei femei locul pe banca de jos, motivându-şi refuzul 
prin faptul că plătise pentru el; vecinii de compartiment 
interveniră. Nikolai se amestecă în discuţie, reproşându-i 
cetăţeanului lipsa de umanitate. 

— Văd că eşti un mare militant pe tărâm obştesc, 
glumi Rita. 

— Nimic nu-l poate mişca, bombăni Nikolai. Uite-l ce 
măreț se ţine în pijamaua lui şi nici nu-i pasă. 

— O fi vreun şef. 

— Orice şef, chiar şi cel mai grozav, tot din nouăzeci 
la sută apă e făcut. 

— Nu te temi de ei? Foarte bine faci. Rita zâmbi. 

La Serpuhov, Nikolai cobori din vagon. Ar fi vrut să 
cumpere ceva pentru Rita. Dar la chioşc, în afară de 
salam, conserve şi nişte prăjituri uscate, tăiate parcă din 
placaj, n-aveau nimic. Nikolai se uită nerăbdător în jurul 
său. Din faţă venea o fetişcană isteaţă cu halat alb şi 
pâslari uriaşi. 

— Îngheţată! Cine mai vrea îngheţată! se adresa ea 
călătorilor. Nu vrea nimeni? 

— Ba eu! spuse Nikolai fără să mai stea pe gânduri. 

Intră în compartiment şi-i întinse Ritei un pacheţell 
rece, din care ieşeau aburi. Rita îl privi mirată. Bărbia îi 
tremură de râs reţinut. 

— Îngheţată pe un astfel de ger? 

— Reclama spune să mănânci îngheţată tot anul. 

— N-ai decât s-o mănânci tu. Dacă te iei după 


reclame... 

Nikolai desfăcu în tăcere pacheţelul şi muşcă. îl 
dureau dinţii. Rita privi faţa lui mâhnită şi simţi cum o 
cuprinde duioşia. Se întoarse şi urmări multă vreme pe 
geam goana mestecenilor ce însoțeau calea ferată - albi 
pe zăpada albă. De crengile lor golaşe se aninau 
crâmpeie de fum gălbui. 

Asfinţitul zilei scurte de iarnă se lăsă repede, parcă 
prea devreme. Trecură în zbor pe lângă o mică aşezare, 
lăsară în urmă un râuleţ îngheţat cu trei siluete 
întunecate, cu undiţe, aplecate deasupra copcilor. 

— Rita, rosti încetişor Nikolai. Voiai să-mi povesteşti 
ceva. 

— Da. 

Roţile vagonului băteau ritmic peste îmbinările 
şinelor. 

Nikolai aştepta, privind distrat pe fereastră. 

— Nu ştiu cu ce să încep, glăsui în sfârşit Rita. Totul 
e atât de complicat... N-am spus încă nimănui. Ea oftă 
uşurel. Bine, ascultă. [i-ai adus aminte de cele două 
bucăţi de metal de pe masa tatii. Să-ţi povestesc tot ce 
ştiu despre ele... 

Fie-le îngăduit autorilor să ia asupra lor povestirea. 
Mai ales că ei - bănuiţi de ce - cunosc povestea cutiilor 
mai bine decât Rita. 

POVESTEA CELOR TREI CUTII 

Zvonuri despre ciudăţeniile Matveevilor circulau de 
mult prin Petersburg. Se spunea că încă pe timpul lui 
Petru Alexeevici un străbun al lor, locotenent în flotă, a 
adus din India o fată cu ochi negri, de vrăjitoare, şi, cică, 
de atunci s-a dus de râpă neamul Matveevilor. Fiii, 
nepoţii şi strănepoţii acestora, chiar de se căpătuian 
cumva, nu ajungeau la cinuri prea înalte pentru că, mai 
adesea, îşi curmau singuri cheagul, lepădându-se de 
slujbe şi se însingurau la moşia lor, din Tver. Acolo trăiau 
ca anahoreţii. Rar lăsau pe careva să te treacă pragul. 
Dar din spusele acestora, puţini la număr, se ştia cum că, 


târziu după miezul nopţii, dintr-o odaie tăinuită se aud 
foşnituri, scrâşnet, şi tot felul de trosnete; iar care a 
apucat să se şi uite în odaia tăinuită spunea că sar 
scântei de iad şi că se răspândeşte o suflare proaspătă, 
ca după furtună. 

Şi se mai şoptea cum că Matveevii păstrează un 
jungher vrăjit, primit ca zestre de la indianca aceea. Ce 
fel de jungher şi în ce-i stătea vraja, nimeni n-a prea ştiut 
până i-a venit sorocul lui Arseni Matveev, strănepotul 
locotenentului de flotă, să gate Şcoala de cadeți a 
Marinei. Asta s-a petrecut nu cu mult înainte de năvala 
oştilor lui Bonaparte. Tinerii micimani tocmiră la Demut, 
pe Moika, o odaie mai dosnică pentru o petrecere între 
burlaci cu prilejul ridicării lor la rangul de ofiţer. Cu 
paharele de punci în faţă, ei ţineau cuvântări înflăcărate, 
îşi aminteau iarăşi şi iarăşi de păţaniile lor pe mare, că 
până s-au slobozit din şcoală toţi şi-au făcut ucenicia pe 
corăbii mari de luptă. Visau călătorii îndepărtate în jurul 
lumii, asemenea celor săvârşite de Kruzenştern şi 
Liseański. Nu ştiau încă, pe atunci, că multora din ei 
soarta le va hărăzi să lupte cu duşmanul pe uscat... 

Încinşi de băutură, viitorii navigatori şi-au 
dezbumbat surtucele nou-nouţe. lar Arseni Matveev, în 
toiul petrecerii, şi-a pus pe masă mâna oacheşă cu palma 
în jos şi a împlântat în ea, până-n plăsele, jungherul scos 
din sân. Apoi a ascuns iute jungherul la loc şi - minunea 
minunilor! - pe mâna lovită nicio picătură de sânge, nicio 
zgârietură! Ei, drăcie! Nu cumva li s-a năzărit acest 
jungher ţâncilor fluşturatici ameţiţi de băutură? 

Vestea despre minunea de la Demut s-a răspândit în 
saloanele Petersburgului. Ce-i drept, se spunea că pe 
vremuri s-au văzut altele şi mai şi. Bătrânii îşi aminteau, 
de pildă, o istorie de la părinţi sau bunici aflată, despre o 
basma ce nu ardea în foc, şi pe care nişte călugări greci, 
în trecere prin ţară, au dăruit-o țarinei Ekaterina I 
pentru o mie de ruble. 

De altfel, păţania lui Matveev curând a fost uitată: 


numai de asta nu le mai ardea oamenilor. Oştirile lui 
Bonaparte treceau Niemenul. Războiul a început! Fumul 
prafului de puşcă învălui aceşti ani crânceni şi glorioşi. 

Dar se afla pe vremea aceea la Petersburg un om 
înveşmântat totdeauna în negru care mai că numai la 
minunea cu jungherul se gândea. El primea mereu, de la 
oameni de încredere, veşti despre Arseni Matveev, 
oriunde s-ar fi găsit acesta - pe câmpul de bătaie de la 
Borodino, în tabăra de la Tarutino, ori în spitalul din 
Leipzig, de unde Arseni, după ce s-a vindecat de rana 
căpătată, a plecat la moşia părintească de lângă Tver, să 
se mai întremeze. 

Omul în veşminte negre, contele Joseph Maria de 
Maistre, trimisul regelui Sardiniei (cel fără ţară) era o 
căpetenie a ordinului iezuiţilor. 

Inainte de război, la Petersburg existase un pension 
al iezuiţilor. Multe odrasle ale familiilor de vază, plătind 
taxe mari, învățau acolo rugăciuni latineşti, istoria 
bisericii şi mai ales supunere şi smerenie. Absolvenţii 
pensionului, când intrau în slujbe de stat, nu-i uitau pe 
părinţii lor duhovniceşti. Mai des decât alţii, îl vizit-a pe 
de Maistre cneazul Kurasov. El a şi fost de altfel şi cel 
care i-a istorisit trimisului Sardiniei despre ciudatul 
jungher: cneazul, unul dintre puţinii civili invitaţi la 
petrecerea micimanilor, văzuse cu ochii lui cum şi-a 
străpuns Matveev mâna cu jungherul, fără să-şi 
pricinuiască niciun rău. 

După ce l-a ascultat pe tânărul cneaz, de Maistre a 
căzut pe gânduri. Un jungher care să treacă prin mână 
fără s-o vatăme?... Bătrânul iezuit credea în semnele 
cereşti tot atât de nestrămutat ca în predestinaţia 
glorioasă a aleşilor lui Iisus - străjuitor veşnic treaz al 
credinţei şi tronurilor. Chibzuind bine, contele înţelese 
cu mintea ageră că acesta fusese un semn al celui de 
sus. Asemenea jungherului care pătrunde în trup, iezuiţii 
vor pătrunde fără pierderi în palatele monarhilor şi în 
cancelariile  potentaţilor, pentru a-i îndupleca să 


extermine libera-cugetare. Prea s-au înmulţit ştiinţele 
duşmănoase domnului, de la care a purces iacobinismul 
diavolesc, distrugător al tronurilor! * A sosit timpul să se 
întoarne inimile oamenilor la smerenie înaintea celor 
sfinte. A sosit vremea să se înalțe ordinul iezuiţilor, în 
pofida apăsărilor, în pofida orbirii unor stăpânitori. Lui 
Joseph de Maistre i-a revenit înalta cinste de a înfăţişa 
ordinului acest semn ceresc. 

Contele hotări să nu-l scape din ochi pe tânărul 
ofiţer de marină. De la foştii elevi ai pensionului ştia tot 
ce-a pătimit el ca militar. Mai ştia contele că Matveev, 
după ce s-a înzdrăvenit şi a mai stat câtăva vreme la 
moşia din Tver, a fost iarăşi chemat în flota Mării Baltice 
şi făcut locotenent. Acum se afla la Kronstadt. 

Într-o zi de martie a anului 1815 (în aceeaşi zi a 
„săptămânii patimilor” când în celălalt capăt al Europei 
oştirea rusească a început asediul Parisului), în faţa casei 
trimisului Sardiniei s-a oprit o caleaşcă. Din ea a coborât 
un bărbat înalt, cu faţa îngustă. Ocolind cu grijă băltoaca 
mare de zăpadă topită, acesta a urcat treptele şi a intrat 
în casă. Şi-a aruncat şuba în braţele bătrânului servitor 
francez, şi-a înfoit părul la tâmple, a tras surtucul 
cenuşiu şi a poruncit să fie anunţat trimisului Sardiniei. 
Contele l-a primit de îndată. Intrând în salon, bărbatul cu 
faţa îngustă s-a înclinat respectuos. 

De Maistre şedea lângă cămin, într-un fotoliu adânc. 
Întorcându-şi către noul venit faţa galbenă ca 
pergamentul, brăzdată de cute adânci, el a făcut un gest 
către scaun, poftindu-şi oaspetele, şi a rostit cu voce 
surdă: 

— Ce noutăţi, mon prince? 

Tânărul cneaz Kurasov se aşeză pe marginea 
scaunului şi-şi strânse sub el picioarele lungi, cu 
pantaloni strâmţi. 

— Veşti bune, excelența voastră, răspunse el încet. 
Am izbutit să aflu că Matveev nu umblă cu jungherul la 
el. L-a lăsat în Zaharino, la moşia părintească. Şi-am mai 


aflat că la Kronstadt se echipează bricul „Askold” pentru 
o călătorie îndepărtată şi dobândirea de pământuri noi în 
Marele Ocean. Matveev a fost numit pe bric ofiţer-prim... 

— Asta-i tot? Contele îşi lăsă pleoapele peste ochi. 

— Nu. Şi acum, excelența voastră, noutatea 
principală. Alaltăieri, în tovărăşia unor ofiţeri la fel de 
atei şi filosofi ca şi el, Matveev a rostit vorbe de răzvrătit: 
ar trebui, chipurile, să se convoace în Rusia Statele 
generale... 

De Maistre se îndreptă şi lovi cu mâna-i uscată 
braţul  fotoliului. Pe chipu-i galben ochii sclipiră 
neaşteptat de tineri şi răi. 

— S-ar cuveni, excelența voastră... continuă 
Kurasov, şi adăugă mai cu reținere: s-ar cuveni, cred, să 
dau în vileag vorbele lui nesăbuite... 

De Maistre îl opri cu un gest şi se cufundă în 
gânduri. 

— Nu! spuse el după o pauză lungă. O să facem 
altceva. Când pleacă locotenentul cu bricul? 

— În iunie. 

— Minunat! Am aşteptat mult, o să mai aşteptăm 
până-n iunie. Treaba trebuie făcută fără prea mult 
zgomot. Deocamdată, dă-i pace lui Matveev... 

Bricul „Askold” a părăsit Kronstadtul pe la mijlocul 
lunii iunie. Vânturile prielnice l-au mânat pe întinderea 
albastră a Oceanului Atlantic către Capul Bunei 
Speranţe. Călătoria a fost lungă şi anevoioasă. Vânturile 
dezlănţuite ale oceanului erau cât pe aci să distrugă 
bricul. Se rupea greementul sub loviturile valurilor, 
gemea cheresteaua bordajului şi oamenii de pe vas nu 
mai trăgeau nădejde să revadă vreodată ţărmul patriei 
iubite. 

Multe pământuri şi porturi străine au vă? ut 
navigatorii ruşi şi au pus pe hartă numeroase insule din 
Oceanul Mare. 

In al treilea an de navigaţie, au ocolit Capul Horn, 
luând-o spre nord. 


Într-o zi călduroasă de februarie, bricul „Askold”, 
purtând urmele adânci ale cumplitelor furtuni înfruntate, 
a pătruns în Rio de Janeiro - „Râul lui ianuarie „cum a 
numit un oarecare navigator portughez golful larg din 
estul Americii de sud, luându-l din greşeală drept gura 
unui fluviu. 

De pe punte, locotenentul Matveev, slab, ars de 
soare şi bătut de vânturi, privea ce încet alunecă la bord 
„Căpăţâna de zahăr”, muntele cunoscut din descrieri 
(într-adevăr, ce bine seamănă cu o căpăţână de zahăr!), 
iar la tribord - bătrână şi mohorâtă cetate Santa Cruz, 
păzind intrarea în golf. 

Un om cu o uriaşe pâlnie port-voce în mână apăru 
pe zidul cetăţii şi strigă ceva în portugheză. Văzând că 
cei de pe bric nu l-au înţeles, repetă întrebarea în 
engleză: cine sunt, de unde vin, şi dacă-s de multă vreme 
pe mare. Arseni îi răspunse, strigând, tot în limba 
engleză. 

In uriaşul goli se vedeau numeroase insulițe, încă o 
cetăţuie mică şi o puzderie de vase de comerţ. Pe ţărmul 
apusean, la poalele munţilor acoperiţi de păduri, se 
zărea ca o pată albă în mijlocul vegetației bogate oraşul 
Saint Sebastiân. Muntele Corcovado se înalţă masiv şi 
întunecat,  străpungând cu vârful norii nemişcaţi. 
Deasupra oraşului, pe dealuri, albeau zidurile 
mănăstirilor catolice.  Verdeaţă, soare, albastrul 
oceanului - o ţară de rai, adevărată Arcadie... 

Salutară prin salve de tun drapelul regal de 
deasupra fortăreței. Li se răspunse cu acelaşi număr de 
salve. 

Răsună  şuieratul şefului de echipaj, se auziră 
duduind pe scândurile încălzite de pe punte picioarele 
desculţe ale marinarilor. Cu deprinderea căpătată în 
lunga călătorie pe ocean, oamenii strânseră pânzele cât 
ai bate din palme. Duduind, lanţul ancorei începu să se 
desfăşoare de pe cabestan. 

O luntre fu coborâtă pe apă. Comandantul bricului, 


împreună cu Arseni şi medicul vasului, coborâră pe țărm 
să se prezinte autorităţilor portugheze şi totodată 
consulului general rus, Grigori Ivanovici Langsdorf. 

De aproape, oraşul nu mai părea atât de frumos. 
Faleza, ce-i drept arătoasă, avea clădiri înalte, unele cu 
două şi trei etaje. Dar mai încolo - străduţe înguste, 
murdare, duhnind urât. O mulţime pestriță, zgomotoasă, 
călugări, droşti cu două roţi trase de catâri... 

Din uşa deschisă a unei dughene se auzea tropăit de 
picioare şi un cântec plin de jale. 

— Târgul de sclavi, explică Langsdorf. 

Arseni privi înăuntru. Vreo douăzeci de negri pe 
jumătate goi, plini de râie, dănţuiau printre băncile 
joase. Un alb bărbos, cu pălărie şi boruri largi, îi 
supraveghea. Pe cei care nu săltau destul de vioi, îi 
înviora de îndată cu biciul. lată şi doi cumpărători albi: 
pipăie muşchii, se uită în gura sclavilor să vadă dacă au 
dinţii buni... 

Ochii întunecaţi ai lui Arseni scăpărau de o 
înverşunată mânie. Şi aici e sclavie! Ce negoţ mârşav... 
Până când va mai purta omenirea pe frunte acest ruşinos 
stigmat?!... 

Spre seară, Langsdorf îi pofti pe ofiţeri la el acasă. 
Pe drum se petrecu ceva neplăcut: de la etaj, cineva 
vărsă nişte zoaie în stradă, mai-mai să nimerească în 
capul lor. Sărind într-o parte, Arseni îşi cercetă ciubotele 
stropite şi se întoarse indignat către Langsdorf. 

Grigori Ivanovici clătină din cap, râzând: 

— Localnicii nu se pot dezbăra de acest păcătos 
obicei. Seara trebuie să umbli cu multă grijă... 

Grigori Ivanovici Langsdori se arătă a fi o gazdă 
primitoare. Îi îmbie pe oaspeţi cu vin dulce, cu nişte 23* 
355. 

minunate fructe rare şi alte multe bunătăţi... Dar ce 
putea fi mai plăcut decât să-l asculţi pe acest consul 
general? Naturalist, călător neobosit, a brăzdat mările cu 
însuşi Ivan Feodorovici Kruzenştern şi s-a făcut consul 


din pasiunea de a cunoaşte locuri noi şi oameni noi... 

i Numai că Arseni nu-l asculta pe preaplăcutul consul. 
Incruntându-se, el citea o scrisoare de la tatăl său, 
scrisoare care-l aştepta aici de aproape doi ani de zile. 

Iată ce scria bătrânul: 

„Ca un părinte ce-ţi sunt, cuveni-s-ar mai întâi 
mustrare să-ţi fac pentru voroavele tale fără pază 
aruncate, cu care tot răul l-ai atras asupra casei 
părinteşti. Cuveni-s-ar dar nu mă lasă inima, căci te ştiu 
aprig şi nu sunt potrivnic gândurilor tale. Afară de asta, 
bolnav îs şi mă rog lui Dumnezeu doar pentru un singur 
lucru - să apuc întoarcerea ta din cele mări îndepărtate. 

Şi acum, fiule, află nenorocirile ce s-au abătut 
asupra casei noastre, nu din voia Domnului, ci doar din 
răutatea unor oameni fără suflet. 

Cunoscutu-l-ai oare bine pe cneazul Kurasov, carele 
prieten îl socoteai? Prin purtarea lui cuviincioasă şi 
slugărnicioasă, acest Kurasov la cinuri mari ajuns-a şi, 
după cum se zvoneşte, chiar uşile cănţălăriei secrete îi 
sunt deschise. Dar pe tine, fiule, aprig te duşmăneşte. V- 
aţi fi sfădit voi oare pentru vreo muiare, ori domnul ştie 
din ce pricină dusu - s-a să pârască tot ce tu fără pază 
gurii ai vorovit şi ce cărţi ai citit. lar de pre această pâră 
năpustitu - sau la Zaharino slujbaşii orânduirii, ca la un 
cuib de răzvrătiți şi tot scotocind după nu ştiu ce 
scrisuri, întors-au toată casa cu fundul în sus. 

Pare-mi-se însă că lor altceva le-a trebuit. Întrucât 
negăsind asemenea scrisuri, purces-au aceşti câini să 
cotroabă cu tare multă sârguinţă în odaia noastră cea 
tăinuită. Roată au dat maşinăriilor, iar letopiseţul pre 
care îl ştii despre călătoria în India a bunului meu, ţie 
străbun, Feodor Arsenievici - dusu-l-au cu ei, ca şi pre 
năstruşnicu-i jungher...” 

Ajungând cu lectura până aici, Arseni se smuci în 
fotoliu. Faţa-i arsă de soare păli. 

— Vreo veste tristă? întrebă cu căldură şi înţelegere 
Grigori Ivanovici. 


— Tata e bolnav, spuse Arseni. Şi scoțând din 
buzunar o basma roşie, îşi şterse fruntea năduşită... 

La începutul lunii iunie 1818 - după aproape trei ani 
- „Askold” intră în rada mare a portului Kronstadt. 

A doua zi, dis-de-dimineaţă, camerierul îl vesti pe 
cneazul Kurasov că locotenentul Matveev doreşte să-l 
vadă. Cneazul, în halat, cu obrajii săpuniţi, se lăsase în 
voia bărbierului. 

— Spune-i - că nu-s acasă, porunci el. 

Se auzi zgomot, apoi vaietele camerierului. Uşa, se 
dădu în lături şi în prag apăru Arseni, negru de bronzat 
ce era, în uniformă, încins cu sabia. Kurasov dădu la o 
parte mâna bărbierului şi se ridică încet, ştergându-şi de 
pe obraz spuma de săpun. Arseni îşi aţinti asupra lui 
privirea arzătoare: 

— Aşa-ţi primeşti tu vechii prieteni, prinţişorule? 

— Vedeţi-vă de treabă, domnule, rosti cneazul cu 
răceală. Şi mulţumiţi-i celui de sus că aţi scăpat uşor. Un 
răzvrătit... 

Arseni puse mâna pe mânerul sabiei şi rosti cu o 
turbare abia stăpânită: 

— Să-mi dai înapoi ce-ai luat de la moşie, că altfel te 
spintec! Erau suveniruri. Ce vă trebuiau vouă?! 

Faţa îngustă a prinţului se făcu mai albă ca 
dantelele. El se trase încet către patul cu polog şi întinse 
mâna să sune... Din două sărituri Arseni fu lângă el cu 
sabia trasă. 

— Ei, tâlharule! strigă el. De ăştia îmi eşti? 

Bărbierul. O tuli din cameră ţipând. 

Cneazul îşi pierdu cumpătul. Bâiguindu-se, mărturisi 
că  suvenirurile acelea i-au fost înmânate, după 
percheziţie, contelui de Maistre, fostul trimis al 
Sardiniei... 

— Unde locuieşte iezuitul? Spune mai iute! 

— Anul trecut contele a părăsit Rusia, răspunse 
sumbru Kurasov. Unde se află acum, nu mai ştiu... 

Arseni nu zăbovi multă vreme la Petersburg. După 


ce-şi înaintă demisia, plecă la Zaharino. 

...Trei luni şi ceva mai târziu. 

Ziua caldă de septembrie se stingea. Într-o căsuţă 
albă ca neaua, situată în mijlocul unei grădini, la 
marginea unui oraş din Italia de nord, fură aprinse 
luminările. Lumina lor tremurătoare se reflecta în tăbliile 
de un roşu închis ce acopereau de jur-împrejur pereţii 
biroului. În picioare lângă o masă frumos lucrată, 
rezemat de ea, un bătrân uscăţiv, înveşmântat în negru, 
cerceta o foaie de pergament, ţinând-o aproape de ochi. 
Un alt bărbat, ceva mai tânăr şi mai trupeş, aştepta mai 
la o parte. 

Bătrânul puse pergamentul pe masă şi rosti: 

— Prietenii mei nu s-au înşelat când, recomandându- 
mi-te, au lăudat măiestria dumitale. Sunt mulţumit, 
signor. Ai făcut treabă bună. 

Învăţatul se înclină cu demnitate. Bătrânul scoase 
din sertarul mesei o pungă: 

— Aţi adus ordinului un mare serviciu. 

— Ad majorem Dei gloriam, rosti musafirul, luând 
punga. Vă doresc noapte bună. 

Bătrânul îl lăsă să plece. Apoi chemă servitorul, îi 
porunci să zăvorească toate uşile casei şi să facă focul în 
cămin: la bătrâneţe, contele de Maistre era tare friguros. 

Se aşeză la masă şi mai cercetă o dată pergamentul. 
Era mulţumit: vechea taină, adusă din Rusia cea geroasă, 
fusese admirabil tălmăcită. Nu e departe ziua măreaţă 
când gloria ordinului lui lisus va străluci ca niciodată! Nu 
degeaba el, contele de Maistre, s-a străduit o viaţă 
întreagă... 

Undeva, prin apropiere, se auzi şi se stinse zgomot 
de copite pe un drum de piatră. 

Contele deschise o lădiţă sculptată, scoase din ea un 
manuscris făcut sul, legat cu panglică, şi un jungher cu 
mâner de os. Apoi tot din lădiţă scoase, una după alta, 
trei cutii de metal. Admiră muchiile strălucitoare. Un 
meşter priceput din Torino i le lucrase la comandă, pe 


fiecare dintre ele gravând citeţ literele iniţiale ale 
măreţei devize: 

AMDG 

Mai jos coroana de conte şi dedesubt inițialele lui: 
JdM. 

Punând manuscrisul făcut sul într-o cutie, Joseph de 
Maistre mormăi: 

— Sursa. 

Apoi cu multă grijă apucă jungherul de mâner şi-l 
introduse în a doua cutie: 

— Dovada... Iar asta, împături el cu grijă 
pergamentul adus de signor învățatul, asta va fi cheia 
misterului... 

Se întoarse brusc spre fereastra întunecată: i se 
păruse că a auzit nisipul scârţâind sub paşii cuiva. Dar 
nu... totul era liniştit. 

Contele puse „cheia misterului” în cutia a treia. Mai 
rămânea doar să le pună capacele şi să le dea la ştemuit. 
Acum când era totul pregătit, n-avea de ce să se 
grăbească. Trase spre sine o foaie albă de hârtie şi 
începu să scrie unuia dintre prietenii săi. Îi plăcea să 
scrie scrisori lungi. Ajunsese la o adevărată artă în acest 
gen dificil. 

În goana scrisului pana împroşca cerneala. Contele 
îşi încreţi fruntea. Pe bună dreptate, ţi-e mult mai la 
îndemână să scrii cu aceste condeie la modă, învelite în 
lemn. 

Pe sub fereastră se auzi din nou un foşnet. O fi 
umblând portarul pe acolo. Ce-o fi vrând?... 

Contele se apropie de fereastră, o deschise... şi se 
trase înapoi cu un țipăt scurt. Din umbra bătrânului 
carpen îl privea un bărbat în manta, cu o pălărie cu 
boruri largi, în clipa următoare, necunoscutul sări 
pervazul. Era un tânăr brun; ochii lui întunecaţi îl 
priveau cu mânie... 

— Casa dumneavoastră, conte, e straşnic păzită, 
spuse el în franţuzeşte. Nu mi-a rămas altceva de făcut 


decât să sar gardul. Dar liniştiţi-vă, nu sunt tâlhar. 

— Cine eşti dumneata, domnule? întrebă de Maistre 
după ce-şi reveni puţin din sperietură. Ce cauţi în casa 
mea? 

— Cine sunt? Matveev. Prin asta am spus şi ce caut. 

Chipul galben al lui de Maistre se crispă. Deodată, 
cu o agerime neaşteptată pentru trupul lui bătrân, 
contele se repezi spre masă, la sertarul cu pistoale. 

— Nicio mişcare, conte! 

De sub mantaua oaspetelui nepoftit, ochiul negru al 
unui pistol îl ţintea pe de Maistre. Contele făcu un pas 
înapoi. Dându-şi seama că partida e pierdută, bătrânul 
iezuit începu pe un ton dulceag: 

— Fiule, nu-ţi şade bine să ameninţi cu arma un om 
bătrân. Pesemne ai fost indus în eroare... 

— Gura! îl întrerupse Matveev nepoliticos. Nu de 
asta am cutreierat în lung şi în lat Franţa şi Italia 
căutându-te, ca să-ţi ascult; bâiguielile. Cuţitul şi 
manuscrisul imediat pe masă! Număr până la trei... 

— Nu-i nevoie, rosti contele cu un glas şters. Acolo 
sunt... pe masă... 

Din doi paşi, Arseni fu lângă masă. La vederea 
jungherului, ochii îi sclipiră de bucurie. 

— Manuscrisul e în cutia aceea, arătă de Maistre. Pe 
cea de a treia n-o atingeţi. E a mea. 

— Nu sunt iezuit, nu râvnesc la bunul altuia, i-o tăie 
Arseni pe ruseşte. lar pentru cutiile de fier - poftim. 

Aruncă pe masă o monedă de aur. Apoi închise 
capacele şi-şi vâri cutiile cu cuțitul şi manuscrisul în 
buzunarele largi ale mantalei. 

— Să nu faci zarvă, vulpoi bătrân ce eşti, că-ţi 
găuresc bunătatea de surtuc! 

Cu aceste cuvinte Arseni sări pe fereastră. Şi iarăşi 
tropotiră copitele, îndepărtându-se pe drumul pietruit... 

Ce s-a mai întâmplat pe urmă? 

Intors în Rusia, Arseni nu s-a putut ocupa în mod 
serios, aşa cum visase, de dezlegarea tainei aduse din 


India de străbunul său. Încet-încet fu absorbit de alte 
treburi. După ce-şi înmormântă tatăl, liberă pe cei câţiva 
ţărani pe care-i avea şi dădu moşia fratelui mai mic. Lăsă 
acasă cutiile bine ştemuite, iar el plecă la Petersburg. 
Acolo se înscrise într-o asociaţie secretă... 

La 14 decembrie, pe neaşteptate, în toiul nopţii, 
Arseni veni călare la Zaharino. lar dimineaţa jandarmii 
dădură buzna în casă. leşind sub strajă, abia a mai avut 
timp să-i şoptească fratelui său: 

— Cutiile acelea păzeşte-le ca lumina ochilor... Adio, 
Pavluşa... 

Arseni Matveev a fost deportat la minele de la 
Nercinsk... Şi de acolo nici că s-a mai întors. 

— Asta-i tot, spuse Rita. A adus de peste graniţă 
două cutioare de fier şi de atunci ai mei le-au păstrat din 
tată în fiu. Pur şi simplu ca pe nişte relicve de familie. 
Nimeni nu ştia că înăuntru e ceva... Iar în ziua când ne- 
am mutat, dintr-una din cutii, mâncată de rugină, a ieşit 
la iveală cuțitul. Soţul meu l-a găsit... Cealaltă cutie a 
aruncat-o mama împreună cu alte vechituri - era 
murdară şi plină de rugină... O pusese sub comodă în loc 
de picior. De unde să ştiu că era înăuntru un manuscris... 

— Prin urmare, tu n-ai auzit niciodată de a treia 
cutie? întrebă Nikolai. 

— Nu. De aceea m-am şi mirat când aţi venit la 
mine...< Dar tu ce ştii despre ea? 

— Doar atâta, că există. 

Şi Nikolai îi povesti Ritei despre diversionistul 
italian şi furtul de la muzeu. 

— Această cutie conţine ceva foarte important 
„spuse el în încheiere. De Maistre a numit-o „cheia 
misterului”. 

— Şi cine putea s-o fure? 

— Nu ştiu. 

Nikolai nu-i împărtăşi bănuielile. De altfel, pe ce se 
bazau aceste bănuieli? Doar nu numai Operatin ştia de 
cutii. Ştiau mulţi. Chiar îi părea rău că s-a apucat să-i 


spună anchetatorului pe cine bănuieşte... 

Toţi dormeau în vagon. Din compartimentul alăturat 
se auzea un sforăit straşnic. Insoţitoarea cea grasă 
mătura coridorul. 

Numai ei doi stăteau în picioare la fereastră şi 
priveau goana nopţii de zăpadă, măsurată de stâlpii de 
telegraf. 

Ea e aici, lângă mine, fata pe care o socoteam 
pentru totdeauna pierdută, odată cu copilăria i se 
gândea Nikolai uluit. Pot s-o ating cu cotul. Şi totuşi, e 
atât de străină şi necunoscută. 

— Ascultă, Kolea, şopti ea deodată, lipindu-şi fruntea 
de geam şi închizând ochii. Pot să am încredere în tine? 

El vru să-i răspundă că e gata să sară chiar în clipa 
aceea din tren, în plin mers, dacă ea îi porunceşte... 

— Da, i se desprinse de pe buze. 

Rita tăcu un timp. Apoi se întoarse spre el: 

— Simt că dacă nu-ți povestesc chiar acum, mă 
apucă plânsul. 

Şi fără să ascundă nimic, îi povesti de nenorocirea 
ce se abătuse asupra ei. Cum a început Anatoli Petrovici 
să facă experienţe cu cuțitul... chiar ea i-a stimulat 
ambiția... cum el, ca să-şi poată mări capacitatea de 
muncă, a început să folosească stupefiante, cum a sărit 
atunci de pe motonavă după cuțitul căzut, cum l-a prins 
în apa străvezie şi l-a ascuns în sân, iar soţului i-a spus 
că s-a dus la fund, nădăjduind că fără cuţit el nu-şi va 
mai putea continua cercetările; cum Anatoli, deşi că l-a 
rugat să lase aceste experienţe blestemate, s-a asociat cu 
Operatin şi se distruge, folosind - ca să poată munci tot 
mai mult - stupefiante, cum a plecat de acasă... şi, în 
sfârşit, că alaltăieri i-a dat lui Operatin cuțitul, în 
speranţa că asta va grăbi terminarea lucrării şi i-l va 
aduce înapoi pe Anatoli... 

— I-ai dat cuțitul lui Operatin? ţipă Nikolai. 

I Ea îl privi lung. 

— Să-mi dai cuvântul că n-ai să spui nimănui! Mă 


auzi? Nimănui. Nici lui Iura. 

— De ce, Rita? De ce să tac? Dimpotrivă, trebuie să 
acţionăm. Trebuie să-l convingi pe soţul tău că astfel de 
experienţe nu se pot face de unul singur. Să vină la noi... 

— Nu, îl opri ea. Nici n-o să vrea să audă. 
Dimpotrivă, se va înfuria şi mai tare. 

— Pe mine, desigur, n-o să mă asculte. Dar pe 
Privalov şi pe Baghanii... 

— Nu. Tu nu-l cunoşti. Rita repetă cu insistenţă: Dă- 
mi cuvântul că ai să taci. Te rog! | 

— Bine, rosti Nikolai abătut. Îţi promit. 

PARTEA A PATRA 

INSULA IPATIA j 

Și pe Marea Caspică porniră...; Inălţară pânzele 
subțiri 

Din balada populară 

„VASILI BUSLAEVICI* 

CAPITOLUL. I 

Despre motivele pentru care laboratorul lui Privalov 
a încetat temporar să funcţioneze 

Globul pamântesc menţine această energie captivă, 
condensată în celulele grosolane ale materiei. Prin 
urmare mie mi-a fost dat doar să înlătur acest obstacol 

JULES VERNE: „Goana după meteor. 

În acea minunată dimineaţă de iunie, la sfârşitul 
concediului de studii, lui Valerka Gorbacevski i se părea 
că prin ochelarii lui de soare vernil, în formă de 
„fluture”, vede totul în roz. Examenele le-a luat pe toate 
cu bine, dacă nu socotim „suficientul” abia smuls la 
engleză. 

Dar când se uită la ceas, toată buna lui dispoziţie se 
risipi ca fumul. Pentru întâia oară, după o întrerupere de 
douăzeci de zile, Valerka se ducea la serviciu şi... cam 
întârziase: a trebuit să treacă pe la bibliotecă, înainte de 
opt, să predea nişte manuale, iar bibliotecara... o 
mocăită!... Ce papară o să primească de la inginerul 
Potapkin pentru întârziere! 


După ce ocoli stratul de gladiole, Valerka năvăli pe 
coridorul de la poartă. Trecu în goană prin desişul 
rămuros şi nichelat al garderobei şi pe lângă tabela de 
pontaj închisă, sperând - datorită vitezei cu care alerga - 
să nu mai dea ochi cu pontatoarea. 

Dar manevra nu-i reuşi. Drăgălaşa Nadiuşa era la 
post. Şi culmea, alături de ea, iată-l pe inginerul 
Kostiukov, superb în pantalonii crem şi-n cămaşa 
verdegalbenă, ecosez. Ce-o fi căutând aici la ora asta? Şi 
nici nu se grăbeşte măcar. li face complimente 
pontatoarei în limbajul secolului XVIII - moda lui 
Matveev nu trecuse încă. Nadiuşa nu înţelegea totul, dar 
îi plăcea tare mult: din când în când ea chicotea în 
pumni. 

— Nadia, notează, te rog: vine după concediu cu 
unsprezece minute întârziere şi, cu toate astea, nu pare 
de loc spăsit. 

„Dar tu ce naiba arzi gazul aici?” gândi Valerka fără 
pic de respect, dar spuse cu totul altceva: 

— Iuri Timofeevici, troleibuzul... 

— Ah, troleibuzul! Iura dădu din cap cu înţelegere. 
Desigur, desigur, cum de nu m-am gândit. Ascultaţi nişte 
versuri pe cinste: „Serioja a-ntârziat de la şcoală motivat. 
Troleibuzu-i vinovat: azi... un câine a călcat...” Ei, şi aşa 
mai departe. Interesant, nu? De altfel, soarta e milostivă 
cu leneşii. Va trebui să trec de la Agnia Barto la Nikolai 
Tihonov... Iura îşi dădu capul pe spate, întinse braţu-i 
lung şi începu să declame: 

Ascultă comanda la mine: 

Direcţia... acasă, soldat! 

Nu crezi? Hei, ferice de tine. 

Chiar astăzi te-au eliberat! 

Valerka clipea din ochi, neînţelegând nimic. Nadiuşa 
se cutremura de râs, cu palma la gură. lura scoase din 
buzunarul de la piept o hârtie împăturită: 

— Ia, ţine aici decizia. 

— Concediul legal? exclamă Valerka uluit, după ce 


citi hârtia. Dar n-am cerut... 

— În unele cazuri administraţia are dreptul să 
acorde concediu indiferent de dorinţa salariatului, rosti 
Iura cu voce plictisită. Nici eu n-am cerut. Şi nimeni din 
ai noştri n-a cerut. 

— Cum, toţi ai noştri? Tot laboratorul? 

— La ora nouă vine casiera, să treci să-ţi primeşti 
banii de concediu. Şi nu mai pune întrebări inutile. Eu 
întreb ceva? Nu întreb nimic. Taci şi tu din gură. 

— Până atunci mă duc în laborator, spuse Valerka. 

— Nu te duce. Mă vezi pe mine că mă duc? Nu te 
duce nici tu. 

lura ştia ce spune: într-adevăr, când anumite 
împrejurări împiedică temporar desfăşurarea muncii, 
administraţia are dreptul să dea concediul legal celor în 
cauză. 

lar împrejurările care surveniseră erau chiar de 
această natură. 

Unul dintre rezultatele deplasării de astă-iarnă a lui 
Privalov la Moscova a fost includerea în planul 
institutului a unor cercetări legate de conducta de ţâţei 
fără ţevi. Sarcina ce revenea institutului era destul de 
modestă: lucrările principale le efectua Institutul 
suprafeţelor. Cu toate acestea, precautul Koltuhov nu 
îngăduia să se facă niciun fel de experienţă. 

— Să vă ia naiba, bombănea el răspunzând la 
argumentele lui Privalov. Cu drăguţul vostru obicei de a 
vă băga nasul şi degetele unde nu trebuie, parcă-l văd 
mâine pe laborantul tău că-şi vâră capul în inductor! Şi 
cine răspunde, Koltuhov?! 

Tinerii ingineri îl condamnau pe Koltuhov. Cel mai 
mult se agita Iura. El pomeni iarăşi de inchizitorii care îl 
persecutau pe Galilei, şi lucrurile ajunseră până acolo că 
se pomeni chemat de Koltuhov şi admonestat „pentru 
pălăvrăgeală”. 

Şi Nikolai suporta greu amânarea lucrărilor legate 
de conducta fără ţevi. După cele ce văzuse şi auzise la 


Institutul suprafeţelor, dăduse frâu liber fanteziei. 
Aproape seară de seară Nikolai şi Iura lucrau la nişte 
planuri şi făceau de zor calcule. Contrazicându-se, se 
certau şi ţipau unul la altul; acum Nikolai era cel care îl 
acuza mai des pe Iura de „îngustime de minte”. 

— Mult am să-ţi mai rabd tirania? întreba Iura 
furios. 

— Parcă pe tine te poate tiraniza cineva! răspundea 
Nikolai. 

Noua lor pasiune era apărarea antimeteoritică a 
navelor cosmice: la întâlnirea în spaţiu dispozitivul 
acţionează automat, suprafeţele se deschid una după alta 
şi corpul meteorului trece liber prin navă, fără să-i 
pricinuiască vreo defecţiune. 

Prietenii noştri se năpustiră cu lăcomie asupra 
astronomiei şi cosmonauticii. Multe lucruri se dovedeau 
însă peste puterea lor de înţelegere. Îşi luaseră obiceiul 
să meargă la Privalov acasă. Boris Ivanovici le 
împărtăşea cu plăcere tot ce ştia despre problemele 
timpului, spaţiului şi gravitaţiei, şi le furniza cărţi. 

— Suntem acum catastrofal de deştepţi, spunea Iura 
după ce termina câte o carte din acelea recomandate de 
Privalov. Ar putea să mă ia şi la academie, ca secretar 
ştiinţific. 

— Ca motan ştiinţific, râdea Nikolai. 

Dar lunile treceau şi lura începu să observe că 
prietenul lui manifesta din ce în ce mai puţin interes faţă 
de „probleme”. Seara, Nikolai nu mai voia să iasă din 
casă. Doar uneori se ducea la cinematograf. Interesul 
pentru cărţile de ştiinţă se topise. Acum recitea atât de 
îndrăgita „Călătorie pe Coasta Maklai”. Se apucase, de 
asemenea, după exemplul lui Boris Ivanovici, „să şi-l 
reîmprospăteze în minte pe Jules Verne”. 

— Ce e cu această neagră deprimare care te-a 
cuprins? tot încerca să afle Iura. Ce se petrece cu tine? 

Nikolai îi făcea semn să-l lase în pace şi tăcea. Tăcea 
cu încăpățânare. 


La sfârşitul lunii aprilie, de la Moscova sosi un plic 
voluminos. Directorul institutului se încuie în cabinet cu 
Koltuhov şi  Privalov. Ceva mai târziu sosi şi 
academicianul Baghanli. Se îndreptă în grabă spre 
clădirea centrală şi dispăru după uşa masivă, capitonată 
cu piele, a directorului. Consfătuirea se prelungi mult. Li 
se tot ducea în birou când ceai, când apă minerală. 

Spre sfârşitul pauzei, Iura îşi vâri nasul în 
anticameră. Adulmecă şi spuse, uitându-se la uşă. de 
netrecut: 

— Miroase a prăjit! 

— Du-te, lurocika. Vezi-ţi de treabă, îl sfătui 
secretara, continuând să bată la maşină. N-ai grijă, se 
descurcă ei şi fără dumneata. 

Iura se năpusti pe scări în sus şi intră în laborator. 

— Kolka, aici se petrece ceva! îi şopti prietenului. De 
dimineaţă sunt în şedinţă. Boris Ivanovici nici n-a băut în 
pauză lapte bătut. Cu siguranţă vreo veste de la 
Moscova... Dar mai lasă în pace rigla! N-auzi? Ce-i cu 
tine? 

Nikolai nu răspunse. Cerceta cu o. atenţie exagerată 
desenul neterminat. Curba trasă tocmai atunci amintea o 
pânză umflată de vânt... Deodată îşi aminti de bordul alb, 
înalt, al motonavei şi sarafanul roşu zburând în jos... 
Ochii ei negri, trişti... 

Nikolai îşi trecu palma peste frunte. 

Înainte, Rita era doar o necunoscută, un om străin. 
Ar fi putut s-o uite, încetul cu încetul, să şi-o scoată cu 
totul din minte. Acum însă... Acum e cu totul altceva. O 
eviţi, n-o eviţi - tot nu poţi scăpa de asta. Necunoscuta 
nu mai exista. Există Puma - fata din copilărie. I-a 
povestit totul, ca unui adevărat prieten, l-a făcut părtaş 
la greaua ei soartă, a avut încredere în el... 

De când au venit de la Moscova, Nikolai aproape că 
n-a mai văzut-o. Rita i-a telefonat de câteva ori la birou. 
Cu o voce inexpresivă, el o întrebase ce mai face şi dacă 
s-a mai întâmplat ceva „în chestia aceea”. Da, se 


întâmplase: Anatoli Petrovici s-a întors acasă şi i-a 
promis Ritei că va începe tratamentul de îndată ceva 
termina lucrul. lar lucrul mergea bine, progresa. Rita 
povestea toate acestea cu însufleţire, era chiar veselă, 
iar Nikolai se bucura pentru ea. Totuşi fiecare telefon al 
ei îl indispunea. Mai bine nu l-ar mai chema. 

Într-o zi Rita se gândi să-i prezinte soţului prietenii 
din copilărie şi-i invită, pe Nikolai şi pe Iura, la o ceaşcă 
de ceai. 

Cu această ocazie Nikolai îl văzu pentru întâia oară 
pe Benediktov. îl uimi culoarea nesănătoasă a feţei lui, 
pungile de sub ochi, privirea stinsă. La rândul său, 
Anatoli Petrovici rămase uimit când Nikolai îşi spuse 
numele. 

— Cum? se miră el. Daţi-mi voie! Dumneata eşti 
Poţapkin, nu dânsul?... Se uită la Iura. 

— Vă rog să-mi iertaţi această mistificare 
neintenţionată. Iura zâmbi stânjenit. Dacă v-aş fi spus 
atunci că Poţapkin nu e acasă, aţi fi plecat, iar eu doream 
foarte mult să discut cu dumneavoastră... Numele meu 
este Kostiukov. 

Benediktov făcu un „hm” semnificativ. Rita se grăbi 
să-şi poftească musafirii la masă. 

Băură ceai cu tort. Iura începu să povestească din 
copilărie: cum se jucau de-a indienii şi cât aveau de 
pătimit ficuşii Tarakanşei din cauza asta... Nikolai se 
învioră, începu să vorbească despre Jules Verne. 

— Am recitit zilele acestea „De la Pământ la Lună”, 
spuse el. Deştept, bătrânul! închipuiţi-vă că a dedus de 
pe atunci locul de unde îşi vor lansa americanii navele 
cosmice: Florida. Iar traiectoria rachetei lui Jules Verne, 
care a înconjurat Luna, aproape că coincide cu calea 
parcursă de racheta noastră, sovietică... 

— Uimitor! exclamă Rita. 

Nikolai observă că se uită la soţul ei cu nelinişte. 
Anatoli Petrovici se juca apatic cu linguriţa de tort şi nu 
participa la discuţie. Ce l-ar mai fi întrebat Nikolai de 


cuțitul lui Matveev! Dar această întrebare şi multe altele, 

care i se îngrămădeau pe limbă, erau încuiate cu 
lacătul greu al promisiunii date Ritei. 

Deodată Benediktov îl fixă pe Nikolai cu o privire 
stinsă: 

— Instalaţia voastră... vreau să spun: aţi obţinut la 
ea penetrabilitate de lungă durată? 

Nikolai fu cât pe aci să se înece, atât de mult îl 
surprinse întrebarea. Mestecând în grabă bucata de tort 
pe care o avea în gură, el răspunse: 

— Să vă spun drept, nu ştiu. Am transmis Academiei 
de ştiinţe toate materialele. Acolo se fac experienţele. 

— Va să zică nu vă mai interesează această 
problemă? 

— Ba cum să nu... Ei au însă mult mai multe 
posibilităţi pentru o cercetare sistematică. 

— Dar la dumneavoastră, Anatoli Petrovici, cum 
merg treburile? întrebă Iura pe un ton amabil. Când o să 
vă putem felicita? 

— Putem noi să ne punem cu Academia de ştiinţe! 
zâmbi cu amărăciune Benediktov. 

— De ce să vă „puneţi cu ea”? Iura îşi mişcă 
sprâncenele bălaie. Alăturaţi-vă nouă şi gata. Timpurile 
savanților schimnici au trecut. Problemele ştiinţei 
moderne... 

— Sunteţi încă prea tânăr, tovarăşe Kostiakov... 

— Kostiukov, îl corectă Iura. 

Benediktov nu luă în seamă întreruperea. 

— Prea tânăr ca să-mi indicaţi mie care timpuri au 
trecut şi care nu, se posomori el. 

O tăcere stânjenitoare se aşternu. Rita se grăbi să 
schimbe subiectul discuţiei: 

— Copii, mergeţi mâine la Filarmonică să-l ascultați 
pe Kaminka? x 

Dar Kaminka nu ajută la nimic. Seara era ratată. 
Anatoli Petrovici se ridică de la masă şi, invocând o 


durere de cap, se retrase. 

Iura înţelegea, desigur, ce se petrece cu Nikolai, dar 
pentru întâia oară după atâţia ani de prietenie nu vedea 
cum ar putea să-l ajute. Încercase chiar să-i ceară un sfat 
Valiei, dar nu găsise înţelegere la ea. Valiei îi era profund 
antipatică această prietenă din copilărie, apărută pe 
neaşteptate. Zadarnic căuta s-o convingă că pentru el 
Rita e... ca o verişoară. 

— Ah, verişoară!! Valea se supără. Atunci de ce îmi 
ceri mie sfatul? Cere.-i-l direct verişoarei!... Işi amintise 
zicala franţuzească pe care o citise în „Război şi pace”: 
„Cousinage est un dangereux voisinage”. 

— Dar eşti răutăcioasă, observă Iura jignit. Eu, ca şi 
soţia lui Cezar, sunt în afara bănuielilor. lar în ce-l 
priveşte pe Kolea, sentimentele lui nu intră în 
competenţa ta, pentru că tu nu cunoşti matematica. 

— Ce legătură are matematica? 

— Arc, pentru că raportul între „a” şi „b” reprezintă 
dependenţa lor. Dacă „a”-ul lui Kolka este egal cu vreo 
mărime finită, apoi „b”-ul Ritei. este egal cu zero. Iar 
raportul între zero şi o mărime finită este tot zero. 

Valea clipi încurcată. 

— Să ştii, începu ea cu indignare, că matematica 
asta eu o înţeleg mai bine ca tine! Kolea al tău e un idiot 
tipic. Şi, în definitiv, lasă că ştiu eu ce-am de făcut. 

În prima seară de duminică după această discuţie, 
lura şi Nikolai o aşteptau pe Valea lângă farmacie, să 
meargă împreună la cinema. Valea nu veni singură: era 
însoţită de o fată cu faţa rotundă, cu o băsmăluţă verde 
şi un palton gri, în formă de clopot. 

— Vă prezint pe prietena mea, Zina... 

Valea îl privi cu înţeles pe Nikolai. Apoi îl luă pe Iura 
de braţ şi porniră înainte. Lui Nikolai nu-i rămânea 
altceva de făcut decât să meargă alături de noua 
cunoştinţă. Zina se dovedi a fi o fată deşteaptă şi citită. 
Vorbiră despre cărţi şi Nikolai trebui să recunoască că 
nu citise multe noutăţi. 


La cinema nu găsiră bilete şi porniră să se plimbe pe 
Bulevardul Mării. Sufla un vânt rece, din nord. O ramură 
de salcâm bătea în felinar. Sub salcâm o bancă - aceea 
lângă care, vara trecută, Nikolai o întâlnise pe Rita. 

Deodată se opri în loc. li pare foarte rău, dar îl 
aştepta acasă o lucrare urgentă: Privalov i-a dat să 
traducă până luni un articol din „Pipe line news”. 

— Ştii tu, invocă el mărturia lui Iura. Incă de la 
începutul săptămânii m-a rugat. 

* înrudirea dintre veri e o vecinătate primejdioasă - 
1. franceză (n.a.). 

** Noutăţi în construcţia conductelor - 1. engleză 
(n.a.). 

— Da, confirmă lura, care acum auzea asta pentru 
întâia oară. Mai ai mult la el? 

— Până pe la două noaptea îl termin. 

Valea îl ţinti pe Nikolai cu o privire nimicitoare şi o 
luă pe Zina de braţ. 

Nikolai salută respectuos şi plecă. 

Plicul trimis de Institutul suprafeţelor conţinea într- 
adevăr o comunicare extrem de importantă: frecvenţa 
care acţionase asupra instalaţiei din stradela Bondarnii 
fusese precizată. Schema care se întrezărise vag din 
experienţa stângace a tinerilor ingineri era acum exact 
exprimată în limbajul cifrelor şi formulelor. Moscoviţii 
obţinuseră un prim rezultat: barele presate în câmpul 
inelului lui Möbius pătrunseseră una într-alta; nu prea 
adânc, e adevărat, dar pătrunseseră. Grigori Markovici 
considera că acum pot şi cei din sud, cu propriile lor. 
forţe, să continue experienţele pe lichide. _ 

Precautul Koltuhov fu nevoit să cedeze. Il autoriză 
pe Privalov să pregătească experienţa. 

Tema avea un caracter secret. Puţini ştiau ce se 
ascunde sub numărul ei nu prea grăitor, dar tot institutul 
simţea că se va face o experienţă neobişnuită. Toate 
comenzile lui Privalov se executau cu prioritate în atelier. 
Umblau zvonuri despre un oarecare inel ingenios. 


Proiectarea inelului lui Möbius nu era de loc uşoară. 
Atunci, în stradela Bondarnii, pe masă se răsfăţa un inel 
făcut la inspiraţie. 

Acum, când forma câmpului activ fusese calculată, 
dimensiunile geometrice ale inelului erau legate de 
parametrii acestui câmp. 

„„„.Faraday a descoperit cândva că sarcinile electrice 
se colectează numai pe partea exterioară a 
conductorului. Pentru a dovedi acest lucru, marele om de 
ştiinţă a construit o cameră acoperită din toate părţile cu 
o plasă metalică conectată la o maşină electrostatică. În 
exteriorul camerei, electroscoapele arătau existenţa 
sarcinii: foiţele lor se depărtau. Dar dacă un om intra în 
această cameră - numită acum „cuşca lui Faraday” - cu 
un electroscop şi închidea în urma sa uşa cu plasă, 
electroscopul nu indica prezenţa sarcinilor, oricât de 
mult s-ar fi rotit generatorul electrostatic din exterior. 

Prin urmare, sarcinile electrice se colectează pe 
suprafaţa exterioară a conductorului. Dar inelul lui 
Möbius n-are decât o singură suprafaţă - nici exterioară, 
nici interioară. După părerea academicianului din 
Moscova, tocmai această particularitate genera 
misterioasa restructurare a legăturilor interne ale 
materiei. În orice caz, pe asta se baza întreg programul 
experienţei alcătuit de Privalov şi Baghanli. 

Pregătirile durară toată luna mai şi jumătatea lui 
iunie. 

Cititorul îşi aminteşte, probabil, că într-una din 
încăperile laboratorului lui Privalov fusese montată o 
instalaţie cu o spirală din tub de sticlă înăuntrul 
statorului maşinii electrice. Acum lângă stator se înălța 
inelul lui Möbius - o verigă răsucită de un metru şi 
jumătate, dintr-un metal gălbui. În spatele inelului 
sclipea mat un disc de aluminiu, ecranul condensator, 
conectat la un puternic generator electrostatic. 

Spirala de sticlă umplută cu apă se prelungea acum 
până la un mic rezervor de ţâţei. 


Se presupunea că în câmpul inelului lui Mobius, 
realizându-se penetrabilitatea, ţiţeiul va trece pe spirală 
prin apă. Acesta va fi de fapt modelul dorit al conductei 
de ţâţei fără ţevi, o difuziune deplină a lichidului, 
realizată prin restructurarea legăturilor interne: 
particulele de ţâţei vor trece liber printre particulele de 
apă. 

Moscoviţii scriau că în „momentul pornirii” e 
necesară o oarecare excitare a câmpului, dinafară. 
Grigori Markovici considera că în acest scop se poate 
folosi un fascicul de radiaţii gama dure. Iată de ce alături 
de inel era fixat şi un conteiner de plumb cu o fiolă de 
preparat radioactiv. 

Koltuhov dăduse dispoziţie ca aparatele de comandă 
şi cele de măsurat să fie scoase în încăperea învecinată, 
iar camera cu instalaţia o încuie şi o sigilă personal. 

De câteva zile instalaţia era încercată la diferite 
regimuri. Deocamdată nu ieşea nimic: ţiţeiul, împins de 
pompă, disloca pur şi simplu apa din spirala de sticlă. 
Privalov era nervos. Vru chiar să pătrundă în camera cu 
instalaţia, dar Koltuhov nu-i îngădui. 

— Nu te prosti! bombăni el. Toate aparatele sunt 
aici, prin urmare de aici se vede mai bine. Cu radiaţiile 
nu-i joacă. Ai răbdare. 

În ziua aceea totul începu ca de obicei. Inginerii îşi 
ocupară locurile în faţa aparatelor. Iura puse în funcţiune 
teletransmiţătorul instalaţiei. Pe ecranul televizorului 
apăru inelul lui Möbius şi spirala de sticlă. 

— Atenţiune, începem, spuse Privalov. Conteinerul! 

Electricianul apăsă pe buton. În camera alăturată un 
electromagnet puternic săltă capacul de pe conteinerul 
de plumb şi fluxul de radiaţii gama se îndreptă spre zona 
de întâlnire a apei cu ţiţeiul. Se aprinse ochiul de rubin 
al indicatorului de radioactivitate. 

— Sarcină statică! 

Se auzi declicul întrerupătorului şi dincolo de perete 
generatorul începu să vuiască. Pe fundul tubului catodic 


al oscilografului, supravegheat de Nikolai, un zigzag 
verde apăru şi se târi încet spre dreapta, pe lângă 
diviziunile cadranului gradat. Nikolai întoarse mânerul şi 
reţinu zigzagul pe loc. 

— Nikolai Sergheevici, frecvenţa stabilită: două sute 
treizeci! comandă Privalov şi se apropie de dispozitivele 
de autoînregistrare. 

Liniile tremurătoare, de culoare liliachie, se târau în 
urma peniţelor triunghiulare, panglica cadrilată înainta 
încet. 

— Două sute patruzeci! 

Trecând cu răbdare de la o poziţie la alta, Privalov 
încerca intervalul stabilit pentru ziua respectivă. 

Deodată Iura se aplecă spre ecran: graniţa dintre 
ţiţeiul întunecat şi apa străvezie îşi pierduse claritatea, 
se tulburase. 

— A pornit! şopti el sugrumat. 

Toate privirile se aţintiră asupra ecranului: într- 
adevăr, se părea că ţiţeiul nu mai împinge apa, ci trece 
prin ea... 

Privalov se lipi pur şi simplu de manometrul de 
măsurat la distanţă. Rezistenţa scădea în mod evident. O 
sută douăzeci... Şaptezeci... Cincizeci şi două de grame 
pe centimetrul pătrat... Se repezi din nou la televizor. 
Conţinutul lichid din spirala de sticlă se tulburase în 
întregime. 

— Penetrabilitatea, Boris Ivanovici! Iura râse fericit. 

Rezistenţa apei scădea rapid. Se apropia de mult 
doritul zero. Koltuhov se ridică şi se apropie de 
manometru. 

— M-da, făcu el. Se pare că am reuşit... 

Treizeci şi cinci... Treizeci... Şi deodată 
acul/tremurând, se opri la douăzeci şi şapte. 

Privalov bătu nerăbdător cu unghia în geamul 
manometrului. Acul parcă se opintise într-un obstacol 
invizibil. 

— Kolea, adaugă cinci zecimi, ceru el încet. 


Nikolai întoarse uşor minerul pentru reglarea 
intensității câmpului. Zigzagul verde de pe ecranul 
oscilografului crescu puţin. Acul manometrului nu se 
clinti. 

— E un prag, spuse Privalov. Încă cinci zecimi! 

— Boris Ivanovici! îl chemă deodată electricianul. Ia 
uitaţi-vă aici. 

Sub geamul contorului de consum al energiei 
electrice cifrele alergau mai repede ca de obicei. 
Sutimile nu se puteau distinge de loc - ele se contopeau. 

Privalov se uită la ampermetru: acul arăta aproape 
zero, ca şi cum instalaţia ar fi fost scoasă din circuit. 
Rotile contorului se roteau însă tot mai repede. Se părea 
că energia electrică a reţelei dispare în neant. 

Se apropie Koltuhov. 

— Ca-ntr-o prăpastie fără fund! se alarmă el. Ce se 
întâmplă? 

Fu întrerupt de soneria telefonului. Koltuhov ridică 
receptorul. 

— Da. Koltuhov... Nu, n-am conectat nimic nou la 
reţea... Cum? Da, va trebui. Telefonez după cinci minute. 
Puse receptorul jos şi se întoarse către Privalov. De la 
staţie... sunt îngrijoraţi. În raion scade tensiunea. Au 
conectat unităţile de rezervă, dar dispozitivele de 
protecţie nu funcţionează. O scurgere de energie 
monstruoasă, inexplicabilă. Oprim? 

Zigzagul de pe oscilograf creştea în înălţime, deşi 
regimul nu se schimba. 

— Nu! Privalov nu-şi lua ochii de la zigzag. Încă o 
sutime! 

Zigzagul verde sări până la limită. Contorul începu 
să urle ca o sirenă, cifrele se contopiră în dungi cenuşii. 
Geamul zbură cu zgomot, roţile dinţate ale contorului 
săriră cât-colo. - electricianul abia apucă să-şi acopere 
ochii cu mâna. 

Ecranul televizorului fu inundat de o lumină intensă. 
Iura se dădu înapoi fără să vrea. 


Privalov se repezi la întrerupătorul principal, ca să 
deconecteze instalaţia cu mâna. Dar nu mai apucă s-o 
facă. Dincolo de perete răsună o bubuitură scurtă şi 
înfundată, tencuiala începu să curgă peste capetele lor, 
duşumeaua se cutremură. Privalov smuci întrerupătorul 
şi, întinzându-şi mai rău cu mâneca pe faţă praful de var, 
se uită în jur. Toţi, erau întregi; pe cât se pare, nici n-au 
avut timp să se sperie - atât de repede se petrecuse 
totul. 

— Deschide televizorul, porunci Privalov cu voce 
răguşită. Numai televizorul. 

Ecranul se lumină mat, brăzdat de o reţea de linii 
drepte. Imaginea nu apărea. Iura răsucea butoanele: 

— S-a zis cu emițătorul! exclamă el. De altfel, 
dincolo... 

— Închideţi conteinerul, porunci Koltuhov. 

Electricianul apăsă pe buton, dar becul continua să 
ardă cu o lumină rubinie. 

— Nu se închide, spuse electricianul. E ceva cu 
electromagnetul... 

— Proastă afacere, bombăni Koltuhov. Tovarăşi, 
toată lumea afară. 

Coridorul vuia de glasuri neliniştite. Directorul 
cobora în grabă scara... 

— Ce s-a întâmplat? întrebă el. 

Koltuhov şi Privalov, luându-l deoparte, îi relatară pe 
scurt cele întâmplate. 

— În cameră e un conteiner deschis, adăugă 
Koltuhov. S-ar putea ca, în urma exploziei, fiola să fi sărit 
afară şi să se fi spart. Pereţii sunt groşi. Totuşi... o mie 
cinci sute miligrame de substanţă radioactivă!... 

— Sigilaţi laboratorul, dispuse directorul. Şi chemaţi 
echipa de accidente. 

Pagubele pricinuite de explozie n-au fost prea mari. 
O parte a  duşumelei fusese carbonizată, căzuse 
tencuiala, se prăbuşise aparatura... Dar, mai grav - aşa 
cum presupusese Koltuhov - cartuşul de aramă cu fiolă 


zburase din conteinerul de plumb, se turtise de perete şi 
substanţa radioactivă se pulverizase. Camera respectivă, 
precum şi cele două alăturate, şi încă trei de la etaj, 
situate deasupra locului exploziei, nu puteau fi utilizate 
până la o totală decontaminare. 

Întregul laborator al lui Privalov era scos temporar 
din funcţiune. 

lată de ce Valerka Gorbacevski, sosit cu o întârziere 
de unsprezece minute din concediul de studii, n-a avut 
timp nici să-şi vină în fire şi-a şi intrat în concediul legal 
de odihnă. 

De altfel, el tot se mai temea că inginerul Kostiukov 
îi joacă o festă. Hotări să urce până sus şi puse chiar 
piciorul pe prima treaptă, când îl zări pe Privalov. 

Cu o valijoară în mână şi mantaua de ploaie pe braţ, 
Boris Ivanovici cobora scările. Îi întinse lui Valerka mâna 
şi - de ce oare? - îi spuse „la revedere”. 

lată-l, îşi ia rămas bun de la Iura şi iese din vestibul! 

— Iuri Timofeevici! se rugă Valerka. La urma urmei, 
ce s-a întâmplat? 

— Boris Ivanovici pleacă la Moscova cu avionul. 

— De ce? 

Asta n-o ştia nici Iura. Ştia doar că Privalov şi 
Koltuhov, care intraseră după explozie cu haine de 
protecţie în încăperea cu instalaţia, au descoperit acolo 
ceva ce impunea o plecare urgentă la Moscova. Şi mai 
ştia Iura că la Moscova a fost expediată o ladă grea, 
căptuşită cu plăci de oţel. 

CAPITOLUL II 

Cinci tineri, fără a mai socoti şi câinele, pornesc cu 
iahtul în întâmpinarea unor noi aventuri 

Am ieşit din golful acesta bine aprovizionat cu de 
toate... 

CHR1 STOP HOR COLUMB: „Jurnal. 

Era aproape cinci dimineaţa. Oraşul, care încingea 
cu un semicerc golful, încă mai dormea. O pâclă uşoară 
plutea deasupra apei cenuşii, revărsându-se peste chei, 


învăluind siluetele întunecate ale şlepurilor din radă. La 
răsărit însă mijea văpaia roş-aurie a unei zile noi. 

Însoţiţi de Rex, Nikolai şi Iura, cu valizele în mâini, 
se apropiau de poarta iaht-clubului. Valerik Gorbacevski, 
cu nelipsitul aparat de radio cu tranzistori şi cu lanseta, 
îi şi aştepta. 

— It is a good roheater to-day*, pronunţă el fraza 
dinainte pregătită”. 

Iura râse. În ajun îl certase pe Valerik pentru nota 
luată la engleză. 

Tinerii păşiră pe debarcaderul iaht-clubului. Rex 
alerga în urma lor. La capătul dinspre larg al 
debarcaderului, rezemat cu spatele de o barcă 
răsturnată, şeful de echipaj Menti „îşi lua micul dejun”. 

Faţa lui largă, pârlită de soare, părea turnată din 
aramă veche, de culoare închisă. O coroniţă căruntă 
înconjura chelia bronzată. În veşnicul maiou cu dungi, cu 
un cercel în urechea stângă, cu tatuaje ingenioase pe 
braţe, cu un cuţit pe care-l ţinea strâns în pumn, Menti 
părea coborât pe pontonul iaht-clubului direct din 
paginile lui Stevenson. 

În faţa lui, pe o basma albă, curată, se înşirau într-o 
ordine strictă caşcaval, voblă de Astrahan, o tinichea cu 
zahăr cubic, ceainicul. În cană aburea ceaiul tare. Şeful 
bazei tăia felii mari dintr-o lipie caldă. 

—  Siurkuf, spaima mărilor, îşi bea grogul de 
dimineaţă, spuse Iura încet. _ 

Menti era tare bătrân. In tinereţe fusese pescar pe 
Marea Caspică, apoi a navigat pe liniile oceanice ale 
marinei comerciale ruseşti, pe veliere greceşti, pe 
vapoare englezeşti. Nu era port în lume unde să nu fi fost 
bătrânul Menti. Întors în patrie, a lucrat multă vreme pe 
vasele de pescuit din Marea Caspică. După ce a ieşit la 
pensie, Menti - care n-avea astâmpăr - s-a angajat la 
iaht-club. 

De când se ştie, n-a fost niciodată bolnav. Nici măcar 


dinţii nu l-au durut. La orice oră, cât de devreme ar fi 
venit vreun membru al clubului, totdeauna îl găsea pe 
vajnicul marinar la datorie. 

— Bună dimineaţa, Mehti-babă **, salută Iura 
respectuos. 

Menti îi scrută pe cei trei tineri cu ochii lui negri, 
inteligenţi, şi dădu din cap în chip de răspuns la salut. 

— Azi e vreme frumoasă (1. engleză) (n.a.). ** Baba 
- bunic (1. Azerbaidjană) (n.a.). 

— Am pregătit încă de ieri iahtul pentru drum. îl 
informă Nikolai. Totu-i în ordine. 

— Asta la tine ordine? spuse sever Menti. Mai întâi 
cercetăm, atunci se vedem. Stai şi mănâncă. 

Tinerii se aşezară în jurul lui şi căpătară câte o cană 
cu ceai. Menti se uită ponciş la aparatul de radio şi 
întrebă: 

— lei muzica cu tine? 

Iura zâmbi linguşitor: 

— Să asculţi colo un cântec marinăresc! Ce, strică? 

Menti nu spuse nimic. Expedie în gură o bucată 
mare de caşcaval şi o mestecă fără grabă. 

— Oamenii la oraş nu trăiesc cum trebuie, vorbi el 
pe neaşteptate, arătând sus, spre casele luminate slab de 
soarele care abia răsărea. Mai doarme două ceasuri. 
Trebuie să mănânci când soarele abia se scoală, numai 
atunci omul este puternic. 

Această afirmație înţeleaptă nu stârni riposta 
nimănui. 

— Ce citeşti acum, Mehti-babă? întrebă Iura văzând 
lângă ceainic o carte în care, în loc de semn, se afla un 
smoc lung de câlţi. 

Menti citea numai cărţi despre mare. La biblioteca 
din port era întotdeauna pregătit ceva pentru bătrânul 
marinar. Menti se putea înţelege cu reprezentantul 
oricărei naţionalităţi, folosindu-se de un amestec 
extraordinar de cuvinte din diferite limbi, dar citea la fel 
de încet în limba rusă, Azerbaidjană şi engleză. 


Menti arătă în tăcere coperta cărţii. 

— „Grin: Regina valurilor”, citi Nikolai. Îţi place? 

— Asta autor, Grin, iubeşte marea, răspunse Menti, 
dar nu cunoaşte bine. pânze. Sunt cărţi care a scris Jack 
London, Sobolev, şi încă unul, cu care am navigat 
împreună - unul Luhmanov, Dmitri Afanasievici... Ei 
cunoşteau pânze, scriau foarte bine. Asta nu cunoaşte 
pânze, dar iubeşte marea. O înţelege bine. Spune 
adevărat despre femeia asta care aleargă pe valuri. 

— Ai văzut-o vreodată? întrebă Iura. 

— Eu n-am văzut, dar marinarii bătrâni au văzut. 
Hai, mergem să vedem iahtul. 

„Mekong” era ancorat la vreo două sute de metri de 
iaht-club. Menti se apropie legănându-se de marginea 
debarcaderului şi sări într-o barcă. Tinerii îl urmară. 

Până ătunci Menti nu-i dăduse lui Rex nici cea mai 
mică atenţie. Dar când câinele sări şi el în barcă, 
bătrânul Kse uită ponciş şi spuse scurt: 

— Dă afară. 

— De ce? făcu lura o figură naivă. E un câine 
cumsecade. 

— Câine cumsecade stă acasă, nu pleacă pe mare. 

— Mehti-babă, moare dacă-l lăsăm acasă. 

— Înainte n-a murit, când ai plecat pe mare, n-o să 
crape nici acum. 

— Mebti-babă, îl imploră Iura, Rex e un foarte, 
foarte bun câine marinar... 

— La tine radio-marinar, câine-marinar, mai trebuie 
aduci catâr, să spui că tot marinar! se burzului Menti. 
Scoate afară! 

Trebuiră să-l dea pe Rex jos din barcă. Valerka, 
înecându-se în râs mut, desfăcu funga de la prova şi 
tinerii, vâslind cu nădejde, se apropiară de iaht. 

Examinarea dură plictisitor de mult. Menti controla 
meticulos fiecare nod şi fiecare întinzător. 

— Te duci pe mare, nu pe bulevard, bombănea el. 


Cum strângi velestraiul de furtună? Toate trei colţuri 
trebuie afară. Dacă prinde furtuna noaptea, nu găseşti, 
pierzi timp. Strânge cum am învăţat! 

Nikolai şi Iura desfăcură ascultători pânză şi o 
împăturiră din nou. 

Apoi îl lăsară pe Valerka pe „Mekong” şi se 
întoarseră pe mal. Intrară în ghereta iaht-clubului, unde 
îşi avea Menti şi locuinţa. 

Bătrânul îşi puse ochelarii şi desfăcu jurnalul de 
bord. 

— Scrie, îi spuse el lui Nikolai şi împunse cu unghia 
pagina curată. Câte persoane, numele, încotro, pentru 
ce, câte zile, semnează - am primit autorizaţia portului, 
buletin meteorologic, harta... 

Profitând de concediul neaşteptat, prietenii noştri 
hotărâră „să facă o excursie straşnică pe mare”. Ţinta lor 
era să ajungă cu iahtul până la gurile râului Kura şi, dacă 
vor avea vânt favorabil, chiar mai departe, spre sud, 
până la Lenkoran, ca să viziteze rezervaţia subtropicală 
de acolo. În drum vor putea face escale pe insuliţele 
arhipelagului. 

Valerka, primit de curând membru în echipajul 
„Mekong”-ului, manifesta faţă de expediţia proiectată un 
entuziasm indecent. Îşi oprea pe stradă cunoscuţii şi, 
pigmentându-şi din abundență limbajul cu termeni 
marinăreşti, demonstra superioritatea sportului velelor 
faţă de toate celelalte. Învăţase aproape pe dinafară 
manualul de practică marină, luat de la Iura. 

Valea primi şi ea, cu plăcere, să ia parte la expediţie, 
după care în prealabil fusese nevoită să ducă o intensă 
muncă de lămurire cu mama ei, care n-avea niciun pic de 
încredere în mare, această stihie perfidă. 

Într-o seară, la Iura acasă, cu două zile înainte de 
plecare, cei doi prieteni întocmeau* itinerariul şi făceau 
liste de echipamentul şi proviziile necesare când deodată 
Nikolai dădu harta ia o parte şi se întinse după o ţigară. 

— Iurka, spuse el după ce şi-o aprinse, hai să mai 


invităm pe cineva. 

— Hai, de ce nu. Iura înţelesese din prima clipă de 
cine e vorba. Telefonează-i. 

— Mai bine cheam-o tu. Ai să fii mai convingător. 

Rita răspunse imediat. 

— Îmi pare foarte bine că nu m-ati uitat, răspunse ea 
după ce ascultă invitaţia lui Iura, dar nu pot lipsi mult 
timp din oraş. 

— Numai o săptămână, Rita. Doar eşti în vacanţă... 

— Nu pot, lurocika, nu insista. Îţi mulţumesc că ai 
telefonat. Transmite-i salutări lui Kolea. 

Rita puse receptorul în furcă. Se aşeză cu picioarele 
strânse la locul preferat, în colţul divanului, şi deschise 
cartea. Ochii alunecau peste rânduri, dar sensul lor nu 
ajungea până la ea. 

Iat-o din nou singură... Era a doua săptămână de 
când Anatoli Petrovici n-a mai dat pe acasă. Nu, nu s-au 
certat. Ea îl îngrijea cum putea mai bine, nu-l tulbura cu 
niciun fel de întrebări... li pregătea mâncărurile 
preferate, dar se convinse cu groază că el şi-a pierdut cu 
totul pofta de mâncare. Înţelegea prea bine că Anatoli 
Petrovici se jenează să ia faţă de ea ucigătoarele 
stupefiante, dar nici să se lipsească de ele nu mai putea. 
Pleca deseori şi pentru multă vreme la un laborator 
special. Nu-i prea mergeau bine treburile... De două 
săptămâni dormea iarăşi la Operatin. Acolo nu-l deranja 
nimeni... 

Dimineaţa Rita se duse la Institutul de oceanologie. 
Fu nevoită să aştepte destul de mult în hol. Omul de 
serviciu nu-l găsea pe Benediktov. 

— İl căutaţi pe Anatoli Petrovici? auzi deodată o 
voce în spatele ei. 

Rita se întoarse. Înaintea ei se afla Vova. 

— Da, răspunse dânsa sec. 

— Imediat îl chem, o asigură el săritor, şi Rita 
observă pe faţa lui o expresie de compătimire, sau poate 


de vinovăţie. 

După zece minute Benediktov cobori. 

— Bine că ai venit, zise el, luându-i mâna în palma 
sa transpirată. Avea parcă o privire mai caldă. 

leşiră în curtea institutului şi se aşezară pe o bancă, 
lângă peluză. 

— Azi vii acasă? întrebă Rita. 

Benediktov se întunecă. 

— Înţelegi, trăim zile foarte înfrigurate... Am obţinut 
principalul, dar... nu putem să permanentizăm efectul... 
încă vreo câteva săptămâni, Rita... 

Pleoapele lui se zbăteau nervos, faţa îi lucea de 
năduşeală. Rita scoase din geantă batista şi-i şterse 
fruntea. 

— Bine, spuse ea cu tristeţe. Am să aştept. 

— Zilele astea plec din nou la laborator. Iar dacă nu 
reuşim, atunci... Strâng toate materialele şi... am să fac 
altfel. Da, altfel, repetă el, şi în vocea lui se simţea o notă 
de ameninţare, de parcă s-ar fi certat cu cineva. 

— Am trecut pe la doctorul Halilov, îl informă Rita. E 
gata să te primească oricând. Tolea, cu cât mai repede 
cu atât mai bine... Asta... 

— Ştiu, ştiu. Dar mai aşteaptă puţin. Benediktov o 
luă iarăşi de mână. Eşti în concediu? 

— Da. Rita îşi aminti deodată de convorbirea 
telefonică avută cu o zi înainte. Ştii, Tolea? Am fost 
invitată să fac o călătorie cu iahtul. Ce părere ai? 

— Cine te-a invitat? întrebă el. Prietenii aceia ai 
tăi... din copilărie? 

— Da. O excursie de o săptămână. 

— Du-te, de ce să nu te duci. Te mai vânturi puţin... 
Ţii minte ce plăcut a fost anul trecut pe Volga?... _ 

Rita îşi luă rămas bun şi se îndreptă spre ieşire. În 
poartă mai întoarse o dată capul. De acolo, de lângă 
peluza inundată în soare, Benediktov o privea. Braţele îi 
atârnau. 

Ajunsă acasă, Rita îi telefonă lui Iura şi-i spuse că e 


de acord. 

Nikolai completă jurnalul de bord, trase o iscălitură 
lăbărţată şi în aceeaşi clipă se auzi un tropăit iute de 
tocuri. 

— Vine Valea, se bucură lura. Bună dimineaţa, 
Valea-Valentina! 

— Bună, băieţi. Valea fugise repede şi sufla greu. Mi- 
era teamă că am întârziat... Bună dimineaţa, tovarăşe 
Menti! 

Menti dădu din cap şi luând jurnalul intră în odaia 
lui. 

— Minunată vreme! rosti Valea cu însufleţire. Ce-am 
alergat! Mi-ai spus aseară, Kolea, că dacă întârzii... Ei 
hai, ce staţi, e ora şapte. Nu plecăm? 

— Mai aşteptăm puţin, mormăi Nikolai şi ducându- 
se până la capătul debarcaderului, scrută cu privirea 
aleea pustie a Bulevardului Mării. 

— Pricep. Prietena din copilărie... Verişoara!... Valea 
făcu o strâmbătură şi se uită la Iura. Aţi invitat-o totuşi 
pe psihopata asta? 

Iura îşi desfăcu braţele, privind-o cu reproş. 

Toată buna dispoziţie a Valiei se duse pe apa 
sâmbetei. 

— N-aveţi decât să aşteptaţi, cu plec, declară ea şi 
porni spre poarta iaht-clubului. 

Dar lura o ajunse din urmă, o luă de mână şi-i şopti 
cu înfrigurare ceva convingător. 

— Vine! exclamă Nikolai. 

La capătul bulevardului apăruse sarafanul roşu. 

— Nu se prea grăbeşte, insinuă Valea. 

Rita sosi, liniştită, zâmbitoare, dădu mâna cu toată 
lumea, îl scărpină pe Rex în cap. Câinele îi linse mâna şi 
începu să dea din ciotu-i de coadă. 

— Aţi întârziat puţin, nu se putu abţine Valea să-i 
facă observaţie. 

— Nu-i nimic, interveni Nikolai. 

Coborâră în barcă. Profitând de lipsa lui Menti, Iura 


îl luă pe Rex, poruncindu-i să stea culcat pe fundul 
bărcii. 

— Fără Rex nu se putea? bombăni iarăşi Valea. 

— Şi câinii au nevoie să mai schimbe impresiile, 
explică Iura. 

Se apropiară de iaht. 

— „Mekong“, citi Rita. E chiar iahtul acela? 

— Acela, răspunse vesel Nikolai şi o ajută să 
păşească peste bord. 

— Aşa! întregul echipaj e prezent, spuse Iura. Am 
onoarea să vă prezint pe tânărul nostru prieten. Dă-te- 
ncoa, Valerka. 

Valerka se uită ţintă la Rita şi roşi. Rita nu înţelese 
stânjeneala lui. Îi întinse calmă mâna şi-şi rosti numele. 

— Nu-l mai cunoşti? Nikolai râse. 

— Cum adică? Noi... Rita se uită atentă la laborant, 
într-adevăr, parcă v-am mai văzut undeva... 

Valerka se îmbufnă. Ca să-l cruţe, Nikolai nu-i aduse 
aminte Ritei de vechea întâmplare de pe Bulevardul 
Mării. 

Îi porunci lui Valerka să ducă barca la debarcader şi 
să se întoarcă la iaht înot. Nikolai era în ziua aceea într-o 
bună dispoziţie rară, chiar sărbătorească. 

— Pe locuri! comandă el când Valerka se apropie 
înot şi se căţără pe punte. Pânzele sus! 

Întinzând funga mare, Iura şi Nikolai se prefăceau 
că depun mari eforturi. Începură un vechi cântec 
marinăresc de lucru, auzit nu o dată de la Menti: 

Intră-n port un vas baban. 

Hei-rup!... Hei-rup! 

La fiecare „rup!” trăgeau cu nădejde capătul liber al 
fungii mari, şi pânză urca tot mai sus. 

Oare cine-i căpitan? 

Hei-rup |... Hei-rup! 

— Adevăraţi pirați, spuse Valea. 

— Au haz, zâmbi Rita. Cum se bucură! 

— Cred şi eu! lahtul... e o idee fixă a lor. 


Şcotele fură fixate. Pânză se curbă elastic şi 
„Mekong”, înclinându-se uşor, porni cu vânt de mare 
larg. 

Nikolai şedea la cârmă. Iura se ridică, îşi îndepărtă 
mult picioarele, întinse mâna înainte şi declamă cu voce 
sonoră: 

E o clipă fără seamăn Pentru bravul marinar: 

Briza creşte... lată, iahtul Lasă-n urmă ochiul far. 

Stelele, sclipiri de aur. 

Cum se oglindesc în ape! 

Nu-ndrăznesc să cred, iubito. 

Că te văd... că eşti aproape... 

Valerka îl privea extaziat pe Iura. Rita asculta cu 
zâmbetul pe buze. Se simţea bine pe iahtul alb, mânat de 
vânt spre zarea albastră a dimineţii. 

— Să trecem la repartizarea sarcinilor pe vas, 
anunţă Iura. Pe întinderile mării ne conduce curajosul 
căpitan de navă, Poţapkin. Îi făcu lui Nikolai o plecăciune 
ceremonioasă.  Ofiţer-secund, de asemeni navigator 
neînfricat... cu permisiunea dumneavoastră, eu sunt. 
Musul Gorbacevski - dă ajutor pe punte şi... privire 
vigilentă înainte! Patrupedul Rex - în caz de răscoală pe 
vas îi muşcă pe vinovaţi de membrele inferioare. 

Auzindu-şi numele, Rex îi linse piciorul gol. 

— Dar noi? întrebă Valea, indignată. Ce neobrăzare: 
în ierarhia ta stupidă, ne situezi în urma lui Rex? 

— Dimpotrivă! îşi duse Iura mâna la piept într-un 
gest patetic. Tu cu Rita asiguraţi personalul cu mâncare 
caldă, iar timpul liber îl utilizaţi pentru apărarea pielii de 
razele arzătoare ale soarelui tropical prin lipirea de 
hârtiuţe pe nasuri. 

În clipa aceea Valea era ocupată chiar cu această 
importantă treabă: îşi lipea pe nas o bucăţică de ziar. Ea 
râse şi se întoarse spre lura ca să-l ciupească de braţ. 
Apărându-se, Iura se retrase spre cabină şi dispăru 
înăuntru. După câteva minute apăru din nou pe punte. 
Capul îi era legat cu o basma roşie, iar în mână strângea 


ceva negru. 

Îşi făcu de lucru lângă catarg, trase rapid funga 
spinackerului şi pe catarg se înălţă un steag negru, pe 
care era pictat grosolan un craniu alb cu oase 
încrucişate. 

— Costumul meu de baie! se îngrozi Valea. 

— Ăsta-i „Roger cel vesel”! anunţă Iura. N-ai spus tu 
că suntem pirați? Aşa că, iată, priveşte-l pe „Roger cel 
vesel”. 

— Cu ce l-ai mâzgălit, nesuferitule? 

— Cu cretă, nu te speria. 

— Dă-l jos! auzi? Am să mă plâng căpitanului. 

—  Ofiţer-secund,  coborâţi steagul! porunci 
comandantul. În caz contrar am să ordon să fiţi ridicat pe 
vergă. 

În râsul colectiv, Iura cobori pe „Roger cel vesel”. 

lahtul ieşise din golf. Întinderea intens-albastră, 
pânză umflată de vânt, oraşul pierzându-se în ceafa 
sinilie... 

Iura se întinse pe punte lângă Nikolai şi spuse încet: 

— Acelaşi loc, Kolea. Cuţitul o fi tot pe fundul mării? 

Nikolai nu răspunse. Dădu o comandă scurtă, pe 
care tot el o execută. lahtul luă o altă direcţie. 

— lurka, adu harta. 

O confruntară cu contururile țărmului. Apoi Iura 
cobori în cabină şi întinse harta pe masă. Între punctul 
făcut de Nikolai cu o clipă înainte şi un alt punct trase cu 
ajutorul riglei o linie. Apoi, „păşi” paralel până la 
cerculeţul cu gradele: 

— Direcţia o sută nouă! strigă el. 

— Cât mergem pe direcţia asta? întrebă Nikolai. 

Iura măsură distanţa pe hartă. 

— Treizeci şi şase de mile. leşi din cabină. Sunt 
sigur că mergem cu cinci noduri. Înseamnă... înseamnă 
că dacă vântul se menţine, pe la ora trei ajungem... 

— Dar unde mergem? întrebă Valea. 

— Pe Insula Nelocuită. Să vedem ce mai e cu 


conducta. Acum se pregăteşte acolo porţiunea a şasea. 
Dormim la cămin, iar dimineaţa pornim mai departe, 
spre arhipelag. 

— Voiam de mult să te întreb, continuă Valea, de ce 
pe uscat voi, ca toţi oamenii, măsuraţi distanţele în 
kilometri, iar pe mare folosiţi neapărat mile? 

— Valerka! strigă Iura. 

— zent! răspunse „musul”, care scruta conştiincios 
întinderile, la prova iahtului. 

— Explică de ce noi, marinarii, măsurăm distanţele 
în mile! 

— În mile e mai comod, răspunse Valerka, scoţându- 
şi capul de sub velastrai. 

— Mai pe înţelesul poporului, tovarăşe. 

— Mila marină are o mie opt sute cincizeci şi doi 
metri, începu să explice  Valerka, stânjenit. Asta 
corespunde cu lungimea arcului de un minut al 
meridianului. Prin urmare, nu mai trebuie recalculat în 
grade şi invers. 

— Eu credeam că mila are şapte kilometri, spuse 
Valea. 

— Asta-i mila geografică, ripostă Nikolai. Adică a 
cincisprezecea parte dintr-un grad al ecuatorului, cu alte 
cuvinte - patru minute. Ştii de unde provine cuvântul 
„Milă”? 

— Nu. 

— T-ţţ! Şi mai zici că eşti filolog! Lui Nikolai i-a 
plăcut mult metrologia şi acum se simţea la largul lui. 
Mila provine de la o măsură din Roma antică: „milia 
passum” adică „o mie de paşi”. 

— O mie de paşi? Ce pas mai e şi ăsta, de aproape 
doi metri! 

— Romanii socoteau pasul dublu - dreptul şi stângul 
la un loc. Şi în general mila romană era mai mică decât 
cea marină - un kilometru şi jumătate. 

— Dar nodul ce este? întrebă Valea. 

— Valerka! strigă lura. Explică ce este nodul. 


Şi Valerka, după ce zâmbi satisfăcut, explică pe larg 
că nodul este unitatea de viteză - câte mile pe oră. 

— Atunci de ce să nu se spună simplu şi clar - atâtea 
mile pe oră? nu se potolea Valea. Ce nevoie mai e de 
noduri? 

— Păi să vedeţi de ce, începu lura, savurându-şi 
cuvintele. Asta se petrecea tare de mult. Pentru 
măsurarea vitezei, navigatorii foloseau un simplu loch. 
Acesta era o frânghie prevăzută cu noduri la fiecare 
cincizeci de picioare, având la capăt o scândurică. 
Frânghia se lansa peste bord. Vasul mergea, scândură 
aruncată în apă rămânea pe loc, iar frânghia era trasă de 
ea. Un tip bărbos, cu maiou de marinar, se uita la o 
clepsidră de jumătate de minut - un fel de ceas cu nisip 
de pe vremea aceea - numărând câte noduri trec peste 
bord. Jumătatea unui minut reprezintă a suta douăzecea 
parte dintr-o oră, iar cincizeci de picioare - a o sută 

douăzecea parte din milă. Prin urmare, câte noduri 
se vor scurge într-o jumătate de minut, atâtea mile pe 
oră va parcurge vasul. Să zicem că s-au scurs peste bord 
cinci noduri - în acest caz aşa se şi spunea: vasul merge 
cu viteza de cinci noduri. S-a înţeles? 

Valiei ştiinţa navigaţiei i se părea greu de însuşit, 
aşa că lăsă baltă nodurile şi milele. Scoase o carte şi se 
întinse pe acoperişul cabinei, îngrădit de o balustradă 
joasă. 

— Rita, nu te plictiseşti? întrebă deodată Nikolai. 

— Nu. E foarte interesant. Ea îi zâmbi. Şi, în 
general, îmi place... Mi-ai promis că mă-nveţi să conduc 
iahtul. 

Nikolai îi dădu timona şi-i arătă cum să ţină direcţia 
după busolă. 

— Văd că nu-i de loc simplu, spuse Rita după câteva 
minute. lahtul nu mă ascultă. 

— Nu smuci. Manevrează uşor. Acum la stânga... 
Aşa. 


— "Ţine cârma mai strâns, o sfătui Iura. 

— De ce? Rita nu-şi lua ochii de pe busolă. 

— Aşa scrie în romanele despre mare. 

— Nu-l asculta, râse Nikolai. În primul rând cârma 
n-ai cum s-o ţii, că se găseşte sub apă. Asta-i timonă. 

Pe la trei după-amiază „Mekong” ancoră lângă micul 
chei al Insulei Nelocuite. 

Insula Nelocuită se afla cam la jumătatea distanţei 
dintre continent şi Recifele de ţâţei. Până nu demult, 
această insuliţă aridă, neprimitoare, de pământ argilos, 
îşi justifica pe deplin numele. Abia acum vreo zece ani a 
debarcat aici neamul temerar al petroliştilor mării. Au 
zidit case, au înălţat sonde. Prin armăturile lor, viaturile 
Caspicei au început a intona un cântec nou. În jurul 
insulei au apărut mici insulițe de oţel - temeliile sondelor 
marine. Către grupul de sonde s-a întins estacada - o 
şosea de oţel deasupra mării. Pe fundul mării s-au 
aşternut firele conductelor submarine. 

Acum pe Insula Nelocuită se pregătea un nou traseu 
de conducte pentru comunicațiile interne ale exploatării 
petrolifere. 

Echipajul „Mekong”-ului cobori pe țărm. Valerka şi 
fetele plecară să viziteze insula. Iura şi Nikolai, însoţiţi 
de Rex, se îndreptară spre şantier. 

Din cartierul de locuinţe tocmai pleca spre 
îndepărtatul grup de sonde un autobuz cu muncitori 
petrolişti. Valea, Rita şi Valerik urcară în autobuz. 
Tovarăşii de drum le povesteau cu plăcere cum s-a 
construit aşezarea muncitorească şi cum i se răpeşte 
mării ţiţeiul. 

Era straniu şi neobişnuit de interesant să mergi pe 
estacada lungă de mai mulţi kilometri pe deasupra mării 
şi să asculţi explicaţiile, presărate cu glume, ale 
petroliştilor - flăcăi tineri, în salopete mirosind puternic 
a ţâţei. 

Au stat apoi mult timp în bătaia vântului, lângă 
balustradă, şi au privit o sondă apropiată unde o coloană 


de ţevi cobora la o adâncime de o mie de metri. Valurile 
se spărgeau cu zgomot în picioarele de oţel ale 
estacadei. 

— Când te gândeşti că aceste minuni se petrec sub 
nasul nostru, iar noi am nimerit aici doar din întâmplare! 
spuse Valea, uitându-se plină de admiraţie în jurul său. 

— Da... e uimitor, adăugă Rita. 

Valerka nu zise nimic. El se gândea că o să mai 
treacă destui ani până o să ajungă şi el inginer. 

Se înapoiară în cartierul de locuinţe şi-l traversară. 
Lângă un golfuleţ, la şantier, îl găsiră pe Iura. 

Gol până la brâu, Iura cotrobăia în „pântecul” 
deschis al unui automat de sudură. Braţele îi erau 
mânjite până la umeri de ulei cafeniu. Şi pe fruntea 
năduşită lucea o pată de ulei. 

— Ce faci acolo, lurik? Valea, curioasă, aruncă o 
privire în orificiul întunecos unde, reflectându-se în baia 
de ulei, sclipeau dinţii şlefuiţi ai roţilor dinţate. 

— S-a strivit pinionul, spuse Iura şi cu o smucitură a 
capului îşi îndepărtă părul de pe frunte. Am făcut bine că 
am trecut pe aici: mecanicii sunt azi liberi şi maşina ar fi 
stat până mâine... Valerka, fugi până în atelier - vezi casa 
aceea lunguiaţă? - şi spune-i lui Nikolai Sergheevici să-l 
mai scurteze puţin, cu vreo doi milimetri. 

Rita şi Valea îl însoţiră pe Valerka. Ocoliră o stivă de 
ţevi şi intrară într-un atelier răcoros. Nikolai lucra la un 
strung. 

După ce-l ascultă pe Valerka, el împinse minerul şi 
pinionul aproape finisat începuse să se rotească. Câteva 
rotații repezi ale rotiţelor avansului longitudinal şi 
transversal, fâşâitul şpanului tăiat... şi gata. Nikolai 
scoase piesa şi o duse la freză. 

leşind din atelier, femeile se aşezară pe o bancă, la 
umbră. _ 

— li cunosc pe băieţi de aproape doi ani, rosti Valea 
ca pentru sine, dar acum îi văd întâia oară. 

Rita nu-i răspunse. 


CAPITOLUL III 

În care autorii, aducându-şi aminte de promisiunea 
făcută, aranjează un naufragiu 

S-a prăbuşit catargul; navala dau pe punte Valuri 
bubuitoare... 

Un scrâşnet 1 Ţăndări zboară? Se nalţă cât un 
munte 

Năprasnica viitoare!... 

G TONGFELLOW. Sfârşitul „Luceafărului. d 

Cu multe mii de ani în urmă, înainte de apariţia 
omului, Marea Mediterană, Marea Neagră, Caspica şi 
Aralul constituiau un singur bazin uriaş de apă. În 
mijlocul apelor nemărginite se înălţau ca nişte insulițe 
vârfurile Carpaţilor şi Caucazului. 

Separarea mărilor s-a făcut încet. Când retrăgându- 
se, când unindu-se din nou, apele se apropiau de 
contururile de astăzi. 

Sub acţiunea unor uriaşe forţe tectonice, straturi 
colosale de roci primare se ridicau vertical, se frângeau 
şi formau munţi noi. Fluvii bogate în ape rodeau din 
maluri, croindu-şi drum spre mări. 

În epoca în care se forma aşa-numitul complex 
productiv, Marea Caspică era mult mai mică decât astăzi: 
exista numai partea ei sudică. Actualul țărm sudic al 
peninsulei Apşeron era ţărmul de nord al mării; aici se 
vărsa în mare vechea Volgă - Paleovolga. Mai la sud 
bazinul era alimentat de Paleokura, ale cărei guri 
aproape că nu se deosebeau de gurile Kurei de astăzi. Iar 
pe ţărmul răsăritean se vărsa în mare Paleouzboiul - 
astăzi valea secată a Uzboiului. 

Zona dintre peninsula Apşeron şi gurile Kurei a 
păstrat până în zilele noastre un caracter vulcanic. 
Tărmurile sunt o aglomerare de vulcani noroioşi. În 
largul mării s-au răspândit insuliţele şi bancurile 
străvechiului arhipelag - produsele erupţiilor unor 
vulcani submarini. 

Erupţii se semnalează şi acum, mai adesea sub 


formă de grifoni - scurgerea liniştită din crăpături, 
uneori timp de ani întregi, a unor roci zdrumicate. Dar se 
întâmplă şi altfel: se trezeşte câte un vulcan, azvârle 
urlând o torţă de foc - şi atunci vâlvătaia înălţată până-n 
slava cerului se vede de la zeci şi zeci de kilometri. 

E periculos să  navighezi în aceste ape. 
„Comunicatele pentru navigatori” anunță mereu 
modificările capricioase ale adâncimii în regiunea 
insulelor. 

De când iahtul „Mekong” a intrat în apele 
arhipelagului, Iura nu se despărțea de „Călăuza Mării 
Caspice”. 

— Insula Kumani! anunță el, când într-o dimineață 
apăru din ceață o fâşie galben-cenuşie de pământ. Intr-o 
sută de ani, de când e cunoscută, a apărut şi a dispărut 
de cinci ori. Ultima oară a apărut, după o erupție 
submarină, de foarte curând, în decembrie 1959. Poartă 
numele  descoperitorului ei, căpitanul  goeletei 
hidrografice „Turkmen”, Kumani, care în anul 1860 a 
trecut-o în hărţile vremii. Mai târziu căpitanul Kumani l-a 
adus aici pe vestitul geolog Abih. 

— Kumani? întrebă Nikolai. Ia stai, un căpitan 
Kumani a comandat clipperul „Ilzumrud” care l-a luat pe 
Mikluho-Maklai din Noua Guinee. O fi acelaşi? 

— Probabil. O fi navigat pe Caspica, iar pe urmă, 
avansat în slujbă, o fi plecat pe ocean. E un nume rar - 
acelaşi trebuie să fie. 

lahtul se găsea de câteva zile în largul mării. Rita şi 
Valea se obişnuiseră să umble pe puntea înclinată şi 
învăţaseră să stea culcate în „hamac”, adică întinse după 
ghiu, în „burta” pânzei. Ele nu se mai temeau de 
primusul care se legăna în cuiul suspensiei cardanice şi 
crezură, în sfârşit, că iahtul e cel care se leagănă, în timp 
ce primusul rămâne aproape nemişcat. Masa o pregăteau 
după o reţetă a lui Iura, din mei şi cartofi tăiaţi mărunt, 
fierţi laolaltă; ceva mai târziu deşertau deasupra şi o 
cutie de conserve de carne. Se obținea astfel un păsat pe 


care cei de pe „Mekong” îl mâncau îndeobşte cu multă 
poftă. 

— Mâncarea asta, explica Iura, suflând în lingură 
înainte de a o introduce în gură, n-are o denumire 
ştiinţifică. In flota lui Petru se numea pur şi simplu 
„caşă”, iar în vremurile noastre e cunoscută în raioanele 
agricole periferice sub denumirea de fleoaşcă. 

— Tu eşti o fleoaşcă veritabilă, râse Valea. 

— Mai bine ai cerceta etimologia acestui subtil 
termen. Îţi susţii apoi dizertaţia şi ajungi om. Eh, de ce 
nu sunt eu filolog! 

— Oameni ca tine nu pot fi filologi. 

— De ce? 

— Pentru că tu eşti velist. Iar filologia e treabă 
serioasă. 

— Auzi, căpitane? se adresă Iura lui Nikolai. Suntem 
defăimaţi în public! 

— Ne lămurim noi îndată, spuse Nikolai, punând 
castronelul golit de mâncare pe măsuţa pliantă. Valerik, 
fii bun şi numeşte câţiva velişti fserioşi. 

Stând de veghe la timonă, Valerka asculta discuţia 
zâmbind. Începu să înşire: 

— Jack London, Jules Verne, Maupassant, 
Serafimovici, Kuprin, Hemingway... 

— Einstein, adăugă Iura. 

— De ajuns, conchise Nikolai şi se uită la Valea nu 
fără ironie. Ce mai spuneţi acum, señorita? 

— Or fi fost şi unele excepţii, rosti moale Valea şi 
deodată se năpusti asupra lui lura: Şi nu mai râde ca 
prostul! 

— Într-adevăr, interveni Rita. Trei contra una, ce fel 
de discuţie e asta? 

După masă strângeau vasele într-o plasă şi le 
atârnau în apă, la pupa. Zăngănind în şuvoiul puternic, 
castronaşele de metal se spălau lună. 

Vremea era minunată. Umblau toţi numai în slipuri, 


costume de baie şi ochelari de soare. Se înnegriseră 
binişor. 

— Avea dreptate Darwin, spuse într-o zi Nikolai. Vă 
amintiţi de „Călătoria pe Beagle”? Omul alb, scrie el 
acolo, când face baie alături de un tahitian arată destul 
de prost. Pielea închisă e mai naturală decât cea albă. 

Valea îşi ridică privirea de pe carte, vrând să 
riposteze, dar văzând umerii frumos bronzaţi ai lui 
Nikolai, nu mai spuse nimic. 

Când soarele dogorea prea puternic, căpitanul 
Potapkin poruncea să se arunce ancora. Puntea 
„Mekong”-ului: -, e golea într-o clipă. Făceau baie, se 
cufundau, se urmăreau unii pe alţii prin apa străvezie. 
Punându-şi pe rând masca acvalangului şi labele, 
coborau până pe fundul nisipos al mării. Încercară şi 
arbaleta de construcţie proprie, pentru vânătoare sub 
apă. 

— Desigur, spunea lura, vânatul peştelui cu aparate 
de respirat este interzis, dar noi avem voie... Numai să 
putem! 

Toţi trei bărbaţii urmăriră pe rând unul şi acelaşi 
crap. Niciunul însă nu-l nimeri... 

Răceala în relaţiile dintre Valea şi Rita se topea 
treptat. Din solidaritate feminină, Rita o susţinea pe 
Valea în desele discuţii şi controverse. Uneori ele se 
izolau, în măsura în care este posibil acest lucru pe un 
iaht strâmt, şi discutau mult timp de-ale lor. Mai bine zis 
Valea vorbea despre dânsa, despre dizertaţie, despre 
lura - cât poate fi de nesuferit şi neatent - iar Rita o 
asculta zâmbind. 

Marea, soarele şi mişcarea îşi arătau efectele: Rita 
era tot mai veselă, se bronzase şi se îngrozea de propria 
ei poftă de mâncare. Vicisitudinile oraşului, neliniştea, 
amărăciunile ultimelor luni - toate acestea rămăseseră 
mult în urmă, îşi pierduseră consistenţa pe întinderea 
nesfârşita, sub bolta albastră a cerului senin. 

O seară cu lună. Cerul negru era spuzit de rouă 


stelelor. Legănându-se uşor, „Mekong”-ul luneca pe apa 
neagră, lăsând în urmă cărarea argintie a siajului. 

Rita nu putea dormi. Şedea la pupa, ţinându-şi 
strâns genunchii cu braţele. Alături, culcat într-o rână, 
Nikolai ţinea timona. Cartul lui se apropia de sfârşit, dar 
el nu se grăbea să-l trezească pe Valerka Gorbacevski, 
care dormea în cabină. 

Linişte, mare, noapte... Nikolai închise ochii. 

„Nu-ndrăznesc să cred, iubito, că te văd, că eşti 
aproape”, îi veniră deodată în minte versurile declamate 
nu de mult de Iura. 

— Mi-aminteşte de copilărie, spuse Rita. Numai în 
copilărie nopţile înstelate erau atât de liniştite. 

Vocea ei parcă venea de departe. 

— Ce putere stranie are marea, continuă ea rar. 
Parcă spală totul de pe suflet... 

„Că te văd, că eşti aproape”, repetă el în gând. 

— Mă auzi? 

— Da, Rita. Nikolai deschise ochii. 

— Abia acum simt chemarea mării, aşa cum or fi 
simtit-o toţi strămoşii mei marinari... 

În acelaşi timp, la prova „Mekong'-ului, după 
velastraiul scăldat în lumina lunii, Valea, cu capul brun 
lăsat pe umărul lui lura, privea fermecată marea şi 
stelele. 

— Uite ce strălucitoare e, şopti ea, arătând o stea 
aurie. 

In partea aceea a orizontului cerul era ceva mai 
luminos şi avea reflexe albăstrii. 

— Asta e Venus, îşi etală Iura cunoştinţele 
astronomice. Ştii tu, grecii o socoteau pe Venus a fi două 
stele: cea pe care o vedeau seara, la apus - Vesper, şi cea 
de dimineaţă, dinspre răsărit - Phosphor. Totuşi Pitagora 
afirma încă pe atunci că e o singură planetă... 

— Mereu vii cu comentariile astea ale tale! rosti 
nemulțumită Valea. Nu poţi să stai liniştit şi să priveşti 
natura?... 


Deodată întoarse capul şi-şi scoase curioasă nasul 
de după velastrai. 

— Tare-s curioasă. Oare despre ce-or fi discutând? 
şopti ea. Ce crezi, care sunt relaţiile dintre ei? 

— Nu ştiu. 

— Iurik, te implor! 

— Ţi-am spus - nu ştiu. Iura găsi necesar să adauge: 
Voi aveţi în privinţa asta o clasificare feminină - vorbesc, 
se întâlnesc, se giugiulesc şi mai ştiu eu ce. Toate astea 
nu se potrivesc la ei. Cel mai bine e să nu te amesteci. 

— Asta-i o prostie! 

Valea se desprinse de lângă el. Rex, culcat alături, 
dădu din ciotul de coadă. Ea îl mângâie maşinal pe capul 
cald. 

lura cobori grabnic în cabină şi aduse aparatul de 
fotografiat. 

— O rară imagine documentară, mormăi el fixând 
obiectivul asupra Valiei şi a lui Rex. Totdeauna a fost 
împotriva câinelui, şi deodată... lată ce face lumina 
lunii... 

Apăsă pe declanşator şi spuse: 

— Dacă iese ceva, am să măresc fotografia şi am să 
scriu dedesubt: 

Sus, pe bolta sinilie. 

Vesper cea de aur umblă. 

Dogul cu a lui soţie în gondolă se preumblă. 

— La Puşkin nu dogul cu a, lui soţie, ci dogele cu-a 
lui soţie se plimbă cu gondola, îl corectă Valea. Dogele 
venețian... 

— Da, dar la noi e dogul. Dog, tradus din engleză, 
înseamnă câine. 

Valea făcu un gest cu mâna şi plecă să se culce. 

Arhipelagul pârjolit de soare... 

Trecură de insula Duvannii, unde odinioară volniţ a 
lui Stepau Razin împărţise trofeele aduse din expediţia în 
Persia. Vizitară insula Bull, bogată în cuiburi de păsări. 


Acostară şi în Los, cea plină de grifoni. În craterele de 
aici - unele având câte douăzeci de metri diametru - 
clocotea neîncetat un noroi lichid, fierbinte. Pe alocuri 
noroiul se revărsa peste margini, scurgându-se în mare 
prin pârâiaşe cafenii. 

— Ce curios! observă Rita. Nu mi-aş fi închipuit că la 
doi paşi de noi există o natură atât de sălbatică şi 
înfricoşătoare... 

După ce ocoli insula Oblivnoi, Mekong'-ul se 
îndreptă spre Pogorelaia Plita - o insulă stâncoasă, 
semănând de departe cu un velier. Odinioară Pogorelaia 
Plita fusese un banc submarin; în anul 1811 (citise Iura 
în „Călăuză”) corveta „Kazan”, dând peste acest banc, şi- 
a pierdut cârma. După Pogorelaia Plita aveau de gând să 
se îndrepte spre gurile Kurei. 

— lurik, aici e periculos de navigat? întrebă Valea. _ 

— Nu prea. lura se cufundă în studierea Călăuzei. În 
stânga noastră e insula Svinoi, un loc nu prea plăcut: 
nouăzeci de zile furtună pe an. 

— Dar vulcani are? 

— În ghid scrie că pe Svinoi a avut loc o puternică 
erupție în anul o mie nouă sute treizeci şi doi. 
Cutremurul a avariat farul. Contururile insulei s-au 
schimbat Coloana de foc a gazelor aprinse putea fi 
văzută de la mare distanţă. Asta-i tot. 

— Într-adevăr, plăcut locşor, clătină Valea din cap. 
lura se uită la pânze, apoi îşi muie degetul în gură şi-l 
ridică în sus. 

— Vântul scade, rosti el îngrijorat. 

Când vântul se opri de tot, era aproape amiază şi 
soarele dogorea din plin. Pânzele fâlfâiră uşor, ca într-o 
expiere, iar acum atârnau moi. Iura aruncă în apă un băț 
de chibrit. Acesta plutea liniştit pe suprafaţa verde şi 
lină, fără să se depărteze de iaht. 

— Valerik! strigă Iura. Să vedem cum ţi-ai însuşit 
tradiţiile marinăreşti. Ce ai de făcut ca să stârneşti 
vântul? 


Zgâriind ghiul cu unghia, Valerka îngână răguşit: 

Nu spera în vreme bună, marinare. 

Ci în pânza bine-ntinsă pe catarg! Chiar de este apa 
limpede pe mare. 

Stânci ascunse te pândesc în larg... 

—  Zgărie, zgârie, îl îndemnă Iura. Fără asta 
descântecul n-are efect. 

Ține minte că nu mama te-ocroteşte Pe albastrul 
mării, necuprins... 

Nikolai aţipise în cabină după cartul de noapte. 
Auzind descântecul cunoscut, ieşi pe punte şi cu ochi 
experimentat îşi dădu dintr-odată scama de situaţie. 

În văzduhul fierbinte şi neclintit se răspândea ceața. 
Orizontul era acoperit de o pâclă uşoară, pământul nu se 
vedea nicăieri. 

— De ce nu se aud cântece pe punte? întrebă 
căpitanul. Ce se întâmplă? N-avem vânt. Ei şi? Ne mai 
odihnim puţin. Echipajul la baie! 

După baie, Iura şi Nikolai se întinseră la pupa şi 
deschiseră un număr nou din „Petroleum engeneer”22. 

Valerka se cufundă în lectura unei cărţi ce-ar fi 
putut să-l pasioneze: „Aventurile lui Gerard”, o adaptare 
după Conan Doyle. Din păcate însă avea în faţă o ediţie 
engleză. Uitându-se într-un dicţionar, el tălmăcea, 
bombănind, frază după frază. Rita şi Valea se cuibăriseră 
şi ele pe punte, cu câte o carte în mână. 

Lui Rex îi era cald şi se plictisea. Culcat lângă Iura, 
privi câtva timp neclintirea din jur, apoi cobori în cabină 
şi lătră de acolo de vreo două ori, parcă plângându-se: 
„Au făcut din iaht sală de lectură şi de mine au uitat! 
Unde am ajuns - vă e lene să mă scuturaţi de cap!...” 

Valea veni lângă ingineri: 

— Ce tot bombăniţi acolo? Lăsaţi-mă să vă traduc 
cu, diletanţi nenorociţi ce sunteţi. 

— Hai, dacă vrei... consimţi Iura de îndată. Dar mai 
întâi un mic control. Întoarse câteva pagini şi-şi puse 


22 „Inginer ul-petrolist“, revistă tehnică americană (n. a.). 


degetul pe una din fraze: Tradu aici, de exemplu. 

— „Naked conductor runs under the carriage”, citi 
Valea şi traduse fără şovăială: „Conductorul gol aleargă 
pe sub vagon...” Indecent şi stupid! 

Inginerii se tăvăleau de râs. 

— Ascultă traducerea corectă, spuse lura, abia 
stăpânindu-şi râsul: „Cablul neizolat trece pe sub 
cărucior...  căruciorul macaralei”. Limba tehnică 
americană nu e engleza literară, Valecika. Aici îţi trebuie 
deprindere... 

Inginerii se trudiră mult să descifreze articolul 
despre trecerea lichidului printr-un perete despărțitor 
fără pori. „Permeaţie”, aşa se numea acest proces. 

— Prin urmare ei fac un perete despărțitor subţire 
din masă plastică, spuse Nikolai. Acest polimer absoarbe 
lichidul fără să se dizolve în el. Astfel lichidul trece prin 
structura peretelui - moleculele lichidului pătrund prin 
moleculele peretelui... Interesant. 

— Un fel de sită moleculară, îşi dădu şi Iura părerea. 
Asta aduce mult cu problema noastră, nu-i aşa? 

Nikolai se întoarse pe spate şi-şi acoperi ochii cu 
mâna. 

— Tare aş vrea să ştiu, rosti el încet, oare ce face 
acum Boris Ivanovici la Moscova? 

— Eu mă întreb ce-or fi expediat în lada aceea. La 
Institutul suprafeţelor au trimis-o... 

Începură din nou - pentru a câta oară! - să discute 
despre recenta experienţă şi să analizeze cauzele 
posibile ale exploziei din laborator. 

— Băieți! strigă deodată Rita de la prova iahtului. 
Priviţi, pământ! 

Săriră toţi în picioare. Prin pâcla tremurătoare se 
zărea o fâşie de pământ acoperită de verdeață. 

— Vegetație? se miră Nikolai. Abia la gurile Kurei 
există vegetaţie. Insulele de pe aici sunt sterpe. 

— Înseamnă că am ajuns? întrebă Rita. 

— Da’ de unde. Suntem departe. Asta-i refracția. 


— Miraj, confirmă Iura. În „Călăuză” scrie că pe 
Marea Caspică se întâmplă asemenea chestii. În nouă 
sute douăzeci şi nu ştiu cât de pe un vas hidrologic a fost 
văzută stânca din Kura de la o sută zece mile. 

După vreo trei minute limba verde de pământ 
dispăru. 

— Miraj, îngână Valea gânditoare. Ca în deşert... 
Dar ce facem dacă n-avem vânt multă vreme? întrebă 
dânsa după o pauză. 

— N-ai citit romane de călătorii? întrebă Iura 
mucalit. Când termină proviziile, echipajul trage la sorţi 
- cine să fie sacrificat pentru prânz. 

Începură să discute despre cât poate trăi omul fără 
hrană şi apă, despre cei patru ai lui Ziganşin, despre 
Alain Bombard şi William Willis. Îşi amintiră că acum 
câţiva ani un pescar turkmen a fost purtat de curent cu o 
barcă fără vâsle din golful de la Krasnovodsk până 
departe, în larg. Câţiva peştişori cruzi, rămaşi pe fundul 
bărcii, i-au servit drept hrană şi băutură deşi turkmenul 
probabil nu-l citise pe Bombard. Timp de trei săptămâni 
l-a tot dus curentul; sleit de puteri, istovit, el şi-a pierdut 
cunoştinţa. Şi-a revenit în urma unei smucituri: barca se 
lovise de un pilot. Turkmenul a legat barca de pilot cu o 
bucată de plasă şi iarăşi şi-a pierdut cunoştinţa. 
Petroliştii au observat barca legată de pilotul unei sonde 
petrolifere marine. În felul acesta turkmenul a traversat 
Marea Caspică de la est la vest şi s-a trezit la spital. 

— Eu n-aş putea să mănânc peşte crud, se strâmbă 
Valea. 

— La nevoie să vezi cum mănânci, şi-ţi mai lingi şi 
degetele, ripostă Iura. Iar în privinţa apei, avem în 
rezervă câteva minuni. 

— Ce anume? 

—  Ionit. Răşină schimbătoare de ioni, care 
transformă apa de mare în apă dulce. Dar până acolo n- 
ajungem noi, nu-ţi face griji. 

— Nici nu-mi fac. 


Vântul tot nu se pornea. Cerul era acum albicios, 
parcă decolorat. Spre nord ceața se îngroşa mereu, 
cuprinzând zările. 

— Nu-mi place acest calm, spuse încet Iura lui 
Nikolai. Hai să aruncăm ancora. Spre seară aici sunt 
curent! şi ne mai duc cine ştie unde... 

Apa, lină şi de asemeni parcă decolorată, înghiţi 
ancora fără zgomot. 

Ceaţa gălbuie, apropiindu-se dinspre nord, învălui 
iahtul. 

— Valerka! strigă Iura. la pune-ţi în funcţiune 
vechea ta specialitate. 

— Adică... radioul? presupuse Valerka. 

Se întunecă. Totul în jur era acum fantomatic. Ceaţa, 
în zdrenţe, se agăța de catargul „Mekong”-ului. Muzica 
de dans suna strident. 

Nikolai se aplecă la teugă să controleze parâma de 
ancoră. 

— Iurka, ia vino-ncoace, îl chemă el. Uită-te la 
parâmă. 

lura atinse frânghia cu piciorul gol şi scoase un 
fluierat uşor. 

— Ce s-a mai întins. Ţi-am spus eu că sânicurenţi... 
Ce te tot uiţi acolo? întrebă el, văzând că Nikolai s-a 
aplecat şi mai mult peste bord. 

— Uită-te cum trebuie. 

Acum observă şi Iura: la suprafaţa apei, chiar lângă 
bordul iahtului, se formau şi se spărgeau băşicuţe. 

— Emanaţie de gaze? 

Nikolai dădu din cap. 

— Prost de tot! Şi nici vânt n-avem... 

Cei doi prieteni se aşezară alături, cu picioarele 
atârnând peste bord. Auzeau cum Valerka, la pupa, le 
explica fetelor că semnalul „S.O.S”. nu înseamnă 
nicidecum „save our souls” - „salvaţi sufletele noastre”, 
ci „save our ship” - „salvaţi corabia noastră”. Valea 
contesta această afirmaţie, dar Valerka, demn elev al 


conducătorilor săi, era de neclintit. Pe urmă se amestecă 
şi Rita în discuţie, şi începură toţi trei să râdă. Valerka 
răsuci butonul aparatului de radio. O voce joasă, plăcută, 
de femeie, începu să cânte: 

Noaptea viscoleşte sub fereastra mea... 

„Sunt liniştiţi, se gândi Nikolai. Au încredere deplină 
în noi. Asta e bine”. 

— Ce facem, lurka? 

lura nu răspunse. El începu să intoneze cu voce 
tânguitoare: 

Bilet... bilet... bilet... bilet ei căpătau. 

Bilet ei căpătau, la țară că plecau... 

Nikolai i se alătură, ca de obicei: 

La ţa... la ţa... la ţa... la tară că plecau. 

La ţară că plecau şi mături împleteau... 

Rex, cu capul vârât sub cotul lui Iura, le ţinea 
stăruitor isonul. 

Deodată aparatul amuţi. Valea strigă de la pupa: 

— Băieți, ce s-a întâmplat? 

Cunoştea bine obiceiurile celor doi prieteni, şi 
cântecul tânguitor al „măturilor” îi atrase atenţia. 

— Nimic, aşa avem noi chef, să cântam, răspunse 
Iura. 

Nikolai îl înghionti: 

— Auzi? 

În liniştea care se lăsase, de pe mare se auzi un 
vuiet uşor. 

— Un grifon submarin, rosti încet Nikolai. Trebuie 
să ridicăm ancora! 

— Şi să ne lăsăm în voia curentului? întrebă Iura cu 
îndoială. Acum ştim cel puţin unde ne aflăm, dar curentul 
cine ştie unde naiba ne duce. Pe ceața asta nu-i mare 
lucru să dăm peste vreo stâncă! 

— Auzim valurile izbind în stânci. 

— Asemenea grifoni nu sunt neapărat legaţi de o 
eruptie. 

— Oricum, nu putem risca. În orice clipă poate să 


răbufnească de sub apă. 

— Bine... Să ridicăm ancora. 

Traseră de parâma, dar ancora nu se desprinse: se 
agăţase de ceva. Iura sări în apă. Ţinându-se cu o mână 
de frânghie, el scormonea mâlul gros, cu scoici, dar tot 
nu dădu de ancoră. Apa se tulburase. 

leşi la suprafaţă şi aspiră adânc: 

— Ancora a fost înghițită de mâl. 

— Urcă la bord. E tot din cauza grifonului. 

— Va trebui să tăiem frânghia. 

— Dar n-avem ancoră de rezervă. 

— Oricum! Nu mai putem sta. Atâta timp cât se 
petrece ceva în fundul mării... 

Tăiară frânghia. Luat de curent „Mekong” se 
întoarse şi porni încet în pâclă ceţoasă. 

Furtuna se năpusti dinspre nord. Vuind şi şuierând, 
vântul, în rafale, sfâşia ceața, zdrenţuind-o. 

Nikolai se opinti cu tot corpul în timonă ca să 
menţină iahtul împotriva vântului. Iura şi  Valerka 
înlocuiau velastraiul comun cu cel de furtună - bine au 
făcut că l-au ascultat pe bătrânul Menti şi au pliat 
velastraiul cum trebuie... Apoi însă, legănându-se pe 
puntea care le fugea de sub picioare, fură nevoiţi să 
strângă şi această velă în parâme. Furtuna se înteţea. 
Pânza întinsă tare li se smulgea din mâini, încât Valerka 
era cât pe aci să fie măturat peste bord. Straiurile şi 
şarturile gemeau sub loviturile vântului. 

Cu vela complet strânsă, „Mekong” porni spre sud, 
despicând cu prova valurile. Val după val se năpusteau 
asupra lui, îşi scuturau crestele albe, iar spuma sfârâia şi 
se topea răspândindu-se pe punte. 

Rita şi Valea şedeau înghemuite în cockpit”. Se 
lipiseră una de alta şi priveau tăcute marea turbată. 

Ajutat de Valerka, Iura meşterea pe teuga măturată 
de valuri o ancoră plutitoare din căngi şi vâsle, 
înfăşurate în velastrai. 


23 Cockpit — adîncitura în punte între cabină și pupa (n. a.). 


Să goneşti în beznă, pe marea furioasă, când la orice 
pas poţi da peste bancuri de nisip ori stânci submarine! 
... Ţinând cu greu timona, Nikolai încerca să manevreze 
iahtul mereu împotriva vântului. La viraje iahtul se culca 
pe o rână, înmuind în valuri arborele gabier cu pânza 
strânsă. Nikolai ştia însă cât e de greu derivorul şi nu se 
temea că se vor răsturna. 

— Rita, Valea! strigă el. Ţineţi-vă bine şi nu vă 
temeţi! revenim îndată la poziţia normală... 

Fiecare viraj cerea o încordare uriaşă. Mugşchii îl 
dureau îngrozitor, transpiraţia îi curgea pe frunte... 

Se lăsa pe timonă cu tot corpul, învingând 
împotrivirea furioasă a apei. 

— Mai aveţi mult? îi striga el lui Iura, încercând să 
acopere vântul. 

O lovitură neaşteptată zgudui iahtul. Scrâşnetul de 
sub  chilă, trosnetul  scândurilor rupte, bubuitul 
catargului căzut acoperiră un țipăt scurt. Dar Nikolai îl 
auzise. Se repezi înainte pe puntea înclinată, îl dădu la o 
parte pe Valerka şi sări peste bord. Un val îl lovi, 
acoperindu-l, şi-l târî, el însă „reuşise să atingă fundul cu 
piciorul şi să vadă ţărmul apropiat, care se contura slab 
în întuneric. 

Valul se retrăgea. Într-o clipă Nikolai fu din nou 
lângă „Mekong” şi se cufundă, bâjbâind pe fundul 
presărat cu pietre... încă un minut şi el apăru deasupra 
apei dezlănţuite, ţinându-l pe Iura în braţe. Dar nu se 
putu menţine, căzu... Se ridică din nou, cu apa 
ajungându-i până la piept, şi strigă aproape sufocându- 
se: 

— Toată lumea la mal!... Apa e mică!... Legaţi-vă! 

Şi, împleticindu-se, târând corpul fără viaţă al 
prietenului şi ţinând piept valurilor, o porni de-a lungul 
bancului de nisip, spre țărm. 

„Mekong” se lăsa pe o rână. Cei rămaşi pe bordul lui 
se agăţau de ce apucau. Rex, atârnat de balustrada 
cabinei, schelălăia jalnic. 


Valerka auzi vocea lui Nikolai şi-şi reveni din 
sperietură. Acum el era cel mai mare pe iaht. 

— Ascultaţi la mine! urlă el. Totul e în ordine! 
Pornim spre țărm! 

Se legă cu capătul unei şcote, după ce-l petrecu pe 
sub zgarda lui Rex, aruncă celălalt capăt fetelor să se 
lege şi ele şi sări cel dintâi peste bord. 

Susţinându-se unul pe altul, căzând sub loviturile 
valurilor, ei porniră spre mal, unul în urma celuilalt. Rita 
îl ducea pe Rex în i>raţe. 

In sfârşit, pământ! Fără să se dezlege, urcară pe o 
colină argiloasă, în dosul căreia găsiră o adâncitură 
apărată de vânt. Aici nisipul era neaşteptat de cald. Pe 
nisip zăcea Iura. Cu mişcări largi şi puternice Nikolai îi 
făcea respiraţie artificială. 

— Iurka! Valea se repezi ca turbată. 

CAPITO LU LIV 

Despre inelul lui Möbius „înecat” în beton 

Făuritorii de canale duc apa unde vor, arcaşii trimit 
săgeata la ţinta, dulgherii stăpâni sunt pe lemnul ce-l 
cioplesc, iar înţelepții... ci se înfrâng pe ei înşişi. 

„DHAMMZIPztDA**, VI, 80. 

Ca să nu-i pricinuim cititorului emoţii inutile, 
spunem de la început că Iura va rămâne în viaţă. 

lar acum să vedem ce face Boris Ivanovici Privalov 
la Moscova. 

În ajunul plecării, pe Boris Ivanovici l-a apucat 
durerea de dinţi şi i s-a umflat obrazul. Asta i se mai 
întâmplase, şi totdeauna la timp nepotrivit. De data asta 
însă pacostea venise cu totul inoportun. Boris Ivanovici 
era nervos. Zăcu toată ziua acasă înghițind tot felul de 
medicamente şi lipindu-şi cu gingăşie de obraz un 
săculeţ cu sare fierbinte. De două ori îi telefonă 
Baghanli, care se pregătea şi el să plece la Moscova. 

— Ascultă, umflatule, îi spuse, trimite-mi pentru 
orice eventualitate materialele experienţei. Că, după cum 
văd, va trebui mâine să-mi iau singur zborul. 


— Ba merg şi eu, Bahtiar-miuellim, îi răspunse 
Privalov, ţinând receptorul cu umărul şi mângâindu-şi 
obrazul umflat şi nebărbierit. Merg neapărat. Orice-ar fi! 

Seara îl vizită Koltuhov, care locuia în acelaşi bloc, 
dar în alt corp. 

— Am venit să mai stăm de vorbă, îi zise el, 
aşezându-se lângă Privalov. 

Boris Ivanovici zâmbi strâmb. Culcat pe divan, îşi 
încălzea obrazul umflat. Chipul îi era chinuit, transpirat. 

— Pavel Stepanovici, convingeţi-l să rămână acasă, îl 
rugă Olga Mihailovna, amestecând în cană nişte 
medicamente. Unde să plece cu falca umflată? 

— Nu-i nimic. Şi ce dacă-i umflat la falcă? Ăsta-i 
fleac. Ştiţi ce. mi s-a întâmplat mie odată? 

* „Calea legii” (în limba pali), culegere de maxime 
budiste (n.a.). 

Şi Koltuhov, fumând şi tuşind, povesti cum în anul 
1936 s-a dus în interes de serviciu la Mariupol şi pe 
drum l-au apucat dintr-odată şi durerea de gât şi 
apendicita. 

— Ai pregătit gargara, Olea? Privalov luă cana din 
mâna soţiei şi se duse să-şi clătească gura. 

— Am să te rog ceva, Boris, spuse Koltuhov când 
acesta se înapoie şi se aşeză din nou pe divan. Când 
ajungi, treci şi pe la Comitetul de stat pentru invenţii. 
Vezi ce mai e cu brevetul meu pentru izolarea 
conductelor cu electreţi. 

— Bine. Privalov mai înghiţi o tabletă. Dar la ce-ţi 
mai trebuie? Curând am scăpat de conducte, cu izolarea 
lor electretică cu tot. 

— Ehe, până vă foiţi voi cu conducta fără ţevi, n-au 
moarte electreţii mei. Nu-ţi dai seama ce interesanţi 
sunt, Boris... 

Koltuhov vorbea întotdeauna cu pasiune despre 
electreţii lui, care nu sunt încă apreciaţi la justa lor 
valoare... 

— Şi când te gândeşti că dacă i-ai încărca puternic... 


Boris Ivanovici îl asculta distrat. De câte ori i-a mai 
vorbit despre electreţi! îi era somn. Boris Ivanovici îşi 
pipăia mereu, cu grijă, obrazul umflat, să vadă dacă nu s- 
a mai tras. 

Când se trezi dimineaţa, devreme, îşi vâri picioarele 
în papuci şi dădu fuga să se uite în oglindă. Umflătura 
scăzuse vizibil, deşi de o simetrie deplină, bineînţeles, nu 
putea fi vorba. 

— Olea! chemă Privalov cu o voce plină de vigoare. 
Pregăteşte-mi, te rog, valiza. Plec! 

Privalov şi Baghanli ajunseră cu avionul la Moscova 
cu câteva zile înaintea lăzii grele, ferecată în plăci de 
oţel. 

De la aeroport plecară direct la Institutul 
suprafeţelor. Acolo li se rezervase o cameră la casa de 
oaspeţi. 

— Ce-aveţi de spus acum, Grigori Markovici? întrebă 
Privalov după ce academicianul luă cunoştinţă de 
materialele experienţei. 

Dar Grigori Markovici nu se grăbea să tragă 
concluzii. 

— Înainte de toate să vedem noua dumneavoastră 
minune, spuse el. Şi i se adresă lui Baghanii. N-aţi mai 
fost cam de multişor la Moscova, Bahtiar Halilovici... 

În sfârşit sosi şi ziua mult aşteptată. In atelierul 
mecanic al institutului intră un camion. Podul rulant 
cobori din el o ladă grea. Când plăcile de oţel fură 
înlăturate, cei de faţă văzură un bloc de beton. In timpul 
experienţei, acesta servise ca suport pentru inelul lui 
Möbius. Acum din suprafaţa de sus a blocului ieşea în 
afară, ca o toartă de găleată, un arc metalic gălbui. 
Cealaltă parte o inelului lui Möbius „se scufundase” în 
beton. 

Grigori Markovici îşi apropie încet mâna de arcul ce 
ieşea din bloc. Mâna îi trecu uşor prin metal şi, în clipa 
aceea, simţi un vag suflu cald. Senzaţia nu era nouă 
pentru savant: instalaţia institutului „furnizase” deja 


câteva mostre de substanţă restructurată. 

Blocul fu tăiat. Partea „cufundată” în beton se 
dovedi impenetrabilă. Dar analiza arătă că în volumul 
ocupat de inel sunt cuprinse şi toate elementele din care 
e alcătuit betonul. Sistemele atomo-moleculare ale 
betonului substituiau golurile interatomice din metal. 
Asta era penetrabilitate. 

— Un amestec bizar, nemaiîntâlnit, observă Grigori 
Markovici, cercetând în dimineaţa zilei următoare 
materialul analizei. Şi totuşi... real. 

— Noi socotim că inelul a nimerit în zona propriei 
influenţe, spuse Baghanli. De aceea s-a şi „cufundat”. 

— E adevărat. Inelul s-a înghiţit pe sine însuşi. 

— Dar de ce s-a oprit? întrebă Privalov. De ce nu s-a 
prăbuşit mai adânc, prin duşumea, în sfârşit prin 
pământ? Cum a acţionat asupra lui forţa gravitaţiei? 

— Forţa gravitaţiei! Ce ştim noi despre ea? Esenţa 
fizică a atracției terestre şi universale este deocamdată 
necunoscută. Putem presupune, desigur, că inelul, 
coborând, a ajuns la o limită oarecare, unde l-au 
întâmpinat forţe de respingere. 

— Limita energetică a penetrabilităţii, preciza 
Baghanli. 

— Da. Chiar energetică. Grigori Markovici scoase 
din mapă o foaie de hârtie milimetrică şi o puse pe masă 
înaintea interlocutorilor. l-am rugat pe energeticieni să 
întocmească acest grafic pe baza fazelor experienţei 
voastre. El arătă desenul cu creionul: Iată aici calculul 
puterii cheltuite. lar acest sector ondulat reflectă 
momentul unui fantastic consum de energic. 

Tăcerea se prelungi cam un minut. Toţi trei cercetau 
cu atenţie graficul. 

— Mai precis, momentul absorbirii energiei de către 
materie, continuă Grigori Markovici. Dacă vreţi, o 
prăbuşire energetică. Nu v-a ajuns toată energia de care 
dispuneaţi atunci ca s-o puteţi completa... 

— Dar dacă ne-ar fi ajuns? întrebă iute Privalov. 


— Dacă v-ar fi ajuns? Cred că experienţa s-ar fi 
desfăşurat în linişte până la capăt. Academicianul 
îndreptă spre Privalov un deget lung: Dumneavoastră n- 
aţi dus până la capăt procesul de transformare a 
materiei, procesul restructurării legăturilor ei interne 
astfel încât să aibă noi proprietăţi. De aceea procesul a 
pornit vehement înapoi, restituind energia - nu numai 
cea consumată de voi, ci şi energia superficială eliberată. 

— Energia superficială? înseamnă că noi... 

— Da, Boris Ivanovici. Ceea ce dumneavoastră aţi 
numit explozie, a fost eliberarea energiei superficiale. Vă 
amintiţi că am vorbit asta-iarnă despre un nou izvor de 
energie? Ei bine, dumneavoastră l-aţi obţinut. 

De afară se auzea răpăitul ploii de vară. Privalov îşi 
freca de zor fruntea cu palma. Nu era uşor să „digeri” 
dintr-odată concluzia concentrată a savantului. „Ce 
limpede e mintea lui!” se gândi cu respect. 

Baghanli bătu cu unghia în desen: 

— Această porţiune a curbei trebuie transformată 
într-un punct. 

— Ai dreptate, Bahtiar Halilovici. Vom reduce 
procesul în timp. Pentru aceasta ne trebuie însă o sursă 
de energie independentă şi suficient de puternică. 

— De unde? întrebă Privalov. 

— Deocamdată nu ştiu. Maşina electronică de calcul 
va prelucra datele experienţei voastre şi va preciza 
regimul energetic necesar. 

Grigori Markovici se apropie de fereastră şi o 
deschise. împreună cu zgomotul ploii în cameră pătrunse 
mirosul ierburilor ude, aroma răşinoasă a pădurii. 

— Într-un fel sau altul, rosti el încet, uitându-se pe 
fereastră, vom ajunge să cunoaştem însuşirile materiei 
transformate. Vom învăţa să dirijăm energia suprafeţei. 

În seara aceleiaşi zile, Grigori Markovici telefonă la 
casa de oaspeţi şi-l ceru pe Baghanli. 

— Ce faceţi în seara asta, Bahtiar Halilovici? 

— Nimic. Privesc la televizor. 


— Atunci luaţi-l pe Boris Ivanovici şi porniţi încoace. 
Vă ies înainte. Mergem la Li Vei-sen. Colegul nostru 
chinez s-a întors astăzi din concediu şi a adus cu el ceva 
interesant. Ne invită la o ceaşcă de - ceai. 

Li Vei-sen îi întâmpină prietenos pe oaspeţi în 
grădiniţa micuţei vile şi-i conduse într-un salon mobilat 
modest. Ager şi uscăţiv, începu să se agite, aduse 
dulceaţă de vişine şi puse ceaiul la fiert. 

— Ceai chinezesc veritabil, spuse Grigori Markovici. 
Nu bei în fiecare zi aşa ceva... 

El sorbea cu voluptate băutura din ceşcuţa fină. 
Ceilalţi doi oaspeţi elogiară de asemeni băutura delicată. 

— Nu, spuse Li Vei-sen, încreţindu-şi faţa într-un 
zâmbet. Văd eu după chipurile dumneavoastră că ceaiul 
nu vă place. 

— Cum să nu ne placă! răspunse politicos Baghanli. 
Ne place. Ceaiul e bun. Numai că la noi, în sud, se 
opăreşte altfel. 

— Chestie de gust! râse Li Vei-sen. Am văzut eu cum 
U opăriţi. Infuzia aceea roşie-cărămizie, care pişcă limba, 
o preferaţi aromei delicate a adevăratului ceai! 

— Ba e un ceai extraordinar, recunoscu Grigori 
Markovici. Mai toarnă-mi, te rog, o ceaşcă, amice Li. 

— Moscoviţii, cel puţin, nu ştiu de loc să facă ceaiul, 
spuse Privalov. Aici se bea un fel de apă uşor colorată. 

— Apă rumenită, dădu din cap Baghanli. In fond, de 
gustibus non disputandum?. 

— Tocmai, confirmă chinezul. lar acum, tovarăşi, ţin 
să vă aduc la cunoştinţă, ca să zic aşa, o poveste. În 
timpul concediului, la mine în patrie, am găsit ceva... de 
fapt e o poveste care... Dar să vă las să trageţi singuri 
concluziile. 

El deschise o mapă. Musafirii cercetară fotocopiile 
unui manuscris brodat cu hieroglife pe mătase. 

— Şi acum, ascultati, începu Li Vei-sen. 

Aruncându-şi din când în când privirea pe foile 


24 Gusturile nu se discută (1. latină) n.a.). 


fotocopiilor, începu să povestească. 

LEGENDA DESPRE LIU ŢIN-CIJEN - CĂUTĂTORUL 
CUNOAŞTERII DEPLINE 

Liu Ţin-cijen şi-a închinat viaţa căutării Adevărului şi 
Cunoaşterii. El a dobândit toate învăţăturile şi a 
cunoscut toate elementele naturii: metalul, lemnul, focul, 
apa şi pământul. El ştia că Pământul nostru este o tipsie 
întinsă, în mijlocul căreia se înalţă muntele Sumeru, 
înconjurat de patru continente. El ştia care sunt cele trei 
lumi: a Dorinţelor, a Culorii şi a întunericului. 

În timpul nopţilor, el privea deseori Luna. Când era 
senin, vedea acolo un iepure de jad care pisa în piuliţă 
niscaiva ierburi; Liu Ţin-cijen ştia că, înfruptându-se din 
acele ierburi, omul ajunge nemuritor. Dar Luna era 
departe, iar cunoaşterea deplină şi mai departe. 

Liu Ţin-cijen recitea adesea ascunsele cărţi budiste, 
aduse odinioară de Siuan-tzan din India. Dar Siuantzan 
n-a adus toată înţelepciunea lui Buda... 

Acolo, la soare-apune, în îndepărtata Indie, dincolo 
de munţii înalţi, se află templul Tunetelor Bubuitoare, 
unde sălăşluieşte Buda-Tatagata şi unde se păstrează 
cărţile despre Cer şi despre Pământ, precum şi molitfele 
pentru alungarea demonilor răi. Dintre ele, cartea 
„Despre tot ce încă nu s-a întâmplat” este scrisă, după 
cum se spune, pe o mie o sută zece caiete. Doar din 
cartea aceasta poţi afla cu adevărat totul. Şi Liu Ţincijen 
ştia multe. El cunoştea tripnicul Căuşului Ursei Mari, 
care dădea treizeci şi şase de prefaceri, şi tripnicul Stelei 
de la capătul Pământului, ce ascundea şaptezeci şi două 
de prefaceri. Dar, cunoscând toate acestea, Liu Ţin-cijen 
nu putea săvârşi nici măcar o prefacere simplă - într-un 
nor sau un vas cu apă. Se vede că-i lipsea ultima verigă a 
Cunoagşterii. 

Şi Liu Ţin-cijen a plecat spre soare-apune, în India, 
pe jos - pentru că asta e pe placul zeilor. El a străbătut 
mii de li*, hrănindu-se cu ceea ce se milostiveau oamenii 
să-i dea şi mulţumindu-se cu ce rămânea de la alţii. A 


cunoscut setea nisipurilor, spaima pădurilor şi foamea 
câmpiilor sterpe. A trecut munţi înalţi, de 

— Li - 0,644 km (n.a.). 

Breslele cărora, în nopţile viscolite, duhurile rele îşi 
as-Băteau paloşele de aramă. Şi, în sfârşit, după ce a 
străbătut ultimele opt văi şi nouă trecători, a coborât în 
India, în anul Metalului şi Tigrului. Iar el plecase din 
mănăstirea lui în anul Pământului şi Şoarecelui. Doi ani 
H bătut el drumurile până a ajuns acolo. 

Liu 'Ţin-cijen a poposit la templul încarnării, cu 
locuri anume pentru căutarea de sine. I s-a spus că în 
munţi trăieşte un oarecare hindus învăţat. Prin 
cumpătare la hrană, prin sihastră tăcere şi prin 
renunțare la bucuriile trupului, el se cufundă în sine, 
atingând al treilea grad de sfinţenie - Bodhisattva. 

Şi iarăşi a pornit Liu [in-cijen să urce munţii 
înfricoşători, de astă dată pe unde nu călca picior de om. 
Vârfurile lor se înălţau mai sus decât cerul, care - după 
cum se ştie - se află doar la nouă fi de pământ. El umbla 
pe zăpezi veşnice, deasupra prăpăstiilor adânci. 
Noaptea, duhurile rele ale munţilor încercau să-l sperie, 
luând înfăţişarea unor oameni păroşi, cu labele 
picioarelor întoarse înapoi. 

În sfârşit, Liu Ţin-cijen a găsit peştera în care 
înțeleptul indian se cufunda în sine, renunțând la lumea 
care numai ni se pare că este. 

Şi înțeleptul nu l-a alungat pe Liu. Ţin-cijen. I-a 
vorbit de învăţătura Sanchia Cartea, despre cele opt 
laturi ale necunoscutului, opt laturi ale rătăcirii şi 
optsprezece laturi ale întunericului deplin. L-a învăţat 
cele Patru Răsuflări şi tot ce dă omului stăpânirea asupra 
tru Imlui - ceea ce la un loc alcătuieşte învăţătura 
„hathaoga”. Şi l-a mai învăţat ştiinţa care dă spiritului 
putere asupra a tot ce-l înconjoară - ştiinţa „ragia-ioga”. 

Liu Ţin-cijen s-a adăpostit într-o peşteră nu departe 
de înțeleptul indian, fără să-l stânjenească, fără să-l 
vadă, dar înţelegându-se cu el de la depărtare, prin 


puterea spiritului. El a învăţat să renunţe la tot ce e 
pământesc. Nu-i păsa de schimbarea anotimpurilor, de 
vreme rea, de vânt şi ninsoare. 

Dar într-o zi cerul s-a întunecat, valuri de aer 
fierbinte au început să se scurgă pe coastele munţilor, 
mânând înaintea lor torentele zăpezilor topite într-o clipă 
şi o fierbinţeală îngrozitoare l-a dogorit pe Liu Ţin-cijen. 
El a simţit freamătul munţilor care se cutremurau şi a 
văzut coborând din cer una din cele Cinci Fiare, fiara 
Licorn. 

Fiara avea în lungime peste trei sute de ei şi pe 
puţin optzeci în rotunjime. Corpul ei era acoperit de solzi 
aurii. A stat ea cât a stat nemişcată, apoi a oftat şi 
şuieratul aerului ieşit din nările ei a fost atât de puternic 
şi îngrozitor, încât Liu Ţin-cijen, nemaiputând răbda 
singurătatea, s-a strecurat până la învățătorul său, 
hindusul. Încremeniţi de spaimă se uitau ei la semnul 
trimis de cer şi-l invocau neîncetat pe Buda cu sacrele 
cuvinte: „Om mani padme hum”. 

Pe urmă botul fiarei s-a căscat lăsând să iasă un om 
roşu ca arama. Era de statură cam de şapte ci şi în loc de 
veşminte avea în jurul corpului şi capului un vas 
străveziu. Mergea totuşi în două picioare şi cum nouă 
borte părea să aibă în tot corpul, puteau spune că-i om. 

Omul cu pielea roşie mergea uitându-se în jurul său. 
El purta o armă - o lance cu trei dinţi - pe care o înfigea 
în stânci fără să lase semne în ele. Şi s-a întors în gura 
fiarei, apoi a ieşit din nou, odată cu el ieşind alţi şase 
oameni asemenea lui. Ei umblau de colo colo şi înfigeau 
în stânci lăncile lor cu trei dinţi, iar din acestea 
izbucneau fulgere verzi, şi oamenii cu pielea roşie 
sfărâmau stâncile cu fulgerele verzi. 

Liu Ţin-cijen şi înțeleptul indian tremurau de 
spaimă, dar zeii i-au ferit de loviturile trăsnetelor. Iar 
după ce multe stânci sfărâmate de fulgere au fost 
prefăcute în pietriş mărunt, oamenii cu pielea roşie au 
scos din gura fiarei un sul, l-au desfăcut şi l-au schimbat 


într-o cărare ce mergea singură, rămânând totuşi pe loc. 
Şi au vrut ei să hrănească fiara cu piatra sfărâmată, dar 
piatra nu le stătea în mâini şi cădea prin palme ca apa 
prin sită. Atunci au adus vergele de aur şi argint şi au 
făcut din ele o cuşcă şi au aşezat cuşca peste grămada de 
pietriş. Şi au tras din trupul fiarei vine roşii şi le-au legat 
de cuşcă. Şi au auzit Liu Ţin-cijen şi învățătorul său 
urletul prelung al fiarei neobişnuite şi au văzut în jurul 
cuştii un nimb, iar nările lor au simţit răcoarea furtunii 
cereşti. Din clipa aceea piatra sfărâmată a stat 
ascultătoare în mâinile oamenilor cu pielea roşie şi ei o 
aruncau pe cărarea ce alerga şi pietrele se 

— Ci - 0,373 m (n.a.). 

năpusteau în gura fiarei, şi fiara le înghiţea. Apoi 
oamenii au dispărut în gura fiarei şi au dus cu ei toate 
Vergelele cuştii. Şi fiara săturată cu pietre urla înfiorător 
de plăcere. Pe urmă fiara a dat afară pe gură resturile 
pietrelor mâncate, şi erau ele negre şi arse în pântecul 
ei, şi un fum verde ieşea din ele. Şi odată cu pietrele a 
aruncat fiara cununi de fier, ca nişte flori cu multe 
petale, şi s-a închis gura ei. Şi ridicându-se pe coada sa şi 
scuipând foc, s-a înălţat în sus şi, sprijinindu-se pe foc, a 
stat mult timp deasupra muntelui până că plece. 

Liu 'Ţin-cijen şi învățătorul său au căzut la pământ, 
deoarece văzduhul se făcuse fierbinte şi greu şi-i 
dogorea şi apăsa. lar când au îndrăznit să ridice ochii, 
fiara nu mai era. Doar pietrele arse, ce-a dat afară pe 
gură mai erau acolo. 

Multă vreme au stat cufundaţi în tăcere Liu Ţincijen 
şi hindusul, învățătorul său, ca să înţeleagă cele 
petrecute. 

Şi s-a sculat hindusul şi a vrut să ia cu mâinile 
rămăşiţele hranei fiarei cereşti şi cununile de fier ca 
nişte flori, dar degetele lui treceau prin ele, şi ele nu 
stăteau în mâinile lui. 

Şi încă trei zile s-au cufundat ei în sine. Iar în 
dimineaţa zilei a patra hindusul a spus: 


— N-avem dreptate când socotim ceea. ce ne 
înconjoară drept Maia, drept ceva ce ni se pare. Nu 
există Maia, ci există lucruri pe care le vedem şi le 
auzim, sau altele care şi dacă nu le vedem sau nu le 
auzim tot lucruri sunt. Uită-te la aceste pietre. Noi le 
vedem şi le apucăm cu mâna, iar cei veniţi din cer le 
vedeau, dar cu mâna nu le puteau simţi. Ei stăpâneau 
însă adevărata cunoaştere. Cu ajutorul cunoaşterii ei au 
schimbat natura pietrei ca să o poată apuca. Nenorocire 
mie! Câţi ani am pierdut în căutarea cunoaşterii! Dar n- 
am căutat-o unde trebuie! Omul e stăpân pe lucruri. El 
topeşte pământul şi capătă metale, el taie copacii şi 
fierbe răşini. Nu există Maia, există lucruri şi puterea 
omului asupra lor. 

Şi a plecat. Dar Liu Ţin-cijen era mai de neclintit 
decât învățătorul său. Şi-a însemnat cele văzute şi, 
descătuşându-şi mintea, s-a cufundat în sine şi s-a întors 
la căutarea de sine. Şi când şi-a găsit liniştea, liniştea i-a 
fost din nou tulburată: învățătorul lui s-a întors la 
peşteră. 

Purta veşminte scumpe şi venise cu o mulţime de 
slugi. Slugile întinseră un polog bogat şi spurcară aerul 
cu mirosul de bucate, iar fostul învăţător începu a-l ispiti 
pe Liu Ţin-cijen, vrând să-l abată din drum. Iar Liu Ţin- 
cijen, ca să nu-l audă, rostea pe de rost Pragna Paramita 
despre nefiinţa Fenomenelor, Formelor şi Lucrurilor. 

Hindusul s-a întristat şi l-a lăsat pe Liu Ţin-cijen. 
Slugile au pus înaintea lui un cerc negru cu petice de aur 
pe el şi l-au învârtit multă vreme ca pe o morişcă de 
rugăciune. Din cerc săreau scântei şi până departe a 
început să miroasă a răcoare. Ca şi trimişii cerului, 
hindusul a aşezat o cuşcă de aur deasupra pietrelor şi 
fierului - rămăşiţele hranei fiarei cereşti - şi întocmai ca 
atunci, pietrele au început să i se supună, iar el le lua cu 
mâinile. 

— Liu Ţin-cijen, i-a spus el, un om de vază mi-a dat 
slugi, şi hrană, şi unelte, şi-am să trăiesc în casa lui şi am 


să caut Puterea asupra lucrurilor. Tu m-ai urmat înainte, 
urmează-mă şi acum. 

Dar Liu in-cijen nu l-a ascultat pe învățătorul 
profanator. El ştia că hindusul, şi servitorii lui, şi munţii, 
totul e Maia, o lume a închipuirii. 

Şi hindusul cu slugile lui au plecat ducând pietrele şi 
florile de fier ale celor veniţi din ceruri. lar Liu Ţin-cijen 
a mai rămas încă multă vreme în munţi. Apoi a coborât în 
vale, la templul încarnării. Şi, dobândind sfinţenia, s-a 
înapoiat în patrie ca să-i înveţe pe oameni blândeţe şi 
smerenie, deoarece lumea simţurilor e doar Maia, cum o 
vedem şi nu este. 

lar hindusul după câte s-a auzit, pătrunzând în 
treburile mai puternicilor de pe pământ, aflat-a un lucru 
tainic, pentru care sortit a fost să moară. Iar sufletul lui 
s-a reîncarnat într-o fiinţă de jos, coborând pe Scara 
Perfecţionării. Şi aşa va păţi oricine nu va înţelege că 
minunile şi semnele cerului nu se cuvin a fi tălmăcite de 
oameni,  profanatoare fiind această tălmăcire, şi 
jignitoare întrucât lumea lucrurilor nu este decât Maia, 
cea închipuită. 

Li Vei-sen tăcu. Strânse cu grijă fotocopiile în mapă, 
Npol îşi scoase ochelarii octogonali şi-i şterse cu batista. 

Dincolo de geam se stingeau ultimele reflexe ale 
apusului. Undeva în pădurea de pini ţipa o pasăre. Se 
ÎNHii liniştea albastră a serilor din împrejurimile 
Moscovei. 

Farmecul straniu al poveştii pusese stăpânire pe 
oaspeţii lui Li Vei-sen. Primul rupse tăcerea Baghanli. El 
se tidică în picioare şi făcu vreo câţiva paşi prin cameră. 

— Hindusul din poveste, spuse el, se cam aseamănă 
tu bătrânul învăţat din manuscrisul lui Matveev. Din ce 
ipocă e povestea dumneavoastră? 

— Nu mai devreme de secolul şase, după 
numărătoarea europeană a anilor. Eroul din poveste 
citea cărţi aduse din India de Siuan-tzan, iar acesta a 
trăit în secolul şase. 


— Dar parcă e pomenit chiar anul. 

— Da, Liu Ţin-cijen a venit în India în anul Metalului 
şi Tigrului. 

— Ce înseamnă asta? 

— După sistemul vechi, ar fi al douăzeci şi şaptelea 
hm din ciclu, iar ciclul are şaizeci de ani. Primul an al 
ciclului este anul Lemnului şi Şoarecelui. 

— Dar dacă transpunem în sistemul nostru? 

— Păi să facem socoteala. Chinezul luă un creion, în 
ciclul în care trăim, anul Metalului şi Tigrului a fost în 
1951. Acum să luăm înapoi intervalul de şaizeci de ani. 
Anii Metalului şi Tigrului au căzut, prin urmare, în anii 
1891, 1831, 1771, 1711... 

— O mie şapte sute unsprezece?! îl întrerupse 
PriVnlov. Anul acesta se leagă foarte bine cu manuscrisul 
lui Matveev. Legendarul Liu  [in-cijen putea să-l 
întâlnească pe hindusul învăţat, cel care câţiva ani mai 
târziu i-a făcut lui Matveev cuțitul penetrabil. 

Li Vei-sen zâmbi: 

— Tot ce se poate. 

— Da, de ce nu, rosti Privalov visător. Închipuiţi-vă 
că undeva în Himalaya a aterizat forţat o navă cosmică 
din lumi îndepărtate, dintr-o lume unde legăturile 
materiei au un alt caracter. Cosmonauţii au vrut, să 
zicem, lăşi completeze rezerva de combustibil nuclear. 
Rocile de pe pământ s-au dovedit suficient de active 
pentru ei. Au sfărâmat pietrele prin metoda scânteii 
electrice şi... 

— După metoda Lazarenko? întrebă ironic Baghanli. 

— După metoda unui Lazarenko al lor... Dar 
obiectele pământeşti erau pentru ei penetrabile. Atunci 
au montat o instalaţie şi au modificat proprietăţile 
pietrelor - făcându-le impenetrabile pentru ei - deci 
penetrabile pentru oamenii de pe Pământ - şi le-au 
încărcat pe navă cu ajutorul unei bande rulante. Pe 
urmă... Pe urmă ei au făcut unele reparaţii, au înlocuit 


nişte roţi dinţate, iar cele care nu mai erau bune le-au 
aruncat - ce altceva puteau fi „florile de fier”? - şi şi-au 
luat zborul, ca să zicem aşa, spre locul de destinaţie. 

— De ce nu scrii romane ştiinţifico-fantastice, Boris? 
râse Baghanli. 

Grigori Markovici nu spunea nimic. Desena într-un 
blocnotes capul ciudat al unui bătrân bărbos cu nas de 
vultur. Se părea că savantul era cu totul absorbit de 
desenul lui. Deodată însă ridică privirea spre Baghanli. 

— De ce n-ar fi chiar aşa, Bahtiar Halilovici? întrebă 
el. Pe lumea asta totul e posibil. Astăzi nici cea mai 
îndrăzneață fantezie nu poate uimi ştiinţa. 

— Nu vă contrazic. Să zicem că a aterizat o navă 
cosmică în Himalaya... Dar cum putea hindusul... 

— Hindusul se afla întâmplător în munţi, continuă 
calm Grigori Markovici. A observat tot ce au făcut cei 
sosiți din Cosmos. Probabil că şi mai înainte se ocupase 
de fizică. Şi-i posibil să fi utilizat materia restructurată a 
pietrelor ca izvor pentru trecerea proprietăţilor acestora 
asupra altor obiecte. 

— Pentru trecerea proprietăţilor? Privalov sări de pe 
scaun. Ce idee ciudată! 

— Nu-i de loc ciudată, ripostă savantul. Dacă noi am 
avea un obiect dintr-o materie cu legături modificate, să 
zicem chiar acest cuţit legendar al lui Matveev, am căuta 
în primul rând metoda de transmitere a însuşirilor lui. 

— Prin urmare noi mergem pe o cale greşită? 
Privalov era emoţionat. Înseamnă că „spirala de două 
sferturi” descrisă de Matveev nu era inelul lui Möbius, ci 
altceva? _ 

— Ba mergem pe o cale bună, Boris Ivanovici. În 
ceea ce priveşte „spirala“, cine ştie?... Poate numai un 

Neiware detaliu al instalaţiei... Important e că acest 
cuvânt l-a dus pe Poţapkin al vostru la o idee 
admirabilă».) p altfel, adăugă savantul după o scurtă 
pauză, toate al PKlea nu sunt decât doar presupuneri. 
Poate că n-a I*Mintal această corabie cosmică atât de 


antipatică amii Milui nostru Baghanli. Poate că povestea 
adusă de prietenul nostru Li să fie doar rodul unei 
imaginaţii bogate, lin lucru e neîndoielnic însă: în India, 
la începutul secuiului al XVIII-lea a trăit un mare savant 
necunoscut. tll şi-a depăşit cu mult epoca şi a avut o 
soartă tragică. 

În tăcerea care se lăsase, răsună vocea lui Li Vei- 
sen: N 

— Ai dreptate, colega! In adâncurile istoriei sunt 
MHiunse multe tragedii de acest fel. Mă gândesc cu 
mâhhire la înțeleptii ţării mele, ale căror nume istoria nu 
le-a păstrat. Mă gândesc cu mânie câte forțe a pus la 
dispoziţie... adică a depus omenirea pentru născocirea 
religiilor, pentru căutarea a ceea ce nu există! Poarta 
Cunoaşterii Depline! Într-adevăr, trebuie să muncim ca 
nişte posedaţi ca să deschidem această poartă. 

Chinezul se apropie de uşă şi întoarse comutatorul. 
O lumină albă, strălucitoare, inundă camera. 

Boris Ivanovici se gândea la Liu [in-cijen şi la 
înțeleptul indian... O imagine îi stăruia în faţa ochilor 
minţii: crestele amenințătoare ale Himalayei. Oameni 
istoviţi aduc de pe vârfurile munţilor nu ştiu ce răşini... 
Răşinile de care pomenea Matveev. Asta i-a dat lui 
Koltuhov ideea electreţilor puternic încărcaţi. „Elecl 
reţii nu sunt încă apreciaţi la justa lor valoare”, îi veni în 
minte vocea dogită a lui Pavel Stepanovici... 

Li Vei-sen povestea ceva din istoria Chinei. Profitând 
de cea dintâi pauză, Privalov spuse: 

— 'Tovarăşi, ce-ar fi dacă am „astupa” cu electreţi 
golul energetic. 

— Cu electreţi? Grigori Markovici îl privi cu 
surprindere. Dar asta e o sursă slăbuţă, deşi 
inepuizabilă. 

— Slăbuţă? Ascultaţi! Şi Privalov povesti episodul 
despre răşini din manuscrisul lui Matveev şi despre 
presupunerea lui Koltuhov că oamenii lui L-ai Ceandr 
încărcau răşina cu raze cosmice. 


— Da, îmi amintesc de episodul acesta, remarcă 
academicianul, dar mărturisesc că nu mi-a trecut prin 
minte... Şi? Mă rog, continuaţi. 

Insufleţindu-se, Boris Ivanovici povesti cu de- 
amănuntul despre experienţele lui Koltuhov cu izolaţia 
de electreţi a ţevilor. 

Chinezul umplea cu repeziciune blocnotesul cu 
rânduri de hieroglife. 

— E o idee! exclamă Baghanli când Boris Ivanovici 
tăcu. Jur pe Allah că nu e o idee rea! Cum de nu mi-ai 
spus până acum? Academia dispune de cel mai puternic 
generator electrostatic din lume. Hai să încărcăm răşina 
cu ajutorul lui, după reţeta lui Koltuhov. 

— O baterie puternică, inepuizabilă, de electreţi, 
rosti îngândurat Grigori Markovici. Bine, să încercăm. În 
ultima instanţă vom lua legătură cu staţiunea noastră de 
mare altitudine din Pamir, care studiază radiaţiile 
cosmice... El tăcu un timp... Regimul de frecvenţa ne e 
clar. Acum să ne ocupăm de cel energetic. lată ce facem. 
Construim modelul vostru de conductă petrolieră fără 
ţevi, Bahtiar Halilovici, dar fără tubul de sticlă. Îl plasăm 
într-un mic bazin. 

— Ca al lui L-ai Ceandr? întrebă Privalov. 

— Cam aşa. Numai fără efecte teatrale în genul apei 
care arde. Se vede că L-ai Ceandr descompunea apa în 
bazin prin electroliză şi aprindea cu ajutorul unei scântei 
hidrogenul emanat. Noi n-avem nevoie de numere de 
circ. Doar pompăm uleiul prin apă. Pentru asta montăm 
în bazin un inel Möbius - de recepţie şi de transmisie 

— Şi o instalaţie pentru producerea fasciculului 
energetic. Experimentăm electreţii... Ei, şi o să-ncercăm 
să trimitem şuvoiul de ţâţei prin apă. Să vedem cum se 
comportă materia restructurată cu tensiunea superficială 
mărită. Tovarăşi, v-aş reţine aici, la institut, pentru o 
lună, o lună-jumătate. Ei, ce ziceţi? Aveţi ceva împotrivă? 

— În ceea ce mă priveşte, e simplu, spuse Baghanli. 
O scrisoare din partea Academiei - şi gata. Dar tânărul 


— Tânărul era Privalov - e un reprezentant al 
industriei. Cu el e mai complicat. 

— Telefonez mâine Lidiei Ivanova, spuse Grigori 
Markovici, şi-şi făcu o însemnare în carnet. Aranjează ea 
totul prin Direcţia generală. Deci aşa rămâne. Cred că la 
toamnă o să ne putem muta la voi, la Marea Caspică. 
Alegem acolo un sector potrivit şi facem experienţa în 
condiţii naturale. - 416 

— Industriale, observă Privalov. 

— Adevărat. Apropo, nu numai pentru problemele 
conductelor trebuie să mă duc pe Marea Caspică. Mai 
am o problemă, tot atât de importantă. 

— E secret? întrebă Privalov. 

— Cunoaşteţi probabil această problemă: creşterea 
nivelului mării prin ploi torențiale. 

— Am auzit, spuse Baghanli. Un fierbător pe Marea 
Neagră, conducte de vapori peste istmul caucazian, 
condensarea lor deasupra Mării Caspice şi ploi torențiale 
de lungă durată într-un anumit sector, în genul potopului 
din Biblie. Nu ştiam că aveţi vreo legătură cu asta. 

— În parte. Aveţi acolo un institut de oceanologie. 
Noi le-am dat datele iniţiale pentru instalaţia de 
experimentare a condensării norilor. Au şi montat 
instalaţia pe o insulă nelocuită. Această lucrare o 
conduce un oarecare Operatin, candidat în ştiinţe. 

— Îl cunoaştem, spuse Privalov. 

— Ce fel de om este? A cam lungit lucrurile, le tot 
tărăgănează, continuă Grigori Markovici. De altfel 
trebuie să recunosc, nici nu-l zorim. Avem o idee bună. 
Cred că o să ne putem lipsi de ploile torențiale... Dar 
deocamdată lucrul acesta e secret. El se ridică. Aşadar, 
prieteni, vă aştept mâine dimineaţă. Ne vom ocupa de 
electreţi. 

CAPITOLUL. V 

În care echipajul de pe „Mekong” se instalează pe o 
insulă nelocuită 

Nu vrei să te însori pe marea-albastră cu o drăguță 


fată din poveste? 

Balada populară: „Sadko** 

Prima zi 

Braţele sus-jos, sus-jos... îngenuncheat lângă capul 
lui Iura, Nikolai îi balansa cu înverşunare braţele în sus 
şi în jos... 

Valea, alături, tremura toată. Cu palmele lipite de 
obraji, bombănea ca ieşită din minţi: 

— Nu... Nu... 

Deodată Iura scoase un scurt oftat. Valea se lipi de 
el sughiţând de plâns. 

— Dă-te la o parte! strigă Nikolai, reluându-şi 
mişcările cu forţe noi. 

Sus-jos, încă... şi încă o dată... 

Iura tresări, deschise ochii. Suspină, apoi începu să 
vomite. 

lar furtuna mătura insula, vântul vuia sălbatic şi 
valurile, spărgându-se de stânci, bubuiau. Nori de nisip 
întunecau şi mai mult cerul. Nisipul scârţâia între dinţi, 
pătrundea în urechi. 

— Trăieşte, zise Nikolai şi sleit de puteri se prăbuşi 
în nisip. 

— Îmi vâjâie capul, murmură Iura, cercetând 
siluetele întunecate ale celor din jur. Doi, trei, patru, 
numără el. Dar Rex? Aha, e aici... închise ochii. 

Valea îl ţinea strâns de mână. 

— M-am lovit la cap, spuse el după o pauză. Când m- 
a trântit cu velastraiul... 

— Kolea te-a scos din apă, şopti Valea. 

Lacrimi mari i se scurgeau pe obraji. Iura bombăni 
ceva, pare-se „Bine a făcut”. 

Când se lumină de ziuă, echipajul de pe „Mekong” 
urcă pe un dâmb. Văzură o fâşie de plajă plină de pietre 
mici, ascuţite. Pe alocuri, din nisip, ieşeau smocuri de 
iarbă înaltă şi aspră, de culoare brună. Pe bancul de 
pietriş abia zărit sub valuri zăcea pe o rână „Mekong”-ul 
lor. Fără catarg, iahtul părea scurt, decapitat. Valurile se 


rostogoleau peste el. Marea, încă mânioasă, era de un 
cenuşiu închis, cu creste albe. Privind, Iura începu să 
recite cu glas stins: 

— Un scrâşnet îngrozitor se auzi şi corabia cu trei 
catarge „Aretuza” se înclină puternic... 

Înalt, în costum de baie şi cu nelipsita-i basma roşie 
pe cap, el privea, alături de Valea. Peste noapte se 
trăsese la faţă şi pălise vizibil, iar acum se încrunta din 
când în când: îl chinuia o durere cumplită la ceafă. 

— Să vedem ce-i cu iahtul. Nikolai alergă spre plajă. 

Iura porni pe urma lui, dar Nikolai întoarse capul şi 
strigă: 

— Tu n-ai voie. Rămâi aici. Valerka, să mergem! - 

Porniră de-a lungul bancului, împotriva valurilor 
grele ţi reci. Fundul mării era presărat cu sfărâmături 
mari de gresie. 

lahtul intrase cu chila adânc între nişte stânci 
subacvatice. Catargul rupt, prins numai în legături, se 
lovea de bordul alb. 

Nikolai şi Valerka se căţărară pe puntea „Mekong”- 
ului şi se strecurară în cabina inundată până la jumătate 
în apă. Aici totul era de nerecunoscut: hublourile aparte, 
la suprafaţă pluteau nişte pantofi, câţiva covrigi, o 
legătură de ceapă. În tribordul ascuns sub apă se căsca o 
spărtură lată cam cât patru scânduri. Nikolai o descoperi 
nimerind cu piciorul în ea. 

— E jale, bombăni el. Ne-am cam împotmolit aici... 

Se scufundă şi începu să cotrobăie cu mâinile în 
ungherul inundat al cabinei. Scoase de acolo sacul din 
pânză de cort cu sculele. 

— Bine că nu le-a luat apa, spuse el suflând pe nas şi 
pe gură. 

— Şi lanseta e neatinsă! exclamă Valerka. Toată 
noaptea tăcuse speriat, dar acum se înveselise. O să 
pescuim şi-o să trăim ca nişte robinsoni! 

Urcară sus tot ce nu căraseră valurile prin spărtură. 


Scoaseră panourile, făcură din ele o mică plută şi 
încărentă pe ea avutul salvat. Legară trainic încărcătura 
cu frânghii şi o traseră la mal. 

— Hei, echipa de pe uscat! strigă Nikolai. Desfaceţi 
totul şi puneţi la uscat! 

Rex alerga pe plajă lătrând vesel. A uitat pesemne 
peripeţiile din timpul nopţii. 

Nikolai şi Valerka făcură al doilea drum până la iaht 
şi se întoarseră încovoiaţi sub greutatea pânzelor 
îmbibate de apă. Apoi aduseră la mal şi catargul. 

Întinseră pânzele la uscat, punând la colţuri pietre, 
ca Mh nu le ia vântul. Desfăcură pe pietrişul țărmului 
avutul Miilvat - îmbrăcămintea, ălimentele. Iura scotoci 
în buzunarele pantalonilor săi, de pe care apa se scurgea 
şiroaie, şi scoase de acolo şurubelniţa „Durandal”. O 
privi drăgăstos, o aruncă în sus şi o prinse de mânerul 
colorat. Pentru întâia oară, în dimineaţa aceea, pe buzele 
lui palide apăru un zâmbet de mulţumire. 

Furtuna nu se potolea, Vântul mâna cu vuiet spre; 
insulă nori joşi şi miţoşi, pe banc apa întărâtată fierbea 
în spume dantelate. 

Un petic de pământ sărăcăcios, arid, în mijlocul 
mării înfuriate! lar pe țărm cinci inşi. Cinci, fără a mai 
socoti şi câinele. 

Călcând greu cu picioarele-i goale pe prundiş, Puta 
se apropie de Nikolai: 

— Ce facem, căpitane? N 

— Micul dejun, spuse el. Inainte de toate, micul 
dejun. 

Se adăpostiră în prima vâlcea dintre dune - acolo 
vântul nu bătea aşa tare. Iura deschise cu cuțitul trei 
cutii de conserve de carne şi strigă: 

— 'Tovarăşi robinsoni, poftiţi la masă. 

— Să le încălzim, propuse Valea. 

— Poţi aprinde primusul fără gaz şi chibrituri? 

— Cum?! N-avem chibrituri? Ce ne facem fără foc?... 


— Foc vom avea, făgădui lura. Doar nu trăim în 
epoca de piatră. 

Mâncau în tăcere. Două cuțite, două şurubelniţe şi 
„Durandalul” lui Iura ţineau loc de tacâmuri. 

— O ţigară n-ar strica acum, regretă Nikolai, 
aruncând cutia goală. Dar toată provizia de tutun a dus-o 
apa... Ei, nu-i nimic... 

Puse echipajul de pe „Mekong” la curent cu situaţia: 

— lahtul e spart, din care cauză nu mai putem pleca 
de aici. Va trebui să rămânem un timp pe insulă. În 
arhipelag vin deseori pescari şi vase de explorare 
petroliferă pe mare, aşa că n-avem de ce să fim 
îngrijoraţi. Noaptea vom aprinde un foc de semnalizare. 
Alimentele va trebui să le ţinem în strictă evidenţă. 

— Atunci de ce i-aţi dat câinelui o cutie întreagă? 
întrebă Valea. 

— Pentru că el n-a citit nimic despre naufragii şi n-o 
să înţeleagă de ce trebuie să sufere, ripostă Iura. Hai să 
vedem ce avem la dispoziţie. Robinsonii care se respectă 
totdeauna cu asta încep. 

Din proviziile de alimente rămăseseră nouă cutii de 
conserve de carne, patru cutii de sardele, o cutie de 
tablă cu pesmeţi, trei pacheţele cu concentrat „supă- 
piure de mazăre” în ambalaj de hârtie aproape 
destrămat, douăzeci şi şapte de cartofi, şase pachete cu 
prăjituri muiate şi transformate în aluat, o legătură de 
ceapă. Dispăruseră fără urmă făina, zahărul, meiul şi 
untul. Le-au rămas, în schimb, două sticle de untdelemn. 

— Dar cu apa cum stăm? 

— Apă avem destulă. Nikolai lovi cu piciorul într-un 
butoi de lemn. Sunt aici vreo treizeci de litri, ne-ajunge 
pentru zece zile bune. Şi apoi mai e răşina schimbătoare 
de ioni, care ne va da vreo douăzeci de litri de apă 
potabilă din mare. Cu mâncarea stăm însă mai prost. 

— O să pescuim, spuse Valerka. 

— Adevărat. Mâncăm peşte. Conservele le păstrăm 
pentru caz de nevoie. În sfârşit, n-o să ne prăpădim noi. 


— Nu ne prăpădim, dar uite că sarea s-a prăpădit, 
observă lura, scotocind rezervele de alimente. S-a dus cu 
borcanul ermetic cu tot. 

— Cel puţin n-o să se ude, găsi Valerka tăria să 
glumească. 

Iura zâmbi. 

— Face progrese puştiul. 

Valerka se lumină la faţă. Rareori era lăudat. 

Mai scăpaseră de la naufragiu: sarafanul Ritei, o 
sanda a Valiei pentru piciorul drept şi un pantof al lui 
Valerka pentru piciorul stâng, păturile, primusul, 
acvalangul, aparatul de fotografiat, lanseta, binoclul şi 
busola. Dintre cărţi - iată-le, puse la uscat - „Călăuza” şi 
„împlinirea dorințelor” de Kaverin; vântul întorcea cu 
indiferenţă filele lor. Şi harta udă se usca pe mal 
ancorată cu pietricele. Din vase, au putut găsi doar un 
ceaunaş, o oală şi o căldare din pânză de cort. În sacul 
de scule, în afară de două cuțite şi şurubelniţe, mai 
găsiră: un toporaş, un cleşte patent, o daltă, un bomfaier, 
cuie, o cutie de tinichea cu aţă şi ace pentru vele, un 
borcan cu pastă* „Nede” pentru curăţatul părţilor de 
aramă ale iahtului... Eticheta anunţa că pasta e destinată 
curăţirii bijuteriilor, protezelor dentare, instalaţiilor 
sanitare, samovarelor, instrumentelor muzicale de suflat 
şi automobilelor. 

— Lucrul cel mai caraghios, spuse Nikolai după ce 
suci borcanul în mână, e că toate acestea sunt adevărate. 
Păcat că noi nu avem nici automobile, nici bijuterii. 

Ceasuri aveau toţi, dar mergea numai micuțul ceas 
brățară al Ritei şi oarecum cel al lui Valerik. Ceasul lui 
Nikolai mergea puţin numai când îl scutura, iar ceasul 
antişoc etanş la apă şi praf al lui Iura nu reacţiona nici la 
balansare. 

— Conform prospectului, explică Iura. Acolo scrie: a 
se feri de lovituri şi umezeală. 

Se apucă să studieze harta, mişcându-şi degetul pe 
foaia încă neuscată. Nikolai se aşeză lângă el şi întrebă: 


— Unde ne-a zvârlit? 

— Cred că asta e insula Ipatia, îşi dădu Iura părerea. 
Ne-a abătut spre sud, şi ne-am învârtit... Uite pe aici... 
Da, insula Ipatia. Răsfoi călăuza maritimă. Nu sunt decât 
o sută cincizeci de ani de când a apărut din apă. Înainte 
aici era un banc numit Oraşul Diavolului. 

— De ce? întrebă Valea. 

— Uite. Vezi? Insula are un şir de creste şi vâlcele 
paralele. Înainte de a apărea la suprafaţă, măsurătorile 
arătau o mare alternare a adâncimilor. Şi ce şi-au zis 
oamenii? Că astea sunt şirurile de case şi străzile unui 
oraş scufundat. Se zvonea că pe o vreme liniştită cineva 
ar fi văzut acest oraş prin apă şi ar fi auzit plânsetul 
locuitorilor lui. 

— Iura, acum insula nu mai e locuită? 

— Acum! râse lura ironic. N-a fost niciodată r 
Valecika. Noi suntem primii locuitori ai Oraşului 
Diavolului. 

Pe la amiază vântul se potoli şi se făcu mai cald. 
Robinsonii se apucară să construiască un adăpost. 
Ingropară catargul orizontal în coasta unei dune, în aşa 
fel, încât capătul lui să iasă cu vreo trei metri deasupra 
vâlcelei. Baza catargului o consolidară cu pietre, iar 
capătul liber îl proptiră cu două căngi încrucişate. 
Această carcasă o acoperiră cu spinackerul, iar capetele 
acestuia le legară de ţăruşi bătuţi în sol. O parte a 
cortului o separară pentru fete cu velastraiul de furtună, 
vela împăturită servea drept „duşumea”, iar la intrarea 
în cort, velastraiul comun atârna ca o uşă. 

— A ieşit un vigvam pe cinste, plescăi Iura din 
limbă. Dacă vreţi să ştiţi, apoi eu din copilărie am tot 
visat să trăiesc un timp într-un vigvam intim ca acesta. 

— Aşa! făcu Nikolai. Problema următoare - focul. Se 
pare că se înseninează un pic. Încă puţină răbdare. Cum 
apare soarele, avem şi foc. Până atunci, hai să aducem 
lemne. 

— Să aducem! De unde? ridică Valea din umeri. 


— De pe mal. Ni le-a pregătit marea. Nu uita că 
țărmurile din nord au populaţie deasă, iar vânturile 
domihftnte aici sunt cele din nord. Şi cum noi ne aflăm 
pe ţâr mul nordic al insulei, trebuie să existe lemne, 
aduse de curenţi, ca şi noi. 

Il însărcinară pe Valerka să aleagă un locşor mai 
liniştit unde să-şi încerce noroculla pescuit, iar ceilalţi 
cobori ră pe malul mării în căutarea lemnelor pentru foc. 

— Uite lemne, calitatea întâi, exclamă Nikolai, 
ridicând din nisip un panou vechi, crăpat tot, de şalupă. 

Mai găsiră scânduri de lăzi, capete de bârne, 
plutitoare de la plase pescăreşti. Iată şi un oberlicht, o 
frântură din pupa unei şalupe, cu litere pe jumătate 
şterse, un spătar de scaun şi chiar o tavă de lemn 
sculptată, cu inscripţia: 

„Mănâncă numai pâine şi sare, dar adevărul 
rosteşte-l tare”. 

Câte şi mai câte a adus marea în decursul anilor! 

Când, încărcaţi cu lemne, se întoarseră la tabără, 
printre nori se lărgeau petice albastre de cer. Soarele se 
arătă timid pentru o clipă şi se retrase iarăşi după un 
nor. 

Valerka aduse primii peşti pescuiți: câțiva guvizi 
anemici şi un crap destul de mare. Iura îl examina: 

— E chiar crapul pe care l-am urmărit atunci cu 
arbaleta! strigă el. 

— Ţi-ai recunoscut prietenul? râse Rita şi luând 
crapul se apucă să-l curețe. 

Norul alunecă de pe soare. Iura deşurubă obiectivul 
aparatului de fotografiat şi, ţinându-l ca pe o lupă, 
aprinse câteva fibre de cânepă smulse dintr-o frânghie. 
După ce suflă cu multă energie, luară foc şi aşchiile de 
lemn. În vâlcea pâlpâi în sfârşit focul, trosnind prietenos. 

— Cu voi nu piere omul, zâmbi Valea. 

Ea turnă în oală apă din butoiaş. 

— Stop! interveni Nikolai. Ai turnat prea mult. Fără 
să ţină seama de protestele Valiei, el adăugă la apa dulce 


puţină apă de mare. 

— În primul rând faci economie de apă de băut, 
spuse el. În al doilea rând, n-avem sare, iar apa de mare 
e sărată. Mâncăm peştele fiert - satură mai bine şi nu 
provoacă sete, iar apa o bem fierbinte - asta potoleşte şi 
mai bine setea. 

Ascuţindu-şi cuţitele de nişte pietre plate, băieţii 
tăiară dintr-o plutitoare de plase pescăreşti cinci obiecte 
semănând mai mult sau mai puţin cu lingurile. 

Mâncară cu multă poftă. 

— În viaţa mea n-am mâncat o ciorbă de peşte aşa 
de gustoasă! mărturisi Rita. Mi-e şi ruşine: nu mănânc, ci 
înfulec... 

După masă li se făcu somn: noaptea nedormită, 
plină de nelinişte, îşi spunea cuvântul. 

— Toată lumea la culcare! dădu Nikolai dispoziţie. 
Eu mai stau, nu mi-e somn. 

Rămase multă vreme lângă foc, singur, aruncând 
mereu scânduri pe jar. Alături moţăia Rex. 

Nikolai era bucuros că fetele nu manifestau 
nelinişte, că aveau deplină încredere în el şi în Iura. Dar 
îşi dădea bine seama că nu poate conta prea mult pe 
ajutor din afară: e foarte puţin probabil ca cineva să 
viziteze această mică insulă. Trebuia să găsească o 
soluţie... 

În liniştea ce domnea peste insulă, vuietul valurilor 
răsuna surd. La apus cerul înseninat se scălda în aurul 
portocaliu al asfinţitului. 

Trebuia să găsească o soluţie... 

Aţipi. Şi deodată, auzind un foşnet, deschise ochii. 
Rita ieşi din cort, căscă şi se aşeză lângă el. 

— Kolea, spuse ea lăsând să i se scurgă nisip printre 
degete, ne-am împotmolit aici pentru mult timp? Trebuie 
să-mi spui. E important... 

— Nu ştiu. O să găsim ceva... îţi pare rău că ai 
plecat cu noi? întrebă el după un răstimp. 

— Nu. Dar trebuie să mă întorc cât mai repede în 


oraş. 

— O să găsim noi ceva, repetă el. Nu există situaţii 
fără ieşire. 

— Te rog să găseşti. Rita îi zâmbi. 

Seara, Valerka puse aparatul. Apoi cântară în cor. 
Tăvălindu-se de râs, învăţară un cântec al papuaşilor, 
potrivit împrejurărilor, pe care Nikolai îl găsise la 
Mikluho-Maklai. Textul cam monoton al cântecului reda 
tehnica de preparare a hranei din miezul palmierului 
sagotier. Iura dirija şi toţi cântau ţinându-se de mâini şi 
dănţuind în jurul focului: 

Bam, bam, marare. 

Marare, tamole. 

Mara, mara, marare. 

Bam, bam, marare. 

Rex schelălăia conştiincios, cu botul ridicat. Lui îi 
era indiferent ce se cântă. Era un câine bun, politicos. 

Sstabiliră cine să facă de gardă în timpul nopţii - 
câte două ore fiecare. Cel ce rămânea de veghe trebuia 
să întreţină focul de semnalizare pe creasta dunei. 

lura se oferi să facă de gardă cel dintâi. Valea se 
aşeză alături de el. Reflexele focului jucau pe feţele lor. 

— Te mai doare capul? întrebă Valea. 

— Foarte puţin. 

— Când te gândeşti că dacă n-ar fi fost Kolea... 
Tăcând apoi, se apropie mai mult de el. Iura o cuprinse 
după umeri. 

Focul - licurici singuratic în noaptea nemărginită, 
(ar lângă foc numai ei doi. Singuri în lumea întreagă... 

— Valea, ştii ceva?... rosti lura cu o voce pe care ea 
nu i-o cunoscuse. Hai să ne căsătorim. 

El nu simţi că tot sângele îi năvălise în obraz. Din 
foc, pocnind, săreau scântei. Iura se aplecă şi aruncă în 
flăcări o bucată de scândură. 

Valea râse încetişor: 

— Mai întâi să scăpăm de aici... 

— Deci eşti de acord? 


Ea îl sărută în grabă şi se ridică. 

— Noapte bună, lurik. 

Şi porni spre cort, prin întuneric, zâmbind fericită. 
Ziua a doua 

Dimineaţă splendidă. Nici urmă de furtuna din ajun. 
Marea albastră şi lină, fără nicio încreţitură. Pe cerul 
albastru pluteau, rare, pânzele albe ale norilor. 

Mai întâi se trezi Valerka. Îşi luă lanseta şi, fluierând 
cântecul din ajun, porni la pescuit. Valerka era mulţumit 
de aventură şi gusta anticipat plăcerea cu care o va 
povesti prietenilor din oraş. 

Apoi din cort ieşiră Iura şi Nikolai. O luară pe banc 
către „Mekong” şi, după ce-l examinară cu minuţiozitate, 
se convinseră că singuri, cu forţele de care dispuneau, 
nu vor izbuti să astupe spărtura şi să scoată iahtul dintre 
stânci. Ca să-l remorcheze până la iaht-club va fi nevoie 
de două pontoane şi un cuter. 

Se întoarseră la țărm. Nikolai cercetă minuţios 
orizontul cu binoclul. 

— Ia uită-te acolo. li dădu lui Iura binoclul, în lentile 
se contura un desen haşurat, parcă trasat cu tuş pe 
mătasea albastră a cerului. Era vârful unei turle de foraj. 

fi Rotunjimea globului pământesc permite 
observatorului dare stă la țărm - pe timp senin, 
bineînțeles - să vadă orice obiectiv în întregime până la o 
distanță de aproape două mile şi jumătate. Partea sondei 
ascunsă după orizont împreună cu baza avea o înălţime 
de aproape patruzeci de metri: deci, de pe suprafaţa 
mării ea putea fi văzută de la treisprezece mile. 
Treisprezece mile, plus încă două şi jumătate - 
cincisprezece mile de mare deschisă despărţeau sonda 
de observatorii noştri. 

Iura dădu fuga în cort după hartă şi busolă. După ce 
orientă harta, se convinse că au în faţă una din sondele 
de explorare situate pe mare lângă insula Broaştelor 
Ţestoase. 

— Da, am calculat bine, constată el. Ne aflăm pe 


insula Ipatia. În linie dreaptă spre insula Broaştelor 
Ţestoase ai vreo cincisprezece mile. Punct de orientare 
există - sonda. Să pornim înot. Ce zici? Riscăm? 

— Nu. E departe şi curentul e contrar... Uite ce e: să 
construim o plută. 

— O plută? 

— Da. O plută cu pânză şi derivor mobil, în genul lui 
„Kon-Tiki”. Aşteptăm o zi când vântul bate dinspre sud - 
când bate din nord nici pomeneală să putem merge cu 
vânt strâns! - şi în vreo opt ore ajungem la insulă. Iar 
acolo, dacă lucrează geologii, au staţie de radio: 
comunicăm să trimită o şalupă de la iaht-club. 

— Dar dacă nu sunt geologi? 

«— Mergem mai departe, de la o insulă la alta. 
Trebuie să dăm de cineva. 

— Bine, se arătă de acord Iura. Fie şi cu pluta. 
Începem chiar azi. Ai văzut bârnele de pe banc? 

— Le-am văzut, dar ne mai trebuie. Şi încă ceva, 
Iura. Niciun cuvânt femeilor despre gravitatea situaţiei. 
Ne situăm pe următoarea poziţie: n-am suferit un 
naufragiu în mijlocul Oceanului Pacific, ci pe Marea 
Caspică, la zece mile de cea mai apropiată exploatare 
petroliferă... 

— Nu e mai plăcut să te îneci în Caspică decât în 

Pacific, dar fie, să fim veseli! 

După ce mâncară, robinsonii noştri porniră să facă 
turul insulei, ca să exploreze noile lor posesiuni şi să 
unite material pentru plută. 

În echipa desculţă a „Mekong”-ului doar Valea era 
încălţată: în piciorul drept avea sandaua salvată, iar în 
cel stâng pantoful lui Valerka. Păşea calm pe prundişul 
plajei, în timp ce robinsonii ceilalţi se împiedicau din 
neobişnuinţă de sfărâmăturile de gresie. A 

Malul nordic al insulei era bogat în plaur. În mâzga 
plaurului se puteau găsi şi bârne smulse din furtuni de 
pe vase, unele aveau şi scoabe de fixare. Băieţii 
rostogoliră pe mal, cât mai sus, bârnele bune pentru 


plută. 

După vreo cinci sute de metri malul, din ce în ce mai 
abrupt, cotea spre sud. Aici apa era albastră-cenuşie şi în 
ea bolboroseau, spărgându-se la suprafaţă, băşici mari 
de gaze. 

— Încă un grifon! exclamă Valea. 

P — Uite-l şi pe frate-său, pe uscat, adăugă Nikolai. 
Într-adevăr, pe mal, la vreo zece metri de apă, ceva 
fierbea şi pufăia. Vârful unei moviliţe mocirloase era 
acoperit de noroi cald, semilichid, care se scurgea încet 
la vale. Din când în când, în vârful moviliţei se forma şi 
plesnea cu zgomot câte o băşică de noroi. 

Nikolai se apropie de crater, îşi scoase cămaşa şi o 
umplu cu humă cenuşie, groasă. 

— Ce faceţi, Nikolai Sergheevici? întrebă Valerka. 

— Iau pământ pentru sobă. 

— Dar strici cămaşa, spuse Rita. 

— Dimpotrivă. Această humă e bună pentru spălat, 
în loc de săpun. 

— N-aş fi crezut niciodată... 

Spre sud ţărmul era tot mai abrupt, râpos, mărginit 
de o fâşie îngustă de plajă. Prundiş mărunt, grohotiş. 
Nisip nu era de loc aici. 

— Ce bun loc pentru acostare, observă Nikolai când 
ajunseră la un mic golf, spre sudul insulei. Ia uitaţi-vă, 
apa e adâncă de la mal. Te poţi apropia oricât. 

— Aici se şi acostează, confirmă Valerka, arătând o 
ţeavă bătută în prundişul de pe mal. 

Tinerii ingineri examinară ţeava şi descoperiră pe ea 
semnul Uzinei de ţevi din oraşul lor şi o serie de cifre 
uşor de înţeles pentru ei: dimensiunea, numărul şarjei, 
marca oţelului şi anul de fabricaţie. 

— E de anul trecut! exclamă Iura. 

— Înseamnă că vin des geologii. Altfel nu băteau 
ţeava să aibă de ce lega vasul. Nikolai se uită la Rita. Am 
spus doar că n-o să rămânem multă vreme aici. 


— Şi pluta? N-o mai construim? întrebă Valerka. 

— Ba da. Pentru orice eventualitate. 

Cercetarea insulei nu le răpi mult timp: lungimea 
întregului țărm nu depăşea trei kilometri. 

— Şi acum, tovarăşi, la lucru, porunci Nikolai când 
echipajul de pe „Mekong” se înapoie în tabără. Valerka, 
ia-ţi lanseta şi du-te la pescuit. Iura, hai să cărăm 
bârnele. 

Cu ajutorul fetelor, Iura şi Nikolai rostogoliră în apă 
bârnele găsite pe malul nordic, le legară cu frânghii şi le 
remorcară la edec, până în dreptul taberei. Pe drum, 
Nikolai mai luă o scurtătură pe jumătate putrezită şi 
acoperită cu un strat gros de sare. 

— La ce-ţi trebuie putreziciunea asta? întrebă Valea. 

— Ai să vezi tu. 

După o baie făcută în grabă, băieţii zidiră chiar în 
vigvam o sobă din bucăţi de gresie şi o lipiră cu humă 
vulcanică. 

— Focul în aer liber este desigur mai romantic, 
spunea lura, dar are randament prost şi înghite multe 
lemne. La urma urmei, nu suntem oameni primitivi... 

Valerka aduse peşte proaspăt prins. Rex alerga în 
Urma lui, mirosind cu interes cozile peştilor, ce se târau 
pe pietriş. 

Până să fiarbă ciorba, Iura făcu un fitil din funie 
scămoşată şi-l vâri într-o cutie de conserve goală în care 
turnă untdelemn. Apropie un tăciune şi fitilul se aprinse 
cu o mică flacără. 

— Pentru timp de ceaţă, explică Iura. Lasă-l să ardă, 
ca să nu consumăm lemne în zadar. 

— Dar şi la untdelemn trebuie să facem economie, 
obiectă Valea. 

— Opaiţul nu consumă mult. Apropo, tovarăşi, voi 
cunoaşteţi istoria untdelemnului? 

— Povestiţi-ne, Iuri Timofeevici, îl rugă Valerka. 

Iura se tolăni pe nisip şi începu cu savoare: 

— Floarea-soarelui, din care se scoate uleiul, e 


originară din anticul Peru. Peruvienii au numit-o aşa: 
floarea-soarelui. 

— Nu cumva incaşii mâncau seminţe? râse Valea. 

— Dimpotrivă, ar fi socotit acest lucru un sacrilegiu. 
Ei se închinau florii divine, care se uită întotdeauna în 
ochii soarelui. Apoi Peru a fost cucerit de spanioli. 
împreună cu aurul, spaniolii au adus în Europa şi floarea 
de aur. În Rusia floarea-soarelui a fost adusă din Olanda 
de Petru cel Mare. Era plantată în grădini pentru 
frumuseţea ei. Mai târziu oamenii au descoperit că 
seminţele prăjite de floarea-soarelui favorizează discuţii 
calme, pornite din suflet... Iura se însufleţi. Această 
minunată delicatesă a început a constitui deliciile serilor 
de vară. Iar în o mie opt sute treizeci şi cinci, ţăranului 
Bocikariov din Voronej i-a dat prin minte să scoată ulei 
din floarea-soarelui. A pus seminţe la presă şi a scos un 
ulei minunat, auriu ca soarele, bun şi pentru hrană şi 
pentru prepararea săpunului ori coloranților... 

— De unde ştii tu toate astea? întrebă Valea mirată. 

— Cum de unde? Umblu prin viaţă cu ochii deschişi, 
asta e, răspunse lura cu mândrie şi se întoarse de pe 
burtă pe spate. 

Adevărul era că de curând, ocupându-se de mase 
plastice, citise, din imboldul şi la insistenţele lui 
Koltuhov, câteva cărţi despre uleiuri şi răşini naturale. 
Dar ce importanţă are asta? 

Între timp Nikolai puse pe foc bucata de lemn 
putrezit, apoi strânse cenuşa într-o cutie de conserve 
goală. După ce o gustă, dădu din cap satisfăcut şi aruncă 
o priză de cenuşă în oala cu ciorba de peşte aproape 
gata. 

— Ce-ai făcut?! strigă Valea îngrozită. Ţi-ai pierdut 
minţile! 

— Crezi? la gustă şi tu. Nikolai îi întinse cutia de 
conserve. 

— Cum o să gust porcăria asta? 

Rita îşi vâri degetul în cutie, îl atinse cu limba şi 


exclamă cu uimire: 

— Sare! 

— Şi de data asta tot Mikluho-Maklai m-a ajutat, 
vorbi Nikolai cu seriozitate. El scrie că în Noua Guinee 
se mănâncă cenuşa lemnului care a stat multă vreme în 
apă de mare. 

— Şi eu l-am citit pe Maklai, dar n-am reţinut... Rita 
râse. Da, cu voi nu piere omul... 

După masă primi fiecare porţia de apă fiartă. Numai 
lui Rex îi turnară, ca de obicei, apă din butoiaş. Dar 
câinele nu bău. El se întinse la umbra cortului şi-şi 
scoase limba pe labele dinainte. 

Iura şi Nikolai se uitară unul la altul. 

— Ce-o fi cu el, Kolka? N-a băut nimic nici azi 
dimineaţă... 

— Să nu turbeze! se nelinişti Valea. Ce facem 
atunci? 

Nikolai se întoarse către Rita: 

— Nu vrei să te uiţi la el puţin? Ca biolog te pricepi, 
oricum. 

Rita îl chemă pe Rex, îi luă capul cu ambele mâini, îi 
examină minuţios ochii şi botul, îi căscă gura. 

— N-are nimic. E sănătos tun. Vâri câinele cu botul 
în cutie. Bea, Rex. Hai, te rog. 

Dar Rex se eliberă încetişor şi fugi. 

— Asta nu-mi place, spuse Iura. Pe unde-mi tot 
aleargă? Mă duc să văd. 

Se luă după Rex, spre mijlocul insulei. Ceilalţi 
robinsoni îl urmară. Urcară pe o movilă şi de acolo zăriră 
încă un grifon. La poalele lui creştea o iarbă cafenie, 
plicticoasă. În apropiere, între coline scunde şi paralele, 
sclipeau băltoace de apă. Într-acolo se îndrepta Rex. 

— Va să zică asta e! Nu-i place apa din butoiaş, că 
nu-i proaspătă. Se vede că încă de dimineaţă a 
descoperit izvorul. la să văd, e bună?... lura se apropie 
de prima băltoacă şi luă în palmă puţină apă. 


Valea se repezi la el: 

— Să nu bei! 

— E apă curată, Valentina. Iese din grifon împreună 
cu argila şi se filtrează prin prundiş. O, cel mai înţelept 
dintre câini! Respectabile Rex! Dă-mi voie să te felicit! 

Rex întinse laba plin de demnitate. 

— Ce mai robinsotii! continuă lura. Am dat o raită 
pe țărm şi gata. Iar aici în mijloc, la doi paşi, aveam apă 
proaspătă. Bine cel puţin că raţionează Rex pentru noi. 

Robinsonii ocoliră grifonul şi ieşiră pe o colină de 
unde se zărea micul golf albastru cu ţeava de acostare. 
Şi deodată văzură în faţa lor o cupolă de beton armat, ce 
ieşea din lutul cenuşiu. Alături se înălța - nu prea sus - 
gura unui ventilator tot din beton, acoperit cu zăbrele de 
fier. De cealaltă parte a cupolei, din pământ leşea o ţeavă 
acoperită cu zgură. 

Nikolai pipăi suprafaţa ei zgrunţuroasă: 

— Parcă ar fi ţeava de eşapament a unui motor. 

O adâncitură săpată în panta colinei ducea la o uşă 
masivă de oţel. Uşa era închisă cu un lacăt mare, 
înfăşurat într-o cârpă îmbibată cu ulei. De orificiile 
zăvorului atârna o sfoară plumbuită. 

— E o chestie serioasă, spuse Iura, cercetând 
sigiliul. Tare aş vrea să ştiu ce înseamnă toate astea... 

— Ia uitaţi-vă la Rex! exclamă Rita. De ce e atât de 
agitat? 

Câinele se învârtea pe lângă uşă, adulmecând 
nisipul, şi mârâia încetişor. Pe urmă fugi mai deoparte şi 
începu să scormonească pietrişul cu labele. 

— Cupola pare să fie de cazemată, rosti îngândurat 
Nikolai. O fi fost aici un post antiaerian în timpul 
războiului, şi acum cazemata a fost amenajată pentru 
altceva... Vreun depozit poate... 

— Veniţi încoace! strigă de sus Valerka. E un apa -, 
rat radar aici! 

Într-adevăr, la vreo douăzeci de metri de cupolă, 
dintr-o mică adâncitură ieşea un grilaj metalic - un 


segment de sferă cu marginile teşite. Grilajul era montat 
pe o ţeavă telescopică - se vedea bine că poate fi ridicat 
în sus dinăuntru. 

— Nu prea seamănă a locator, spuse Nikolai, 
atingând grilajul. Nu se roteşte. Poate fi doar înălţat şi 
coborât. 

— S-o ştergem de aici, fraţilor, glumi Iura. Aici e 
ceva secret. Nu-i de nasul nostru. 

— De ce tot mârâie câinele? Rex, vino aici!... îl 
chemă Rita. Hai, linişteşte-te. Să mergem acasă, cuţule. 

Se întoarseră în tabără. Până seara tinerii discutară 
cum e mai bine să construiască pluta - se contraziceau, 
desenau cu aşchii pe nisip. 

După cină aprinseră focul de semnalizare şi se 
aşezară în jurul lui. Le şi intraseră în obicei aceste 
discuţii de seară în jurul focului. Valerka aduse în găleata 
de pânză apă din mare pentru spălarea a ceea ce femeile 
numeau „vesela noastră”. El mai ducea pe umăr o bucată 
dintr-o veche vâslă găsită pe mal. 

— Scutul zvârlit-ai, străine, şi-acum porţi pe umăr 
lopata? întrebă Iura, imitând şcoală declamatorie a lui 
Suren Kocearian. 

— Nu e lopată, e o vâslă, răspunse Valerik 
nedumerit. 

— Ba nu-i nici vâslă, nici lopată, e Homer, rosti Iura 
cu emfază. Când ne-om întoarce în oraş, ţi-l dau să-l 
citeşti. Merită bătrânul să-l cunoşti. 

— Ia te uită la el! A memorat un vers din „Odiseea” 
şi se laudă! îl tachină Valea, clătind oala. 

— O strofă, eu? În ochii lui Iura apărură sclipiri de 
vânător. Tovarăşe filolog, îmi permiteţi să vă pun o mică 
întrebare pe o temă clasică? 

— Şi o sută. 

Făcându-i lui Nikolai cu ochiul, Iura rosti rar şi puţin 
nazal: 

— Atunci fii bună şi spune-mi cum este oglindită în 
„Odiseea” problema tratamentului termic al oţelului de 


scule? 

— Ce idee! Valea se uită nedumerită la Iura. Cum o 
să existe la Homer aşa ceva? 

— Aha, nu există?! Iura era încântat. Ai să vezi că 
există. la adu-ţi aminte de pasajul unde Odiseu înfige în 
ochiul ciclopului Polifem o ţeapă încinsă. Ce spune 
Homer acolo: 

Cum făurarul când face-ttn baltag ori vreo altă 
unealta Fieru-nroşit, scos din vatră, cu grabă-l scufundă 
în apă şi ca să fie baltagul mai tare, să sfârâie-l lasă. 

Astfel şi ochiul străpuns de-ascuţişul încins sfârâit- 
a... 

Câteva clipe domni tăcerea. Valea ştergea supărată 
oala cu o bucată din cămaşa ruptă a lui Iura. 

— Să te mai întreb altceva? se informă lura cu 
drăgălăşenie. 

— Întreabă. 

— Stai, Iura, acum e rândul meu, interveni Nikolai. 
Valentina, ţii bine minte „Suflete moarte”? 

— Desigur. De data asta vocea fetei sună mai puţin 
sigură. 

— Atunci  răspunde-mice spune Gogol despre 
metodele de protecţie a construcțiilor împotriva 
coroziunii? 

— Eu am recitit de curând „Suflete moarte”, dar nu- 
mi amintesc de aşa ceva, interveni Rita zâmbind. 

— Nu vezi ce scormonesc? Valea îşi încruntase 
fruntea de încordare. 

— În volumul doi, preciza Nikolai. Cicikov merge la 
generalul Betrişcev. Ei? 

— În orice caz nu-i nimic despre coroziune acolo. 

— Ba da. Ţii minte că Gogol descrie frontonul lucrat 
în fier al casei generalului... Frontonul se sprijinea pe un 
ştiu câte coloane corintice? Ei, şi mai departe scrie 
textual: „Pretutindeni mirosea a vopsele de ulei, care 
înnoiesc totul şi nu lasă, nimic să îmbătrânească”. Ce-i 
asta, nu-i protecţie împotriva coroziunii? 


— Astea nu mai sunt întrebări, declară Valea. 

— De ce nu? ripostă Nikolai. Noi citim cărţile altfel 
decât ceilalţi. Tu, de pildă, urmăreşti psihologia sau mai 
ştiu eu ce frământări sufleteşti, iar noi citim inginereşte, 
dând atenţie detaliilor. 

— Ia stai, încă o întrebare! Iura se înveseli. „Evgheni 
Oneghin”... Ştie toată lumea, nu? Vă întreb: ce-a spus 
Puşkin despre reparaţiile curente în transporturi? Şi care 
socoteşte el a fi cauza ieşirii din uz a mijloacelor de 
transport? _ 

Valea căzu din nou pe gânduri. Işi mişca buzele, 
reamintindu-şi versurile lui Puşkin. lura era încântat. 
Prinsese în palmă ceafa lui Rex împreună cu urechile şi-l 
scutura, repetând: 

— Nu cunoşti clasicii, neam de câine! îţi arăt cu ţie! 
Rex scâncea de plăcere. 

— Puşkin n-a scris despre transporturi, spuse 
Valerka fără curaj. Mai mult despre dragoste... 

— Puşkin a scris despre toate, i-o tăie Iura. Hai, nu 
vă mai chinuiţi. Acolo unde Tatiana pleacă spre 
Moscova... Vă recit eu: 

Pe când, din sat veniţi, ciclopii în fața unui foc s-au 
pus Sd-ndrepte cu ciocanul rus Produsul şubred al 
Evropii. 

Blagoslovind şi roţi şi zări. 

Și gropile acestei ţări... 

Valerka izbucni în râs: 

— Trei la zero pentru „Institutul de cercetări 
ştiinţifice Transneft”! 

— lurik, întrebă la rândul ci Valea, cu o voce 
neaşteptat de  duioasă. Aminteşte-mi, te rog, în 
„Oneghin”: „Iubirii toţi suntem supuşi”... şi mai departe? 

— Mai departe? 

Iubirea-i binefăcătoare şi tinereții dă puteri... 

Începu Iura fără să se gândească şi deodată se opri. 

— Aha» te-am prins 1 strigă Valea cu bucurie. Aşa se 


cântă în operă, dar la Puşkin e cu totul altfel: 

hbirea nicio vârstă n-are Dar, tinereții dând puteri. 

Cu-amnt e binefăcătoare la ploaia caldei primăveri... 

— Ştiu eu asta, se fâstâci Iura. Am spus-o maşinal. 
Mi-a scăpat de pe limbă... 

— Ai pierdut, Iura, ai pierdut! Rita bătu din palme. 
Gata, nu te mai justifica. 

— Ai căzut în cursă, atotştiutorule lăudăros! o 
secundă Valea. 

Concursul literar continuă până aproape de miezul 
nopţii. Era interesant şi plăcut să discuţi şi să-ţi 
aminteşti de cărţile citite, în jurul focului de semnalizare 
pe o insulă pustie, şi să priveşti cum din foc izbucnesc 
scântei de aur în imensul cer negru, în timp ce de sus se 
desprind ca răspuns stele căzătoare... 

Rex şedea şi el lângă foc. Etica de câine nu-i 
îngăduia să doarmă în timp ce oamenii stau şi discută cu 
însufleţire. Dar îi era al naibii de somn. Uneori capul îi 
cădea pe labe, dar şi-l ridica deîndată, smucindu-l, căsca 
şi se întindea, holbându-şi din toate puterile ochii ce i se 
închideau. 

În sfârşit oamenii se potoliră şi intrară în cort să 
doarmă. Rex mai auzi doar cum Nikolai îi spuse încet lui 
Iura: 

— E tare încurcată situaţia pe insuliţa noastră... 

CAPITOLUL. VI 

În care apariţia onor vizitatori neaşteptaţi pune 
capăt robinsonadei 

Până la urma am hotărât să-i pândesc pe sălbatici 
când debarca pe insula, lăsând restul în seama 
întâmplării şi a raţionamentelor ce-mi vor fi sugerate de 
împrejurări. 

D. DEFOE: „Aventurile lui Robinson Crusoe, 
marinar din York*» 

Trecu o săptămână. Niciun nor nu apărea pe cer 
dealiipra insulei Ipatia şi - vai! - împrejur marea era 
frustie. Niciun fumuleţ, nicio pânză pe întinderea 


albasru. Căpitanul Poţapkin nu se despărţea de binoclu. 
îl 

Surta atârnat de gât ori îl punea alături, pe nisip, cât 
în? lucra la construirea plutei. Nikolai urca mereu pe 
colină şi cerceta orizontul cu binoclul. 

Până noaptea târziu rămâneau lângă focul de 
semnalizare. 

Se părea că acolo, pe Pământul mare, oamenii au 
uitat cu totul de existenţa arhipelagului... 

Intre timp, pe insulă viaţa îşi urma cursul. Traiul de 
robinsoni fusese temeinic organizat. 

Dimineaţa începea cu gimnastica de înviorare. 
Valerka repeta în grabă exerciţiile din „gimnastica prin 
radio”, Valea le executa după calendarul femeii, Nikolai 
după sistemul Anohin, iar lura, credincios sistemului 
„hatha-ioga”, îşi încrucişa picioarele cu talpa în sus, pe 
coapse, şi-şi lăsa tot mai mult capul pe spate. Spre 
uimirea tuturor, se constată că şi Rita este partizana 
gimnasticii indiene. E adevărat însă că între ea şi Iura 
era o mare diferenţă: trupul suplu al Ritei se întindea şi 
se îndoia ca guma. După ce făcea un dificil complex de 
exerciţii, ea se culca pe nisip şi-şi relaxa pe deplin 
muşchii - asta era „savasana”, „poziţia corpului mort”. 

— Unde ai învăţat gimnastica indiană? o întrebă Iura 
când o văzu pe Rita făcându-şi pentru întâia oară 
exerciţiile. 

— Tata m-a deprins de când eram mică, răspunse ea. 
Cred că în familia noastră asta se trage de la Feodor 
Matveev, strămoşul meu îndepărtat. Doar a fost însurat 
cu o hindusă. 

— Da, da, da, mi-aduc aminte! strigă Iura. Incă din 
copilărie ne uimeai pe toți din curte prin figuri dintr- 
astea: îţi sugeai burta până la şira spinării, ţii minte? 
Numai că pe atunci nu ştiam că asta se numeşte 
„hathaioga”. 

— Denumirea şi eu am aflat-o abia de curând, când 


revistele au început să scrie despre yoga. 

— Nu cumva te-ai ocupat întâmplător şi de 
„ragiaioga”? întrebă Nikolai. 

— Ăsta-i misticism, ridică Rita din umeri. 

— Eu însă am cunoscut un caraghios, continuă 
Nikolai cu tonul cel mai serios cu putinţă, a cărui 
ocupaţie preferată era „ragia-ioga”. Şi ar fi atins în acest 
domeniu o înaltă măiestrie, dacă n-ar fi fost sedus cu o 
bucată de cârnat. 

— Termină, bombăni Iura. 

— A! va să zică tu eşti acela, lura? Rita izbucni în 
râs. Şi unde voiai să ajungi cu „ragia-ioga”? 

Zâmbind stânjenit, Iura făcu un gest cu mâna-i 
lungă: 

— O etapă depăşită... 

— Şi zi, te-au lecuit de ea cu cârnatul? Rita râdea cu 
poftă. Mi-am amintit de însemnările lui Humboldt. Nu le- 
ai citit? Să le citeşti neapărat. La Astrahan, într-o locantă 
a văzut un fachir. Acest fachir nu se mişcase din loc de 
câţiva ani, dar primea bucuros în dar o priză de tabac. 

Valerka hohoti de râs. Iura îl ameninţă cu degetul. 
Laborantul, căruia îi plăcea să râdă, izbucni şi mai tare. 

— Tut-un! oftă Nikolai. 

Dimineaţa, după ciorba de peşte şi apa fiartă cu 
pesmeţi, robinsonii se apucau de lucru. 

Din cauza grosimii diferite a bârnelor şi lipsei de 
experienţă a constructorilor, treaba mergea cam încet. 
După multe discuţii şi mari eforturi reuşiră să aleagă 
bârnele şi să le lege trainic după toate regulile: cablul 
lega două bârne alăturate, trecea peste grinda 
transversală şi era fixat cu ajutorul unei pene de lemn, 
înfiptă între grinda transversală şi bârne. Mai multă 
bătaie de cap le dădeau derivoarele mobile, pe care le 
ciopleau din bucăţi de scânduri. 

Drept catarg al plutei servea arborele iahtului, fixat 
cu şarturile şi ancorat cu straiul. În partea dinspre pupa, 
dintr-un fund de scaun şi două prăjini lungi - găsite toate 


printre alte daruri ale mării - confecţionară cârmă. 

De dimineaţa până seara, „pe şantier” răsunau 
loviturile de topor, ţiuitul bonf aerului şi cântece. 

La cererea femeilor, Valerka începu să le instruiască 
în tehnica pescuitului cu lanseta. Rita îşi însuşi repede 
această artă necomplicată. 

— Tot voiam să te întreb, Valerik, spuse ea într-o zi 
aruncând lanseta de pe o stâncă. Ţii minte, încă înainte 
de plecare, Kolea mi-a spus că ar trebui să te cunosc. 
Dar nu pot să-mi amintesc unde te-am mai văzut. 

Valerka roşi tot. 

— Nu smuci! mormăi el. Sperii peştele... Şi deodată 
adăugă cu hotărâre: Pe bulevard... Vara trecută... Iar noi 
neiam aşezat alături... Ce mai, ne-am legat de 
dumneata... 

Rita îl privi cu uimire: 

— Ah! Dumneata erai? râse ea. Ei, nu-i nimic. Ce-a 
fost, a fost. Să uităm. 

Dar amintindu-şi de seara aceea îndepărtată, Rita se 
întristă. Căzu pe gânduri. 

Când ajunseră la echiparea plutei, Iura începu să le 
înveţe pe fete, cum spunea el, nobila meserie de 
navigator. Ele deprinseră destul de repede să facă n- 
oduri şi să matiseze. Valea se miră - când Iura îi arăta 
cum să lege nodul: 

— Aşa simplu? Eu credeam că nodurile marinăreşti 
le faci greu şi nu le mai poţi dezlega niciodată. 

— Dimpotrivă! S-au născut din dificila practică 
marinărească a flotei cu pânze, explică Iura. La nodul 
marinăresc se ţine seama de faptul că e făcut sau 
desfăcut de un om agăţat la mare înălţime, pe vânt sau 
zăpadă, în întuneric beznă. Pe lângă toate astea, uneori 
el are liberă o singură mână. 

— Mâine, copii, ne apucăm de cusut, spuse Nikolai. 
Pentru plută va trebui să refacem pânzele. 

— Asta-i uşor. Lăsaţi pe noi: cusutul e treabă de 
femeie, observă Rita. 


Iura se uită la ea mijindu-şi ochii: 

— Ştii ce spune Menti când cineva prinde prost un 
petec pe pânză? 

— De unde să ştiu? 

— Spune... Dar să nu te superi... „Vai de capul tău! 
O babă şi tot ştie să coasă!” 

Peştele se prindea bine. Pentru orice eventualitate, 
făceau şi provizii, punându-l la uscat, pe frânghii. Soare 
şi vânt - iată tot ce trebuie pentru prepararea acestei 
străvechi forme de conservă. Preparară şi peşte afumat. 
Pentru asta construiră din pietre un fel de horn în care 
ardeau aşchii şi alge de mare care fac mult fum. 

Dar să te hrăneşti numai cu peşte... 

— E sănătos, copii, spunea Rita, văzând cum aruncă 
Iura peştele abia început. Are mult fosfor, iar fosforul e 
bun pentru creier. 

— Cel mai bun peşte e salamul, oftă Iura. 

Ca să mai schimbe gustul fierturii de peşte, ajunsă 
de nesuferit, încercară să pună în ea nişte alge ce 
creşteau din belşug pe bancurile de nisip; unele din ele 
erau relativ comestibile. 

De altfel, hotărâseră să se limiteze doar la 
recunoaşterea acestei posibilităţi. In schimb iarba de 
mare se dovedi bună la altceva: o strânseră, o spălară, o 
uscară la soare, şi-şi puseră toţi în cort aşternuturi moi. 

Vegetaţia de pe insulă nu era bună de nimic. lar în 
numeroasele cuiburi de pescăruşi tupilate în iarba aspră 
ce creştea pe pantele marelui grifon, robinsonii noştri nu 
găsiră niciun ou: nu era sezonul. 

Intr-o zi Valerka, radiind de mulţumire, aduse de pe 
malul apusean o broască ţestoasă nu prea mare, cam de 
vreo treizeci centimetri în diametru. Carapacea ei se 
dovedi neobişnuit de tare - abia o desfăcură - după 
aceea însă mâncară cu multă plăcere şi pe săturate supă 
de broască ţestoasă. 

Şi lui Rex i se făcuse lehamite de atâta peşte. 
Hoinărea toată ziua prin insulă şi vâna şopârle sau şerpi 


de apă - în bună parte din interes sportiv. Fiind un câine 
bine crescut, el aducea mereu în dinţi câte o şopârlă, de 
pildă, şi o depunea în faţa lui Iura. 

— la de aci porcăria asta! mai repede! ţipa Valea. 

Şi Rex privea cu nedumerire şi tristeţe cum şopârla, 
apucată de coadă, cădea plescăind în mare. 

Uneori Rex se învârtea în preajma cupolei de beton 
armat şi scormonea pietrişul cu labele - totdeauna într- 
unul şi acelaşi loc. Intrigaţi de comportarea ciudată a 
câinelui, Nikolai şi Iura adânciră groapa săpată de Rex. 

u aproape un metru, descoperiră în solul argilos un 
cadavru de câine. 

— Ia te uită! Iura scoase un fluierat. Câinele a fost 
disecat! 

— Insulă nelocuită... şi disecţie pe câine, se minună 
Nikolai. Tare aş vrea să ştiu cine face experienţe aici... 

Lărgind puţin groapa, se convinseră că acolo mai 
sunt îngropaţi şi alţi câini. Rex ba mârâia, ba scheuna 
jalnic, vârându-se în picioarele lui Iura. Umplură groapa 
la loc l o bătătoriră. 

Când Nikolai, întors în tabără, povesti despre 
strania Jor descoperire, Rita se cam schimbă la faţă. 

— Experienţe pe câini? mai întrebă ea o dată. 

Toată ziua aceea Rita nu scoase o vorbă. Iar seara, 
când rămase singură cu Nikolai lângă foc, îi spuse: 

— Nu mai pot. Trebuie să ajung în oraş. 

— Pluta e gata, încercă Nikolai să o liniştească. 
Îndată ce avem vânt din sud... 

— Şi dacă n-avem vânt încă o săptămână? 

Nikolai nu răspunse. Ce putea să spună? Zilele erau 
liniştite, fără pic de vânt. Până şi focul ardea leneş, cu 
flăcările aproape neclintite... 

Niciodată, în toate aceste zile, Rita n-a pomenit 
numele lui Anatoli Petrovici. Dar Nikolai ştia că numai la 
el se gândeşte - cu îngrijorare. Şi acesta era adevărul. 
Nikolai se purta cu Rita camaradereşte, chiar puţin cam 


rigid, închipuindu-şi că reuşeşte să-şi ascundă astfel 
sentimentele fără speranţă. Dar nu era aşa. Atitudinea 
lui nu mai constituia de mult un secret pentru Rita. Işi 
dădea seama că s-a obişnuit cu el. În subconştient 
începea să se neliniştească atunci când Nikolai, cu 
masca şi labele de cauciuc, dispărea pentru multă vreme 
în apă. Culcată în cort, în „apartamentul femeilor”, cu 
ochii închişi, ea îşi închipuia cum Nikolai stă în clipa 
aceea pe culmea colinei, înalt, bronzat, nebărbierit de 
multă vreme, şi cercetează încet cu binoclul orizontul 
pustiu. 

Se simţea liniştită când îşi făcea de lucru în preajma 
ci, pregătind pânzele plutei ori cioplind, ca acum, un 
buştean. Liniştită şi totodată alarmată. 

La lumina roşie a focului, faţa lui Nikolai părea 
închisă, înstrăinată. Rita, se uită în jur cu tristeţe. 
Noapte, murmurul obişnuit al valurilor domoale... 

— Şi el făcea experienţe cu câini, adăugă ea încet. 

— Şi el?... Nikolai lăsă jos toporaşul „se uită o clipă 
la Rita, apoi îşi întoarse brusc privirea spre foc. li venise 
un gând straniu. Dar dacă... 

Rita se gândea şi ea la acelaşi „dacă”. Anatoli 
Petrovici pleca adeseori şi pentru multă vreme la un 
laborator secret, şi nu spunea niciodată unde se află 
laboratorul... 

Nikolai urmărea o flăcăruie alungită, leneşă: 

— Rita, mi-ai cerut să-mi dau cuvântul, şi vezi că tac. 
Dar e nedrept! Ar trebui să spunem totul. Să-i atragem 
pe amândoi în munca noastră comună. Sau cel puţin pe 
Anatoli Petrovici... 

Mult timp ea nu răspunse. 

— Cred că o va face singur, rosti ea în sfârşit. Nu 
mai pot să stau aici. Ai promis să găseşti o soluţie - 
găseşte-o... Te rog! 

Nikolai vru să spună că nu poate stârni vântul din 
sud, dar tăcu. 

Vântul din sud! Acum, când pluta era gata, toţi îl 


aşteptau cu nerăbdare. În oraş, probabil, sunt îngrijoraţi 
de soarta lor. Valea se gândea cu groază la neliniştea 
mamei. Tinerii făceau presupuneri în legătură cu 
întoarcerea lui Privalov de la Moscova şi cu noutăţile 
aduse. Făceau planurile viitoarelor experienţe. Tolănit pe 
nisip, Nikolai povestea încă şi încă o dată despre 
Institutul suprafețelor, despre academicianul din 
Moscova... 

— O nouă sursă de energie! Ți-nchipui, Iura? Orice 
suprafață va putea fi silită să-şi cedeze energia. 

— Chiar şi această piatră? 

— Desigur. 

— Asta cine ştie când, rostea lura gânditor. Dar 
ţiţeiul îl vom „mâna” curând prin apă... M-am săturat să 
zac aici. 

Nikolai nu răspunse. Şi el voia să se vadă cât mai 
repede în oraş, la treabă, dar... Asta însemna că din nou 
n-are s-o vadă pe Rita luni de zile. Poate că e mai bine 
aşa. De ce s-o vadă?... Da, să se întoarcă mai repede. 
Unde eşti, vânt de sud?... 

Robinsonada se prelungea. Un soare indiferent se 
înălța în fiecare dimineaţă din mare, prefăcând insula 
Ipatia într-o tigaie încinsă. Pe plaja de prundiş se putea 
umbla doar în paşi săltaţi, ca de dans. Aproape toată ziua 
echipajul de pe „Mekong” se bălăcea în apă. 

Şi vântul tot nu se isca - nici din sud, nici de 
altundeva. 

La sfârşitul zilei a unsprezecea, după cină, când 
arşiţa mai scăzuse puţin, Valea îi cercetă cu privirea pe 
băieţi şi izbucni în râs: 

— Că urâţi mai sunteţi! Nebărbieriţi, murdari... 
adevnraţi troglodiţi! Ea pipăi cu degetul barba moale şi 
roşcată a lui Iura. 

Iura smuci din cap şi pocni din dinţi. Valea îşi trase 
degetul. 

— Te-ai sălbăticit de tot! exclamă ea. 

— Ehei, Valecika, parcă noi arătăm mai bine? 


observă Rita, privindu-şi mâinile cu vânătăi şi zgârieturi, 
cercetându-şi unghiile rupte. 

— Da, adevărat. Valea se întristă. Ah, ce bine e când 
te speli pe cap cu apă fierbinte! Şi să te parfumezi un 
pic... 

— Ştii ceva? Hai să-i gonim mâine pe băieţi, să 
încălzim apă şi să ne spălăm. 

— Rita, eşti un geniu! strigă Valea. Aşa facem. 
Grandios. Facem baie şi spălăm rufele. 

Veni şi ziua a douăsprezecea, zi în care pe insula 
Ipatia se vor petrece evenimente importante. 

Valerka tocmai îl fotografiase pe Iura într-o atitudine 
de efect - cu mască şi labe de cauciuc în picioare, cu 
arbaleta de vânat sub apă atârnându-i pe umăr. Apoi lura 
îşi scoase echipamentul, luă aparatul de fotografiat şi se 
uită la contorul de clişee. 

— Nu mai avem nici jumătate de film, spuse el 
îngrijorat. Să-l păstrăm pentru plecarea din insulă. 

Dimineaţa, după micul dejun, tinerii culeseră alge, 
le arseră pregătind o grămadă întreagă de cenuşă şi, 
aducând apă dulce de provenienţă vulcanică, umplură 
toate vasele. Apoi băieţii, alungaţi din tabără, porniră să 
se plimbe, iar Rita şi Valea se apucară să se îmbăieze şi 
să spele, folosind în locul săpunului leşie din cenuşă de 
alge şi lut vulcanic. 

Oprindu-se la capătul sudic al insulei, băieţii se 
scăldau şi făceau exerciţii de tragere sub apă. 

Ultimul ieşi din apă Nikolai. Toţi trei se întinseră pe 
malul micului golf. Rex se repezi în sus, pe panta colinei, 
după o şopârlă. 

— Am înotat până la stâncă aceea, arătă Nikolai- 
Acolo la adâncime, apa fierbe tare. E o emanaţie 
puternică de gaze. 

— Ne aflăm pe un vulcan, observă lura. Stătea 
culcat pe spate, acoperit pe faţă cu basmaua-i roşie, 
decolorată. Tii, groaznic mai dogoreşte astăzi! adăugă el 
Nu cumva se schimbă vremea? 


Moţăiau, moleşiţi de căldură şi de baia îndelungată, 
Deodată în liniştea mormântală a amiezii ajunse până la 
ei un sunet slab, care se stinse brusc. 

— Ce-i asta? Nikolai se ridică în capul oaselor şi 
trase cu urechea. Parc-ar fi zgomot de motor. 

După un minut sunetul se repetă din nou, şi din nou 
se stinse. 

Nikolai apucă binoclul şi se căţără în goană pe 
creasta colinei. Iura şi Valerik îl urmară. 

Dinspre apus venea spre insulă o barcă. Era încă 
departe. În câmpul de un violet deschis al lentilelor se 
conturau trei siluete. Una din ele se apleca uniform 
înainte şi apoi se lăsa pe spate. 

— Nu înţeleg: barca pare să fie cu motor. De ce or fi 
vâslind? Nikolai se uită mirat la Iura. 

— Ia dă-mi şi mie. Iura luă binoclul. Vin! Vin 
încoace... Şi... ştii ceva? Să mă trăsnească dacă la vâsle 
nu e nenea Vova! bombăni el. 

Nikolai îi smulse binoclul. 

Da, era Vova. Vâslind, şedea cu spatele la ei, dar de 
vreo două ori a întors capul şi Nikolai l-a recunoscut. Cu 
mişcări puternice, Vova mâna barca spre insulă. Acum 
Nikolai îi recunoscu şi pe ceilalţi doi pasageri. Cel de la 
pupa era Operatin. Purta o bluză de culoarea salatei şi o 
pălărie de paie. Al treilea, greoi, ciufulit, abătut, şedea la 
prova bărcii. Nikolai îi vedea doar spatele, strâns într-o 
cămaşă albă, dar îl recunoscu imediat: Benediktov! 

Nikolai trecu în tăcere binoclul lui Iura: 

— E clar? întrebă el. 

— Va să zică ei sunt misterioşii!... mormăi Iura. 
Nimic de zis, bun locşor au găsit pentru experienţele 
lor... Ne arătăm? 

Nikolai nu răspunse. Se gândea: „S-o anunţ pe 
Rita?” Din tabăra instalată într-o vâlcică pe ţărmul de 
nord-est fetele nu puteau să vadă şalupa ce se apropia 
dinspre apus. E mai bine să nu se pripească. Mai întâi 
observe puţin. Abia după aceea... 


— Aşteptăm, spuse el. Să vedem ce-o să facă. 

Iura dădu din cap: 

— Ai dreptate. De ce s-au izolat aici? Haideţi, băieţi, 
pe grifonul mare. Acolo iarba e înaltă şi se vede bine... 

Il strigară pe Rex şi se întinseră pe panta grifonului. 

dosarele le ardea spatele, iarba aspră, ţepoasă, îi 
zgâria. n schimb aveau o cum nu se poate mai bună 
poziţie pentru observaţie. Micul goli se vedea jos ca în 
palmă. 

Barca pătrunse în golfuleţ. Rex se încordă deodată, 
mişcă din nări şi mârâi surd. 

— Taci! şuieră Iura. Stai liniştit! 

Intre timp barca se apropiase de micul debarcader 
improvizat. Vova sări pe mal şi legă parâma de la prova 
de babana improvizată, apoi ajută lui Operatin şi 
Benediktov să coboare. Benediktov şi porni să urce 
colina, Hiiflând greu şi oprindu-se des. Operatin mai 
rămase o clipă cu Vova, dându-i nu ştiu ce instrucţiuni. 

— Tot e bine că ne-a lăsat lângă insulă, se auzi vocea 
aspră a lui Vova. Văd eu ce are. Demontez magnetoul... 

Operatin răspunse ceva şi porni pe urma lui 
Benediktov către cupola de beton armat. La un moment 
dat dispărură din vedere, intraseră în adâncitura dinspre 
uşa cazematei. Pocni zăvorul, o scârţâitură, apoi uşa 
masivă 6» e închise greu. 

Vova fixă şi parâma de la pupa sub o piatră mare, 
apropiind strâns barca de mai. Apoi săltă din ea un butoi 
de oţel, pe care-l tot împingea acum, de-a rostogolul, pe 
pantă în sus. Spatele lui puternic, dezgolit, lucea de 
sudoare, la umeri şi pe braţele tatuate ieşeau mult în 
evidenţă muşchii încordaţi. 

— Straşnică macara! şopti Iura cu entuziasm. 

Nu departe de intrarea în cazemată, Vova dădu 
prundişul la o parte, căută ceva, apoi deşurubă cepul 
butoiului şi începu să scurgă lichidul cu miros iute - 
aparent direct pe pământ. 

— Motorină, şopti Iura, adulmecând. Au un rezervor 


subteran. 

După ce turnă motorina, Vova împinse butoiul cu 
piciorul şi acesta, bubuind, se rostogoli de pe colină în r 

jos şi se opri pe fâşia îngustă a plajei. Coborând în 
urma butoiului gol, îl luă ca pe o jucărie şi-l aruncă uşor 
în barcă. Apoi se apucă să repare motorul: aduse pe plajă 
magnetoul şi-l puse pe o pânză de cort aşternută jos. 

Un timp  robinsonii noştri îl priviră cum 
moşmondeşte la motor. Lucrând, el fredona îngrozitor de 
fals: 

În grădiniţă, lângă portiţă. 

Trandafiraşul a înflorit... 

Vremea se scurgea chinuitor. Mâinile şi picioarele 
robinsonilor amorţiseră. Le era sete. 

Trandafir roşu, trandafir roşu lubitei mele i-am 
dăruit... 

se auzea de pe plajă. 

— Mă enervează concertul ăsta! dădu Iura semne de 
nerăbdare. Parcă ne-am juca de-a v-aţi ascunselea. Hai la 
ei! 

— Mai stai, îl opri Nikolai cu încăpățânare. 

— Atunci să ne tragem mai la umbră. Nu mai pot. M- 
am fiert. 

— Uite acolo, arătă Valerka biata fâşie de umbră din 
spatele cazematei. 

Nikolai se ridică în coate şi măsură din ochi 
distanţa. Se uită la Vova - acesta şedea jos, turceşte, cu 
spatele spre ei. 

— Bine, hai... Fuga! 

Aplecaţi, ocoliră fără zgomot grifonul şi trecură la 
umbră, chiar lângă puţul de ventilaţie. Aici nu era atât de 
cald. Din ferestruica întunecată acoperită cu zăbrele 
venea răcoarea subsolului. Nişte foşnete nedefinite le 
atraseră atenţia. 

Deodată auziră vocea lui Benediktov, atât de clar, 
încât tinerii tresăriră şi fără să vrea se aplecară. 


— N-ai decât! * Să vedem cum ai să te descurci fără 
mine, spunea Anatoli Petrovici. Eu ştiu ce am de făcut. 

— Ce-ai să faci? Te duci la Baghanli? La Privalov? 
Vocea lui Operatin suna mai surd. 

Nikolai şi Iura abia o distingeau. Se apropiară de 
zăbrele, numai urechi... 

— Da, la ei mă duc. Am să le transmit toate 
materialele, şi-o să lucrăm împreună. 

Operatin îşi dădea silinţa să pară calm: 

— N-ai dreptul să faci asta fără consimţământul meu 

— Dar dumneata ai dreptul să utilizezi laboratorul 
hulilutului şi să comanzi cu banii statului utilaj costişilor 
pentru scopuri particulare? 

O scurtă pauză. 

— Deci aşa pui problema, rosti Operatin. Foarte 
drăfuţ, ce să spun. Atunci de ce ai primit să lucrezi aici? 
hule ţi-au fost până acum scrupulele? 

Benediktov mormăi ceva, apoi începu să tuşească. 

— Şi apoi ţine seama, continuă Operatin. Important 
I rezultatul. Nimeni n-o să ne învinuiască pentru asta, 
llnd vom anunţa o mare descoperire Ştiinţifică. Pe 
învingători nu-i judeci. 

— Deocamdată n-avem ce anunţa. Nu există nicio 
descoperire. 

— Ba descoperirea există. Penetrabilitatea e în 
mâinile noastre. 

— Da, ca o grenadă în mâinile unui copil. Stabilitate 
lui putem realiza, esenţa fenomenului n-o cunoaştem... 

— Încă o lună, două, şi vom obţine stabilitatea 
efectului. 

— Asta-i autoînşelare! i-o tăie Benediktov. 

Rex lătră încetişor, stârnit de tonul tot mai ridicatul 
discuţiei, şi primi un ghiont de la Nikolai. Din fericire 
acolo, jos, nu se auzi nimic. 

— Am intrat în impas! vorbea în continuare 
Benediktov. Batem pasul pe loc, nu vezi? De aş scăpa 


odată lle hruba asta blestemată. De ce nu vrei să scriem 
la Academie? Trebuia s-o fi făcut-o de mult, dar m-am 
încăpățânat ca un prost! Chiar mâine le scriu! 

— N-ai dreptul! îl întrerupse aspru Operatin. Am 
lucrat împreună. 

— Ce-am lucrat împreună? N-ai decât să-ţi păstrezi 
schema, sta-ţi-ar în gât! Nu pomenesc nimic despre ea. 
Dar „instalaţia de contaminare” îmi aparţine. Am să iau 
cuțitul şi-am să pregătesc o comunicare despre lucrarea 
mea... 

Iura făcu ochii mari şi-i dădu cu cotul lui Nikolai. 
Cuţitul!... 

— Dumneata, Anatoli Petrovici, uiţi că eu am 
procurat cuțitul, observă reţinut Operatin. 

— Nu de dragul ochilor dumitale frumoşi ţi-a daţi ea 
cuțitul, ci pentru mine! Eh, de ce n-am ascultat-al mai 
înainte... Dar ce să mai vorbim!... Ascultă-mă, de ce te 
încăpăţânezi? continuă el după o pauză. Desigur, am 
muncit. Nimeni n-o să conteste. Să mergem şi să le 
spunem cinstit: „Uite, aşa şi aşa, asta am făcut, iar asta 
n-o putem face. Hai să încercăm cu forte unite”. Meritele 
îţi vor fi răsplătite, poţi să fii sigur... 

— Destul! îl întrerupse Operatin. M-am săturat să te 
tot dădăcesc. Morfinoman nenorocit! 

— Ticălosule! strigă Benediktov. Nu dumneata îmi 
furnizai otrava? îţi convenea... ca să faci ce vrei din 
mine... Dar prea mă crezi o epavă! Am să mă internez 
Şi... Şi du-te la toţi dracii, cu „cheia misterului” cu tot! 

— Te rog să urci! Ne întoarcem în oraş. 

— Nu! Nici nu mă gândesc! Cobor să mă odihnesc 
puţin şi pe urmă mă apuc de lucru... 

— Nu mai lucrezi nimic aici! Eşti concediat! 

— Dumneata... mă concediezi pe mine? Benediktov 
râse fără veselie. N-o face pe nebunul! N-ai decât să 
pleci şi mâine trimite şalupa să mă ia... 

— Îţi trimit decizia de concediere! 

Discuţia se curmă brusc. Se vede că au trecut 


amândoi în altă încăpere. 

— Ai auzit? şopti Iura cu înfrigurare. E la ei cuțitul 
lui Matveev! Şi „cheia misterului”!... Va să zică ei au 
furat-o de la muzeu! 

— Sst! Taci din gură! 

Un timp rămaseră în aşteptare, trăgând cu urechea. 

— Kolka, trebuie să intervenim! Aici miroase a caz 
penal. 

— Deocamdată miroase a ozon... 

— A ozon? lura trase pe nas. Din hornul de ventilaţie 
venea un miros răcoritor ca înainte de furtună, înaltă 
tensiune... bombăni el. 

De partea cealaltă a cazematei uşa scârţâi, apoi se 
închise cu zgomot. 

Nikolai, aplecându-se, alergă spre grifon. Iura şi 
Valerka îl urmară. Târându-se, ajunseră la vechea lor 
ascunzătoare. 

Îl văzură pe Operatin coborând cu o valijoară neagră 
în mână de pe colină pe plajă şi apropiindu-se de Vova. 

— Cum? Aşa, deodată? se auzi de jos vocea mirată B 
lui Vova. Doar am venit pentru trei zile. 

Operatin răspunse ceva încet. 

— Şi dânsul rămâne? întrebă Vova. 

— Da. 

— Bine. Numai puţin, să montez motorul. 

— Grăbeşte-te! 

Operatin se plimba nervos pe plajă. 

— Ce facem, Kolka? şopti Iura. Aşteptăm până vin 
jupă Benediktov? 

— Naiba ştie când se mai întorc. Nu putem aştepta. 

— Atunci hai la ei. Măcar pe unul din noi să ne juca 
în oraş. ul. 

— Nu vreau să ştie Operatin că suntem aici. 

— Nici eu n-aş vrea. Dar ce poţi face? 

— E în stare să creadă că-l spionăm. Doar 
laboratorul e secret. 

— Dar n-ai auzit? Pentru ce-i proiectat, şi la ce-l 


folosesc... 

— Păi tocmai asta e, spuse Nikolai. Dacă ne vede 
Mici se alarmează şi cine ştie ce-i mai face lui 
Benediktov... 

— Ce-ar fi să coboare numai Valerka şi să spună că a 
suferit un naufragiu? Pe el nu-l cunoaşte... 

— Nu, începu Nikolai să se agite. Procedăm altfel. 
N-o să afle nimic... 

Iura îşi privi nedumerit prietenul. 

— Valerka, fă-mi, te rog, un serviciu. Dă o fugă până 
la tabără şi adu-mi acvalangul cu amândouă baloanele. 
Adu şi untdelemnul». Te aşteptăm uite acolo, jos. 

— Ce-ţi trece prin cap? întrebă speriat Iura. Vrei 
să... 
— Da, dădu din cap Nikolai. Mă agăţ de şalupă pe 
ub apă şi... 

— Eşti nebun! 

— Valerka! Fugi repede îşi niciun cuvânt fetelor. 
Niciun cuvânt, ai înţeles? 

— Am înţeles! bombăni musul puţin dezorientat. 

Ocoli grifonul şi, coborând pe ţărmul răsăritean, 
llergă spre tabără. 

— Nu fi idiot, şuieră Iura. Până în oraş sunt cincizeci 
de mile. 

— Ştiu. Aerul din baloane e aproape neatins. Mă 
Btrecor sub prova bărcii şi respir prin tub. 

— Ai să îngheţi în apă! 

— De aceea mă ung cu untdelemn. 

— Nu te las! Iura se ridică în coate. Mă duc la 
Operatin. Să-l ia dracul... 

Nikolai îl apăsă cu putere pe umăr: 

— N-ai nicio grijă, bătrâne. Totul va fi în ordine 
După ce plec eu, du-te la Benediktov. Vorbeşte cu el. 
Spune-i şi Ritei... să se întâlnească. lar până-n seară tri-l 
mit cuterul iaht-clubului după voi. În cel mai rău caz, 
mâine dimineaţă. Asta e! 

N-avea rost să se certe. Iura ştia cât de neînduplecat 


era prietenul lui, când lua o hotărâre. 

Se târâră pe panta opusă a grifonului mare - aici 
curgeau pâraie de noroi cald - şi coborâră pe plaja 
malului răsăritean. 

Valerka sosi într-un suflet. 

— Nu te-au întrebat nimic? se interesă Nikolai, 
luându-i din mână baloanele împreunate. 

— Valea a întrebat ce facem cu untdelemnul. 

— Şi ce i-ai spus? 

— Nimic. Le-am spus că le explic pe urmă. Tocmai 
spălau. 

Nikolai îşi turnă în palmă lichidul chihlimbariu şi 
începu să-şi fricţioneze pielea. Corpul îi era acum lucios 
şi alunecos. Se uită la manometrul acvalangului: o sută 
patruzeci de atmosfere, aproape toată rezerva. Apoi îşi 
puse baloanele în spate, iar Iura îl ajută să-şi încheie 
curelele şi centura cu greutăţile de plumb. 

— Ei... Nikolai îi strânse mâna lui Iura, apoi lui 
Valerik. La revedere, băieţi. 

— Ai grijă, Kolka... 

Atât fu în stare lura să spună. Avea un aer 
nenorocit. Nikolai, zâmbind, îl bătu pe spate. 

Udă masca în apă şi luă muştiucul în dinţi. Două 
tuburi gofrate duceau de la acest muştiuc spre aparatul 
de respirat, iar în sus pornea o ţeavă pentru respiraţie 
obişnuită. Îşi trase masca peste nas şi ochi. Apoi, 
fixându-şi la brâu un capăt de funie, intră în apă, călcând 
stângaci din cauza labelor de cauciuc. 

Când apa îi ajunse la bărbie, Nikolai comută ţeava 
de respiraţie la baloane, se scufundă şi porni înot chiar 
pe fundul mării, presărat cu scoici mărunte. 

Ocoli ţărmul prăpăstios al micului promontoriu şi 
llunse în golfuleţul de la sud. Încet-încet, utilizând cu 
Ifonomie aerul, înotă de-a lungul țărmului până zări 
ritmsupra fundul întunecat, acoperit de alge verzi, al 
ţâlupei. Abia atunci urcă puţin spre suprafaţă şi-şi trecu 
IM grijă mâna pe fundul alunecos. La prova dădu peste 


jiMrima de salvare, atârnând în bucle la tribord. 

Deodată şalupa se clătină, lăsându-se greu la pupa: 
se vede că cei doi urcaseră în ea. 

„Numai de n-ar observa bulele de aer”, se gândi 
Niko-lml, prinzându-se cu putere de parâmă. 

CAPITOLUL. VII 

Pe insula Ipatia se petrec evenimente importante 

Am mai se» s-o şi-o repet - era ceva de neînțeles şi 
monstruos. 

J. LONDON: „Călătorie şi Snarke. 

Iura rămase tăcut pe mal, uitându-se la băşicuţele 
de aer care marcau drumul lui Nikolai pe sub apă. 

Valerka îi atinse cotul: 

— Iuri Timofeevici, a început să bată vântul. 

Iura îşi udă degetul cu salivă şi-l ridică în sus. 

— Adevărat, spuse el cu voce ştearsă. Vânt uşor. Dar 
se pare că e din nord. 

— Înoată bine? 

— Te cred şi eu! 

In micul golf tăcerea se sparse: răbufni motorul. 

Iura tresări şi se căţără grăbit pe colină. Pietrişul 
scârţâia sub picioarele lui goale, nisipul curgea. 

De pe coasta grifonului mare văzură şalupa ieşind 
din golf. Dispăru după micul promontoriu şi apăru din 
nou. Motorul începu să bată mai repede, barca îşi înălţă 
botul şi porni în viteză, îndepărtându-se de insulă. 

lura nu-şi mai lua binoclul de la ochi. Vova şi 
Operatin şedeau amândoi la pupa, lângă cârmă. Iar sub 
prova şalupei, chiar deasupra apei, se zărea capul cu 
mască al lui Nikolai. 

— S-a aranjat bine, bombăni Iura. 

— U-u-uuu! Hei, băieţi! răsună din adâncul insulei 
vocea Valici. Unde sunteţi? 

Curând apărură amândouă fetele pe creasta colinei 
de nisip învecinate. Iura se ridică şi le făcu semn cu 
mâna să se apropie. 

Femeile se căţărară pe panta grifonului. 


— S-a auzit un zgomot, spuse Rita, suflând greu. 
Parcă duduitul unui motor... 

Valerka le arătă în tăcere şalupa - o umbră 
întunecată pe întinderea albastră a apei. 

— O barcă?! exclamă Valea. Vine încoace? 

— Dimpotrivă, răspunse sec Valerka. 

— De ce n-aţi semnalizat? 

— Şi unde-i Nikolai? adăugă Rita. 

—  Ascultaţi!... Şi Iura povesti pe scurt ce se 
întâmplase. 

— Anatoli pe insulă?... Rita alergă spre cupola de 
tieton armat. 

Va să zică el face experienţe aici! S-a gândit la asta 
chiar din clipa când a aflat de hoiturile de câini 
îngropate... 

Rita sări în adâncitura din faţa intrării în cazemată 
şi se opri, trăgându-şi răsuflarea. Pe obrajii ei bronzaţi de 
soare apăru o paloare neobişnuită. Uşa de oţel era 
încuiată cu lacăt, în urechile zăvorului atârna plumbul 
sigiliului. 

Veniră şi ceilalţi în fugă. 

— Încuiat!? se miră Valerka. Nu se poate.!... 

— Înseamnă că s-a răzgândit şi a plecat cu ei. Noi n- 
am văzut când s-au urcat în şalupă, îşi dădu lura 
părerea. 

— Când s-au urcat n-am văzut, interveni Valerka, 
dar... 

Iura îl întrerupse: 

— S-o fi culcat pe fundul bărcii, să se odihnească. 

— Eşti sigur? Rita se uită la Iura cu nelinişte. 

— Altfel unde-ar putea fi? 1 

— Dacă Operatin l-a încuiat aici!? Rita începu să 
bată cu pumnii în uşa de oţel. 

— Ce-ţi trece prin minte! se încruntă Iura. S-au 
rertat, e adevărat, dar să-l încuie aici... Prostii! 

— Unde eraţi când aţi auzit discuţia lor? 


— Acolo, arătă Iura cu bărbia. În partea cealaltă. 

Ocoliră cupola şi se îndreptară spre puţul de 
ventilaţie. 

— Tolea! strigă Rita prin zăbrele în adâncitura 
întunecată a puţului. Tolea! 

Un ecou surd îi răspunse. Linişte... 

— Dacă-ţi spun că a plecat, zise Iura. 

„Poate a ieşit din cazemată mai târziu, în timp ce-l 
echipam pe Kolka, raţiona el cu înfrigurare. E adevărat 
că nu l-am văzut în şalupă, dar poate că într-adevăr s-a 
culcat pe fundul ei...” 

— Iura, eu intru să văd. 

— Să rupem sigiliul?! Nu se poate. 

— Trebuie să mă conving! Trebuie!!! 

În ochii întunecaţi ai Ritei se citea neliniştea. Jura îşi 
aruncă privirile spre puţul de ventilaţie, destul de larg. 
Încercă zăbrelele ruginite. Mai şovăia încă. 

— Eh, fie ce-o fi!... 

Iura se uită în jurul său. Privirea îi căzu pe o bucată 
de vâslă veche. O propti între zăbrele şi căută să le 
smulgă. Scârţâind, fiarele începură să mişte. Cu ajutorul 
lui Valerka scoase din beton zăbrelele dislocate şi le 
îndoi în sus. Acum se putea pătrunde în puț... 

Iura simţea în spate răsuflarea încordată a Ritei. 

— Intru eu! se oferi pătimaş Valerka. 

— Lasă, nu mai intra tu. O însoțesc eu pe Bila, îl 

Fiotoli Iura. De fapt nici tu, Rita, n-ar trebui să intri, 
ţi juleşti braţele şi umerii... Dar dacă insişti... 

— Coborâm toţi, declară Valea. Ce, pe noi nu ne 
interesează? Şi, te.ro. g, nu mai comanda! 

— Au înnebunit toţi astăzi! bombăni Iura. Bine... 
Valerka, adu o frânghie. 

Legă frânghia şi o cobori în puț. 

— Coborâţi la semnalul meu, spuse el. Valerka o să 
coboare ultimul. 

Se strecură în deschizătură şi ţinându-se când cu o 
mână, când cu cealaltă de funie, începu să coboare în 


întunericul umed. Îşi juli chiar de la început umerii şi 
coatele de betonul zgrunţuros. Şi-l mai stânjenea şi apa 

râtul fotografic atârnat de gât. Puţul propriu-zis nu 
era adânc - dacă avea doi metri şi jumătate. Apoi 
continua aproape orizontal. Lipindu-se de beton, Iura se 
târi cu picioarele înainte. După puţin timp dădu de un gol 
- o încăpere întunecoasă... îndoindu-se şi ţinându-se de 
frânghie bâjbâia cu picioarele. Aha, iată şi podeaua. Iura 
îşi dădu drumul şi-şi şterse cu dosul palmei sudoarea de 
pe obraz. 

— Iura! auzi el vocea emoţionată a Valiei. De ce 
taci? 

— Totu-i în regulă! strigă el. Numai o clipă... 

Ochii i se obişnuiseră puţin cu întunericul. În lumina 
slabă ce pătrundea prin puţul de ventilaţie, apărură 
contururile neclare ale aparatelor de pe rafturi. Oricât 
păşi de precaut, Iura se lovi cu piciorul gol de ceva tare. 
Drăcui. Tot bâjbâind cu mâinile dădu peste o masă. 
Hârtii... cărţi... nişte cuburi... Aha, iată o lampă de birou! 
... Apăsă pe buton. Lumina inundă încăperea. Iura se 
întoarse cu iuţeală... 

— Ai aprins lumina? se auzi de sus. Ei, putem veni? 

— Veniți! strigă Iura şi, apropiindu-se de 
deschizătura ventilatorului, care se căsca sub tavanul 
scund, explica fetelor cum să se târască. 

Prima apăru Rita. O ajută să coboare în încăpere. 

— Te-ai uitat peste tot? întrebă ea, privind în jur. 

— Nu încă. Imediat! 

Apăru Valea, iar după ea Valerka. 

Toţi erau zgâriaţi. Pe braţele şi picioarele bronzate 
se zăreau dungile albe ale juliturilor. 

Se uitau cercetător în toate părţile. Pe stelaje 
montate în perete se aflau aparate optice şi electrice de 
măsurat, borcane cu chimicale, bobine cu miez şi fără 
miez, tablourile aparatelor electronice şi multe alte 
obiecte de laborator. Masa lungă era plină cu cărţi, 


cuburi albe, suluri de hârtie milimetrică acoperită cu 
grafice. Un şezlong completa mobilierul încăperii. 

— Vă rog foarte mult nu vă atingeţi de nimic. 

Iura, serios şi preocupat, îşi dădea seama că a luat 
asupră-şi o mare răspundere. Nimănui nu-i poate fi 
îngăduit să-şi vâre nasul într-un laborator secret. Chiar 
dacă a aflat că nu-i folosit conform destinaţiei... 

Câteva trepte duceau într-o altă încăpere, tot 
întunecoasa. Rita se îndreptă cu hotărâre într-acolo. 

— Stai! o opri lura. Mă duc eu întâi. 

Cobori cu atenţie şi, pipăind peretele, dădu peste 
comutator. Becuri puternice se aprinseră sub tavanul 
boltit probabil cupola care dădea afară. Mijlocul 
cazematei circulare era ocupat de un motor cu ardere 
internă, cuplat cu un generator electric. 

Iura se aplecă spre tăbliţa de pe generator: „Oho! 
Şase mii de volţi!” 

Mai departe un coridor lung şi îngust ducea la o 
scară ce se termina cu o uşă de oţel înclinată - uşa 
sigilată pe dinafară. De-a lungul coridorului, numeroase 
acumulatoare se aflau înşirate pe stelaje, iată sursa 
luminii electrice! 

— Da, rosti Rita, nu-i aici. 

„Cobor să mă odihnesc puţin”, îşi aminti Iura 
cuvintele lui Benediktov. Se întoarse în cazemata 
circulară şi căută cu privirea. Într-adevăr, iată o trapă în 
duşumeaua de beton! Trase cu hotărâre de inel. 
Chepengul se dădu la o parte. Pe scoabele fixate în zid, 
Iura cobori în încăperea de jos. Aici ardea lumina. 

— Veniţi încoace! strigă el şi începu să cerceteze şi 
această încăpere. 

După o despărţitură joasă se înălţau două coloane 
de izolatori. Vârfurile coloanelor ajungeau la tavanul 
boltit, unde, într-o cameră specială, erau încununate de 
mari. sfere metalice. Jos, îngropat adânc, la baza 
coloanelor, se vedea un motor electric cu ax mic, peste 
care era petrecută o panglică lată de mătase. 


Motorul funcţiona. Se auzea fâşâitul slab al panglicii 
în mişcare. În încăpere mirosea a ozon. 

— E un Van de Graaf? întrebă Valerik în şoaptă. 

Iura dădu din cap. 

— Nu vă apropiaţi! strigă el. Nu atingeţi nimic! 

„Ciudat, ciudat! gândea. Cum au plecat şi au lăsat 
generatorul în funcţiune?! Nici măcar lumina n-au stins- 
o... Dar asta ce-i?” 

Lângă generatorul Van de Graaf, pe un suport din 
izolatoare de înaltă tensiune, se înălța un teanc de 
discuri groase, se pare din masă plastică, cu diametrul 
de aproape un metru. Discul cel mai de sus era acoperit 
de o foaie de aramă, legată la tabloul de comandă printr- 
un cablu de o grosime neobişnuită. 

— Ei, drăcie! Ia uitaţi-vă! Iura întinse şurubelniţa 
„Durandal”. Lampa-indicatoare de neon din mânerul 
şurubelniţei răspândea o lumină roză. Nu vă atingeţi de 
nimic! repetă el. Se pare că asta e o baterie de electreţi 
încărcată de la Van de Graaf cu o sarcină uriaşă! Aici 
totul e străbătut de curent. 

— Electreţi? întrebă Valerka. Aceia de care se ocupă 
Koltuhov? 

lura nu răspunse. Era neobişnuit de tăcut şi 
preocupat. „Nimic de zis! gândea el. Cu ce tensiune 
lucrează! Serioasă instalaţie. Se pare că Operatin se 
ocupă de condensarea norilor. Sau ar trebui să se ocupe! 
Da, exact! Afară se înalţă o antenă asemănătoare celei de 
radar - probabil necesară condensării. Ori au pus-o 
numai aşa, de ochii lumii... Penetrabilitatea e în mâinile 
lor!... Dar unde-i principalul? Deocamdată totul e doar 
pură energetică...” 

Se apropie de panoul alb cu aparate şi minere de 
comandă.  Sclipeau capetele tuburilor cu fascicul 
electronic. Alături, pe izolatoare, se afla o spirală. 
Înăuntrul spiralei era atârnat un cuţit de dimensiune 
mijlocie cu mâner gălbui. 

— Cuţitul meu! Rita făcu un pas spre spirală şi 


întinse mâna... 

— Înapoi! răcni Iura. Ai înnebunit? Priveşte! 

Becul din mânerul şurubelniţei „Durandal” lumina 
neobişnuit de puternic. 

„lată deci principalul, gândi Iura. Dar firele astea 
încotro duc?” 

De la spirală, firele duceau spre o cuşcă mare din 
gratii de aramă verticale. Cuşca era goală. Numai din 
podeaua de beton ieşeau două bețe, unite printr-o 
stinghie. Stinghia era înfăşurată în pânză de cort sau 
dril. 

Iura apropie şurubelniţa de unul din tuburile cuştii - 
indicatorul continua să lumineze. 

— Ce-i asta? Valea arătă lângă cuşcă o cutiuţă de 
carton, deschisă pe jumătate. 

Iura ridică cutiuţa. Ilnăuntru sclipeau câteva fiole. 
Dar n-apucă să citească denumirea latinească de pe 
etichetă că Rita îi şi smulse cutia din mâini. O cercetă cu 
luare-aminte, apoi a azvârli. Buzele începură să-i 
tremure, îşi întoarse faţa. Valea şi Valerka, neînţelegând 
nimic, se uitau la ea miraţi. 

Numai lura văzuse unde a aruncat Rita cutia. 
Trecând printre gratii, a căzut pe podea înăuntrul cuştii 
şi... a dispărut! A pierit, s-a scufundat în beton de parcă 
nici n-ar fi fost... 

Iura privea buimăcit locul unde a căzut cutia. Va să 
zică, asta era! Da, penetrabilitatea e în mâinile lor... 

— Vreau să-mi iau cuțitul, auzi el vocea Ritei. 

Se întoarse spre ea. 

— Nu. Nu luăm nimic. 

— Dar e cuțitul meu! Rita ridică tonul. Şi apoi, n-ai 
spus chiar tu că Anatoli a hotărât s-o rupă cu Operatin şi 
să ia cuțitul? 

— A vrut, dar uite că nu I-a luat... 

— Eu însă am să-l iau. 

Iura ridică din umeri. La urma urmelor, n-are decât. 
E al ei. 


— Bine, încuviinţă el. Dar stai să fac câteva 
fotografii mai întâi. 

Îşi reglă aparatul şi fotografie de câteva ori cuşca 
misterioasă, stinghia acoperită cu pânză ce ieşea din 
podea şi tabloul de comandă cu cuțitul şi spirala. 

Apoi cercetă cu atenţie instalaţia. Din mânerul 
cuţitului ieşea un fir cu o fişă introdusă în priza tabloului 
de comandă. Inainte de toate, Iura trase fişa afară. După 
ce citi inscripţiile de deasupra butoanelor, apăsă pe unul 
din ele, în centrul tabloului alb. Deconecta apoi cu 
atenţie demarorul magnetic. Apropie şurubelniţa de 
spirală - acum indicatorul nu mai lumina. 

— Aşa, bun... 

Cuprins de emoție, el eliberă mânerul cuţitului din 
clemele de fixare şi-l scoase din spirală. 

Simţea pe umăr răsuflarea fierbinte a lui Valerka. 

— Asta-i chiar cuțitul lui Matveev? şopti el. Cuţitul 
lui Matveev! Aşa arată deci... Fildeşul îngălbenit de 
vreme al minerului, desenul fumuriu al lamei... lama 
care l-a răpus pe preotul imaterial din templul zeiţei 
Kali... 

Iura îşi trecu palma pe tăiş. Mâna trecu liber prin 
oţel. Valerka încercă să apuce lama, dar strânse în mână 
golul. Ochii îi străluceau. 

— Dă să văd şi eu. Valea pipăi cuțitul. Deci e 
adevărat!... râse ea minunându-se şi, bucuroasă, bătu din 
palme. Apoi o îmbrăţişa pe Rita. 

— Grozav! exclamă Valerka. Dar cum e legat cu 
firul? 

— Foarte simplu, răspunse lura. Penetrabilitatea 
lamei se termină cam la un centimetru de mâner... 
Simţi? lar mânerul e montat pe o tijă dintr-o substanţă 
obişnuită. Probabil că au scos mânerul, au sfredelit tija 
lamei şi au introdus firul... L-au lipit de tijă, apoi au fixat 
mânerul la loc şi gata... Ia-l. Îi întinse Ritei cuțitul. Vezi 
să nu-l mai pierzi... Te-ai liniştit acum? 

— Da, spuse Rita. A fost aici şi a plecat. Să mergem. 


— Cum ajungi în oraş, să-i dai cuțitul. lui Anatoli 
Petrovici, o sfătui Iura. Altfel o să ai neplăceri. 

— Bine, bine. 

— Vezi să nu uiţi. 

— Nu uit... Abia în clipa aceea Rita îşi aduse aminte 
de Nikolai. 

— Dar Kolea?... Nu-i riscant oare să stai agăţat atâta 
vreme sub barcă? întrebă dânsa. 

— Ajunge el. 

Urcară iarăşi în încăperea din care pornea puţul de 
ventilaţie. Iura mai zăbovi lângă masă, cercetând 
grămezile de cuburi albe, împrăştiate în jurul 
microscopului. 

— Nu înţeleg, ce rost au cuburile astea!? se miră el. 

— Sunt preparate histologice, explică Rita. Ţesuturi 
secţionate din organism şi turnate în blocuri de parafină. 

— Aha. Acum înţeleg. Cu alte cuvinte - detalii din 
bieţii câini pe care-i jelea Rex... 

Iura mai examină o dată masa. Privirea îi fu reţinută 
de o cutie mică şi plată de metal, pe jumătate acoperită 
cu o hârtie. Unul din pereţii ei era scos şi se părea că 
micuța cutioară rânjeşte răutăcios cu cepurile-i în „coadă 
de rândunică”. 

Iura o luă repede. 

— Asta e! exclamă el. 

Într-adevăr, era ultima din cele trei cutii pe care le-a 
schiţat cândva de Maistre pe ultima filă a manuscrisului 
lui Matveev. Cutia sustrasă de la expoziţia din Moscova! 
Iată şi cunoscuta inscripţie de pe capac: 

— 'Tovarăşi! rosti Iura pe un ton puţin solemn. lată 
„cheia misterului”. Conţine probabil vreun document 
tare explică taina cuţitului lui Matveev... 

— Atunci ce-o lungeşti atâta? Să ne uităm. 

— ...Şi, tovarăşi, continuă Iura pe acelaşi ton, n-am 
dreptul să trec nepăsător pe lângă această „cheie”, 


întrucât... 

— lurka, uită-te odată! exclamă Valea. 

— Bine. Fiţi martori, tovarăşi. 

Şi palid de emotie, scoase din cutie o foaie groasă, 
gălbuie, împăturită de câteva ori. 

Foaia nu foşnea. 

— Pergament! 

— Într-adevăr, confirmă Valea, după ce pipăi foaia; 
Piele de vițel, dar ce fin prelucrată! Astfel de piele se 
folosea numai pentru documente foarte importante... 

Iura despături foaia. Sprâncenele lui, atât de 
decolorate de soare încât păreau albe, se înălţară 
nedumerite în sus. 

Straniu desen: o stea cu şapte colţuri, înconjurată 
de cercuri, linii radiale, cifre, desene... 

— Parc-ar fi semnele zodiacului, mormăi Iura. 

— Ia să văd. Valea îi luă pergamentul din mână. Oti, 
dar e un horoscop! 

— Horoscop? întrebă Iura uimit. 

— Da, cel mai autentic. Probabil horoscopul unui 
personaj important. Ce minunat! 

— Şi ce însemnătate poate să aibă? Valerka nu-şi 
ascundea dezamăgirea. 

Valea îi aruncă o privire nimicitoare: 

— Cum, ce însemnătate? E un admirabil document 
al acelor vremuri. Orice specialist în istoria rătăcirilor 
ştiinţifice ar da orice să-l vadă! 

Iura izbucni deodată în râs. 

— De ce râzi? întrebă Valea. 

— Horoscop... icni Iura. Uite după ce am alergat 
noi... Şi ei... Un nou hohot de râs. Pe toţi... Cum ne-a mai 
dus pe toţi de nas bătrânul nemernic... 

Valerka râdea şi el, deşi nu înţelegea prea bine 
despre ce este vorba. Era un băiat de societate. 

— Care nemernic? întrebă printre sughiţuri de râs. 

— Joseph de Maistre... Iura se mai linişti puţin. El i-a 
spus acestui horoscop „cheia misterului”... 


Valea nu împărtăşea veselia lor. 

— Încetaţi odată! se răsti ea, fără să-şi ia ochii de pe 
bucata de pergament. Dar dacă e ceva cifrat? Uite aici, 
jos, un text latinesc... 

Textul explicativ de sub horoscop începea astfel: 
„Anno Domini MDCCCXV”... 

— Asta înseamnă: anul o mie opt sute cincisprezece, 
explică Valea. Şi în text sunt cifre... lată ultima: 
„MCMĂV” - o mie nouă sute cincisprezece. Horoscopul e 
dat pe o sută de ani. 

— Poţi să traduci din latină? întrebă Iura. 

— Cu dicţionarul cred că aş putea. 

— Şi pe verso scrie ceva, observă Rita şi, luând 
pergamentul, începu la rândul ei să-l cerceteze. Ce-i 
asta? exclamă ea. Numele meu... 

Pe partea cealaltă, pergamentul era plin tot de 
cerculeţe, unite între ele prin linii. În cerculeţul de sus 
cră scris caligrafic: 

j Theodor Malvejeff + 1764 (adică mort în anul 
1764). 

lar în cerculeţul cel mai de jos, fără cruciuliţă, se 
putea citi: 

Marguerite Matvejeva. 

— Arborele genealogic al familiei Matveev, rosti lura 
pe gânduri. Începând cu locotenentul de marină şi 
terminând cu tine... 

Rita se uită la el alarmată: 

— Câţi ani au urmărit iezuiţii destinele familiei 
noastre!... 

— Să ne lămurim. Iura îi luă pergamentul din mână, 
îl împături şi-l vâri la loc, în cutioara de metal. Apoi, 
aplicând peretele scos, lovi de câteva ori cu podul palmei 
pentru ca cepurile să se îmbine la loc. Ce-o fi, o fi, spuse 
el. O iau cu mine. A fost furată dintr-un muzeu. 

Înfăşură lănţişorul de care era prinsă cutioara în 
jurul curelei aparatului fotografic şi la urmă îl lega. Se 
mai uită o dată împrejur şi tresări. 


— Gata, să urcăm. Ia-o înainte, Valerka. 

— Poate mai găsim ceva... 

— Nu. Ne ajunge. 

Valerka apucă frânghia, se săltă şi dispăru în puţul 
dr ventilaţie. În urma lui, ajutată, se căţără Valea. Rita 
apropie la rândul ci de perete, apucă frânghia şi deodată 
îşi întoarse capul. O surprinse expresia feţei lui Iura - 
descumpănită şi încordată. Avea o privire fixă. Rita 
urmări direcţia privirii lui, dar nu văzu nimic. 

Doar şezlongul... 

— Iura, ce-i cu tine? 

— Urcă, urcă, răspunse el cu voce stinsa. 

Rita îl ascultă. 

Iura se uita într-adevăr la şezlong. Două bețe unite 
printr-o stinghie înfăşurată în pânză de cort!!... Acolo, 
Jos, în cuşcă, din podeaua de beton iese afară... partea 
de sus a spetezei unui fotoliu identic. Înseamnă că... 
fotoliul s-a scufundat în beton! Ca şi cutia cu fiole, dar nu 
până la capăt... 

Ce idee ciudată! Iura închise ochii şi clătină din cap. 
Nu! Nu se poate... 

Simţea că-l apucă groaza. îl trecură năduşelile. 
Parcă nu s-ar fi aflat în acest subsol rece. 

— Iura! răsună de sus vocea Valiei. Iura! 

Îşi veni în fire. Stinse lumina, se apropie încet de 
perete, găsi bâjbâind frânghia. In sfârşit se căţără sus. 

Soarele era la orizont. Umbrele lungi ale colinelor se 
neterneau pe nisip. 

— Ce murdari suntem! exclamă Valea. Şi zgâriaţi!... 
Degeaba ne-am mai îmbăiat, Rita. 

— Kolea o fi ajuns, ce credeţi? întrebă Rita. 

— Cred că da, răspunse Valerka. '1 

— Dar ce rost. avea să rişte atâta? 

— E un înotător foarte bun. Şi apoi are o stăpânire 
de sine!... 

Rita se uită cu recunoştinţă la Valerka. 

Porniră spre tabără. De dimineaţă n-au pus nimic în 


gură. Deodată Iura se opri: 

— Unde-i Rex? Vâri două degete în gură şi fluieră 
Rex! 

Câinele nu se vedea nicăieri. 

— Duceţi-vă voi şi pregătiţi cina, spuse Iura. Eu cu 
Valerka mergem să-l căutăm. 

Îl găsiră pe Rex pe malul micului golf din sud. 
Câinele şedea chiar lângă apă. lIntoarse capul doar 
pentru o clipită, atunci când Iura îl strigă, îşi mişcă 
neliniştit picioarele din faţă şi-şi aţinti din nou privirea în 
apă. 

Iura şi Valerka coborâră în fugă pe plajă şi rămaseră 
uimiţi: întregul golf mişuna de şerpi acvatici. Cu capetele 
înălțate deasupra apei, ei înotau spre larg. Iar de pe țărm 
coborau, târându-se, încă zeci sau poate chiar sute de 
şerpi. Din grabă se răsuceau în ghemuri, stânjenindu-se 
unii pe alţii. 

Şerpii de apă sunt înotători excelenți. Adeseori 
pleacă de pe o insulă pe alta în căutarea ouălor de păsări 
şi pot parcurge înot distanţe mari. Dar o asemenea 
migraţiune în masă!... 

— Curioasă fugă, spuse Iura. Şi Rex îmi pare 
neliniştit.,! 

Se culcă pe nisip alături de Rex şi deodată simţi 
şocuri subpământene slabe şi rare. Sări în picioare. 
Blestemată insulă!... 

— Hai pe grifonul cel mare! strigă el. Rex, după 
mine! 

De obicei din craterul grifonului se scurgea, 
revărsându-se încet peste marginea craterului, noroi 
vulcanic cenuşiu şi cald. Acum totul era neclintit: 
emanaţia încetase. 

— A răposat. Dumnezeu să-l ierte! spuse Iura, deşi 
numai de glume nu-i ardea. 

— Şi-i rău? întrebă Valerka. 

— Rău de tot. Hai să-l vedem pe celălalt, mai mic. 

Nici al doilea grifon nu mai pulsa. Iura se culcă şi-şi 


lipi urechea de stratul de noroi întărit. Auzi un vuiet 
înfundat: parcă undeva jos, adânc, în măruntaiele 
pământului, înainta o coloană de tancuri. 

Coborâră în fugă pe ţărmul răsăritean - aici apa 
clocotea întotdeauna, se spărgeau băşicuţe de gaz. Acum 
suprafaţa apei era liniştită şi netedă: se închisese şi 
grifonul submarin. 

— Am dat-o naibii! bombăni Iura. 

Se întoarseră în tabără. Femeile trebăluiau în jurul 
focului; Valea povestea ceva despre horoscopuri, Rita 
asculta, urmărind cum fierbe ciorba de peşte. 

„Sunt liniştite, se gândi Iura. Cu atât mai bine. N-are 
rost să le sperii înainte de vreme. Poate scăpăm cu bine. 
În orice caz, nu cred să se întâmple nimic până vine 
cuterul... Dar mă îndoiesc să vină azi. Mai curând mâine 
dimineaţă. Ce-o fi cu Kolka? încăpăţânatul! Ce zi am avut 
azi, n-am ce zice 

Mâncau ciorba de peşte de care li se făcuse 
lehamite. 

— Ce-i cu Rex? întrebă deodată Valea. Nu mănâncă. 
Şi... ştiu eu?... E cam palid, dacă se poate spune aşa 
despre un câine. 

— E puţin surmenat, răspunse Valerka fără intenţia 
de a glumi. 

Dar Valea râse: 

— Să ştii că da. Îi cercetă pe toţi cu privirea. Da’ ce 
v-aţi muiat aşa, tovarăşi robinsoni? Mâine vom fi acasă! 
Gândiţi-vă numai: un duş fierbinte, aşternuturi curate, 
mâncare adevărată fără miros măcar de peşte... 

— Taci puţin, Valiuşka... Rita se îndreptă plină de 
încordare „ascultând cu atenţie ceva. Nu ştiu, mi s-a 
părut sau a fost într-adevăr cutremur? 

În jurul vetrei se făcu linişte. 

Iura întrerupse tăcerea. 

— Ascultaţi, copii, spuse el, scobindu-se în dinţi cu 
un os de peşte. N-are rost să vă ascund... 


Expuse pe scurt situaţia. S-a petrecut ceva în adânc 
şi grifonii - răsuflătoare pentru gazele comprimate de 
uriaşa presiune a straturilor - s-au închis. Acum gazele 
clocotesc şi-şi caută ieşire... 

— Şi pe unde vor ieşi? întrebă Valea. 

— Dacă am şti unde vor răbufni!... Şi când!... O sută 
de ani poate să nu se întâmple nimic, dar precaut trebuie 
să fii. Iura se ridică. În sfârşit, cred că e mai bine să ne 
luăm catrafusele şi să ne mutăm pe plută. O să fim mai 
liniştiţi. 

După jumătate de oră tabăra era strânsă. Populaţia 
insulei Ipatia, cu întregul ei avut, se mută pe plută. 

Sufla un vânt uşor din nord. Marca era liniştită, 
pluta abia se legăna, ancorată lângă bancul de nisip. În 
întunericul care se lăsase, aproape de plută, „Mekong”- 
ul se zărea vag, ca o pată alburie. 

— Să ne  depărtăm, Iura, propuse Valea 
înspăimântată. 

— Mai aşteptăm. Vântul bate dinspre nord, ori cu 
pluta nu poţi manevra împotriva vântului. Tu culcă-te şi 
dormi. N-ai grijă. Să sperăm că până dimineaţa nu se 
întâmplă nimic. lar dimineaţa vine cuterul. 

Timpul se scurgea greu. 

Vuietul subteran se înteţi deodată. Schelălăind, Rex 
se strânse lângă piciorul lui Iura. Când se dezlănţuie 
stihiile, şi câinii cei mai îndrăzneţi îşi pierd curajul. 

O bubuitură teribilă zgudui insula. Din pământul 
răscolit ţâşni cu un vuiet asurzitor o coloană de gaze de 
un alb fantomatic. O ploaie de pietre şi bucăţi de lut se 
prăbuşi cu zgomot asupra plutei. Apoi deodată coloana 
de gaze se aprinse. Dogoarea năprasnică le izbi feţele... 

O gigantică torţă de foc se înălța mugind spre cer. 

CAPITOLUL. VIII Despre apă şi foc 

Stăteam cu ţigara de foi la babord ţi urmăream cum 
după promontoriul peninsulei Apşeron dispare portul 
Baku. [igara imi era pe terminate. După ce am tras 
ultimul fum, am aruncat-o peste bord. In aceeaşi clipă 


corpul „Astrei. 

fu înconjurat de o perdea de foc. 

JULES VERNE: „Claudius Bolebarnac. 

După ce şalupa se lăsă la pupa, Nikolai îşi scoase cu 
precauţie capul chiar lângă etravă. Ştia că de lângă 
motor, la spate, nu-l pot observa. 

Barca fusese dezlegată; se auzea clinchet metalic: 
probabil că Vova monta la loc magnetoul. 

Nikolai îl auzi bombănind: 

— Voiam să dau şi eu un pic la peşte! Dar ţi-ai găsit! 
Mereu vă grăbiţi de parcă ar arde!... Aici e plin de peşte. 
Aţi văzut câte băşicuţe sunt pe apă? 

— Mai puţină vorbă! răsună vocea aspră a lui 
Operatin. 

Bun. Nu bănuiesc nimic. „Nu mai pierde vremea, îşi 
porunci Nikolai. Trebuie să mă aranjez cât mai bine sub 
etravă”. 

Petrecu uşurel un capăt al frânghiei pe care o luase 
pe după parâma de salvare de la babordul şalupei, trecu 
pe dedesubt şi făcu acelaşi lucru la tribord, apoi legând 
cape-lde sub apă, se strecură între fundul bărcii şi 
frânghie. Funia îi venea la nivelul pieptului, iar 
rezervoarele cu aer ale acvalangului, din spate, se 
proptiră astfel în etravă, iucât muchia chilei nimeri chiar 
în intervalul dintre ele. 

„S-a nimerit bine, se gândi Nikolai, ţinându-se de 
frânghie cu mâinile pe jumătate îndoite. Aşa o să mă 
hâţâne mai puţin”. 

Motorul „tuşi” de câteva ori. Nikolai se sperie: dacă 
nu e încă pus la punct şi coboară din nou pe țărm? 

Dar iată că motorul începu să uruie regulat. Barca 
porni şi începu să ia viteză. Micul promontoriu rămase 
curând în urmă. 

Acum când motorul mergea cu turație mare, prova 
bărcii se înălţă mai mult, astfel încât Nikolai fu ridicat 
aproape până la piept deasupra apei. Respira prin tub, 
fără să consume aerul din baloane. Trăia extrem de 


plăcuta senzaţie, ce nu poate fi cu nimic comparată, a 
zborului deasupra apei. Îi trecu prin minte un gând 
amuzant: în momentul acela arăta probabil ca o figură 
alegorică din cele care, în timpurile flotei cu pânze, se 
fixau la ctravă, sub bompresul corăbiei... 

Nikolai făcu în minte un mic calcul: până în oraş 
sunt aproape cincizeci de mile. Şalupa face până acolo 
cam cinci ore. În rezervoarele acvalangului are aproape 
două mii litri de aer. În timp ce se strecura spre barcă, 
pe sub apă, a consumat cam două sute de litri, 
Acvalungul funcționează până când presiunea în 
rezervoare coboară la treizeci de atmosfere - deci încă 
vreo patru sute de litri nu pot fi utilizaţi. In apropierea 
oraşului va trebui să se dezlege şi să înoate vreo zece 
minute sub apă. Prin urmare, pentru drum îi rămân 
aproape o mie de litri - cu alte cuvinte are rezervă de aer 
pentru treizeci de minute. Asta în cazul când valurile 
prea mari nu-i vor îngădui să respire prin tub. Va trebui 
să stea nemişcat şi să respire cu economie: omul nu 
poate trăi cu mai puţin de treizeci litri de aer pe minut. 

La început totul merse bine. Zburând razant 
deasupra apei liniştite, Nikolai avea senzaţia plăcută a 
unui masaj indroterapic. Picioarele, susţinute de „labele” 
late, alunecau pe apă. Rezervoarele de aer bine proptite 
în chilă îl ţineau în echilibru. 

Curând însă valurile începură să bată din faţă. 
Şalupa sălta ritmic peste ele, când coborând, când 
înălţându-şi 

prova. Nikolai fu nevoit să se acomodeze şi să tragă 
aer numai în momentul înălţării provei. Totuşi apa intra 
de fiecare dată în tubul respirator şi Nikolai nu reuşea 
întotdeauna să o dea afară, suflând, înainte de a inspira. 

La un moment dat, când botul şalupei se înălţă mai 
mult deasupra apei, Nikolai văzu în stânga nişte stânci 
negre scăldate în soare, înconjurate de dantela albă a 
spumei valurilor. 


Piatra Persianin! 

Avea impresia că a gonit nesfârşit de mult sub chilă, 
biciuit de valuri, şi când colo au parcurs doar cinci mile! 
Abia a zecea parte din drum... 

Nu, nu regreta că a plecat. Ştia că numai cu o 
maximă încordare de forţe va putea duce până la capăt 
această aventură. Dar abia acum îşi dădea cu adevărat 
seama ce va trebui să suporte. 

Valurile nu erau mari, dar corpul şalupei, 
despicându-le, forma sub etravă un talaz înalt. Viteza 
bărcii se aduna cu viteza opusă a vântului. Se obişnuise 
cu loviturile valurilor, dar corpul lui, scăldat neîntrerupt 
de valuri şi bătut de şuvoiul de aer, pierdea cu 
repeziciune căldura. Grăsimea pătrunsă în piele începuse 
să se spele. Lui Nikolai îi era frig. Frânghia de care se 
ţinea îi tăia palmele. Şi vântul îi şuiera în urechi. 

Nikolai pierduse simţul timpului. 

O durere ascuţită îi prinse degetul mare de la 
piciorul stâng şi se întinse iute la pulpă. Să schimbe 
poziţia!... Nikolai se întoarse cu greu pe partea dreaptă. 
Îndoind şi dezdoind piciorul ei lupta disperat cu cârcelul. 

Culcat pe o parte respira mai uşor - ţeava 
respiratorului era mai rar acoperită de apă, dar din 
pricina poziţiei instabile trebuia să-şi încordeze puternic 
braţele şi curând simţi că n-o să se mai poată ţine mult. 
Îngrozitor lucru să ai cârcei la mâini! încercă să-şi reia 
vechea poziţie când deodată îşi dădu seama că bătăile 
motorului se răresc. Prova cobori şi Nikolai se cufundă în 
apă. 

Şalupa se opri. 

Respira acum liber, iar apa nemişcată i se păru 
caldă. Nikolai scoase cu grijă capul afară. 

— Ce-s capriciile astea? auzi el vocea enervată a lui 
Operatin. Nu poţi să mai rabzi puţin? 

— De ce să rabzi căldura când ai apa alături? ripostă 
Vova. Fac repede o baie şi gata. Vedeţi în stânga insula 
Bull? Suntem la jumătatea drumului. 


— La jumătate? Mergem cam încet astăzi. 

— Încet, e adevărat, fu de acord Vova. Nu înţeleg de 
ce. 

Din nou se auzi vocea lui Operatin: 

— Apropo, de unde l-ai luat în oraş pe Benediktov? 

— Unde mi-a spus să-l aştept: la cheiul şaisprezece, 
răspunse Vova. Apoi am venit după dumneavoastră, la 
cheiul douăzeci şi patru. 

— Mai era cineva acolo, la şaisprezece? Cine v-a 
văzut? 

— Nu era nimeni. Cine să ne vadă... Dar de ce? 

— Nimic. Fă-ţi baia mai repede. 

Şalupa se aplecă, se auzi plescăitul apei. Vova sărise 
de la prova. Nikolai ieşi de sub frânghie, comută 
robinetul la rezervoare şi, întorcându-se cu capul în jos, 
se cufundă mai adânc. 

Vova se bălăcea la prova. Nikolai se ţinea mai în 
adânc, la vreo trei metri adâncime. Din cauza acestui 
hipopotam trebuie să irosească acrul atât de preţios! Dar 
de fapt, tot răul e spre bine: putea să-şi mai 
dezmorţească astfel braţele şi picioarele înţepenite, mai 
încălzindu-se puţin. Numai de n-ar observa bulele de 
aer... Dar dacă întârzie să-şi reia locul!? Nu, asta nu. 
Oricum, va auzi motorul. Şi nu va porni chiar de la prima 
rotire a manivelei. Îi e sete. De aseară n-a băut şi n-a 
mâncat nimic. În gură are un gust groaznic: a înghiţit 
apă sărată... încă o jumătate de drum! Vreo două ore... 
Pare că nu-i mult. Dar e mult, foarte mult... Un ceai cald 
acum, bun ar mai fi! Ce ceai face Menti, la iaht-club. Un 
ceai fierbinte şi tare... 

În şalupă bubui ceva. Dând puternic cu labele, 
Nikolai ieşi la suprafaţă şi apucă frânghia. Ce-o fi făcând, 
rostogoleşte butoiul? Da, probabil că Vova l-a împins mai 
spre prova. 

Motorul începu să uruie. Nikolai îşi ocupă locul şi 
începu să respire prin tub. 

Acum, după mutarea butoiului de metal, prova 


şalupei nu se mai ridica atât de sus. Doar creştetul 
capului şi tubul respirator ieşeau deasupra apei. Nikolai 
respira mai greu: talazul ce se forma sub etravă şi 
valurile despicate umpleau mereu tubul cu apă. Nu 
reuşea s-o sufle la timp şi 30) 465 înghiţi din nou apă. 
Nikolai folosi de câteva ori baloanele, ca să nu se 
înăbuşe. 

Şi-i era tot mai frig: organismul n-apuca să 
compenseze pierderea căldurii pe care torentul iute de 
apă i-o răpea. 

De gemuleţul de plexiglas al măştii se lovea linia 
transparentă a suprafeţei. Uneori, ridicându-se în braţe, 
scotea capul afară. Întinderea de apă prindea nuanţe 
sinilii. Se întunecase şi (cerul. În stânga, soarele 
purpuriu al asfinţitului atârna deasupra mării. 

Deodată înaintea ochilor apăru ceva negru, şi-n clipa 
următoare simţi o lovitură dureroasă în umărul stâng. 

Era o bârnă grea de lemn, din esenţă tare. Plutind 
de cine ştie când, bârna îmbibată se înnegrise şi plutea, 
ascunsă sub apă, aproape de suprafaţă. Sunt extrem de 
periculoase aceste bârne plutitoare. Dând peste ele, o 
barcă în viteză se poate sparge! 

De astă dată lovitura fu laterală şi bârna, după ce-i 
zdreli umărul, lovi uşor şalupa în babord. 

„Am scăpat uşor!” se gândi Nikolai. 

Nu vedea sângele care i se scurgea din umărul rănit. 
Nu ştia ce e mai greu de suportat: cârceii care îi 
prindeau mereu picioarele sau greaţa provocată de 
pierderea sângelui, de frig, de sete şi de apa sărată 
înghițită. 

Eliberându-şi o mână, Nikolai înlătură cureaua de pe 
cap şi scoase din gură muştucul respiratorului. Dar nu 
vomită; avea doar spasme în gât şi în stomac. Punând 
muştucul la loc în gură îşi vătămă gingia şi înghiţi din 
nou apă. 

Desigur, ar fi avut o foarte simplă ieşire din situaţia 
în care se găsea: să se predea. Dar când instinctul de 


conservare îi sugeră această idee, Nikolai îşi aminti 
mânios aforismul cuiva: „Neruşinat mai e creierul!” 

Ţin-l. e bine, Kolka, mai e puţin... 

Şi se ţinea de frânghie cu mâinile amorţite. 

li venea să vomite, avea cârcei şi simţea o durere 
sfâşietoare în umăr. lar apa rece gonea cu o viteză 
nebunească de-a lungul trupului chinuit. 

Conştiinţa i se întunecă. 

„Voiai să găsesc o soluţie... Iată, am găsit-o. Pentru 
tine am să găsesc orice... Ce bine era lângă foc, alături 
de tine. Nu-ndrăznesc să cred, iubito... Nu-ndrăznesc să 
cred...” 

Nu desface degetele! 

De undeva, de departe, zgomotul motorului năvăli în 
conştiinţa care se stingea. 

Cu un uriaş efort de voinţă izbuti să ridice capul. 

Lumină! în amurg clipesc luminile roşii şi albe ale 
geamandurilor! Dintr-o clipă într-alta şalupa va traversa 
linia navigabilă. 

Oraşul şi-a şi aprins luminile... 

Ei, e timpul”! 

Comută tubul la baloanele de aer şi se strecură de 
sub frânghie. Sprijinindu-se cu „labele“ de fundul 
şalupei, împinse puternic... 

Ce neagră e apa! Inspiraţie-expiraţie... Inspiraţie- 
expiraţie... 

leşi la suprafaţă. Scoase muştucul din gură. Barca 
cu motor nu se mai vedea, se îndepărtase mult. 

La stânga. Să înoate spre stânga, către iaht-club. Nu 
e mai mult de o milă. 

Blestemată greață! Din nou cârcelul. Se întoarse pe 
spate să se mai odihnească niţel şi chiar la prima 
inspiraţie înghiţi apă amar de sărată. Un acces de tuse îi 
sfâşia pieptul... 

În seara aceea, ca de obicei, Menti urcă în luntre şi 
plecă să verifice dacă iahturile sunt bine legate în 
parâme. 


Tare nu se simţea în apele lui! lahtul „Mekong” 
plecase pentru o săptămână. Dar trecuseră aproape două 
săptămâni şi „Mekong” nu venise. Şi nici vreo veste nu 
avea de la ei, ori măcar despre ei. Poţapkin e un bun 
velist, cunoaşte pânzele... Dar de ce n-a comunicat că 
întârzie? Ieri Menti n-a mai avut răbdare. A telefonat la 
Lenkorsn, şi paza de acolo a radei i-a comunicat că iahtul 
„Mekong” n-a intrat în gurile Kurei. Vor trimite un cuter 
în arhipelag. Să vedem ce-o să comunice mâine. 

La iaht-club nu se mai poate lucra: tot timpul sună 
telefonul. Mai ales o femeie tare neliniştită - mereu 
plânge. Fata ei e pe „Mekong”. De ce să plângă? 
Poţapkin e un velist bun. Dar de! Dacă ia femei pe bord! 
Urde sunt femei, acolo-s şi lacrimi, asta de mult se ştie... 

Menti opri luntrea lângă geamandura cu numărul 
doisprezece. lahtul „Uragan” era bine fixat. Dar Menti 
observă pe puntea lui, la babord, un om întins - cu 
baloane de oxigen în spate, cu „labe” în picioare. 

— Hei, tu! strigă supărat Menti. Ce-i aici, hotel? 

Omul nu răspunse. Bătrânul marinar urcă pe iaht. 

Omul, culcat pe burtă, strângea în mâna întinsă 
masca. Menti îl întoarse pe spate. 

— Potapkin?! exclamă el uimit. 

...După vreo douăzeci de minute Nikolai îşi veni în 
fire, Tresări neliniştit. Lumina îi supăra ochii. Vru să 
arunce pătura cu care era învelit, dar mâna nu-l asculta. 
De unde-i pătura? 

Deodată îşi dădu seama că se află în odaia lui Menti, 
la iaht-club. Văzu faţa bătrânului aplecat deasupra lui. 
Auzi vocea cunoscută bodogănind ceva. Mişcându-şi cu 
greu limba, Nikolai bolborosi: 

— Ipatia... Trimiteţi un cuter... Insula Ipatia... 

Şi îşi pierdu din nou cunoştinţa. 

Pe faleză claxonă maşina „Salvării”, chemată de 
Menti. Nikolai fu ridicat. 

Menti telefonă la postul de grăniceri din port şi ceru 


permisiunea de a ieşi în larg cu şalupa. 

Nu putea înţelege cum a ajuns Potapkin în golf, Să 
vină înot cu acvalangul tocmai de pe insula Ipatia? Eh, 
prostii!... Pe vremuri, se mai întâmplau minuni pe mări, 
dar acum... Un lucru e clar însă: cu „Mekong” s-a 
întâmplat ceva. Pentru orice eventualitate, Menti duse 
trusa farmaceutică în şalupă. Se pregătea de plecare, 
când deodată văzu o pălălaie. 

Undeva departe, spre sud, pe cerul palid al înserării, 
tremurau  reflexele trandafirii ale unui incendiu 
îndepărtat. 

Menti se urcă pe debarcader şi rămase puţin pe 
gânduri, mişcându-şi degetele noduroase. Să afle mai 
întâi unde arde. Se îndreptă spre camera de gardă, dar 
când să ridice receptorul, zbârnâi soneria de apel. 

— Mehti-babă? se auzi la capătul firului. Aici 
Selezniov, de serviciu în port. Spuneaţi că iahtului vostru 
i s-a întâmplat ceva lângă Ipatia? Atunci uite ce-i: chiar 
acum pleacă într-acolo o vedetă torpiloare. A izbucnit un 
incendiu şi merg câţiva tovarăşi să vadă care-i cauza. 
Dacă vreţi... 

— Cum nu vreau, spuse Menti. 

După jumătate de oră vedeta torpiloare se apropia 
cu viteză redusă de debarcaderul iaht-clubului. 

— Repede, Mehti-babă! strigă de pe dunetă 
căpitanul, înalt, cu cască în cap. 

Menti sări pe puntea vedetei. 

— Ce faci, Kostea? întrebă el, strângând mâna 
căpitanului. De mult n-am văzut pe tine. 

— De la regata de anul trecut. Cum o mai duci, 
bătrâne? 

Motoarele începură să duduie. Târând după ea 
„mustăţi” lungi, vedeta străbătea golful. 

Menti se aşeză pe îngrăditura joasă a punţii de 
comandă. Doi civili, de pe punte, priveau spre zare. Şi în 
cabina minusculă se mai aflau câţiva oameni. Sunt 
petrolişti şi specialişti în incendii, îşi dădu seama Menti. 


leşiră în larg. Căpitanul îi făcu un semn din cap 
cartnicului. Acesta apăsă până la refuz manetele de 
acceleraţie. Vuind asurzitor, motoarele se ambalară la 
maximum. Vedeta zvâcni ca o pasăre, gata să-şi ia zborul. 
La prova ei se înălța un val ca de sticlă - nemişcat şi cu 
reflexe trandafirii din cauza pălălaiei. 

Puntea vibra sub picioare, vântul puternic năvălea în 
plămâni. Cu viteză de luptă vedeta gonea într-acolo unde 
vâlvătaia cuprinsese o jumătate de cer. În urletul 
motoarelor cuvintele nu se mai auzeau. Căpitanul, 
întorcându-se - îi zâmbi lui Menti şi ridică două degete. 
Menti dădu din cap că a priceput: două mii de rotații. 
Foarte bine, dă-i mai repede. 

Menti cobori pe scara înclinată în cabină şi se aşeză 
pe un scăunel liber. Aici zgomotul nu era atât de puternic 
ca acolo sus, pe punte. Petroliştii schimbau între ei fraze 
scurte. Îşi aduceau aminte de erupțiile de pe Cerepaşii, 
de pe Pescianii, de pe Los... Şi atunci, cu mulţi ani în 
urmă, tot aşa arsese... îşi aminteau de întâmplări mai 
rare şi mai îndepărtate - incendii pe petroliere şi la 
sondele de pe mare. 

Dar pe acolo unde arde acum nu trec vase 
petroliere. Să fi izbucnit incendiul pe insula Vâsoki? 
Acolo e o exploatare petroliferă, ultima din arhipelag... 

Căpitanul cobori în cabină. 

— Am luat legătura cu Vâsoki! strigă el. Acolo-i totul 
în ordine. De la ei pălălaia se vede la sud-est. Iar 
cherhanaua de la gurile Kurei a comunicat că ei văd 
incendiul la nord-est. 

Întinse pe masă o hartă şi se uită unde se 
încrucişează aceste linii de orientare. 

— Arde undeva pe lângă lIpatia, arătă cu degetul pe 
hartă. 

Menti urcă pe punte. Marea şi cerul erau inundate 
de o vâlvătaie roşie amenințătoare. Cu fiecare minut se 
lumina mai mult. Când trecură de Piatra Persianin, 


văzură o coloană de foc. 

Nu mai încăpea îndoială: ardea insula Ipatia. 

Menti privea în tăcere torţa uriaşă ce izbucnea din 
mare. 

— Aici erau băieţii tăi? îi strigă în ureche căpitanul. 

Menti nu răspunse. Chipul lui, luminat de incendiu, 
împietrise. 

Reducând viteza, vedeta se apropia în partea 
dinspre vânt de ceea ce până nu de mult fusese o insulă. 
La poalele torţei de gaze apa clocotea agitată. 

— S-a scufundat Ipatia! observă cineva. 

— Trebuie stins, adăugă unul dintre petrolişti, 
apărându-şi faţa cu mâna de dogoarea focului. Dacă 
vântul se înteţeşte, poate să ducă focul până la sondele 
de pe Cerepaşii. Iar acolo sunt gaze... 

Vedeta porni să ocolească locul incendiului, 
înclinându-se când pe un bord, când pe celălalt: procesul 
modificării fundului nu se terminase încă şi marea era 
agitată. 

— Dă-mi binoclul, îi ceru Menti căpitanului. 

Se uită spre bancul de nisip şi zări... scheletul negru 
al unui iaht. Pe scândurile arse se mai prelingeau încă 
limbi de foc. Menti cobori binoclul. Faţa îi era 
încremenită. Doar picături mari de sudoare i se 
rostogoleau pe obrajii aspri. 

După o oră, chemat prin radio, sosi un detaşament 
de vase stingătoare de incendiu - mici, foarte mobile, 
având pe punte un fel de eşafodaje înalte. Pe turelele 
rotative erau instalate mari tulumbe de incendiu cu 
dispozitive de ochire. Ele aminteau de tunurile de pe 
corăbii. 

Vasele înconjurară coloana de foc. Jeturi puternice 
de apă ţâşniră din tulumbele de incendiu, încrucişându- 
se la baza torţei ca săbiile unor titani. 

Începu bătălia cu focul... 

Adeseori, în serile de sărbătoare, navele de pompieri 
ies în mijlocul golfului. Jeturile înalte de apă ţâşnesc spre 


cer, strălucind şi sclipind în lumina reflectoarelor 
colorate. 

Mulţimi de orăşeni se adună pe Bulevardul Mării să 
admire acest spectacol de o uimitoare frumuseţe. 

Aici însă marea era pustie. Vuia coloana de gaze în 
flăcări, urlau motoarele puternice, şuierau şi se învăluiau 
în abur jeturile de apă, iar reflexele purpurii jucau 
straniu pe norii de abur şi fum. 

Focul se împotrivea cu înverşunare apei. Când se 
retrăgea, ezitând, când deodată se năpustea asupra 
vaselor. Crăpa şi se răsucea în suluri vopseaua de pe 
bordurile vedetelor, dogoarea de iad îi ardea pe marinarii 
îmbrăcaţi în azbest. Vasul „Salamandra” fu cuprins 
deodată de flăcări. Motoarele, lipsite de oxigen, amuţiră. 
Dar îndrăzneţii mecanici nu se zăpăciră: comutară 
receptoarele de aer la baloanele cu oxigen şi se smulseră 
din foc. Vasul vecin „Polundra”, reducând presiunea 
pompelor, împroşca „Salamandra” cu un torent de apă 
înspumată. „Salamandra”, învăluită de aburi, se aruncă 
din nou în luptă. 

Vedetele dănţuiau pe valuri, zvârlite dintr-o parte în 
alta, dar tulumbarii - în marea lor majoritate foşti tunari 
de bord - nu se dezlipeau de aparatele de ochire şi 
încrucişau jeturile de apă la baza torţei, ca să rupă 
flacăra de suprafaţa mării. 

E noapte ori s-a făcut ziuă? Nu-ţi poţi da seama... 

Dar iată că paloşele de apă izbutiră să taie de la 
rădăcină stâlpul de foc. Pentru ultima oară flacăra 
izbucni spre cer şi se stinse. 

Şi deodată se făcu întuneric. Nu, nu e întuneric: 
mijesc zorile. Nu-ţi vine să crezi că a trecut o noapte 
întreagă... 

Mai vuiau încă gazele stinse, dar vuietul slăbea cu 
fiecare clipă. Marea se linişti, faţa ei era lină. Doar în 
locul unde ieşeau jeturile de gaz apa mai clocotea încă. 

Menti îl rugă pe căpitan să se apropie cât poate mai 
mult de bancul de nisip. Cercetă multă vreme scheletul 


negru al iahtului. 

Căpitanul îi puse compătimitor mâna pe umăr. Menti 
îi înapoie tăcut binoclul. Cobori încet în cabină şi se 
trânti pe micul divan, cu fata la perete. 

Motoarele începură să urle. Vedeta se îndepărtă de 
locul unde până ieri fusese insula Ipatia. 

CAPITOLUL IX 

În care Iura, asemenea lui Alexandru Machidon, taie 
o frânghie şi iese astfel dintr-o situaţie dificilă 

Vrei să asculți cum luptau în trecut marinarii? Şi 
cum câştigau bătăliile noaptea pe luna? 

WALT WHITMAN; „Cântec despre sine. 

Culcat pe bârnele aspre, cu mâinile sub cap, Iura 
privea cerul înstelat. Deasupra pânzei atârnând moale, 
plutea încet vela aurie, parcă umflată de vânt, a lunii. 
Nori mici, fumurii, acopereau mereu secera lunii. Acolo 
sus sufla un vânt uşor. Dar jos, pe faţa mării, era linişte. 

A treia noapte pe plută... 

De neuitat va rămâne noaptea când coloana de foc s- 
a înălţat deasupra Ipatiei. Iura s-a lăsat cu toată puterea 
pe vâsla de cârmă, ca să depărteze cât mai repede; pluta 
de insulă. Vântul îi mâna spre sud, de-a lungul țărmului 
răsăritean al insulei. O dogoare de nesuportat le ardea 
pielea. Valerka pusese mâna pe găleata de pânză şi, 
umplând-o fără încetare cu apă, îi uda pe toţi. La un 
moment dat pluta era cât pe ce să se aprindă: mici limbi 
de foc porniră să se prelingă pe bârne, scoarţa lor 
sfârâia. 

— Pânza! urlă Iura. Udă pânza! 

Să ia pânza foc?! Dar asta însemna sfârşitul. Ar fi 
trebuit să sară în apă. Şi cât timp s-ar fi putut menţine?... 
Valerka turna pe pânză găleată după găleată. Nu-şi 
pierduse cumpătul. Femeile îl ajutau - luau apă cu 
ceaunul şi cratiţa. Bârnele fumegau. Iura, lăsat cu toată 
greutatea pe vâsla-cârmă, se străduia să abată cât de cât 
pluta spre răsărit. 

Şi iată că insula în flăcări rămase în urmă, la pupa. 


Pluteau în noapte, spre necunoscut. Culcaţi pe buşteni 
priviră multă vreme spre nord, unde vâlvătaia cuprinsese 
tot cerul. 

În zori pălălaia se stinse. Se aflau departe de insulă. 
Pe la ora nouă dimineaţa pânză fâlfâi şi căzu moale. Pluta 
se roti greoi într-o parte şi porni încet, purtată de curent. 
În lipsa vântului n-aveai cum s-o conduci. 

Urmară zile istovitoare, călduroase, fără pic de 
vânt... 

De hrană nu se puteau plânge. Mai prost şedeau cu 
apa. Plecarea precipitată îi împiedicase să ia destulă apă 
de pe insulă. Mai aveau foarte puţină pe fundul butoiului, 
dar şi aceea - caldă şi stătută - aproape că nu le potolea 
setea. Din fericire, mai aveau răşina schimbătoare de 
ioni. Ieri trataseră cu ea apa de mare şi obţinuseră o apă 
relativ dulce, dar neplăcută la gust. Dar ce se vor face 
când o vor termina şi pe aceasta?... 

— Ce facem? Trecem la metodele lui Bombard, 
spuse Iura. Mâncăm peşte crud. 

Valea se strâmbă de scârbă. 

lar Valerka îşi aminti de deriva celor patru ostaşi 
sovietici în Oceanul Pacific. 

— Băieţii au rezistat şapte săptămâni! peroră el. Şi 
în ce condiţii: furtună, frig... Nu, totuşi noi stăm mult mai 
bine! Caspica nu-i Oceanul Pacific. 

„Dar dacă vine furtuna? se gândi lura. Pe Oceanul 
Pacific se înalţă valuri-munţi, lungi de vreo patru sute de 
metri. Astfel de valuri, oricât ar fi de înalte, nu ameninţă 
pluta cu răsturnarea. Cu totul altfel sunt valurile Mării 
Caspice - scurte, înalte, furioase. Nu se ştie unde-i mai 
periculos...” 

Gândi toate astea, dar nu spuse nimic. 

Într-una din zile, departe, la orizont, trecu un 
elicopter. Trecu şi dispăru, fără să fi observat pluta. 

— Ne caută, desigur, spunea lura. Kolka i-a pus pe 
toţi în picioare. 

Îşi mişca degetul pe harta ferfeniţită. Ştia doar 


aproximativ locul unde se află: cu ajutorul busolei 
stabilise direcţia derivei, dar viteza de înaintare n-o 
putea aprecia nici măcar din ochi, pentru că pluta se 
deplasa odată cu curentul, rămânând nemişcată faţă de 
apă. 

— Ne duce spre ţărmul iranian. Probabil că suntem 
akd, aproape de Şahsevar, împunse Iura cu degetul chiar 
în josul hărţii. 

— Şi atunci? întrebă Valea. 

— Nu cunoşti limba farsidă? 

— Înţeleg un pic, dar nu pot să vorbesc. 

— Nu-i nimic, ne-om înţelege cumva în limba 
engleză. Luăm legătura cu ambasada noastră şi... 

Dar lura mai ştia ceva: curentul lunecând de-a 
lungul liniei țărmului poate să-i mâne mai departe, spre 
ţărmul răsăritean pustiu... 

Dar nici asta n-o spuse cu voce tare. 

Şi iată - a treia noapte pe plută... 

Valea dădu pătura la o parte şi veni să se aşeze 
lângă Iura. 

— Nu pot să dorm. Oftă încetişor. Mă apucă groaza 
când mă gândesc la mama. Ce-o fi făcând?... 

El îi luă mâna şi o mângâie. Valea îl privi în ochi. 

— Mustăcios, bărbos... îngrijorat... Se lipi de el cu 
umărul cald. La ce te gândeşti? 

— La noi doi, spuse el. Şi la Kolka. 

— Ți-e urât fără el? 

— Nu-ţi închipui. 

— Spune-mi ceva... 

1 - Ce să-ţi spun? Ce am eu să-ţi spun, ştii tu şi-aşa. 

— Nu, spune-mi. 

— Mi-eşti dragă, îi şopti el la ureche. 

Valea închise ochii. Chipul ei, luminat slab de 
argintul lunii, era obosit şi fericit. Stătură multă vreme 
strânşi unul într-altul, fără să vorbească. Pluta înainta 
încet în necunoscut. 

Valea aţipi. Iura o înveli cu pătura. După câtva timp 


îl trezi pe Valerka Gorbacevski. 

— E rândul tău, Valerka. Şi dându-i ceasul, adăugă: 
La cinci trezeşte-mă. 

— De ce? 

— Mi se pare că în zori trece sputnicul. Vreau să-l 
văd. 

— Bine, făgădui Valerka. 

Pipăi pânza ce atârna moale, trecu în partea din faţă 
a plutei şi se aşeză, cuprinzându-şi genunchii cu braţele, 
îl chinuia setea. Dar va putea să bea numai la ora şapte 
dimineaţa - trei înghiţituri de apă - caldă, scârboasă... 

Rita auzise când Iura l-a rugat pe Valerka să-l 
trezească. Zâmbi fără să vrea: în asemenea împrejurări, 
când te pândesc primejdii de moarte, să-ţi fie gândul la 
Zborul sputnicului! Să-i fie teamă că va trece fără să-l 
vadă. Copil mai e! Dar asta-i firea lui Iura. Probabil că pe 
el nici la cincizeci de ani n-o să-l părăsească acest 
Indestructibil interes pentru viaţă. 

lată-l, doarme pe bârnele goale, în mijlocul mării 
capricioase şi perfide. Ce visează oare? Sputnicul? 
Conducta de petrol? Reparaţia iahtului? Călătorii 
interplanetare?... 

Şi Nikolai e la fel. Ceva mai serios, dar în fond... 
Pentru ce a întreprins acea cursă necugetată, plină de 
riscuri? O fi ajuns oare?... Ce-o fi făcând acum? 
Brăzdează, probabil, marea cu echipa de salvare... Şi 
caută... 

Iar Anatoli... Ce stupid! Să treacă la doi paşi unul de 
altul pe insulă şi să nu se întâlnească! Dar slavă 
domnului că a rupt-o cu Operatin. Laboratorul lor a 
pierit. Cu atât mai bine! Acum îşi va începe fără îndoială 
tratamentul. Va avea ea grijă de asta. Numai că acum o fi 
îngrijorat acolo, acasă... Ah, de ar ajunge mai lepede... 

Rita dădu pătura la o parte şi se ridică în capul 
oaselor. Vai, ce ceaţă vine! 

Simţi pe umăr ceva umed şi rece. Era Rex care, 
trezit din somn, o saluta atingând-o cu botul. Scutură 


elinele de urechi. Dar Rex se eliberă deodată cu 
hotărâre, se îndepărtă şi-şi ciuli urechile. Nările îi 
fremătau. 

— Valerik, ia te uită la câine, îi atrase Rita atenţia. 

Ceaţa înghiţi pluta. Nu se vedea nimic. Dar în 
simţurile câinelui se afla o staţie de recepţie sensibilă, şi 
această staţie semnalase o prezentă ce merita atenţie. 
Într-o atitudine încordată, Rex adulmeca în ceaţă. 

Valerka îl trezi pe Iura. 

— Ce s-a întâmplat? Iura sări în picioare. 

Se trezi şi Valea. Valerka arătă în tăcere spre Rex. 

— Da, e ceva, spuse Iura. El simte. Poate că ne mână 
spre țărm... În acest caz trebuie să aşteptăm până se 
împrăştie ceața. Dar dacă e vreun vas? Să facem gălăgie, 
să atragem atenţia. Adică, staţi... 

Valea nu reuşi nici să exclame ceva, că el şi sări de 
pe plută în apă. După un minut ieşi la suprafaţă şi, 
suflându-şi apa din nas, se căţără pe plută. 

— Nu e niciun vas, spuse el, înlătur înd cu palmele 
apa de pe corp. Pe o vreme atât de liniştită aş fi auzit 
zgomotul elicelor. 

— Pentru asta trebuia neapărat să sari? Eşti nebun! 
spuse Valea. 

— Neapărat. În apă sunetul se răspândeşte de cinci 
ori mai repede decât în aer. 

La marginea plutei, tot agitat, Rex mârâia încetişor. 

— De ce nu ştii tu să vorbeşti, bătrâne? Iura îşi puse 
palma pe capul câinelui. 

Deodată se auziră nişte sunete metalice, estompate 
de ceaţă şi distanţă. Nu, nu era clopotul, obligatoriu 
pentru vasele ancorate în ceaţă. Sunetele, tot mai 
apropiate, cădeau neuniform, semănând cu zăngănitul 
metalului lovit de alt metal. Cineva tuşi răguşit în ceaţă... 
Răsună o exclamaţie clară: 

— Zagher mard! 

— Limba iraniană, rosti încet Valea. Zagher mard - 
mi se pare că înseamnă otravă de şarpe. În orice caz, o 


înjurătură... 

Aceeaşi voce, înaltă şi mânioasă, rosti o frază lungă. 
Ca răspuns se auzi o altă voce - răguşită, vinovată. 

— Se ceartă ăia? Ce fac? întrebă Valerka. 

— Taci puţin! Valea asculta cu încordare vorbele 
străine. „Fecior de câine mincinos, spuneai că te pricepi 
la motor!”, traduse ea. Iar celălalt răspunse: „Nu sunt 
vinovat, stăpâne... Asta a făcut-o păcătosul de străin, 
când l-a reparat...” Şi încă ceva ce n-am înţeles... 

Un vas iranian oprit în plină mare cu motorul defect! 

— Hai să strigăm, copii, porunci Iura. E-he-heei, de 
pe vas!... 

„E-he-heeei, de pe vas!” răsună deasupra mării. 

Loviturile de metal şi înjurăturile încetară deodată. 
O pauză chinuitoare, apoi... un strigăt uşor, gutural. 

— Stau pe loc, spuse Iura. Şi-s pe aproape. Să 
încercăm să vâslim până la ei. 

Vâsleau cu ce nimereau: cu scânduri, cu stinghii... 
Vâsleau după sunet, stând într-un genunchi pe marginea 
plutei, ca într-o canoe. După un sfert de oră, în ceaţă 
apăru estompat un profil scund de vas, fără lumini la 
bord. Un bărbat cu pălărie moale se aplecă peste 
parapet, încercând să-i distingă pe cei de pe plută. 

— Spune-i: „Am suferit un naufragiu, cerem ajutor”, 
îi şopti Iura Valiei. 

Aceasta, încurcându-se, pronunţă câteva cuvinte. 
leşi ceva destul de lipsit de legătură, dar se pare că omul 
cu pălărie a înţeles. El ezită un timp, apoi dădu din cap şi 
făcu un gest cu mâna: hai, urcaţi-vă. 

Pluta se lipi de bord. 

Valerka puse piciorul pe brâul de acostare al 
vasului, sări uşor peste parapet, apoi ajută femeilor să se 
urce pe punte. Iura înfăşură la iuţeală micul lor avut în 
pături, legă balotul cu sfoară şi i-l dădu lui Valerka. 

Omul cu pălărie moale dispăruse pe undeva. Iura îl 
urcă pe Rex pe punte, se căţără şi el şi cercetă la iuţeală 
situaţia. Apoi vâri balotul cu lucruri într-un ungher, după 


ghereta chepengului de la prova, şi-i porunci lui Rex să 
şadă acolo. 

Iranianul se întoarse cu un felinar. Întredeschise 
uşiţa acestuia şi-i cercetă fugitiv pe noii veniţi. Valea şi 
Rita erau îmbrăcate sumar: una într-un sarafan roşu, 
rupt, cealaltă cu o pătură aruncată pe umeri, dar 
amândouă îşi aranjară părul cu un gest automat. Băieţii 
erau doar în slipuri. 

Zăngăni uşiţa felinarului orb şi raza de lumină se 
stinse. Iranianul întrebă cu voce înaltă, ascuţită: 

— Urus, soviet? 

— Da, răspunse lura. Sovietici. 

Căută să distingă prin vălul de ceaţă chipul 
iranianului: dunga neagră, lată, a sprâncenelor, trăsături 
mărunte, dar regulate, o faţă brună, simpatică, chiar 
frumoasă. 

Iura se lovi cu degetul în piept, prezentându-se: 

— Iura. 

Iranianul repetă gestul lui Iura: 

— Farmaz. 

— Unde mergeţi? întrebă Iura. Pehlevi, Şahsevar, 
Bender-Ghiaz? 

— Da, Bender-Ghiaz. Iranianul dădu repede din cap, 
şi mai adăugă ceva. 

— Spune că sunt pescari, traduse Valea. Li s-a 
stricat motorul şi nu e nici vânt. 

Farmaz se uită cu atenţie la Valea şi zâmbi. 

— Întreabă-i dacă nu pot să ne ducă la Astara, îi 
ceru lura. 

— Astara? repetă Farmaz şi începu să dea iarăşi din 
cap. Motor, meşin mifahman? * întrebă el şi-şi roti 
degetul în aer. Vr-rrr! 

Iura dădu din cap afirmativ. Farmaz îl bătu prietenos 
pe umărul gol şi făcu un gest în direcţia pupei, invitându- 
l să-l urmeze. 

— Stai, prietene. Iura îl apucă de cot. Mai întâi dă- 
ne să bem. Apă, înţelegi? El făcu palma căuş, o duse la 


gură şi sorbi aerul. 

Farmaz pricepu. Se apropie de trapa de la prova şi 
strigă autoritar în jos: 

— Ab bedehid P* 

Din trapă apăru un cap ciufulit. Apoi se ivi o mână 
cu un bidon de tablă. 

Iura dădu bidonul femeilor, apoi lui Valerka... Bău şi 
ei, îşi şterse buzele şi exclamă: 

— Acum da, mai merge! Hai, arată-mi motorul, 
prietene! Şi repetă gestul lui Farmaz: Vrrr! 

Dar acesta se uită din nou la Valea şi spuse ceva. 

— Întreabă dacă femeile nu vor să se odihnească, 
traduse Valea. 

— Să se odihnească? Iura, nehotărât, nu ştia ce să 
zică. 

— Eu nu vreau să mă odihnesc, murmură Rita. 

— De ce? întrebă Valea. Eu sunt frântă de oboseală. 

— Bine, hotărî Iura. Să vedem ce cabină are. 

Pe o scară înclinată coborâră după Farmaz în 
încăperea de la prova, cu trei paturi suprapuse şi o 
măsuţă suspendată, deasupra căreia ardea o lampă de 
ulei cam chioară. Pe paturi dormeau ori se odihneau doi 
inşi. Aerul din cabină era închis, saturat cu un miros 
dulceag. 

Farmaz deschise o uşă mică în fundul cabinei, le 
făcu loc musafirilor să treacă şi aprinse un felinar cu 
carbid. 

O minusculă cabină triunghiulară situată chiar la 
prova vasului. În tavan se vedea locul de fixare al 
bompresului. Un pat acoperit cu o pătură roşie, o mică 
măsuţă, un dulap în perete. Pe masă - o narghilea cu 
ţeavă lungă şi gât de aramă, încrustat cu mici mărgele 
bleu. Aici era mai curat, dar plutea acelaşi miros 
dulceag. 

— Vă pricepeţi la motor, la maşină? (1. iraniană) (n, 
a.). ** Adu apă! (1. iraniană) (n.a.). 

Farmaz scoase din dulap un castron cu mâncare 


rece şi I puse pe masă. Zâmbi prietenos femeilor, arătă 
zăvorul de aramă de la uşă şi-l mişcă de câteva ori. 

— Ce-ar fi să-l luăm şi pe Rex? îi şopti Rita lui Iura. 

— Lasă-l să stea sus. Încuiaţi-vă şi vă odihniţi. Iar n 
«şi când terminăm cu motorul vă batem în uşă. 

Bărbaţii urcară sus şi se îndreptară spre pupa. 

Vasul era mic. Dincolo de trapa de la prova se afla o 
cală pe jumătate acoperită cu pânză de cort, iar mai 
încolo trapa de la pupa, care ducea în compartimentul 
motoarelor. Puntea nu avea suprastructură. Ín jurul 
catargului cu pânză nestrânsă erau aruncate claie peste 
grămadă năvoade cu greutăţi şi plute, lăzi, un vinci 
manual - cam asta-i tot ce putu Iura să observe, făcând 
mi vreo douăzeci de paşi de la trapa de la prova la cea a 
motoarelor. 

Mirosea a peşte. La pupa, lângă timonă, veghea un 
bărbat înalt, probabil cârmaciul. 

Vasul staţionează fără lumini, semnale de ceaţă nu i- 
mite! gândi Iura. Dar ce poţi pretinde de la o goeletă 
iraniană de pescari?... Poate că n-ar fi trebuit să lase 
femeile singure. Să fi mers şi Valerka cu ele. Nu, 
principalul e să pornească motorul, în doi o să meargă 
treaba mai repede. Totul e în regulă. Se vede că acest 
Farmaz e proprietarul vasului, şi parc băiat simpatic... 

Coborâră după Farmaz în compartimentul de la 
pupa. La lumina albă a felinarului de carbid ce atârna pe 
peretele despărțitor, văzură un motor vechi, fixat pe 
grinzi de stejar. Înaintea motorului şedea chircit un 
bărbat cu o cămaşă unsuroasă, din stambă imprimată 
americană. Câte nu erau reprezentate pe această 
cămaşă! Perechi dansând, sticle, maimuțe, pistoale... 

Zâmbind, Valerka îi făcu lui Iura cu ochiul: 

— Faină cămaşă! Fandosiţi! noştri ar crăpa de 
invidie. 

— Uită-te mai bine ce are în cap! 

Pe capul motoristului se răsfăţa o căciulă de oaie 
năpârlită care distona neplăcut cu cămaşa bălţată. 


Motoristul întoarse capul şi se ridică încet. Avea o faţă 
gălbejită, nesănătoasă, cu ochii stinşi. Nu manifestă nici 
cea mai. mică mirare la vederea celor doi necunoscuţi pe 
jumătate goi. Se îndepărtă în tăcere şi se rezemă de 
peretele afumat. 

— Să vedem ce poznă a putut face un asemenea 
mecanic, spuse Iura. Valerka, trage mai aproape lădiţă 
cu scule şi hai să ne lămurim despre ce e vorba... Aa-şaa. 
După părerea mea, capacul degeaba l-a scos. Uite ce-i: 
pentru început, hai să punem totul la loc. 

Farmaz urmărea cu atenţie lucrul celor doi. 

— Ce-mi stă pe cap!? bombăni lura şi-i aruncă 
iranianului o căutătură scurtă. 

În ochii întredeschişi ai lui Farmaz desluşi o 
expresie de cruzime şi răutate. Dar în aceeaşi clipă 
Farmaz îi zâmbi. _ 

Mecanicul cu căciula de oaie îşi aprinse o ţigară. În 
compartimentul maşinilor se răspândi un miros amărui 
de pelin. Farmaz îi aruncă mecanicului câteva cuvinte 
tari. Acesta mormăi ceva răguşit şi de neînțeles. 

— Zagher mard! rosti printre dinţi Farmaz. 

Mecanicul, în silă, strivi ţigara de perete. 

„Fumează haşiş*, gândi Iura. Are şi mutră de 
fumător de haşiş”. 

Bineînţeles, la aprindere era hiba. Dar nepriceputul 
ăsta stricase totul, schimbând pinioanele rotorului şi ale 
distribuitorului. Acum erau nevoiţi să caute din nou 
unghiul de deschidere. Valerka vârâse de câteva ori un 
drug de fier în gaura din bandajul volantului şi smucise, 
dar fără succes: motorul nu pornea. 

— Cu motorul ăsta a mers şi Arca lui Noe! bombăni 
Iura, schimbând din nou distanţa între contacte. De o oră 
ne chinuim... 

— Se pare că a început să bată vântul, spuse 
Valerka, înălţându-şi capul către trapă. Parcă ne 
leagănă... 

— Să mai încercăm o dată. 


Valerka trase de drug. Motorul strănută şi porni. 
lura se îndreptă, îşi aruncă părul de pe frunte, se 
scărpină în bărbuţa roşcată. 

Farmaz mişcă înainte-înapoi maneta de acceleraţie. 
Motorul îşi mări, apoi îşi micşoră ascultător turaţia. 
Farmaz îi zâmbi lui lura şi-l bătu pe umăr. Apoi se 
apropie de scară şi strigă gutural ceva celor de sus. 
Acolo, sus. 

— Haşiş - narcotic din cânepă indiană (n.a.). 

Icrâşniră palancurile; se vede că timonierul umbla la 
eche, punând pe direcţie vasul înviat. 

Mecanicul cu căciula de oaie îşi ocupă locul lângă 
motor. lura şi Valerka urcară sus. Farmaz le făcu 
politicos loc să treacă, apoi îi urmă. 

Ceaţa se mai risipise puţin. Destrămată în smocuri 
fumurii, se retrăgea târându-se ca nişte şerpi albi, 
dezgolind suprafaţa neagră a apei. Sufla un vânt slab. 

Iura privi cum Farmaz, cu ajutorul unui marinar ras 
în cap, ridică pânză. „Se grăbeşte, gândi el. Cu motor şi 
cu pânze deodată... Dar de ce merge fără lumini 

De fapt la pupa ardea o lumină slabă, abia vizibilă 
flacăra lămpii cu ulei din habitaclu, lângă busolă. 

Iura făcu un pas şi-şi aruncă privirea pe busolă. Dar 
în aceeaşi clipă o siluetă înaltă se interpuse între el şi 
habitaclu, acoperind cu spatele busola. 

lura îşi ridică privirea la timonier şi se înfioră: îl 
privea o faţă hâdă, mutilată de-o cicatrice lungă - pieziş 
de la ureche la bărbie. 

Lui Iura îi displăcea din ce în ce mai mult acest vas. 
Se apropie de Farmaz, care trebăluia ceva lângă 
chepengul calei, şi-l întrebă: 

— Încotro mergi? Arătă spre busolă: Astara? 

Farmaz dădu de mai multe ori din cap: 

— Da, Astara. 

„Minţi, câine, gândi Iura. Dacă mergeai la Astara, 
busola ar fi arătat cam două sute şaptezeei de grade. În 
niciun caz nu zece! Mergi spre nord 


— Astara, insistă Iura. Eu trebuie să merg la Astara, 
înţelegi? 

Farmaz făcu un semn cu mâna cuiva din spatele lui 
Iura. Acesta n-avu timp nici să se întoarcă. O lovitură 
puternică îl dobori. Iura se prăvăli în întunericul rău 
mirositor al calei. 

După ce bărbaţii ieşiră din cabină, Rita se grăbi să 
tragă zăvorul la uşă. 

— Iura n-ar fi trebuit să facă asta, spuse ea încet. 
Mai bine rămâneam toţi împreună. 

— Crezi că există vreo primejdie? întrebă Valea. 

— Să sperăm că nu. 

— Sunt îngrozitor de fricoasă, mărturisi Valea. Nu 
mă mai speria şi tu, Rita. 

— Eu nu te sperii. Dar uneori lura... parc-ar fi copil 
1 

— Asta-i adevărat. Valea se aşeză pe un scaun făr. | 
spătar şi răsuci în mâini tubul elastic al narghilelei. E 
uşuratic, şi, în general... 

— Şi, în general, ai s-o duci bine cu el, zâmbi Rita. 

— Crezi? Valea înclină capul şi râse, abia izbutind 
să-şi ascundă satisfacția. Ia te uită ce narghilea elegantă 
şi doar sunt simpli pescari... 

Întinseră pătura Valiei peste pat şi se culcară 
îmbrăţişate. 

Era linişte. Din dosul uşii se auzeau foşnete 
nelămurite, apa plescăia slab dincolo de bord. Trecuse o 
jumătate de oră sau poate chiar mai mult când deodată 
vasul se clătină şi de sub pat se rostogoli un bidon de 
aluminiu. El se lovi de scaun şi capacul sări. Rita se sculă 
şi ridică bidonul. Chipul ei trăda concentrare. 

— Ce-ai găsit acolo? întrebă Valea somnoroasă. 

— Mă tem că ăsta-i opiu. Rita îi arătă bidonul plin cu 
o pastă cafenie care emana un miros dulceag. 

— Opiu!? se miră Valea. N-am văzut niciodată. Pare 
mai degrabă gem de căpşune. 

— Ba e opiu pentru fumat, spuse Rita şi se aplecă 


sub pat. O, dar aici e plin de bidoane! exclamă ea. Uite, 
tot opiu... Buline pentru înghiţit... Iar în bidonul acesta e 
haşiş. Vezi? Un fel de făină galbenă... 

— Ce fac cu atâta opiu? întrebă Valea buimăcită, 
ridicându-se la rândul ei din pat. 

Rita deschise uşa dulapului din perete. Rafturile 
erau ticsite cu cutiuţe de carton alb-albastru. Rita luă 
una din ele, se uită şi o zvârli înapoi. 

„La fel era şi cutioara cu fiole din laboratorul 
subpământean”, gândi Valea. Ea ştia de la Iura că soţul 
Ritei este morfinoman. 

— Vasul acesta e ticsit de stupefiante, rosti Rita cu 
Ură. Ticăloşii! Numai pescari nu sunt ei... 

— Cum adică?!... Ori crezi că... 

— Sigur! Ochii Ritei se întunecară de mânie. 
Transportă această otravă la noi. Contrabandişti 
blestemaţi! Trebuie să-l găsim imediat pe Iura. 

Se îndreptă spre uşă, dar Valea o apucă de braţ: 

— Te implor, şopti ea, nu fi necugetată! Să aşteptăm 
până vin băieţii. Le spunem, atunci. 

— Nu! se îndârji Rita. Nu putem întârzia nicio ilipă. 
Ăştia-s bandiți, înţelegi tu? 

Micşoră flacăra lămpii de carbid şi se apropie fără 
zgomot de uşă. Îşi lipi ochiul de gaura cheii. 

Cei doi inşi se aflau tot acolo. Unul din ei, cu părul 
negru, zbârlit, şedea pe vine rezemat cu spatele de 
catargul a cărui bază trecea prin cabină. Celălalt, slab şi 
ras în cap, cobori tocmai din pat, scoase ceva din 
buzunar şi-şi vâri în gură. Apoi se aşeză jos turceşte, 
alături de edălalt, şi-l trată şi pe acesta. 

— Ce vezi? întrebă Valea în şoaptă. Ce fac acolo t 

— Stai puţin... 

Câteva minute cei doi rămaseră chinciţi, în tăcere. 
Apoi deodată, trezindu-se din picoteală, ridicară capetele 
şi începură să discute ceva. Se ridică în picioare unul, 
upoi celălalt. Râzând mut, începură să se înghiontească. 
Cel cu părul negru, răvăşit, fredonând încetişor, începu 


să danseze pe loc; cel ras în cap pocnea în tact din 
degete şi bătea în podea cu piciorul desculţ. 

— Lasă-mă să mă uit şi eu, şopti Valea. 

Privi pe gaura cheii şi se trase înapoi: dansul fioros, 
chipurile schimonosite, de o veselie neomenească, o 
speriaseră. 

— Au luat iar... spuse Rita încet. Acum sunt într-O 
stare de euforie, de excitație... Ah, blestemăţii! 

Dincolo de uşă, dansul sălbatic se înteţi. Oacheşul 
începu să cânte răguşit: 

Acii hurgin. 

AU bâceagi. 

Kesi almani. 

Ver iar a dilin! * 

Cel ras în cap reluă, pocnind din degete: 

Dilin, dilin, dilin, dilin, dilin, dilin! 

Deodată bubui motorul, puntea începu să trepideze 
mărunt sub picioare. Dansatorii se opriră, trăgând cu 
urechea. Schimbară câteva cuvinte. Apoi cel ras urcă 
scara cam în silă. Oacheşul se lăsă din nou pe vine. 

— Ne păzesc, şopti Rita. 

— Deschide sacul, scoate cuțitul, taie mărul, du-i 
iubitei o feliuţă! (1. Azerbaidjană) (n.a.). 

— Auzi? sări Valea bucuroasă. Băieţii au pornit 
motorul. O să vină acum, aşa că nu-i nevoie să ieşim... 

— Ba trebuie, insistă Rita. Trebuie. 

Se mai uită o dată pe gaura cheii, apoi scoase cu 
hotărâre de sub pat un bidon şi luă un pumn de buline de 
opiu. 

— Nu te teme. Vino după mine, îi şopti ea Valiei. 

Şi, deschizând brusc uşa, trecu în cealaltă încăpere. 
Oacheşul cu părul negru, ciufulit, holbă ochii la ea, se 
ridică şi strigă răguşit în ruseşte: 

— Înapoi! 

Rita îi întinse palma plină. Văzând bulinele, omul 
plescăi din limbă. Ochii i se aprinseră. Dar tot mai 
şovăia. 


— Farmaz-aga, bâigui el, uitându-se cu nehotărâre 
la scară. 

— Ia de aici, când îţi spun! rosti Rita poruncitor. 

Iranianul luă bulinele din palma ei şi întoarse 
spatele. 

Sus se auzi tropăit, lovituri surde, strigăte. Ceva 
bubui. 

Fetele se apropiară în fugă de scară. Rita urcă fără 
zgomot şi privi cu atenţie prin chepeng. 

Timonierul înalt, cu cicatricea pe faţă, îl zvârlise pe 
Iura în cală, îmbrâncindu-l, şi se întoarse spre Valerka. 
Valerka îl lovi cu putere pe timonier în burtă şi se năpusti 
spre chepengul de la prova. Dar Farmaz, cu o abilitate 
neaşteptată îi puse piedică şi Valerka se întinse pe punte. 
„Rex!” vru el să strige, dar nu putu: degetele cuiva îl 
apucaseră de gât şi-l strângeau. Valerka se apăra cu 
mâinile şi cu picioarele. Dar forţele erau inegale. Fu luat 
pe sus şi zvârlit în cală. Deasupra lui răsunară bubuituri: 
oamenii lui Farmaz închideau chepengul calei cu nişte 
scânduri, iar peste acestea trecură prin scoabe o 
traversă grea. 

Cala era plină cu peşte, şi asta atenuă căderea. 
Respirând greu şi alunecând, Iura se ridică în picioare. 

— Eşti teafăr, Valerka? 

— Teafăr, dar... 

În întunericul de nepătruns, cu mâinile întinse 
înainte, Iura porni prin cală. Peştele prins cine ştie de 

Când emana un miros îngrozitor. Dădu peste o 
balustradă Joasă. Trecu peste ea şi descoperi pipăind o 
grămadă de năvoade, apoi peretele. Nu era nicio ieşire. 
Peste tot n jur - pereţi trainici, de lemn... 

Din pricina duhorii simțeau că leşină. Iura găsi 
bâjbâind treptele scării înclinate şi se lipi de ele. 

— Lua-m-ar dracu'! nu se mai putu stăpâni el. Idiot 
nenorocit ce sunt!... Eu, numai eu sunt de vină!... 

— Lăsaţi, luri Timofeevici, ripostă din întuneric 
Valerka. Poate nu e totul pierdut... 


— Încetează cu formulele astea de respect! ţipă 
Iura. Dă-mi una peste bot, Valerka! 

— La ce bun? bombăni laborantul. 

— Îţi dai seama ce-o să se întâmple cu ele?! Iura se 
căţără pe scară şi începu să bată nebuneşte cu pumnii în 
scândurile ce astupau cala. Ticăloşilor! urla el ca scos 
din minţi. Deschideţi! Deschideţi!! 

— Iura! strigă din nou Valerka. Uite ce-am găsit... 

Bâjbâind într-un colţ a-l calei, Valerka dăduse peste 
ceva neted şi rece. Era un cuţit greu, cu lamă lată, din 
cele ce se folosesc la desfacerea peştelui. 

Iura luă cuțitul din mâinile lui Valerka şi pipăi tăişul 
ascuţit. Sufocându-se de furie şi disperare, începu să 
lovească scândură de deasupra capului. Lemnul trosnea, 
zburau aşchiile, ţepi i se înfigeau în mână... 

Rita scoase cu grijă capul din trapa de la prova. 
Ceaţa se risipise aproape de tot. Goeleta, uşor înclinată, 
înainta repede cu vânt de mare larg, sub tracţiunea 
dublă a pânzei şi a motorului. Pânza umflată de vânt 
ieşea mult în afara bordului. De-a lungul bordurilor 
fremăta apa. 

Ochii Ritei se obişnuiseră cu întunericul. Privirea ei 
distinse o siluetă înaltă lângă cală. Omul fixa ceva pe 
acoperişul calei - prindea în sco-abe o grindă. Apoi înjură 
cu răutate şi se duse la pupa. 

— Vino după mine, îi şopti Rita Valiei. 

Una după alta, ele ieşiră în vârful picioarelor goale 
şi se strecurară după mica gheretă ce îngrădea trapa de 
la prova. Aici păzea credinciosul Rex balotul cu lucrurile 
lor. Câinele auzise vocea lui lura pe punte, auzise 
zgomotul luptei şi probabil simţise că se întâmpla ceva 
rău, dar Iura îi poruncise să stea nemişcat, altă comandă 
nu urmaşe, şi Rex mişca doar din labe, adulmecând 
neliniştit în noapte. N-avea dreptul să se depărteze de 
balot. 

Rex se bucură la venirea femeilor. Le linse mâinile, 
începu să dea din ciotu-i de coadă. Valea îl mângâie pe 


cap: 

— Bine că măcar tu eşti cu noi, şopti ea. 

De spaimă inima îi bătea tare, tare. O îngrijora 
liniştea ce domnea pe punte. 

Şi deodată răsunară nişte lovituri disperate. Cineva 
bătea cu pumnii într-o uşă sau în perete. Ín urma 
bubuiturilor se auzi vocea înfundată a lui Iura: 
„Deschideţi!” 

— l-au închis! exclamă Valea îngrozită. Suntem 
pierdute! 

Rex se încordă şi mârâi încet. 

— Taci! şuieră Rita. 

Scoase capul de după îngrăditură şi se uită. 
Loviturile veneau din cală. I-au aruncat în cală... Calm! 
Să nu ne lăsăm cuprinse de spaimă. Mintea lucra cu 
precizie. Câţi sunt acolo, la pupa? Rita îşi încordă 
privirile. Pe parapet şedeau trei inşi. Fumau. Trei 
luminiţe roşietice în semiobscuritatea dinaintea zorilor. 
Trei luminiţe şi mirosul amărui adus de vânt... 

Loviturile încetară. Unul dintre ei, cu pălărie - pare- 
se Farmaz - scuipă în direcţia calei şi râse. Un altul, 
voinic, înalt, spuse ceva cu voce tare... 

Valea se lipi de Rita. 

— Ştii ce-a spus?... şopti ea tremurând şi sughiţând 
de plâns. Rita, eu sar peste bord!... 

— Lasă prostiile! Rita îi strânse mâna. 

Din cală se auzi trosnet de lemn cioplit. 

— Sunt acolo, în cală, spuse Rita. Vino-ţi în fire şi 
ascultă-mă! Fiecare minut e preţios. Nu uita că îl avem 
pe Rex şi cuțitul meu... 

— Cuţitul tău? Jucărie! La ce-ţi foloseşte... 

— Taci! Şi termină cu tremuratul ăsta. Tocmai 
fiindcă-i jucărie... Altă ieşire n-avem!... 

Rita îi expuse la iuţeală, în şoaptă, planul său. 

— Ai înţeles? Nu-ţi fie teamă. Principalul e să-i 
uluim, luându-i prin surprindere. Hai, să mergem. 

Rita porni curajoasă spre pupa. Contrabandiştii o 


zăriră. Farmaz sări în picioare de pe parapet: 

— Vaista! strigă el şi-i ieşi înainte. 

Rita scoase din sân cuțitul, râse tare şi îşi împlântă 
de câteva ori cuțitul în piept. 

Farmaz se dădu înapoi. 

— Aman, hanum! rosti el. 

Între timp Valea alergă la cală, apucă grinda şi 
începu s-o smucească, încercând s-o scoată din scoabe... 
Grinda grea nu ceda însă. Dinăuntru se auzea lemnul 
trosnind... 

Rita se apropie mai mult de Farmaz şi-şi înfipse 
cuțitul în gât. Invulnerabilitatea ei şi râsul ei plin de 
răutate produseră exact impresia pe care sconta ea: 
iranienii  superstiţioşi fură  cuprinşi de groază. 
Rămăseseră împietriţi. Aveau în faţa lor o perigiadu, o 
femeie-vârcolac, un duh rău... 

Plângând şi rupându-şi unghiile, Valea smucea din 
toate puterile grinda care nu ceda. 

— Iura, îndată!... strigă ea. 

Farmaz se dezmetici. Faţa i se schimonosi de ură. 
Scoase din buzunarul de la spate un pistol... 

— Rex! Pe el! strigă Rita. 

O străfulgeră un gând: dacă Rex n-o ascultă?... 

Dar câinele răspunse prompt la îndemn. N-apucă 
Farmaz să tragă piedica şi să ridice pistolul, când Rex 
ţâşni de după îngrăditură. O săritură, în care îşi puse 
toată forţa şi furia. Scoţând un țipăt sălbatic, Farmaz 
căzu, doborât din picioare. Colţii ascuţiţi i se înfipseră în 
beregată, ghearele îi sfâşiau îmbrăcămintea pe piept. 

— Giulbars!25 urlă cu voce neomenească marinarul 
ras în cap, retrăgându-se îngrozit spre bord, la vederea 
animalului cu dungi transversale negre pe blana de 
culoare deschisă. 

Rita se apropie în fugă de Valea. Amândouă izbutiră 
să smulgă grinda din scoabe. Acum... să dea scândurile 
la o parte! 


25 Un tigru ! (1. iraniană) (n. a.). 


Iura ţâşni din cală, iar după el Valerka. Ţinând 
cuțitul lipit de coapsă, Iura păşi spre cârmaciul înalt cu 
cicatrice pe obraz. Dar deodată se opri: ţeava neagră a 
unui pistol automat era îndreptată spre el. 

Când Rex a sărit asupra lui Farmaz, timonierul se 
repezise în trapa de la pupa şi se înapoiase cu pistolul 
automat. L-a ţintit pe Rex, dar nu putea trage: 
dedesubtul câinelui se chircea şi horcăia Farmaz. Atunci 
timonierul a îndreptat automatul spre Iura. 

Acoperindu-le pe femei, Iura şi Valerka se traseră 
înapoi spre pupa. Iranianul cu pistolul automat înainta 
spre ei. În lumina slabă a zorilor, chipul - lui era 
înfricoşător, neomenesc... 

Cei patru se înghesuiră la pupa. Nu se mai puteau 
retrage. Totul s-a sfârşit. Din clipă în clipă va răpăi o 
rafală... 

Iura îl văzu pe cel ras în cap ridicând pistolul căzut 
din mâna lui Farmaz şi ţintindu-l cu atenţie pe Rex. 

„„„Mai târziu Iura povestea că a acţionat absolut 
instinctiv. Tot ce se poate. Numai prin instinct putea el să 
observe în clipele acelea că goeleta, înaintând în viteză 
cu vânt de mare larg, are tendinţa de a intra sub vânt şi 
că numai cârmă, fixată prin timonă, o reţine. Observase 
el încă mai devreme că funga-mare nu-i strânsă până la 
capăt şi că ghiul atârnă mai jos decât trebuie... Dar 
înainte ca toate acestea să se cristalizeze într-un gând 
limpede, Iura lovi cu cuțitul şcota întinsă a timonei. 

Totul se petrecu fulgerător. Cârmă eliberată nu mai 
opuse rezistenţă apei, prova goeletei coti brusc sub vânt 
şi pânza uriaşă mătură întreaga punte, ca aripa unei 
păsări de basm. Ghiul greu se proiectă spre celălalt bord 
şi-i mătură pe contrabandişti de pe punte. Cel ras în cap, 
scoțând un țipăt, zbură peste bord. Iranianul înalt se 
rostogoli spre parapet. Dar înainte de a scăpa automatul 
din mână el apăsă pe trăgaci. Răsună o rafală, scurtă şi 
gloanţele trecură şuierând pe lângă ei... 

Valerka se repezi să ridice automatul. Iura se aplecă 


deasupra timonierului - acesta zăcea fără cunoştinţă, 
ameţit de lovitură. Sub capul lui, o băltoacă de sânge... 

— Opreşte motorul şi scoate-l pe mecanic de acolo! 
îi strigă Iura lui Valerka, iar el se apropie de Rex. 

Supunându-se poruncii, Rex îşi desfăcu fălcile, nu 
bucuros însă. Continua să mârâie şi să-şi arate colții. 
Farmaz se ridică greu în coate. Pieptul îi era plin de 
sânge. Se uită cu ură la Iura pe sub sprâncenele 
întunecate şi şuieră printre dinţi: 

— Zagher mard... 

Râzând şi plângând în acelaşi timp, Valea şi Rita se 
apropiară în fugă. Valea strânse capul câinelui, lipindu-l 
de piept. 

— Căţeluşul meu drag, murmură ea. Rex, dragul 
meu cuminte şi ascultător... 

Între timp motorul amuţi. Împungându-l în spate cu 
ţeava pistolului automat, Valerka îl aduse, sus pe 
mecanicul cu cămaşa bălţată şi căciula de oaie. Chipul 
mecanicului nu exprima nici frică, nici uimire. El mergea 
supus acolo unde i se poruncea. 

— În cală, iute! ordonă Iura. 

Mecanicul cobori în cală. Farmaz puse abătut 
piciorul pe treapta scării ce ducea în cală. Deodată se 
întoarse şi rosti într-o curată limbă rusă: 

— Dă-mi drumul, şefule... Îţi dau bani. Mulţi bani. 

— Jos, ba-banditule! răcni Iura, bâlbâindu-se de 
mânie. 

Valerka îl înghionti pe Farmaz cu automatul şi 
acesta dispăru în cală. 

Peste bord, în apă, se zbătea şi ţipa cel cu capul ras. 
Îi aruncară de la pupa o parâmă lungă şi-l traseră pe 
punte. Tremurând tot, acesta se ploconea fără încetare, 
strângându-şi braţele la piept. îl expediară şi pe el în 
cală. 

Iranianului înalt trebuiră să-i panseze capul spart, 
îşi veni în fire tocmai când Rita îi terminase 
pansamentul. Se ridică încet, clătinându-se, şi 


bombănind blesteme se îndreptă împleticindu-se într- 
acolo unde Valerka îi arăta cu automatul - spre cală. 

— Mai e unul acolo, în cabina echipajului! îşi aminti 
Rita. 

„Paznicul” oacheş, cu părul vâlvoi, dormea ca un 
prunc. Îl zgâlţâiră şi el, ridicându-se, le zâmbi fericit, cu 
ochii bulbucaţi. 

— Farmaz-aga? bombăni el şi se uită în jur. 

— [I-e dor de şef! izbucni Valerka în râs şi rosti 
repede o „strigătură” a copiilor din Azerbaidjan: 
Farmazaga ghetti baga, guş tutmagă, tut emegă!26 

După ce-l duseră pe oacheş lângă şef, închiseră bine 
cala bătând scândurile în cuie şi trecând grinda prin 
aceleaşi scoabe. Iura răsuflă uşurat şi-şi cuprinse cu 
privirea prietenii. 

— Ei, diavoli desculți ce sunteţi, spuse el zâmbind. 
Lăsaţi-mă să mă uit la voi... Aţi tras o spaimă, mi- 
nchipui!... 

Valea se apropie şi-şi trecu degetul prin barba lui. 

— Phui! strâmbă ea din nas. Trăsneşti a peşte. 

— Bravo, fetelor, aţi fost la înălţime. Consideraţi că 
v-am pupat. 

— Rita a fost grozavă, observă Valea, îmbrăţişându- 
şi prietena. E atât de îndrăzneață... Fără ea... 

— Grozav a fost Rex, zâmbi Rita. 

— Toti aţi fost grozavi, declară Iura. Iar mie, daţi-mi 
una pe după ceafă că merit. Eu sunt vinovat de tot ce s-a 
petrecut. Şi aplecându-se, întinse gâtul. Hai, hai, daţi pe 
rând sau toţi deodată, cum vreţi, dar daţi! Vă rog foarte 
mult. 

Şi toţi, râzând, îl loviră uşor peste ceafă. 

— Iar asta, pentru că suntem salvaţi, spuse Rita, şi-l 
sărută pe Iura. 

— Dar pe mine? se trezi Valerka întrebând şi roşi 
surprins de propria-i obrăznicie. 


26 Farmaz-aga s-a dus în grădină să prindă păsări și să se~nfrupte 
(n. a.). 


— Rita râse şi-l sărută şi pe el, trăgându-l încet, de 
ureche. 

Valerka nu-şi încăpea în piele de bucurie. 

— Dar ştiţi care-i frumuseţea? Habar n-am cum se 
umblă cu drăcia asta, arătă el pistolul automat. Cum 
tragi cu el? 

Iura luă automatul şi-l suci pe toate părţile. 

— Fabricaţie englezească. Probabil că aşa se trage. 

Ridică sus pistolul automat şi slobozi o rafală lungă 
în aer. 

— Onorul! râse el şi aruncă automatul deoparte. Şi 
acum direcţia acasă. Toată lumea la locuri! 

După jumătate de oră goeleta, înclinându-se în 
bălaia vântului, porni spre nord. 

CAPITOLUL X la care mai apare un Om Imaterial 

— 1 „Habar n-aveţi voi cine sunt eu şi ce sunt. Dar 
am să v-o arăt. Pe Dumnezeul meu că am să v-o arăt în 

H. G. WELLS: „Omul invizibil. 

În secolul nostru orice poate fi calculat. Până şi 
iuţeala cu care se răspândesc zvonurile. Cunoscutul 
popularizator I.I. Perelman face următorul calcul: o ştire 
cunoscută de un singur om, după două ore şi jumătate va 
fi cunoscută de cincizeci de mii dacă fiecare din cei care 
au aflat-o o relatează la trei inşi. 

Se pare însă că zvonul despre apariţia unei fantome 
pe stradă s-a răspândit în oraş cu o viteză şi mai mare... 

— Aiurea! se îndoiau unii. În secolul nostru, ziua- 
namiaza mare o fantomă să se plimbe prin oraş! Prea ne 
credeţi... 

— E neverosimil, dar asta-i realitatea! spuneau alţii. 
Un om cu îmbrăcăminte obişnuită - nu o stafie în cearşaf 
alb! - a trecut printr-un autobuz ce venea în plină viteză. 
Au văzut oamenii cu ochii lor! 

Deosebit de mult se trăncănea despre pieirea 
stranie a omului-fantomă. Ce-i drept, mulţi afirmau că de 
fapt nici n-a pierit. Spuneau că el... 

Dar mai bine să vă povestim totul aşa cum s-a 


întâmplat. 

Ajungând pe Bulevardul Mării, Operatin căută o 
bancă liberă. Nici pomeneală. Iată pe cineva ridicându- 
se. Operatin se grăbi să ocupe - locul. Pe lângă el, într- 
un torent compact, treceau oamenii ieşiţi la plimbare: în 
serile călduroase de vară tot oraşul se îndreaptă spre 
mare. 

De la baraca de „Tir sportiv” se auzeau pocniturile 
surde ale armelor pneumatice. Din pavilionul de muzică 
se răspândeau sunetele puternice ale concertului nr. 1 de 
Ceaikovski. O voce răguşită, amplificată de megafon, 
anunţa că plimbarea pe mare este cea mai bună odihnă. 
Datorită reclamei - ori poate datorită timpului - la 
debarcader se formase coadă. În şir lung, cei ce doreau 
să facă o plimbare prin golf aşteptau să le vină rândul. 

Pe bănci, oamenii şedeau înghesuiți. În stânga lui 
Operatin, unii mâncau îngheţată şi râdeau. În dreapta, 
alţii ronţăiau seminţe şi râdeau. Ce motive or fi având să 
fie veseli?! Râd ca proştii! gândi cu ostilitate Operatin. 

În general, nu găsise locul cel mai potrivit. Alături, 
un grup de flăcăi înconjuraseră un dinamometru cu arc. 
Fi încercau pe rând să împreune mânerele care se 
opuneau, fără să-şi ia ochii holbaţi de la cadranul cu arc. 
Acul arăta forţa în unităţi necunoscute. O sonerie suna, 
becurile dinamometrului clipeau vesel, flăcăii glumeau, 
îmboldindu-se unii pe alţii. 

Nikolai lilarionivici nu-şi putea aduna gândurile. Aşa 
ceva nu i se mai întâmplase niciodată, şi tocmai asta îl 
înfuria. 

Abia se întorsese de pe insulă. Acum vreo două ore a 
coborât din şalupă, a luat un taxi şi a plecat acasă. Acolo 
era cetatea lui. Intre zidurile de nădejde ale 
apartamentului se odihnea după treburile şi grijile zilei, 
izolându-se de proşti şi invidioşi - cum îi considera pe cei 
mai mulţi dintre reprezentanţii speţei umane. 

Astăzi însă singurătatea nu i-a adus liniştea 
obişnuită. Era zguduit de cele întâmplate... 


Nici duşul rece nu l-a ajutat să pună ordine în 
gândurile-i încâlcite. Operatin a observat că sub ochiul 
stâng i se zbate o vinişoară. Se privi cu atenţie în 
oglindă. Apăsă vinişoara cu degetul; aceasta continua să 
pulseze. 

A întârziat un timp înaintea vitrinelor cu porţelanuri. 
A sucit în mâini pe micul Buda, lucrat în China - mândria 
colecţiei sale. 

Nu, îi este peste putinţă să mai stea singur... 

A pus statueta la loc şi, căutând să nu se uite la 
diyan, a ieşit în antreu. 

Pe divan de curând dormise Benediktov! 

Trebuia să facă ceva, să iasă undeva. Operatin îşi 
puse pălăria de paie şi porni spre bulevard. 

Târşâitul paşilor pe alei, crâmpeie de conversaţie, 
muzică, izbucniri de râs, soneria dinamometrului... Se 
pare că Bugrov construia astfel de dinamometre. 

Bănuieşte oare ceva această gorilă? 

Nu. Sigur că nu. Nu-i prima oară când Benediktov 
rămâne singur în laboratorul de pe insulă. 

Cum de s-a întâmplat totul? 

...Când Benediktov a coborât, el, Operatin, a mai 
rămas un timp acolo sus, cercetând graficele ultimelor 
experienţe. îl enervase discuţia avută. Morfinoman 
nenorocit! Să dai pe mâna altora tot ce-ai obţinut cu 
atâta trudă! Nu, scumpule, asta nu se va întâmpla! mai 
întâi ai să părăseşti institutul. Va şti el, Operatin, să-l 
convingă pe director. Cum o să motiveze? Asta-i cât se 
poate de simplu: inutilitatea menţinerii lui. Incă de când 
l-a angajat pe Benediktov, la insistenţele lui Operatin, 
directorul şi-a exprimat îndoiala în ceea ce priveşte 
necesitatea de a invita un specialist biofizician pentru 
rezolvarea unei probleme limitate - menţinerea peştelui 
în condiţiile ionizării. Cu atât mai uşor îi va fi să 
argumenteze că nu mai e nevoie de specialist, acum când 
problema e rezolvată. Foarte simplu deci. Va mai trebui 
apoi să-l dezarmeze pe Benediktov. Să-i ia toate 


documentele, jurnalele... Să ia cuțitul. De fapt, de cuţit 
nici nu mai are nevoie - există bucăţi de metal 
contaminate, şi instalaţia potrivită... 

Operatin a adunat hârtiile necesare. Dar nu vedea 
caietul comun, cu scoarță de material plastic. Benediktov 
şi-a făcut ultima oară însemnările în el. L-o fi lăsat în 
laborator, la institut. 

După aceea Operatin a coborât să ia valijoara cu 
instalaţia portativă. 

Benediktov dormea, tolănit în şezlong. Iarăşi se 
vârâse în cuşca de lucru! Ce să spun, potrivit loc... 
Bineînţeles, şi-a şi injectat narcoticul. Operatin izbi cu 
piciorul cutia de fiole căzută pe jos. Se uită întunecat la 
Benediktov. Avea faţa buhăită, părul încâlcit, răsuflarea 
grea, şuierătoare... în fond, aproape un cadavru... 

Operatin luă valijoara neagră. Şi deodată auzi un 
foşnet uşor şi trosnituri. Îşi aruncă ochii pe tabloul de 
comandă şi înjură printre dinţi: generatorul Van de Graaf 
funcţiona! Banda de mătase alerga fâşâind de pe o roată 
de transmisie pe alta, ducând sus, în vârfurile sferice, un 
torent de sarcini statice. lar sferele erau şi aşa puternic 
încărcate!... 

Maniacul! Se vede că a încercat din nou să pună la 
punct instalaţia mărind intensitatea câmpului... 

Materia  restructurată n-ar fi trebuit să se 
prăbuşească pe verticală: la început gravitația o 
respingea. Dar în ultimele săptămâni instalaţia parcă 
turbase: podeaua de beton a cuştii înghiţea tot ce 
aruncai... 

În ultimul timp, Benediktov era atras ca de un 
magnet spre această cuşcă. Işi petrecea acolo ceasuri 
întregi - schimba poziţia tuburilor, comuta firele. Işi 
făcuse chiar un obicei stupid - să se odihnească în cuşcă. 
De câte ori n-a încercat el, Operatin, să-l convingă că n- 
ar trebui să intre în cuşcă! Distrat cum este, nu-i mare 
lucru să uite o dată instalaţia în funcţiune! 

Şi acum iată: a făcut o experienţă, instalaţia 


probabil a deconectat-o, dar de generatorul Van de Graaf 
a. uitat... Operatin păşi spre tabloul de comandă să 
oprească generatorul - dar încremeni. Undeva sus se 
auzi un trosnet uşor. Din vârful coloanelor generatorului 
se desprinse şi pluti lin, însoţit de un şuierat, un glob 
orbitor de alb, mare cât o minge de fotbal! 

Fulgerul sferic!!! 

Operatin privea perplex suprafaţa lui luminoasă, 
parcă  fisurată.  împrăştiind scântei,  concentratul 
incandescent de energie se îndrepta spre picioarele lui. 
li simţea dogoreala. Operatin se trase înapoi, spre scară. 
Dar capacul trapei era deschis. Dacă fulgerul se 
îndreaptă într-acolo purtat de curentul aerului? Şi dacă 
explodează?!... 

Globul de foc tresări şi trecu lin în sus, aproape de 
obrazul lui Operatin... Plutea acum în dreptul tabloului 
de comandă... 

Operatin găsi bâjbâind cu mâna în spatele său 
treapta scării. Se întoarse şi se căţără iute. Dar înainte 
de a apuca să trântească trapa, izbucni o lumină 
orbitoare de o clipă, se auzi un sfârâit scurt şi un declic 
metalic puternic. Operatin simţi dogoare în spate... 

Făcu un efort de voinţă şi se uită înapoi. Fulgerul 
sferic nu mai era - se destrămase fără explozie. Dar 
cuşca... era goală. Se mai vedea doar* stinghia de sus a 
şezlongului... 

Pe Operatin îl cuprinse groaza. Închise ochii. Inima 
îi bătea nebuneşte. 

leşi din laborator şi rămase vreo două minute 
înaintea uşii ca să-şi revină. Tremura tot. Când mâinile îl 
ascultară, încuie uşa şi o sigilă... 

„.„„Târşâitul neîntrerupt al picioarelor. Mulțimea 
pestriță şi însufleţită. 

Ce-i de făcut? Cum să explice dispariţia lui 
Benediktov? Să spună tot adevărul? Cine-l va crede? 
Fulgerul sferic se produce numai în timp de furtună. lar 
furtună n-a fost. Încă nimeni n-a reuşit să obţină pe cale 


artificială fulgerul sferic... Nimeni... Iar aici... Cine o să 
creadă că fulgerul s-a produs prin autodescărcarea 
generatorului Van de Graaf? 

Operatin se  cutremură,  amintindu-şi lumina 
puternică şi declicul metalic. Fulgerul, trecând pe lângă 
tabloul de comandă, închisese circuitul demarorului 
magnetic, punând instalaţia în funcţiune... 

Accident în timpul efectuării experienţei? Dar în 
cazul acesta se va face anchetă şi se va descoperi 
instalaţia care n-are nicio legătură cu condensarea 
norilor... Şi o să se pună întrebarea: Unde-i corpul lui 
Benediktov? Nu, asta nu! 

Dar dacă ar spune că Benediktov, rămas pe insulă să 
încheie experienţele, s-a dus să facă baie şi s-a înecat? 
Marea a dus cadavrul în larg... Dar Bugrov ştie foarte 
bine că Benediktov nu putea suferi apa şi că în niciun caz 
nu s-ar fi dus singur să se scalde. Să se înţeleagă cu 
Bugrov?... în ultima vreme e colţos ca un lup. Pramatia! 
Şantajist ordinar! Chipurile, dumnealui a hotărât s-o 
rupă cu trecutul şi, când colo, a fost pus să spargă o 
vitrină de muzeu... 

Să spună adevărul... La urma urmelor el, Operatin, 
nu-i vinovat cu nimic. A făcut o mare descoperire 
ştiinţifică. Ce-i el de vină că Benediktov a căzut victima 
propriei sale firi distrate? Da, o să spună tot adevărul... 

Fie ce-o fi... 

Deodată auzi glasuri alarmate. Ridică privirea. Spre 
sud, o vâlvătaie tremurătoare cuprinsese orizontul. 
Departe pe mare ardea ceva. 

Multimea celor care se plimbau se îndreptă spre 
mare. Operatin se ridică şi el şi se apropie de balustrada 
aleii de pe faleză. 

Incendiu la o sondă de pe mare? Să fi luat foc un 
petrolier? O erupție de gaze? Asemenea lucruri s-au mai 
întâmplat pe Marea Caspică. Majoritatea celor care se 
plimbau pe bulevard aveau rude sau prieteni pe 
petroliere, la exploatările de pe mare. O stare de 


nelinişte cuprinse oraşul. 

Operatin plecă spre casă. Nu închisese ochii toată 
noaptea. Umbla din colţ în colţ, se trântea în fotoliu, 
sărea din nou în picioare... 

Dimineaţa, devreme, sună telefonul. Operatin auzi în 
receptor vocea emoţionată a directorului institutului. 

— Pe insula Ipatia a avut loc o puternică erupție a 
grifonului. Insula nu mai există... 

Câteva clipe Operatin tăcu, încremenit. Îşi trecu 
palma peste ochii inflamaţi. 

—  Îngrozitor! bâigui el în sfârşit. Benediktov a 
rămas acolo... 

Ipatia nu mai există! 

Operatin făcu un duş, se bărbieri meticulos, se 
îmbrăcă. Porni fără grabă spre Institut, îngrijit şi pus la 
punct ca întotdeauna. 

Patru zile mai târziu în golf intră o goeletă de 
pescari murdară. Cei de la postul de semnalizare al pazei 
portului încercaseră fără succes să descifreze prin bi-i 
noclu denumirea sau numărul ei. O şalupă se îndreptă în 
viteză spre goeletă care intrase în radă fără să se anunţe. 
Doi sălbatici, pe jumătate goi şi negri de bronzaţi ce 
erau, conduceau goeletă. Cartnicul din şalupă îi cercetă 
bănuitor şi strigă prin megafon: 

— Opriţi motorul! 

Goeletă fu remorcată până la cheiul vămii. Vameşii 
din port priveau uluiţi cum coboară pe țărm patru 
oameni ciudati: un lungan cu barba roşcată, legat la cap 
cu o basma decolorată de soare şi cu curelele aparatului 
fotografic şi binoclului încrucişate pe pieptul gol; un 
tânăr brunet cu faţa rotundă, în slip albastru, ţinând 
lanseta într-o mână, aparatul de radio în cealaltă şi un 
pistol automat atârnat de gât; o tânără într-un sarafan 
roşu rupt şi prins ca vai de lume cu ace şi o brunetă cu 
ochii mari care, cu toată căldura, se tot înfăşură într-o 
pătură verde cu două dungi. galbene. Toţi erau arşi de 
soare şi desculți. Numai tânăr a înfăşurată în pătură 


avea încălţăminte: într-un picior purta o sanda, iar în 
celălalt un pantof bărbătesc. Procesiunea era încheiată 
de un buldog uriaş cu o blană galbenă vărgată, ca de 
tigru. Căţeluşa ciufulită din port, cam de cincizeci de ori 
mai mică decât el ca volum, începu totuşi să latre 
furioasă, dar buldogul nu catadicsi să-i arunce nici măcar 
o privire. 

Echipajul goeletei dispăru în biroul direcţiunii, iar 
buldogul, întinzându-se lângă uşă, la umbră, închise ochii 
ca şi cum l-ar fi durut să privească prostia fiinţei ciufulite 
de acelaşi neam cu el. 

În scurtă vreme sosi cu paşi iuți de la iaht-club 
Menti, pe care lucrătorii portului îl cunoşteau bine. Iar 
curând după aceea sosi o dubă. Din faţă coborâră un 
locotenent de grăniceri şi doi ostaşi cu arme automate. 
Locotenentul intră şi el în casă, iar ostaşii, aşezându-se 
pe treptele de la intrare - nu în partea unde se afla 
buldogul - îşi aprinseră câte o ţigară. 

Pe urmă se petrecu ceva şi mai ciudat. Locotenentul, 
însoţit de lunganul în costum de baie şi de ostaşi, urcă pe 
goeletă. Dispărură toţi în cabină, iar după jumătate de 
oră urcară din nou pe punte şi smulseră din scoabe 
scândurile ce acopereau chepengul calei. Atunci din cală 
apăru un al doilea echipaj al goeletei. Cinci oameni 
posomorâţi, ferindu-şi ochii de lumina soarelui şi 
emanând un miros urât de peşte stricat, coborâră pe 
țărm. În timp ce treceau pe lângă birourile direcţiunii, 
buldogul sări ca un arc şi mârâi arătându-şi colții. 

Unul din cei cinci, omul cu pălăria moale, întoarse 
capul şi chipul lui frumos se schimonosi de mânie: 

— Zagher mard! rosti el printre dinţii strânşi. 

Tânărul înalt îi strigă câinelui: 

— Rex, stai jos! 

La poartă locotenentul îi strânse mâna tânărului, 
acesta îi spuse ceva, iar locotenentul râse. Cei cinci 
locatari ai calei fură urcați în dubă şi maşina porni. 

Apoi de birouri se apropie „Volga“ direcţiunii 


portului. Cei patru tineri urcară în ea. Buldogul, cu 
oarecare teamă, se căţără şi el în maşină. Căţeluşa 
ciufulită conduse „Volga” lătrând isteric. După ce-i 
alungă în 

felul acesta pe străini de pe teritoriul dat ei în pază, 
se înapoie răsucindu-şi victorioasă coada ca un covrig, 
adulmecă minuţios locul de la intrare unde stătuse 
buldogul, apoi alergă spre un copăcel sfrijit şi-şi apropie 
de el laba din spate. 

Mai întâi o duseră acasă pe Valea. Ea îşi luă rămas 
bun în grabă şi, ţinându-şi pătura pe umeri, o zbughi din 
maşină în gang. Se grăbea să ajungă la maică-sa, care de 
câteva zile plângea, socotind-o pierdută. Apoi o lăsară în 
faţa blocului ei pe Rita. 

Valerka rugă pe şofer să oprească maşina lângă o 
căsuţă veche, fără etaj. Însoţit de strigătele entuziaste 
ale băieţilor care jucau fotbal în preajma casei, intră fuga 
în curte. lura văzu o femeie plină, în vârstă, alergând în 
întâmpinarea lui Valerka. 

— Iată-ne şi acasă, bătrâne, murmură Iura, 
apucându-l pe Rex de ceafă, când „Volga” opri la intrarea 
casei în care locuia. Mulţumi şoferului, urcă în fugă 
scara până la etajul trei şi sună prelung. Rex sărea şi se 
învârtea lângă uşă. Dar nimeni nu venea să deschidă. „N- 
au venit încă”, se gândi Iura cu uşurare. Părinţii 
plecaseră înaintea lui la Kislovodsk, la un sanatoriu de 
odihnă. li părea bine că nu s-au întors... 

Iura sună la vecini. Un moşneag cu mustăţile 
cărunte şi cu ziarul în mână îi deschise. 

— A, ai apărut, băiete!? spuse el, privindu-l pe 
deasupra ochelarilor. Aici umbla zvonul că ai fi pierit pe 
un ştiu ce insulă. 

— Nu, n-am pierit, răspunse Iura destul de stupid. 

— Bravo! Nevasta voia să trimită o telegramă la ai 
tăi, dar n-am lăsat-o. Eu, unul, nu cred în zvonuri. 

— Bine faceţi, răspunse Iura nerăbdător. 


— Ai citit ce se petrece în Congo? 

— Anton Antonici! exclamă rugător Iura. Cheia nu-i 
la dumneavoastră? 

— De ce n-ai spus asta de la-nceput? Uite cheia. 

— Primul lucru - în baie. Iura îşi frecă cu îndârjire 
corpul cu un burete aspru. O apă neagră se scurgea de 
pe el. Fornăind pe nas stătea sub duş, săpunindu-se încă 
o dată şi încă o dată. În sfârşit pielea scârţâi sub 
apăsarea degetelor. Credea că n-o să se mai curețe! 

Întârzie puţin în faţa oglinzii, cercetându-şi cu 
interes mustăţile şi barba, mai decolorate parcă, acum, 
după spălat. Semăna cu cineva. Aha, cu Strijenov în rolul 
lui Afanasi Nikitin. Să se bărbierească? Nu, mai târziu. 

Iura se îmbrăcă şi trecu în bucătărie. Rex dormita 
pe covoraşul lui. La vederea lui Iura, se ridică şi căscă 
prelung. 

— Rămâi puţin acasă, îi spuse Iura. Eu dau o fugă 
până la Kolka. Ne-am înţeles? Şi am să-ţi aduc... ceva 
bun: peşte. 

„Ham!” răspunse Rex cu indignare. 

După vreo douăzeci de minute lura cobori din 
troleibus şi porni pe stradela Bondarnii. La umbra 
salcâmului, ca întotdeauna, cei doi moşnegi cu căciuli de 
oaie jucau zgomotos table. 

„Nimic nu s-a schimbat pe lumea asta, se gândi Iura. 
Ce le pasă lor de furtuni, de vulcani? Ei joacă table”. 

— Bună ziua, unchiule Zulghedar, bună ziua, 
unchiule Patvakan, salută el când ajunse în dreptul 
bătrânilor. 

Căciulile de oaie se înclinară amândouă odată. Iura 
se îndreptă spre gang. 

— Hei, tinere! îl strigă din urmă unchiul Patvakan. 
Te duci la Nikolai? Nu ştii nimic? 

Iura ştia de la Menti că Nikolai zace bolnav. 

— Da. 

— Va să zică nu ştii nimic... 

— Ba ştiu, spuse el. 


— Nu eşti un tovarăş bun, remarcă unchiul 
Zulghedar. Nikolai a umblat pe mare, era să se înece... 
Acum e la spital. 

— La spital? Iura nu ştia asta. La ce spital? 

— Unde lucrează maică-sa. 

Iura alergă până la spital. Acolo rugă să fie chemată 
sora Potapkina. Vera Alexeevna cobori în vestibul. 

— Iurocika! Faţa ei obosită se lumină. îl îmbrăţişa pe 
Iura şi o podidiră lacrimile. Ilartă-mă, nu m-am putut 
stăpâni... Pe aici se spunea... 

— Ştiu, Vera Alexeevna. Cum se simte Kolea? 

— Acum e mai bine. Abia ieri şi-a venit în simţiri. 
Mereu aiura şi se zvârcolea în pat!... A avut congestie 
pulmonară. 

— Eu i-am spus: nu te băga într-o chestie ca asta... 
Dar de! Ai cu cine să te înţelegi? 

— A mai avut şi umărul zdrelit de o bârnă, a pierdut 
mult sânge, continuă Vera Alexeevna. Tot întreabă de 
tine, iar eu îi spun: e aici Iura, dar nu-l lasă să vină la 
tine... Zilele astea nu-mi găseam locul. Nu se poate, mă 
gândeam, ca lurik... Ochii i se umplură din nou de 
lacrimi. 

— Vera Alexeevna, trebuie neapărat să vorbesc cu 
Kolea. 

— Nu astăzi, lurocika. E încă slăbit. Vino mâine. 

— Dar un bilet pot să-i trimit? Mă înţelegeţi, e o 
chestiune urgentă. 

— Bine, scrie. 

Iura rupse o filă din carnetul de însemnări şi scrise 
la iuţeală: 

„Salut, bătrâne! Suntem toţi bine, sănătoşi, ceea ce 
îţi dorim şi ţie. Răspunde-mi imediat: Benediktov a fost în 
barcă sau nu?” 

El îi dădu biletul Verei Alexeevna: 

— Să-mi răspundă printr-un singur cuvânt: da sau 
nu. 

„Ultima speranţă”, se gândea Iura, măsurând cu 


paşi nervoşi vestibulul în aşteptarea Verei Alexeevna. 
Barem de-ar răspunde: da. Voi putea să-mi scot din cap 
acea îngrozitoare stinghie a spătarului care ieşea din 
beton. De-ar fi aşa!...” 

Vera Alexeevna se întoarse şi-i întinse lui lura 
biletul. De-a curmezişul, pe spatele hârtiei, scria cu litere 
mari: 

NU 

De cum intră în apartament, Rita îşi dădu seama că 
Anatoli Petrovici a fost în lipsa ei acasă. Patul nefăcut, 
pijamaua aruncată pe speteaza scaunului, paharul cu 
ceai pe jumătate băut, zaharniţa de pe masă... Deci în 
lipsa ei n-a locuit la Operatin. 

Telefonă la Institutul de oceanologie, dar nu-i 
răspunse nimeni: ziua de lucru se sfârşise. Rita rămase 
pe gânduri. Apoi formă numărul lui Operatin. Soneria 
suna calm, fără grabă. Nu era acasă. Dar unde-o fi 
Anatoli? 

„Să fac o baie... hotări Rita. Nu, mai întâi să trec pe 
la vecini”. 

leşi pe palierul scării şi sună alături. Îi deschise o 
fetiţă cu o mare fundă albă în păr. Fetiţa nu ştia unde e 
unchiul Tolea, nu l-a văzut de câteva zile, iar tăticul şi 
mămica ei au plecat la meci. 

— Dar pisica matale e la noi. O luaţi? întrebă cu 
părere de rău în glas. 

— Mai joacă-te cu ea. Am s-o iau mai târziu. 

Rita se întoarse în locuinţă. Mama era în vizită la 
nişte rude din Rostov, iată în cutie scrisorile ei. Cui să-i 
mai telefoneze?... îşi aminti de tipul acela antipatic, 
Vladimir. Locuieşte în aceeaşi casă cu Nikolai. Ce păcat 
că n-are Kolea telefon... 

Rita se îmbăie, apoi formă din nou numărul lui 
Operatin. De data aceasta Nikolai Illarionovici era acasă. 

— Mărgărită Pavlovna? întrebă el uluit. Sunteţi în 
oraş? 

— Da, după cum vedeţi. Unde-i Anatoli? 


— Iertaţi-mă... Operatin se bâlbâi şi tācu un timp. 
Mă întrebaţi unde-i Anatoli Petrovici? Cum, 
dumneavoastră nu ştiţi?... 

— Ce să ştiu?... Spuneţi-mi, ce s-a întâmplat? strigă 
ca în receptor, apăsându-şi o mână pe piept. 

— Anatoli Petrovici se afla în laboratorul nostru de 
pe insulă când... Mă doare că trebuie să v-o spun... A 
pierit în tihipul unei erupții neaşteptate... 

— Minciuni! Nu era acolo! 

— Înţeleg starea dumneavoastră, ripostă Operatin 
moale, cu compătimire. Credeţi-mă, vă spun sincer... 

— Minţi! strigă ea furioasă. A plecat de pe insulă 
odată cu dumneata! Unde este? Ce-ai făcut cu el, 
ticăloşule? 

— Nu pot continua această convorbire, în receptor 
se auzi un declic şi totul amuţi. 

Rita puse încet receptorul în furcă. Rămase aşa un 
minut sau două, cu mâinile căzute de-a lungul corpului, 
în liniştea mormântală a locuinţei pustii. O muscă 
pătrunse prin fereastra deschisă şi începu să se zbată, 
vrând să iasă prin geam. 

— Tocilaru'! Ascuţim foarfeci, cuțite! se auzi din 
curte. 

Rita apucă receptorul şi formă repede numărul lui 
Iura. Auzi soneria... de trei ori, de patru ori... închise, 
apoi roti din nou discul. Iura nu răspundea. 

De la spital, Iura veni acasă cu taxiul. Se încuie în 
baie, stinse lumina şi se apucă să developeze ultimuli lor 
film. 

Dincolo de uşă schelălăia Rex, flămând. Sună 
telefonul. Dar Iura n-avea timp. Probabil e Valea. Să mai 
aştepte. Are s-o sune el mai târziu. 

Scoţând filmul ud din fixativ, aprinse lumina şi 
examină  nerăbdător  clişeele, unul după altul. 
Negativele* fotografiilor făcute în laboratorul de pe 
insulă arătau curios. lată! Cuşca, speteaza şezlongului 
ieşind din podea, iar mai jos - o pată alburie neclară... Ce 


drăcie o mai fi şi asta? A prins ce era sub beton? 

Iura dădu drumul ventilatorului ca filmul să se usuce 
mai repede. 

— Şi acum, să mărească. Introduse filmul în 
aparatul de mărit în aşa fel, încât clişeul cu cuşca să vină 
în dreptul ferestruicii. Puse hârtia, aprinse lumina... 
Aruncă hârtia în revelator. La lumina roşie a becului, 
încet, parcă ezitând, apăru pe hârtie cuşca, apoi stinghia 
de sus a şezlongului... Contururile vagi ale şezlongului 
şi... 

Iura simți fiori furnicându-i spatele. 

Pe fotografie apărură contururile înceţoşate ale unui 
corp omenesc. Corpul era pe jumătate culcat în şezlong, 
fotografiat într-un racursi straniu - de sus În jos. 

Vova se simţea încolțit. Persoana oficială care îl 
convocase printr-o citaţie ştia multe amănunte din 
biografia lui. Ştia până şi de acea perioadă scurtă când 
Vova, după demobilizare fusese numit inspector la 
transporturi auto... 

Pe vremea aceea Vladimir Bugrov îşi făcea slujba pe 
şosea, în apropierea pieţii colhoznice. Cerceta cu un ochi 
de gospodar maşinile ce treceau în goană şi oprea unele 
din ele cu un gest scurt, categoric. După ce examina 
actele şoferului, spunea: 

— Da, totul e în regulă. Vezi-ţi de drum. Dar mai 
întâi hai, nu bem ceva? 

Se duceau la chioşc şi Vova comanda pentru sine 
două sute de grame de votcă. Şoferul n-avea voie să bea! 
La volan nu e permis. El plătea doar. Vova îşi bea dintr-o 
înghiţitură paharul, scotea un fel de geamăt de 
satisfacţie, se întorcea pe şosea şi-şi alegea următoarea 
victimă. 

Curând direcția miliției află de  năstruşnicul 
inspector, care toată ziua bea votcă cu paharul de ceai, 
fără gustări, şi totuşi îşi păstrează vioiciunea şi agerimea 
ochiului. Ştiind că Bugrov nu bea, cei de la direcţie au 
cercetat cu de-amănuntul cum stau lucrurile. A ieşit la 


iveală că Bugrov era înţeles cu omul de la chioşc: acesta 
îi turna apă chioară, în timp ce şoferii plăteau pentru 
votcă. Aşa s-a încheiat cariera lui de inspector la 
transporturi auto... 

— Asta a fost de mult, bombăni Vova când persoana 
oficială îi aminti de acest trist episod. 

— De acord. Dar specula cu icre? 

— M-am lăsat şi de asta... 

Anchetatorul era un om manierat şi avea o voce 
liniştită, chiar cordială; cu toate acestea Vova nu se 
simţea de loc în apele lui. 

— Să admitem, consimţi din nou persoana oficială. 
Dar stupefiantele? 

Vova tăcea, zgâriind cu unghia marginea mesei 
anchetatorului. 

—  Răspunde-mi, te rog, de la cine cumpărai 
narcoticele? 

— De la unul... Nu-i ştiu numele de familie. Îi 
spuneam Mahmud, răspunse Vova posomorât. 

— La colţul străzii „A noua paralelă”? Lângă staţia 
de benzină? 

— Da. 

— E arestat şi Mahmud al dumitale. Şi complicii lui 
din Lenkoran sunt arestaţi. Era un pescar acolo, primea 
în largul mării contrabanda iraniană. Până la urmă am 
dezlegat nodul... 

Vova îl privi încruntat pe anchetator: 

— Dar nu cumpăram pentru mine. 

— Ştiu. Deodată vocea persoanei oficiale se înăspri. 
Nu cumpărai pentru dumneata, dar l-ai băgat pe om în 
mormânt. 

Vova sări ca ars de pe scaun. 

— Cine l-a băgat în mormânt? Eu?! strigă el. Singur 
s-a băgat! Lăsaţi astea, tovarăşe anchetator. Dacă mă 
ruga şi insista, puteam să-l refuz?... Mi-era şef doar. 
Credeţi că mie... 

— Linişteşte-te, rosti încet anchetatorul. Nu te 


învinuiesc. Din nefericire aşa e, nu se putea lipsi de 
asta... 

Spune-mi, care erau relaţiile dintre Operatin şi 
Benediktov. 

— Niciun fel de relaţii, răspunse Vova ferm. Se 
mâncau între ei ca câinii. Când i-am dus spre insulă, tot 
timpul s-au certat. 

— Din ce cauză? 

— Habar n-am. În ştiinţă nu mă prea pricep, deşi 
acum... Operatin nu m-a lăsat niciodată să intru dincolo, 
unde era motorul. Mi se pare că nu le reuşea ceva. 

Anchetatorul îl pofti pe Vova să povestească în 
amănunţime despre ultima deplasare pe insulă. 

— Prin urmare, l-aţi lăsat pe Benediktov în laborator, 
remarcă el când Vova îşi încheie povestirea. Operatin a 
sigilat uşa şi a plecat, Aşa e? 

Vova privi cu sinceră uimire la persoana oficială: 

— Cum era să sigileze? Doar rămăsese un suflet 
înăuntru. 

— M-da, un suflet... Judecătorul examină cu atenţie 
faţa mare a interlocutorului. Înainte de a părăsi insula nu 
te-ai apropiat de cazemată? 

— Nu, m-am canonit tot timpul cu motorul. 

— Dar ce-ai discutat cu Operatin la înapoiere? 

— Parcă aveai cu cine discuta. Tăcea ca un melc... 

— Aţi discutat totuşi. Când ai oprit şalupa să faci 
baie. 

Vova căscă ochii şi mai uimit. 

— Adevărat, îşi aminti el. Spunea că mergem cam 
încet. 

— Şi altceva? 

— Altceva? M-a întrebat la ce chei s-a urcat 
Benediktov, şi dacă l-a văzut cineva. 

— Aşa, aşa. Anchetatorul îşi însemnă ceva. 

„Vorbeşte de parcă a fost cu noi în barcă, gândi 
Vova. Ori i-o fi spus Nikolai Larionici?... Dar nu, n-o să se 


apuce unul ca el să umble pe la procurori...” 

Anchetatorul scoase cu grijă din sertarul biroului o 
cutioară plată de metal, cu lănţişor, şi o puse înaintea lui 
Vova: 

— O recunoşti? 

Pe Vova îl trecură sudorile. „Am intrat la apă!” gândi 
el şi vâri mâna în buzunar, după batistă. 

— Eu, personal, spuse el cu voce plictisită, n-am ce 
face cu tinicheaua asta. Am luat-o pentru scopuri 
ştiinţifice. 

— Ai furat-o, îl corectă anchetatorul. 

— Fie şi cum spuneţi dumneavoastră... Vova 
îndepărtă dispreţuitor cu degetul cel mic lănţişorul. Abia 
l-am atins cu cleştele - şi gata... N-am luat-o pentru 
mine. 

— Pentru furtul de la muzeu o să răspunzi şi 
dumneata. 

Vova se întoarse spre fereastră. Cu ce l-au prins!... 

— Păcat, Bugrov. De la institut am primit referinţe 
bune despre dumneata... în sfârşit, deocamdată poţi 
pleca. Uite, semnează aici că n-ai să părăseşti oraşul. 

Operatin bătu nervos cu degetele în valijoara neagră 
pe care o ţinea pe genunchi şi rosti cu voce egală: 

—  N-aveţi dreptul să-mi aduceţi o asemenea 
învinuire. Asta-i calomnie. 

Anchetatorul, tăcut, luă dosarul în faţă. Trecuseră 
multe zile de când începuse ancheta. Studiase 
numeroase documente şi chibzuise înainte de a-l chema 
pe Operatin la interogatoriu. 

— Am să vă trag la răspundere pentru calomnie! 

— Vă rog să-mi răspundeţi la întrebări, cetăţene 
Operatin, rosti sec anchetatorul penal. V-aţi certat de 
multe ori cu răposatul Benediktov? 

— Ce importanţă are? în orice muncă există 
divergente, cu atât mai mult într-una ştiinţifică. 

— De ce aţi încuiat şi aţi sigilat uşa înainte de a 
părăsi insula? 


— Nu-i adevărat! Cheia şi plumbul i le-am lăsat lui 
Benediktov. 

Anchetatorul se uită la Operatin cu o privire grea. 
Acesta îi înfruntă privirea. 

— Ce l-aţi întrebat pe Bugrov când acesta, la 
înapoiere, a oprit şalupa să facă baie? 

— Nu l-am întrebat nimic. 

Anchetatorul apăsă pe buton şi-i spuse celui intrat: 

— Să vină martorul Bugrov. 

Intră Vova. Operatin nici nu se uită la el. 

— M-a întrebat dacă l-a văzut cineva pe Benediktov 
când a urcat în şalupă, răspunse Vova la întrebarea 
judecătorului. I-am luat la cheiuri diferite... 

— N-am pus o asemenea întrebare, negă calm 
Operatin. 

Ceva mai departe, la vreo doi metri, zăcea valijoara 
neagră, pe jumătate scufundată în asfalt. 

Acţiunea penetrabilităţii încetase în clipa când 
Operatin a scăpat valijoara din mână şi corpul lui îşi 
recăpătase însuşirile obişnuite. Dar cum braţul drept 
apucase să pătrundă în spaţiul motorului, particulele de 
materie vie s-au amestecat cu particulele de metal, s-au 
contopit într-un aliaj cu totul neobişnuit. Motorul a 
amuţit brusc. 

Nikolai şi Iura îşi făcură loc prin mulţime până lângă 
camion şi se opriră, uluiţi de îngrozitorul spectacol. 

Curând se auzi un sunet prelung de sirenă: maşina 
„salvării”, făcându-şi încet loc prin mulţime, se apropia 
de locul accidentului. 

CAPITOLUL. XI 

În care nevinovăția lui Operatin se stabileşte într-un 
mod cam neobişnuit 

Am văzut acest spate, acest tors solid din spate în 
lumina soarelui, şi era cât pe-aci să scot un țipăt. Spatele 
trădase toiul 

1. O LE ŞA: „Invidia. 

Sâmbătă seara. Privalov sta culcat pe divan cu o 


carte în mână. Alături, pe scaun, o scrumieră şi un 
pachet de ţigări. Boris Ivanovici se delecta fumând şi 
citind. Dacă l-ai fi întrebat ce face, ti-ar fi răspuns că e în 
repaus absolut. 

De fapt însă nu există repaus absolut - nici măcar de 
scurtă durată. 

— Boris, întrebă Olga Mihailovna, tăind în 
dreptunghiuri egale tortul de arahide. Boris, tu n-ai de 
gând să te mai scoli? Doar n-o să stai toată seara culcat! 

— De ce nu? Privalov întoarse pagina. 

— Hai să mergem la cinema. Toată lumea a văzut... 

— Nu pot, Olea. îl aştept pe Koltuhov. 

— Iarăşi Koltuhov! Să mai stea şi pe-acasă! 

— Avem treabă, Olea. 

— Te rog nu scutura scrumul pe covor. 

— Iartă-mă, nu mi-am dat seama. 

— Treabă şi iar treabă! Mereu treabă!... Aţi 
înnebunit cu toţii! Olga Mihailovna simţea nevoia să 
spună ce gândeşte. Nu-i destul că la serviciu te uită 
Dumnezeu până la căderea întunericului, mai faci şi 
acasă în fiecare zi consfătuiri! îmi umpleţi casa şi fumaţi, 
fumaţi - şi-n pereţi a intrat mirosul de tutun. 

— Numai eu fumez. Eu şi Koltuhov, preciză Privalov. 
Băieţii nu fumează. Cât au stat pe insulă s-au dezvăţat. 

— Înainte te mai duceai măcar la iaht-club, acum nu 
ieşi de loc la aer. 

— Olea, dar ştii că până vin moscoviţii trebuie să 
pregătim totul pentru experienţă. Şi cât mai avem... 
Privalov întoarse pagina. Discutând, el nu se întrerupea 
din citit: obişnuinţă obţinută printr-un exerciţiu de ani de 
zile. 

De curând au primit de la Moscova o veste bună: la 
Institutul suprafeţelor s-a efectuat o experienţă reuşită. 
Un şuvoi de ulei a trecut prin apă într-un bazin de trei 
metri. Acum urma să se facă experienţa cu ţiţeiul în 
condiţii naturale - pe mare. Experienţa fusese fixată 
pentru luna octombrie. La Institutul de cercetări 


ştiinţifice „Transneft” pregătirile erau în toi: se executau 
cele mai complicate montaje, se asamblau utilaje 
nestandardizate. Trustul de construcţii şi montaje 
executa o comandă urgentă: pregătea construcţiile 
metalice. 

Deosebit de multă bătaie de cap aveau cu nodul 
energetic. De calculele acestui nod se ocupau inginerii 
noştri, iar lucrările le conducea Baghanii - într-un mod 
arţăgos şi dur. 

Din ziua în care schema lui electretică a fost pusă la 
punct, Pavel Stepanovici Koltuhov era de nerecunoscut. 
Ajunsese aproape cel mai entuziast partizan al conductei 
fără ţevi. Biroul lui rămânea gol zile întregi: Koltuhov îşi 
făcea veacul în laboratorul lui Privalov. Faimoasa 
„afumătoare de răşini” fusese mutată din cămăruţa de 
sub scară într-o încăpere special amenajată - acolo Pavel 
Stepanovici experimenta noii electreţi încărcaţi cu 
sarcini puternice. 

Dificilă se dovedea şi căutarea pe mare a unui sector 
potrivit: suficient de izolat ca importanta experienţă să 
fie ferită de ochii curioşilor şi, în acelaşi timp, unde să 
poată fi furnizată energia electrică necesară. Se 
împlineau două săptămâni de când inginerii Kostiukov şi 
Potapkin colindau țărmurile mării, prin preajmă, în 
căutarea unui asemenea sector. Prevăzătorul Koltuhov îi 
trimise pentru orice eventualitate şi pe ţărmul 
răsăritean, să vadă dacă nu se poate găsi acolo ceva mai 
bun. 

Gândindu-se la ţinuturile acelea, Boris Ivanovici 
simţi o dorinţă irezistibilă de a reciti „Kara-Bugaz”. Luă 
din raft volumaşul cafeniu al lui Paustovski şi gândurile îi 
zburară către țărmurile plate şi mohorâte, acoperite cu 
sedimente alb-roz de mirabolit. 

— „Cât n-am vrut, dar tot va trebui să ne 
cumpărăm televizor, spuse Olga Mihailovna. 

Sună soneria. Strângând din buze, se duse să 
deschidă. 


Intră Koltuhov, desfăcându-şi din mers cămaşa la gât 
şi trăgându-şi cravata. Se aşeză, îşi aprinse o ţigară şi 
începu să povestească ce-a făcut la trustul de construcţii 
şi montaje; s-a certat la cuțite cu şeful. 

— Vreţi ceai? întrebă sec Olga Mihailovna. 

— De ce nu? Koltuhov se învăluise într-o perdea de 
fum. Auzi, Boris? Zic eu: pe mine să nu mă suciţi cu 
termenele, eu vă pătrund gândurile cum nu vă închipuiţi! 
Şi ce crezi? Se uită el ţintă la mine şi mă întrebă aşa, 
cam cu fereală: cum adică le pătrundeţi? 

Râdea şi Privalov: 

— După istoria cu Operatin, penetrabilitatea e pe 
buzele tuturora. 

— Cred şi eu! observă Olga Mihailovna, turnând 
ceaiul în pahare. Peste tot numai despre omul-fantomă 
vorbeşte lumea. Poftiţi la masă. (Boris lăsă cartea.) Nu- 
nţeleg, continuă dânsa, cum a putut să devină imaterial? 
Boris spune că a avut pe insulă nu ştiu ce instalaţie. Mă 
rog, sunt de acord. Dar şi în biroul judecătorului exista o 
asemenea instalaţie? Ori a venit de pe insulă în... starea 
asta imaterială? 

— Avea o valijoară, Olga Mihailovna, o lămuri 
Koltuhov, privind cu interes tortul de arahide. După cât 
se pare, o instalaţie portativă. Păcat că n-a mai rămas 
nimic din ea. S-a amestecat cu asfaltul. 

— O fi scăpat valijoara când a dat camionul peste el, 
adăugă  Privalov şi, în clipa aceea, a încetat 
penetrabilitatea... Cum se simte? Şi-a recăpătat 
cunoştinţa? 

— Nu, răspunse Koltuhov. A suferit un şoc puternic. 
I-au amputat braţul până la umăr şi-are şi câteva coaste 
rupte... 

— Groaznică poveste! oftă Olga Mihailovna. Şi bietul 
Benediktov - ce moarte îngrozitoare!... Dar cum de a 
ieşit în fotografie? Doar era acoperit de beton! 

— Deocamdată şi asta e o taină, răspunse Privalov. 


Bătrânul Bahtiar presupune că materia transformată 
astfel produce câtva timp radiaţii care au impresionat 
filmul. 

— Îngrozitor! repetă Olga Mihailovna. Pur şi simplu 
nu-mi vine a crede că Operatin a fost în stare să comită o 
crimă. Cu atâta cruzime şi sânge rece...» 

Tăcură toţi trei câtva timp. Apoi Koltuhov împinse 
paharul cu ceai băut pe jumătate şi-şi vâri mâna în 
buzunar după ţigări. 

— Eu, unul, spuse el acoperindu-şi ochii cu 
sprâncenele-i stufoase, să vă spun drept nu cred că-i 
vorba de o crimă. îl cunosc pe Operatin. E un om închis, 
destul de ciudat, are un caracter dificil, dar să comită o 
crimă? Asta nu. Nu cred. 

— Atunci de ce a murit Benediktov? întrebă Privalov. 
S-a dovedit doar că a murit înainte de erupția 
vulcanului... 

— Asta nu ştiu. Vreo întâmplare nenorocită, un 
accident. Instalaţia complicată, materie transformată, 
tensiune înaltă... Poţi să ştii? Adu-ţi aminte de degetul 
cel mic al lui Gorbacevski. 

— Dar cum putea Benediktov să conecteze singur 
instalaţia? 

Koltuhov tăcu. Pufăia din ţigară. 

— Şi apoi, continuă Privalov, comportarea lui 
Operatin la anchetatorul penal... Dacă e nevinovat, de 
ce-a minţit? 

— Mă gândeam să trec pe la spital, pe la el, rosti 
Koltuhov după o pauză. 

— Crezi că te lasă? 

— La el n-o să mă lase, desigur... Dar am un prieten 
medic acolo... în patruzeci şi doi am servit în aceeaşi 
unitate. Ziceam să stau de vorbă cu el. Poate aflăm ce şi 
cum... Hai, mergi mâine cu mine? 

În rezerva unde era internat Operatin n-avea nimeni 
voie să intre, şi asta din două motive. În primul rând 
pentru că zăcea fără cunoştinţă: puternicul şoc nu-i 


trecuse încă. În al doilea rând pentru că se afla sub stare 
de arest, bănuit de asasinarea biofizicianului candidat în 
ştiinţe Anatoli Petrovici Benediktov. 

Toate acestea le comunică binevoitor lui Privalov şi 
Koltuhov un medic în vârstă, vechiul prieten al lui Pavel 
Stepanovici. Cu mâinile la spate, într-un halat alb 
descheiat, umbla prin birou şi povestea, alternând 
relatarea cu pauze în care rămânea pe gânduri: 

— Un caz cu totul neobişnuit... Ce s-a petrecut în 
organism ca urmare a modificării legăturilor materiei? 
Nu ştim... Un mister fiziologic, dragi tovarăşi... Studiem 
„desigur. Din punct de vedere clinic avem în faţă un 
tablou foarte complicat. Se constată modificări 
accentuate în compoziţia sângelui... Eu aş adăuga - după 
unele observaţii - modificările au apărut în salturi... Ei, 
dar mai sunt şi alte curiozităţi... Pe spate, de exemplu, a 
apărut o pigmentaţie închisă la culoare, de o formă 
extrem de stranie. Parc-ar fi un motiv geometric... Să dau 
un pronostic? Nu mă-ncumet. Nu putem spune nimic 
precis. Deocamdată am reuşit să menţinem activitatea 
inimii, dar ce va mai fi... Medicul duse mâinile în lături... 
nu ştiu. Un şoc extrem de profund, fără precedent... 

Intors acasă, Privalov se apucă de calculul 
radianţilor subacvatici. Dar lucrul nu prea mergea. Luă 
iarăşi volumaşul lui Paustovski şi se tolăni pe divan. 
Ochii îi alunecau peste rânduri, dar Boris Ivanovici nu 
înţelegea nimic din ce citea. 

Un straniu motiv geometric pe spate... Asta îl 
neliniştea pe Privalov. îl făcea să se gândească - la tot 
felul de lucruri. 

leşi pe balcon şi rămase un timp în soarele fierbinte 
al amiezii. Apoi se îndreptă hotărât spre telefon, căută în 
carte numărul spitalului, secţia electrofizioterapie, şi 
chemându-l pe medicul abia cunoscut, îl rugă să-i 
povestească mai amănunţit despre „motivul” de pe 
spatele lui Operatin. 

— Cu plăcere, răspunse medicul puţin surprins. Pete 


închise de culoarea bronzării. Nişte linii şi zigzaguri pe 
fondul, cum să vă spun, unui soare care răsare... 

— Vă mulţumesc, tovarăşe doctor. Boris Ivanovici 
puse receptorul în furcă şi începu să se plimbe tulburat 
prin cameră. Scotoci în rafturile bibliotecii, răsfoi câteva 
cărţi. Apoi telefonă soţiei la bibliotecă. Olea, când vii 
acasă?... Ca de obicei? Adu-mi, te rog, tot ce există în 
biblioteca voastră despre trăsnet. Da, da, despre trăsnet, 
despre trăsnetul obişnuit. 

Iar spre seară, răsuflând greu după urcuşul scărilor, 
Privalov intră în locuinţa lui Koltuhov. Pavel Stepanovici, 
care îşi stropea florile în balcon, se uită la el şi întrebă 
îngrijorat: 

— Ce s-a întâmplat? 

— Pavel, tu ai auzit că fulgerul lasă uneori urme pe 
corpul victimei? rosti dintr-o suflare Privalov. 

Asta se întâmplă rareori, dar se întâmplă: fulgerul 
lasă pe zidul casei ori pe corpul omului urme 
caracteristice. De obicei aceste urme reprezintă o stea 
cu mai multe colţuri, dar poate să apară pe pielea omului 
şi un fel de fotografie a mediului înconjurător. Uneori pe 
piele rămâne urnia obiectului aflat în buzunar: o cheie, o 
monedă... 

Se presupune că fluxul de electroni şi ioni negativi 
ce însoţeşte fulgerul reflectă obiectele înconjurătoare 
sub formă de umbre. 

— Ia stai puţin, îşi exprimă îndoiala Koltuhov. O fi şi- 
aşa, dar după câte ştiu eu în ultimele zile n-a fost nicio 
furtună pe Caspica. Şi atunci de unde fulgerul? 

— Ții minte fotografiile lui Kostiukov? insistă Boris 
Ivanovici. De a-ltfel ne-a descris şi laboratorul: un 
generator Van de Graaf, eclatoare, baterie de electreţi... 
Tensiunea foarte înaltă, Pavel! O autodescărcare a 
generatorului - şi gata fulgerul. Fulger sferic. 

— Ei, asta-i prea de tot. După câte ştiu eu, fulgerul 
sferic nu l-a obţinut încă nimeni pe cale artificială. 

—  E-adevărat!  Gesehus, Cirviński, Nower au 


încercat să-l obţină, dar n-au reuşit. lată însă şi unele 
date noi: academicianul Kapiţa a stabilit că, timpul cât 
luminează, fulgerul sferic depăşeşte posibilitățile 
energetice ale volumului său şi a tras concluzia că el se 
alimentează cu energie dinafară, prin unde hertziene 
centimetrice. Kapiţa consideră... 

— Unde centimetrice? îl întrerupse Koltuhov. Dar ci 
aveau în laborator un generator de unde centimetrice! 

— Exact. În concluzie, Pavel, trebuie să-l vedem 
neapărat pe Operatin. Cerem autorizaţie. 'Telefonează-i 
bătrânului Bahtiar! 

„Motivul geometric” de pe spatele lui Operatin fu 
cercetat cu minuţiozitate în prezența anchetatorului 
penal şi a unor experți cu o vastă experiență. Petele 
întunecate şi liniile fură comparate cu fotografiile şi 
descrierea instalaţiei, iar în urma expertizei se ajunse la 
următoarele constatări: urmele stranii de pe spatele 
împricinatului nu erau altceva decât reflectarea unei 
cuşti cu o siluetă omenească înăuntru pe jumătate 
cufundată în beton. Se mai distingea şi umbra vagă a 
spiralei „inductorului transformator” şi conturul, din 
profil, al tabloului de comandă. 

Urmele se datorau fulgerului sferic care survenise, 
după toate probabilitățile, ca rezultat al unei puternice 
autodescărcări a generatorului. 

In clipa catastrofei Benediktov şedea în şezlong, 
înăuntrul cuştii de lucru. Cuşca nu era conectată. 

Operatin se găsea lângă trapa de ieşire, cu spatele 
la tabloul de comandă, vrând desigur să părăsească în 
fugă încăperea. În răstimpul dintre conectarea cuştii şi 
scufundarea lui Benediktov până la jumătate, Operatin n- 
ar fi putut în niciun chip să ajungă de la tabloul de 
comandă la trapa de ieşire, deoarece procesul 
penetraţiei decurge fulgerător. 

Concluzia (confirmată şi de poziția umbrei 
întrerupătorului pe profilul tabloului de comandă): 


demarorul magnetic s-a autodeclanşat la apropierea 
fulgerului sferic, care se afla în momentul acela între 
tabloul de comandă şi Operatin. 

În seara zilei următoare, din nou la un pahar de 
ceai, Koltuhov îi povestea Olgăi Mihailovna despre 
rezultatele expertizei. 

— De n-ar fi fost capul luminat al acestui bătrân 
visător, arătă el spre Boris Ivanovici Privalov, asuprit lui 
Operatin ar mai fi plutit şi acum o acuzaţie îngrozitoare. 

— Atunci de ce-a minţit? 

1 - Se temea că n-o să-l creadă nimeni, interveni 

Koltuhov. De unde să ştie că poartă dovada pe spate! 

— Urma lăsată n-a fost dureroasă, observă Privalov. 
Pielea nu-i de loc vătămată, ai văzut... Fulgerul artificial 
a fost totuşi slăbuţ... 

— Slăbuţ, slăbuţ, dar îndeajuns de puternic ca să 
declanşeze demarorul magnetic... 

— Apropo, Pavel, spuse Boris Ivanovici. Am răsfoit 
cu ocazia aceasta câteva cărţi despre fulgere. Am găsit 
lucruri extrem de interesante din punct de vedere al 
istoriei tehnicii. Aşa, de exemplu, acum patru mii de ani 
în Egipt, Ramses al treilea a poruncit să se înalțe în jurul 
templului Edfu catarge de lemn înalte de patruzeci de 
metri şi acoperite cu aramă aurită, pentru a-l apăra de 
„focul cerului”. Ce zici de asta? 

— Da, într-adevăr, interesant, recunoscu Koltuhov. 
Dar ce zici tu că odată, când eram copil... 

— Stai puţin, îl întrerupse Boris Ivanovici. Uite încă 
un amănunt interesant. Tot în Egipt, preoţii din 
antichitate confecţionau nişte maşini, aparate, cum vrei 
să le spui, pe care le încărcau cu electricitatea din 
atmosferă şi ucideau apoi oameni cu acest curent 
electric. Aduceau jertfe atotputernicilor din cer. Iar ei, 
închipuie-ţi, în timpul acestei scârboase ceremonii îşi 
puneau armuri metalice şi le legau la pământ. 

— Interesant, repetă Koltuhov. După cum se vede, 
neamul omenesc se distrează cam de multicel cu 


electricitatea... 

După ce-şi băură ceaiul, începură să vorbească 
despre treburile lor. 

— I-ai arătat lui Bahtiar ultimele calcule? întrebă 
Privalov. 

— Da, i-am arătat. Păcat că n-ai venit cu mine astăzi 
la bătrân. A convocat un întreg consiliu ca să descifreze 
horoscopul. 

— Ce rost are? 

— Asta l-am întrebat şi cu: „Aţi căzut în misticism, 
Bahtiar-miuellim?”. „Ba e interesant, mi-a răspuns el. 
Printre invitaţi era un istoric... Tare bine a mai citit 
horoscopul, afurisitul!” 

— Serios?... îşi manifestă interesul Privalov. 

— De fapt, iată pentru ce a fost întocmit... 

POVESTIREA DESPRE CELE TREI CUTII. 
SFÂRŞITUL 

„Când zgomotul copitelor se stinse, contele de 
Maistre se prăbuşi în fotoliu. Mâinile-i uscăţive se 
încleştară aşa tare de braţele  fotoliului, încât 
încheieturile degetelor albiră. Simţi o durere ascuţită în 
piept... Contele gemu şi închise. ochii. Când durerea îl 
mai lăsă puţin, îşi chemă sluga, îi porunci să curețe fitilul 
lumânărilor şi să-i aducă o ceaşcă de cafea fierbinte. 

Să trimită urmăritori? N-are sens. Neobrăzatul de 
rus, desigur, e acum departe. Pedepsi-l-ar Dumnezeu! 

În Rusia are însă destule slugi credincioase 
ordinului. O să le scrie să nu-l piardă din ochi pe Arseni 
Matveev şi acest liber-cugetător n-o să scape de 
răzbunare! 

Principalul - cheia misterului - e în mâinile lui. De 
Maistre luă pergamentul de pe masă, privi cu atenţie 
cercul geniturii, semnele zodiacului şi ale metalelor. 
Cazna învățatului astrolog merita tot respectul. „Cuţitul 
vrăjit trimisu-l-a Domnul Dumnezeu în mâinile lui de 
Maistre, glăsuia horoscopul, şi de la acea zi cuvine-se 
cercetată voia Lui. Când o sută de ani se vor împlini, 


veni-va pe lume cel care va pune stăpânire pe taina 
cuţitului şi va aduce o nouă glorie ordinului lui lisus...” 
Puterea ordinului fără margini va fi şi, Dumnezeu i-e 
martor că lui, lui de Maistre, nu-i trebuie nimic mai mult. 

Fericitul ales se va naşte în anul una mie nouă sute 
cincisprezece... luna... ziua... Signor astrologul a calculat 
perfect poziţia stelelor în ziua naşterii băiatului şi a 
indicat semnele după care acesta va putea fi găsit, ba 
mai mult decât atâta, a studiat în amănunţime soarta lui. 
Va avea o soartă fericită, neobişnuită, demnă de invidiat! 


Bătrânul conte împături tacticos pergamentul şi-l 
ascunse în cutia plată de metal care avea gravate vizibil 
pe capac literele „AMDG"... 

Testamentul contelui de Maistre n-a fost uitat. O 
sută de ani mai târziu, folosindu-se de semnele indicate 
în horoscop, părinţii-iezuiţi au ales un nou-născut şi i-au 
convins pe părinţi să le încredinţeze lor educaţia 
copilului. 

Vittorio da Castiglione crescu în colegiul iezuiţilor. 
Era un adolescent inteligent, dar închis din fire. Ochii lui 
priveau cu răceală şi indiferenţă lumea zădărniciilor ce 
se întindea dincolo de zidurile colegiului. 

lar în ziua când alesul împlini douăzeci şi unu de 
ani, i se povesti într-o atmosferă solemnă şi sumbră 
despre înalta destinaţie ce i s-a prescris încă din veacul 
trecut. Tânărul iezuit află cum neuitatul de Maistre s-a 
îngrijit de viitoarea măreție a ordinului şi cum un liber- 
cugetător rus i-a răpit manuscrisul secret şi cuțitul vrăjit. 
Acum lui Vittorio îi revine cinstea de a readuce ordinului 
sursa şi dovada marii taine, pentru ca cele mai luminate 
minţi ale lumii catolice s-o pătrundă „ad majorem Dei 
gloriam” - întru o mai mare slavă a Domnului. 

Şi el află totul despre familia Matveev - informaţiile 
strânse cu minuţiozitate de către credincioşii ordinului 
fură înscrise pe dosul horoscopului. Cutia plată de metal, 
cu pergamentul, şi-o atârnă de gât alături.de un mic 


crucifix de aur şi în genunchi jură solemn să-şi 
îndeplinească misiunea pe care Domnul i-a încredinţat-o. 

Vittorio da Castiglione se pregătea cu sârguinţă 
pentru clipa cea mare. Învăţă limba rusă şi-şi însuşi 
tainele navigaţiei la şcoala „călăreţilor submarini” de la 
Livorno. lar atunci când împreună cu armata hitleristă 
porniră şi diviziile lui Mussolini spre răsărit, tânărul 
ofiţer de submarine Vittorio da Castiglione plecă în 
cadrul Flotilei a 10-a pe frontul rus. 

Luă parte la luptele de la Sevastopol şi Mariupol. 
Într-una din zile, spre sfârşitul lui august 1942, de pe 
bordul unui avion „Junkers”, Vittorio sări curajos cu 
paraşuta în bezna nopţii. Fusese paraşutat în regiunea 
muntoasă de lângă Derbent. Aici, pe malul Mării 
Caspice, el urma să aleagă un loc potrivit pentru baza 
flotilei lui, iar apoi să se strecoare pentru a îndeplini o 
importantă misiune  diversionistă. Nu întâmplător 
primise el această misiune - acolo, după informaţiile lui. 
locuiau urmaşii de azi ai lui Feodor Matveev, ale căror 
nume el le ţinea bine minte. 

Se apropia clipa cea mare... 

În carierele de piatră părăsite din apropierea 
Derbentului, străvechiul oraş al Porţilor Ferecate, 
Vittorio căuta un locşor ferit unde să-şi ascundă pentru 
un timp echipamentul - staţia de radio, acvalangul şi 
celelalte. Deodată pământul îi fugi de sub picioare. El se 
prăbuşi în gol şi fu strivit de o piatră grea, cioplită pe 
dinăuntru şi umplută cu plumb de vechii meşteri din 
împărăţia mitică a assaşilor... 

Aşa a pierit, întru gloria lui Dumnezeu, Vittorio da 
Castiglione, în vârstă de douăzeci şi şapte de ani, alesul 
iezuiţilor. 

Olga Mihailovna îi întinse lui Koltuhov scrumiera: 

— Ţ! t! t! clătină ea din cap. Ce poveste tristă 1 Cum 
mai pot exista în secolul nostru atomic oameni care să se 
lase pradă fanatismului religios al evului mediu? 

— Dar ce să ne mirăm de iezuiţi! Privalov începu să 


se plimbe prin cameră. În secolul nostru atomic există în 
Occident fizicieni perfect culţi care vorbesc cu toată 
seriozitatea de cea de-a patra dimensiune, populată de 
spirite. 

— Sau despre liberul arbitru al electronului, adăugă 
Koltuhov. Dar la noi, scumpă Olga Mihailovna? Credeţi 
că la noi au dispărut ghicitoarele şi doftoroaiele? Şi să nu 
vă închipuiţi că sunt nişte bătrâne mucegăite, rămăşiţe 
ale vechiului regim. Mi s-a povestit deunăzi despre o 
ghicitoare care îşi primeşte clienţii în halat alb şi înainte 
de a le ghici, le ia tensiunea. 

— În sfârşit, să lăsăm asta! Privalov aprinse lampa 
de birou. Să vedem ce facem cu radianţii noştri 
subacvatici. 

CAPITOLUL XII 

Care-i aduce pe eroii noştri pe insula Ptici Kamen 

Deci asta-i pustiul, cuptor necuprins! Cât prinde 
privirea, din zare în zare, Vipii, solonccacuăi încinse de 
soare, i- Văzduhul fierbinte, nisipul încins!... 

N. TIHONOV. „Haltă, în pustiu. 

Dis-de-dimineaţă doi tineri înalţi ieşiră din clădirea 
aerodromului şi urcară în autobuz. 

— E inutil să mai precizăm că cei doi erau inginerii 
Kostiukov şi Poţapkin. Avionul tocmai îi adusese de la 
Krasnovodsk. 

S-ar părea că nu-i prea greu să găseşti un mic sector 
de mare între două ţărmuri, atâta timp cât există hărţi 
marine amănunțite. Dar nu-i aşa. De atâta vreme colindă 
Nikolai şi Iura țărmurile şi tot n-au găsit un sector care 
să corespundă din toate punctele de vedere. 

Au zburat deasupra mării, au cercetat strâmtoarea 
dintre Celeken şi insula Ogurcinski, au umblat şi prin 
alte locuri - nimic potrivit. În ultima zi tinerii ingineri s- 
au hotărât să cerceteze şi limba de nisip din preajma 
Krasnovodskului. Au umblat multă vreme pe nisipurile 
dezolante de pe țărm. Lângă localitatea Kâzâl-Su au dat 


peste un obelisc de piatră, încununat cu o ghiulea de tun 
şi-o cruce. Monumentul era împrejmuit cu lanţuri de 
ancoră, iar treptele lui erau acoperite de mici valuri de 
nisip. 

Detaşamentul din Krasnovodsk - tovarăşilor de luptă 
ai lui Petru!” citiră ei inscripţia înnegrită de vreme. 
Urmau nişte date, printre care „1719”. Apoi încă o 
inscripţie: 

În pustiulu fără margeni. 

Fraţilor, noi v-am găsitu şi nălțând o rugăciune 
Osele vi le-am cinstitu. 

— Ia stai, Iura, o mie şapte sute nouăsprezece nu 
este cumva data pieirii expediției lui Bekovici-Ccrkâsski? 
îşi aminti Nikolai. 

Mi se pare. că da. Nu ştiam că membrilor expediției 
li s-a ridicat aici un monument... Vezi data - o mie opt 
sute şaptezeci şi doi? Probabil că în acest an a. fost 
înălţat. 

Întârziară puţin înaintea obeliscului, îl fotografiară 
şi se înapoiară la Krasnovodsk cu o şalupă care mergea 
într-acolo. Înghesuiţi unul în altul, pe banca de la pupa, 
priveau gânditori limba de nisip ce dispărea în pâcla 
înserării, şi în imaginaţia lor prindeau contur vechi 
corăbii lunecând sub lună în preajma acestor ţărmuri 
nisipoase; iată-l pe cneazul Cerkasski cu luneta lipită de 
ochi, pe neastâmpăratul şi causticul geograf Kojin 
aplecat deasupra hărţii, pe veselul Feodor Matveev, cu 

ochii lui limpezi, care încă nu bănuieşte ce soartă 
neobişnuită şi grea îl aşteaptă... 

„În pustiulu fără margeni, fraţilor, noi v-am găsitu...” 
Strofele gravate pe obelisc nu le ieşeau din minte. 
Curios: nicio clipă Nikolai şi Iura nu s-au îndoit de 
autenticitatea manuscrisului lui Matveev, dar eroii 
manuscrisului li se înfăţişau... cum să spun... ca 
imaginile în alb-negru ale gravurilor străvechi; pe când 
acum... Acum ei au apărut deodată înaintea lor în carne 


şi oase - arşi de soarele deşertului, istoviţi de sete, în 
cămăşi mirosind a năduşeală... 

Sosind deci cu avionul de la Krasnovodsk, prietenii 
noştri urcară în autobuz şi porniră spre oraş. Priveau, 
tăcuţi, prin geam peisajul cunoscut încă din copilărie: o 
pădure de sonde petrolifere, rezervoare argintii, mici 
limanuri tivite de dungile cafenii ale păcurii, nenumărate 
încrucişări de conducte. Lui Iura îi căzu capul pe piept: 
aţipise. Nikolai îl înghionti cu cotul, spunându-i cam 
aspru: 

— Trezeşte-te, bufniţă somnoroasă. Ce raportăm 
conducerii? 

— Vezi că-ţi raportez eu una după ceafă! se îmbufna 
Iura şi închise din nou ochii. 

— Din tot ce-am văzut, locul cel mai potrivit este 
totuşi Ptici Kamen, continuă Nikolai. Nu-i departe, iar 
adâncimile corespund... Auzi, lurka? Şi din nou îi 
înghionti. 

— Ba e locul cel mai prost! bombăni lura, 
îndepărtându-se de Nikolai. 

— De ce? 

— Pentru că e pustiu, neamenajât. 

Dar după câtva timp, când autobuzul gonea pe 
străzile oraşului, Iura recunoscu: 

— Mda. La drept vorbind, tot Ptici Kamen e locul cel 
mai bun. 

De astă dată însă găsi Nikolai de cuviinţă să 
obiecteze: 

— N-o să meargă Ptici Kamen al tău. 

— De ce? 

— Loc păcătos. Neamenajat. 

— Mă rog, fă ce ştii, declară Iura. Eu, unul, soluţia 
asta o propun: Ptici Kamen. 

După ce se înţeleseră să se întâlnească peste o oră 
la institut, se grăbiră să ajungă fiecare la casa lui, să se 
spele după drum şi să îmbuce ceva. 

„Stradela Bondarnii era cufundată în somn. Vântul 


dimineţii foşnea timid prin frunzişul prăfuit al salcâmilor. 
O fereastră deschisă... înăuntru zbârnâi un ceas 
deşteptător. N 

Nikolai păşi pe sub bolta porții. In curte îl văzu pe 
Vova. Atletul, cu nişte greutăţi mari în mâini, îndoia fără 
grabă genunchii şi se îndrepta apoi. Îi făcu semn din ochi 
lui Nikolai, cu un aer misterios, şi chemându-l cu un gest 
al mâinii să se apropie îi şopti tare: 

— Alaltăieri a fost adunare la noi la institut. M-au 
luat pe garanţia lor, pricepi? 

— Cum adică? nu înţelese Nikolai. 

— Greu mai pricepi. N-ai dormit, sau ce ai? Nu ştii, 
tinicheaua aceea de la Moscova?... Pe care am luat-o din 
muzeu? 

Nikolai dădu din cap. 

— Ei! Au vrut să mă dea în judecată. Pricepi? Parcă 
am luat-o pentru mine! Ce să fac eu cu ea? Adunarea m-a 
luat pe garanţie. În unanimitate, pricepi? Numai 
locţiitorul directorului administrativ s-a abținut. 

— Te felicit, spuse Nikolai. 

— Mulţămim frumos. Vova săltă de mai multe ori 
greutăţile. Iar pe Operatin... ai auzit?... Lnau achitat. 

— L-au achitat? 

— Da, da. Ştii ce l-a omorât pe Anatoli Petrovici? 
Fulgerul sferic. 

— Ce e-e?!... 

— Da, da. Cum îţi spun, fulgerul sferic: Un fenomen 
ştiinţific, pricepi? 

Nikolai îl lăsă şi urcă fuga scările. 

În timp ce se spăla, fornăind şi stropind în jurul său, 
mama trebăluia lângă plita cu gaze, povestindu-i de ale 
casei. 

— Ptiu, că uitucă mai sunt! exclamă dânsa deodată. 
Tocmai ce era mai important uitam să-ţi spun. Aseară a 
fost Rita pe aici. 

Plescăitul şi icniturile încetară dintr-odată. Nikolai 
întoarse faţa săpunită spre maică-sa. 


— Rita?... 

— Da. A venit şi mi-a spus: „Bună ziua, eu sunt Rita 
care a locuit pe vremuri în această casă. Matveeva”» lar 
eu... 

— De ce-a venit? o întrerupse nerăbdător Nikolai» 
Spuma de săpun îi intrase în ochi şi începu să se frece cu 
pumnul. 

— Nu ştiu. Te-a rugat să-i telefonezi când te întorci» 

Nikolai se grăbi să termine cu spălatul, se şterse, îşi 
puse o cămaşă şi se repezi la uşă. 

— Stai să mănânci, îl strigă din urmă mama. Unde 
fugi? 

— La telefon! se auzi tocmai de pe scară vocea lui 
Nikolai. 

Cursurile nu începuseră - era încă în august. - dar 
Rita se ducea zilnic la şcoală. Se apucase să reamenajeze 
cabinetul de biologie, mărise lotul experimental al 
şcolii...» într-un cuvânt, îşi făcea de lucru. Asta era 
salvarea ei» Valea trecea deseori pe la ea, seara. De 
câteva ori veniră Nikolai şi Iura. lar într-o zi sosi tot 
„echipajul de pe Mekong”. 

Valerka  Gorbacevski nu-şi încăpea în piele de 
bucurie. Nu se mai despărţea de ultimul număr al 
revistei academiei. În acest număr apăruse un articol al 
lui Baghanli despre restructurarea legăturilor interne ale 
materiei, iar în articol era amintit „efectul Gorbacevski” 
- aşa numise bătrânul Bahtiar întâmplarea memorabilă 
cu degetul lui Valerka. Mândru foc, Valerka îi arătă Ritei 
articolul. Rita nu pricepu nimic din el - articolul era 
aproape tot numai formule şi mănunchiuri de curbe în 
coordonate oblice - dar îl felicită pe Valerka Gorbacevski, 
care de asemeni nu înţelesese nimic din articol. Iura îl 
lua peste picior, afirmând că un mulaj după de getul lui, 
ori poate chiar degetul, va fi în curând expus la Moscova, 
la Expoziţia realizărilor economiei naţionale. 

Seara, însă, Rita rămânea singură cu durerea ei... 
Nu-şi găsea - locul. Umbla prin camere, punea mâna pe 


lucruri fără niciun scop, le muta dintr-un loc în altul. 
Rămânea multă vreme în faţa bibliotecii, răsfoia cărţile 
lui. Dădea peste însemnări marginale făcute cu creionul 
din mâna lui, le cerceta cu atenţie, încercând să 
ghicească sensul sublinierilor şi semnelor. 

Îl vedea pe Anatoli aşa cum fusese la începutul 
dragostei lor, vesel, îndrăgostit, sociabil. Îşi lăsa 
imaginaţia să zburde şi râdea de propriile-i închipuiri. 
Da, sub acest chip trăia acum în amintirea ei. 

Uneori - mult mai rar - Rita îşi amintea de ultima ei 
întâlnire cu Anatoli în curtea Institutului de oceanolpgie. 
„Ţii minte ce plăcut a fost anul trecut pe Volga?” a 
întrebat el atunci cu tristeţe. Acestea au fost ultimele lui 
cuvinte, ultimele pe care le-a auzit ea. Plecând, Rita a 
mai întors o dată capul. De lângă peluza inundată în 
soare, el o urmărea cu privirea, iar mâinile îi atârnau... 

Căuta să gonească această imagine tulburătoare. Nu 
voia să plângă. 

Într-o zi Rita dădu peste caietul lui, cu scoarţe 
albastre de pergamoid, vârât între două cărţi groase. 
Începu să-l răsfoiască. Era ceva intermediar între un 
jurnal şi un caiet de lucru. Însemnări pentru memorare 
alternau cu notițe privind desfăşurarea experienţelor, cu 
formule şi). scheme. Dar mai erau aici şi însemnări de 
altă natură, pe care - le încredinţezi doar unui jurnal 
intim. La început un scris impetuos, citeţ, formulări 
precise, scheme îngrijite, la sfârşit - mâzgălituri aproape 
ilizibile, făcute de o. mână nesigură, tremurătoare, care 
căuta să ţină pasul cu ideile delirante, născute într-un 
creier supraexcitat 

Ghemuită într-un colţişor al divanului, Rita citea şi 
recitea caietul. La un moment dat nu se mai putr 
Tstăpâni: căzu cu faţa în jos şi izbucni în lacrimi. Din 
ungherul său, cu ochi mijiţi, motanul Pronka.se uita 
nedumerit la ea. Plângea pentru întâia oară - amarnic 
nestăpânit. Avea febră. 

Dimineaţa îi telefonă lui Iura şi i se răspunse că 


«plecat în delegaţie. Merse la şcoală şi-şi făcu de lucri 
până seara pe lotul şcolii. Apoi, păşind încet pe străzib 
52> 

zgomotoase şi încinse, înţelese deodată că nu poate, 
pur şi simplu, nu poate să se întoarcă în locuinţa pustie... 

Rita se îndreptă spre stradela Bondarnii. lată şi 
curtea atât de familiară. Se opri, stăpânită de un 
puternic simţământ care făcea să i se strângă inima. Ce 
mică şi veche i se pare curtea copilăriei ei! lată scara. Şi 
ficuşii scoşi pentru a fi udaţi. Pridvorul vechii lor 
locuinţe... De câte ori a ieşit alergând ca să-şi întâmpine 
tatăl şi i s-a aruncat de gât... Acum aici atârnă o firmă 
„Remaiem ciorapi de kapron”, iar dincolo de uşa 
deschisă umblă o* femeie corpolentă într-un halat în 
culori ţipătoare, iar scândurile duşumelei scârţâie sub 
paşii ei grei. De fapt podeaua asta şi atunci scârţâia... 

Incet, ca în vis, Rita urcă la etaj. li deschise o femeie 
în vârstă, cu o faţă cunoscută, ce exprima bunătate. 

— Bună ziua, Vera Alexeevna. Eu sunt Rita, care a 
locuit pe vremuri în această casă. Rita Matveeva... 

— Nu te-aş fi recunoscut, mânca-te-ar mama! Vera 
Alexeevna o îmbrăţişă, o conduse în cameră. Ce rău îmi 
pare că nu-i şi Kolea aici. A plecat în delegaţie. 

— Şi el?... 

Vera Alexeevna n-o lăsă să plece. 

— Stai, drăguţa mea. Măcar un ceai să bei... 

Rita bău ceai cu dulceaţă, uitându-se tot timpul pe 
furiş la o fotografie mare, înrămată. Un băieţaş 
încruntat, cu mot pe frunte, în cămaşă albă, cu mânecile 
suflecate până sus - portretul lui Kolea. Aşa cum era el 
atunci... 

Rămase multă vreme la Vera Alexeevna. Asculta cu 
atâta plăcere vorba ci molcomă. La plecare, îi spuse 
încet: 

— Vă mulţumesc mult, mult de tot! 

— Pentru ce? se miră Vera Alexeevna. 

Telefonul. Cine ar putea să fie la o oră atât de 


matinală? Rita ieşi în fugă din baie şi ridică receptorul. O 
voce cunoscută, puţin surdă: 

— Iartă-mă că sun aşa devreme... înţelegi, tocmai 
acum am venit şi mama mi-a spus... le-am deranjat? 

— Nu, Kolea. Nu dormeam. Bună dimineaţa. 

— Bună dimineaţa... O pauză stânjenitoare. Până şi 
bună dimineaţa am uitat să-ţi spun... 

„— Nu-i nimic. Trebuie să stau de vorbă cu tine. 

Se întâlniră în staţia de troleibuz, lângă şcoala Hitei. 
Nikolai o privi pe Rita cu o nelinişte pe care n-o - 
ascundea: 

— S-a întâmplat ceva? 

— Am găsit caietul lui Anatoli. Însemnările lui. N-am 
înţeles mare lucru, dar... Poate că o să vă fie de foloş. 
Scoase din servietă caietul cu scoarţe albastre. Uite, ia-l. 
Citeşte-l tu, poţi să-l dai apoi lui Privalov sau 
academicianului acela din Moscova, căruia i-aţi dat 
cuțitul. 

— Bine, Rita. Chiar azi am să-l citesc. 

Şi încă ceva... Rita cobori vocea şi pentru o clipă 
închise ochii. Numele lui Anatoli este legat de zvonuri 
murdare. Kolea, tu trebuie să faci în aşa fel ca numele 
lui... Ca lumea să afle adevărul. 

„Ah, dacă mi-ai fi dat voie s-o fac mai devreme! 
gândi el. Dacă atunci, în tren, nu mi-ai fi cerut să nu 
spun nimănui. Ce greşeală!...” 

— Bine, Rita, făgădui Nikolai. Am să fac tot ce pot. 

— Şi acum du-te. Îi strânse mâna în grabă. Să-mi 
spui şi mie ce-ai făcut. Telefonează-mi. 

Nikolai porni în goană spre institut. Iura, în biroul 
lui Privalov, îi şi expunea considerentele cu privire la 
Ptici Kamen. 

lar. după-amiază lura şi Nikolai plecară cu şalupa 
institutului spre Ptici Kamen - Piatra Păsărilor - o mică 
insulă situată la câteva mile de țărm. N 

Insula era plată şi rotundă ca o tipsie. În partea din 
care bătea mai adesea vântul, spre nord, se înălța o 


stâncă neagră, scăldată de valuri. Această stâncă, pe 
care îşi făceau cuiburi pescăruşii, a şi dat numele micii 
insule. 

Până seara prietenii noştri trasară terenul pentru 
viitoarele construcţii. Şalupa urma să vină abia a doua zi 
să-i ia. 

Instalară cortul, aprinseră primusul şi pregătiră la 
iuţeală de mâncare. Apoi Nikolai scoase din rucsac 
caietul cu scoarţe albastre de pergamoid. Prietenii se 
culcară alături pe nisip şi începură să citească. 

12 mai 

Deocamdată nimic nu-mi reuşeşte. Dar simt că am 
dreptate. Baza trebuie să fie biocurenţii. Natura lor e 
atât de complicată, încât nu pot fi obținuți pe cale 
artificială. Am timp puţin, sunt nevoit să lucrez acasă, 
noaptea. Dacă aş avea un laborator al meu! Dar e încă 
prematur să vorbesc despre asta. N-o să fiu luat în 
serios. Nici articolul nu mi l-au primit 

15 mai 

Ce pierdere de timp lipsită de sens şi somnul ăsta! 
Pe la orele trei noaptea mi se închid ochii. Nu mai pot 
lucra. Ce-ar fi să încerc?... Am să fiu precaut. O singură 
injecție, o jumătate de centimetru cub pe zi... Astfel 
creierul e limpede, oboseala dispare da prin farmec, iar 
doza nu-i periculoasă. Desigur, Ritei nu-i spun... 

3 iunie 

Astăzi, împreună cu Rita, ne-am lăsat furaţi de 
visuri. Marea Pătrundere în adâncul Materiei! 

7 iunie 

Rita insistă să iau concediu. „Eşti surmenat, ai 
izbucniri nervoase...” într-adevăr, am devenit irascibil. 
Am mărit un pic doza. Nu-i nimic, nu e grav. Ieri am 
încercat un nou regim de iradiere a peştilor. Rezultatul 
promiţător. Să căutăm mai departe! 

28 iunie 


Punct mort. Uneori am impresia că sunt total 
incapabil. Am obosit. Va trebui să-mi iau un concediu. 
Rita zice să facem o excursie pe Volga. 

15 august 

Ce poveste stupidă pe motonavă! Nici eu nu pricep 
cum s-a întâmplat. Totul a venit pe neaşteptate. 

Mi-am ieşit din fire ca un prost. Lua-l-ar naiba pe 
acest recenzent! Cuţitul s-a dus la fund. Rita a sărit să-l 
caute. Dar nu l-a găsit. Cum să-l găseşti? Blestemată 
enervare! Acum totul e pierdut. 

17 august 

Am continuat să lucrez. În fond, şi cel care a făcut 
cuțitul penetrabil tot de la zero a plecat. Dar de fapt, mai 
ştii? Poate că a avut vreun material iniţial! 

24 august 

Săptămână marilor evenimente. Lucrez cu Operatin. 
Eu n-am vrut, dar... Aşa a fost să fie. N-o să descopere el 
praful de puşcă, e însă ager la minte. lar eu chiar că am 
nevoie de un fizician. Da, cred că am făcut bine când am 
acceptat... O experienţă foarte interesantă. Acul a 
pătruns în metal şi? deodată ne-a zguduit. Forțe de 
respingere? Clipa aceea o consider drept o clipă 
măreaţă. Voi încerca să reconstitui toate fazele 
experienţei... 

11 septembrie 

M-am transferat la Institutul de Oceanologie. Lucrez 
în laboratorul lui O. E comod din toate punctele de 
vedere. Laboratorul e izolat, pe insula lpatia. Asta-i 
principalul. Nimeni nu ne stânjeneşte experienţele. 
Adunăm utilaj. O. a construit o instalaţie energetică 
puternică. Am aflat că băieţii lui Privalov au fost în lipsa 
mea pe acasă. Au găsit manuscrisul lui Matveev. Ce-or fi 
căutând? Cuţitul? 

2 octombrie 

Nu reuşim să repetăm efectul. Am încercat în toate 
felurile! Să fi fost o întâmplare?... Fără cuţit suntem ca şi 
fără mâini. Cuţitul nu s-a dus la fund. O. m-a asigurat. L- 


a căutat în locul acela. Atunci unde să fie? Să-l fi prins 
totuşi Rita? Nu se poate. M-a rugat, ce-i drept, cu 
insistenţă, să abandonez experienţele. Dar să ascundă 
cuţitul?... 

9 octombrie 

Şase fiole pe zi - fără asta nu sunt om. Bugrov mi le 
procură, nici nu ştiu de unde. La preţuri exorbitante, 
bineînţeles. O să-mi fie greu să mă dezvăţ: clarat de 
calciu, băi fierbinţi... Dar deocamdată nu mă pot lipsi. Nu 
mă înţeleg cu Rita. Asta e rău. In sfârşit, răbdare! Când 
termin lucrul, totul se va aranja. O. susţine că totuşi 
cuțitul e la ea... 

15 octombrie 

Cuţitul! Am nevoie de cuţit. Sunt convins că în 
condiţii corespunzătoare îşi poate transmite însuşirile. 
Instalaţia de „contaminare”! Da, e o idee. Am avut pe 
insulă o discuţie cu O. Instalaţia de „contaminare”, 
câmpuri încrucişate, electreţi... O. intenţionează să plece 
la Moscova după nu ştiu ce „cheie a misterului”. 
Fleacuri. 

22 octombrie 

Băieţii lui Privalov au obţinut un efect interesant de 
penetrabilitate. La locuinţa lui Potapkin, care-i vecin cu 
Bugrov. Ce cale ar fi urmat ei? Au un sprijin puternic - pe 
acad. Baghanli. Trebuie să ne grăbim. Dacă aş avea 
cuțitul! L-am căutat acasă, am răscolit totul. Nu-i. O. mă 
asigură că-l găseşte. 

18 decembrie 

Am plecat de acasă. Stau la O. Rita a aflat de 
injecții. Urâtă chestie! Şi pe deasupra acest abces 
blestemat. Zilnic mă cert cu O. A telefonat Rita. N-am 
răspuns. Idiot bătrân şi încăpățânat! Rita, draga mea, 
mai târziu ai să afli totul şi ai să mă ierţi! 

19 ianuarie 

O. a venit de la Moscova cu cuțitul! Ea i l-a dat. * A 
înţeles că eu tot nu mă las, şii l-a dat. Îţi mul 

tumesc, draga mea! Şi acum, la treabă! „Cheia 
misterului” s-a dovedit a fi un horoscop stupid. Să fi 
văzut ce mai înjura O. Să-l ia naiba! La treabă!! 

1 martie 

Nu mă mişc de pe insulă. Instalaţia de 
„contaminare” funcţionează. Câinii devin penetrabili. Nu 
înţeleg: de ce câinii penetrabili mănâncă fiertură 
impenetrabilă? Când vor să apuce bucăţile de carne, nu 
fac decât să clănţăne din dinţi. Dar zeama o pot înghiţi. 
Respiră, beau şi sorb zeama. Dacă aş putea afla cum se 
hrănea Preotul imaterial al lui Feodor Matveev! Şi încă o 
dificultate: penetrabilitatea obţinută de noi e de scurtă 
durată... 

27 martie 

M-am întors acasă. l-am promis Ritei: cum termin 
lucrul mă duc la doctorul Halilov. Simt şi eu că sănătatea 
mi s-a cam şubrezit. Am obţinut penetrabilitate, dar 
instabilă. Tot mai des mă gândesc: de ce m-oi fi chinuind 
eu de unul singur? Privalov, Baghanili şi cei de la 
Moscova lucrează pe un front larg. Să mă duc la ei?... 
Nu, nu mai are rost acum. Mai e puţin... 

12 aprilie 

Operatin a făcut o instalaţie portativă, într-o 
valijoară. O baterie puternică de electreţi dă naştere 
unui câmp constant, iar biocurenţii celui care ţine 
valijoara în mână creează un câmp alternativ. Acelaşi 
lucru ca la instalaţia mare, dar mai simplu. Sursa 
„contaminării” - o bucată de cupru transformată, 
închizătorul drept al valizei pune în funcţiune instalaţia, 
cel stâng determină transformarea inversă. Am încercat 
instalaţia. În jurul omului, pe contur - o zonă 
transformată de 6 cm. îmbrăcămintea e cuprinsă în zonă. 
O senzaţie stranie. Când mergi, trebuie să pui picioarele 
pe toată talpa deodată. De la o oarecare distanţă, masa 
gravitaţională - pământul - atrage materia transformată. 
La contactul cu ea însă (cu punctul cel mai apropiat pe 
verticală) e respinsă. Trebuie să înveţi să umbli în 


această stare. Ca să stai pe scaun trebuie să te salţi uşor 
şi să te aşezi în clipa în care picioarele se desprind de 
pământ. În caz contrar şezutul se prăvale prin scaun. 
Sunt respinse de punctele de sprijin gravitaționale numai 
lucrurile foarte apropiate de ele. Valijoara e bună. De ce 
n-o putem scoate la capăt cu blestemata asta de 
stabilitate? 

28 mai 

Surprize şi iar surprize. Ieri câinele s-a prăbuşit prin 
beton. Bugrov se răzvrăteşte: nu mai vrea să transporte 
câini pe insulă. I-e milă de ei - idiot sentimental ce e! Şi 
în general, şi-a cam luat nasul la purtare. A adus cinci 
cutii cu fiole şi zice că nu mai are de unde să procure. 

10 iunie 

Cuşca a turbat. Înghite totul. Stau zile întregi 
înăuntru. Nu înţeleg nimic. Mă simt foarte rău. Destul. 
Îmi iau materialele şi mă duc la Privalov. 

24 iunie 

Prita a venit azi la institut. Parcă a picat din altă 
lume... Are ochii trişti. Curând, curând, draga mea! mai 
aşteaptă puţin. Foarte puţin. Au invitat-o băieţii, prietenii 
din copilărie. O excursie cu iahtul. Să se ducă, să se mai 
distreze. 

13 iulie 

Ce zăpuşeală acasă! Ferestrele închise, praf. Simt 
lipsa Ritei. Mâine plec pe insulă pentru ultima oară. Am 
să iau cuțitul, materialele ultimelor experienţe, şi 
pregătesc comunicarea pentru academie. N-ajungi 
nicăieri dacă bâjbâi şi nu înţelegi esenţa fenomenului. 
Câtă energie irosită! Câte jertfe grele! Nu, nu sunt încă 
un om sfârşit. Mă internez la Halilov. M-am hotărât! 

CAP I T OLUL XIII 

Care încheie cartea, dar deschide per -, specfcive 
noi împăratul Claudi» spune ca de la Bosforul - 
Chiroereipână la Marea Caspică sunt 150.000 de paşi şi 
că Scicucus Nicator a vrut să taie acest istm, dar n-a mai 
apucaţi căci a fost ucis 


de Ptolemeu... 

PLINII) CEL, BĂTRÂN: „Istoria naturală”. 

Traseul sectorului experimental se întindea de la 
continent până în insula Ptici Kamen. Şi într-o parte şi în 
cealaltă fuseseră încheiate lucrările de adâncire a 
fundului mării şi instalate turnurile metalice pentru 
fixarea jradianţilor de transmisie şi recepţie. 

Pe continent, o conductă de oţel obişnuită venea 
până la staţia de expediere. Curbându-se mult, conducta 
cobora în apă vertical pe construcţia metalică, iar la 
douăzeci de metri adâncime se termina printr-un cot de 
material plastic, îndreptat cu o pâlnie spre largul mării. 
Pe pâlnie erau fixate unul lângă altul două mari inele 
Möbius, bine izolate. În spatele cotului, într-o cameră 
ermetic închisă, se afla un generator de construcţie 
neobişnuită, legat cu antenă inelară din zăbrele ce 
înconjura pâlnia. De la inele şi generator, cabluri groase 
duceau pe mal, la panourile staţiei, unde se găsea un 
complex aparataj electronic de comandă. 

O instalaţie identică fusese montată şi pe Ptici 
Kamen. Ambele pâlnii - cea de pe continent şi de pe Pitici 
Kamen - erau aşezate strict pe aceeaşi axă. Aşezarea lor 
exact faţă în faţă, la o distanţă de şapte kilometri, 
necesitase o muncă grea şi migăloasă de „bijutier”. 
Geodezii şi scafandrii s-au canonit destul de mult cu 
instalaţia. 

Ideea era următoarea. leşind prin gura pâlniei şi 
trecând prin câmpul primului inel Möbius, ţiţeiul va 
deveni penetrant; câmpu-l celui de al doilea inel va 
comprima suprafaţa şuvoiului, dându-i contururi precise. 
Antena inelară submarină va trimite un fascicul 
energetic până la insula Ptici Kamen. Sub acţiunea 
câmpului static, şuvoiul de ţâţei va porni prin apă de-a 
lungul acestui fascicul energetic până la capătul lui. 
Trecând acolo prin câmpul inelului Möbius de recepţie, 
comutat pe „transformarea inversă”, ţiţeiul îşi va 
recăpăta însuşirile obişnuite, va intra în pâlnia de 


recepţie şi pompele îl vor aduce în rezervor. 

Multe zile înaintea experienţei, Iura şi Nikolai n-au 
părăsit nicio clipă Ptici Kamen: li se încredinţase staţia 
de recepţionare. Şi Valerka Gorbacevski era cu ei. 

Asamblarea a paratajului fu în sfârşit terminată. 
Montorii plecară pe continent. Insula Ptici Kamen 
rămase aproape pustie. Doar prietenii noştri, inginerul 
de serviciu şi radiotelegrafistul aşteptau să li se 
comunice începerea experienţei. 

Iura ieşi din cortul radiotelegrafistului care tocmai 
recepţionase o radiogramă de pe continent. 

— Trebuie să mai aşteptăm, spuse Iura nemulţumit. 
Ce tot despică firul în patru Boris Ivanovici? De ce n-or fi 
gata? Aici nu mai avem nimic de făcut. 

— Hai la pescuit, îl invită Valerka. 

— De pescuit îmi arde mie! bombăni Iura. În oraş 
mă aşteaptă o mulţime de treburi! Cum, ce treburi? 
Poate că vreau să mă însor. În iureşul ăsta drăcesc n-ai 
timp nici. să treci pe la starea civilă. 

— Însoară-te în lipsă, glumi Nikolai. Trimite prin 
Boris Ivanovici o radiogramă la starea civilă. În 
Argentina aşa se obişnuieşte, am văzut chiar eu la 
cinema. 

— la mai lăsaţi-mă cu sfaturile voastre! Iura se 
trânti pe nisip. Eu mă culc. Voi faceţi ce vreţi. Ce-mi pasă 
mie de voi... Şi vouă de mine... 

După o oră o şalupă se apropie de Ptici Kamen. 
Câteva persoane coborâră pe țărm şi se îndreptară spre 
micuța clădirea. staţiei de recepţionare. Văzând trei 
bărbaţi aproape goi, tineri şi arşi de soare, dormind duşi 
pe nisip, se opriră cu toţii: 

— Ca după masacrul lui Mamai, zise unul din ei, 
zâmbind. 

— Sunt obosiţi băieţii. După atâtea nopti 
nedormite... îi scuză un altul. Apoi ridică vocea: Nikolai 
Sergheevici! Iurii Timofeevici! 

Nikolai deschise ochii şi sări imediat în picioare. 


— Ilertaţi-mă, bâigui el cu vocea răguşită de somn, 
scuturând nisipul care i se lipise de corp. 

Se aflau înaintea lui directorul institutului, Privalov, 
Koltuhov şi un bărbat înalt, uscăţiv, cu un fulgarin gri pe 
braţ şi pălăria în mâna cealaltă. 

— Bună ziua, Grigori Markovici, salută stânjenit 
Nikolai, strângând mâna savantului pe care l-a cunoscut 
la Moscova. Vă rog să-mi iertaţi ţinuta... 

Valerka se trezise şi el şi tocmai voia să se facă 
nevăzut, când Privalov îl strigă şi-l prezentă lui Grigori 
Markovici: 

— Laborantul Gorbacevski. 

— A! Savantul pipăi degetul mic al lui Valerka şi 
rosti cu consideraţie: Asta e? 

Valerka, roşind, răspunse şoptit: 

— Da... 

Intre timp Nikolai căuta să-l trezească pe Iura. 
Cunoscându-i obiceiurile, stătea la oarecare distanță de 
picioarele lui. Iura dădea din picioare şi nu voia cu niciun 
chip să deschidă ochii. In sfârşit pricepu că au venit şefii. 
Se ridică şi, fără să se frece la ochi, îi zâmbi cu căldură 
lui Grigori Markovici. E 

— Inginer Kostiukov, se prezentă el. Imi pare bine. 
Aţi sosit de mult? 

— Azi dimineaţă, răspunse academicianul zâmbind. 
Ţineam să te cunosc, tovarăşe inginer Kostiukov. li 
strânse mâna lui Iura şi adăugă: Voiam să-ţi spun că... nu 
prea ai ureche muzicală. 

Iura îşi ridică descumpănit sprâncenele decolorate 
de soare. 

— Adică... poate numai ghitara poartă vina. Era cam 
dezacordată, explică Grigori Markovici. Nu în întregime, 
desigur, numai a patra coardă. Maşina electronică de 
calculat, prelucrând caracteristicile de frecvenţă ale 
„partiturii” dumitale, a găsit o disonanţă de treizeci şi 
cinci sutimi de perioadă pe secundă. Asta-i, dragul meu! 

Toată lumea  râse. Koltuhov se pregătea să 


povestească o întâmplare asemănătoare, petrecută în 
treizeci şi unu la un cantonament lângă Harkov, dar 
Grigori Markovici se grăbea: 

— Să începem examinarea, tovarăşi. 

Tinerii ingineri se îmbrăcară într-o clipă şi porniră 
să arate oaspetelui din Moscova aparatajul staţiei de 
recepţionare. Grigori Markovici cerceta totul cu multă 
meticulozitate, pătrunzând în toate detaliile. In încheiere 

Îl rugă pe radiotelegrafist să comunice staţiei de pe 
continent să pună în funcţiune instalaţia care producea 
fasciculul energetic. Lampa indicatoare de pe tabloul de 
comandă se aprinse cu lumină verde, semnalizând că 
fasciculul trimis de pe continent a fost recepționat. 

— S-ar părea că totul e în ordine, conchise 
academicianul. Deconectaţi. N-aţi avut neplăceri cu 
electreţii? îl întrebă el pe Privalov. Nu s-a mai repetat 
„scăderea de energie?” 

— Nu. De electreţi putem fi siguri, mulţumită lui 
Koltuhov. Şi schema lui Bahtiar Halilovici e ireproşabilă. 

— Ei, în acest caz mâine începem experienţa. 

Grigori Markovici îşi zvârli fulgarinul peste umăr şi, 
afundându-şi picioarele în nisip, se îndreptă spre micul 
debarcader lângă care se legăna şalupa. Toţi îl urmară. 

—  Astă-seară avem o consfătuire, îl informă 
directorul, după ce şalupa se depărtă de insulă. Veniţi 
şidumneavoastră, Grigori Markovici? 

— Din păcate n-am să pot. Am treabă la Institutul de 
Oceanologie. Savantul tăcu un timp, privind întinderea 
albastră a mării. Stâncă de pe Ptici Kamen, luminată 
blând de soarele asfinţitului, se topea în depărtare. Ce 
plăcut! rosti el încet. La Moscova plouă, e frig, iar aici.i. 

Pis-de-dimineaţă, de-a lungul țărmului începură să 
treacă în goană maşini. Lăsând în urmă o mică localitate, 
ele coteau părăsind şoseaua şi pe un drum bătă—torit se 
îndreptau spre plajă. Toate maşinile opreau lângă un 
gard de scânduri, sub un pâlc de duzi bătrâni. 


Aici se adunau participanţii la experienţă - cei pe 
care-i cunoaştem şi mulţi alţii pe care nu-i cunoaştem, de 
la Institutul de cercetări ştiinţifice „Transneft” şi de la 
alte institute. 

Lângă debarcader acostaseră câteva şalupe. Cu una 
din ele sosise un bărbat scund şi îndesat, cu părul 
cârlionţat, cărunt. În urma lui pe țărm coborî Vova. Cu 
un aer serios şi plin de importanţă, ducea o valijoară în 
mână. 

Grigori Marcovici schimbă un salut cordial cu 
bărbatul cârlionţat şi-l conduse lângă Privalov. 

— Vă cunoaşteţi? întrebă el. Tovarăşul Rustamov, 
directorul Institutului de oceanologie. 

— Ne cunoaştem, zâmbi Privalov. Suntem vecini. 

— Vă aşteaptă o muncă importantă în comun, spuse 
academicianul. 

Privalov se uită întrebător, dar Grigori Markovici se 
şi îndreptase spre Baghanli. lar Rustamov surâse cu 
şiretenie: el ştia la ce face aluzie academicianul. 

Plin de grandoare, Vova îi salută din cap pe Iura şi 
Nikolai: 

— Salutare, tinereţe. Şi voi pe-aici? 

— Noi ca noi, răspunse Nikolai, dar pe dumneata, 
nene Vova, ce vânt te-aduce? 

— Niciun vânt, puse Vova lucrurile la punct. Am fost 
invitat împreună cu directorul nostru. Eu răspund acum 
de treburile submarine, e clar? 

Participanţii la experienţă se îndreptară spre 
punctul de comandă. În încăperea principală se aflau trei 
panouri: pe primul erau concentrate dispozitivele de 
comandă ale generatorului de penetrabilitate, legate de 
inelele lui Möbius de pe pâlnia subacvatică, cu ajutorul 
celui de-al doilea se comandau pompele care împing 
ţiţeiul spre pâlnie, iar cu aparatele de pe cel de-al treilea 
panou.se făcea controlul fasciculului energetic. 

În momentul acela, lângă al treilea panou se agitau 
electricienii. Ceva nu le reuşea. După despărţitură 


bâziau surd generatoarele, dar acul indicator al 
intensității câmpului nu se clintea de la zero. Privalov 
bătea nerăbdător cu unghia în geamul aparatului. 

— Ei, ce se întâmplă? întrebă cu asprime Grigori 
Markovici. 

— Nu înţeleg, bombăni Privalov. Ieri totul era în 
ordine. 

— Chemaţi Ptici Kamen... 

După câteva minute radiotelegrafistul raportă: 

— Ptici Kamen a răspuns: lampa detectoare nu se 
aprinde. 

— Pâlnia n-o fi fost bine fixată şi a întors-o curentul, 
îşi dădu Koltuhov părerea. De aceea fasciculul nu 
nimereşte antena de pe Ptici Kamen. Dacă s-a deplasat 
axul pâlniilor... 

— Reglarea trebuie făcută de la suprafaţă. Coborâţi 
scafandrii, porunci Grigori Markovici. 

— N-avem niciunul aici. Ieri le-am dat drumul... 
Indispus şi deprimat, Privalov îşi scoase ochelarii şi 
începu să-i frece. 

— Halal să vă fie! Bătrânul Baghanli se ridică de pe 
scaun şi se îndreptă spre uşă. Voi ar trebui să staţi la 
ceainărie şi să beţi ceai, nu să faceţi experienţe! zvârli el 
în treacăt. 

— O clipă, Bahtiar-miuellim, interveni Rustamov. O 
propunere. Sunt două acvalanguri în şalupa. Voiam, cu 
permisiunea dumneavoastră, să fotografiem momentul 
pornirii. Am adus şi om pentru treaba asta. Dacă i se 
explică ce e de făcut, execută el. Se pricepe... 

— Unde ţi-i omul? întrebă Grigori Markovici. 

Vova, tuşind în palmă, păşi înainte. Savatul cuprinse 
cu privirea statura lui de atlet. 

— Ia uitaţi-vă ce mâini are, arătă Baghanli zâmbind. 
E în stare să fărâme instalaţia. 

— Daţi-mi voie să mă cufund şi eu, se oferi Nikolai, 
făcând un pas înainte. Îi pot arăta la faţa locului ce să 
facă şi să-l ajut să fixeze... 


— Nu se poate! interveni Iura. Tu n-ai voie! După 
congestia pulmonară, atât ţi-ar mai lipsi! Cobor eu, Boris 
Ivanovici. 

— Bine. Dar mai repede. 

— No, hai! Vova îl bătu pe Iura cu palma pe spate. 

Se dezbrăcară pe podeţul de oţel dintre țărm şi 
turnul zăbrelit ce conducea în jos, sub apă, ţeava 
conductei. Deşi înalt şi musculos, lura arăta ca un 
adolescent pe lângă Vova. 

Nikolai îi ajută să-şi pună acvalangurile. Iura îşi legă 
de mână o cheie franceză, iar de centură prinse capătul 
frânghiei de semnalizare. După ce se înţelesecu Nikolai 
în privinţa semnalizării, se strecură pe sub parapetul 
podeţului, cobori pe scăriţa de oţel şi, aşteptându-l pe 
Vova, încercă mai întâi cu piciorul temperatura apei. Apa 
en> cam rece. 

— Mint biologii, bombăni Iura. Viaţa nu putea să se 
nască în mare... Nene Vova! strigă el în sus. Să nu te 
depărtezi de mine. Şi mai ales să nu treci prin faţa 
pâlniei că dacă intră în funcţiune te trezeşti imaterial, ca 
fostul dumitale şef. 

— Bine, bine. Nu-mi duce grija, răspunse Vova. 

Scoase cu băgare de seamă din valiză un aparat 
nou-nouţ pentru filmat sub apă. 

— Ce zici, Kolea, de aparat? se mândri el. Prima! Şi 
ridicând degetul mare în sus, reproduse gestul pe care-l 
făceau romanii în semn de aprobare. 

Iura îşi trase masca pe faţă, luă în gură muştiucul, 
declanşă aparatul automat de respirat şi dispăru sub 
apă. Vova îl urmă. 

Coborau încet cu capul în jos, alunecând în 
semiîntunericul verde şi rece de-a lungul crucilor oblice 
ale construcţiei metalice de sprijin. Iura simţi înţepături 
în urechi. Înghiţi în gol şi apăsarea dureroasă dispăru. 

Manometrul manual - indicator de adâncime - arăta 
douăzeci de metri. Vâslind lin din mâini, Iura se apropie 
mai mult de turn şi văzu cotul cu pâlnia îndreptată spre 


larg. 

Iura îi făcu lui Vova un semn cu mâna şi pătrunse 
printre zăbrele în interiorul turnului. Cu ajutorul cheii 
franceze slăbi piuliţele de pe cot, iar Vova, grijuliu, 
începu să rotească pâlnia. Nu era o treabă uşoară. 
Curentul îl împingea pe Vova spre împletitura de oţel a 
turnului, iar el îşi mişca picioarele cu „labe”, căutându-le 
sprijin. Iura îi arăta prin gesturi: puţin mai spre stânga... 
Nu aşa mult! încă puţin... Iura ştia că la şapte kilometri, 
rotirea pâlniei cu un singur grad depărtează fasciculul cu 
peste o sută de metri. Trebuia rotită cu foarte multă 
atenţie... 

Deodată lura simţi două smucituri puternice ale 
frânghiei de semnalizare: Nikolai îi comunica în felul 
acesta că fasciculul a fost recepționat pe Ptici Kamen - 
axele pâlniilor coincideau. Iura îi făcu semn lui Vova să 
se oprească şi începu să strângă piuliţele una după alta. 
Apoi Vova îi luă cheia şi le mai strânse odată. Văzând 
cum se umflă muşchii braţelor lui, Iura se gândi că acum 
nici cel mai puternic curent n-o să poată întoarce pâlnia. 

Trase de trei ori de frânghie: asta însemna că totul e 
în ordine şi că se poate da drumul curentului prin inelul 
Möbius şi pune în funcţiune pompa. Apoi în aşteptare, se 
prinse cu mâinile şi picioarele de traversele de oţel ale 
turnului. Vova se instală alături, desfăcu aparatul de 
filmat de la cingătoare şi-l îndreptă spre pâlnie. 

Secundele treceau chinuitor de greu. Deodată turnul 
- începu să vibreze. Se auzi un vuiet vag: pompa, pusă în 
funcţiune, împingea ţiţeiul prin conductă în jos, 
dislocând apa din ea. 

Din pâlnia largă zbughiră afară câţiva guvizi vioi. 

„Au trecut prin inel, se gândi Iura. Probabil că acum 
sunt penetrabili...” 

Se auzi uruitul aparatului: Vova filma guvizii: 

Deodată din deschizătura pâlniei izbucni o coloană 
întunecată de grosimea unui corp omenesc. Ai fi zis că 
cineva nevăzut trage încet din cotul ţevii un buştean 


gros. Acest buştean creştea, se lungea tot mai mult... 
Şuvoiul de ţâţei gros de paisprezece țoli trecea prin apă 
l. drept, fără să se disperseze, cu o suprafaţă precis 
Conturată, înconjurată de o slabă strălucire violacee. Lui 
lura i se păru că aude un sunet prelung, cântat, 
monoton... 

În sfârşit, iată! Nu în vis, nu într-o viziune stranie şi 
îndepărtată, nu pe o foaie de calc, ci aievea, şuvoiul de 
ţâţei trecea prin apa mării. Era o minune. O minune 
creată de mâinile lor! 

N Iura ar fi vrut să strige, să se dea peste cap, să râdă. 
li făcu lui Vova semne cu mâna, dar acesta era ocupat: 
filma şuvoiul. Aparatul de filmat uruia. 

Iura smuci de patru ori frânghia de semnalizare, ca 
să-i dea de ştire lui Nikolai: şuvoiul a pornit. Primi de 
îndată răspunsul - semnalul lui fusese recepționat. Iura 
îşi dezlegă frânghia de la centură şi, împingând în turn, 
se apropie înot de şuvoiul de ţâţei. li întrecu fără mare 
greutate. Instalaţia lucra în regim lent, viteza şuvoiului 
nu era mare - mai puţin de un metru pe secundă. Când 
va intra în funcţiune Conducta transcaspică, i se va 
putea da torentului o viteză uriaşănemaipomenită: lucru 
uşor, căci ţiţeiul străbate apa liber, fără să întâmpine 
rezistenţă... _ 

Iura simţi dorinţa de a se vedea printre oameni. Ii 
făcu semn lui Vova şi cei doi, mişcându-şi lent „labele”, 
ieşiră la suprafaţă. Iura îşi smulse masca de pe faţă: 

— Mare noroc am avut, nene Vova! Suntem cei 
dintâi şi singurii martori ai minunii. 

De pe punte, Nikolai le făcea semne cu mâna şi 
striga ceva. Chipul îi strălucea. 

Cu o şalupă mare, albă, comisia de recepţie se 
îndreptă spre Ptici Kamen. Timp aveau de ajuns, şuvoiul 
de ţâţei va ajunge la insulă abia după vreo două ore şi 
jumătate. 

Deasupra stâncii negre se roteau pescăruşii 
alarmaţi; în ultima vreme nu mai aveau trai din cauza 


oamenilor. 

Oamenii descinseră fără grabă pe ţărmul nisipos al 
insulei. Examinară rezervorul descoperit, din oţel. Erau 
destui cei care nu prea credeau că ţiţeiul va străbate fără 
ţevi traseul submarin, lung de şapte kilometri, ca să 
umple acest rezervor. îl ascultau cu atenţie pe inginerul 
Kostiukov care povestea pentru a nu ştiu câta oară cum a 
văzut şuvoiul pornind din pâlnia staţiei de expediţie. 

b Pe tabloul de comandă totul era în ordine. Ochiul 
verde al becului indicator arăta că fasciculul energetic, 
alimentat de bateria de electreţi, uneşte temeinic ambele 
ţărmuri. Intensitatea câmpului în jurul fasciculului era 
normală. 

Dar e oare stabilă acţiunea câmpului inelului 
Möbius? Şi apoi dacă şuvoiul de ţâţei va înceta pe 
parcurs să mai fie penetrant? În acest caz, fasciculul 
energetic nu-l va mai putea reţine la adâncime, iar 
ţiţeiul, nemaiputând învinge rezistenţa apei, va ieşi la 
suprafaţă, întinzându-se ca o pată neagră, densă... 

Privalov porni cu şalupa pe traseu. Şalupa brăzda 
vreo jumătate de oră strâmtoarea. Suprafaţa albastră şi 
lină a apei era curată - niciun fel de pete de ţâţei. Boris 
Ivanovici se întoarse pe insulă, îşi aprinse o ţigară şi 
începu să măsoare cu paşi rari plaja de nisip. 

— Încetează! îi strigă enervat Koltuhov. Umbli ca o 
pendulă - m-a luat ameteala! 

Când, după calcul, mai erau doar câteva minute, 
Grigori Markovici porunci să se pună în funcţiune pompa 
aspiratoare. În rezervor năvăli, înspumat, un torent de 
apă. Deocamdată nici urmă de ţâţei. Fură nevoiţi să 
oprească pompa. 

Iura nu se mai putu stăpâni. Se dezbrăcă în tăcere, 
îşi prinse în spate baloanele acvalangului, îşi trase masca 
şi se aruncă în apă. Vova îşi puse şi el acvalangul şi, 
luând aparatul de filmat, intră în mare. 

Aproape îndată Iura văzu şuvoiul. Înainta spre el cu 
capătul rotund şi întunecat ca o gură de tun. Aceeaşi 


slabă aureolă violacee îl înconjur a. 

Un spectacol straniu, sinistru chiar... lura zvâcni ca 
o săgeată în sus. Simti în urechi o înţepătură puternică, 
înotă mai încet. lată limita ca de sticlă dintre apă şi aer, 
luminată puternic de soare. Smulgându-şi muştiucul din 
gură, Iura strigă către oamenii de pe mal: 

— Vine! Daţi drumul la pompă! 

Şi vârându-şi în grabă muştiucul în gură, se 
scufundă din nou şi se îndreptă înot spre turnul zăbrelit. 
Vova, cu aparatu-i de filmat, era acolo. 

Da, văzură cu ochii lor: şuvoiul de ţâţei trecu prin 
inelul Möbius şi pătrunse liniştit în pâlnia largă. Cu 
precizie! Ca pe sârmă... 

Entuziasmat, Iura se lovi cu palmele peste coapse. 
Lovitura rămase fără efect, dar îl propulsa cu vreo doi 
metri mai adânc. Dând din braţe* şi din picioare, Iura 
porni în sus. 

lar acolo, sus, pe platforma ce înconjura marginea 
superioară a rezervorului, se îngrămădiseră participanţii 
la experiență. Deocamdată pompa împingea apă 
înspumată. Dar iată că spuma albă se întunecă, dispăru... 
împrăştiind stropi de culorile curcubeului, şuvoiul 
cafeniu şi  uleios se prelinse moale pe fundul 
rezervorului. 

Koltuhov, care se afla mai aproape decât toţi ceilalţi 
de ţevi, îşi vâri degetul în şuvoi. Ţâţei! Da, ţâţei! 
Străbătând fără conductă strâmtoarea de şapte 
kilometri, într-o stare „imaterială”, restructurată, a 
străpuns cu uşurinţă apa mării şi aici, trecând prin 
câmpul inelului de recepţie Möbius, a devenit din nou 
palpabil, „normal”. 

Baghanli îl trase spre el pe Privalov şi-l sărută: 

— Te felicit, Boris! 

— Şi pe dumneavoastră, răspunse Privalov, răguşit 
de emoție şi fericire. 

Bucuroşi şi emoţionaţi, participanţii la experienţă 
urcară în şalupă şi plecară pe continent. Experienţa fu 


repetată în ordine inversă. Şi din nou ţiţeiul, de data 
aceasta expediat de pe Ptici Kamen, trecu prin 
strâmtoare şi umplu rezervorul de primire. 

— Aşa! rosti Grigori  Markovici. Consider că 
experienţa a decurs satisfăcător. Boris Ivanovici, urmăriţi 
vă rog să se strângă benzile tuturor aparatelor de 
înregistrare. Pentru astăzi ajunge. 

„Pentru astăzi ajunge! Doar atât! gândi Privalov. N-a 
găsit nimic altceva de spus. Ca şi cum astăzi nu s-ar fi 
săvârşit ceva nemaivăzut, de necrezut... Dar poate că 
pentru savanţi asta nu-i mare lucru. Poate că pentru ei 
experienţa de astăzi este o verigă dintr-un lanţ, un pas 
pe drumul...” 

Ceilalţi se pregăteau să plece. Rustamov veni să-şi ia 
rămas bun de la Grigori Markovici. Acesta îl reţinu: 

— Mai rămâneţi puţin, Giafar Alievici. Trebuie să 
stăm de vorbă. Sau să mergem mai întâi undeva să luăm 
masa? 

— E un şantier în apropiere, la vreo zece minute de 
aici, îl informă Privalov. Au şi o cantină acolo. 

— Foarte bine. Sper că la o cantină situată pe ţărmul 
mării găsim o ciorbă din peşte proaspăt. Iy-Ciorbă de 
peşte? interveni Iura. Mă îndoiesc să aibă. Dar dacă 
doriţi, preparăm noi o ciorbă. Peştele se prinde repede. 

— Şi mai bine, se bucură Grigori Markovici. De fapt, 
adevărata ciorbă de peşte... 

Valerka alergă după lansetă şi aşezându-se pe 
marginea pontonului aruncă departe firul lung. Vova îşi 
luă şi el undiţa din şalupă şi se aşeză alături. Cu voce 
scăzută, că să nu sperie peştii, începu să-i povestească 
lui Valerka despre „dinamometrul 
electrotensiopiezometric” făcut de el şi de care - după 
cum spunea el - se interesa uzina de utilaj medical. 

Grigori  Markovici, Baghanli, Privalov, Koltuhov, 
Rustanov, Nikolai şi Iura întârziau în faţa panourilor albe 
ale tabloului de comandă. Dincolo de fereastra deschisă 
bătrânii duzi foşneau în bătaia vântului. 


Frunze galbene pătrundeau din când în când în 
odaie şi, planând lent, se aşterneau pe duşumea, lângă 
pervaz. 

— Să facem un bilanţ, propuse academicianul. Am 
smuls materiei învelişul şi am restructurat legăturile ei 
interioare. Impenetrabilul a devenit penetrabil. Problema 
în sine nu este nouă. Dacă vă aduceţi aminte, la 
începutul veacului nostru Vladimir Ilici scria că unele 
însuşiri ale materiei, care înainte păreau absolute şi 
imuabile, acum se dovedesc relative, proprii doar unor 
anumite stări ale materiei. Printre aceste însuşiri, Lenin 
considera şi impenetrabilitatea... în cadrul institutului 
nostru, continuă savantul, ne preocupă de mult această 
problemă. Am studiat temeinic interpenetrabilitatea - 
difuziunea gazelor, a lichidelor şi a corpurilor solide. Trei 
principii ni s-au părut hotărâtoare pentru realizarea 
acestei  penetrabilităţi: câmpul electrostatic, înalta 
frecvenţă şi efectul cuştii lui Faraday - însuşirea 
sarcinilor de a se colecta numai pe suprafaţa exterioară. 
Şi mai ştiam că suprafaţa nu va putea fi „aruncată în 
aer” decât numai în condiţiile unei puternice accelerări a 
particulelor. Dar Nikolai Sergheevici (spunând aceasta 
savantul se uită la Kolea Potapkin) a propus o rezolvare 
ingenioasă - utilizarea însuşirilor inelului Möbius, care 
nu are nici suprafaţă exterioară, nici interioară. Asta a 
fost o idee fericită... 

— Manuscrisul lui Matveev mi-a dat ideea... Nikolai 
roşi. Eu doar că mi-am frământat capul să aflu ce-o fi 
„răsucitură de două sferturi”... 

— Trebuie să ai ce frământa, râse Bahtiar Halilovici. 
Capul nu-i ceva fără importanţă. 

— ...Prin urmare - reluă Grigori Markovici - inelul 
Möbius, generatorul creat în laboratorul lui Boris 
Ivanovici şi caracteristicile de frecvenţă ale câmpurilor 
găsite la Institutul suprafeţelor au determinat succesul 
experienţei de astăzi. Interesantă e următoarea 
problemă: interdependenţa penetrabilităţii cu câmpul 


gravitațional. Am analizat minuţios întâmplarea din 
laboratorul vostru, când inelul „s-a înecat” în beton. 
Ştiam din jurnalul lui Benediktov că la ei podeaua de 
beton „înghiţea” materia transformată. Şi însăşi moartea 
tragică a lui Benediktov... Savantul îşi duse scurt braţele 
în lături. 

Tăcură un timp cu toţii. 

— Totuşi, Grigori Markovici, întrebă Privalov, cum se 
explică faptul că în unele cazuri obiectul penetrabil, sau 
mai exact penetrant, se menţine la suprafaţă, iar în alte 
cazuri se scufundă? 

— Deocamdată acest fapt mi-l imaginez în felul 
următor. Materia restructurată, ca şi cea obişnuită, are o 
anumită masă, prin urmare este atrasă spre centrul 
pământului. Dar dacă în calea gravitaţiei apare un 
obstacol din materie obişnuită, să zicem duşumeaua, 
scaunul sau chiar suprafaţa pământului, atunci acest 
obstacol se transformă într-un „ecran pentru gravitație”. 
Însuşirea penetrabilităţii se manifestă în toate direcţiile, 
în afară de cea strict verticală. In anumite condiţii însă, 
continuă academicianul după o scurtă pauză, 
interacţiunea dintre „câmpul de transformare” şi câmpul 
gravitațional se poate compune în aşa fel, încât „efectul 
barierei” să se deplaseze pe verticală în jos. În acest caz, 
după cum am văzut, are lor „scufundarea”. 

— E nevoie de o strictă coordonare a parametrilor 
instalaţiei cu gravitația punctului geografic respectiv, 
observă Baghanli. Sunt necesare măsurători 
gravometrice prealabile. 

— Aveţi dreptate, Bahtiar Halilovici. Apropo, trebuie 
să recunosc: instalaţia dumneavoastră energetică a 
suportat excelent încercarea. 

— Mulţumesc pentru apreciere. Baghanli îşi duse 
mâna la inimă. Dar pentru Transcaspica, şi în general 
pentru distanţe mari, ne va fi necesară o nouă instalaţie. 
Nu uitaţi că trebuie curbat fascicolul în raport cu faţa 
Pământului. Şi asta bătrânul Bahtiar n-ar putea-o face 


nici dacă s-ar agăța de celălalt capăt al fasciculului. 

Savantul din Moscova râse amuzat şi-l bătu pe 
bătrân prietenos pe umăr: 

— N-ai grijă. Dacă ne opintim toţi, l-om îndoi noi 
cumva. O realizare importantă ca principiu - continuă el 
- o constituie electreţii tovarăşului Koltuhov. Sursa 
inepuizabilă de curent, sub forma bateriei de electreţi, 
împiedică „prăbuşirea energetică”. 

— Şi Operatin, pe insulă, avea o baterie de electreţi, 
interveni Iura. 

— Acolo era utilizată în alt scop, explică Baghanli. 
Cu ajutorul ei se făcea transmiterea însuşirilor cuţitului 
la alte obiecte. 

— Grigori Markovici, interveni Privalov, aţi pomenit 
de jurnalul defunctului Benediktov... Ce-ar fi dacă am 
reface „instalaţia lui de contaminare”? Cred că asta ne-ar 
uşura munca. 

— Fără îndoială, fu de acord academicianul. Să ştiţi 
că Benediktov are un mare merit în această strălucită 
realizare. Şi... să fim drepţi... şi rolul lui Operatin este 
considerabil... Vă amintiţi că astă-primăvară mi-am 
exprimat părerea cu privire la posibilitatea transmiterii 
însuşirilor unui obiect cu legăturile restructurate unui alt 
obiect? Ei bine, Benediktov a realizat acest lucru. Nu-i 
exclus ca şi necunoscutul savant indian să fi mers pe 
aceeaşi cale. Dar despre asta am mai vorbit noi la 
prietenul Li Vei-sen. Vă amintiţi... Benediktov n-a obţinut 
însă un efect stabil. Păcat! Mare păcat că n-a luat 
contact cu noi. Însemnările lui cuprind multe lucruri 
interesante. Am cerut prezidiului academic editarea 
lucrărilor lui, câte s-au păstrat. 

— Foarte bine! izbucni Nikolai. 

În clipa aceea se auziră paşi grăbiţi şi Vova intră. În 
încăpere. Părul îi era mai zbârlit ca de obicei, iar chipul 
lui exprima uimire în cel: mai înalt grad. Ţinea în 
cumpănă undiţa de bambus, iar în mâna cealaltă firul de 
capătul căruia atârna un guvid gros, albastru-argintiu. 


— Nu-i prea puţin pentru o ciorbă? întrebă Grigori 
Markovici în glumă, după ce examină cu un ochi critic 
guvidul. 

— Ce ciorbă! mai că se răsti Vova. Uitaţi-vă!... 

Punându-şi undiţa subsuoară, apucă peştele cu 
mâna. Degetele trecură prin guvid ca printr-un loc gol. 

— Aţi văzut? 

— A trecut prin inelul lui Möbius! exclamă Privalov. 
Peştişorul este penetrabil! 

— Nu-i greu să-ţi dai seama de asta, bombăni 
Koltuhov. Dar cum de s-a prins? Cârligul e doar din 
materie obişnuită... 

Grigori  Markovici luă firul, cercetă cu atenţie 
guvidul, pipăi cârligul cu degetul. Apoi începu să se 
plimbe prin încăpere, puţin adus de spate. 

— Bahtiar Halilovici, spuse el în sfârşit, oprindu-se 
înaintea bătrânului. Vă amintiţi ce scria Benediktov în 
jurnal? Câinii lui penetrabili mâncau fără nicio dificultate 
zeamă lichidă nepenetrabilă! 

— Mi-amintesc. 

Academicianul arătă guvidul cu degetul: 

— Se pare că încep să înţeleg. 

Baghanli îşi scărpină cu degetul mic sprânceana 
deasă. 

— Vreţi să spuneţi că dacă deschizi larg gura... 

— Da! Grigori Markovici începu să vorbească 
repede, cu însufleţire. În fond, însuşirea penetrabilităţii 
nu există prin ea însăşi. Ea se manifestă doar la 
întâlnirea cu o materie obişnuită. Aşa-i, Bahtiar 
Halilovici? Asta-i ideea dumneavoastră: straturile de 
protecţie a suprafeţei de apă se desfac succesiv în 
întâmpinarea obiectului penetrant. Dar se vede că acest 
efect are o singură direcţie: dinafară înăuntru. Înţelegeţi, 
tovarăşi? Dacă am încerca acelaşi lucru din mijlocul 
materiei în afară - nu iese nimic. Suprafeţele nu se vor 
desface. Asta se întâmpla şi cu câinii penetrabili ai lui 
Benediktov. Când. voiau să apuce bucăţile de carne cu 


dinţii situaţi în exterior, dădeau în gol. Carnea se 
prăbuşea prin maxilare. Hrana lichidă, în schimb, 
nimerind direct în adâncul gâtlej ului, putea fi înghițită, 
căci nu există penetrabilitate dinăuntru în afară. La fel şi 
aici: peştele cu gura larg deschisă s-a năpustit asupra 
cârligului şi acesta a intrat suficient de adânc. Peştele s-a 
smucit, dar a rămas prins, căci cârligul nu l-a putut 
străpunge în sens invers - dinăuntru în afară; Bineînţeles 
asta e doar o presupunere a mea, dar merită să ne 
gândim la ea cu seriozitate. 

— Să ne gândim, se arătă de acord Baghanli. Nu 
acum însă. Când stomacul e gol, capul ascultă doar 
vocea acestuia. Se uită la Vova: Ce se aude cu ciorba? 

— Acum o punem la foc! făgădui Vova şi ieşi. 

— Şi asta pare-mi-se e una din ideile lui Benediktov, 
observă Nikolai. Trecerea peştilor aflaţi în perioada 
depunerii icrelor şi fecundării prin stăvilarele ridicate pe 
râuri. 

— Da, e adevărat, confirmă Grigori Markovici. Şi la 
această problemă va trebui să ne gândim. lar acum, 
pentru că veni vorba de probleme, să-l ascultăm pe 
tovarăşul Rustamov. 

Directorul Institutului de oceanologie îşi trecu mâna 
prin părul cârlionţat, tuşi şi începu: 

— Tovarăşi, problema creşterii nivelului Caspicii... 

— Stai puţin, fiule, îl întrerupse Baghanli. Ştim că ai 
darul oratoriei, nu-i nevoie să ne ţii o dizertaţie. Expune 
numai esenţialul. Cunoaştem şi noi problema. 

— Da, da, o cunoaştem, îl susţinu Koltuhov. 
Fierbător deasupra Mării Negre, conductă de nori 
deasupra munţilor Caucaz, ploi torențiale provocate 
artificial... 

— Bine, reluă Rustamov. Atunci am să vă spun pe 
scurt. Pentru formarea câtorva nori nu prea mari, cum 
vezi adesea în după-amiezile de vară, natura cheltuieşte 
zeci de milioane kilowaţi-ore de energic solară. Ştiţi şi 
asta, bineînţeles, îşi miji el ochii cu şiretenie. 


— Ştim, cum să nu ştim, răspunse Koltuhov nu chiar 
atât de convins cum voia să pară. 

— Foarte bine. In prezent, datorită energeticii 
nucleare, o asemenea energie ne este accesibilă. Dar... e 
costisitoare, tovarăşi! Ploaia torențială artificială de 
lungă durată e o plăcere foarte scump plătită. Totuşi noi 
am făcut lucrări pregătitoare, întrucât ridicarea nivelului 
mării justifică orice cheltuieli. Din păcate, astă-vară pe 
insula Ipatia am pierdut o instalaţie experimentală de 
condensare. Ştiţi şi acest lucru, ştiu... Dar iată că Grigori 
Markovici face o nouă propunere: în locul conductei de 
nori Marea Neagră-Marea Caspică să se creeze pe sub 
istmul caucazian o conductă marină subterană... 

— Conductă marină?... repetă Privalov, ridicându-se 
de pe scaun. 

Tinerii ingineri săriră şi ei de la locurile lor şi-l 
fixară uluiţi pe Rustamov. 

— Da, tovarăşi, o conductă marină, rosti încet 
Grigori Markovici. Aproximativ pe paralela patruzeci şi 
doi, între Poţi, de pe ţărmul Mării Negre, şi Derbent, pe 
Caspica. Astăzi am mânat ţiţeiul prin apă.1l De ce n-am 
trece şi apa prin pământ? Un torent de apă care 
străbătând pământul să curgă din Marea Neagră până în 
Caspica. 

Timp de un minut în cameră domni tăcerea. Uluiţi 
de gigantica idee, inginerii nu puteau scoate niciun 
cuvânt. 

— Am făcut azi un calcul, continuă cu seriozitate, 
Rustamov: costă mult mai ieftin. La început, vă spun 
sincer, mă îndoiam, dar astăzi mi-am dat seama... Nu e 
rea ideea... 

— Nu e rea? strigă Privalov. Spui că nu e rea? Date 
ceva grandios! 

— Nu te înflăcăra, Boris Ivanovici, îl struni 
academicianul. Conducta marină nu-i o problemă chiar 
atât de grandioasă în comparaţie cu perspectivele pe 
care ni le oferă în viitor penetrabilitatea. Se vor realiza 


lucruri într-adevăr grandioase, uimitoare, neaşteptate... 
Pot să vă comunic: la institutul nostru se fac experienţe 
promițătoare privind eliberarea energiei suprafeţelor. 

Nikolai şi Iura şuşoteau cu însufleţire lângă 
fereastră. Koltuhov arătă din cap spre ei: 

— Sau şi apucat să discute detaliile unui nou 
proiect, rosti el încet. Uitaţi-vă ce priviri învăpăiate au... 

Dincolo de fereastră, afară, seara învăluia totul într- 
o lumină albastră. Pulberea de argint a stelelor se cernea 
peste mare. Focul trosnea, azvârlind scântei roşiatice, iar 
dinspre foc venea miros îmbietor de ciorbă de peşte. 

Ciorba se dovedi cum nu se poate mai reuşită. 

lată-i în sfârşit pe toţi în şalupa care, înaintând cu 
mare viteză, traversează pieziş cărarea lunii. 

Pasagerii şalupei tac, obosiţi de ziua lungă şi grea, 
dar atât de interesantă. 

În întâmpinare vin luminile marelui oraş. Clipesc 
prietenos ochii roşii şi albi ai geamandurilor de pe şenal. 

— Boris Ivanovici, întrebă deodată Nikolai, cu voce 
scăzută, vă amintiţi de unde a pornit totul? 

— Care... totul? 

— Adică... experienţele cu tensiunea superficială şi 
toate celelalte. 

— De unde a pornit? Privalov căzu pe gânduri. Chiar 
aşa, de unde?... Am avut o dată o discuţie pe iaht... 

— Mai înainte, Boris Ivanovici! Vă amintiţi hala de 
vechituri? Ne oprisem înaintea tabloului „Leda şi 
lebăda”, şi dumneavoastră... 

— A! Privalov râse. Adevărat, adevărat. Caraghios 
tablou. Şi când te gândeşti... Leda, generatoarea de 
idei... 

Şi începu să-i povestească lui Grigori Markovici 
vechea întâmplare de la hala de vechituri. Savantul râse 
şi el. Apoi, după o pauză, zise: 

— Tabloul a fost doar un impuls întâmplător. 
Important este altceva... Despre acest „altceva” ar fi 
putut spune multe, dar se mulţumi să-l bată pe Boris 


Ivanovici cu palma pe braţ. 

O motonavă mare, albă, scânteind de lumini, tăia 
drumul şalupei. Din hublourile deschise ale salonului 
răbufneau sunetele muzicii de dans. 

Vova, aflat la timonă, întoarse şalupa să spintece 
valurile stârnite de elicele motonavei. 

lura se întoarse şi citi numele vasului pe prova 
înaltă, luminată de un felinar: 

— „Uzbekistan”... Kolea, „Uzbekistan”! 

Nikolai nu răspunse, fascinat parcă de luminile 
motonavei. Le urmări multă vreme. 

Suflând fumul de ţigară, Koltuhov glăsui: 

— Frumos vas. Modern... În douăzeci şi şase 
pescuiam odată la Astrahan. Şi să vedeţi ce s-a 
întâmplat... 

EPILOG 

— Ne-am gândit mult: e nevoie de epilog sau nu e? 

Şi am ajuns la concluzia că e nevoie. N-ai ce-i face, 
regulile literare cer ca unul din eroi să trântească la 
sfârşitul romanului o nuntă veselă - doar se ştie, de mult 
că nu există loc mai bun pentru nuntă decât epilogul. 

Acesta» este primul motiv pentru care scriem 
epilogul. 

Şi mai e unul: romanul nu are prolog... să aibă 
măcar epilog. 

Prin urmare, să începem. 

O seară de iarnă. Ninge. Fulgii leneşi se topesc de 
îndată pe trotuarele negre şi ude. 

Cu picioarele strânse, Rita stă cuibărită într-un 
colţul divanului şi răsfoieşte o cărticică cu coperta 
modestă? de hârtie. 

Îşi lunecă privirea peste şirurile de formule 
cunoscute şi necunoscute, citeşte cu deosebit interes 
descrierea experienţelor. Pe unele din ele, pe cele 
iniţiale, le ţine bine minte. Se uită încă o dată la copertă. 
Sus scrie: „A* benediktov”. lar mai jos titlul: „Cu privire 
la problema modificării legăturilor interne ale materiei”. 


Cartea i-a fost trimisă de la Moscova chiar în ziua 
aceea. Tocmai apăruse, într-un tiraj mic, destinat unui 
cerc limitat de oameni de ştiinţă. Cartea era redactată de 
Grigori Markovici. Tot el semna un studiu introductiv* şi 
comentariile. 

Linişte. Lumina circulară a lămpii cu picior, 
mişcările mute ale peştişorilor în acvarium, microscopul 
singuratic de pe masă... Şi inscripţia de pe copertă: „A. 
Benediktov”. 

Ţârâi soneria. Rita sări din loc şi alergă în antreu, 
încheindu-şi din mers halatul. De multă vreme nimeni n-a 
mai sunat la uşa ei. 

Motanul negru Pronka i se învârtea pe lângă 
picioare. Rita deschise uşa şi, văzându-i pe Iura şi Valea, 
se lumină la faţă. 

In urma lor, lovind zgomotos duşumeaua cu 
ghearele, intră în antreu Rex. 

— Ce bine-mi pare! îşi primi Rita bucuroasă 
musafirii. Vă mulţumesc că aţi venit... 

Vru să-l mângâie pe Rex pe cap, dar câinele lătră şi 
smulgând lesa din mâna lui Iura se repezi spre fundul 
apartamentului. Lătrături, sâsâitul motanului, zgomot de 
scaune răsturnate... 

— Câinele ăsta îmi otrăveşte viaţa, se căină Valea. 

Intrară grăbiţi în sufragerie. Sus, pe bufet, cu coada 
țepoasă, Pronka scuipa furios. Rex sărea ca turbat, 
încercând să-l ajungă pe reprezentantul neamului 
inamic. 

- Ți-arăt eu ţie! strigă Iura, apucându-l pe Rex de 
zgardă. Te-ai obrăznicit, canalie! 

Pronka fu expediat la bucătărie, iar Rex îşi clătină 
cu vinovăţie ciotul cozii. Ordinea fusese restabilită. 

Sita o privi cu drag pe Valea: 

- Minunat arăţi! Ai înflorit după nuntă. 

(Să ne ierte cititorul! Ne-a fost lene. să descriem 
nunta lui Iura cu Valea, care a avut loc cu 6 luna în urmă. 
Vom aminti doar că a fost o nuntă foarte veselă. Printre 


alţi oaspeţi se afla, desigur, şi întreg echipajul de pe 
„Mekong“; Valerik, bine ametit, a dansat cu figuri; a 
cântat ciudatul cântec al papuaşilor, iar când Iura a redat 
încăierarea cu contrabandiştii, imitând personajele, a râs 
până l-au apucat crampele. A fost o nuntă plină de 
veselie, cum rar se întâlneşte - rugăm cititorii să ne 
creadă pe cuvânt.) 

— Ce vorbeşti, răspunse Valea supărată. [i-ai şi 
găsit condiţii de înflorire! Mă mir cum de am atâta 
răbdare. Tipul ăsta!... Pur şi simplu nu găsesc cuvinte! 
făcu o grimasă spre lura. 

„Tipul” şedea maiestuos în balansoar. Purta un 
costum negru nou, cu umerii lăsaţi şi o cămaşă 
sclipitoare. 

— Ce se întâmplă, lurocika? întrebă Rita zâmbind. 
De Ce-ţi necăjeşti soţia? 

— N-o necăjeşte nimeni, declară Iura, legănându-se 
în fotoliu. Mi-a dat să-i citesc dizertaţia... 

—  Închipuieşte-ţi, îl întrerupse Valea. Curând 
trebuie să-mi susţin candidatura. li dau acestui tip să-mi 
citească dizertaţia, aştept observaţii judicioase, iar el... 

— Ori a rupt-o? exclamă Rita. 

— Mai rău! Citea şi comenta, citea şi comenta. Parcă 
nu-l cunoşti pe lurka! 

Rita râdea. Sufletul îi era învăluit de căldură. 

— Nu vă închipuiţi ce bine îmi pare că aţi venit! Vă 
fac îndată ceai. 

Alergă la bucătărie, dar Iura o ajunse pe coridor şi o 
apucă de mână. 

— Stai, Rita, nu te agita. Am trecut să te luăm. Hai 
cu noi la Nikolai. 

— Pentru ce? Rita îl privi pe Iura de jos în sus. 

— Aşa. Să-i facem o vizită. Pe Kolka şi înainte abia îl 
scoteai din casă, dar acum... Are o criză acută de 
melancolie. Parcă-i o cucuvea, până şi la cinema trebuie 
tras cu arcanul. M-am gândit să-i facem o surpriză 
bătrânului. Ce zici? 


— Bine, acceptă ea după o pauză. 

Fulgii se aşterneau leneşi pe trotuarele ude şi se 
topeau. Pe gardul scund al grădinii însă, zăpada se 
aşternuse într-un strat subţire şi afinat. Iura strânse 
puţină zăpadă şi vru să arunce bulgăraşul în Valea. 

— Iurka, să nu dai! strigă ea, ascunzându-se după 
Rita. Valea avea palton nou, lucrat după ultima modă. 

Iura zvârli atunci bulgărele în Rex. Rex, care n-avea 
palton nou, netemându-se că-şi va strica admirabila sa 
blană în dungi, lătră vesel şi prinse cu dinţii pulpana 
paltonului lui lurka. 

Felinarul din stradela Bondarniîi răspândea o lumină 
chioară. Din cauza timpului nefavorabil, căciulile de oaie 
se mutaseră probabil, cu table cu tot, în reşedinţa de 
iarnă. 

Din gangul atât de cunoscut ieşi un bărbat voinic, 
înalt, cu palton larg şi şapcă. 

— Salut, nene Vova! 

— A, voi eraţi... Bună seara. Vova strânse tacticos 
mâna tuturor. 

— Încotro, nene Vova? 

— La bibliotecă. Vova arătă un teanc de reviste 
„Ogoniok”. Merg să le schimb. 

— Bun! aprobă lura. Noi ne ducem la Nikolai. La 
revedere! 

Urcară scările şi sunară la uşa verandei. Pe 
perdeaua albă zvâcni o umbră lungă. Uşa se deschise 
larg... 

Şi acum să ne luăm rămas bun de la prietenii noştri 
şi să-l urmăm pe Vova. 

A avut noroc: la bibliotecă era lume puţină. O femeie 
în vârstă, cu pince-nez, ţinându-şi buzele strânse, alegea 
cărţi pe masa bibliotecarei. 

— De spionaj n-aveţi nimic? întrebă ea cu voce 
severă. 

— Deocamdată, din păcate, n-am, răspunse cu 
regret bibliotecara. Cunoştea ea bine gustul cititoarei. 


Vova trase cu grijă din grămadă o carte groasă cu 
coperta în culori vii. 

— O clipă, sclipi femeia din pince-nez şi-i luă lui 
Vova cartea din mână. Eu am venit înainte. 

Deschise cartea la prima pagină şi citi cu voce 
scăzută: 

— Un scrâşnet îngrozitor se auzi şi corabia cu trei 
catarge „Aretuza”, care venea din Noile Hebride cu o 


încărcătură de copra...” - Mda, făcu ea fără convingere 
şi întinse cartea bibliotecarei: Treceţi-mă cu asta. 
CUPRINS 

105 

